
PROLOGAS 


Kadaise dievo ranka... 


Sugriaukite iš pamatų visus alkus, kur 
tautos, kurias jūs nugalėsite, aukštuose kal- 
nuose, kauburiuose ir po kiekvienu šakotu 
medžiu garbino savo dievus. Išardykite jų 
aukurus, sudaužykite stulpus, sudeginkite 
šventąsias girias, nukirsdinkite jų dievų sta- 
bus ir išdildykite jų vardą iš tokių vietų. 


„ Pakartoto Įstatymo knyga 1 22-3 


Timas sukryžiavęs kojas sėdėjo ant grindų kambaryje ir tarsi 
pakerėtas spoksojo į ankstyvo rytmečio saulės šviesos rėžį, kuria- 
me virte virė gyvenimas. Tas saulės spindulys buvo kitas pasaulis, 
pasaulis, į kurį galima įžengti, kurį galima suardyti, tačiau jame 
niekam niekuomet nelemta pasilikti. Berniukas perkirto ranka 
spindulio srautą ir stebėjo, kaip auksinių kibirkštėlių spiečius išsi- 
lakstė į visas puses. Jis įsivaizdavo, kad liepsnelės tikrai pagalvojo: 
Kas čia buvo, kas nutiko? Tačiau po akimirkos jaudulys atlėgo ir 
liepsnelės tęsė savo svajingus klajojimus. Ar jų pasaulyje šis su- 
skrečiantis įvykis jau pamirštas? O gal pasakojimai apie tai bus 
perduodami iš kartos į kartą? Kadaise dievo ranka smogė šiam pa- 
sauliui, nusviesdama mus visus į sumaišties ir baimės liūną... 

Po dviejų mėnesių, kurie atrodė nesuvokiamai ilgi, berniukas 
ims lankyti vaikų darželį. Jis labai aiškiai suvokė šio įvykio svarbą. 
Nors niekas to neaiškino, pats per žiemą viską sugalvojo. Neturė- 
jo kitos išeities. Privalėjo suvokti, kaip smarkiai nusikalto prieš 
pac Kalėdas, pasakęs trejų metukų kaimynei Džodžai, kad jokio 
Kalėdų senelio nėra. Vargšelė visiškai sutriko ir susisielojo, o jos 
tėvai sureagavo taip, tarsi jis būtų mergaitei smogęs peiliu. Ber- 
niukas pateko nemalonėn, trukusion keletą savaičių, todėl turėjo 
laiko viską apmąstyti. 

Svarbu (o gal net būtina), kad maži vaikai klaidžiotų nežinioje, 
nesuvokdami esmės: tiek pačių svarbiausių dalykų, tiek ir visiškai 
nereikšmingų. Žodžiu, visko, kas dedasi aplink. Svarbu suklai- 
dinti, sugluminti, apsimesti nežinančiu, vengti aiškaus atsakymo 
į tiesų klausimą. Svarbu netgi puoselėti melą ten, kur klausimai 
nepateikiami, kaip, pavyzdžiui, istorijoje apie Kalėdų senelį. At- 
skleisdamas tiesą Džodžai berniukas suardė planą, įvykdė kosmi- 
nio masto nusikaltimą. 

Palaikant apgaulę bendradarbiavo visi — netgi vyresnieji vaikai. 
Berniukas greitai supras kodėl. Pradėjęs lankyti darželį taps vienu 
iš vyresniųjų vaikų, todel paslapčių ir melagysčių metas amžiams, 
liks praeityje. Jis buvo įsitikinęs, jog tai slenkstis, kurį peržengs po 
dviejų menesių. Atsidurs pasaulyje, kuriame žmogus, atskleisda- 
mas paslaptis, paslėptas nuo jauniklių akių, įgauna pavidalą. Aiš- 
ku, vyresnieji vaikai apsimesdavo, jog tai nieko ypatinga - nuobo- 

dybė ir tiek. Tokios reakcijos ir buvo tikimasi. Juk tai irgi plano 
dalis. Berniukas abejojo, ar sutiks bendradarbiauti tame apsimeti- 
nėjimo žaidime. Viskas priklausys nuo to, kokio sulauks paaiški- 
nimo. 

„Berniuko ranka vėl švelniai kirto pulsuojantį šviesos spindulį. 
Jis niekinamai pagalvojo: Dulkės. Tėtis paaiškino, kad tos kibirkš- 
tėlės, gyvenančios šviesos sraute, yra dulkių dalelės. Akivaizdi me- 
lagystė. Dar viena akivaizdi melagystė tarp daugybės jam perša- 
mų. 

Berniukui šie du laukimo mėnesiai atrodė tarsi dveji metai. 


Suvokęs, kad nevalia sugauti ar išplėšti iš šviesos spindulio švy- 
tinčių dulkių, jis atsargiai sugniaužė spiečių. Įdomu, ar jos perėjo 
kiaurai ranką ir pabėgo, ar tiesiog pleveno aplink pirštus, ir tiek. 

"Berniukas atgniaužė ranką, tačiau pirštus laikė suglaudęs. Aki- 
mirksniu visas būrys kibirkštėlių, apgaubtas šešėlio, atsiradusio sau- 
lės spindulio viduje, užgeso. Vaikas pakreipė ranką ir kaipmat gi- 
mė nauja šokančiųjų šviesoje karta, tačiau išgyveno tik mirksnį, 
nes kažkoks didesnis išorės šešėlis nusviedė jas į nebūtį. 

Vaikas pakėlė akis nuo grindų ir apstulbo pamatęs už lango 
stovintį žmogų. Nors gal ne visai žmogų: didžiakaktę galvą puošė 
ragai, primenantys išsirietusias gyvates, o visa oda buvo keistai 
išmarginta. Kad galėtų geriau matyti, berniukas atsistojo. Lauke 
stovinti būtybė oriai žvelgė didžiulėmis protingo gyvulio akimis. 
Apsupti ramybės ir tylos jiedu stebeilijosi vienas į kitą. Berniukas 
jautė, kad dar niekas į jį nežiūrėjo taip įtemptai ir skvarbiai. 

Atvykėlio veidas įgavo dviprasmišką išraišką: atrodė grėsmin- 
gai rūstus ir tuo pat metu gyvuliškai Ž žaismingas, todėl berniukas 
niekaip nesuprato, ar išsigąsti, ar džiaugtis. Regis, atėjūnas itin 
didžiavosi spalvingais, keistai susisukusiais ragais, tačiau didžiau- 
sią nuostabą kėlė šios būtybės — ar Žmogaus, jeigu tai buvo žmo- 
gus, — drabužiai. Kas galėjo pagalvoti, jog raguotas vyriškis dėvi 
paprasčiausius marškinėlius trumpomis rankovėmis ir džinsus. 

Timas panoro, jog svečią būtinai pamatytų mama, todel teki- 
nas pasileido į virtuvę. 

— Ten, lauke, stovi žmogus, — pranešė. 

—.Žmogus? — perklausė mama, šluostydamasi rankas lėkštėms 
skirtu rankšluosčiu. 


— Jo veidas kaip kokio gyvūno, o ant galvos auga ragai. 

Elena Kenesi atlaidžiai nusišypsojo. 

— Jokio Žmogaus ten nėra. 

— Kaip tai nėra?! Jis stovi lauke, prie pat mano lango. 

— Tu viską išsigalvojai. 

Akimirką berniukas spoksojo į mamą it stabo ištiktas. Jis viską 
išsigalvojo? Kai jis tvirtino regėjęs vabzdį maldininką, jautinę gy- 
vatę ar krentančią žvaigždę, mama nekaltino išsigalvojimu. Tik 
štai dabar jis kažkodėl viską ššsiga/vojo? 

Staiga aplankė suvokimas, o pasipiktinimas pamažėle virto kar- 
telio kupinu susitaikymu. Toji —— kurią rėgėjo lange, pri- 
klausė anam begaliniam milžiniškam daiktų ir reiškinių pasau- 
liui, apie kurį vaikams meluojama. Mama puikiai žinojo, ką jis 
regėjo, tačiau neturėjo teisės pasakyti. Nenuėjo į kambarį pasižiū- 
rėti, nes tuomet būtų priversta sukurpti dar. daugiau melagysčių, 
idant atsakytų į visus klausimus. Lengviausia buvo atsikratyti pa- 
sitelkus vienintelę, nenuginčijamą mnelagystę: tis viską išsigalvojai. 

Būdamas ketverių su puse berniukas sužinojo esminę ir neuž- 
mirštamą tiesą: 

Apie viską reikia meluoti. 


PIRMA DALIS 


Pažvelkite į dūmus... 


1 SKYRIUS 


Ant Hermano Litvako šachmatų klubo, įsikūrusio Šiaurės Še- 
ridano kelyje Čikagoje, durų kabo lentelė (nors šiandien ją paste- 


bi tik svečiai ir nauji nariai) su užrašu: 


„Nenaudėliai visada itin draugingi. Svarbiausias požymis, 
rodantis šiokį tokį taurumą, yra būtent nedidelis malonumas, 
patiriamas kitų draugijoje. 

— Arthur Schopenhauer.“ 


Gali būti, jog klubo įkūrėjas, pasirinkdamas tokią citatą, nevi- 
siškai suvokė jos prasmę. Turint galvoje bemaž niekad neišsisklai- 
dančią niūrią klubo atmosferą, atrodė, jog tyčia stengiamasi su- 
gluminti ir prislėgti lankytojus. Gremėzdiškais baldais apstatytuose 
kambariuose plevena kažkoks paslaptingas sielvartas. Senesni klu- 
bo nariai Žino, jog tai paties Hermano Litvako, vieną 1940-ųjų 
vakarą viršutiniame kambaryje paleidusio kulką sau į galvą, dvasia. 

1954 metais, klubą ištikus vienintelei politinei krizei, narių dau- 
guma nubalsavo už prašymą gauti alkoholio licenciją. Balsavusieji 
lažybų tarpininkų ir sąvadautojų susibūrimo vieta, bet, žinoma, 
klydo. Keli šachmatų stalai buvo pakeisti milžiniškais krėslais su 
aukštais atlošais ir kokteilių staliukais. Štai ir viskas. Nergi kai at- 
rodo, jog susirinkusieji atėjo tik išgerti, jie vis vien sužaidžia vieną 
kitą šachmatų partiją. Ir visai nesvarbu, jog taip elgtis verčia nesu- 
vokiamas pareigos jausmas. 

Tiesą sakant, tai visuomeninis klubas, kuriame lankosi tam tikro 
temperamento žydų tautybės vyriškiai įr žmonės, negalintys mik- 
liai sugalvoti, kur praleisti vakarą. | 

Hovardas Šeimas buvo išimtis. Vildamasis atgaivinti dar vai- 
kystėje įsižiebusią aistrą šachmatams ir praėjus metams po žmo- 
nos mirties, į klubą jis įstojo 1991-aisiais, sulaukęs šešiasdešimt 
vienerių. Pažaidęs keletą vakarų suprato, jog lygiai taip pat sektųsi, 
jeigu būtų nusipirkęs teniso raketę ir mėginęs prisivyti Borisą Be- 
kerį. Šiuolaikinis šachmatų žaidimas skyrėsi nuo to, kurį vyriškis 

prisiminė. Net atsitiktiniai žaidėjai, įveikę jį po kokio tuzino ėji- 
mų, tarsi nelabai įstengdami numaldyti nuosavos galios pojūtį, 
sumišę pratrūkdavo juoktis. Mokytis iš klaidų atrodė beviltiška. 
Hovardas buvo tiesiog nepralenkiamas. 

Tačiau Hovardo Šeimo ši aplinkybė neatbaidė. Netgi priešin- 
gai. Mintis, jog toks paviršutiniškas galvosūkis gali šitaip paže- 
minti, teikė džiaugsmo, tad liovėsi žaidęs ir ėmėsi stebėtojo vaid- 
mens. Kaskart, kai stebimo meistro ėjimai visiškai nesutapdavo su 
jo lūkesčiais, Hovardas palaimingai apstulbdavo. 

Vyriškis ir taip žinojo, kad kai kuriems klubo nariams jis yra 
bauginanti persona: Milžinas Hovardas. Ir nieko čia nepakeisi. Dar 
būdamas paauglys atrodė kaip tikras didžiažmogis, todėl, ketin- 
damas tapti antruoju Maksu A a dinai netrukus atsidūrė bokso 
ringe. Laimei, pačiu laiku atėjo šaukimas į kariuomenę ir niekas 
nespėjo ištaškyti vaikinui smegenų. Tačiau išsaugoti veido nepa- 
vyko — vis tiek priminė bandito ar galvažudžio bruožus: kairę akį 
puošė randų gūbrys, verčiantis niūriai mirkčioti. Kadaise subti- 
lios formos nosis, išgražinta susidūrimų persirengimo kambariuose, 
panėšėjo į suskilusios uolienos arplaišą, nepraleidžiančią oro — se- 
niai susitaikyta su mintimi, jog iki gyvenimo galo teks kvėpuoti 
pro burną. 

Tarp virtinės įvairiausių darbų, kurių teko griebtis, dažnokai 
pasitaikydavo tokių, kai grėsminga išvaizda netgi praversdavo. Kai 
spindintis protingas žvilgsnis apsiblausdavo, apatinė lūpa apnuo- 
gindama dantis išvirsdavo laukan, o gerklėje pasigirsdavo šuniš- 
kas gargaliavimas, — tik nedaugelis žmonių ištverdavo neatsitrau- 
kę. Še triukas ir dabar gąsdindavo. Tiesą sakant, šypsena Hovar- 
dui labiau tiko. Bent kiek jį pažįstantys būtų patvirtinę, kad šis 
žmogus romus it ėriukas. Jeigu būtų gimęs prieš šimtą metų, tai 
tikrai visą gyvenimą, gilindamasis į begalines Toros paslaptis, sė- 
dėtų kokiame tyrimų centre. 

Hovardas pasižymėjo dar viena išskirtine savybe, dėl kurios buvo 
visiems priimtinas ir netgi mėgiamas. Šis žmogus buvo puikus 
klausytojas. Bemaž niekas nedrįso kalbėtis Hermano Litvako šach- 
matų klube, kol nepasirodė Hovardas. Priežastis labai paprasta. 
Klubo nariai buvo tokio būdo, jog labiau meilijo kalbėti ir būti 
išgirsti, tačiau neturėjo kantrybės klausytis kitų. Todėl kalbėdavo 
(ir nutldavo, kai prabildavo kiti), tačiau retai kada nuoširdžiai 
pasikeisdavo nuomonėmis. 

Iš pradžių klubo nariai nenutuokė, kaip elgtis su tokiu žmogu- 
mi kaip Hovardas, kuris ne tik turėjo ką pasakyti, bet, rodės, buvo 
linkęs nuoširdžiai klausytis to, ką 772 sakydavo. Tai buvo keista ir 
beveik neįtikima — kaip gebėjimas pakilti į orą ar pereiti kiaurai. 
sieną. Tačiau tuo pat metu tai buvo ir gryno oro gūsis, tad netru- 
kus nariai pradėjo slapčia varžytis dėl naujoko dėmesio. Keistasis 
visuomeninio bendravimo porūšis kaipmat suklestėjo. Vyrai susi- 
rinkdavo poilsio kambaryje, susėsdavo drauge ir kalbėdavosi apie 
draudimą, futbolą, biržos operacijas, — tarsi būtų šutvė žmonių, 
kasdien važinėjančių traukiniu į darbą. Jie kalbėdavosi ir kantriai 
laukdavo eilės pas vienintelį klubo klausytoją. Niekas iš jų nebūtų 
prisipažinęs, jog atėjo pasikalbėti su Milžinu Hovardu, tačiau jei 
tik pastebėdavo kurį iš narių bendraujantį ilgiau nei derėtų, tuoj 
pat suirzdavo. „Ei! — sušukdavo kuris nors neiškentęs. - Duok 
žmogui atsipūsti!“ Paprastai tai reikšdavo: „Duok vienam iš mūsų 
atsipūsti . 

Hovardui retai tekdavo pirkti sau gėrimus (žinant jo piniginės 
storį, tai irgi buvo palanku), todėl manė, kad tokiame amžiuje 
sulaukti pasisekimo visuomenėje yra labai smagu. 

Aronas Fišeris vienintelis nesiekė Hovardo dėmesio. Jam ne- 
patikdavo pradėti pokalbį lipant kitiems ant kulnų. Smulkus ir 
elegantiškas linksmo veido žmogelis, visuomet dėvįs nepriekaiš- 
tingus ir prabangius drabužius, mėgaudamasis brangaus ilgo ciga- 
ro dūmu ir siurbčiodamas ypatingos rūšies seną konjaką, kurį ba- 
re laikė būtent jam, laukdavo, kol visi išsikalbės. 

Aronas didžiavosi savo kantrybe, kaip kiti vyrai didžiuotųsi sek- 
sualiniu meistriškumu ar verslo pasiekimais. Kiti stumdydavosi, 
bet Aronas neskubėjo. Ši išdidumo nuostata davė jam viską: ilgą 
gyvenimą (Aronui buvo septyniasdešimt treji), puikią sveikatą ir 
didžiulius turtus. Jis buvo vienas geriausių klubo žaidėjų, tačiau 
visus varė iš proto del keisto įpročio ilgai mąstyti apie visiškai pa- 
prastą ėjimą. Legenda byloja, jog kartą mintydamas, ką atsakyti į 
priešininko ėjimą pėstininku, žaidimo pradžioje sugaišo dvi mi- 
nutes ir keturiasdešimt sekundžių 

Jo bendravimas su Hovardu prasidėjo lygiai taip pat atsargiai. 

— Sakykit, Hovardai, ar jūs religingas žmogus? 

— Kaip manote, Hovardai, ar žydas, atsižadantis Dievo yra tik- 
ras žydas? | 

— Hovardai, ar manote, kad žydų istorija turi tokią prasmę, 
kurios nerastume jokios kitos tautos istorijoje? 

— Štai kas man neduoda ramybės, Hovardai. Mes, žydai, esa- 
me mokomi, jog visa žmogaus bendravimo su Dievu patirtis kaž- 
kodėl remiasi judaizmu. Bet juk judaizmui tik penki tūkstančiai 
metų, o Žmonija žymiai senesnė — gyvuoja milijonus metų. Ką jūs 
manote? 

Visus šiuos ir daugybę kitų klausimų Aronas pažėrė per dvejus 
metus. Hovardą pagaliau apėmė jausmas, jog dalyvauja užslėpta- 
me pokalbyje del darbo. Net ėmė manyti, jog Aronas nustatinėja, 
ar jis būtų puiki partija kokiai nors našlei ar ssnmergei giminaitei. 
Nors Hovardas neįstengė apčiuopti klausimų kryptingumo (ir, 
tiesą sakant, niekada dėl to nekvaršino galvos), žavėjosi seniu, ku- 
ris tokių dalykų klausinėja. Žmogui, kuris penkiolikos metų tapo 
pirštinių siuvėjo mokiniu, tai atrodė išties įspūdingas nardymas 
po proto gelmes. 

Paprastai Hovardas į pateiktus klausimus atsakydavo taip: ,, Tiesą 
pasakius, Aronai, niekuomet negalvojau apie tai, bet būtų labai 
įdomu sužinoti 7254 nuomonę.“ Senis buvo itin apsiskaitęs ir griež- 
tas mąstytojas, visiškai nelinkęs į supaprastintus atsakymus. Iš tik- 
rųjų, nors kalbėdavo valandų valandas, Aronas taip niekada ir ne- 
atsakydavo į klausimus — palikdavo kyboti ore neišaiškintus. Ho- 
vardas pagaliau nebesuvokdavo, ką iš tiesų mano pašnekovas. 

Vieną žiemos vakarą, laikrodžio rodyklei artėjant prie vidur- 
nakčio, Aronas žaidime, kuriuo pavertė jųdviejų draugystę, pada- 
rė ėjimą pėstininku. Siurbtelėjęs konjako padėjo taurę atgal ant 
stalo, prie kurio jiedu sėdėjo, pakėlė akis ir tarė: 

— Hovardai, norėčiau, kad ryt vakare ateitum į mano namus 
pietų. 

Milžinas Hovardas, atvipusia labiau nei įprastai apatine lūpa, 
nustebęs pažvelgė į bičiulį, o šis mėgino išsiaiškinti, koks jo po- 
žiūris į tokį keistą kvietimą. 

Už klubo ribų nariai retai kada bendraudavo. Galų gale, juk 
tam ir reikalingas klubas. Tačiau šuo pakastas kitur. Klube buvo 
pripažįstami ekonominiai ir socialiniai rėmai, tačiau čia jų buvo 
demokratiškai nepaisoma. Tvarkant klubo reikalus Aronas turėjo 
didesnę galią nei Hovardas. Ne todėl, kad milijonierius, o todėl, 
kad yra klubo narys jau keletą dešimtmečių, o Hovardas dar tik 
naujokas. Arono balsas reiškė lygiai tiek pat kiek Hovardo, tačiau 

vakaro pabaigoje asmeninis Aad:/zko vairuotojas parskraidindavo 
Aroną į namus (o gal į rūmus) Evanstone, o Hovardas dardėjo 
autobusu į pietinę Einslio dalį ir pėdino į vieno kambario butą 
antrame aukšte. 

Turtai jo tikrai nebaugino. Hovardas buvo pernelyg daug re- 
gėjęs pasaulio, kad sutriktų išvydęs turtais ir prabanga besimėgau- 
jančius žmones. Kad ir kaip būtų, nerimvo dėl kitko: ar šie jaukūs 
santykiai su Aronu neišgaruos, kai Hovardas išvys jo turtus? 

Supratęs bičiulio dvejonę Aronas nervingai puolė įtikinėti, jog 
jo virtuvėje gaminami tik košeriniai patiekalai, o virėjas esą5 tie- 
siog genijus iš prigimties, 

— Aš ne dėl to susirūpinau, — sutrikęs pralemeno Hovardas. — 
Mielai ateisiu. 

— Atsiprašau, bet pietauju itin nepopuliariu laiku — šeštą valan- 
dą, — tarė Aronas. — Kartais blogai miegu, jei valgau vėliau. Ar 
nebus per anksti? 

Kadangi tai buvo Arono sumanymas, Hovaradas nusprendė, 
jog šis ir turėtų prisitaikyti. 

— Kiek ankstoka. Juk paprasta savaitės diena, Aronai. 

Paskui kažkodėl pridūrė: 

— Kontoroje sėdžiu iki penkių vakaro. 

— Hovardai, visai nenoriu sukelti nepatogumų. Netgi priešin- 
gai. Ar septinta tiks? 

— Puikiai tiks, - atsakė Hovardas, dabar jau suprasdamas, jog 
tai verslo sandoris. 


2 SKYRIUS 


Kaip Hovardas ir spėjo, Arono namas 1š tiesų priminė rūmus, 
nors atstumas, skyręs jį nuo gatvės ar ne ką mažiau įspūdingų 
kaimyninių pastatų, buvo išties nedidelis. Hovardas neįstengė pri- 
skirti namo kokiam nors vienam architektūros stiliui. Tai buvo 
tiesiog gražus ir tvirtas būstas, suręstas trečiajame dešimtmetyje 
kažkokiam turtingam pirkliui. 

Duris atidarė pribloškiančios išvaizdos moteris, primenanti Oli- 
viją de Haviland* jaunystės metais. Hovardui prisistačius pakvietė: 

— Ponas Fišeris jūsų laukia. Malonekite eiti su manimi. 

Balsas dvelkė savimi pasitikinčios ir puikiai darbą išmanančios 
sekretorės šalčiu. 

Einant Hovardas pasiteiravo, ar ponia kartais nesanti pono Fi- 
šerio asmeninė asistentė. 

Išspaudusi blankų šypsnį moteris atsakė, jog ji esanti ir asme- 
ninė asistentė, ir ūkvedė, ir dar galaižin kas. Trūksta tik virėjos ir 
tarnaitės pareigų. 

— Ar labai supyktumėr, jei paklausčiau, koks jūsų vardas? 

— Visai ne, — atsakė. — Aš Ela. 

Kambarys, į kurį jį atvedė, buvo toks milžiniškas, šviesus ir 
apstatytas rinktiniais baldais, jog Hovardas suabejojo, ar šio namo 
gyventojai vadino jį tiesiog svetaine. Tokiame kambaryje tikrai 
nenusispirsi batų ir neįsitaisysi su šešių skardinių alaus pakuote 
priešais televizorių. Baldai tarsi spinduliavo gilią senovę ir vertę. 
Hovardas pagalvojo, kad juos kasdien kažkas blizgina senų ir švel- 
nių it aksomas banknotų gniužulais. Toks smulkmeniškas aplin- 
kos stebėjimas įvarė jam baimės. Pagaliau Aronas didžiuliu įman- 
trių raudonų ir mėlynų atspalvių kilimu, išaustu Kinijoje, žengė 
jo pasitikti. Hovardas pasijuto pakliuvęs aklavietėn ir nežinąs, ko 
griebtis. Padėtį išgelbėjo liežuvis, kuriam bemaž neprireikė sme- 
genų pagalbos. 

— Aronai, čia viskas taip velniškai erotiška, — prabilo Hovardas 
ir supratingai linktelėjo. 

* Olivia de Havilland — populiari 4-o ir 5-0 dešimtmečių Holivudo aktorė, 
„Oskaro“ laureatė, tada laikyta elegancijos ir grožio etalonu. 

Senio galva loštelėjo atgal, tarsi būtų gavęs antausį. Aronas su- 
stojo, įvertino Hovardo šypseną, tada lėtai apsižvalgė, tarsi mė- 
gindamas pamatyti kambarį bičiulio akimis, pagaliau sukikeno: 

— Aba. Tikrai erotška. 

Jis švelniai įsikibo Hovardui į parankę. 

Įtampa sumažėjo. Išgėrę kokteilį ir užkandę abu nuėjo į nedi- 
duką aštuonkampį valgomąjį, mažne išeinantį į kiemą už namo. 
Tiesą sakant, prancūziško stiliaus langai buvo tokie dideli, kad 
atrodė, jog ir esi tame kieme. Hovardą jau buvo aplankiusi šiurpi 
nuojauta, jog teks pietauti ištaigingoje menėje, sėdint priešinguo- 
se dviejų šimtų metrų ilgio pokylių stalo galuose. 

— Iš tikrųjų čia pusryčių kambarys, — paaiškino Aronas. — Pra- 
mogaudamas valgomajame jaučiuosi lyg grafas Drakula savo pilyje. 

Be jokios abejonės, maistas, patiektas Elos kruopščiai laikantis 
etiketo, buvo pats skaniausias, kokį tik gyvenime Hovardui teko 
ragauti. Ir keisčiausias, nes parinktas ne tik dėl išskirtinio skonio, 
bec ir kilmės. Jis sužinojo, jog, pavyzdžiui, grietinėje marinuotos 
lašišos receptas gimė Rusijos imperijos laikais žydų bankininko 
virtuvėje. Autorius - kažkoks baronas Giunsburgas. Juodųjų pu- 

elių sriuba su vyšnių konjaku berods buvo mėgstamiausias Baalo 
e Tovo* patiekalas. 

— Šitą patiekalą sukūrė Rotšildų virėjas, — paaiškino Aronas, 
rodydamas į kurapką, troškintą vyno padaže. Kai Hovardas nu- 
stebęs kilstelėjo antakius, senis tęsė toliau: 

— Tai tiesa. Dauguma patiekalų, priskiriamų Rotšildams, yra 
klastotės, bet šitas — pats tikriausias. 

Vos tik Hovardas ėmė pjaustyti minkštą jautienos filė gabalą, 
paskrudintą sausame burgundiškame vyne, Aronas vėl prabilo: 

— O šitą sugalvojo Dizraelis** dar būdamas jaunas. Pats asme- 
niškai. Ant viršaus dar reiktų uždėti vištos krūtinėlę, — pridūrė lyg 
būtų prasikaltęs, — bet pamaniau, jog po kurapkos to jau būtų 
kiek daugoka. 


— Dieve mano, Aronai, — stebėjosi Hovardas. 


* Baalas Šemas Tovas (Baa! She Tov, hebr. Gerojo vardo mokytojas; tikr. var- 
das Izraelis ben Eliezeris, 1698 — 1760), charizmaviškasis žydų dvasinio judė- 
jimo chasidizmo (apie 1750 m. ), kuriam būdingas misticizmas ir priešini- 
masis pasaulietiniam mokslui bei žydų racionalizmui, pradininkas. 

** Benjaminas Dizraelis (Benjamin Džsraeli, 1804-1881), garsus britų valsty- 
bės veikėjas, rašytojas, dukart išrinktas ministru pirmininku. 

Atrodė, jog apie desertą (tai buvo braškės portveino ir Cointreau 
likerio padaže) senis neturėjo ką pasakyti, todėl Hovardas kiek 
ironizuodamas pasidomėjo pats. 

— Nežinau tiksliai, kas šį patiekalą sugalvojo, — ne kiek nesutri- 
kęs tarė Aronas. — Sara Bernar sužinojo receptą iš kažkokios žydų 
šeimos Sent Luise. 

Spoksodamas į savąją krištolo taurę — Hovardas tik nusišiepė 
it būtų gavęs maišu per galvą. 

Kambario, kur atnešė kavos ir brendžio, sienos buvo iškaltos 
prabangiais apmušalais. Neryškus apšvietimas ramino akį, o ap- 
link sklandė naujos odos ir, žinoma, cigarų kvapas. Hovardas bū- 
tent taip įsivaizduodavo kambarį, kuriame visuose angliškuose ro- 
manuose po sočių pietų poilsiauja džentelmenai. Tik jis nė nenu- 
manė, kad kambarys gali būti toks didžiulis ir taip dailiai įrengtas. 
Hovardas nusišypsojo mintydamas, jog pinigų reikia norint ap- 
statyti net ir įsivaizduojamą kambarį. 

Didžiąją dalį trijų kambario sienų užėmė knygų lentynos. Rim- 
tos perskaitytos knygos. Nors daugybė jų ten gulėjo ir dėl akių. 
Apžiūrinėdamas Hovardas išsiaiškino, kad tai istorinės, flosofi- 
nės ir religinės knygos. Kad šeimininkas turėtų paskaityti ką nors 
lengva, buvo ir keletas antropologijos darbų. Visa knygų kolekcija 
kėlė savotišką baimę. Hovardas netgi šiek tiek suglumo. Kaip tik 
tuo metu Aronas sumurmėjo: 

— Hovardai, ateik čia ir sėskis. 

Priešgyniaudamas jis ir toliau apžiūrinėjo knygas, norėjo pa- 
tenkinti smalsumą — ar neras lentynose kokio paviršutiniško skai- 
talo, pavyzdžiui, Karo ir taikos egzemplioriaus. Neaptikęs nieko 
panašaus, ramiai grįžo į pilkos odos krėslą, apglėbianų it kokia 
švelni, mylinti motina. 

— Taigi, — tarstelėjo Hovardas, ne itin suvokdamas, ką norėjo 
pasakyti. 

— Taigi, — pakartojo senis atsargiai prisidegdamas ilgąjį cigarą. 
Išpūtęs dūmų kamuolį kiek prisimerkė ir vėl prabilo: 

— Man sakė, jog esi detektyvas. 

Hovardui tokia pokalbio pradžia buvo visiškai netikėta, todėl 
stengdamasis nuslėpti sumišimą nusišypsojo. 

— Taip, Aronai. Visi klube tai žino. 


— Papasakok ką nors. 

Staiga Hovardas pajuto negalįs ištarti nė žodžio, gerklę suraki- 
no pyktis. Užsidėjęs koją ant kojos nusuko akis į šalį ir ėmė įtemptai 
tyrinėti knygų lentynas. Vylėsi, jog Aronas daugiau nebegrįš prie 
šios temos, apsimes, jog nieko nebuvo, ims kalbėti apie kažką ki- 
ta, pateiks vieną iš savo absurdiškų klausimų apie žydiškumo pri- 
gimtį ar pasaulio ateitį. Hovardas mažiausiai troško, kad aplanky- 
tų išdavystės jausmas. 

— Kas yra, Hovardai? — po visą minutę trukusios tylos pasido- 
mėjo senis. . 

— Nori, kad papasakočiau ką nors? Apie ką? Apie detektyvo 
darbą? 

— Būtent. 

— Apie ką kalbame, Aronai? Apie marčią, kuri, tau atrodo, ne- 
ištikima sūnui? Apie tarną, kuris, tau atrodo, vagia sidabrą? 

Aronas susiraukė. 

— Hovardai, nesuprantu, apie ką kalbi? 

— Aš kalbu apie... - Hovardas piktai dėbtelėjo. Buvo pernelyg 
įširdęs, kad suvoktų, apie ką kalba. 

Šeimininkas susigūžė krėsle. Akyse suspindo nerimas, Hovar- 
das staiga suvokė, kad jis bemaž urzgia, todėl vargais negalais iš- 
spaudė blankią šypseną ir tarė: 

— Aronai, tik pasakyk, kokia bėda, ir imsiuos... Iš pat ryto. 

Aronas akimirką spoksojo nieko nesuvokdamas, paskui sun- 
kiai atsiduso. 

— Ak, bičiuli, atleisk. Tiek daug laiko gyvenau vienas su savo 
mintimis... — Jis atsainiai mostelėjo ranka. — Ilgainiui visai pa- 
miršti, kam reikalingi žodžiai. Laikiau savaime suprantamu daly- 
ku, jog nepratarus nė žodžio perprasi mano mintis. O tu viską 
supratai klaidingai. Nuolankiausiai atsiprašau. 

— O ką turėjau suprasti, Aronai? 

— Pasikviečiau tave ne todėl, kad esi detektyvas, o todel, kad esi 
draugas. Supranti? 

— Ne, Aronai, nesuprantu. 

— Dieve mano, Hovardai! Jeigu prireikia detektyvų, susirandu 
geltonuosiuose puslapiuose. Ten jų tūkstančiai! O jeigu prireikia 
žmogaus, su kuriuo galėčiau pasikalbėti ir kuris suprastų, susiran- 
du tave. 


— Gerai. Kalbėk toliau. 

Senis supapsėjo cigarą ir pro dūmų kamuolius įsistebeilijo į 
Hovardą. 

— Nekalbėsiu, kol nesiliausi pykęs. Ar gražu pykti, jeigu drau- 
gas pasiteirauja draugo apie darbą? 

Hovardas atsidūsėjo ir jausmingame krėslo glėbyje pamėgino 
atsipalaiduoti. 

— Ne, Aronai, negražu. Aš atsiprašau. Tai buvo tik instinktyvi 
gynyba... Dirbti privačiu detektyvų — nieko ypatinga. Turėtum 
žinoti. 

— Tikrai nežinau, Hovardai. Tavo profesijos žmones pažįstu 
tik iš kino filmų, į kuriuos prieš keturiasdešimt metų nusitemp- 
davo mano vaikai. Hamfris Bogartas, įsikandęs cigaretę ir už diržo 
užsikišęs pistoletą. Ar taip ir yra? 

Hovardas nusišypsojo. 

— Ne, Aronai, ne taip. Dar kartą atsiprašau. Laikau tave visko 
mačiusiu žmogumi, todėl pamaniau, jog žinai. Dirbti privačiu de- 
tektyvu — vieni niekai. Tiesiog darau tai, ką sugebėtų kiekvienas 
neskubantis ir norintis tai daryti žmogus. Devyniasdešimt devy- 
niais atvejais iš šimto tereikia truputį pabėgioti ir paklausinėti. 
Pateikti keletą paprastų klausimų, pasiknaisioti archyve arba kam 
nors paskambinti. 

Hovardas gūžtelėjo pečiais. 

— Tai tas pat kaip gabenti šiukšles į sąvartyną. Žmonės ne- 
mėgsta patys to daryti, todėl samdo kitus šiam darbui. 

Piktai debtelėjęs senis užgesino cigarą. 

— Štai dabar tavimi netikiu, Hovardai. Aš netikiu Hamfriu Bo- 
gartu, bet netikiu ir tuo, ką kalbi. Tavo darbas yra kur kas svarbes- 
nis. Tu ne šiukšlininkas. 

Hovardas nusijuokė. Prisiminęs, kaip viskas praėjus dviem mė- 
nesiams po Korėjos karo pabaigos prasidėjo jo sesers virtuvėje, 
nusijuokė dar sykį. 


Hovardo svainis, itin nuovokus, tačiau nervingas liesas vyriš- 
kis atsikišusia nosimi ir išsprogusiomis akimis, tąkart persisvėręs 
per virtuvės stalą aiškino: 

— Klausyk, Hovardai. Juk tai savaime suprantama. Tai logiška 
ir prasminga. Tu turi darbo policijoje patirties... 

— Karo policijoje, Saimonai. Tai visiškai skirtingi dalykai. 

ią pastabą svainis atmetė rankos mostelėjimu. 

— Turint galvoje mūsų kvalifikaciją tai visiškai įmanoma. Pati- 
kėk, Hovardai, sugebėsime uždirbti pinigų. 

Tarp giminės narių sklandė gandas, kurį Saimonas, tiesą sa- 
kant, nei patvirtino, nei paneigė, jog jis karo metu dirbo žvalgy- 
bai. Hovardas pamanė, jog svainis, matyt, pernelyg ilgai užsibuvo 
namuose, todėl turėjo pakankamai laiko prisigalvoti visokių nesą- 
monių. 

— O kas uždirbs tuos pinigus, Saimonai? Tik jau ne aš. Vos tik 
pažvelgę į mane klientai kaipmat išsilakstys. 

— Tu neteisus, Hovardai. Galbūt klientai išsilakstytų, jeigu pa- 
matytų mus 2iski7ai. Bet drauge mes — tikra smarkuolių gvardija. 

Hovardas nutaisė miną. 

— Tai nori pasakyti, jog dviese mudu tarsi Protas ir Jėga? 

— Teisingai, brolau. Tu būsi protas, o aš - jėga. 

Saimonas iškėlė aukštyn graikiniam riešutui prilygstantį kumšų. 

Hovardas nusišypsojo ir papurtė galvą. 

— Rimtai, Hovardai. Tavimi žmonės tiki. Nemanyk, kad šai- 
pausi. Jeigu būtum koks mulkis, tai viskas pakryptų kitaip. Dabar 
užteks vieno tavo ištarto žodžio ir žmonės suvoks, kad esi tikrai ne 
iš kelmo spirtas. Man reikia tavęs. Be tavęs visa Ši 07e7acija pa- 
smerkta žlugti. 

— Baik, Saimonai, kokia dar operacija? Tai tikra beprotybė, 
vaikystės sapaliojimai. Semas Speidas, Filpas Marlou. 

— Juk žinai, kad manęs šis šlamštas nedomina. Kalbu apie pra- 
moninę, atsiperkančią verslo pusę. Apsauga, sekimas, kontržval- 
gyba — visa tai, vaikine, bus pokario pasaulio pagrindinės verslo 
kryptys. Dalyvausime tame versle iš pat pradžių. 

Tačiau Hovardas ir vėl papurtė galvą: 

— Sėdėčiau ne savo rogėse. 

— Po velnių, Hovardai, tai ką nori veikti? Trokšti grįžti į ringą, 
kad dar labiau subjaurotų veidą? 

Hovardas gūžtelėjo pečiais. Iš tiesų negalvojo, ką veiks ateityje. 

Šitaip, beveik nenoromis, atsirado Šeimo ir Harco firma. Su- 
metę krūvon santaupas ir demobilizacijos išmoką, pirmiausia įsi- 
gijo aukščiausios klasės drabužių, užsakė ketvirčio puslapio rekla- 
minį skelbimą ge/tonuosiuose puslapiuose ir apstatė Steitstrite išsi- 
nuomotą kontorą įspūdingais baldais. Saimonas išėjo vilioti pini- 
gų, o Hovardas jausdamasis tikru mulkiu atsisėdo prie stalo, greta 
tylinčio telefono aparato. 

Net tris mėnesius Saimonas nenuilsdamas ieškojo klientų, bet 
pagaliau buvo priverstas pripažinti, jog pelnas, apie kurį svajojo, 
dar tik pradedančiai veiklą įmonei pasirodė nepasiekiamas. Jis dar 
kartą permąstė rinkos puolimo planą ir vėl ėmėsi veiklos. 

Tada paskambino keletas ge/tonuosiuose puslapiuose skelbimą 
perskaičiusių klientų, daugiausiai iš žydų bendruomenės. Žino- 
ma, Čia esminį vaidmenį suvaidino firmos įkūrėjų pavardės. Ka- 
dangi daugiau nebuvo kam, Hovardas vienas ėmėsi narplioti pir- 
mąsias mįsles. Teko surinkti papildomos informacijos apie keleto 
šeimų būsimus žentus ir marčias, surasti pasimetusius giminai- 
čius ir pirmą kartą pajusti, ką reiškia šnipinėti neištikimą sutuok- 
tinį. Pastarųjų bylų, visuomet besibaigiančių skyrybomis, Hovar- 
das labiausiai nekentė. Be to, jis padėjo porai persigandusių tėvų 
iš Indianos valstijos Gario miestelio surasti pabėgusią mergaitę. 
Nors tai nebuvo kažkoks ypatingas atvejis — pabėgėlę slėpė jos 
teta, gyvenanti Skokyje. 

Saimono veikla irgi retkarčiais atsipirkdavo. Sykį jis atsivedė 
biuro reikmenų didmenininką, kuris skundėsi, jog kažkas iš kon- 
toros darbuotojų anonimiškai rašinėja nešvankias atmintines. Ho- 
vardas ėmėsi aiškintis, kur pakastas šuo. Įdomiausia, jog taip ir 
nesurado kaltininko, tačiau rašteliai liovėsi, o klientas už detekty- 
vo paslaugas nenoromis apmokėjo didžiausią firmos istorijoje są- 
skaitą: šimtą penkiasdešimt septynis dolerius ir šešiolika centų. 

Taigi verslas pajudėjo ir įstengė išsilaikyti, tačiau Hovardas su 
Saimonu ir toliau buvo priversti gyventi iš santaupų. Negana to, 
Saimonas paprasčiausiai pavargo lakstyti ir medžioti klientus. Kartą 
jis prasitarė Hovardui: 

— Žinai, mums sektųsi žymiai geriau, jeigu turėtum bent ko- 
kios buhalterinės patirties. 

— Ką jau padarysi, neturiu, — atsakė Hovardas. 

— Bet galėtum jos įgyti. 

— Aba, galėčiau ir į kariuomenę sugrįžti. 

Saimonas suprato, kad partneris nejuokauja, todėl liovėsi kvar- 
šinęs galvą. Tačiau mintyse jau svarstė naują sumanymą, kuriuo 
pasidalino po keleto savaičių. 

— Jeigu turėčiau teisininko išsilavinimą, — pareiškė Saimonas, 
— mums tikrai sektųsi. Juk ištikus bėdai žmonės bėga pas advoka- 
tą, O ne pas privatų detektyvą. 

Hovardui toks pareiškimas atrodė prasmingas. 

Kiti treji metai labiau panėšėjo į košmarą. Plėšydamasis tarp 
darbo firmoje ir mokslų De Paulio universiteto teisės fakultete, 
Saimonas neteko dešimties kilogramų svorio; Hovardo sesuo bemaž 
visiškai liovėsi su juo bendrauti, kažkodėl nusprendusi, jog brolis 
esąs kaltas dėl Saimono nepakeliamo darbo ir nervinio išsekimo. 

Nors Hovardas ir puoselėjo mintį apie grįžimą į kariuomenę, 
verslo pajamos solidžiai (gal net įspūdingai) didėjo — buvę klientai 
rekomenduodavo jį naujiems. Nars toks darbas buvo visai prie 
širdies, Hovardas nesiliovė manęs, jog tai laikinas užsiėmimas. Vie- 
nas pažįstamas iš boksavimosi laikų pasiūlė tapti naujos sporto 
salės, kurią ketino atidaryti Vilsono aveniu, dalininkų. Hovardas 
būtų iškart sutikęs, tačiau neturėjo pakankamai lėšų. 

Išlaikęs advokatūros egzaminą Saimonas pasiėmė dvi savaites 
atostogų, o sugrįžęs pareiškė Hovardui pasitraukiąs iš detektyvų 
verslo, nes drauge su bičiuliu absolventu ketinąs steigti advokatų 
kontorą. Hovardą toks pareiškimas ne itin nustebino, tačiau Sai- 
moną akivaizdžiai graužė kaltės jausmas. 

— Nuo šiol viskas priklauso tau, Hovardai, — patikino jis. — 
Atsisakau savo dalies. Tiesą pasakius, — prisipažino vyriškis, — esu 
niekam tikęs verslininkas. Jei būčiau tai suvokęs anksčiau, tikrai 
nebūčiau tavęs įvėlęs. 

Hovardas nuramino: viskas gerai. 

— Suprantama, visą tiriamąjį darbą perduosime tau, todėl ma- 
nau, jog be manęs dar geriau tvarkysies. 

Hovardui tai atrodė nuostabu. Jis turėjo pakankamai patirties 
ir žinojo, kad, išskyrus Perį Meisoną iš TV serialo, advokatai ma- 
žai naudojasi privačių detektyvų paslaugomis. Nebent skyrybų by- 
lose, kurių Hovardas taip nemėgo. Tačiau apie tai neužsiminė. 
Kaip ir apie tai, jog pats galvojo pasitraukti iš verslo. Norėdamas 
numaldyti sąžinės balsą Saimonas pažadėjo pamaloninti Hovardą 
gėrimais, todėl paprašė, kad baigtų darbą. Hovardas sutiko. Nu- 
stėręs visą valandą klausėsi Saimono (žmogaus, kuris buvo nie- 
kam tikęs verslininkas) paskaitos apie verslą ir visas neįtikimas jų 
bendradarbiavimo ateityje galimybes. Pagaliau viskas baigėsi ne- 
rangiais rankų paspaudimais ir pažadais palaikyti ryšį. Dar aki- 
mirka, ir Hovardas liko visiškai vienas. 

Išėjęs iš baro Steitstrite Hovardas nusprendė, kad nuotaika vi- 
sai puiki. Jis jautė palengvėjimą. Detektyvas nusipirko laikraštį ir 
visą vakarą skaitinėjo skelbimus, siūlančius darbą. Nors ir neradęs 

nieko įdomaus, ypatingai nenusiminė. Juk skubėti nėra kur. Kol 
jis susiras kitą užsiėmimą, detektyvų agentūra tikrai padės sudurti 
galą su galu. 

Iš Saimono ar savo sesers Hovardas nesulaukė daugiau jokių 
žinių. Po keleto metų, per savo tuoktuves, pamėgino susisiekti, 
bet sužinojo, kad jie išsikraustė į Los Andželą, o Saimonas įsidar- 
bino televizijos prodiuserinėje kompanijoje juristu. 

Kai kontoros nuomos sutartis baigėsi, Hovardas Lorenso ave- 
niu susirado patalpas, kurių nuomą buvo galima mokėti kas mė- 
nesį. Naujoji kontora atsiėjo perpus pigiau nei Steitstrite. Kadan- 
gi pasibaigus darbo valandoms Hovardas troško kuo greičiau ke- 
liauti namo, tad daugumą atsigabentų dėžių net neiškraustė - jos 
taip ir liko nepaliestos, nors praėjo šešeri metai. 1964-aisiais de- 
tektyvo pajamos pasiekė dešimt tūkstančių. Hovardas staiga su- 
vokė pakliuvęs į savo menkutės sekmės spąstus: darbdaviai, kurių 
skelbimus jis apsibreždavo laikraštyje, siūlydavo pradinį aštuonių 
ar devynių tūkstančių užmokestį, o Hovardas žinojo net neatitin- 
kąs kvalifikacijos reikalavimų. 

Pirmą naujųjų metų savaitę jis liovėsi skaitęs siūlančius darbą 
skelbimus, patalpų šeimininkui pareiškė, kad jam reikalinga dve- 
jų metų nuomos sutartis, paskui nusipirko tris naujus kostiumus 
ir nusiuntė sužadėtuvių žiedą praėjusį rudenį visas viltis palaido- 
jusiai moteriai. Kitą dieną, kai teisėjas juodu sutuokė teismo rū- 
muose, Ada jam pareiškė norinti atidaryti taupomąją sąskaitą, 1š- 
tiesė ranką ir įsakė: „Duok“. 

Iš piniginės Hovardas ištraukė dvidešimtinę ir įdėjo žmonai į 
delną. 

— Daugiau, - pareikalavo moteris. 

Adai negailestingai reikalaujant jiedu įstengė sutaupyti septy- 
niasdešimt penkis tūkstančius dolerių, tačiau tuomet žemę iš po 
kojų išmušė infliacija. Žmonės buvo pasiryžę ir toliau mokėti bet 
kokius pinigus už duonos kepaliuką, marškinius ar namą, tačiau 
už Hovardo siūlomas paslaugas neketino išlaidauti. Rodės, jog stab- 
do kažkokia psichologinė riba. Detektyvas buvo priverstas rink- 
tis: išlaikyti mažus įkainius ir prarasti pajamas ar padidinti įkai- 
nius ir netekti klientų. Nusprendė išsaugoti mažus įkainius, tad 
netrukus net Ada neįstengdavo išpešti iš vyro nė cento. Į sąskaitą 
banke nebuvo ko dėti. 

1980-aisiais pablogėjo žmonos sveikata. Santaupos sumažėjo 
iki šešiasdešimties tūkstančių. Tuo laiku, kai Hovardas tapo šach- 
matų klubo nariu, sąskaitoje tebuvo likę trisdešimt penki tūks- 
tančiai. Kad sudurtų galą su galu, jis kas mėnesį paimdavo porą 
šimtų. 

Kartais Hovardas pagalvodavo, jog laukia tikrai niūri senatvė. 


— Gerai jau, Aronai, — tarstelėjo Hovardas. — Šitaip pasakiau, 
nes buvau įpykęs. Mano darbas — tai daugiau nei gabenti šiukšles 
į sąvartyną. Truputį daugiau. ; 

— Tai papasakok, Hovardai. Man įdomu. 

— Aronai, štai ką padarysiu. Papasakosiu tau istoriją, kurią ma- 
no Žmona pavadino „Keisčiausia Hovardo Šeimo byla“. 

Jis kiek parylėjo ir prisiminęs tą įvykį nusišypsojo. 

— Vieną dieną į mano kontorą įslinko jaunuolis iš mūsų pasta- 
to. Toks sutrikęs, kad, rodės, vos žodį įstengia išlementi. Pagaliau 
pasiteiravo, ar galįs šnektelti. Atsakiau, jog žinoma, pasiūliau pri- 
sėsti. Tuomet jis ėmė pasakoti: „Dievaži, tai pats kvailiausias daly- 
kas. Aš jaučiuosi tikras mulkis, kad čia atėjau, bet jis neduoda 
mums ramybės“. Sakydamas 724725 jaunuolis turėjo omenyje save 
ir žmoną, kuri vos prieš keletą mėnesių pagimdė jųdviejų pirma- 
gimį. Paprašiau tęsti pasakojimą. Jis išsitraukė iš kišenės ryšulį raktų 
ir numete ant stalo, sakydamas: „Vakar vakare kažko ieškojau knygų 
spintoje ir vienoje lentynoje radau numestus šiuos raktus. Bet jie 
ne mūsų. Niekad anksčiau nesame jų matę“. 

Aš pakeliau raktų ryšulį ir apžiūrėjau: „Ir ką jūs manote?“ 

Vaikinas atsakė: „Akivaizdu, jog bute kažkas lankėsi, kol mūsų 
nebuvo“. Pasiteiravau, ar raktų nebus palikę kokie poros draugai. 
„Pas mus jau keletą savaičių niekas nebuvo svečiuose,“ - patikino 
vaikinas. 

Tuomet paklausiau, ar ko nors nepasigedo iš bute esančių daik- 
tų, o svečias užtikrino, kad tikrai ne. „Štai dėl to ir klaiku, — tarė 
jis. - Atrodo, tarsi kažkas būtų tiesiog įėjęs, palikęs raktus knygų 
spintoje ir išėjęs.“ 

Aš dar kartą pažvelgiau į ryšulį. Raktai kaip raktai. Pagaminti 
paprasčiausioje dirbtuvėje. Paprasčiausias raktų žiedas, pritvirtin- 
tas prie skaidraus plastiko medaliono, kuriame puikuojasi įlieta 
žibuoklė. Pasakiau jaunuoliui, jog, mano manymu, tie raktai pri- 

klauso kokiai nors jaunai merginai. Jis iškart pasidomėjo: „Jaunai 
merginai? Kodėl jaunai?“ 

„Nežinau, — atsakiau, — bet, mano galva, tokį žiedą raktams 
pirktų tik jauna mergina.“ 

Paprasčiausia dedukcija, tačiau jaunuoliui ne tas rūpėjo. Jis no- 
rėjo žinoti, ar nevertėtų apie įvykį pranešti policijai. Man atrodė, 
jog pareigūnams šis atvejis nebus įdomus. Dar patariau pakeisti 
durų spynas — pora bent jau galės ramiau miegoti. 

Vaikinas išėjo iš kontoros kiek nusivylęs, tačiau kitą rytą vėl 
paskambino. 

„Žinote, dėl visko kalta auklė, — tarė jis. — Tai ji paliko raktus 
spintoje, kai praėjusią savaitę prižiūrėjo kūdikį“ 

„Supratau. Ber nejau ji nepasigedo raktų?“ 

„Na, tiesą pasakius, ne iš karto. Grįždama namo susitiko sese- 
rį, tad toji ir atrakino duris. Kad pametė raktus, vargšelė pastebėjo 
tik kitą dieną parėjusi iš mokyklos. Mergina pamanė, jog jie iškri- 
to iš piniginės...“. 

Tuomet paklausiau, kaip vaikinas viską išsiaiškino. Ogi žmo- 
na, vos tik išgirdusi mano prielaidą apie tai, jog raktai priklausą 
jaunai merginai, iškart pagalvojo apie auklę. 

- Ir tai buvo Keisčiausia Hovardo Šeimo byla, - baigė pasakoji- 
mą Hovardas. 

Aronas oriai linktelėjo ir paklausė: 

— O ko gi moko ši istorija? 

— Parodo skirtumus tarp paprasto piliečio ir patyrusio detekty- 
vo. Jaunuolį kamavo nerimas. Jį pribloškė tai, ko nežinojo apie 
tuos raktus. Apžiūrinėdamas galvojo tik viena: kurių galų kažkas 
įsilaužė į butą ir paliko raktus knygų spintoje. Tačiau patyręs de- 
tektyvas niekada nepradės tyrimo sutelkdamas visą dėmesį į tai, 
ko nežino. Nepuls į paniką del to, jog apskritai trūksta informaci- 
jos, o apčiuops faktus, kurie, tiesą sakant, akivaizdūs. Aš taip ir 
pasielgiau. 

— O! - tarsi užhipnozuotas sušnibždėjo Aronas. — O, taip. 

Hovardas sukikeno: 

— Neblogai, tiesa? 

— Tikrai neblogai, — pratarė senis. — Pats tuoj įsitikinsi. 

— Hovardai, aš noriu, kad šį bei tą ištirtum, — pradėjo senis. — 
Kalbu ne apie kokią nors smulkmeną. Ir tikrai ne apie stalo sidab- 
rą, patikėk manim. Tai išties labai reikšmingas dalykas, kurį ištirti 
gali tik toks žmogus kaip tu. Žmogus, kurio neglumina tai, jog 
apskritai trūksta informacijos. 

Hovardas laukė, tačiau atrodė, jog Aronas ištaręs šiuos žodžius 
kažko delsė: pirštų galiukais laikydamas taurę, sukiojo brendžio 
šlakelį ir ramiai mintyse šypsojosi. Praėjus keletui minučių pakėlė 
akis ir paklausė Hovardo, kokia, jo manymu, šventė yra pati svar- 
biausia žydų gyvenime. 

Toks klausimas detektyvą išmušė iš vėžių. Atgauti pusiausvyrą 
ir susikaupti prireikė dar poros akimirkų. Pagaliau atsakė: 

— Manyčiau, Pascha. 

— Žinoma. Mūsų išsilaisvinimo iš Egipto paminėjimas. Tai nu- 
tiko maždaug 1210 metais prieš Kristų. O kada, tavo galva, Šven- 
tojoje žemėje buvo atšvęsta pirmoji Pascha? 

Hovardas kiek pamąstė. 

— Manyčiau, jog tai nutiko praėjus keturiasdešimčiai metų po 
žydų įžengimo į Šventąją žemę. 

— Hovardai, tai nutiko praėjus šešiems šimtams metų. Nė vie- 
nam Izraelio teisėjui ar karaliui valdant Pascha nebuvo švenčia- 
ma. Iki pat aštuonioliktųjų Jošijo valdymo metų, likus vos kele- 
riems metams iki Babilonijos nelaisvės. 

— Aš to nežinojau, — prisipažino Hovardas. 

— Hovardai, ar numanai, kodėl taip nutiko? 

— Papasakok, Aronai. 

— Taip nutiko todel, kad tuos šešis šimtus metų izraelitai garbi- 
no sidoniečių, amoritų, moabitų, filistinų ir babiloniečių dievus 
bei deives. Jeigu tuo laiku būtum jų pasiteiravęs apie Izraelio Die- 
vą, net nebūtų supratę, apie ką kalbi. Nejuokauju. Jie meldėsi 
Baalui ir Aštartei, Dagonui ir Azazeliui, Milkomui ir Asimai, Šo- 
kotbenotui ir Anamelechui, o taip pat Nergeliui, Kemošui ir Mo- 
lochui. O jeigu būtum paprašęs izraelitų parodyti kunigą, tai bū- 

tų nurodę žmogų, deginant aukas Baalui ir prižiūrintį šventovę 
ant kalvos. 

— Bet maniau... Ar toji šventykla nebuvo pastatyta Jeruzalėje? 

— Tikrai taip. Tačiau jos viduje stūksojo aukurai, skirti visoms 
mano paminėtoms dievybėms, išskyrus Molochą, kurio kulto vie- 
ta buvo įrengta Hinono sūnų slėnyje. Čia pat, ant kalvos, plytėjo 
šventyklos prostitučių gyvenamosios patalpos. Beje, ritualine pro- 
stitucija užsiiminėjo tik vyrai. Hovardai, niekas nesilaikė Mozės 
mokymo nuostatų. Visi iškart jų išsižadėjo, o netrukus ir pamir- 
šo. Ir tik maždaug 610 metais prieš Kristų Jošijas iš naujo atrado 
Mozės KĄ, įvykis, o ne Abraomas, ne izraelitų išėjimas iš 
Egipto ar jų įžengimas į Kanaaną buvo judaizmo, kurį mes šian- 
dien pažįstame, pradžia. 

— Supratau, — sumurmėjo Hovardas, staiga pasijutęs it koks 
mokinukas. 

— Deja, Hovardai, tai nutiko per vėlai, kad būtumėm išgelbėti. 
Dievas jau nusiplovė rankas ir nusigręžė nuo išrinktosios tautos. 
Jis prašė, kad tik pasitikėtume juo ir būtume ištikimi, tačiau po 
šešių šimtų metų išsižadėjimo Dievas paskelbė šią ištarmę: „Už- 
teks. Sulaužėte susitarimą, kurį sudariau su jūsų protėviais. Todėl 
dabar siunčiu nelaimę, kurią pažadėjau. Nelaimę, kurios neišvengs 
nė vienas. Šauksitės mano pagalbos, bet aš neklausysiu. Prašykit 
tų dievų, kuriuos garbinot iš kartos į kartą. Juk turite jų tiek pat 
daug, kiek yra miestų, o aukurų Baalui surentėte tiek, kiek yra 
gatvių Jeruzalėje. Todėl nesikreipkit į mane, nes daugiau neklau- 
sysiu. Aš palikau Izraelio namus. Apleidau savo tautą“. 

Jis taip ir pasielgė, Hovardai. Pustrečio tūkstančio metų veltui 
jo šaukėmės. Mus trėmė, niekino, kankino, žudė, engė, o Dievas 
visus tuos amžius nepratarė nė žodžio. 

Aronas nutilo ir pradėjo ilgą cigaro prisidegimo ritualą. 

Hovardas pasiteiravo: 

— Aronai, o ką gali pasakyti apie šių dienų Izraelį? Kokia jo 
vieta? 

Senis niekinamai papurtė galvą: 

— Ar izraeliečiai pasikliauja Dievu? Manau, kad ne, Hovardai. 
Jų dievai yra tankai ir kulkosvaidžiai, raketos ir reaktyviniai nai- 
kintuvai. Kaip ir gilioje senovėje jie patikėjo likimus dievams, ku- 
riais tiki kaimynai. Dievai, kuriems izraeliečiai meldžiasi yra tie 
patys, garbinami Rusijos ir Jungtinių Valstijų. 

— Tarkime, kad taip. 

Aronas išpūtė į viršų melsvą dūmų Iššmsuoli 

— O dabar, Hovardai, pasakysiu, kas mane išties domina: ko- 
dėl Baalas, Aštartė, Molochas ir visos kitos dievybės taip masino 
izraelitus? Žymiai labiau, nei Dievas, išgelbėjęs iš Egipto vergijos 
ir padėjęs nugalėti visus Kanaano karalius. 

— Na... juk jie buvo stabai, tiesa? 

— Bent jau taip manoma. 

— Vadinasi, izraelitams tie dievai buvo priimtinesni, nes buvo 
matomi. 

Aronas iš pasibjaurėjimo suraukė nosį. 

— Hovardai, atsakei kaip tikras moksleivis. Šiandien ; įprasta ma- 
nyti, jog tie žmonės buvo neišmanėliai, nes gyveno prieš daugybę 
metų. Tiesą pasakius, ne ką didesni mulkiai nei mes. Izraeliečiai 
garbina tankus ir kulkosvaidžius ne todel, kad juos mato, bet to- 
dėl, kad jais pasitiki. Izraeliečiai pasikliauja jais, nes ginklai gali šį 
bei tą zuveikti jų labui. Izraelitai buvo tokie patys, Hovardai. Bu- 
vo žydai kaip mudu - realistai ir pragmatikai. 

— Na ir kas? Kur link tu suki? 

— Nė vienoje Šventraščių vietoje, Hovardai, nėra pasakyta, jog 
Baalas, Aštartė, Molochas ir visi kiti buvo netikri dievai. Kaip nie- 
kur nepasakyta, jog jų nebėra. Ten tik teigiama, jog jie - apgaulingi 
dievai. Dievai, kurie tave išduos, dievai, kuriais nevalia pasitiketi. 

— Aišku. 

— Tačiau sidoniečiai, amoritai, moabitai, filistinai ir babilonie- 
čiai, kaip ir izraelitai, pasitikėjo tais dievais. Izraelitai pasitikėjo 
net labiau nei Dievu, kuris jiems perskyrė Raudonąją jūrą. 

Hovardas gūžtelėjo pečiais. 

— Vis dar nesuprantu, ką, Aronai, nori pasakyti. 

— Hovardai, ką šiandien izraeliečiams pasakytų pranašas? 

— Tai tu man pasakyk. 

— Jis tartų: „Nedėkite vilčių į tankus ir raketas, kulkosvaidžius 
ir naikintuvus. Sudeginkite šiuos stabus, nes jie yra netikri dievai, 
dievai, kuriais nevalia pasitiketi. Pasitikekite Izraelio Dievu, o ne 
rusų ir amerikiečių dievais. Izraelio Dievas, tas pats, kuris pažadė- 
jo jums šią Žemę ir atidavė jūsų protėviams, niekada nenuvils.“ 

— Gerai. Berods suprantu, ką nori pasakyti. 

— Tačiau izraeliečiai į tokį pranašą nekreiptų dėmesio, tiesa? 


— Tiesa. Manau, kad nekreiptų. 

— Tai todėl, jog puikiai žino, ką tankas ir raketa, kulkosvaidis ir 
naikintuvas gali nuveikti jų labui. Ir tikrai neketina išmainyti šių 
dalykų į kažkokią šmėklą danguje. 

— Ko gero, tu teisus. 

— Šitaip, Hovardai, vėl grįžome prie klausimo. Ką Baalas, Aš- 
tartė, Molochas ir visi kiti dievai nuveikė izraelitų labui? Ir tai 
nebuvo kažkokia smulkmena, nes izraelitai ne ką didesni kvailiai 
nei izraeliečiai. Vadinasi, tai turėjo būti kažkas ypatinga. 

Hovardas nenoromis linktelėjo. 

— Gerai, Aronai, tavoji logika neginčijama. Gal kuris kitas žmo- 
gus ir ginčytųsi, bet aš negaliu. 

— Tai dabar įkerti, apie ką kalbu? 

— Taip. Manau, kad taip. 

— Gerai, — ištarė senis. Cigaras užgeso, tad rūkoriui prireikė 
laiko, kol vėl prisidegė. 

Prisimerkęs nuo išpūstų dūmų prabilo: 

— Taigi, Hovardai. Ar imsies šio reikalo? 

Hovardas tik bukai sumirksėjo, jausdamas, jog bus pametęs 
pokalbio mintį 

— Kokio reikalo, Aronai? 

— Šio tyrimo, — mostelėjo ranka pro dūmus. — Viso šito. 

— Aronai, — pralemeno Hovardas, spoksodamas į bičiulį ir ne- 
tikėdamas tuo, ką girdi. — Juk kalbi ne apie Baalą, Aštartę ir... 

— Būtent apie juos, Hovardai. 

— Dėl Dievo meilės, Aronai. Pasakyk, kad juokauji. 

— Juk žinai, kad nejuokauju. 

Hovardas pagalvojo apie savo lovą — nepaklotą, įdubusią per 
vidurį — apie greta gulinčią atverstą knygą ir greičiausią būdą ją 
pasiekti. Teištarė: 

— Dar kartą man paaiškink, ko ieškai. 

— Paklausyk, Hovardai. Juk vardan tų dievų mūsų tauta atsisa- 
kė Izraelio. Noriu bent kažką apie juos sužinoti. Noriu išsiaiškin- 
ti, kodel cie dievai taip neįtikimai traukė žmones. 

— Tai mokslininkų darbas, Aronai. Derėtų žinoti. 

— Ne, tai neturi nieko bendra su mokslininkų darbu. Ten, kur 
ieško mokslininkai, nėra jokio atsakymo. Tikrai žinau, patikėk. 

— Tai kur jis slypi? 

Aronas bestelėjo cigaru per petį: 

— Kažkur ten, Hovardai. Jeigu kur nors lemta aptikti, tai tik ten. 

— Aronai, nori pasakyti, jog kažkas turi vykti į Izraelį ir pakasi- 
nėti tas kalvas, ar taip? 

— Visai ne. Nieko panašaus. 

— Tada tikrai nesuprantu, apie ką, po galais, šneki? 

Aronas debtelėjo liūdnu ir priekaištingu žvilgsniu. 

— Dar niekada tavęs tokio nemačiau, bičiuli. Tarsi būtum ran- 
komis užsidengęs ausis. Tarsi sėdėtum ir vis purtytum galvą: „ne, 
ne, ne, ne, ne.“ Tai taip nepanašu į tave, Hovardai. 

Hovardas nusijuokė ir papurte galvą. 

— Gerai jau, Aronai, pamėginsiu dar kartą. Sakai, jog atsaky- 
mas slypi kažkur ten. Vienintelė vieta, esanti kažkur ten, kurioje 
galima ieškoti, yra viešoji biblioteka. 

— Tik ne viešoji biblioteka, Hovardai. Kalbu ne apie dalykus, 
aptinkamus knygose. 

— Tada, po velnių, apie ką kalbi? 

Išplėtęs akis senis greitai rankomis užsidengė ausis. Hovardas 
atsidūsėjo ir susmuko krėsle. 

— Paaiškink, Aronai. Nesuprantu. 

— Aš jau sakiau, Hovardai. Šventraščiuose teigiama, jog jie bu- 
vo apgaulingi dievai, dievai, kuriais nevalia pasitikėti. Tačiau ten 
netvirtinama, jog tai tik prasimanymas. 

— Tai kas? . 

— O tas, kad jeigu jie nėra vaizduotės padariniai... Pasakyk man, 
Hovardai, vieną dalyką. Ar dievai miršta? 

— Ką? 

Aronas gūžtelėjo pečiais. 

— Tiek to, galbūt mirė. Galbūt atlikęs tyrimą irgi man pasaky- 
si: „Žinai, Aronai, tie dievai tikriausiai pasimirė šeštame amžiuje 
prieš Kristų, nes šiandien jokių pėdsakų neįmanoma aptikti.“ 

Hovardas išsižiojęs spoksojo į bičiulį. 

— O galbūt pasakysi visai ką kita. Ištarsi: „Aronai, berods kažką 
būsiu aptikęs. Galbūt jie neišmirė. Gal šiandien jie paprasčiausiai 
šaukiami kitais vardais.“ — Nepatiklus Hovardo žvilgsnis senį pri- 
vertė susiraukti. — Po galais, nejau niekada neieškojai asmenų, ku- 
rie galbūt mirę? Kurių galbūt net neįmanoma surasti? 

— Baik juokus, Aronai. 

Senis atsiduso ir pačiupo savąją brendžio taurę. 

— Hovardai, mano vaikai galvoja, jog esu šykštus, nes nejaučiu 
malonumo leisti pinigus beverčiams dalykams. Tačiau, patikėk 

manimi, tikrai nesu šykštus, kai kalbama apie kažką svarbaus. Jei- 
gu išlaidoms prireiks daugiau pinigų, gausi. Nėra jokios skubos. 
Gali šią bylą tirti ištisus metus ar net dvejus. Tik pateik atsakymą 
į mano klausimą, patenkink mano smalsumą, ir atlygis bus pen- 
kiasdešimt tūkstančių. 

Hovardas įsispoksojo į čekius, tarsi šie būtų jo negimusių vai- 
kų nuotraukos. Pagaliau atitraukė žvilgsnį ir pakelė akis. 

— Aronai, aš negaliu. 

— Negali? — ironiškai nusiviepė Aronas. — Nejau turi tiek dar- 
bo, kad nepajėgsi susidoroti? 

— Tai būtų neteisinga. Negaliu paimti pinigų už darbą, kurio 
neįmanoma atlikti. Už užduotį, kurios neįmanoma įvykdyti, 

— Žinai ką, Hovardai. Sutarkime taip: maždaug mėnesį šiek 
tiek patyrinėsi, pašniukštinėsi — žodžiu, imsies įprastos veiklos — 
tartum tirtum naują bylą. Jeigu po mėnesio vis dar manysi, jog 
tokio tyrimo neįmanoma atlikti, nutrauksime sandorį. Likusius 
pinigus grąžinsi, o avansą galėsi pasilikti. Arba, jeigu tau neleis 
sąžinė, pasiliksi pusę avanso. Tu renkiesi. 

— Aronai... 

— Klausau. 

— Juk tai beprotybė... Net nežinau, kaip pasakyti. Juk tai tik 
šešėliai ir dūmai. Nėra nuo ko pradėti. 

Tariamai nustebęs Aronas suraukė antakius. 

— Hovardai, man atrodo, kalbi taip, tarsi būtum išsigandęs to, 
ko nežinai. Gal suglumai dėl trūkstamos informacijos kiekio? 

— Aronai, kalbame ne apie tržkstamą informaciją. Čia apskritai 
nėra jokios informacijos. Žodžius, surašytus į knygą prieš du tūks- 
tančius metų, negalima laikyti duomenimis. 

Kurį laiką senis tik sėdėjo ir mirksėjo, paskui atsistojo, nuėjo 
prie lentynos ir paėmė storą juodais viršeliais knygą. Keletą minu- 
čių stovėjo ir vartė leidinio puslapius, kol pagaliau surado, ko ieš- 
kojęs. Maždaug per vidurį atverstą padavė Hovardui. 

— Baalas, — tarė Aronas, — ir Aštartė. Tai populiarus leidinys, 
tačiau jame pateikta bene geriausia atvaizdų kolekcija. 

Susiraukęs Hovardas kruopščiai apžiūrinėjo abu dievybių por- 
tretus. 

— Sunku patiketi, kad jie tikrai senoviniai. 

— Senoviniai? Dar prieš minutę bambėjai, jog visa, ką turiu, 
tera dviejų tūkstančių metų senumo žodžiai. Šie portretai sukurti 
maždaug prieš šimtą metų. 

— Aronai... 

— Nori senovinio atvaizdo? — pačiupęs knygą iš Hovardo ran- 
kų vėl vertė puslapius. — Štai, — pagaliau ištarė, — Tiesa, ne visai 
senovinis portretas, bet jame Aštartė šešioliktame amžiuje. 

Hovardas pažvelgęs į atvaizdą papurtė galvą. 

— Aronai, šie dalykai yra beverčiai. 

Senis mąsliai linktelėjo ir atsisėdo. 

— Supratau, Hovardai. Nori pasakyti, jog jie tokie pat beverčiai 
kaip ir tas žiedas raktams knygų spintoje. 

Hovardas atsiduso, užsimerke ir kurį laiką taip sėdėjo. Paga- 
liau prabilo: 

— Gerai, duok dar kartą pažiūrėti. 

Keletą minučių tyrinėjo Baalo, Aštartės, Molocho ir kitų die- 
vybių portretus. Apvertęs knygą perskaitė pavadinimą: Magijos is- 
torija. 

— Sutinku, — ištarė Hovardas, - išsigandau to, ko nežinau. Pra- 
dėti yra nuo ko. 

— Tai gerai. 

— Bet kode/, Aronai? Kodėl nori užsiimti tokiais dalykais? 

Aronas atsilošė krėsle ir pažvelgė į lubas. 

— Hovardai, puikiai suprantu, jog tau visa tai atrodo papras- 
čiausia kvailystė. Ir daugybė žmonių (gal net didžioji dauguma) 
sutiktų su tavo nuomone. Kam šiais laikais rūpi praeitis? Kas bu- 
vo — pražuvo, todėl išmeskime viską į šiukšlyną. Kam įdomu, jog 
kadaise buvome Dievo išrinktoji tauta? Kam rūpi, kodėl susimo- 
veme? Juk tai paprasčiausia nesąmonė, tiesa, Hovardai? 

— Aš taip nesakiau, Aronai. 

— Ne, ne tokiais žodžiais. Bet mintijai būtent šitaip. Juk iš uk- 
rųjų norėjai paklausti, kodėl ketinu užsiimti tokiom nesąmonėm, 
kurios niekam nerūpi, taip? 

Hovardas kaltai įsistebeilijo į savo rankas. 

— Nori žinoti, kodėl man knieti užsiimti tokiais dalykais? Ta- 
čiau tau, Hovardai, turiu geresnį klausimą: kodėl aš toks vieninte- 
lis? Kodėl tik man vienam kilo mo0ras viską išsiaiškinti? Per pasta- 
ruosius du tūkstančius metų buvo pateikta nesuskaičiuojama dau- 
gybė klausimų. Tačiau nė vienam Žmogui ir į galvą neatėjo pasi- 
domėti tuo, apie ką pasakojau. 

Kitą rytą Hovardą kamavo dvasios sumaištis. Jis sėdėjo prie 
rašomojo stalo ir barbeno krumpliais arba prislėgtas spoksojo į 
Lorenso aveniu riedančius automobilius. 

Paprastai niekada nestokojantis ryžto, Hovardas bemaž prieta- 
ringai bijojo veltis į reikalus, susijusius su likimu, kitaip tariant, 
priimti sprendimus, galinčius visiškai pakeisti gyvenimo tėkmę. 
Jis visuomet meilijo pasiduoti užgriuvusiai neišvengiamų įvykių 
bangai. Taip elgėsi, kai 1950-aisiais jį pašaukė į kariuomenę, kai 
su Saimonu atidarė agentūrą, ir net šiam pasitraukus metų metus 
stengėsi ją išlaikyti. 

Hovardas buvo kaip ant adatų. Atsirado kažkokia priešpriešinė 
srovė, grasinanti pakeisti jo žingsnių krypų. Likimas jam pasiūlė 
darbą, garantuojantį šviesesnę ateitį (juk tai tik į gera), tačiau jo 
imdamasis Hovardas pamintų savigarbą. Nepaisant patikinimo, 
jog yra nuo ko pardėti, detektyvas žinojo, kad Arono siūlomus 
penkiasdešimt tūkstančių užsidirbs tik apgaulės būdu. 

Išsiaiškinti, ar senieji Artimųjų Rytų dievai vis dar gyvi? Aro- 
nas lygiai taip pat sekmingai galėjo paprašyti išsiaiškinti, ar suk- 
čiai klesti ir ar meilė valdo šį pasaulį. Ir tai visai nejuokinga. Jeigu 
Hovardas priimtų pasiūlymą, tai tikrai neieškotų atsakymo į Arono 
klausimą. Pultų ieškoti pakaitalo, kurį pagražinęs galėtų iškišti kaip 
atsakymą, tokį įtikimą, kad senis maloniai paklotų sutartus pinigus. 

Nejau iš tiesų trokšta baigti savo karjerą kaip paskutinis sukčius? 

Keista, bet vos uždavęs sau šį melodramatišką klausimą, Ho- 
vardas nusišypsojo. Sąmyšis atlėgo. Detektyvas suvokė darąs tą 
patį, dėl ko dažnai aprėkdavo Adą — stengėsi iššaukti kritišką aki- 
mirką iš anksto jai 7x054amasis, vertė save apsispręsti anksčiau nei 
reikia. 

Juk Aronas pats pasiūlė mėnesį kaip reikiant įsigilinti į proble- 
mą. Ir tikrai, kodėl gi ne? Hovardas devyniasdešimt devyniais nuo- 
šimčiais buvo tikras, jog mėnuo tyrimo nepakeis padėties. Tokio 
darbo galėjo imtis visiškai sąžiningai ir priglausti Arono avansą be 
jokių nuogąstavimų. Ką gali žinoti, gal mėnesį pasimurkdęs tame 
vandenyje, geriau suvoks, kurion pusėn neša srovė? 

Pagaliau visas Hovardo neryžtingumas išgaravo. Jis prisitraukė 
kartoteką, surado seno draugo numerį ir paskambinęs pakvietė 
bičiulį į $4r2:0924 priešpiečių. 

— Ieškai informacijos ar nori man suteikti? — pasitikslino bičiulis. 

— Žinoma, kad ieškau. Negi žmonės vaišina suteikdami infor- 
maciją? 

— Kasdien, brolau. Kartais net dukart per dieną. 

Heisas Pitersonas buvo Čikagos dienraščio Tribune žurnalisto 
dešinioji ranka, o be to, atmintyje it kokioje telefonų knygoje jis 
saugoje daugybės žmonių vardus ir pavardes. 


— Dieve, kaip tu bjauriai atrodai, — tarė Hovardui, kai šis įsi- 
rangė ant suolo priešais. - Vis pamirštu. Protarpiais pilkosios ląs- 
telės išlygina visus tuos iškilimus, įdubimus ir randus. 

- Žinau, — pasakė Hovardas. — Ir pats pamirštu. Kol nepažvel- 
giu į save veidrodyje, vis manau esąs išvaizdus. Ir taip buvo nuo 
pat vaikystės. Prašyčiau gazuoto mineralinio šu citrina, —- paprašė 
jis stabtelėjusios prie jųdviejų staliuko padavėjos. 

Heisas Pitersonas, užsisakydamas dar vieną taurę martinio, mos- 
telėjo pirštu aukštyn. Jis buvo maždaug penkiasdešimt penkerių, 
kaip reikiant nutukęs žemaūgis. Antsvorį Heisas Pitersonas nešio- 
jo visiškai pasikliaudamas savimi ir asmeniniu siuvėju, puikiai iš- 
manančiu amatą. Cherubino rausvumo vyriškio veidelyje kartkar- 
tėmis it rožės pumpuras pražysdavo šypsena. Tačiau liežuvis dar 
gyvam žmogui galėjo nudirti odą. 

— Tai ko gi ieškai? — pagaliau po keleto nereikšmingų sakinių 
pasidomėjo bičiulis. 

— Pavardės. Galbūt. 

— Galbūt? 

— Galbūt tu jos nežinai. 

Išgirdęs tokią prielaidą apkūnusis žmogutis pašaipiai išsiviepė. 

— Tęsk, — paragino. 

— Prieš keletą metų taviškis rašė straipsnį apie parapsichologų 
mugę, vykusią prekybos centruose Brodvėjuje ir Diversyje. Aš no- 
riu patekti į tą aplinką. 

Heisas pažvelgė pasibjaurėjęs. 

— Nori patekti į parapsichologų aplinką? 

— Manau, kad taip. Tai tik pradžios taškas. 

— Tai kokia pavardė reikalinga? 

— Žmogaus, su kuriuo galėčiau pasišnekėti, kuris prilygtų man 
ir galbūt įstengtų nukreipti reikiama linkme. 

— Jėzau, tiek nedaug tereikia? Juk žinai, kad jie visi prietrankos 
ir puikūs apsimetėliai. 

Hovardas gūžtelėjo pečiais. 

— Štai kodėl pasakiau, jog galbūt nežinosi tokios pavardės. 

— Tik nereikia čia stumti tų s4y2077e7*fokusų, Hovardai. Žinau 
pavardę. Žinau moterį, kurios reikia, supratai? Tikrai ne apsime- 
relė ir nemanau, kad būtų kokia pamišėlė, tačiau ne itin giliai 
įleidusi šaknis toje aplinkoje. 

— Vis tiek geriau nei tai, ką turiu. 

— O kokia 227 nauda iš šio sandorio? Be to, žinoma, jog vaiši- 
ni priešpiečiais. 

— Ko tau reikia, Heisai? Esu pasirengęs. Tu mane pažįsti. Nori, 
kad šį bei tą pašniukštinėčiau šiauriniame miesto pakraštyje? 

— Fui! O ten žmonės gyvena? 

— Na, bent jau pėdsakus tikrai galima aptikti. 

— Užknisai, Hovardai. Susikišk tuos pėdsakus subinėn. Mote- 
ris, kurios tau reikia, yra Denisė Pursel. 

Šypsodamasis Hovardas užsirašė vardą ir pavardę užrašų kny- 
gelėn. 

— O kąji veikia? Tvirtina esanti ekstrasensė ar aiškiaregė? 

— Visai ne. Tas ir yra įdomiausia. Neapsimeta esanti madam 
Karloti. Buria iš taro kortų ir daro tą labai tiksliai, be jokios ap- 
gaulės. Stebėjau jos darbą, truputį pasišnekėjau. Toji moteris pa- 
liko gerą įspūdį. Jokių išsisukinėjimų, jokios sušiktos mistikos. 

— Skamba neblogai... Kaip manai, ar siūlyti jai pinigų už su- 
gaištą laiką? 

— Iškart pasakyčiau, jog ne, bet nesu visiškai tikras. Kas žino, 
koks blogis tūno taro kortų būrėjų širdyse? — Jis pažvelgė į laikrodį 
ant riešo. — Gal užsisakykime ko nors, nes po keturiasdešimt penkių 
minučių turiu susitikti Rikardo restorane dar su vienu žmogumi. 


Kooperatinio daugiabučio, stūksančio pietiniame miesto pa- 
kraštyje, durininkas akivaizdžiai nenorėjo įleisti Hovardo, tačiau 
neturėjo ką daryti, kai šis patvirtino, jog yra susitaręs. Hovardui 
pasidarė įdomu, ar tai buvo reakcija į jo išvaizdą, ar pačios ponios 


* Shbnorrer (arba schnorrer) — elgeta, veltėdis, parazitas (j/445). Kartais (taip pat 
čia) — gudročius. 

Pursel sumanyta ypatingos apsaugos sistema? Kildamas į aštuo- 
nioliktą aukštą nusprendė, jog labiau tikėtinas antrasis variantas. 
Netgi susikūrė mintyse tos moters paveikslą: smulkaus sudėjimo 
būtybė, nuolat neryžtingai ir baugščiai gestikuliuojanti. Būtų ra- 
miausiai praėjęs pro šalį, nekreipdamas dėmesio į moterį, stovin- 
čią prie lifto, jeigu ši nebūtų sulaikiusi: 

— Ponas Šeimas? 

Jis stabtelėjo ir nužvelgė grakščią maždaug keturiasdešimties 
metų ramią moterį — simpatingą, tačiau tikrai ne gražuolę, dėvin- 
čią madingą tvido kostiumėlį. Hovardas buvo tikras, kad tokį rū- 
bą ji apsivilko ne jo garbei. Moteris oriu, kompetentingu žvilgs- 
niu apžiūrinėjo detektyvą — tarsi statulą, kurią ketino pirkti. 

Hovardas iškart suprato, kodėl Heisui Pitersenui moteris pa- 
darė įspūdį. 

— Aš tikrai negimiau su tokiu sudarkytu veidu, — pasiaiškino 
detektyvas. | 

Ji mandagiai nusišypsojo. 

— Karlas, mūsų durininkas, pamanė, jog prieš įsileidžiant vi- 
dun man derėtų jus apžiūrėti. 

— Atsargumas gėdos nedaro. 

— Prašom paskui mane. 

Ji nusivedė Hovardą į butą, kuris priminė kažkokį impresio- 
nistinį paveikslą: daug šviesos, spalvų, augalų ir žiedų. Tokia ma- 
loni, moteriška ir visiškai neslegianti buveinė. Jiedu susėdo vienas 
priešais kitą. Suvokęs, kad šeimininkė net neketina pasiūlyti taip 
įprasto puodelio kavos, Hovardas šiek tiek nusivylė. 

— O dabar, pone Šeimai, sakykit, kuo galėčiau padėti? 

— Aaa... - beprasmiškai nutęsė detektyvas. Jis troško žymiai 
grakštesnės įžangos, o ne tokio paprasto ir neskoningo žingsnio. 
Tačiau jau beveik keturiasdešimt metų pratūnojęs detektyvo kai- 
lyje vis dar nerado būdo, kaip tą pasiekti. - Trumpai nupasakosiu 
situaciją, ponia Pursel. Vienas klientas paprašė manęs šį bei tą 
išsiaiškinti, surasti atsakymą į vieną klausimą. Nesiimsiu vertinti 
klausimo naudingumo, tačiau tai būtų kietas riešutėlis kiekvie- 
nam detektyvui. Švelniai tariant. 

Moteris linktelėjo tarsi Hovardas būtų pasakęs kažką prasminga. 

— Prisipažinsiu atvirai, šiuo metu net neieškau atsakymo į klau- 
simą, tik ieškau vietos, kurioje galėčiau ieškoti. 

— Kalbėdamas telefonu paminėjote parapsichologų mugę, ku- 
rioje dalyvavau 1989-aisiais. Ar tai kaip nors susiję? 

— Kaip čia pasakius. Galbūt susiję, o gal ir ne. Kol kas nesu 
tikras. - Hovardas jautėsi it plunksna rakinėjantis spyną įsilaužė- 
lis. — Tik noriu pasakyt, jog esu pačioje tyrimo pradžioje. Ieškau 
apgraibomis. Pirmiausia man šovė mintis patyrinėti parapsicho- 
logų mugės pasaulio aplinką. 

— Manau, kad neteisingai supratote, pone Šeimai. Ten nėra 
jokio pasaulio. Yra tik būrelis žmonių, puldinėjančių į visas pu- 
ses, genamų asmeninių interesų. Ten tiek pat darnumo, kiek yra 
sendaikčių turguje. Rimtai. 

— Tęskite. 

— Na... prie vieno stalo rasite frenologą ar chiromantą. Prie 
kito — žmones, piešiančius mandalas, dalijančius rozenkroicerių 
literatūrą, sudarinėjančius horoskopus, fotografuojančius auras, 
pardavinėjančius įvairiausius dalykus: kūno aliejus, smilkalus, okul- 
tizmo knygas, netradicinius medicinos prietaisus. Kokia viso šito 
prasmė, pone Šeimai? 

— Taip, suprantu, ką norite pasakyti... - Hovardas keletą aki- 
mirkų tik sedėjo ir žiūrėjo mirksėdamas. — Gal bus geriau, jeigu 
tiesiai šviesiai pasakysiu, ko ieško mano klientas. 

— Gerai. 

— Tik įspėju, jog neketinu atsiprašinėti. Ir nesakau, jog tai turi 
kažkokią prasmę, tik viską pateiksiu, kaip yra, sutarta? 

— Sutarta. 

— Ar esate susipažinusi su Senuoju Testamentu; ponia Pursel? 

Jos akys įspūdingai išsiplėtė. 

— Manau, jog per tiek metų būsiu skaičiusi kokį pustuzinį kartų. 

— Tuomet išmanote žymiai geriau nei aš. Bendrais bruožais 
viskas buvo taip: žydai, izraelitai, neteko Dievo malonės, nes buvo 
neištikimi ir meilijo garbinti kaimynų garbinamus dievus: Baalą, 
Aštartę, Molochą ir daugybę kitų. 

Ji linktelėjo. 

— Tai štai: mano klientas nori šį tą sužinoti apie šiuos dievus, 
nori perprasti, kodėl žmones jie masino labiau nei Izraelio Dievas. 

Akimirką ponia Pursel spoksojo į Hovardą, netikėdama tuo, 
ką išgirdo. 

— Turbūt juokaujate. 

— Tiesą sakant, iš pradžių ir jam taip pasakiau. Jeigu išgirstu- 
mete jo paaiškinimą, galbūt viskas skambėtų žymiai pagrįsčiau. 

— Nesakau, kad pats klausimas juokingas. Tik kodel... kodėl jis 
kreipėsi į privatų detektyvą? 

Hovardas linktelėjo. 

— Aš lygiai tą patį pasakiau, ponia Pursel. Suprantate, jis neieš- 
ko kažkokių teorijų. Jam neįdomu, ką pasakys koks nors teologas 
ar istorikas. Ieško to, ką gali sužinoti tik patyręs privatus detekty- 
vas. Pageidauja, kad į šią užduotį žiūrėčiau taip pat, kaip ir į kitas 
savo bylas. 

— Dieve mano... Ir ėmėtės šios užduoties? 

— Kol kas dar ne visiškai. Dabar tiesiog mėginu išsiaiškinti, ar 
čia yra ko imtis apskritai? 

— Aišku... — suraukė antakius. — Bet kurių galų jūs atėjote pasi- 
kalbėti su manimi? 

Hovardas atsiduso, tik niekaip negalėjo perprasti — iš paleng- 
vėjimo ar susierzinimo. Dabar reikėjo žūtbūt sukaupti drąsą ir 
nepaleisti šiaudo iš rankų. 

— Ponia Pursel, kalbama, jog, pasitelkusi tris reikiamas pažin- 
tis, galite pasiekti bet kurį asmenį — prezidentą, karalių — bet ką. 
Susipažinau su jumis pasinaudojęs viena pažintimi. Galbūt nega- 
lite padėti tiesiogiai, tačiau tikrai galite pasiūlyti dar vieną pažintį 
— pažintį su žmogumi, kuris, jūsų manymu, man padėtų. O jeigu 
tas asmuo negali padėti, tai galbūt taip pat pasiūlys kitą pažintį. 
Kadangi nežinau, ko ieškau, tokių pažinčių gali būti penkios ar 
net tuzinas. 

— O ką norite pasiekti, pone Šeimai? Kas tas pagrindinis as- 
muo, kurio ieškote? 

— Kaip jau minėjau, nežinau. Galbūt tokio asmens apskritai nėra. 

— Sakykit, o kaip jis jums padėtų, jeigu tokį rastumėt? 

— Vėlgi turiu prisipažinti, jog nežinau, ponia Pursel. Kartais tai 
vienintelis būdas, kurį detektyvas gali pritaikyti savo darbe. Būna, 
net nežinai, ko ieškai, tik žinai, kokiu būdu tai įmanoma surasti. 
Ar suprantate, apie ką kalbu? 

Denisė jau kuris laikas nebesiklause. Hovardas palauke, kol per- 
kratė mintyse jo žodžius. Tuomet moteris tarsi sustingo, veidas 
neįtikimai išblyško. 

— Buvau labai naivi, tiesa? 

— Atleiskite, nesupratau. 

Moters akyse žybtelėjo ledinis įniršis. 

— Atejote vildamasis, kad supažindinsiu su kokiais nors nusu- 
susiais šėtono garbintojais, taip? 

— Patikėkite manimi, tikrai ne, — nuoširdžiai paprieštaravo 
Hovardas. 

— O ko gi dar? Juk nesate mulkis, pone Šeimai. Esu tikra, kad 
puikiai žinote, kas buvo ar yra tie senieji dievai. Žiloje senovėje 
žmonės juos vadino dievais. Šiais laikais jie vadinami demonais. 
Baalas vis dar tebėra Baalas, Aštartė tebėra Aštartė, o Molochas — 
Molochas. Skirtumas tik tas, jog žmonės garbina juos ne kaip die- 
vus, o kaip piktąsias dvasias. 

— Taip, teisingai, ponia Pursel. Tą žinojau. Bet patikėkite, jei- 
gu duotumėt šėtono garbintojų sektos narių adresus, nė nemirk- 
telėjęs išmesčiau juos į šiukšlių dėžę. 

— Kodėl? 

— Kodel? — jis beviltiškai apsidairė aplink. - Nes manau, kad 
jie tik bepročių šutvė, štai kodėl. Ką sužinosiu iš tų pašlemėkų? 
Tai visų pirma. 

— Tęskite. 

— Visų antra... Suprantama, žinau, jog Čikagoje yra šėtono gar- 
bintojų. Juk skaitau laikraščius, ponia Pursel. Be to, žiūriu pokal- 
bių laidas. Sakykit, ką tie žmonės veikia susiėjimuose? Laiko juo- 
dąsias mišias? Tyčiojasi iš Ostijos, nugvelbtos per Komunijos da- 
lybas? Spjaudo ant kryžiaus? Tai neturi nieko bendra su tuo, kas 
dėjosi Izraelyje prieš pustrečio tūkstančio metų. Teisingai? 

— Taip. | 

— Tai, dėl Dievo meilės, kam reikalinga pažintis su tais idiotais? 

Denise Pursel užsimerkė. Prikąsdama apatinę lūpą atrodė, tar- 
si iš paskutiniųjų mėgina atsispirti pagundai. Pagaliau atsiprašy- 
dama linktelėjo: 

— Prašom atleisti, pone Šeimai. Dovanokit už pernelyg skubo- 
tas išvadas. 

— Nieko baisaus, — oriai priėmė atsiprašymą Hovardas. 

— Be to, jus nepakankamai įvertinau. 

— Pasitaiko, — ištarė detektyvas ir pats apstulbo nuo žodžių, 
kuriuos pasake: — Tai kaip dėl puodelio kavos? 

Moteris nusijuokė ir visiškai nusiraminusi patraukė į virtuvę. 

Tokiomis akimirkomis Hovardui kaip niekad trūkdavo Ados. 
Privesti Denisę Pursel prie tokio „nesusipratimo“ buvo pats įman- 
triausias žingsnis per visą karjerą, o detektyvas net neturėjo kam 
papasakoti. 

Jei reikia pralaužti ledus, priversk, kad tą padarytų pats pašne- 
kovas. 


Dabar ledai pajudėjo. 

— Vieną kartą, — po kelių minučių prabilo Denisė, - Marinos 
Sičio* komplekse, dar prieš jam tampant kooperatiniu, gyveno 
jauna, maždaug dvidešimt penkerių metų moteris. Ji nuobodžia- 
vo ir buvo vieniša, nes ką tik išsiskyrė su vyru, už kurio ištekėjo 
dar mokydamasi antrame koledžo kurse. Santuoka baigėsi visiška 
nesėkme. Dirbti nereikėjo, nes buvęs sutuoktinis nestokojo pini- 
gų ir mokėjo dosnius alimentus. Tačiau tas nuolatinis lindėjimas 
viename iš bokštų ją šiek tiek baugino. Juk dangoraižis - vidury 
pasaulio, apie kurį ji nelabai teišmanė. Pasaulio, kuriame žmonės 
užsidirbdavo pragyvenimui ir užsiimdavo kita įprasta veikla, apie 
kurią moteris galėjo tik spėlioti. 

— Trokšdama bent kiek nors nuslėpti baimę moteris ėmė do- 
mėtis neįprastais bei keistais dalykais: susirado keletą tokių pačių 
keistų draugų, kurie, be kita ko, puikiai išmanė kontaktavimą su 
dvasių pasauliu per Ov7j2**lentą, praktikavo savaiminį rašymą ir 
spiritizmo seansus. Jaunai moteriai nauja veiklos rūšis atrodė itin 
madinga ir įdomi, ypač patiko Ou7ja lenta. Vien dėl Rodžerio. 
Draugams irgi darė įspūdį moters gebėjimai prie Ouja lentos. 
Irgi dėl Rodžerio. Jis atsirado patį pirmą kartą, kai tik moteris 
pabande. Atėjus eilei šeimininkė paklausė „Ar čia yra kas nors?“ 
Rodžeris tuoj pat atsakė - lentelė paraidžiui sudėliojo žodį „Labas“. 

— Kitaip nei dauguma dvasių, su kuriomis galima pabendrauti 
Ouija lenta, ir kurios dažniausiai pasirodo esą tingios, užsispyru- 
sios ir paikos, Rodžeris buvo tikras stebuklas. Jis visuomet atsi- 
liepdavo šaukiamas ir valandų valandas bendraudavo su seanso 
dalyviais, atsakinėdavo į idiotiškus klausimus. Vienas skeptikas 
įtarė, jog jaunoji moteris pati stumdo trikampę lentelę ant ratukų, 


* Marinos Sitis (ang/. Marina City) — dviejų šešiasdešimties aukštų dangoraižių 
kompleksas Čikagoje, pastatytas 1964 m. Jame įrengti butai, pramogų cen- 
trai, kontoros, restoranai, bankai, teatras ir aštuoniolika automobilių stovėji- 
mo aikštelių. 

** Ouija lenta (nuo pranc. oui ir vok. ja — taip) - spiritizmo lenta (dar vadinama 
dvasių lenta), kurios kraštuose pavaizduoti ženklai arba užrašytos raidės; ju- 
danti trikampė lentelė arba apversta stiklinė tariamai parodo atsakymus į pa- 
teiktus seanso dalyvių klausimus. 

todėl paprašė, kad Rodžeris pasakytų jo motinos mergautinę pa- 
vardę. Ir šis pasakė. Rodžeris išdarinėjo daugybę panašių dalykų. 

— Vieną vakarą minėtoji moteris gulėjo lovoje ir skaitė. Staiga 
kambario kampe virš grindų atsirado žalios šviesos rutulys, dy- 
džiu prilygstantis biliardo kamuoliukui. Šviesulys lėtai nusklendė 
grindimis iki lovos, užsiropštė ant antklodės, nuriedėjo gulinčios 
moters link ir pakilo kairiąja ranka. Tai nebuvo kažkokia gąsdi- 
nanti patirtis. Anaiptol. Jausmas visai malonus. Tad per kitą susi- 
ėjimą mūsų veikėja papasakojo apie šį nuotykį draugams. Visi nu- 
sprendė, jog tai puikus dalykas ir akivaizdus ženklas, rodantis pri- 
vilegijuotą moters padėtį dvasių pasaulyje. 

— Praėjo dar pora dienų. Ir štai vieną naktį, jau prieš pat aušrą, 
moteris nubudo kamuojama siaubingo jausmo, jog kažkas guli 
greta — net jautė, kad lova įdubusi. — Ilgai ji tiesiog gulėjo sustin- 
gusi iš siaubo, pagaliau neiškentusi išsivertė iš lovos ir užsirakino 
vonios kambaryje. Neišėjo iš ten tol, kol pro durų apačią pamatė 
sklindančią dienos šviesą. Savaime suprantama, lovoje nieko ne- 
rado. Moteris įtikino save, jog tai buvo viso labo vaizduotės pada- 
rinys. 

— Tačiau kitą naktį ji ir vėl nubudo. Tik šįkart iš paskutiniųjų 
stengdamasi įkvėpti oro. Moteris negalėjo kvėpuoti, nes kažkoks 
svoris — triuškinanti masė — spaudė iš viršaus, tarsi kažkas būtų 
atsiklaupęs ant krūtinės. Laimei, apimta visiško siaubo ji greitai 
nualpo. Kitą dieną moteris persikraustė į viešbutį ir ėmė ieškotis 
naujo buto. Daugiau ji niekada nepalietė Ov:ja lentos ir net ne- 
mėgino kaip nors kitaip kvailioti su dvasių pasauliu. Ir niekas dau- 
giau miego netrikdė. 

Hovardas susimąstęs linktelėjo. 

— Spėju, kad toji moteris buvote jūs. 

— Teisingai. 

— Ir spėju, jog ši istorija turi pamokymą. 

— Taip. Jis yra toks: neatidaryk durų. 

— Kaip suprasti? 

Denisė, stebėdama savo sunertas rankas, palinko krėsle į priekį. 

— Oužja lentos tėra žaisliukai. Esu tikra, jog žinote. Jų gamina- 
ma tūkstančiai. Tos lentos neturi jokių galių — nieko neslepia sa- 
vyje. Manau, jog milijonai žmonių žaidė jomis, nieko nepešė ir 
išmetė į šiukšlynus. Tačiau kartkartėmis atsiranda toks žmogus, 

kuris atidaro duris, praveria tik mažutį plyšelį, ne platesnį už plauką, 
kaip kad aš padariau, o tada... saugokis. 

— Ir, matyt, mane draugiškai įspėjate. Manote, jog ketinu ati- 
daryti duris. 

— Pone Šeimai, manau, jog ketinate išversti visą sieną. Jeigu tik 
pajėgsite. 

Hovardas atsidūsėjo. 

— Priimu jūsų įspėjimą ir žiūriu labai rimtai. Viliuosi, kad ir 
jūs rimtai pažiūrėsite į tai, ką dabar pasakysiu. Aš ne visuomet 
žinau, ką darau, bet visada žinau, ko nedarau. Todėl norėčiau pa- 
tikinti, jog tikrai niekada nešvaistau laiko (ir neketinu to daryti) 
knaisiodamasis po dvasių pasaulį. Ponia Pursel, daugelis mėgino 
tą daryti. Esu tikras, jog pati žinote daugiau už mane. Po šimtą 
metų trukusio kruopštaus darbo tyrimas tebėra toje vietoje, kur ir 
buvo iš pat pradžių, t.y., niekur. Tikrai neketinu įnešti savo dalies 
į šią bergždžią veiklą. Jeigu tik suvoksiu, jog manasis tyrimas bent 
kiek juda ta kryptimi, kaipmat mesiu. Ir ne dėl jūsų įspėjimo. 
Rimtai. Mesiu dėl to, jog ten neturėsiu ką veikti. Tą puikiai žinau. 

— Supratau... Tik yra viena bėda. Manysite, jog nejudate ta 
kryptimi, tačiau iš tikrųjų... 

— Ponia Pursel, man sakė, jog buriate taro kortomis. 

— Tai tiesa. Na, ir kas? 

— O tas, kad toks patarimas kažkaip prieštarauja jūsų veiklai. 

— Ak, — ji nerūpestingai krestelėjo galvą. — Tai visiškai skirtin- 
gas dalykas. 

— Tikiu jumis. Vertinu už tai, kad žinote, ką darote. Todėl ir 
prašau bent kiek įvertinti mano pastangas. 

Moteris linktelėjo. Tačiau tai nebuvo pritarimas. Greičiau — 
susitaikymas. 

— Vadinasi, norite, kad įvardyčiau žmogų, kuris jums galbūt 
padės? 

— Būčiau nepaprastai dėkingas. 

Ji atsilošė krėsle ir įsmeigė į pašnekovą ilgą, mąslų žvilgsnį. Pa- 
galiau prabilo: 

— Ar leistumėt pirmiausia išburti? 

Hovardas gūžtelėjo pečiais. 

— Žinot, ponia Pursel, pamiršau atsinešti ginklą, kurį į jus nu- 
taikyčiau. Kas belieka? Esu jūsų rankose. 

Jiedu nuėjo prie stalo, stovinčio prie pat lango. Denisė dar kar- 
tą pripylė kavos puodelius ir paėmė storą didžiulių kortų malką. 
Greitai perbėgo per visas pirštais, ištraukė vieną kortą, atvertė ir 
padėjo ant stalo tarp savęs ir detektyvo. 

— Tai jūs. Diskų karalius. Ši korta vadinama prasmine. Diskų 
karalius itin tinka, nes jis, kaip ir jūs, yra tamsus žmogus. Atėjote 
pas mane su svarbiu reikalu, o diskų rūšis ir yra dažniausiai susiju- 
si su darbu, meistriškumu ir turtu. 

Ponia Pursel supašė kortas tris kartus ir paprašė detektyvą pa- 
daryti tą patį. 

— Derėjo mesti kortas dar prieš pokalbį, - tarė moteris. 

— Kodėl gi? 

Ji nusišypsojo. 

— Nes dabar, dievaži, pamanysite, jog visa tai, ką matau korto- 
se, nulėmė pasakojimas. 

— O taip nėra? 

— Ne, bet aš tikra, jog taip pamanysite, 

Jis grąžino Denisei kortų malką. 

— Jūs taip tikite kortomis? 

— Žinoma. Kartą mečiau kortas draugės draugei — moteriai, 
kurios nepažinojau. Tik žinojau, kad ji nepaprastai turtinga. Pir- 
moji atversta korta turėjo tapti prasmine. Išvydusi ją nustėrau iš 
nuostabos. Toji pirmoji korta iš esmės lemia būrimą. Ji tarsi rak- 
tas, žymintis vyraujančią įtaką žmogaus gyvenime. Tada atverčiau 
Penkis diskus, neįtikėtinai blogą kortą, todėl bukai vėpsojau į ją ir 
troškau prasmegti skradžiai žemę. Pagaliau moteris pasiteiravo, 
kas nutiko. Ėmiau lementi kažkokius atsiprašymo žodžius: esą kaž- 
kaip suklydau, padariau kažką ne taip, to negali būti. Tuomet ji 
pasiteiravo, ką rodo toji korta. Paaiškinau, jog tai viena atviriau- 
sių malkos kortų, aiškiai rodančių vyraujančią įtaką jos gyvenime 
— neturtą, visišką skurdą. Moteris krestelėjo galvą atgal ir pratrūko 
kvatoti. Kiek aprimusi pagaliau prabilo: „Mieloji mano, vargu ar 
visoje kortų malkoje būtumėte radusi labiau mane atitinkančią 
kortą. Skurdo baimė užvaldė mano gyvenimą dar tada, kai buvau 
penkiolikos. Vėliau toji baimė lėmė kiekvieną priimtą sprendi- 
mą“. Štai nuo tada ir lioviausi nerimauti dėl to, ką pasakys kortos. 

Denisė atvertė dar vieną kortą, padėjo ant Diskų karaliaus ir 
tarė: 

— O ši korta jus „dengia“, parodo, kas lemia dabartinio gyveni- 
mo pobūdį, kas turi įtakos šiuo metu ir turės netolimoje ateityje. 
Tai Septyni kalavijai. 

Būrėja paėmė kortą ir padavė detektyvui. 

— Pažiūrėkim, gal man pasakysite, ką ji reiškia. 

Hovardas nerimastingai pažvelgė į kortą. 

— Ar visada šitaip dirbate? 

— Ne. Kaip jau sakiau: jei viską darysiu įprastai, pamanysite, 
jog sukčiauju. Pažiūrėkim, ką jūs pats sugebėsite išsiaiškinti. 

— Kad aš nė nežinau, kaip pradėtu. 

— Nekvailiokit. Pažvelkite į piešinį. 

Net išsižiojęs Hovardas kurį laiką įdėmiai apžiūrinėjo paveiks- 
liuką. 

— Čia pavaizduotas vyriškis, nešantis kardus ir sėlinantis iš sto- 
vyklos. 

— Ar jis pavogė tuos kardus? 

— Panašu, kad taip. 

— O kodėl pavogė? Pažvelkite į jį, gal įstengsite nuspėti, kas 
dedasi vyriškio galvoje. 

— Na... jis išsišiepęs. Tikriausiai džiaugiasi sėkmingai įvykdęs 
sumanymą. 

— O ką jam davė tas sumanymas? 

— Spėju, jog kardus vogė saviškiams. 

— O kas netolimoje ateityje laukia saviškių ir jų priešų? 

— Manau, kad mūšis. 

— Žinoma. Dabar dar kartą pažvelkime į kortą. Maryti, jog 
vagis šio bei to nepastebėjo. 

— Na... Du kardus paliko. Pasiėmė penkis, o du paliko. 

— Ar jis dėl to nerimauja? 

— Nepasakyčiau. 

— Kaip jis laiko tuos kardus? 

— Už ašmenų. 

— Nepanašu, kad galėtų susižeisti. 

— Tikrai ne. 

— Ką būtumėte pamanęs, jei būčiau pasakiusi: „Štai kas šiuo 
metu vyksta jūsų gyvenime: ruošiatės kovai ir pervertinate savo 
sumanumą, nepakankamai įvertinate priešo jėgas. Pernelyg pasi- 
tikite savimi ir manote, kad nebus pakenkta sumanymui? 

Hovardas šypsodamasis linktelėjo galvą. 

— Būčiau pamanęs, kad tendencingai iškreipėte situaciją. 

— Padėkite kortą į vietą. 

Detektyvas grąžino kortą. 

— Jei tai būtų buvusi kitokia korta, dengianti prasminę kortą, 
pavyzdžiui, bet kuri iš Didžiųjų Arkanų, kortų aiškinimas būtų 
buvęs labiau apibendrinantis. Tačiau Septyni kalavijai, turintys 
labai tikslią reikšmę, nulemia kortų aiškinimą, sutelktą į būsimą 
konfliktą. 

Būrėja padėjo kortą skersai Septynių kalavijų. 

— Ši korta „kertasi“ su jumis: kliūtis, su kuria susidursite, siek- 
damas savo tikslų. 

Denisė šyptelėjo. 

— Du diskai. Korta vaizduoja jaunuolį, kurio abiejose rankose 
yra po diską. Sujungti diskai sudaro aštuoniukę — begalybės sim- 
bolį. Taigi diskai simbolizuoja ypatingus kraštutinumus: pradžią 
ir pabaigą, gyvenimą ir mirtį, neapibrėžtą praeitį ir ateitį, gėrį ir 
blogį. Vis dėlto, kaip matote, jaunuolis šoka. Šie dalykai jam nėra 
labai svarbūs. Tolumoje jūroje matyti audros blaškomi laivai, ban- 
dantys pasiekti krantą, bet šokantis vyras apie juos nė neįtaria, Iš 
konteksto panašu, kad šie du laivai gabena du kalavijus, kuriuos 
vagis paliko pirmojoje kortoje. 

— Taip padėta korta reiškia, kad grėsmę kelia jūsų paties elgse- 
na. Nepakankamai įvertinate savo sumanymo svarbą ir žiūrite į 
tai nerimtai. 

Moteris padėjo kortą ant Dviejų diskų. 

— Si korta jus „vainikuoja“. Tai geriausia, ko galima tikėtis iš 
Aštuonių taurių. Vyras eina tuščiu mėnulio apšviestu krantu, to- 
lyn nuo išrikiuotų taurių, simbolizuojančių gerą gyvenimą — gerą 
padėtį, saugumą ir patogumą. Kitaip tariant, geriausiu atveju gali- 
te tikėtis keisto žygio, nuotykio tamsybėse. 

— Šioji yra po jumis, — aiškino dėdama kortą po Dviem diskais. 

— Trys lazdos — tai indėlis, įdėtas į sumanymą, visa, kuo jūs 
remiatės. Ramiai žvelgdamas į jūrą stovi impozantiškas vyriškis. 
Tolumoje plaukia keli laivai. Zemėn įbestos trys lazdos, kurias jis 
vos liečia ranka. Jam priklauso visos trys lazdos, bet pasiremti rei- 
kalinga tik viena. Tai vyras, kupinas stiprybės. Laivai ir juose ga- 
benami kroviniai taip pat priklauso jam. Vyras turi daug ko duoti 
pasauliui. Savo sukaupta išmintimi dalijasi su kitais. 

— O tai yra už jūsų. 

Denisė padėjo kortą Dviejų diskų kairėje. 

— Apverstos Penkios lazdos — tai praeitis, įvykių tėkmė, nešanti 
jus dabarties link. Tariamoje kovoje su lazdomis kaunasi penki 
jaunuoliai. Tokia kortos padėtis ir ryšys su kitomis kortomis reiš- 
kia, kad esate patyręs kovoje, kuriai ruošiatės, ir tai, kaip žinia, 
tikrai pasitvirtina. Atkreipkite dėmesį, kad šioje kortoje penkios 
lazdos tiksliai atitinka penkis kalavijus pirmojoje kortoje. Tai aki- 
vaizdžiai reiškia, kad praeityje patirtos kovos buvo tik vaidinimas 
palyginti su tuo, kas laukia ateityje. Apversta korta rodo, kad rei- 
kėtų pasisaugoti apgavystės. 

— O ši korta yra prieš jus. 

Ji padėjo kortą Dviejų diskų dešinėje. 

— Kalavijų pažas — tai įvykių tekmė, kurion jūs įsiliejate, tai, 
kas turės įtakos dabarčiai. Iškėlęs kalaviją laukais žengia jaunuolis, 
tačiau ilgesingai per petį žvelgia atgal tarsi gailėtųsi palikęs namus. 
Kaip matote, jis be šarvų: arba nepasiruošęs būsimai kovai, arba 
ne karys, o šnipas. 

Denisė tylomis apmąstė kortą. 

— Galimi trys skirtingi kortos aiškinimai. Pirmasis akivaizdžiau- 
sias — jūs nepasiruošęs kovai. Tačiau man atrodo, kad taip nėra; 
mes jau tai aptarėme. Antrasis aiškinimas: žmogus, kurio vardą 
ruošiuosi pasakyti, taps jūsų sąjungininku. Tai neramina, nes aš 
neleisiu prie jūsų prisijungti ir tikiuosi, kad jis paklus. Trečiasis 
sako, kad dar vienas jaunuolis ar berniukas bus įtrauktas į šiuos 
reikalus. Tai gali būti pabėgėlis arba našlaitis. Jam reikės globos, 
bet jūs seksite paskui jo kalaviją. 

Denisė nepatenkinta krustelėjo galvą ir atvertė išdėliotų kortų 
dešinėje esančią kortą. 

— Bokštas — tai jūs pats, jūsų santykis su šiuo pasirinkimu. Žai- 
bo trenksmas sudaužo bokštą ir mirtinai nubloškia karalių ir kara- 
lienę. Tai labai daug pasakanti kortos padėtis. Jūs dedate daug 
pastangų į šį reikalą, tačiau stiprybės bokštas susijęs su ypatingu 
pavojumi — traukia savin žaibą, kuriame slypi griaunanti jega. Iš- 
keldamas save aukščiau bendražygių, užsibrėžiate tikslą, bet taip 
pat siunčiate artimus Žmones į pavojų. 

Būrėja padėjo kortą ant Bokšto ir nusišypsojo. 

— Septynios taurės — tai jūsų namai, aplinka, kurioje bus įgy- 
vendinamas sumanymas. Vyras, trikdomas visos gausybės vilio- 
jančių meilės, paslapties, pavojaus, turto, garbės ir blogio šmeklų. 

Jus kankins iliuzijos, gundys pasukti daugybe krypčių ir neduos 
ramybės dvejonės dėl pasirinkimo. 

— Tai jūsų viltys ir baimės, — tarė ji, ant ankstesnės kortos dė- 
dama kitą. 

— Apversti Du kalavijai. Moteris užrištomis akimis sėdi ant mė- 
nulio nušviesto kranto. Jos sukryžiuotose rankose — po kalaviją. 
Kalavijai yra visiškoje pusiausvyroje, pasiekta santarve tarp prie- 
šingų jėgų — vyrauja taika, nes nė viena jėga nepergalėjo kitos. Vis 
dėlto korta apversta — santarvė yra netikra, ją sugriaus klasta. Tai 
du kalavijai, kurių vagis nepagrobė pirmoje kortoje. Štai kas iš 
viso to išėjo. 

Ji atvertė dešimtą, paskutinę kortą ir tarė: 

— A, štai kas atsitiko su penkiais kalavijais, kuriuos pavogė. Penki 
kalavijai — tai visa ko pasekmė. Vyras paniekinamai šypsosi prieši- 
ninkams į nugaras, tie keblina tuščiomis, palikdami jam kalavijus. 
Ar tai tas pats išsišiepęs vyras, pavogęs penkis kalavijus pradžioje? 
Galbūt. Korta itin dviprasmiška — tai jos esmė. Nugalėtojo trium- 
fas atrodo paviršutiniškas, neteikiantis džiaugsmo. Jis laimėjo, bet 
nenukovė ir net nesužeidė priešų, galinčių vėl susiburti ir atkeršy- 
ti už pralaimėjimą. Korta, keistai padėta šioje vietoje, reiškia isto- 
rijos įpusėjimą, o ne pabaigą. Tai rodo, kad laimėsite pirmajame 
konflikto etape ir manysite, kad nugalėjote galutinai. 

— Prastai, tiesa? — tarstelėjo Hovardas. 

Nepaisydama įsiterpimo, ji toliau aiškino kortas. 

— Malkoje yra tik septynios kortos, kuriose pagrindinis perso- 
nažas yra atsisisukęs nugara į mus. Trys tokios kortos yra išdelio- 
tos čia ir tai reiškia, kad jau nusprendėte tai įgyvendinti, emėtės 
šio sumanymo ir esate apsisprendęs eiti iki galo. 

— Vyrauja kalavijai, vadinasi, jūsų laukia kova. Niekada anks- 
čiau nesate patyręs nieko panašaus, — tai sunkesnė ir rizikingesnė 
kova — bet jums tai nekelia jokio nerimo. Lengva širdimi pradeda- 
te rizikingą žygį. Neatsižvelgiate į užnugaryje likusių dviejų kala- 
vijų galią —- priešininko galią. Iš ukrųjų visiškai nelaikote jo prieši- 
ninku. Esate įsitikinęs, kad tarp jųdviejų vyrauja taika, kad galite 
daryti, ką panorėjęs, jis nestos prieš jus, bet klystate. Galų gale jis 
tarsi žaisliukus atims ginklus ir jo rankose tapsite bejėgis. 

Hovardas atsilošė kėdėje. 

— Prastai, tiesa? — dar kartą pasitikslino. 

— Iš tiesų prastai, — pritariamai atsakė būrėja ir ironiškai šypte- 
lėjo. — Bet juk tai jums nekelia jokio nerimo, tiesa? 

— Meluočiau, jei sakyčiau, kad taip, ponia Pursel. Paprasčiau- 
siai niekada nebuvau linkęs del ko nors labai jaudintis. 

Ponia Pursel surinko kortas ir atsistojo. 

— Dabar pasakysiu tą vardą. Ir dar kai ką. Minutėlę luktelėkit. 

Moteris dingo miegamajame. Hovardas atsistojo pasižiūrėti į 
Džeksono parką bei tvenkinį, bepranykstantį po storėjančia snie- 
go danga. Detektyvas nujautė, kad vakarop kils stipri pūga, gal, 
duok Dieve, paskutinė. Kiekvienais metais, apie kovo pirmąją, 
nepaisydamas šešiasdešimties metų įvairios patirties, Hovardas sa- 
kydavo, kad žiemos slibinas jau merdi ir kad blogiausiu atveju 
prieš nusibaigdamas tik dar kartą uždroš uodega. Minusinę oro 
temperatūrą ir sprindžio storio sniegą jis vadino žiemos brovimu- 
si į pavasario valdas. 

Grįžusi Denisė padavė mažą kortelę ir voką. Hovardas apvertė 
voką ir pamatęs, kad užklijuotas, pasidomėjo, kas viduje. 

— Sužinosite vėliau. 

Detektyvas žvilgtelėjo į kortelę. 

— Ričardas Holovėjus. 

— Taip. 

— Kas jis? 

— Jaunuolis. Tiksliau, dar visai vaikas - paskutinėje mokyklos 
klasėje. 


Hovardas vis dar tyrinėjo kortelę, svarstydamas, ar verta rodyti 


nusivylimą. 
— O kuo... užsiima? 
— Jis aiškiaregys. 


— Aiškiaregys? — prislopintu balsu perklause Hovardas. 

— Neklauskit, ar jis gali padėti, pone Šeimai. Aš nežinau. 

— Galiu paklausti, kas jus sieja? 

Ji gūžtelėjo pečiais. 

— Gyventi kartu su aiškiaregiu vaiku, nenutuokiant, kas jam 
darosi, yra nepaprasta patirtis. Jo tėvai ieškojo patarimo ir galų 
gale surado mane. Ričardui tapau tarsi teta: kalbamės apie tokius 
dalykus, kurių negali aptarti su tėvais. 

— Aišku. 

Vyras įsidėjo kortelę ir voką į švarko vidinę kišenę ir pasiėmė 
apsiaustą. 


Išrinktasis 49 


— Ar pasakysite jam? 

— Taip. Paprašysiu, jei tik gali, padėti jums, bet asmeniškai 
neįsitraukti į šį reikalą. 

— Turbūt jumis labai pasitiki. 

Moteris meiliai šyptelėjo. 

— Jis yra išskirtinis. Ričardo niekaip neapleidžia mintis, kad 
būdamas aštuoniolikos metų galbūt vis dar ko nors nežino. 

Hovardas atplėšė voką greitajame šiaurine kryptimi vykstan- 
čiame traukinyje. Denisės Pursel aiškia rašysena brūkštelėtas raš- 
telis buvo susietas su Penkiais kalavijais — „reikalo pasekmė *: 


„Pone Šeimai, nors nemanau, kad visa tai priimsite rimtai, 
jaučiuosi vis dėlto turinti tai pasakyti. Ieškomi dievai, būtybės 
— ji, jis, jie ar jos — nėra blogi (kaip tuo norėtų įtikinti tokie 
filmai kaip Egzorcistas). Kaip jie būtų įgiję galios valdyti žmo- 
nių gyvenimus, jei būtų buvę blogi? Jie pavojingi, nes yra vi- 
liojantys. Manau, todel Patarlių knygos autorius ir nuspren- 
dė, kad reikia parašyti šį perspėjimą: „Tad, vaikai, klausykitės 
ir dėkitės į širdį mano žodžius. Neleiskite savo širdžiai sukti 
jos keliais, nenuklyskite į jos takus, nes ji pražudė daugelį, jos 
aukos gausios. Jos namai — kelias į Šeolą*, vedantis žemyn į 
mirties kambarius“. 


* Šeolas (Skeol) — mirusiųjų prieglobsčio vieta senovės žydų tikėjime. 

Hovardo nuojauta dėl oro pasikeitimo pasitvirtino. Iš ryto gat- 
vės buvo užklotos šešių colių sniego danga. Eismas virto košmaru, 
bet svaigiai žiemos šventei mieste sniego buvo per mažai. 

Hovardas nutarė, kad detektyvo kontora gali vieną dieną ap- 
sieiti ir be jo. Beveik iki vidurdienio gulėdamas lovoje skaitė, pas- 
kui apsirengė ir išėjo parsinešti laikraščio. 

Didžiausia naujiena buvo pūga, laimei, savo gausias dovanas 
palikusi Nebraskoje ir Ajovoje. Dar daugiau sniego žadama po 
pietų. Buvo uždarytos visos mokyklos, tik po to paaiškėjo, kad 
antroji audros banga aplenks Čikagą iš pietų pusės. Hovardas dėl 
to truputėlį apgailestavo. Antra vertus, nereikėjo ieškoti geresnės 
progos — Ričardą Holovėjų turėjo rasti namuose. 

Hovardas susirado Denisės Pursel kortelę, palygino telefono 
numerį su esančiu knygoje. Pasirodo, numeris priklauso adresa- 
tui, gyvenančiam Astoro gatvėje, tik išvažiavus iš Ežero kranto 
alėjos. Kelionė būtų puiki netgi tokią dieną kaip šiandien. 

Hovardas bandė įsivaizduoti tuos dešimt tūkstančių dolerių, 
kuriuos galėjo uždirbti, ir nenoriai surinko numerį. Kažkas atsi- 
liepė uždususiu balsu. 

— Taip? Kas čia? 

— Ieškau Ričardo Holovėjaus. 

— Jaunesniojo ar vyresniojo? — kimiai cyptelėjo balsas. 

— Manyčiau, jaunesniojo. Bet kurio, kuriam aštuoniolika metų. 

Į šį nuostabų sąmojį buvo atsakyta bliovimą primenančiu juoku. 

— Aš esu Ričardas Holovėjus. Kas jūs? 

— Esu Hovardas Šeimas, privatus detektyvas. Denisė Pur-... 

— Taip, žinau. Minėjo. 

— Na, pamaniau, jei šiandien nereikia mokyklon, gal galėtume 
susitikti? 

— Turit galvoje, šiandien? 

— Nebūtinai šiandien, bet... 

— Dieve. Aš tikrai labai užsiėmęs. 

— Kaip sakiau, nebūtinai šiandien. Kada tau bus patogu. 

— O Dieve!- balsas skambėjo taip, tarsi berniukas būtų susidū- 
ręs su didžiausia gyvenimo krize. 

— Klausyk... — pradėjo Hovardas. 

— Koks jūsų adresas? Kur esate? 

— Pats galiu ateiti. Nesunku. 

— Ne, negali: ateiti čia. Nebūtų jokios prasmės čia eiti. Dieve! 

— Klausyk, nedarykime iš to graikų tragedijos. Susitiksime, kai 
turėsi laiko. 

— Aš niekada neturiu laiko. Bent jau kol baigsiu mokyklą. Ko- 
kį kompiuterį turite? 

— Ką? 

— Kokį kompiuterį? 

— Neturiu kompiuterio. 

— Tikrai? Galėčiau pasiūlyti gerą sandorį, mažą XT; kietasis diskas, 
tona programinės įrangos. Jis, žinoma tik 4,77 megahercų, bet tai 
visai neblogas aparatas, ypač naujokui. Penki šimtai dolerių? Vien 
programinė įranga turėtų būti verta beveik dviejų tūkstančių. 

— Nežinau, apie ką kalbi. Man nereikia kompiuterio. 

— Suprantat, turiu 486-ąjį. Pagerinsiu jį Pentium Over Drive 
procesoriaus mikroschema, tada pridėsiu 128 K motininės plokštės 
tiesioginės kreipties atminties. Galėčiau didinti iki 256, bet tai 
tikriausiai būtų beprasmiška, na, nebent pereičiau prie UNZX, ku- 
ris, sako, labiau optimizuotas už DOS ar Windows tiesioginės 
kreipties atminties naudojimui. Monstras, suprantat. Dėl Dievo, 
lyginu su XT. 

— Man nereikia kompiuterio, — tvirtai išrėžė Hovardas. 

— Na, gerai. Kiek valandų? 

— Tik po pirmos. 

— Kur esate? 

— Dabar esu namuose, bet galėtume susitikti mano biure, būtų 
truputį lengviau... 

— Ne, jūsų namuose, 7254 namuose! 

Hovardas jam pasakė adresą: 

— Einslyje. Kur yra Einslis? 

— Už dviejų kvartalų į šiaurę nuo Lorenso. 

— Dieve!- šūktelėjo berniukas. — Nežinau, kada galėsiu ateiti. 
Gal trečią ketvirtą valandą... 

— Kada ateisi, tada bus gerai, — išspaudė Hovardas, tačiau ant- 
rąją sakinio dalį ištarė į pypsintį ragelį. 

Hovardas, pamatęs berniuką, stovintį tarpduryje, apsivilkusį 
Abercrombie X. Fitch Arkties tyrinėtojo rūbais, tikėjosi, kad šis ap- 
sidairys aplinkui ir šūktels: 

— Dieve! 

Tačiau jis tik apsidairė aplinkui, o akys išsiplėtė iš siaubo. Ho- 
vardas bandė sutvarkyti ir išvėdinti butą, bet suprato, kaip skur- 
džiai jis turėtų atrodyti šiam išlepintam berniukui iš Astoro gatvės. 

Galų gale svečias sumirksėjęs žengė vidun. Jis buvo beveik to- 
kio pat ūgio kaip ir Hovardas. Liesas, ilgo, nustebusio veido. Ka- 
da nors, kai nurims ir užaugs, taps vyriškai gražus. Nusiplėšęs nuo 
galvos daigstytą šalmą bandė sutvarkyti dygius, juodus plaukus, 
išsidraikiusius tarsi paleistus iš spąstų. Hovardas padėjo vaikinui 
nusivilkti striukę ir pakabino į spintą. 

— Gal norėtum ko nors atsigerti? Kolos? Seven Up? 

— Fui, — išrežė svečias. 

Hovardas specialiai ėjo per sniegą parnešti maisto ir gėrimų. 
Dabar pajuto iš skrandžio gilumų kylantį tamsų įniršį. 

— Ar kas nors sakė, kad tavo manieros kaip kupranugario? 

Atrodė, kad jį tai sudomino. 

— Kupranugario? Ne. Tikrai? 

— Tikrai. 

— Dėl to, kad pasakiau „fui“? Atsiprašau. Aš tik labai sponca- 
niškas. 

— Taip. Kupranugariai taip pat labai spontaniški. Galėtum tru- 
putį susivaldyti. Juk tikrai nenumirtum. Kartais dera paisyti tam 
tikrų elgesio normų. 

— Niekada apie tai negalvojau. 

Hovardas atsiduso. 

— Gal norėtum prisėsti? 

— Nelabai, norėčiau truputį apsižvalgyti. 

— Pirmyn, nesivaržyk. 

Jaunuolis taip ir padarė. Įdėmus žvilgsnis kilo aukštyn ir vėl 
leidosi, keliavo nuo vienos sienos prie kitos, kol ratu apsuko visą 
kambarį. Paskui svečias priėjo prie riešutmedžio ihdaujos, stovin- 
čios prie pietinės sienos. Berniukui pravėrus įstiklintas dureles, 
Hovardas krūptelėjo. Jis jautė ypatingą globėjišką pagarbą šiai se- 
nai pabaisai. Ją, kaip šeimos relikviją, Ada gavo iš savo senelės. 
Senajame bute indaujoje jie laikė Havilando porcelianą. Po Ados 

mirties Hovardas persikėlė į mažesnį butą, tada pardavė ir porce- 
lianą. Žinojo, kad neras, kur panaudoti. Dabar indaujoje puika- 
vosi Hovardo apspurusių knygų plonais viršeliais kolekcija. 

Ričardas bereikšmiu veidu peržvelgė knygų pavadinimus ir už- 
darė dureles. Tęsė, ką pradėjęs. Kai atidarė apatinį stalčių, Hovar- 
das riktelėjo, ką, po galais, jis darąs. Vaikinas pažiūrėjo sutrikęs: 

— Žvalgausi aplinkui, juk sakėt, kad galiu. 

Tame stalčiuje buvo visokio šlamšto, daiktų, netinkančių nie- 
kur kitur: namų apyvokos įrankių, kalendorių, receptų ir banko 
pranešimų, negaliojančių draudimo polisų, žibintuvėlis, sena ad- 
resų knyga, nunešiota piniginė, Hamiltono laikrodis, sudužęs prieš 
du dešimtmečius, Sm::5 k Wesson revolveris (niekada neiššovęs, 
netgi nebuvęs užtaisytas) — jį padovanojo svainis dvidešimt penk- 
tojo gimtadienio proga. 

Kai vaikinas pradėjo naršyti seno albumo puslapius, Hovar- 
das įniršęs atsiduso. Nuo 1967 metų, kai Ada sužinojo, jog nieka- 
da neturės vaikų, nė viena nuotrauka nebuvo įdėta į šį albumą. 

Padėjęs albumą uždarė stalčių, perėjo kambarį ir peržiūrėjo bib- 
liotekos knygas — jas Hovardas laikė ant komodos, šalia lovos. 

— Negi be šio šlamšto nieko daugiau neskaitot? 

— Ne, — atšovė Hovardas. 

Vaikis atidarė viršutinį stalčių. Hovardas iškošė: 

— Tik drabužiai. 

Ričardas linktelėjo ir toliau grabaliojo kiekviename stalčiuje. 
Grieždamas dantimis Hovardas stebėjo. 

— Nieko, -— pasakė išsitiesdamas nuo apatinio stalčiaus. 

— Ko tikėjaisi? 

— Dzingėjimo... 

— Dzingėjimo? 

Vaikinas gūžtelėjo pečiais, tarsi bet kas, turintis bent pusę sme- 
genų, turėtų suprasti, kas yra dzingėjimas. 

— Gal dabar norėtum atsisėsti? 

Vaikinas neramiai apsidairė, tarsi baldai būtų užkrėsti šiltine, 
tada atsisėdo ant apmuštos medžiaga kėdės. Ada ją pirko Maršale 
Filde prieš dvidešimt metų. 

— Ar ponia Pursel pasakė, ko iela pasiteiravo Hovardas, 
atsisėsdamas priešais. 

— Taip. 

— Tai ką manai? 

— Ką manau? 

Hovardas užgniaužė dejonę. 
— Ar turi kokių pasiZlymų? 
iuo metu ne, nelabai susigaudau, kas vyksta. 

— E ka 

— Dabar +ik7ai blogas laikas. Mano senoliai bando įstumti ma- 
ne į Čikagos universitetą, o aš.. 

— Atleisk, Ričardai. Nieko, j iš vadinsiu tave Ričardu? 

— Aišku, kodėl gi ne? Tuomet jus vadinsiu Haroldu. Tinka? 

— Hovardu. 

— Hovardu. Atsiprašau. 

— Ričardai, prieš minutę sakei, kad nelabai susigaudai, kas vyks- 
ta. Ką turi galvoje? 

— Tuos žmones, kuriais domiesi. 

— O kurie žmonės yra ie? 

Ričardas suglumęs pažiūrėjo į Hovard3: 

— Dabar aš nesuprantu. 

Hovardas dvejojo. Jautė atsidūręs situacijoje, kai viskas gali nu- 
garmėti pragaran, jeigu nors vieną pėdą padėsi neteisingai. 

— Kai žinai, kas vyksta — kai susigundai — ką tada žinai? 

— O! - berniukas sumosavo rankomis. — Judėjimą. Vietą, kur 
užsimegz ryšiai, kur bus karštasis taškas, supranti? 

— Ne, Ričardai, tiesą sakant, nesuprantu. 

Ričardas suglumusiu žvilgsniu apžvelgė kambarį, tarsi | akimis 
būtų sekęs šikšnosparnio skrydį. 

— Tu tikrai trikdai mane, Hovardai. Juk kalbėjai su Denise? 

— Taip. 

— Tada nesusigaudau. Sakė, kad nori užmegzti ryšius su ebėjais. 

— Su kuo? 

Ričardas virpėdamas pašoko nuo kėdės. 

— Klausyk, nesielk taip su manimi. Mane siutini. Rimtai. 

— Atleisk, Ričardai, bet kas, po galais, yra tie ebėjaz? 

Vaikinas sudejavo, sueme plaukus abiem rankomis ir pasuki- 
nėjo galvą. 

— Oi, ta Denise! Užmušiu ją. Žinoma, užmušiu! 

— Nurimk, sūnau. 

— Kur tavo telefonas? Taip iškeiksiu! 

— Prašau, Ričardai, ne dabar. Atsisėsk ir papasakok man, apie 
ką kalbame. 

— Apie prakeiktą išdavystę, štai apie ką! -— suriko jis, o tada gana 
ramiai atsisėdo. 

— Taigi... kas tie ejejai7 

— Suprantu, ką ji bando padaryti... Na gerai. Man, žinoma, 
sakė, kad esi akmuo, bet buvau įsitikinęs, kad ji viską paaiškino. 
Patikrinimas — jos sumanymas. 

— Pasakė, kad esu akmuo)? 

— Tai tik mūsų žargonas. Akmuo yra tos žmogus, kuris viską 
supranta tiesiogine prasme, 

— Vadinasi, nėra aiškiaregis. 

— Vertinu šį žodį kaip beprasmį. 

— Gerai. Tai kas iš to? 

Vaikinas atsiduso: 

— Manau, štai kas, Hovardai: dešimt minučių pasakojau tau 
apie ėbėjus. Dabar man pasakysi, kad esu pakvajišėlis ir aš išeisiu 
namo. 

— Ne, taip nebus, Ričardai, pažadu. 

— Aš išeinu. 

— Palauk. Pagalvok sekundę. Buvau nuėjęs pas tavo draugę De- 
nisę su... 

— Buvusią draugę. 

— Norėjau kai ką sužinoti. Nenusižengiau teisingumui. Ėjau 
pasiruošęs išklausyti. Ji teigė, kad galėtum padėti. Patikėk mani- 
mi, gerai? Neklausinėjau apie ebėjus, nes niekada nebuvau apie 
juos girdėjęs. Jeigu liepė papasakoti apie juos... 

— Neliepe. Tik minėjo, kad tu nori užmegzti ryšius su jais. To- 
kiu atveju esi pamišęs. 

Hovardas beviltiškai skėstelėjo rankomis. 

— Matai, bijai, kad galiu tave įžeisti, o paskui pats įžeidinėji 
mane. Tačiau, žiūrėk: aš gyvas! Galiu suprasti, Ričardai. Nesu cuk- 
rinis, kaip ir tu. Taigi, nurimk. 

Akivaizdžiai sutrikęs dėl šio keisto pareiškimo vaikinas pašnairavo. 

— Klausyk, — tęsė Hovardas, — Denise teigia, kad noriu už- 
megzti ryšius su tais ėbėjais. Aš net neprieštarauju. Dėl Dievo, net 
nežinau, kas jie. Bent jau paaiškink... 

— Tiesiog juos vadinu ėbėjais, — niūriai nusileido Ričardas, — 
tai tik mano sugalvotas pavadinimas. 

— Tęsk. 

— Man klius už tai. 

— Prašau, Ričardai, tęsk. 

— Gerai, velniai griebtų! Yra štai taip: ne visi Žmonės autobuse 
yra ŽMON6S. 

Hovardas sumirksėjo: 

— Tada kas jie yra? 

— Ebėjai. 

— O kas yra ehbėjus 

— Vienas iš žmonių autobuse. Tas, kuris nėra žmogus. 

— Vis tiek nieko nesuprantu, Ričardai. 

— Nežinau, ką dar pasakyti. 

— Na... o iš kur jie yra? 

— Iš tos pačios vietos, iš kur ir visi likusieji. 

— Ką turi omeny? 

— Kad jie yra vietiniai. Lygiai taip pat kilę iš čia, kaip ir mes. 

— Kaip juos atskirti? 

— Pagal tai, kaip elgiasi. 

— Kaip jie elgiasi? 

— Taip, kaip ir visi kiti. 

— Kaip jie atrodo? 

Ričardas nužvelgė jį pasibjaurėdamas: 

— Kaip manai, ką ketinu pasakyti? Kad jie yra rausvi su mažo- 
mis žaliomis antenėlėmis ant galvų? 

— Ne, tik bandau suprasti, kaip juos pažinti. 

— Tu negali jų pažinti. Ašgaliu. Jie atrodo taip, kaip ir visi kiti. 
Kartais būna apsirengę truputį kitaip, bet nepastebėtum, jeigu ne- 
žinotum, kas jie. 

— Puiku. Ir kaip gi x juos pažįsti? 

— Kitoks dzingėjimas. Visiškai kitoks rezonansas. Tai labai aki- 
vaizdu, tikrai, kaip skirtumas tarp krištolo ir dumblo. 

— Jų rezonansas kaip dumblo? 

— Man kaip dumblo - tirštas, sunkus. Nesuvokiamas. 

— Kiek jų yra? 

— Neturiu supratimo. 

— Na, o kiek matei? 

— Klausi, kiek per visą gyvenimą? Gal tūkstantį. Niekada ne- 
skaičiavau. 

Hovardas minutėlę pamąstė: 

— Sakei, matai juos autobusuose. 774 autobusuose? 

— Autobusuose, gatvėse, automobiliuose. Niekada nepamatysi 
muziejuose, knygynuose, kino teatruose. Taip pat niekada futbo- 
lo rungtynėse, koncertuose ar spektakliuose. Bent 25 nemačiau. 
Mačiau keletą kartų restoranuose. Jie visada keliauja. 

— Kur jie eina? 

— Kur eina? Į kitas vietas, kur galima užmegzsti ryšį. Į kitą karš- 
tą tašką. 

— Nesuprantu. 

— Gerai, klausyk,. Prieš metus žmonės iš viso pasaulio — žy20- 
giški žmonės — keliavo į Barseloną. Gal ėbėjai stebėjosi, kodėl? 

— Kodėl žmonės keliavo į Barseloną? 

— Aišku, kad į 1992 metų vasaros Olimpines žaidynes. 

— A... - Hovardas vangiai linktelėjo, jautėsi sutrikęs. — O ką 
sakei apie ebėjus? 

— Kad jie taip pat keliauja. Jeigu kažkas vyksta jų rate. 

— Kas vyksta? 

— Nežinau, kas. Kažkas svarbaus. Kaip mums Olimpinės žai- 
dynės. 

— Aišku. O tu žinai, kur link jie keliauja? 

— Paprastai gana gerai numanau. Jeigu kreipiu dėmesį. 

— Kaip gali tai paaiškinti? 

— Sunku paaiškinti. Ar kada teko patirti, kad išmokus naują 
žodį, iš karto pamatai jį skaitomame tekste? 

— Neprisimenu. 

— Tai vadinama sinchroniškumu. Kartą, kai buvau dar vaikas, 
su tėvais nuėjau į kiną ir kažkas filme pavartojo žodį pedantiškas. 
Man paaiškino, ką jis reiškia. Kitą dieną perskaičiau tą žodį kny- 
goje. Esu įsitikinęs, kad niekada anksčiau nebuvau jo matęs. Taip 
yra atsitikę ne kartą. Denisė sako, kad taip atsitinka visiems. 

— Ir? 

— Tai truputėlį panašu. Nėra visai taip, bet /74744 panašu. Ga- 
liu sėdėti, ruošti namų darbus ar šiaip ką nors veikti, kai staiga 
pagalvoju: „O, šį kartą pietų Misūris. Kažkas vyksta pietų Misū- 
ryje.“ Kai perkratau atmintį, suvokiu, kad buvo daugybė smulkių 
ženklų. Kažkas kalbėjo tokiu akcentu, kurio anksčiau nebuvau 
girdėjęs. Pasakojimas laikraštyje. Kažkas parašyta metro ant sie- 
nos. Degrukų dežutės viršelis, paliktas ant priešpiečių prekystalio. 
Daina per radiją. 

— Sakai, kad tie ženklai veda į pietų Misūrį? Degrtukų dėžutės 
viršelis? Daina per radiją? 

Ričardas nepatogiai pasirangė kėdėje. 

— Ne, ne visai taip. Gali būti, kad nė vienas iš jų neturi m/eko 
bendra su pietų Misūriu. Bet 2v7040 pietų Misūrio. 

Vaikinukas gūžtelėjo pečiais: 

— Sunku paaiškinti. 

— Tikiu. Beje, kodėl juos vadini ebėjais? 

— Oi, — Ričardas sutrikęs žvilgtelėjo į šalį. - Neprisimenu, kada 
pradėjau taip vadinti. Denisė sako, kad tai atvirkščia magija: žmo- 
nės, kuriems nesakoma „ėhė!“. 

— Niekada su jais nekalbėjai? 

— Dieve, ne. 

— Kodel ne? 

— Paprasčiausiai nenoriu. 

— Ar jie atrodo pavojingi? 

— Ne visai. Dzingėjimas sako: „Nesiartink“. 

— Aišku. O ką daro kiti žmonės - akmenys? Ar akmenys laikosi 
atokiai? 

— Dažniausiai, bet ne visada. Atrodo, kad ėbėjai mėgsta kalbė- 
tis su akmenimis. Kartais. Kai 77e to nori. 

— Ber nesikalba su tavimi? 

— Mes visiškai vieni kitus ignoruojame. 

— Suprantu. O kaip Denisė juos vadina? 

— Elėjais. 

— Mato juos? 

— Visi juos 24t0, Hovardai. Jie nėra nematomi. 

— Turiu galvoje, ar atpažįsta? 

— Ne. 

— Kas, jos nuomone, jie yra? 

Atrodė, kad klausimas išmušė Ričardą iš vėžių: 

— Nežinau. 

— O kaip tu manai, kas jie tokie? 

Ričardas spoksojo taip, tarsi būtų išgirdęs klausimą užsienio 
kalba. 

— Kaip, Hovardai, manai, kas yra laukinis buivolas? Kaip ma- 
nai, kas yra palmės? 

— Nesuprantu tavo klausimo. 

— Aš tavojo taip pat nesuprantu. 

— Paklausiu kitaip. Ar manai, kad ebėjai yra demonai? 
Ričardo antakiai šovė aukštyn iki pat plaukų linijos: 
— Gerasis Dieve! O kas tiksliai yra demonai? 

— Na, nežinau. 

— Nežinau ir aš. 

Staiga paaiškinimo suvokimas, toks galingas, veikiantis tarsi 
fizinis smūgis, Hovardą nugramzdino atgal į kėdę. Detektyvas 
spoksojo į berniuką ir dejavo, nors pats to nejautė. Tada užsimer- 
kė. Priblokštas prisiminė klausimus, užduotus per pastarąjį pus- 
valandį. Suprato, kad netikėtas atradimas nėra gudrybė: pinigai 
yra protą naikinantis narkotikas — lygiai taip pat, kaip alkobolis ar 
beroinas. Kaip ir anie kvaišalai, pinigai žlugdo: jie pūdo charakterį 
ir sugriauna vientisumą. 

Pusę valandos Hovardas Šeimas glumindamas, netgi agresy- 
viai, klausinėjo kažką apie ėbėjus. Tik todėl, kad trokštantis įgy- 
vendinti senatvinę fantaziją nukriošęs kvailys Evanstone tuščiažo- 
džiavo apie pinigus. 

Iki šiol jis niekada nejautė tokio vimdančio pasišlykštėjimo sa- 
vimi — tulžies skonio. Atrodė, kad tas skonis burnoje liks visam 
laikui. 

Galop suvokė, kad Ričardas šokinėjo ir cypsėjo aplink tarsi lėlė 
ant virvučių. 

Hovardas pakėlė akis. Vaikinukas kaipmat pasiteiravo detek- 
tyvo, kas šiam nutikę: 

— Dieve, mano! Mirtinai išgąsdinai! Ar gerai jautiesi? Maniau, 
kad tave ištiko širdies smūgis. Buvai visiškai 5a/tas. 

— Jaučiuosi gerai, - nuvargusiu balsu ištarė Hovardas. — Ne, tai 
ne širdies smūgis, mane ištiko sąžiningumo smūgis. Viskas gerai. 

— Atleisk, jei elgiausi kaip pasipūtėlis. Garbės žodis, tikrai neži- 
nau, kaip tau atsakyti į tuos klausimus. 

— Nurimk, Ričardai, esi nekaltas, visiškai nekaltas. Klausimai 
buvo kvaili. 

— Aš nieko nežinau... - berniukas galantiškai paprieštaravo ir 
pasiteiravo: — Gal galiu kuo nors padėti? 

— Ne, tikrai viskas gerai. 

— Jau buvau pasiruošęs daryti dirbtinį kvėpavimą. 

Hovardas vos šyptelėjo. 

— Klausyk, aš viską stebėsiu, gerai? Ar nori, kad stebėčiau? 

— Kalbi apie kitus ėbėjy susibūrimus? 

Hovardas jautė, jog vaikinuką atkalbėti prireiktų dar daugiau 
pastangų, todėl tik išlemeno: 

— Žinoma. Būtų miela, Ričardai. 

Mielas Aronai, 

Įdedu 19 648 dolerių čekį. Tiek liko iš tų 20 000 dolerių, 
paskolintų prieš keletą dienų. Turėjau išlaidų (žiūrėk į kvitus, 
kuriuos įdedu); tai ir mokestis, kurį sutarėme (žiūrėk į sąskaitą) 
už dviejų dienų darbą. Paprastai pridedu detalią savo veiklos 
ataskaitą kliento vardu (jei norėsi, pateiksiu), bet viliuosi, pati- 
kėsi mano žodžiu. Tai neturės jokios įtakos tyrimui. 

Suprantu, turėtum paklausti savęs, kaip galėjo pakakti dviejų 
darbo dienų... 


Hovardas perplėšė laišką į dvi dalis, sugniaužė skutelius į ka- 
muoliuką ir nusviedė per kambarį. 

Tai buvo absurdiška. Įsivėlęs į tą prakeiktą tyrimą ir sugaišęs 
apie keturias valandas, jau negalėjo iš jo ištrūkti. Pasitraukti po 
dviejų trumpų pokalbių būtų akivaizdžiai neprofesionalu. Nė kiek 
neabejojo, kad Aronas aiškiai tam pritartų. Daugiau negu pritar- 
tų. Pasitraukimą įvertintų kaip įžeidimą, kaip draugystės ir jo di- 
džiosios idėjos negerbimo ženklą. Aronas nebuvo iš žmonių, ne- 
pastebinčių įžeidimo. Tai jam nebūdinga. Ramiai papasakotų apie 
tai klube. Klubo nariai imtų galvoti, kad galbūt Hovardas never- 
tas pasitikėjimo verslo reikaluose. Atsisakydamas dirbti detektyvas 
ne tik prarastų patį didžiausią per visą savo karjerą mokestį, bet ir 
pražiopsotų labai vertingą gyvenimo dalį. 

Liko vienintelis būdas nepatirti visiško pralaimėjimo — šį rei- 
kalą apsukti aplink ir pradėti žiūrėti iš kitos pusės. Arono apibū- 
dinta užduotis buvo akivaizdžiai neįveikiama. Taigi Hovardas tu- 
rėjo ją apibrėžti iš naujo. Jo tikslas - įrodyti, kad Arono klausimas 
neištiriamas. Tai būtų užduotis, kurios galėtų imtis visiškai pasiti- 
kėdamas ir neaukodamas savigarbos. Aronas, be abejo, labai nesi- 
džiaugtų rezultatais, bet, jeigu Hovardas deramai atliktų darbą, 
negalėtų prieštarauti. 

Po mėnesio Hovardas pateiktų storą knygą. Nesąmonių pluoštą 
kruopščiai ir profesionaliai sudėtą, pilną taro kortų įspėjimų, pa- 
mokymų iš Biblijos ir dumblinų ebėj4 dzingėjimų, vertą dešim- 
ties tūkstančių dolerių. 


Išrinktasis 61 


Sekmadienį Hovardas rašė pokalbių su Denise Pursel ir Ričar- 
du Halovėjum apžvalgą. Tai buvo jo ataskaitos pavyzdys. 

Pirmadienį kelis kartus skambino telefonu. Susitarė su kai kuo 
susitikti antradienį. Paskui Hovardas išėjo į miestą nusipirkti ge- 
ros kokybės mažyčio magnetofono. Svarstė, ar vertinti tai kaip 
išlaidas, ir nutarė vertinti. Galų gale jam puikiai sekėsi be to prie- 
taiso keturiasdešimt metų, būtų ir dabar nepirkęs, jeigu ne Arono 
užduotis. 


Tą naktį, prieš pat vidurnaktį, mažame miestelyje už aštuo- 
niasdešimties mylių į pietryčius nuo Čikagos, dvylikametis Timas 
Kenesis išlipo iš lovos ir kurį laiką stovėjo. Berniukas užvertė gal- 
vą, tarsi bandydamas išgirsti kažkokį tolimą garsą. Paskui išėjo iš 
miegamojo ir patraukė koridoriumi pro vonios kambarį, virtuvę 
ir valgomąjį. 

Kai jis praėjus pro svetainę ir pasukus lauko durų link, mama 
pakėlė akis nuo knygos ir šūktelėjo: 

— Ei, vaike, kur tu dabar susžruoše:? 

Atrodė, kad berniukas jos negirdi. Jis atsirakino duris. Suneri- 
musi mama paklause, ką jis darąs. 

Berniukas, tarsi neatpažindamas veido, pažiūrėjo į mamą tuš- 
čiu žvilgsniu: 

— Kažkas lauke, — suvapeno, - laukia manęs. 

— Timai, vaikštinėji per miegus, — švelniai ramino motina. 

Berniukas be jokios išraiškos spoksojo į mamą. 

— Lauke nieko nėra, grįžk į lovą. 

Jis keistai sumirksėjo, paskui apsisuko ir klusniai nužygiavo 
atgal į miegamąjį. 

Kai mama papasakojo apie tai ryte, per pusryčius, jis buvo ap- 
stulbęs ir labai patenkintas. 

— Aš norėčiau žinoti, kurgi ėjau, — pasakė. 

— Niekur, — atšovė tėvas ir tuojau pat pasigailėjo savo tono. 
Nakvišiškas berniuko nuotykis tėvui pažadino kažkokį blankų pri- 
siminimą, tai, apie ką jis nenorėjo galvoti. Vyras jautė, kad diena 
prasideda ne taip, kaip derėtų. 

Ir sūnus, ir žmona žiūrėjo į tėvą su atsargumu ir gailesčiu. 

Visą žiemą tėvo nuotaika buvo neįprasta: vyras kentė miglotą 
sielvartą, kurio negalėjo nei nuslėpti, nei paaiškinti. 

Antradienis, kovo 23 


INTERVIU: Rabinas Čarlzas Veigandas (Šomrei Toros šven- 
tykla); labai rimtas jaunas vyras, maždaug 35 metų. Įdėmiai klau- 
sėsi iki pabaigos, tačiau jį akivaizdžiai liūdino tai, ką girdėjo. Svar- 
bios pastabos (iš įrašo): 


— Tikrai turiu pasakyti, kad tai pats beprasmiškiausias po- 
kalbis, kokiame kada nors yra tekę dalyvauti. Atvirai kalbant, 
turėčiau paklausti apie jūsų tikėjimą, jei kreipėtės dėl priėmi- 
mo... Tokio lygio beprasmybė veda prie šventvagystės. Nega- 
liu nei toleruoti, nei skatinti tokio tyrimo, į kurį esate įtrauk- 
tas. Kyla rimtų abejonių dėl jūsų kliento psichikos sveikatos. 
Suieškoti tuos dievus, bandyti aktyviai įtraukti juos į savo gy- 
venimą, reiškia pripažinti, iš esmės juos garbinti... 

Tikrai nelaikau savęs ssnamadišku ar labai skrupulingu, 
tačiau tai, ką siūlote, pribloškia mane. Švelniai tariant, tai be- 
dievystė. 

„Tiesą sakant, nežinau nė vieno žmogaus, kuris norėtų 
jums padėti. Jeigu ir žinočiau, negalėčiau švaria sąžine pasaky- 
ti pavardžių... Apgailestauju, bet visiškai nelinkiu jums sėk- 
mės įgyvendinant šį sumanymą. 


Trečiadienis ir ketvirtadienis. Kovo 24 ir 25 


INTERVIU: Įvairūs Čikagos arkivyskupijos darbuotojai; ma- 
no buvimas arkivyskupijoje ir atkaklumas ieškant pašnekovų aki- 
vaizdžiai sukėlė didelį nerimą. Pagaliau, kai išaiškinau reikalą, gavau 
keistą atsakymą. Nenurodydami pareigų pristatė tėvą Makleiną. 


— Pone Šeimai, kaip suprantu, neteigiate turintis čia kokią 
nors oficialią padėtį ar kokį oficialų reikalą. Ar tai tiesa? Nesa- 
te čia kaip koks nors vyriausybės atstovas ar teismo tarnauto- 

jas, nesate deleguotas kokios nors ugdymo įstaigos, su kuria 
esame susitarę bendradarbiauti. 


Atsakiau, kad nesu. 


— Tada aišku, kad ieškote ko nors, kas neoficialiai paplepė- 
tų apie jus dominančius dalykus. Patikėkite manimi, pone Sei- 
mai, to tikrai nebus. Net jeigu slampinėsite čia dar šešis mėne- 
sius. Jei tai, kuo domitės, yra formalioje Bažnyčios programo- 
je, galiu savo kanceliarijoje rasti žmogų, kuris parengtų jums 
skaitinių sąrašą. Galite manimi pasikliauti, sąrašas bus tikrai 
geras. Tai yra daugiausia, ką galiu padaryti. Atsakymas į pra- 
šymą surasti pašnekovą, galintį pasikalbėti su manimi neofi- 
cialiai: Atleiskite, pašnekovo nerekomenduosiu. Oficialiai ne- 
galiu, o ir neoficialiai to nedarysiu. 


Pirmadienis, kovo 29 


INTERVIU: tėvas Ralfas Vitis, vyriausiasis Greystone redakto- 
rius. Tai mokslinis žurnalas, įkurtas kaip debatų tarp Bažnyčios ir 
liberalių konservatorių forumas. Tėvą Vitį rekomendavo kaip pla- 
čių pažiūrų, daug žinantį, turintį gilų bažnytinį ir religinį išsilavi- 
nimą žmogų. Tokį įspūdį jis padarė ir man. Svarbios pastabos (iš 
įrašo): 


— Nesistebiu, kad sulaukėte tokios reakcijos (arkivyskupi- 
jos kanceliarijoje). Būčiau priblokštas, jeigu būtų kitokia. Tė- 
vo Makleino išsakyta nuomonė labai svarbi. Tai toks atvejis, 
kai oficialus Bažnyčios požiūris yra gana keblus. Suprantate, 
oficialiai Bažnyčia remia visokius liaudies tikėjimus, į kuriuos 
dvasininkija ir išsilavinę pasauliečiai niekada rimtai nežiūrėjo 
ir kuriuos seniai atmetė. Kai kuriais atvejais palaikymas yra 
gana atviras. Kitais — truputėlį užslėptas. Kitaip sakant, Baž- 
nyčia yra šiek tiek sutrikusi, bet nenori kažko atvirai išsižadėti. 
Negali oficialiai atsisakyti palaikymo, neatrodydama kvailai. 
Jeigu suprantate, ką turiu galvoje, Bažnyčia nenori laikytis at- 
viro pritarimo pozicijos. 

— Pavyzdžiui, sakyčiau, kad šiais laikais gyvuoja labai nai- 
vus tikėjimas, jog pasaulį užplūdo demonai, kurie tyko progos 

įbrukti nevisai padorias idėjas į mūsų galvas. Tokių dalykų 
katalikai moko savo vaikus, nes patys būdami vaikai to išmo- 
ko. Niekas nesiima to neigti dėl to, kad yra daug svarbesnių 
problemų, kurias turi spręsti šiuolaikinė Bažnyčia. Supranta- 
te, apie ką kalbu? 

— Manau, tai, ką sakau, iš dalies yra jūsų kliento klausimas. 
Jis nėra labai kvailas, bet baisiai nemėgiamas. Ar pagonių die- 
vai tapo Šiuolaikiniais demonais? Šiuolaikiniam teologui šis 
klausimas atrodytų nevertas net pašaipos. Kadangi esu ne te- 
ologas ir domiuosi daugeliu dalykų, paskaičiau apie tai ir mie- 
lai pasidalinsiu tuo trupučiu žinių. 

— Nuo trečiojo dešimtmečio pradžios okultinėse grupelėse 
buvo madinga tikėti, kad šiuolaikinio raganavimo ritualai nu- 
brėžia vientisą liniją į pagonybės ritualus, naudotus iki krikš- 
čionybės. Ką tai turėtų reikšti? Jeigu taip būtų, tai viduramžių 
raganos visiškai neteisingai suprantamos. Jos negarbino pik- 
tojo raguoto dievo šėtono. Jos garbino geranorišką, seną ra- 
guotą pagonių dievą Paną. Tai patraukli teorija, tačiau beveik 
neturi nieko bendro su istorine realybe. 

— Tiesa, kad pagoniški dievai dar ilgai buvo garbinimi po 
Europos krikšto. Jupiteris, Venera, Diana, Panas ir kiti buvo 
seni geri draugai, ypač valstiečiams, neįžvelgiantiems priešta- 
ros tarp pagoniškųjų dievų ir Kristaus. Pagaliau buvo taip, 
kaip sakė kunigai: senieji dievai viešpatavo šiame pasaulyje, o 
Kristus buvo kito pasaulio dievas. Tačiau Bažnyčia neketino 
leisti, kad tai tęstųsi ir toliau. Senieji dievai turėjo išeiti. Buvo 
gudru atversti juos į krikščionybę angelų pavidalu. Tačiau Baž- 
nyčia padarė apmaudžią klaidą, paversdama juos velniais, ti- 
kėdamasi apjuodinti valstiečių akyse. Šie, užuot juodinę se- 
nuosius dievus, juos „išbalino“. Valstiečiai pažinojo tuos die- 
vus tūkstančius metų kaip geranoriškus gynėjus. Dievai rūpi- 
nosi laukų derlingumu ir bandomis. Tai, akivaizdu, nebuvo 
verta rūstaus ir tolimo Kristaus dėmesio. 

Taigi, jeigu senieji dievai buvo velniai, jie negalėjo būti to- 
kie blogi, ar ne tiesa? 

Bažnyčia paprasčiausiai padarė velnio garbinimą įprasta, 
beveik gerbtina gyvenimo dalimi. 

— Pavadinus velniais Bažnyčiai nepavyko valstietijos atsi- 
traukti nuo senųjų dievų. Bažnyčia ir toliau skelbė naują mo- 

kymą, vildamasi gąsdinimu atitraukti žmones. Velniai, buvę 
pagoniški dievai, pradėti vadinti blogio įsikūnijimu, šėtono 
tarnais. Gerai įsidėmėkite: paprasčiausi tarnai. Palyginus su 
Šėtonu, senieji dievai iš esmės buvo niekas. Šėtonas buvo be- 
veik toks pat galingas, kaip Dievas. Toks galingas, kad nedve- 
jojant buvo pavadintas Pasaulio kunigaikščiu. Bažnyčia teigė, 
kad jei atsiduotum į Šėtono rankas, jis padarytų dėl tavęs be- 
veik viską: padarytų tave turtingą kaip baroną arba galingą 
kaip karalių, apgintų nuo priešų arba atkeršytų engėjams (vals- 
tiečiai turėjo sočiai ir vienų, ir kitų). 

Mainais Šėtonas reikalavo nemirtingos sielos. Atkreipkite 
dėmesį, jog kalbame ne apie eretišką doktriną ar užkampio 
prietarus. Tai buvo vyraujantis Bažnyčios mokymas. Bažny- 
čia ne paprastai mokė, o primygtinai tvirtino. Taigi, įsivaiz- 
duokite valstiečių reakciją į šias naujienas. Jie visiškai neatrodė 
įbauginti, jie teiravosi: „Ką turėtume daryti, kad susisiektume 
su šiuo dievų tobulybės įsikūnijimu?“ 

Liaudžiai veržiantis priartėti prie Šėtono, pagonių dievai 
visai natūraliai nugrimzdo į užmarštį. Kam turėti reikalų su 
Jupiteriu, Minerva ir Panu, jei gali bendrauti su pačiu 
viršininku. 

— Siekdama sunaikinti pagonybę, Bažnyčia sėkmingai įvyk- 
dė vieną stipriausių reklaminių visų laikų kampanijų — Euro- 
pos valstietiją atvertė į satanizmą. Vėliau, aišku, sugaišo ketu- 
ris ar penkis amžius naikindami satanizmą. Iš esmės tai buvo 
tragiškas ir didžiulis pralaimėjimas, bet Bažnyčia pasiekė pra- 
dinį tikslą. Viduramžių pabaigoje senieji pagonių dievai buvo 
visiškai ištrinti iš žmonijos atminties. Kaip tik tuo jūs iš tikrų- 
jų ir domitės: viduramžių pabaigoje raganų dievas amžiams 
tapo siaubingu, piktavaliu raguotu dievu Šėtonu, nieko bend- 
ra neturinčiu su žaviu senuoju Panu, ilgam pamirštu kartu su 
broliais ir seserimis. 

— Taigi, kur mus tai veda, pone Šeimai? Tikrai galite rasti 
šiuolaikinių raganų, kurių dievas yra Panas ar kuris nors kitas. 
Tačiau jeigu jums pasakys, kad ritualai jam išsikviesti yra atėję 
iš nenutrūkstamos antikinės tradicijos, žinokite: jos arba me- 
luoja, arba apsigauna pačios. 

Vienas iš Hovardo pašnekovų teigė: „praėjusį rudenį laikraštyje 
kažką rašė apie raganavimą“. Tai buvo pati naudingiausia iš visų 
gautų per dvi pirmąsias balandžio savaites. Iš trijų tuzinų Žmonių, 
su kuriais Hovardas kalbėjosi telefonu, pavyko sužinoti keturių 
praktikuojančių raganų ir vieno burtininko pavardes, bet tai buvo 
tik pavardės. Trys akivaizdžiai išgalvotos, o kitų dviejų nepavyko 
priskirti niekam, kas turėtų telefoną, nuosavybės ar mokėtų mo- 
kesčius. 

Karštligiškai bandydamas rasti kelią į reikalingų žmonių ratą, 
Hovardas konsultavosi su aiškiaregiu, siūlančiu subalansuoti jo 
aurą, bet neturinčiu jokios informacijos apie raganas. Aptiko mo- 
terį pietinėje miesto dalyje. Buvo kalbama, kad moteris buria drau- 
gėms, bet ji tvirtino, kad tai yra tik „natūrali magija“. Kalbantis 
apie tikėjimą išaiškėjo, kad moteris baptistė. Pokalbis su antropo- 
logu iš šiaurės vakarų paliko tik pasipiktinimą. Galų gale neliko 
nieko, už ko būtų galima užsikabinti, tik frazė: „praėjusį rudenį 
laikraštyje kažką rašė apie raganavimą“. Hovardas nuėjo į biblio- 
teką. Kol surado tai, kas sudomino, užtruko dvi dienas. Tai buvo 
lapkričio antrosios Zribuze numerio straipsnis, kurio pavadini- 
mas skelbė: Raganos verda įstatymų katile. 

Jungtinių Valstijų senatas išleido asignavimų įstatymo projek- 
tą, kuriame buvo pataisa atšaukianti raganavimo grupių ir sata- 
nizmo garbintojų atleidimą nuo mokesčių. Įstatymo projektas kaip 
tik buvo Rūmų komitete. Ragana iš Albukerkės protestavo prieš 
raganavimo suplakimą su satanizmu. „Mūsų raganavimas buvo 
apibrėžtas kaip „pagoniška religija, kurios pavadinimas kilęs iš Io- 
tyniško žodžio paganus, reiškiančio „iš kaimo“. Tai senovinė reli- 
gija, liaudies religija.“ 

Taip pat buvo cituojamas Čikagos raganius Džoelas Beilis, niū- 
rus barzdotas vyras tamsiais banguotais plaukais ir trumpa, buka 
nosimi: „Įstatymo projekto poveikis bus toks, kad religijas suskirstys 
į „vyriausybės patvirtintas“ ir „vyriausybės nepatvirtintas“. Kitaip 
tariant, vyriausybė nuspręs, kurios religijos yra geros, kurios — ne. 
Visada maniau, kad mūsų valstybės įkūrėjai apie tai aiškiai pasisakė 

pirmajame papildyme: „gerbdamas religijos įtvirtinimą kongresas 
nekurs jokio įstatymo“. Pasakojimas tęsiamas: „Beilis nesiaiškina, 
kodel jis satanistas, tačiau priduria, kad turbūt mažiau nei tūks- 
tantis žmonių šalyje žino, ką tai iš ūkrųjų reiškia“. 

Džoelo Beilio telefono numeris buvo knygoje. Adresas - Ko- 
meršelstritas, esantis į pietus nuo Steitstrito. Kadangi tai buvo tik 
penkios minutės kelio nuo bibliotekos, Hovardas nutarė pasidai- 
ryti. Paaiškėjo jog nurodytas pastatas — tai sandėlis, paverstas me- 
nininkų studijomis ir gyvenamosiomis patalpomis. 

„Ko gero, čia labai brangūs apartamentai...“ —- pamanė Hovar- 
das. Išorinis koridorius, kurio grindys buvo be dėmelės, žolės spal- 
vos audeklu padengtos sienos, žalvarinės ir plieninės pašto dėžutės 
tviskėjo prabanga. Beilis buvo vienintelis gyvenantis viršutiniame, 
šeštajame aukšte. „Jis tikriausiai turi be galo daug erdvės ir neturi 
kaimynų...“ — dingtelėjo detektyvui, kai jis nuspaudė mygtuką. 

— Taip? 

— Ar čia ponas Džoelas Beilis? 

— Taip. 

— Esu Hovardas Šeimas. Norėčiau sužinoti, ar galėčiau pasi- 
kalbėti keletą minučių. Nieko nepardavinėju ir niekam nerenku 
pinigų. 

— Apie ką su manimi kalbėsite? 

Hovardas suabejojo ir nusprendė: jeigu Beilis nesijaudina, ko- 
dėl jis turėtų? 

— Apie satanizmą. 

— Aišku... Ar jūs reporteris? 

— Ne. 

— Jeigu reporteris, tai tik veltui švaistytumėte laiką. 

— Ne, nesu reporteris, pone Beili. 

— Gerai, palaukite. Užtruksiu kelias minutes. 

Išeidamas per vidines duris barzdotasis raganius atidžiai įverti- 
no Hovardą. Kadangi jis buvo tik penkių pėdų ir kelių colių ūgio, 
Hovardo didumas galėjo jį bauginti. Jeigu taip ir buvo, raganius 
neparodė. Barzdočius vilkėjo zomšinę striukę, džinsus ir atvirus 
odinius įmaunamus batus. 

— Už kampo yra vieta, kur galėtume išgerti kavos, — tarė nepa- 
duodamas rankos. 

— Būtų puiku. 

— Suprantu, kad galiu pasirodyti nemandagus, nes nepakvie- 
čiau vidun, — Beilis prabilo po kelių minučių, sėdantis prie stalo. 

— Tapau nepatiklus, kai spaudžia prie sienos mano paties bute 
žmonės, kurių negaliu atsikratyti... 

— Suprantu. 

— Taigi, kas jus domina? — paklausė tokiu tonu, kuriame ne- 
skambėjo nė viena padrąsinanti gaida. 

Hovardas paaiškino, ką veikia, apibendrino iki šiol atliktus 
tyrimus. Beilis atrodė susidomėjęs. Detektyvas detaliai papasako- 
jo apie pokalbį su Greystone redaktoriumi. Raganius klausėsi krei- 
vai šypsodamasis. 

— Buvau sutikęs Viųį, — tarė, kai Hovardas baigė pasakoti. — 
Protingas žmogus, tačiau jo istorijos supratimą truputį varžo 
mokslas. 

— Nepritariate jo analizei? 

Hovardas abejingai gūžtelėjo pečiais: 

— Jam trūksta atramos taško. Beje, jeigu pritariate jo analizei, 
kodel kalbatės su manimi? 

— Bandau užčiuopti tiesą, pone Beili. Nebūtinai turiu praryti 
visą Vičio teoriją. Tai turi prasmės, tačiau savo gyvenime aš girdė- 
jau daugybę dalykų, kurie turėjo prasmę, bet kas iš to... 

Beilis rūgščiai šypsojosi. Hovardas kalbėjo tai, ką pats būtų pa- 
sakęs, o pašnekovas tik atkartojo. 

— Taigi, - Hovardas ištarė po kelių minučių tylos, - kį manote? 

Beilio šypsena suspindo savotišku cinišku nekalūimu. 

— Ką aš manau? 

— Ar galėtumėte padėti? 

Beilis išsitraukė iš švarko kišenės juodo ėmalio dėklą ir mąsliai 
išsiėmė cigaretę — prisidegė priderintu žiebtuvėliu. 

— Galiu daryti tik tai, ką darau, pone Šeimai. Ar jums tai pa- 
dės, nuspręsite pats. 

— Prašom tęsti. 

— Pone Šeimai, turite suvokti, kad nesate vienintelis, atėjęs pas 
mane. Žmonės ateina dėl įvairiausių dalykų. Dėl juokų, dėl su- 
krėtimų, dėl smūgių. Kai kurie ateina paprasčiausiai iš nuobodu- 
lio, kai kurie — iš tuščio smalsumo, dar kiti ateina apimti nevilties 
arba, kaip jūs, — apimti tyrimo dvasios. Visiems duodu lygiai tą 
patį. Kai kurie būna nusivylę. Kai kurie gauna būtent tai, ko tiki- 
si. Dar kiti gauna daug daugiau negu tikisi. Vieni būna labai su- 

jaudinti, kiti priblokšti, pakylėti arba nugalėti. Bet visiems duodu 
tą patį. 
Nupurtęs pelenus į peleninę pridūrė: 

— Tai ilgas procesas. 

— Gerai. 

— Jeigu dalyvautumėte viename iš mūsų, įšventintųjų, ritualų, 
jums būtų per daug įspūdžių. Būtumėte priblokštas ir nesupras- 
tumėt, kas vyksta aplink. Pirmiausia reikėtų lėtai supažindinti, 
paaiškinti kiekvieną ritualo žingsnelį. Supažindinimo fazės metu 
(mes ją vadiname kandidatavimu) jums viskas būtų pateikta labai 
paprastai. Visą darbą atliekame mes. Jus paprasčiausiai pakviečia- 
ne dalyvauti. Daugelis mano, kad jiems pakanka kandidatavimo, 
ir lieka tame lygyje neribotą laiką. Kiti, kurie jaučia galintys daly- 
vauti aktyviau, jau po kelių savaičių ar mėnesių tampa naujokais. 
Mes nusprendžiame, ar žmonės tam pasiruošę. Po metų ar dau- 
giau jaučiantys poreikį dalyvauti aukščiausio lygio veikloje ruošia- 
si tapti įšventintaisiais. Kiekviename lygyje yra vidiniai lygiai. Pa- 
vyzdžiui, nenorėčiau, kad jūs pradėtumėte patyrusių kandidatų 
grupėje, bet su panašiais į jus, tais, kurie susiduria su šia veikla 
pirmą kartą. 

Hovardas linktelėjo. 

— Kaip tik viena jauna moteris jau laukia kelias savaites, kad 
kas nors palaikytų jai draugiją. Galėčiau ką nors paruošti jums 
abiem šią savaitę. Ar vakarais jūs užsiėmęs? 

— Ne, aš laisvas bet kuriuo metu. 

Jis padavė Hovardui vizitinę kortelę: 

— Daktaras Holandas patikrina naujus kandidatus. Manau, kad 
suprantate mūsų atsargumo priemones. Turime būti atsargūs. 

— Suprantu. 

— Pradedant kandidatavimą, tūkstančio dolerių auka yra įpras- 
ta. Vėliau dalyvaujant bet kuriame rituale aukojama po du šimtus 
dolerių. Galite atsiųsti čekį paštu mūsų adresu. Nuo visų aukų, 
bent jau šiuo metu, atskaitomi mokesčiai. 

Beilis išsiėmė cigaretę ir apdovanojo Hovardą kreiva šypsena, 
tarsi nesitikėtų, kad juo patikės. 

— Daugelis teigia, kad psichoterapijai išleidžia žymiai daugiau, 
bet gauna ne tokius gerus rezultatus. 


— Aha, — numykė Hovardas. 

Vėliau, tą pačią popietę, Aronas paskambino Hovardui ir pa- 
klausė, ar šis metė klubą. 

— Ne, ne visiškai. Nnelabai noriu bendrauti. 

— Tikiuosi, kad tai ne mano kaltė, - paklausė Aronas. 

„Tavo“, - pamanė Hovardas, bet nematė prasmės tai ištarti 
garsiai. 

— Tiesą sakant, ketinau užsukti šį vakarą. 

— Gerai. | 

— Bet Aronai... kol kas nenorėčiau kalbėti apie užduotį, gerai? 
Nesu pasiruošęs pateikti ataskaitos apie veiklą. Yra pažanga, bet 
tai įvyks po savaitės ar dviejų. 

— Hovardai, maniau, kad geriau mane pažįsti. Argi liepiau sku- 
bėti? | 

— Ne. 

— Nesijaudink dėl to. Pakalbėsime, kai būsi pasiruošęs. 

Hovardas nuėjo į klubą, bet jautė negalįs visiškai atsipalaiduo- 
ti, nes aplinkui sukinėjosi Aronas. Išgėrė truputį per daug ir nu- 
sprendė: kai visa tai baigsis, daugiau niekada klubo narys nebus jo 
klientas. 

Vėliau, vilkdamasis pižamą, suvokė, kad jo nuotaika labai niū- 
ri. Tai nebuvo susiję nei su Aronu, nei su klubu ar darbu. Kelias 
minutes galvojo ir suvokė, kad nenori eiti miegoti. 

Balansuodamas ties riba tarp būdravimo ir miego vis tiek ne- 
norėjo dėti galvos ant pagalvės. Labai keista būsena. Miegas Ho- 
vardui nebuvo būdas nuovargiui malšinti. Jis jautė malonumą mie- 
godamas, galima sakyti, laukė vakaro nekantraudamas. Šiąnakt to 
nejautė. 

Del to prakeikto šuns. 

Paskutines tris ar keturias naktis miego valandomis vaidenosi 
didžiulis juodas šuo, besibastantis tamsiomis Čikagos gatvėmis. 
Tai buvo ne visai šuo — šuo su buliaus snukiu. 

Gyvis jį uostinėjo. Tame veiksme buvo kažkas nepadoraus. Šuns 
juodas glotnumas buvo glitus. 

Sutvėrimas atrodė lėkštas, įkyrus ir nesulaikomas. Hovardo tai 
negąsdino, bet kėlė šleikštulį ir sekino. Tad vylėsi, jog šią naktį 
sulauks ramybes. Nesulaukė. 


10 SKYRIUS 


Lifto durys atsivėrė pastato Komeršelstrite šeštame aukšte. Ho- 
vardas žengė į blausiai apšviestą kambarį aukštomis lubomis, du 
kartus didesnį už jo butą. 

— Labas vakaras. Labai dėkoju, kad esate punktualus. 

Hovardas atidžiai peržvelgė lubas, bet negalėjo nustatyti, iš ku- 
rio garsiakalbio sklido Džoelo Beilio balsas. 

— Prašom eiti toliau iki juodų durų ir užeiti vidun. 

Paklusdamas šioms instrukcijoms detektyvas įėjo į ilgą korido- 
rių su daugybe durų abiejose pusėse. Čia buvo dar blausiau. Kori- 
doriaus gale, už kokių dvidešimties jardų, žėravo žalia šviesa. 

— Prašom eiti iki durų, pažymėtų žalia šviesa ir įeiti vidun. 

Atrodė, kad balsas sklinda tiesiai virš galvos ir lydi visą laiką. 

— Beje, galite kalbėti kada panorėjęs, pone Šeimai, aš girdėsiu. 

Atidaręs žaliai apšviestas duris Hovardas pateko į maždaug de- 
šimties pėdų pločio persirengimo kambarį. Viena siena buvo veid- 
rodinė. Išilgai kitos — stalas su keturiomis kėdėmis ir didžiuliais 
veidrodžiais grimavimui. Jis buvo užgriozdintas pudromis ir kve- 
palais. 

— Šalia durų yra kabykla paltams. Prisėskite ir pakalbėkime. 
Šiuose kambariuose mano vardas — Verdeletas. Jus vadinsiu Ho- 
vardu, jeigu nera kito, jums labiau patinkančio, vardo. 

— Viskas gerai, - sumurmėjo Hovardas. 

— Už veidrodinės sienos rasite drabužinę. Ten yra kostiumų, 
daugiausia paprastų, laisvų chalatų ir durtinių. Šį vakarą nebūdamas 
suvaržytas jausitės daug geriau. Vakarietiška mada mus apsunkina. 

— Ar negaliu paprasčiausiai vilkėti savo kasdieniais drabužiais? 

— Žinoma galite, Hovardai. Viską renkatės patys. Bet turiu pa- 
sakyti, kad jūsų šio vakaro partnerė pasirinko prabangų siuvinėtą 
žalio šilko chalatą. Jeigu vilkėsite paprasčiausiais gatvės drabužiais, 
abu jausitės kebliai, o tai blaškys dėmesį. 

— Tiesa. 

— Vonios kambaryje rasite vienkartinį skustuvą ir dantų šepe- 
tėlį, jei noretumete jais pasinaudoti. Nusiskuskite, išsimaudykite. 
Pasistenkite pasijusti kiek įmanoma geriau. Jeigu grimas uždega 

jūsų vaizduotę, naudokite jį. Visur, kur eisite, yra šilta ir išklota 
kilimais. Yra šlepečių ir sandalų. Jeigu norite, galite eiti basas. Ne- 
reikia skubėti. Manau, kad jūsų partnerė dabar maudosi. Beje, 
esate Čia visiškai vieni, visiškai privatu. Čia nėra paslėptų vaizdo 
kamerų, stebėjimo akučių, nematyti per veidrodžius. Jauskitės lais- 
vai. Pasiruoškite jausmus ir dvasią užpildančiai patirčiai. 

Po trijų ketvirčių valandos Hovardas jau avėjo sandalais, vilkė- 
jo vidurnakčio mėlynumo kašmyro durtinį, kuris, jo manymu, 
labai tiko. Klausydamas Beilio nurodymų, išėjo iš persirengimo 
kambario ir sekė oranžinių lubų šviesų taku, vedančiu prie dvejų 
raudonai lakuotų durų. Prisilietus atsivėrė vaizdinys iš Tūkstančio 
tr vienos nakties. Plonytės besikeičiančių pastelinių spalvų užuolai- 
dos nuo besisukančių veidrodinių rutulių laisvai krito per spalvo- 
tas šviesas ir atspindžius nuo lubų. Jos dalino kambarį į intymius 
rytietiškais kilimais išklotus plotus. Kilimų buvo sukrauta po ke- 
turis ar penkis. Aplinkui žemus žvakėmis apšviestus stalelius pūp- 
sojo pagalvėlės. Oras kvepėjo nenusakomu žemišku kvapu, pri- 
menančiu tiek ką tik nupjautą žolę, tiek ir degančius lapus. Vos 
girdimai pulsavo žemas egzotiškos muzikos ritmas. 

Kambario viduryje žiojėjo penkių pėdų kvadratinė duobė, pri- 
krauta prakurų ir apibarstyta kažkuo panašiu į liucerną. Dūmų 
surinkimo gaubtas virš ugniakuro kabojo taip, kad panėšėjo į be- 
silaikančią ore rytietišką palapinę. Šalia duobės buvo rampa, ve- 
danti prie aukštų durų kairėje. Pačiame kambario gale - mažytė 
platforma, kurią vainikavo baltai drapiruotas altorius. Atsivėrė du- 
rys. Maždaug keturiasdešimties pėdų atstumu Hovardas išvydo 
liekną moterį žaliu chalatu, neryžtingai įžengiančią į kambarį. 

— Įeik, Lesle, — iš viršaus švelniai suskambėjo Beilio balsas. — 
Šio vakaro kompanionas laukia tavęs. 

Moteris pažiūrėjo į Hovardą. Akys išsiplėtė. 

— Hovardai, eik prie jos. Atrodo, kad jai nejauku. 

Žengiant pirmyn jam išdžiūvo burna. 

— Mano vaikai, tegul niekas netrikdo jūsų. Abu esate saugūs. 
Nieko siaubingo nenutiks, garantuoju. 

Hovardas ir moteris žiūrėjo vienas į kitą virš akmeninės duo- 
bės, prikrautos malkų. 

— Hovardai, sukaupk drąsą, prieik ir paimk už rankos. O tu, 
Lesle, nestovėk kaip perkūno trenkta. Viskas gerai. Pakelk ranką 
ir paduok jam. Gerai, gerai. 

Artėjant jos veidas dar labiau blyško iš siaubo, virpantys pirštai 
palietė Hovardo ranką kaip drugelių sparnų blizgučiai. Hovardas 
palenkė galvą ir sušnibždėjo: 

— Nesijaudinkite. 

— Eikite, eikite, vaikai. Atsipalaiduokite. Pailsekite. Hovardai, 
veskis Leslę prie vieno iš stalų. Gerai. Viskas yra gerai. Prašau. 
Jauskitės patogiai. 

Jie nerangiai nuskendo pagalvėlėse aplink stalą. Hovardas pa- 
stebėjo, kad moteris basa. Ji prisitraukė kojas ir prisidengė pėdas. 
Hovardui ji pasirodė labai jauna, gal dvidešimt penkerių. Veidas 
po laisvai krentančiais banguotais kaštoniniais plaukais buvo grei- 
čiau trapus nei gražus — subtili nosis ir skruostikauliai, mažytis 
smakras ir keistai, per stipriai suspaustos lūpos. Tokios visada jį 
žavėjo. Moters grimas buvo romantiškas, pabrėžiantis didžiules 
tamsias akis. 

— Prabilk, Hovardai, kalbėk. 

— Labai žavingai atrodote, Lesle, — ištarė abejodamas, nukąsda- 
mas žodžius. 

— Nuostabu, puiku. Dabar, Lesle, tavo eilė. 

Moteris pravėrė burną, apatinė lūpa virpėjo. 

— Kalbėk! 

— Jūs, ak... 

— Atrodote, kaip pabėgęs iš siaubo filmo, - švelniai pasiūlė Ho- 
vardas. 

Moteris suspaudė lūpas į drovią šypseną: 

— Ne, atrodote kaip... mielas žmogus. 

— Nuostabu, - išdeklamavo Beilis. — Delise, gali įeiti. Šie vai- 
kai galų gale kalbasi. 

Vėl atsivėrė durys, per kurias įėjo Leslė. Nešina žalvariniu pa- 
dėklu įplaukė jauna moteris baltu beveik permatomu chalacu. Ji 
atnešė du puodukus arbatos ir dvi taures, iki pusės pripiltas ginta- 
rinio skysčio. Išsitiesė ir nusilenkė. Palaidi medaus spalvos plau- 
kai kaskadomis krito ant pečių. 

Ji buvo neabejotinai pati gražiausia moteris, kokią Hovardas 
kada nors buvo regėjęs. Veidas klasikinio tobulumo, lūpos — ak- 
sominis raudonasis apelsinas. 

— Tai Delisė - jūsų tarnaitė, motina ir ritualo vaidilutė, — pa- 
aiškino Beilis. 

— Pasveikink mūsų vaikus, Delise. 

Moteris priklaupė šalia Leslės, pabučiavo jai ranką, paskui ap- 
kabino ir subtiliai pabučiavo į lūpas. 

— Sveikinu tave, — ištarė žemu, šilkiniu balsu. 

Paskui atsisuko į Hovardą. Pabučiavo jam ranką ir švelniai pri- 
gludo lūpomis prie jo lūpų. Neatsitraukdama su oriu katės nekal- 
tumu pažiūrėjo į akis ir sumurmėjo: 

— Sveikinu tave. 

Hovardo burnoje prisirinko seilių, o varpa sustandėjo. 

Moteris gracingai pakilo, nusilenkė ir išėjo. 

— Pasistenkite atsipalaiduoti, mielieji. Atrodote, tarsi lauktu- 
mėte budelio. 

Hovardas ir Leslė įsitaisė truputėlį giliau ant savo pagalvėlių. 

— Taip geriau. Dabar apie gėrimus. Puodeliuose yra žolelių ar- 
bata — švelnus haliucinogenas. Ne apsvaiginti ar sukelti jums vizi- 
jas ar iliuzinę būklę, bet atpalaiduoti cenzoriaus gniaužtus, ku- 
riuose, mūsų kultūros teigimu, visada privalome būti. Tai, žino- 
ma, jūsų pasirinkimas — priimti tai ar ne. 

— Jo poveikis yra trumpalaikis. Iš šimtų bandžiusiųjų niekas 
niekada neužsiminė apie kokį nors nepageidaujamą šalutinį po- 
veikį. Jei priimate, patariu išgerti visą gėrimą iš karto. 

Lukcelėjo. Hovardas ir Leslė gūžtelėjo pečiais ir pakėlė puo- 
dukus. 

— Mes aptikome, kad kitas gėrimas, benediktinas, yra puikus 
priešnuodis arbatos kartumui. Dabar noriu, kad užsimerktumėte 
ir klausytumėtės manęs. Tik manęs. Nesiklausykite jus kamuo- 
jančių abejonių ir nerimo. Priverskite juos nurimti. Atsiduokite 
mano balsui, tarsi tai būtų jūsų mintys. 

— Dabar leiskite pasakyti. Susitikęs su jumis Džoelo Beilio pa- 
vidalu buvau šiurkštus, nemandagus ir šaltas. Neparodžiau jokio 
susidomėjimo jūsų asmenybėmis, nepaklausiau apie viltis ir troš- 
kimus. Tai dariau sąmoningai. Nenorėjau jūsų žavėti sukeldamas 
susidomėjimą. Norėjau, kad patys nugalėtumėte visus nuogąsta- 
vimus. Troškau, kad rastumėte drąsos savyje rizikuoti ir žengti 
nežinomybėn. Drąsa suteikia malonumo mūsų viešpačiui daugiau 
negu bet kas kita. 

— Suprantu, kad tai labai stebina jus. Pasakiau, kad drąsa sutei- 
kia malonumo mūsų viešpačiui daugiau negu bet kas kita. Jums 

rūpi, kokį dievą aš turiu omenyje? Žinoma... Šėtoną. Ak, kas galė- 
tų minėti šį vardą ir vadinti jį viešpačiu? Šėtonas yra blogio įsikū- 
nijimas, be to, niekšingas, bjaurus ir nepakenčiamas. Jis yra di- 
džiausias pasaulio piktumas ir pagieža. Svarbiausia, kad jis 2eken- 
čia mūsų. Jį valdo nenumalšinama aistra apgaudinėti, tvirkint, 
menkinti ir galop įveikti amžinu kankinimu. Didžiausias malo- 
numas yra mūsų silpnumas. Aišku, kad ne drąsa! 

— Mano vaikai, pasakysiu jums: tai yra melas. Melas, kurį per 
amžius skelbia norintys paversti mus vergais. Vergų šeimininkai 
nenori, kad sektume Dievu, kuriam maloni drąsa. Jie virpa prieš 
drąsą, nes drąsa yra laisvųjų dorybė. Jie nori, kad mes sektume 
dievu, kuriam patinka nuolankumas, vergų dorybė. Esu įsitiki- 
nęs, kad žinote apie kokį dievą kalbu — tą, kurį vergų šeimininkai 
norėtų, kad mes vadintume dievu. 

— Žiūrėkite! Jis dabar yra Čia! 

Hovardas ir Leslė atsimerkė. Milžiniškas baltais drabužiais ma- 
nekenas įsvirduliavo per duris. Mojuodamas piemens lazda ne- 
tvirtai krypavo ir mosikavo rankomis. 

— Palaiminti nuolankieji! - spiegė jis. - Palaiminti nuolankieji! 
Vergai, pakluskite šeimininkams! Atsisakykite savęs! Sekite mani- 
mi! Aš esu širdies nuolankumas ir paklusnumas. 

Svyruodama rampos apačioje figūra dunkstelėjo piemens laz- 
da į grindis ir suklykė: 

— Aš esu gerasis piemuo, o jūs esate mano avys! Avys! Būkite 
kaip avys! Palaiminti nuolankieji! Palaimintos avys! Palaiminti... 

Manekenas sudrebėjo, ranka pakilo smūgiui. 

— O taip, - simurmėjo Beilis, — tai vergų šeimininkų mylimas 
dievas. Ar galite patikėti, kad kažkoks melagis įdėjo žodžius „Bū- 
kite kaip vaikai“ į šio tvarinio lūpas? Koks absurdas! Vaikai nieka- 
da nebūna nuolankūs, nebent kas nors palaužtų jų dvasią. Vaikai 
visada žaismingi, ryžtingi, nuolatos tikrina savo pasaulio ribas, vi- 
sada įsitraukia į nerūpestingus nuotykius. 

Nazariečio pasekėjai visuomet žinojo, jog jis tikrai netroško, 
kad būtume kaip maži vaikai. Jis prisakė: „Būkite kaip senoliai “. 
Atsargūs, apdairūs, protingi, padorūs ir rimti. O taip! Visų pirma, 
būkite rimti! Tegul išdžiūsta jūsų jaunystės šaltinis. Nubauskite 
kūną. Atsižadėkite savęs. Numalšinkite polėkius. Tramdykite min- 
tis. Saugokitės jausmų. 

— Būti mažais vaikais? Niekada! Stebėkite, :a/ yra vaikas... 

Kambario gale atsivėrė durys ir, šokinėdama iš malonumo, į 
kambarį įbėgo Delisė. Audringai šokdama aplink altorių ir akme- 
ninę duobę, žvilgsniu pagavo Nazariečio figūrą, netikėtai sustojo, 
burna prasivėrė. Galop priblokštą išvaizdą pakeitė šelmiška šypse- 
na. Aukštai keldama kojas ir apsimesdama atsargia pradėjo slinkti 
pirmyn. Sustojusi priešais manekeną, pakelė rankas ir sušuko: 

— Ei! 

Figūra tyliai pakėlė ranką ir prisidengė veidą. 

Delisė nusijuokė ir kvailai kilnodama kojas pradėjo šokti. 

— Delise, tojau pat liaukis! - sukomandavo Beilis. 

Ji liovėsi ir pasižiūrėjo apstulbusi. 

— Nieko gėdingesnio nesu matęs gyvenime! Koks velnias tave 
apsėdo? Argi taip elgiasi 424? Elkis kaip pridera! 

Išpūtusi akis, nuleidusi pašaipia atgaila iškreiptas lūpas atsisu- 
ko į Hovardą. Gūžtelėjusi pečiais ji pradėjo plumpinti ratu — kaip 
kalinys pratybų kieme. Eidama susiėmė chalato kraštus ir pradėjo 
tampyti pirmyn atgal žingsniams į taktą. Galų gale padidino grei- 
tį ir susiaurino ratą, kol pradėjo svaigiai suktis vietoje. Delisės ran- 
kos buvo ištiestos į šalis, galva atlošta. Pagaliau moteris susvyravo 
ir kikendama nukrito. 

Spoksodama į orą kokią minutę gulėjo ir kvailai šypsojosi, pas- 
kui atsiduso. Mergina susikūprino, ir nekantrumas paženklino jos 
veidą. Kai pargriuvo, chalatas susisuko. Dabar moteris nesėkmin- 
gai bande truktelėti jį atgal į vietą. Atsisėdusi pamėgino truktelėti 
dar kartą, tačiau rūbas neklausė. Staiga urgzdama truktelėjo aukš- 
tyn, iškėlė virš galvos ir išsinėrė. 

Baisi dejonė atsklido nuo Nazariečio figūros. 

Mergina nusižiovavo, išsitiesė ir vel atsigulė, judindama pečius 
ant kilimo taip, tarsi kasytųsi nugarą. Kurį laiką spoksojo į lubas. 
Tada jos dešinė ranka atsitraukė nuo kairiosios, atliko mažą išsi- 
laisvinimo šokį ore ir sugrįžo atgal ilsėtis ant pilvo. Vėliau ranka 
pasirėmė ant pirštų ir lengvai siūbuodama pradėjo klaidžioti. Iš 
pradžių klajojo be tikslo, paskui mįslingai sustojo ir su perdėtu 
puikavimusi pradėjo slinkti pilvu žemyn. 

Baltai apsirengusi figūra sudrebėjo ir sudejavo. 

Ranka išsitiesė ir spinduliuodama nekaltybę ėmė keliauti mer- 
ginos koja. Delise akomponavo švilpaudama be jokios melodijos. 
Pasiekusi šlaunies vidurį ranka staiga pašoko į orą ir pačiupo jos 
šakumą. 

— Sugavau tave! — suklykė Delisė. 

— Drau-džia-ma! — išdejavo Nazarietis. 

— Delise! — aiktelėjo Beilis, - Ką daraz? 

Mergina pašoko ant kojų, paslėpė nusikaltusią ranką už nuga- 
ros, supratusi, kad to reikėjo dėl drovumo. Suprato ir tai, kad net 
abiejų rankų nepakaks pasiekti tikslą. Įsiropštė atgal į chalatą. 

— Bloga, bloga, 5/oga mergaitė! O, tikrai esi Ievos dukra! 

— Jei ranka nusikalsta tau, nukirsk ją! — išdeklamavo Nazarie- 
čio figūra. 

— Mano vargšas suklaidintas vaike! Argi nesupranti, kad šis pri- 
silietimas — netgi pati m2/247s apie prisilietimą — stumia į pavojų 
tavo nemirtingą sielą. Tai pati mirtis. O, tinginiaujančios rankos! 
Tinginiaujančios rankos yra velnio žaislai! 

Delisė atgailaudama nuleido galvą, išspaudusi gailią šypseną, 
skirtą Hovardui ir Leslei. 

— Mano vaike, argi nežinai, ką turi daryti, kai žemos pagundos 
įsibrauna į tavo mintis? Turi sakyti: „Pasitrauk nuo manęs, Šėto- 
ne!“ Padaryk tai dabar, ištark tuos žodžius! 

Delisė pasišlykštėjusi gūžtelėjo pečiais ir suvapėjo kažkokius 
žodžius. 

— Įtikinamiau! - pareikalavo Beilis. 

— Pasitrauk nuo manęs, Šėtone! 

Tada, priversdamas su klyksmu atšokti ir pakeldamas Hovardą 
ir Leslę nuo pagalvėlių, susisukęs plaukuotas medžio kamienas nu- 
krito ant grindų už Delisės 

- O! Čia pats prakeiktasis monstras? Pasibjaurėtina forma! Pa- 
žvelkite į šlykščią Šėtono veido išraišką! 

Jis tikrai buvo šlykštus: tupėjo drebėdamas, piktavališkos kojos 
išsiskėtė parodydamos didžiulį deformuotą falą. Raupsuotos ran- 
kos baigėsi letenomis su nagais iš medžio atlaužų. Jos kyšojo iš 
kūno padengtos šeriais ir pūvančiomis samanomis. Galva, perskelta 
pagiežingo vypsnio, buvo panaši į baisios kiaulės galvą su ištįsusia 
knysle. Snukis pilnas rantytų dantų, akys liepsnojančios piktdžiu- 
ga ir įniršiu. 

— Tai, mano vaikai, yra melas, — pareiškė Beilis normaliu bal- 
su, — sėskitės. 

Visi grįžo į vietas. 

— Ar įsivaizdavote, kad ritualuose garbiname tokį tvarinį kaip 
šis? Ar galėtumėte įsivaizduoti, kad toks tvarinys kada nors buvo 

garbintas? Ne, tai yra melas, kurį skleidė šimtas vergų šeimininkų 
kartų. Tai melas, kuriame buvo pa/zidota tiesa. 

Bjaurus pavidalas virpėjo ir dejavo ant grindų, kūne tarsi nuo 
pistoleto šūvio atsivėrė plyšys. 

— Pažiūrėkit ir pamatysit, kokia varomoji jėga valdo mūsų vaidi- 
lutę. 

Delisė ženge prie plyšio medžio kamiene ir ištraukė ranką, ap- 
augusią žaliais lapais. Po akimirkos išlindo tamsus nervingas vei- 
das. Pagavęs baltai apsirengusios figūros žvilgsnį, greitai nėrė atgal. 

— Ateik, šėtoniškas valdove, ir atskleisk visą savo siaubingumą 
šiems vaikams! 

Iš medžio kamieno išlindo jaunuolis šokėjo kūnu. Po akimir- 
kos pasirode, kad jis nuogas; kūnas buvo apipieštas žaliais lapais. 
Linktelėjo Hovardui ir Leslei, tada atsisuko į Delisę. Abu apsika- 
bino ir jų pravertos lūpos švelniai susitiko. 

Šviesos užgeso, Leslė sucypė. 

— Nebijokite, vaikai. Apakinau jus ne dėl to, kad išgąsdinčiau. 
Noriu suteikti jums galimybę geriau įsiklausyti. 

Virpančioje žvakės šviesoje Hovardas matė, kad Delisė klūpo 
šalia. Aiškiu ir ramiu balsu ji pasakė: 

— Garbindami Šėtoną mes negarbiname blogio, o tik pripaži- 
nimą. Atsisakydami Jėzaus mes neatsisakome gėrio, o tik atsisako- 
me atsisakymo. 

Uždegus šviesas po kelių minučių Leslė ir Hovardas nebematė 
nei Jėzaus, nei Šėtono figūrų. Jie buvo vieni. 

Nusišypsojo vienas kitam ilga, ramia šypsena ir, kaip dera vi- 
siškai nerūpestingai nusiteikusiems žmonėms, Hovardas draugiš- 
kai linktelėjo Leslei. Ji atsakė dar platesne šypsena. Nepatogumo, 
kurį paprastai jaustų gulėdamas šalia keturiasdešimčia metų jau- 
nesnės mergaitės, neliko nė pėdsako. Jis suprato, kad tai buvo pa- 
laima, kurią suteikė narkotikas. 

Žiūrėdamas į akis jis jautė, kad mergina suvokė: vyras buvo tik 
sroteskiška Šėtono figūra, kuri su trenksmu nukrito ant grindų. 
Po pabaisiško seno griozdo išore slypėjo energingas ir patrauklus 
jaunuolis, galintis nė nekrūptelėjęs atlaikyti dešimties raundų su- 
sirėmimą arba bėgti valandų valandas neparkrisdamas ant tako. 
Jis gali... jis gali... 

Staiga Hovardas išgirdo labai nežymiai garsėjančią muziką. Joje 
slypėjo dūmų kvapas ir egzotiškas Artimųjų Rytų skonis. Klausėsi 
taip susikaupęs, kad tik po kelių akimirkų suprato, jog Verdeletas 
vėl kalba. 

—... dėl to du ritualo elementai šį vakarą praleisti. Vienas iš jų 
— tradicinė puota. Dalyvausite joje, kai ateisite kitą kartą. | 

— Kadangi du praleidome, lieka trečios, o jo jokiais būdais ne- 
praleisime. Prieikite prie Robino ir Delisės — prie altoriaus. 

Kai jie pakilo, tęsė: 

— Dabar pasieksite svarbiausią ritualo paslaptį... 

Hovardas pamatė, kad Delise vel buvo nuoga - gulėjo ant alto- 
riaus. Jaunas vyras, išlindęs iš Šėtono medžio, turbūt Robinas, da- 
bar vilkėjo lapuotu chalatu, stovėjo priešais juos už altoriaus. 

— Sakiau jums, — tęsė Verdeletas, - kad Delisė yra mūsų ritualo 
vaidilutė. Ji taip pat yra auka, skirta aukojimui, iš tikrųjų — ir 
altorius, ant kurio atliekamas aukojimas. Prašau pažiūrėti į ją. 

Jiedu stovėjo prie altoriaus: Hovardas prie Delisės pe-ties, Leslė 
— prie juosmens. Delisė tarsi nesuvokdama apie jų dalyvavimą, 
visiškai atsipalaidavusi, rankos prie šonų, spoksojo į viršų. 

— Nazariečio rituale aukojimu ššperkamas Adomas. Tai daroma 
atsižadant savęs ir numarinant kūną. Mūsų ritualo metu aukoji- 

mu isperkama Ieva. Tai daroma pripažįstant save ir džiaugsmingai 
patenkinant kūną. 

Robinas pakėlė galvą ir sušuko: 

— Ieva! Kur esi? 

— Esu čia, mano viešpatie. 

Robinas pažiūrėjo žemyn sutrikęs: 

— Kodėl esi paguldyta? 

— Buvau išmesta iš savo namų, mano viešpatie. Mano vardas 
tapo prakeikimu mano vaikų lūpose. 

— O šios žaizdos? Iš kur šios žaizdos, kurias matau tavo sieloje? 

— Mano viešpatie, esu deginama sūnų geidulio deglu ir perdur- 
ta dukterų pavydo ašmenimis. 

— Ar taip gali būti? 

— Taip yra, mano viešpatie. 

Jaunuolis pakėlė akis ir liūdnai tyrinėjo Hovardą ir Leslę. 

— Hovardai, pasakyk tiesą, ar deginai moters sielą savo geidulio 
deglu? 

Hovardas pažiūrėjo žemyn ir ištarė: 

— Turite omenyje 4 moterį? 

— Taip. 

— Oi. Aš galvoju... ne visai suprantu, apie ką jūs. 

— Delise, ar tas vyras degino tave? 

— Taip, mano viešpatie, jis degino mane. 

— Hovardai, Delise kaltina tave. Pažiūrėk į savo širdį ir nebijok 
pasakyti tiesos. Ar ji klysta? Ar deginai ją savo geidulio deglu? 

— Taip, manau, deginau. 

— Hovardai, Verdeletas sakė, kad drąsą vertinu labiau už viską. 
Dabar būk drąsus ir atsakyk tiesiai ir besąlygiškai. Ar deginai šią 
moterį, ar ne? Jeigu ne, tai nesakyk, kad deginai. 

— Dieve... Aš tik ne visiškai suprantu, apie ką kalbate. 

— Hovardai, apkabink ją. 

— Apkabinti? 

— Apkabink ir pamatysime, ar ji sudegs nuo tavo prisilietimo. 

Hovardas bejėgiškai atsisuko į Leslę ir paklausė jos, ar ši su- 
pranta, ką jie kalba. 

— Manau, taip, - ji tarė, - jei negali jos apkabinti, tada... taip. 

— Leslė teisi, — pasakė Robinas. 

— Tu iš ukrųjų deginai ją savo geidulio deglu. Ar gali ištraukti 
nuodėgulį? 

Hovardas sumirksėjo: 

— Aš nežinau. Kaip? 

— Stebėk. 

Robinas švelniai pabučiavo Delisei į krūtinę, kaklą ir lūpas. 
Glostydamas galvą, paklausė: 

— Ar aš tave deginau, Delise? 

— Ne, Robinai, niekada. 

Jis pažiūrėjo į Hovard3: 

— Stai taip. 

Hovardas jautėsi taip, tarsi plieninis raištis būtų tvirtinamas 
jam skersai krūtinės. 

— Aš nesuprantu. 

— Daryk, kaip Robinas daro, — pasakė Robinas. 

— Negaliu, — ištarė dusliu balsu. 

Jaunuolis linktelėjo. 

— Delisė tave išmokys. . 

Atsisukęs į Leslę pridūrė: 

— Lesle, pasakyk tiesą, ar perdūrei šios moters sielą pavydo aš- 
menimis? 

— Taip. 

— Kodel? 

Leslė pažiūrėjo į ją susimąsčiusi: 

— Na, aš manau... — papurtė galvą, — norėjau pasakyti, kad dėl 
jos grožio, bet tai ne tas. Tai jos... laisvė. 

Robinas pažiūrėjo į merginą ant altoriaus. 

— Mano dukra, esi be kaltės, kaip matai. Šios dėmės yra nuo 
tavo vaikų, ir tik vienas vanduo jas nuplaus. 

Robinas atsisuko į Hovardą ir Leslę. 

— Tas vanduo, gailesčio vanduo turi tekėti iš jūsų. Ar nuplausi- 
te ją? 

Jiedu tuščiomis akimis žiūrėjo į Robiną, kuris paėmė nuo stalo 
šalia altoriaus du dubenis vandens ir virš Delisės kūno ištiesė Ho- 
vardui ir Leslei. 

— O, Dieve, - sušnibždėjo Hovardas ir priėmė savąjį dubenį. 
Apimtas nevilties pažiūrėjo merginai į akis. 

— Hovardai, - minkštai pašaukė, — tai tavo baimė degina ma- 
ne. Aš tik moteris. Nepriklausau ateivių rasei. Aš tokia kaip tu. 
Priimk mane. 

Hovardo rankos ėmė drebėti. 

Ji paėmė detektyvo ranką ir padėjo sau ant krūtinės, 

— Tai mano krūtinė, Hovardai. Tik krūtinė, daug kuo panaši į 
tavąją, tik ne tokia plaukuota. 

Paslinko jo ranką trupuų žemyn, į šoną. 

— Vaje, — ištarė, — kas tai? 

— Tavo krūtinė. 

— Ji nėra jau tokia baisi... 

— Ne. 

— Tada kokia? 

Hovardas išlemeno: 

— Ji puiki. 

— Taip, aš pati taip manau. Visai nebloga krūtinė. Ar tau pa- 
tinka ten laikyti ranką? 

— Taip. 

— Visai nejaučiu, kad tau patiktų. Ar bijai man parodyti, kad 
tau patinka? 

— Taip. 

— Tai tavo baimė degina mane. 

Hovardas virpėdamas glamonėjo jos krūtinę. 

— Ar tai taip siaubinga? 

— Ne. 

— Sušlapink savo ranką, Hovardai. 

Jis išsitiesė. 

— Palauk! - šūktelėjo, pakeldama galvą pasižiūrėti sau tarp krūtų. 
— Kai atsistojai, kažkas nukrito man ant krūtinės. Kas tai buvo? 

— Na... Bijau, kad tai buvo ašara. 

— Bijai? Kvailas žmogau! 

Ji susimąsčiusi palietė ašarą. 

— Ar žinai, kas yra šis ašaros lašelis, Hovardai? Tai gailesčio van- 
duo. Dabar žinai, kad šio kūno viduje yra tikra žmogiška būtybė, 
visai kaip ir tavo kūne. Tai yra tas vanduo, kuriuo turi mane nuplauti. 

— Aš nesuprantu. 

— Aišku, supranti. Duok savo lūpas. 

Hovardas ją bučiavo ir nuplovė ašarų vandenyje. 


Po pusvalandžio Delisė kumščiavo jo krūtinę ir šaukė: 

— Tu šoks su manimi! 

Robinas ir Leslė juokėsi šokdami šalia. 

— Sąžiningai sakau Dievo akivaizdoje, — tarė Hovardas, - iki 
šiol mokėjau tik fokstrotą, bet ir jį šokau prieš trisdešimt metų. Aš 
nemoku šitų žingsnių. 

— Čia nėra jokių žingsnių! Paprasčiausiai judėk! 

— Jaučiuosi kvailai. 

— Pirmyn, jauskis kvailai! Būk kvailas! Pirmyn Hovardai, apsi- 
mesk, kad tau lūžęs kaklas, ar surakinta nugara, pasirangyk trupu- 
tėlį, pajudink dubenį. 

— Aš išsekęs. 

— Išsekęs todėl, kad įsitempęs. Atsipalaiduok. Atsikratyk to. 

— Kodėl tai darome? 

— Tai, žinoma, ritualo dalis. 

— Ne. 

— Verdeletai! - sušuko ji. — Paaiškink šią dalį Hovardui. 

— Žinoma, — nedelsdamas atsiliepė. 

— Daugelis ateinančių į apeigas supranta šokio siautulį ir nerei- 
kia paaiškinimo. Tai ekstaziška mūsų puritoniškos visuomenės iš- 
laisvinimo forma... 

Norėdamas jį sustabdyti, Hovardas dusdamas pakėlė ranką. 

— Manau, kad nepajėgsiu nueiti šio kelio iki ekstazės, Delise, 
dėl Dievo. 

Delisė juokdamasi apkabino jį ir liepė eiti atsisėsti. Po kelių 
minučių sugrįžo su benediktinu ir dviem taurėmis. 

— Turėsime sugrąžinti tau formą, Hovardai. Ar gerai jautiesi? 

— Jaučiuosi gerai. Tai prilygo trims raundams bokso ringe. 

Delisė žvelgė su nuostaba. 

— Ar esi kovotojas? 

— Buvau prieš daug, daug metų. 

— Ar nekaršta su šiuo durtiniu? 

— Karšta. 

— Nusivilk. 

Jis papurtė galvą: 

— Aš esu senas žmogus, nukarusiu pilvu, apsirengęs jaučiuosi 
daug patogiau. 

— Tavo teisė rinktis, žinoma, — deklamavo pamėgdžiodama di- 
dingą Beilio akcentą. 

— Mėgdžioji jį? 

— Žinoma. Gerbiu jį visa širdimi. Esu laisva ir mėgdžioju. Ne- 
būčiau Delise, jeigu viską priimčiau per daug rimtai. 

Kai sudėliojo pagalvėles abiejose akmeninės duobės pusėse ir 
įsitaisė, atėjo Verdeletas. Jis vilkėjo paprastą juodą durtinį. Sugai- 
šęs šiek tiek laiko uždegdamas ugnį, atsisėdo sukryžiavęs kojas duo- 
bės gale. 

— Jums gerai sekėsi šį vakarą, mano vaikai, - pasakė Verdeletas. 
Ypač tau, Hovardai. Kad rastum taką, turėjai nueiti ilgą kelią. Ne- 
tikėjau, kad tai pavyks per vieną naktį. 

Jis atsisuko į Leslę: 

— Tavo baimės ir blogos nuojautos išnyko? 

— Taip, visiškai. 

— Gerai. 

Verdeletas atsigręžė į ugnį. 

Po kelių minučių šviesos išsijungė. Žibintas gaubto viduje švietė 
į laužą, kuris, atrodė, buvo sukrautas dėl dūmų, o ne dėl liepsnos. 
Dūmai kilo tarsi tvirta kolona, remianti gaubtą. 

— Vaikai, ritualas baigiasi. Mes spoksome į pasaulį ieškodami 
savo dievo pavidalo. Pažvelkite į dūmus... Ieškokite dūmuose... 
Nėra nieko ypatingo nei šiuose dūmuose, nei šiame lauže. Galė- 
tume dievo ieškoti debesyse, medžio lapuose, dulkėse, pustomose 
virš prerijų, jūros bangose. Pasinaudodami budrumu ir įžvalgu- 
mu, galime rasti jį bet kur... Hovardai, ką matai dūmuose? 

— Na, jie kyla į viršų, sūkuriuoja. Bet juose yra kažkas, kas ne- 
juda ir nekyla aukštyn. Atrodo kaip šešėlis. 

— Tai ir yra šešėlis. Ar jis nejudrus? 

— Ne, sukasi atsinaujindamas. 

— Kaip jis atrodo? 

— Nežinau. Nuolatos keičiasi. Ką tik atrodė kaip vyro torsas, su 
virš galvos pakelta ranka. Dabar atrodo... Nežinau. Kaip televizi- 
jos palydovinė antena. 

— Šešėlį meta medžio gabalas, pakabintas po žibintu. Manau, 
kad galėtum stebeti tūkstantį naktų ir niekada nepamatytum tos 
pačios formos antrą kartą. Dabar pažiūrėk į šešėlį ir pasakyk, ką 
akys randa ten? 

— Kokį pavidalą? 

— Ne. Ką matai jo viduje? 

Hovardas susiraukęs studijavo visą minutę. 

— Nieko nematau. 

— Lesle? Ką tu matai? 

— Matau šmėsčiojant Hovardą ir Delisę. Kur dūmai šešėlyje, 
matau per juos. Kur dūmai apšviesti, nematau, nes jie nepermatomi. 

Verdeletas atsisuko į Hovardą ir paklausė, ką mato dabar. 

— Matau Robiną ir Leslę. 

— Kodėl nematei anksčiau? 

— Na, žinoma, mačiau, bet... 

— Bet pasakei, kad nieko nematai, nes atmetei tai, ką rodė tavo 
akys. Judančio šešelio viduje matei šmėsčiojant Leslę ir Robiną, 
bet tavo protas teigė: „nieko nėra šešelio viduje“, taigi paneigei 
matąs tai, ką iš tiesų matei. 

— Taip. 

— Norėdamas rasti dievo pavidalą pasaulyje, turi išmokti pri- 
imti tai, ką mato tavo akys. Turi išmokti matyti kaip mato vaikas 
— be paaiškinimų ir be cenzūravimo. Ritualas baigiasi šviesos, dū- 
mų bei šešėlių stebėjimu, nes mūsų dievas yra šviesos, dūmų ir 
šešėlių junginys stulbinančiai tvarkingai sudėliotoje visatoje. Mū- 
sų konkurentai prieš daug metų suskirstė visatą į šviesą ir šešėlius: 
į dvasią ir kūną, į gėrį ir blogį. Jiems nėra dūmų, nėra nieko trik- 
dančio. Bet žiūrėk, šioje šviesos, dūmų ir šešėlių maišatyje priešais 
yra šešėlis, kuris leidžia matyti mus apakinančią šviesą. Kitaip sa- 
kant, sužinojome tiesą, kurios jie nežino: ypatinga sušvelnėjusi 
išlaisvinta iliuminacija atsiranda tada, kai mūsų kūnų šešėliai susi- 
tinka ir susimaišo rituale. Kai priešininkai garbina savo dievą, jie 
tampa išpuikę ir teisieji, kadangi jų dievas yra gryna šviesa. Kai 
mes garbiname savąjį, esame nuolankūs ir pagarbūs, nes šviesos, 
dūmų ir šešėlių, kurie jį sudaro, paslaptis visada yra už mūsų. 

Verdeletas atsiduso. 

— Kaip visada, mano žodžiai yra silpni. Kas yra stipru? Tai at- 
kuriantis visatą ritualas. Jis visada paslaptingas ir dviprasmiškas. 
Tai jo paskirtis. 

Po kelių minučių pradėjo degti ugniakuro apačioje sukrautos 
malkos, ir dūmų stulpas palengva išbluko. Verdeletas paprašė vi- 
sus apsikabinti dar kartą ir tyliai išsiskirti. 


Valandą prieš aušrą tamsiam Hovardo sapno mieste juodas šuo 
su buliaus snukiu tyliai tapeno pro elegantiškas Mičigano aveniu 
parduotuvių vitrinas. Jis uodė šaligatvį, liuoksėjo ryžtingai, bet 
neskubėdamas. Naktis atrodė begalinė. 

Sutvėrimas perkirto Ąžuolų gatvę ir kvailai nepaisydamas trans- 
porto ėjo toliau pro Ežero kranto kelią į šiaurę. Viena po kitos 
lėkė mylios. Pagaliau už poros kvartalų nuo Lorenso šuo pasuko į 
vakarus. Sustojo priešais Hovardo namą, uosdamas šaligatvį apsi- 
suko du kartus ir atsitūpė. Tada pasižiūrėjo į langus, už kurių 
miegojo Hovardas. Medžioklė baigėsi. 

Hovardas apsivertė ir sunkiai atsiduso. Jeigu nebūtų miegojęs, 
būtų žinojęs, kaip visa tai pavadinti. 

Tai buvo palengvėjimas. 

Po trečio kavos puodelio kontoroje Hovardas nutarė, kad, ko 
gero, buvo labai kvalifikuotai nugalėtas. Beilio jausmingumo lavi- 
nimo, feminizmo ir metafizinio pompastiškumo mišinys pateik- 
tas pragariškai klastingai ir sklandžiai. Tačiau ritualas buvo klas- 
totė. Žinoma, pasitaikė ir teisingų elementų. Hovardas buvo atli- 
kęs pakankamai tyrimų, kad juos atpažintų. Tačiau ryškus skiria- 
masis ženklas — apgaulingas meniškumas — rituale atrodė papras- 
čiausiai per geras, kad būtų tikras. 

Ką tai reiškė? Vienaip ar kitaip, argi visos religijos ne per geros, 
kad būtų tikros? Ar ne dėl to jos ir yra religijos? 

Kai Hovardas paskambino Beiliui, šis pareiškė: 

— Man labai nepatinka susitikinėti su ritualo dalyviais, kai ne- 
atlieku Verdeleto vaidmens. Tai trikdo juos ir beveik fiziškai skaus- 
minga man. 

— Kodėl taip yra, pone Beili? 

— Abejoju, kad paskambinote paklausti apie tai? 

— Tiesa. Turiu pasakyti, kad elgiatės... truputėlį nedraugiškai. 

— Ar vakar vakare elgiausi draugiškai? 

— Taip. 

— Tai todel, kad ritualo metu esate mano vaikas, žmogus, kurį 
reikia branginti ir apšviesti. Kaip Hovardas Šeimas, privatus de- 
tektyvas, esate nuobodus ir prakeiktas įkyruolis. 

— Suprantu, tai pakankamai paprasta. 

- Žinoma. 

— Taigi verčiau nesusitiktumėte su manimi. 

— Teisingai. 

— Bet supraskite, vakar ten buvau ne savo noru. Buvau dėl klien- 
to. Aš dirbau. 

— Na, ir kas? 

— Norėčiau pasistengti ir baigti tą darbą. Ar galėčiau pateikti 
keletą klausimų. 

— Klauskite. 

Hovardas atsiduso: 

— Gal galėtume susitikti ir pasikalbėti? 

— Turit galvoje susėsti ir taukšti niekus apie satanizmą. 

— Na, taip. 

— Ne, ačiū. 

— Kodėl jūs toks nedraugiškas? Nesu jūsų priešas. 

— Patikekit, pone Šeimai, nežinot apie ką, po velnių, čia šne- 
kat. Už ritualo ribų kiekvienas yra mano priešas. 

— Dėl Dievo, aš tik noriu suprasti. Tai viskas, ko reikia! 

— Ateikit į apeigas ir suprasit. 

Hovardas užtruko beveik minutę, kol pavyko užsmaugti troš- 
kimą suurgzti į telefoną. Tada tarė: 

— Jūs laimėjote, pone Beili. Gal bent galėčiau pateikti keletą 
klausimų? 

— Aš gi liepiau klausti, — atšovė Beilis. 

— Gerai. Kada, jūsų manymu, prasidėjo Šėtono garbinimas? 

— Jūsų klausimas reiškia, kada mūsų garbinamas Dievas pradė- 
tas vadinti Šėtonu? 

— Teisingai. 

— Jūs žinot atsakymą — viduramžiais. 

— Kaip jis buvo vadinamas prieš tai? 

— Romėnai vadino jį Faunu, graikai - Panu, o Artimuosiuose 
Rytuose — Baalu. Tai seniausias žinomas jo vardas, minimas jau 
prieš tris su puse tūkstantmečio. 

— Gerai. Tai yra pagrindinis klausimas, ir, tikiuosi, jis jūsų ne- 
įžeis. Kas jus verčia manyti, kad dievas, vadintas Baalu, yra tas 
dievas, kurį garbinate kaip Šėtoną? 

— Tai manęs neįžeidžia, pone Šeimai. Manau, kad Baalas ir 
Šėtonas yra tas pats, nes jų nekenčia tie patys žmonės — teisuoliai 
ir šventeivos. Tie, kurie tiki, kad siela gali būti išlaisvinta tik mirus 
kūnui. 

— Tai tartum įrodymas per neigimą, ar ne? 

— Argi? 

— Taip... Na, ir vėl. Nenorėčiau atrodyti priekabus, bet aš šiek 
tiek patyrinėjau. Suprantu, kad vienintelis dalykas, žinomas apie 
Baalą, turiu galvoje teigiamą pusę, tai, kad jis buvo Sirijos lietaus 
dievas. Tai buvo visai neseniai atskleista. 

— Suprantu, kalbate apie Ugaritų lenteles, kurios buvo atrastos 
Ras es Akis 1929 metais. 

— Taip. 

— Žinau apie tą atradimą, pone Šeimai. Koks klausimas? 

— Klausimas toks: koks ryšys tarp Sirijos lietaus dievo ir to die- 
vo, apie kurį kalbėjote praėjusią naktį? 

Beilis pavargęs atsiduso. 

— Apmąsrykite šviesos, šešėlių ir dūmų paslaptį ir suprasite ry- 
šį, Hovardai. Arba Verdeletas parodys, kai kitą kartą ateisit į apeigas. 
Jeigu tas klausimas rūpi, Verdeletas į jį atsakys. 

— Suprantu, — ištarė Hovardas, nes atrodė, kad daugiau nebu- 


vo ką pasakyti. 


Vidurdienį paaiškėjo, kad Hovardas susirgo gripu. Ada visada 
teigdavo, kad jis suserga gripu tada, kai reikia atostogų arba dirba 
tokį darbą, kuris nepatinka. Gripas ne tik paprasčiausiai erzinda- 
vo, o tiesiog pakirsdavo. Kartą sirgdamas pabandė į tai nekreipti 
dėmesio. Baigėsi tuo, kad buvo paguldytas į ligoninę diagnozavus 
plaučių uždegimą. Tada jis paprasčiausiai turėjo gulėti lovoje, ko! 
liga visiškai pasitraukė. Kadangi dabar Ados nebuvo, Hovardui 
reikėjo sukaupti antihistamininių vaistų, nosinių, sirupo nuo kosu- 
lio ir maisto atsargų dviem savaitėms. Dėl knygų nereikėjo rūpintis. 
Hovardas turėjo visą Nerono Vulfio rinkinį apdriskusiais plonais 
viršeliais, kurio visada imdavosi, kai peršalimas paguldydavo į lovą. 

Nuėjo į kontorą pasiimti laiškų ir pakeisti žinutės atsakiklyje. 
Nors tai ir nebuvo privaloma, ketino paskambinti Aronui ir pasa- 
kyti, kad kuriam laikui išeina iš rikiuotės. Bet nutarė palaukti, kol 
simptomai bus visiškai aiškiai pastebimi. Ketvirtą valandą jau gu- 
lėjo lovoje ir valgė didžiulį gabalą šokoladinės karamelės pyrago. 
Tai ypatingos ligos patalo vaišės nuo tada, kai Hovardui buvo 
dešimt metų. 

Kaip tik buvo įnikęs į knygą Sukurpk sąmokslą, kai šilto oro 
srautas nuo Meksikos įlankos mieste išsklaidė ilgai trukusius šal- 
čio burtus. Lengvi paltai ir striukės iš spintų buvo ištraukti vienai 
dienai. Niekas nebuvo toks kvailas, kad tikėtųsi, jog pavasaris at- 
ėjo ir pasiliks. 

Tą vakarą Hovardas kariavo su visos savaitės nešvarių indų san- 
kaupomis. Paskambino Ričardas Holovėjus. 

Berniukas pastebėjo, kad Hovardo balsas skamba baisiai. Ho- 
vardas prisipažino, kad serga. 

— Pavasariniai peršalimai yra blogiausi, — proziškai pastebėjo 
Ričardas. 

— Taip. 

— Klausyk, surinkau kai ką. Apie mūsų draugus. 

— Aha? 

— Manau, kad kažkas vyksta Kolorade. 

— Kolorade. 

— Pietų Kolorade ar šiaurinėje Naujosios Meksikos dalyje. Uo- 
liniuose kalnuose, ar kažkur ta kryptimi. 

— Gerai. 

— Susidaro įspūdis, kad tai susiję su vaiku, tiksliau, berniuku. 

— Kas susiję? 

— Tai, kas ten vyksta. 

— Suprantu. 

— Ar ši informacija jums naudinga? 

— Nežinau, Ričardai. Turiu pagalvoti... 

— Norite, kad informuočiau, jei sužinosiu dar ką nors? 

— Taip, žinoma. Dėkoju už skambutį. Perduok linkėjimų De- 
nisei nuo manęs. 

— Perduosiu, Hovardai. Kovok su gripu. 

Hovardas pažadėjo, bet išmetė pokalbį iš galvos, kai tik grįžo 
prie plautuvės. Ligos metu visiškai nesirūpino Arono užduotimi 
— buvo visiškai atbukęs. 

Sukaupė visą dėmesį į indų plovimą, darbą, kuriuo šlykštėjosi, 
nes atrodė, kad tai reikalavo per daug dėmesio. Ada galėjo pra- 
švilpti per indų stirtą per dvidešimt minučių, Hovardas neturėjo 
nei sistemos, nei ritmo. Kiekvieną indą, kiekvieną rakandą plovė 
taip sunkiai, tarsi tai būtų chirurginė operacija. 

Hovardas taip įsitraukė į darbą, kad tik po kiek laiko netoliese 
išgirdo balsus. Suglumęs pakėlė galvą — nė vienas iš kaimynų ne- 
buvo vakarėlių mėgėjas. Išplovė paskutinę lėkštę, užmetė šluostę 
ant čiaupo, nusišluostė rankas ir nuėjo į svetainę. Sutriko dar la- 
biau, nes atrodė, kad balsai sklinda per pietinę — išorinę — pastato 
sieną. 

Paėjėjęs spoksojo į kaimyno langus už tuzino pėdų - jie buvo 
tamsūs. Šioje vietoje balsai sklido iš kairės. Tiesą sakant, iš Ados 
indaujos. Atverdamas spintelę Hovardas jautėsi truputėlį kvailai. 
Balsai tapo aiškesni. Klausėsi jų sumišęs ir susiraukęs. Atrodė, kad 
kalba pusė tuzino vyrų. Hovardas negalėjo atskirti, ką jie kalba: 
visi kalbėjo vienu metu, be to, nepaliaujamai sklido indų ir stalo 

sidabro tarškėjimas. Garso technikas būtų tai pavadinęs „restora- 
no garsais“. 

Hovardas pastūmė indaują toliau nuo sienos ir stovėjo mirksė- 
damas. Trumpam suabejojo, ar nesapnuoja. Sapnuose niekada ne- 
sirūpini, ar sapnuoji. Sienoje buvo durys — senos medinės durys. 
Rudi dažai buvo sutrūkinėję ir luposi. Spoksojo į jas apimtas 
svaigaus dėja vu pojūčio. Prisiminė, kad įsikėlus į butą durys buvo 
kaip tik ten. Tyčia uždengė jas indauja, nes vedė į niekur. Dabar 
iš už durų sklido valgomojo klegesys. 

Hovardo galva buvo tarsi švininė. Jis irzliai pasipurtė, siektelėjo 
durų rankenos burbulo, bet sudvejojo, ar turėtų pasibelsti. Belsti 
į duris savo bute? Atidarė duris ir pamatė didelę, šiek tiek pažįsta- 
mą virtuvę. Žemaūgė stanbi moteris atsukusi nugarą stovėjo prie 
plautuvės ir plovė indus. Neatsisukdama tarė: 

— Na, nestovėk ten, kvaileli, užeik vidun. 

Hovardo širdis kaip helio pripildytas balionas pakilo krūtinėje. 

— Ada! - sušnibždėjo sujaudintas. 

Moteris užsuko vandenį ir šluostydamasi rankas į prijuostę at- 
sigręžė: | 

— Na, pažiūrėk į save, - juokingai suniurnėjo, - lažinuosi, kad 
chalatas neskalbtas ketverius metus. 

Hovardas vos išgirdo žodžius. Jis stebėjo pamirštus bruožus, 
jos tamsų, kvadratinį veidą su kumpa nosimi ir ryškiomis juodomis 
akimis. Iš akių tryško ašaros, Hovardas prieštaraudamas šaukė: 

— Ber jie sakė... daktarai sakė... 

— Daktarai! Ko jie tau pripasakojo? Kad ruošiausi nusikapano- 
ti? Ką tie daktarai išmano! 

Ašaros tekėjo Hovardo skruostais. Suprato, kad Ados mirtis ir 
vienatvės metai buvo tik sapnas, nieko daugiau. Pajuto didingą 
džiaugsmo pliūpsnį. Ada vis dar gyva ir jauna! 

Bandydamas prisitaikyti prie tikrovės apsidairė aplinkui. At- 
pažino butą, į kurį jie persikelė 1973 metais, kai Hovardo paja- 
mos buvo pasiekusios viršūnę. 

— Turiu išplauti indus, mielasis, - tarė Ada. — Tu eik toliau ir 
pasirūpink mūsų svečiais. 

— Svečiais? | 

— Svetainėje, mulki. 

Sunkiai teprisiminė, kad ką tik girdėjo žmonių balsus. Hovar- 
das linktelėjo. Bet svetainėje dabar buvo tylu. 

Žmonės tylėjo ir tada, kai jis įėjo į kambarį. Todėl tik stovėjo 
mirksėdamas. Vilkėdamas pižamą ir chalatą jautėsi nepatogiai. Pa- 
purtė galvą. Žmonės buvo nepažįstami, be to, keistai atrodė kartu. 

Lieknas senis avies veidu, linksmo geranoriškumo išraiška, di- 
doku pilvu su iškilusia bamba, vilkintis beformiu susagstomu megz- 
tiniu. 

Liesas, nemaloniai atrodantis raudonplaukis trisdešimtmetis, 
sėdintis išsidrėbęs ir besišaipąs. 

Susiraukšlėjęs nenusakomo amžiaus vyras iš Lotynų Amerikos. 
Jo akys neramiai bėgiojo. Šalia sėdintis berniukas galėjo būti jo 
sūnus ar vaikaitis. Vaiko oda žvilgėjo, bet akys atrodė tokios pat 
neramios. 

Labai sena, prakauli senė. Plaukai it voratinklis. Apsirengusi 
išblukusia suknele, apsiavusi sulūžusiais kulnais šlepetėmis. Bal- 
sas turėtų gergžti — tarsi brūžinant kreida lentą. 

Didingas Amerikos indėnas, kurio galva kaip didelis tamsios 
uolos gabalas, o kūnas kaip medžio kamienas. 

Atrodė neįmanoma, kad visi šie žmonės svečiavosi jų namuo- 
se. Hovardas nežinojo, kaip su jais elgtis: nė vienas nekalbėjo, nė 
vienas nelinktelėjo, nė vienas nepasisiūlė prisistatyti. Tyliai spok- 
sodami jie tyrinėjo šeimininką. Hovardas jautėsi kaip vertinamas 
bulius, atvestas į pardavimo ratą. 

Tai buvo keista akimirka — atrodė, tęsis amžinai. Laikas sustojo. 
Akys neramiai apsuko ratą aplink kambarį, kelis kartus susitikda- 
mos su svečių akimis. Jos tuščiai ieškojo bent kibirkštėlės žmogiš- 
ko kontakto. 

Tarpduryje pasirodė Ada, ir burtai dingo. 

— Mielasis, gal nueitum į rūsį ir atneštum kibirėlį su ledu? 

Bandydamas suprasti Hovardas susiraukė. Butas buvo trečiaja- 
me aukšte. Kodel ledo kibirėlis turėtų būti rūsyje? 

— Eik, — paskatino. 

Jis beviltiškai stengėsi pasakyti, kad pamirštų tą prakeiktą kibi- 
rėlį. Norėjo išvaryti tuos nepažįstamuosius, praleisti naktį kalbėda- 
masis, laikydamas žmoną glėbyje, bet jautėsi visiškai paralyžiuotas. 

Netgi negalėjo atsisukti, negalėjo pažiūrėti jai į veidą. 

— Eik, Hovardai, — griežtai pakartojo. 

Jis nušlepsėjo, atidarė duris ir pasijuto stovįs ant laiptų, ap- 
šviestų lempute be gaubto. Matė, kad laiptai vedė prie plikų ce- 
mentinių rūsio grindų. 

— Ada, — maldavo jis. 

Bet dabar už jo tvyrojo visiška tyla. 

Prislėgtas baisaus praradimo grėsmės pojūčio nulipo žemyn. 
Laiptų apačioje jis sudrebėjo ir pasijuto stovįs tuščiausiame pa- 
saulio rūsyje. Tada nykiai apsidairė. Vieta buvo panaši į rūsį na- 
mo, kuris laukė savo pirmųjų gyventojų arba kuriame dar niekas 
negyveno. 

Ledo kibirėlio niekur nebuvo. 

Bet po kita lempute be gaubto Hovardas rado uždengtą liet- 
palčiu lagaminą. Atpažino savo daiktus. Tai buvo be galo pavargę 
daiktai: lagaminas, ištvėręs daug kelionių ir lietpaltis, regėjęs visus 
metų laikus. Nenaudojamame kambaryje jie atrodė nešvarūs ir 
apgailėtini. Hovardas tiksliai negalėjo prisiminti, ko čia atėjo, bet 
buvo aišku, kad Ada ruošia jį kažkokiai kraupiai nepageidaujamai 
kelionei. Vien mintis sukėlė siaubingą kančią. Tempdamas save 
tarsi didžiulę griozdišką naštą, kopė laiptais. Slinko apgraibomis. 
Viršuje klupdamas įėjo į svetainę. Butas buvo tamsus ir visiškai 
tuščias. Prieš nukrisdamas į lovą lyg nukirstas medis dar rado jėgų 
pristumti indaują prie sienos. 

Miegas nusinešė visus prisiminimus apie vizitą į kambarius, 
esančius už Ados indaujos. Pabudęs kitą rytą nustebo, kad vis dar 
vilki chalatą. Pajuto vienišumo naštą, tačiau niekaip negalėjo su- 
vokti šio jausmo priežasties. 


13 SKYRIUS 


Hovardas baigė skaityti Durų skambuzį. Šią knygą visada laikyda- 
vo pabaigai — tai buvo jo mėgstamiausia Vulfio serijos knyga. Gri- 
po simptomai jau dvi dienos buvo išnykę. Hovardas turėjo jaustis 
pakankamai tvirtas bei pasiruošęs apsirengti ir eiti į kontorą, tačiau 
jėgų vis dar trūko. 

Dar viena šalto oro masė nusileido ant miesto. Hovardas ban- 
dė įtikinti save, kad tik šaltis laikė jį namuose. Spoksodamas į 
giedrą dangų nutarė, kad tai puiki diena grįžti į darbą. Kad iš- 
sklaidytų debesį, aptemdžiusį jo sielą nuo Ričardo Holovėjaus 
skambučio, pabandė įsiurbti į save dangaus spindėjimo. Patrau- 
kęs pečiais pradėjo rengtis. Tai buvo viena situacijų, kai atsiduri 
užburtame rate: jis tingėjo, nes buvo prislėgtas; buvo prislėgtas, 
nes tingėjo. Galbūt grįžimas prie rutinos sulaužys tą ratą. Įėjęs į 
biurą susėmė nuo grindų paštą, peržiūrėjo stovėdamas prie šiukš- 
lių dėžės. Didžioji dalis laiškų ten ir nukeliavo. Tada išklausė ke- 
letą žinučių atsakiklyje, atsisėdo, apsisuko ir pažvelgė per langą. 

Buvo laikas pasvarstyti, ką dar galėtų nuveikti, kad atidirbtų 
už pasiliktus Arono pinigus. 

Hovardas klausė savęs, ką darytų Neronas Vulfis, jeigu Aronas 
pasirodytų jo name 35-oje Vakarų gatvėje. 

Tai nepadėjo. Vulfis pamotų pirštu, lieptų Arčiui išmesti jį 
lauk ir grįžtų atgal prie kryžiažodžio. 

Hovardas galėjo grįžti atgal į Džoelo Beilio apeigas. Gautų pa- 
aiškinimą apie Baalo ir Šėtono ryšį. Bet žinojo iš anksto, kad žodžiai 
skambėtų siaubingai, o turinys būtų vertas muilo burbulo. 

Truputį pasistengęs turbūt galėtų susekti Sibilę Lyk, Luisą 
Hiubner, ar kurią kitą „viešą raganą. Dar daugiau pasisrengęs 
galėtų pasižiūrėti į vudu apeigas Haityje ar obi Jamaikoje. Aišku, 
jei būtų tikrai ambicingas, galėtų patriukšmauti Artimuosiuose 
Rytuose. Du ekspertai — vienas Artimųjų Rytų, kitas lyginamo- 
sios religijotyros — užtikrino, kad tai būtų tik laiko švaistymas. 

Niūriai šyptelėjęs prisiminė, kad galėtų patikrinti Uolėtuosius 
kalnus ir sužinoti, kas tie ėbėjai. Pagaliau nebebuvo jokios abejo- 

nės, ką turi daryti toliau. Atėjo laikas pareikalauti iš savo kliento 
neformalios konsultacijos klube. 


Du vakarus Aronas nepasirodė. Tai nieko nekeitė. Kol Hovar- 
do nebuvo, klubo nariai sukaupė galybę neišsakytų minčių, tad jo 
paslaugos turėjo labai didelę paklausą. 

Trečią nakų milžiniškas galingas šiltas frontas, nugalėjęs Žie- 
mos drakoną, atkeliavo į regioną visam laikui. Atmosfera klube 
buvo tokia linksma, kokia tik gali būti. Įprastai blaivūs ir orūs 
nariai leidosi įtraukiami į įvairias nerūpestingas pramogas: bridžą, 
kribidžą ir netgi kanastą. 

Devintą valandą atvykus Aronui, Hovardui teko atsisakyti nuo 
klausytojo pareigų. 

Vyrai pasidomėjo vienas kito sveikata. Hovardas susumavo, ką 
buvo nuveikęs prieš ligą. Aronas dar kartą pasiteiravo, ar detektyvas 
tikrai pasiruošęs kalbėti. | 

— Aronai, jaučiuosi taip, tarsi būčiau atsidūręs aklavietėje. Vis- 
kas, ką nuveikiau, atrodo taip mažai tarpusavyje susiję. Gal ateisi į 
pagalbą ir nurodysi, ką praleidau. Tai norėčiau išgirsti, kai papa- 
sakosiu, ką jau išbandžiau. 

Senis linktelėjo ir paprašė tęsti. Kai Hovardas baigė pasakoti, 
buvo gerokai po vidurnakčio. 

— Atvirai sakant, tau turėtų susidaryti įspūdis, kad niekur ne- 
nuėjau arba vaikštau aplinkui neteisingu keliu. Norėčiau, kad at- 
sakytum sąžiningai 

Prieš atsakydamas Aronas surūkė pusę colio cigaro. 

— Iš tiesų esu sutrikęs dėl tavo požiūrio į tą vyrą, Beilį. Atrodo, 
kad jis bando pateikti bent dalį atsakymo į mano klausimą, o tu jį 
atstumi. 

Hovardas įnirtingai kasėsi pasmakrę. 

— Nesuprask neteisingai, Aronai. Jeigu manai, kad jis gali atsaky- 
ti į tavo klausimą, tada aš nereikalingas. Turėtum eiti tiesiai pas jį. 

— Viešpatie aukščiausias! — neramiai šūktelėjo Aronas. — Tu 
mane neteisingai supratai. Jeigu sakai, kad tas žmogus yra sukčius, 
tikiu tavimi... Sakau, jog galbūt vadini jį sukčiumi tik +9464 kad 
sakosi žinąs atsakymą. Galbūt pradėjai nuo idėjos, kad kiekvie- 
nas, kuris 7e4g/4 žinąs atsakymą, savaime yra patikimas. Kiekvie- 
nas, kuris teigia, kad atsakymas egzistuoja, savaime yra įtartinas. 
Neteigiu, kad taip yra, Hovardai, tik klausiu. 

— Galbūt tu ir teisus, Aronai. Turiu į tai žvelgti skeptiškai, bet 
kartu privalau būti atviras naujoms idėjoms. Gal apgaudinėju sa- 
ve manydamas, kad esu pasiruošęs priimti naujas idėjas. Jei taip, 
tada turėčiau nutraukti tyrimą. 

— Nenoriu, kad nutrauktum, Hovardai. Tikrai ne. Aš manau, 
kad iki šiol atlikai puikų darbą. Bet ar norėtum mano nuomonės? 

— Taip. 

— Manau, kad kažko delsi. Elgies taip, tarsi ieškotum neturtin- 
gos našlės pasimetusios katės. Daviau tuos dešimt tūkstančių 22v- 
dojimui, Hovardai. Kas sako, kad atsakymą galima rasti Čikagoje? 
Dievaži, Čikaga nėra pasaulis. Manai, kad gali kažką rasti Arti- 
muosiuose Rytuose? Man nerūpi, ką sako ekspertai. Važiuok į 
Artimuosius Rytus. Manai, kad gali ką nors rasti Jamaikoje ar Hai- 
tyje? Važiuok į Jamaiką, važiuok į Haių. 

Hovardui sunkiai pasisekė numalšinti dejong. 

— Aronai, kodėl, po velnių, taip įsikibai į šį reikalą? 

Senio veidą perkreipė nedora šypsena. 

— Pasakysiu, Hovardai. Tai yra vienintelis smagus dalykas, ku- 
rį esu kada nors gyvenime finansavęs savo pinigais. Nekvailinu 
tavęs. Nesu niekada nė penkių centų išleidęs savo malonumui. 
Daug metų žmona tempdavosi mane į Nasau prašvilpti kelių tūks- 
tančių ant lošimo stalų - jai tai buvo malonumas. Man būtų buvę 
smagiau likti namuose ir nuleisti tuos pinigus į tualetą. 

— Tačiau kaip tai, ką darau, tave linksmina? 

— Linksmina, patikėk manimi. Jau beveik visiškai pasitraukiau 
iš odos verslo. Ką turėčiau daryti su savo pinigais? Iššvaistyti juos 
choro mergaitėms? Mano amžiuje? Statyti žirgų lenktynėse? Kaip 
sakiau, verčiau nuleisiu į tualetą. Išdalinti? Nėra jokio smagumo 
dalinti labdarą! Keliauti? Negaliu pakęsti nepatogumų. 

— Važiuok į Artimuosius Rytus, Hovardai. Man tai būtų malo- 
nu. Smagu būtų galvoti: „turiu žmogų, kuris dėl manęs ieško kaž- 
ko Sirijoje“. Žinau, ką darau, taigi dėl to nesijaudink. Negaišk. 
Atidėjau tuos pinigus, ir jeigu reikės daugiau, atidėsiu daugiau. 

Hovardas pasidavė, šypsodamasis pralaimėjusiojo šypsena. 

— Gerai, Aronai. Nusidažysiu plaukus oranžine spalva, pasiim- 
siu pasą Klensio O Brajano vardu. 


Kai Hovardas išlipo iš autobuso Einslyje, berniukas, sėdintis 
ant suolelio, viltingai pažiūrėjo aukštyn, paskui nuleido žvilgsnį į 
savo rankas, atsargiai padėtas ant kelių. 

— Ar lauki šio autobuso? —- paklausė Hovardas vis dar prilaiky- 
damas duris. 

Berniukas sutrikęs pasižiūrėjo aukštyn ir atsakė: 

— Ne. 

Tada mandagiai padėkojo. 

Hovardas paleido duris ir nuėjo Einslio link. Už pusės kvartalo 
pasuko atgal. Vaikis visiškai netiko tai vietai. Ne dėl to, kad tokio 
amžiaus berniukams netinka sėdėti autobusų stotelėse. Jis buvo 
per švarus, per mandagus, per gerai apsirengęs. 

Kai berniukas pakėlė akis, Hovardas paklausė, ar jis paklydo. 
Pusę minutės pasvarstęs, suglumęs, abejodamas nusišypsojo Ho- 
vardui ir pasakė: 

— Šį vakarą visi atrodo paklydę. 

Toliau už pusės kvartalo, kitoje gatvės pusėje, vyras iš Volvo 
sedano stebėjo, kaip Hovardas atsisėdo šalia berniuko. Be jokios 
priežasties pagalvojęs apie laiką, detektyvas pažiūrėjo į laikrodį. 
Po kelių minučių Hovardas ir berniukas atsistojo ir kartu patraukė 
į Einslį. Vyras stebėjo, kol jie dingo iš akiračio. Paskui užvedė 
automobilį ir pajudėjo link Holiday Inn viešbučio, esančio greta 
(OO'Hero oro uosto. Kai nedidelė minia, atskridusi iš Los Andželo, 
pasirodė vestibiulyje, vyras įsiliejo į ją ir nuėjo registruotis, 

Sumokėjęs už nakvynę ir gavęs kambario raktą, vyriškis papra- 
šė rytdienai rezervuoti kambarį Omahoje. Jauna moteris nuėjo 
prie kompiuterio. Jis ramiai laukė, kol ši pagaliau nusišypsojo val- 
diška šypsena — viskuo pasirūpinta. 

Moteris seniai nepastebedavo žmonių, kuriuos aptarnaudavo. 
Kitu atveju būtų atkreipusi dėmesį į tvarkingą vyrą — maždaug 
trisdešimt penkerių, juodaplaukį, kvadratiniu veidu, tamsų, sle- 
giančiai gražų. 

Ričardas Holovėjus atšoktų nuo jo pašiurpęs, bet registratūros 
darbuotojai jis buvo tik dar vienas veidas iš minios —- pamiršo dar 
prieš jam nusisukant. Trumpai apsilankęs kambaryje, už kurį ką 
tik sumokėjo, vyras išėjo. Pakeliui įmetė raktą į pašto dėžutę ves- 
tibiulyje. 


ANTRA DALIS 


Visi atrodo paklydę.. 


14 SKYRIUS 


Kartais dievai leidžia velniūkščiui apsigyventi žmogaus kūne, 
įleisti šaknis blogio užuomazgai. 

Taip atsitiko Deividui Kenesiui. . 

Tai prasidėjo be jokio triukšmo vieną praėjusio rudens šešta- 
dienį. Pradžioje Deividas to net nepastebėjo. 

Be jokios priežasties išėjo iš namų ir išvažiavo pasivažinėti į 
kaimą. Sustojo kaimo kelio pakraštyje ir traukė į save pripildytus 
nostalgijos aštrius degančių lapų kvapus. Greitkeliu pralėkė rau- 
donas Piero. Deividas pagavo staigų vairuotojos žvilgsnį. Lėkda- 
ma septyniasdešimties mylių per valandą greičiu ji buvo tik tru- 
putį daugiau negu balta neryški dėmė, tačiau Deivido vaizduotė 
sukūrė gražuolę. 

Tai buvo tik toks mažas įvykis. 

Po valandos jis pamiršo kaimo kelią, aštrų kvapą, Piero, moterį 
prie vairo. Vėl buvo namuose ir skaitė sutartį, kurią turėjo pa- 
ruošti iki pirmadienio. 

„Praėjus keliems mėnesiams Deividui kažkas atsitiko. Nemary- 
damas priežasties jaudinti žmoną Eleną, nieko nesakė. Nesirgo, 
nieko neskaudėjo. Tik jautė palaipsniui didėjančią nepermaldau- 
jamą įtampą kūno centre ir begalinį nerimo dilgčiojimą genitali- 
jose. Žiemos viduryje tapo beveik nepakenčiamai nervingas. At- 
rodė, kad dalykai, esantys ties vaizduotės riba, nuolat pasalūniškai 
jį dirgina. Kai dirbdavo ar bandydavo dirbti, net švelniausias pasi- 
sveikinimas priblokšdavo jį kaip šūvis. 

Nieko nepasakęs Elenai papasakojo apie simptomus savo gy- 
dytojui. Šis atsakė taip, kaip Deividas ir tikėjosi. Gydytojas prira- 
šė raminamųjų vaistų. Deividas nekentė minties, kad yra iš tų 
žmonių, kurių gera savijauta priklauso nuo vaistų buteliuko. Ger- 
damas raminamuosius ištvėrė mėnesį, paskui nepasirūpino atnau- 
jinti recepto — vis tiek vaistai neveikė. Jam patikrino akis. Tik 
nežymiai pakeitus ankstesnį receptą, gavo naujus akinius. Po kai- 
riąja akimi prasidėjo siutinantis tikas. Atrodė, kad viduriai bet ko- 
kį maistą paverčia dujomis. Per keturiasdešimt antrąjį gimtadienį, 

pirmą gegužės savaitę, pradėjo domėtis, kokie simptomai rodo 
nervinį išsekimą. 

Kitą rytą tvankus vėjas nuo įlankos atnešė į Indianą netikrą 
pavasarį. Velniūkštis sudrumstė ramybę spyriu, kuris nepaliko Dei- 
vidui Kenesiui abejonių dėl to, kas jame augo. Stovėdamas prie- 
šais veidrodį antro aukšto miegamajame lėtai rišosi kaklaraištį. Švel 
nus brizas sklido vidun per langą, kuris nebuvo atidarytas nuo 
lapkričio. Atrodė, tarsi kartu su vėjeliu plūstelėjo nušvitimas. 
Akimirksniu suprato, ką turi daryti, ir priėmė sprendimą. Tikas 
po akimi kaipmat išnyko. Deividas ruošėsi kardinaliai pakeisti sa- 
vo gyvenimą. Sugriauti jį. 

Atsiduso taip giliai, tarsi visas kvapas būtų išėjęs iš kūno. Jis 
pagalvojo, kad taip turi jaustis pacientas, sužinojęs, kad jo liga ne 
vėžys. 

Pamiršusios savo užduotį rankos sunkiai nusviro prie šonų. 
Pažvelgus į veidrodį, Deivido akys susitiko su nepažįstamojo aki- 
mis. Ar iš tikrųjų jis taip žiūrėjo į kitus? Didingas kvadratinis vei- 
das, galbūt gražus, tankūs tamsūs plaukai ir plati, stambi burna 
buvo šiek tiek pažįstami. Bet kada akyse atsirado juodas, tuščias 
žvilgsnis? Ne visai tuščias. Vaiduokliškas? Tai buvo akys žmogaus, 
kurį galima sutikti eilėje prie mirties. Ar tikrai tai buvo jo veidas? 

„Staiga gyvenimo kontūras mintyse sumirguliavo kaip miražas 
ir įgijo visiškai naują formą. Deividas beveik garsiai nusijuokė. 

— Žinoma, — sušnibždėjo triumfuodamas. — Žinoma! 

Tai reiškė: Zinoma, išdaviau save. Buvau įsitikinęs, kad to nepa- 
darysiu, bet padariau. Dėl komforto, del malonios draugijos, del pri- 
ėmimo, dėl pagarbos, del saugumo. Dėl protingo, subrendusio vyruko 
įvaizdžio. Maniau, kad galėsiu to išvengti, bet negalėjau. 

Dabar tai jau nebebuvo svarbu. Išdavystė buvo įvykdyta. At- 
ėjus nakčiai jis sės prie Vo/vo vairo. Viskas, ko jam gali prireikti 
šiame gyvenime, sudėta į vieną lagaminą. Tai bus košmariška, kan- 
kinanti diena. Nes suduš ir kiti gyvenimai. Kiti gyvenimai, kurie 
buvo susiję. Trys palikti žmonės pasidalins bendra nelaime, bet jis 
nustums kaltės jausmą vėlesniam laikui. Taip viskas turėjo būti. 

Atėjo laikas grįžti prie pamiršto ieškojimo. Kelio ieškojimo. 
Ypacingo kelio. 

Apsivilko kostiuminį švarką ir nulipo žemyn. Elena skendinti 
ramybėje plovė pusryčių indus. Ji jau seniai buvo susitaikiusi su 

matronišku figūros pilnumu - jai tai tiko. Tiesi laikysena patvirti- 
no prielaidą. Tamsūs plaukai pražilo per anksti — kai Elena dar 
mokėsi koledže. Tai nemenkino blyškaus veido ovalo grožio. 
(Elenos veidas daug kuo priminė Virdžinijos Vulf veidą). Ji nie- 
kada nebandė jo slėpti. 

Stengdamasis atitolinti aiškinimąsi Deividas nuėjo į virtuvės 
priestatą, paskambino į kontorą ir pranešė, kad truputį veluos. 

Elena žiūrėjo sutrikusi. Deividas nusivedė ją į svetainę, pasiso- 
dino ir paaiškino taip ramiai ir švelniai, kaip tik galėjo. 

Elenai niekada nereikėjo ugdyti gebėjimo stebėtis. Klausėsi nuo- 
širdžiai netikėdama. Nereagavo nei užjausdama, nei piktindamasi 
— iš pradžių visai nereagavo. Tai buvo baisiai neteisinga idėja, su 
kuria reikėjo susitaikyti. Panašiai elgtųsi, jeigu būtų pasakęs, kad 
planuoja pirkti džipą arba išsiųsti sūnų Timą į karo akademiją. 
Reikėjo tik surasti jo mąstymo klaidą. 

Deividas buvo akivaizdžiai pavargęs. Elena tai pasakė. Jis turė- 
jo teisę būti pavargęs, nes dirbo be pertraukos daug metų. Reikėjo 
pailsėti. Jis užsitarnavo. Elena, žinoma, būtų supratusi, jeigu būtų 
norėjęs išvykti vienas kuriam laikui ir atlikti ką nors visiškai neįti- 
kėtino. Bet kalbėti apie santuokos sugriovimą buvo per daug kvaila, 
argi ne? 

Iš tikrųjų ji nusišypsojo dėl šio juokingo bandymo viską teisin- 
gai sudėlioti. 

Ė Šiąnakt išvykstu, Elena, — pasakė Deividas šaltu, tvirtu balsu. 

Tada Elena suprato, kad tikrai kažkas negerai. Skrandis susi- 
traukė nuo stipraus baimės skonio, kurio iki šiol nebuvo patyrusi. 

Ne, jis neišvyks šiąnakt, nes jie kalbėsis apie tai ir išsiaiškins 
viską iki galo. 

Kad ir kas jam kelia nerimą, galbūt problemą galima įveikti 
žmonėms padedant. Subrendęs, atsakingas vyras taip paprastai ne- 
palieka šeimos, namų, karjeros. Ne per vieną dieną. 

Tai ne sprendimas. Privalo suprasti, tikrai. 

Kas tiksliai kėlė rūpesčių? Kai jis neatsakė, Elena pradėjo svars- 
tyti alternatyvas. 

Tikrai jis buvo pavargęs, tai pagydoma. Nekaltintų, net jeigu 
jam nuobodu - jie abu galėtų išvykti iš Runelio Indianoje. Gal tai 
dėl darbo? Nusivylimas Bobu Geinsu ir švietimo įstaigomis? Nu- 
sivylimas visa švietimo leidybos sritimi? 

Atsidususi pripažino, kad jų seksualinis gyvenimas virto ruti- 
na. Tai turbūt buvo jos kaltė, bet tai irgi galima pakeisti. Iš tiesų ji 
troško pakeisti. Dabar, kai viskas paaiškėjo, ji visiškai sąžiningai 
prisipažino, slopinusi kai kuriuos troškimus, manydama, kad jie 
galėtų šokiruoti vyrą. 

Abu galėtų juos išbandyti. Galbūt buvo kokių nors troškimų, 
kuriuos jis pats būtų norėjęs patirti. Ji buvo pasiruošusi - daugiau 
negu pasiruošusi — bet kam. 

Kalbos tęsėsi, tęsėsi, ir Elena darėsi vis labiau apgailetina. 

Beveik po dviejų valandų kalbėjimo, ji galų gale suprato pasi- 
baisėtiną, sunkiai suvokiamą tiesą. Deividas nenorėjo gerinti da- 
bartinio gyvenimo, troško jį visiškai sunaikinti. Jo apsisprendi- 
mas beveik užgriuvo. Be priežasties ir sveiko proto, į kurį būtų 
galima apeliuoti. Elena keliaklupsčiaudama maldavo pasigailėji- 
mo. Negi jis tikrai norėjo sudaužyti į šipulius jų sūnaus ir jos atei- 
tų? Nejaugi tikrai norėjo pasmerkti juos skurdui, nevilčiai ir paže- 
minimui? Nejau tikrai nejaučia jokio gailesčio, jokios atsakomy- 
bės? | 

Pavargęs Deividas paaiškino, kad šie jausmai jam nesvetimi, 
bet, norėdamas išsaugoti savo asmenybę, ketina juos užgniaužti. 
Tai, ką daro, yra gryno savanaudiškumo išraiška, suprantama. Jis 
negali pasiteisinti, racionaliai paaiškinti ar tikėtis atleidimo. 

Bet ko jis nori? Daugiau laisvės? Kitų moterų? Elena galėtų tai 
toleruoti. Jei nori nuotykių su kitomis moterimis... jei tik nepra- 
dėtų puikuotis... jei tik ji nežinotų... 

Tai buvo labai niekinga. Apie vidurdienį Deividas visiškai su- 
sigėdęs išėjo iš namų. Nepasuko į savo biurą. Elena greitai suprato, 
kad viena neįstengs apsaugoti Deivido nuo jo paties. 

Pats galingiausias sąjungininkas būtų Bobas Geinsas, jo virši- 
ninkas, draugas ir patarėjas karjeros klausimais, įkvėpdavęs gyve- 
nimo energijos daugiau negu dešimtmetį. Jei kas nors galėtų su- 
grąžinti jam protą, tai tik Bobas Geinsas. Taigi Deividas maklinė- 
jo aplik suteikdamas Elenai laiko paskambinti Bobui, o sau — pa- 
siruošti kitam, svarbesniam, susitikimui. Kelios minutės po dvyli- 
kos sustojo ir paskambino į biurą. Atsiliepė Tilė, priimamojo sek- 
retorė. Deividas paprašė pakviesti Bobą. 

Kaip ir tikėjosi, klausimas sekretorę sutrikdė. 


— Tiesą sakant, jis kalba telefonu su... Jis kalba telefonu, Deividai. 

— Suprantu. Gal žinai, ar jis laisvas per priešpiečius? 

— Manau, kad taip. Bent jau nieko nėra parašyta kalendoriuje. 

— Gal tada paprašytum, kad palaikytų man draugiją pas Fredą? 
Žinoma, kai bus laisvas. 

— Žinoma. 

Tilė degė iš nekantrumo norėdama sužinoti, kas vyksta, bet 
Deividas padėkojo ir padėjo ragelį. 

Vargšė Tilė. Vargšas Bobas. Vargšė Elena. Vargšas Timas. Tai 


visiems liūdna diena. 


Deividas su palengvėjimu apsidairė Fredo restorane: man dau- 
giau niekada nebereikės matyti šios vietos. Tai buvo vienintelis sko- 
ningas miestelio restoranas. Čia vesdavosi priešpiečių klientus, švęs- 
davo gimtadienius ir sukaktuves, praleisdavo romantiškus vakarė- 
lius. Iki šiol Deividas net neleido sau suvokti, kad buvo visiškai 
pavargęs nuo viso to. 

Kai Bobas atsitraukė kėdę ir atsisėdo priešais, Deividas „žaidė“ 
su kruvinąja Mere. 

— Atleisk, kad spoksojau, — atsiprašė. 

Deividas patraukė pečiais: 

— Tikėjausi, kad į mane bus spoksoma. 

Artėdamas prie šešiasdešimties Bobas atrodė kaip keturiasde- 
šimt penkerių. Plataus linksmo veido; šukuosena nepasikeitusi nuo 
parengiamosios mokyklos; kūnas kaip atleto, tik truputėlį apleis- 
tas. Dabar rizikingai, beveik žalojančiai tyrinėdamas Deividą, at- 
rodė kaip futbolo treneris, trumpam paniręs į kvantų teorijos 
aiškinimą. 

— Manau, kad žinai, jog ką tik kalbėjausi su Elena, — pasakė. 
Deividas linktelėjo. 

— Ar tikrai pasakei tai, ką ji pasakojo? 

— Tikiuosi, taip. 

— Sako, kad ketini susikrauti daiktus ir išvykti. 

— Teisingai. 

Bobas susmuko kėdėje. 

— Ar sulauksiu paaiškinimo? 

Deividas išsiėmė flomasterį, parašė dešimt žodžių ant kitos kok- 
teilio servetėlės pusės ir ištiesė. Mįslingai susiraukęs Bobas studi- 
javo žodžius. Puikiai žinojo juos, nes jie buvo jo paties, ištarti 

prieš tuziną metų Nacionalinės mokslo asociacijos suvažiavimo, 
tais metais vykusio Dalase, metu: NEGALI IŠMOKYTI KITŲ 
TO, KO PATS NEMOKIL, Pradžioje tie žodžiai juos ir sujungė. 

Deividas neprivalėjo dalyvauti tame suvažiavime. Per pirmuo- 
sius septynerius darbo švietimo leidyboje metus jis daug pasistū- 
mėjo į priekį ir sudarė tame mažame drumzliname tvenkinyje vie- 
šąją nuomonę apie save, kad po dešimties ar penkiolikos metų 
gali virsti gana stambia žuvimi. Pasiųsdamas į Dalasą tuometinis 
viršininkas mestelėjo jam kaulą, paprastai laikomą vidutinės kla- 
sės vadybininkams. Nebuvo autorių, su kuriais Deividui reikėtų 
kalbėtis, sutarčių, kurias reikėtų atmesti, gamintojų, kuriuos rei- 
kėtų raginti. Nuvyko ten, kad susitiktų su žmonėmis, atpažintų 
konkurentų prekes ir dalyvautų keliose paskaitose, jei panorėtų. 

Vieną iš galimybių suteikė žmogus, kuriuo domėjosi - Bobas 
Geinsas. Kur tik Deividas nuvykdavo su reikalais, Bobas Geinsas 
jau būdavo ten buvęs prieš dešimtį metų ir apie jį pasakodavo 
legendas: „tokia politika buvo tada, kai Bobas buvo čia... tai buvo 
Bobo idėja... tai buvo Bobas pradėjęs...“. Deividas niekada nebu- 
vo sutikęs to Žmogaus ir nežinojo, ar jis pasitraukė iš veiklos. 

Buvo numatyta, kad Bobas kalbės apie vaidmenų pasikeitimą 
švietime — tipiška suvažiavimui tema. Žmonės neabejotinai ma- 
nė, kad ir ką turėtų Bobas Geinsas pasakyti, vis tiek verta paklau- 
syti. Kai jis pasirodė tribūnoje, patalpa buvo sausakimša mokslo 
žmonių ir Deivido kolegų iš leidybos pasaulio. Per dešimt minu- 
čių paiškėjo, kad vyksta kažkas keisto. Auditorija nerimo, bet ne 
iš nuobodulio, o iš pasipiktimo. Jie atėjo pasiklausyti įprastų ple- 
palų apie tai, kokie visi svarbūs, kaip keičiantis laikams keičiasi 
vaidmenys ir kaip gyvybiškai svarbu (dabar labiau negu bet kada) 
dirbti komandoje. Bet nieko panašaus neišgirdo. 

Bobas Geinsas nekalbėjo apie besikeičiančius vaidmenis, kal- 
bėjo apie vaidmenis, kurie buvo pakeisti. 

Jis laikėsi nuomonės, kad dvidešimto amžiaus švietimo siste- 
ma buvo pagrindinių vaidmenų pakeitimo, įvykdyto devyniolik- 
tame amžiuje, rezultatas. Žmonės suglumę žvilgčiojo vieni į kitus 
ir ne mažiau suglumo, kai buvo nukelti atgal į klasikinio mokyto- 
jo modelio vertinimo laikus. Iš to išvedė ir pateikė klausytojams 
postulatą, kurio, jo manymu, negalėtų ignoruoti nė viena moky- 
mo teorija. 

Stojo ilga, bežadė tyla, kol klausytojai permąstė paskutiniuo- 
sius jo pasakytus žodžius - Geinso postulatą: Negalį išmokyti kitų 
to, ko pats nemoki. 

Žmonės neramiai šnarpštė bandydami nuspręsti, kaip priimti 
šį aiškiai nežalingą, akivaizdų, netgi paprastą teiginį. Deividas pra- 
dėjo kikenti. Paskui dar daugiau įsigilinęs, pradėjo riaumoti iš juo- 
ko. Žmonės aplink jį - kai kurie vis dar sutrikę, kai kurie pradėję 
nerimauti — dar kartą viską permąstė ir nutilo. Kažkas iš š sčdėjusiųjų 
patalpoje Ž žemu, sutrikusiu balsu subliuvo: 54-3-3! Kiti prisijun- 
gė. Žmonės pradėjo kilti iš vietų. Sukaupę drąsą, pasipiktinę išėjo 
lauk. Atrodė, reikalą išspręsti padėjo tai, kad Deividas vienintelis 
pradėjo ploti. Jie grumdėsi išeidami ir badė Deividą lediniais žvilgs- 
niais, kurių nedrįso nukreipti į kalbėtoją. 

Ta dešimtimi žodžių Bobas Geinsas metė didelį, negražų ak- 
menį į puokštę pažiūrų, formuojančių šiuolaikinio švietimo pa- 
grindus: pažiūra apie profesionalizmą švietime, pažiūrą, kad mo- 
kyme svarbiausia yra technika, pažiūrą, kad gerai paruoštas mo- 
kytojas gali išmokyti bet ko, nesvarbu, ar pats tai moka, ar ne. 

Tai buvo stulbinantis, pasibaisėtinas ir žavingas pasirodymas, 
Kai kambarys ištuštėjo, Deividas priėjo prie lektoriaus ir pasakė, 
kad niekada iki šiol nebuvo sutikęs negyvo žmogaus. Geinsas pa- 
klausė, ką jis turi galvoje. 

— Manau, kad ką tik įvykdėte profesinę savižudybę. 

— Oi, tai padariau jau seniai, - nerūpestingai atsakė Geinsas. — 
Aš vis einu pirmyn susikurdamas priešų, kur tik galiu, bet kartais 
pasitaiko ir draugų. 

Gurkšnodamas Geinsas papasakojo Deividui, ką jam reiškė ėji- 
mas pirmyn. Jis turįs nuosavą leidybos kompaniją, su beviltiškai 
mažomis apyvartinėmis lėšomis ir minimaliai mokią. Tačiau tei- 
kiančią dorą ir įdomią medžiagą vienminčiams eretikams, kurių 
pamažu daugėjo švietimo pasaulyje. 

— Seniai nusprendžiau, kad geriau būsiu blusa, kuri pati šoki- 
nėja po colį pirmyn, negu blusa, ramiai tupinčia ant niekur neinan- 
čio milžino nugaros. 

Po mėnesio, kai pavyko įrodyti Elenai, kad darant vertingą darbą 
galima susitaikyti netgi su esminiu atlyginimo sumažėjimu, jie per- 
sikėlė į Runelį Indianoje. 

Bobas Geinsas ir jo žmona pasveikino atvykusius ir nusivedė 


pietų pas Fredą. 

— Taigi? — ištare Bobas, numesdamas kokteilio servetėlę į šalį. 

— Koks yra mokytojas, kuris nežino nieko daugiau — tik tai, 
kaip mokyti? 

— Valstybės patvirtintas apgaudinėtojas, — atsakė minutę pa- 
galvojęs Bobas. 

— Man tai atėjo į galvą šį rytą, po tų visų smagiausios ir įman- 
triausios mokymo medžiagos leidybos metų. Esu pats didžiausias 
apgavikas iš visų. 

— Gerai, pamėginsiu suprasti. Kodėl esi apgavikas? 

— Nes viskas, ką išmanau, yra tai, ko vaikai turėtų mokytis mo- 
kykloje. Išmanau matematiką ir fiziką, chemiją ir geologiją, mete- 
orologiją ir sociologiją, geografiją, istoriją ir literatūrą. Esu pra- 
keiktas vaikščiojantis vadovėlis, Bobai. Ir tai viskas, kas esu. Čia 
mano pradžia, čia ir pabaiga. Būdamas keturiasdešimt dvejų esu 
amžinas abiturientas. 

— Jėzau, atrodo, kad suprantu. Tačiau, kodėl esi apgavikas? 

Deividas kurį laiką spoksojo į savąjį kruvinosios Merės stiklą. 

— Gali netikėti, Bobai, bet visada kamavo keistas jausmas, kad 
trūksta kažko giliai svarbaus mano išsilavinime — kažko visiškai 
fundamentalaus. Jaučiausi žmogiškai neadekvatus. Ar tau tai nie- 
ko nesako? 

— Ne. 

— Man irgi nesakė. Ignoravau ir maniau, kad ignoruoju labai 
stropiai. Bet šį rytą pabudau suvokęs, kad tas nepasitikėjimo savimi 
jausmas labiau negu bet kas kitas formavo visą mano suaugusio 
Žmogaus gyvenimą. 

— Kaip tai? 

— Bobai, žinai, yra labai daug jaunų žmonių, kurie pasuka į 
psichologiją ar psichiatriją dėl to, kad patiems reikia psichologi- 
nės pagalbos. Sąmoningai ar nesąmoningai jie mano, kad padėda- 
mi kitiems žmonėms įgyti pasitikėjimo savimi ir patys taps pasi- 
tikintys. 

— Tiesa. Ir ką? 

— Pasakoju, nes turėjau panašų motyvą, traukusį mane į švieti- 
mą. Maniau, jeigu galėsiu duoti tai, ko trūksta kitų žmonių išsila- 
vinimui, būsiu priverstas ieškoti to, ko trūksta man pačiam. Ta- 
pau mokytoju ne todėl, kad buvau įsitikinęs, jog turiu kažko iš- 
mokyti, bet todėl, kad turiu kažko išmokti. 

Deividas sprigtelėjo į Bobo Geinso postulatą. 

— Štai dėl ko esu apgavikas! 

— Na, manau, tai būtų, jeigu... 

Jis piktai pakratė galvą kaip bulius, bandantis nuvyti musę. 

— Ko, po velnių, tavo manymu, turi išmokti? 

— Nežinau, Bobai! Žinau tik tiek, kad privalau gauti tai, ko 
neturiu. Ne tai, ko išmoksti apsimesdamas mokytoju. Ne tai, ko 
išmoksti Runelyje, Indianoje, dirbdamas puikų, garbingą darbą, 
gyvendamas puikiame, padoriame name, bandydamas būti pui- 
kiu, garbingu vyru ir tėvu. 

Bobas pažiūrėjo į jį, tada į šalį ir vėl atgal — truputis nustebimo 
ir pasibjaurėjimo veide. 

— Negaliu patikėti, kad girdžiu visas šias nesąmones iš tavęs, 
Deividai. Tikrai tiki, kad yra kažkas, ką praleidai? 

— Taip. 

— Del Dievo, kaip praleidai? Nebūdamas priklausomas nuo 
narkotikų? Negyvendamas lūšnoje? Nedirbdamas susilenkęs po- 
midorų lauke? Apie ką, po velnių, kalbi? 

— Neprivalau atsakyti. Štai kodėl turiu išvykti. 

— Tavo mintys - intelektualinis šlamštas, Deividai. Tau jos ne- 
tinka. 

— Žinau, Bobai. 

- Šlamštas. Klausyk, pasiimk mėnesį nemokamų atostogų. Du 
mėnesius už pusę atlyginimo. Ištversime. 

Deividas beveik nebesiklausė. Galvojo apie kitą susidūrimą, — 
patį skausmingiausią — kurį reikės išgyventi. 

Automobilį pasistatė daug anksčiau negu nuskambėjo paskuti- 
nis skambutis. Vaikai pradėjo peštis, stumdytis, gūrinti ir netvar- 
kingai judėti lauk iš mokyklos. Timas buvo vienas iš jų. Beveik 
dešimt minučių stovėjo lauke prie durų su kitu berniuku, klausėsi 
jo problemų, nutaisęs tūkstantį dolerių per dieną uždirbančio kon- 
sultanto išraišką: pagarbus, santūrus, budrus, puikiai susikaupęs 
— visas asmenines mintis ir reikalus atidėjęs į šalį kliento labui. 

Timas buvo lankstus, ilgomis galūnėmis vaikis. Figūra panaši į 
Elenos, kai dar buvo mergaitė. Tačiau Timo figūroje nebuvo nie- 
ko švelnaus ar moteriško. Jis taip pat turėjo motinos veido ovalą, 
bet žvilgsnis buvo mąslus ir rimtas, panašus į Deivido. Rami, pa- 
sitikinti laikysena vis dėlto buvo būdinga tik jam vienam. 

Galop uždavęs keletą klausimų Timas kurį laiką žiūrėjo į dangų, 
paskui pareiškė savo nuomonę, kuri buvo priimta nutaisius valdi- 
ninko veido išraišką. Atrodė kaip žmogus, nenorintis išgirsti, kas 
sakoma. Timui tęsiant kitas berniukas linktelėjo nugalėtas ir paly- 
dėjo jį rūgščia šypsena. 

Timas ėjo per kiemą į autobuso stotelę. Deividas nuspaudė 
garso signalą. Berniukas sustojo, pažiūrėjo į automobilį, sutrikęs, 
bet pažinęs jį ėjo atidžiai žiūrėdamas per atvirą keleivio langą. 

— Ponia Makgruder antroje klasėje mums liepė niekada neva- 
žiuoti su nepažįstamais, — paaiškino. 

— Tai tik tada, kai jie siūlo saldainių, — atrėmė Deividas. 

Timas įlipo vidun ir paklausė: 

— Kas atsitiko? 

Vietoj atsakymo Deividas perjungė automobilio pavarą ir pra- 
dėjo judėti. 

Visada jautė beveik dusinantį pasididžiavimą Timu; ne todel, 
kad berniukas buvo jo sūnus, bet todel, kad labai daugeliu atveju 
nebuvo jo sūnus. Tarsi būdamas Timo tėvu, Deividas pralenkė 
save — dalyvavo stebukle. Lyg Timui būtų paskirta gyventi kito- 
kiame pasaulyje negu jo. 

Deivido pasaulis visada buvo priešiškas, šykštus, dalijantis sėk- 
mę tik ypatingais atvejais. Timo pasaulis priešingai —- malonus ir 
dosnus, o sėkmė atėjo be pastangų. Netgi dabar, būdamas dvyli- 

kos metų, buvo aukštas, išvaizdus berniukas, be to turėjo savitą 
pasitikėjimą savimi ir vietą pasaulyje. Deividas jos pavydėjo. Visa- 
da tikėjo, kad sūnui pavyks ištverti paauglystės maištą. Dabar ti- 
kėjosi, kad pavyks išgyventi sprogimą, kuriuo ruošėsi priblokšti 
sūnų. 

— Ką manai apie mane, Timai? — paklausė, įsukdamas į gatvę, 
vedančią už miesto. 

Timas komiškai pakėlė antakius: 

— K tai reiškia? 

— Atėjo metas pasikalbėti. Rimtai pasikalbėti. 

— Nori žinoti, ką manau apie tave? 

— Teisingai. 

— Oho! - įsmuko giliai į sėdynę ir iškėlė kelius priešais prietai- 
sų skydą. — Nežinau. 

— Juk matei draugų tėvus, tiesa? Pagalvok apie juos ir pagalvok 
apie mane. 

— Sugretinti ir palygint, taip? 

„Mokytojo sūnus“, - pagalvojo Deividas. 

— Na, esi protingas. Tai akivaizdu. Esi labai teisingas... — Ir 
tarsi būtų užčiuopęs tai, ko ieškojo, pridūrė: — ...tu labai jaudiniesi. 

Deividas nusijuokė: 

— Dėl ko jaudinuosi? 

— Nori būti teisingas. 

— Oho, tęsk. 

— Na... labai stengiesi. 

— Ką tai reiškia? 

— Hmm. Ar neprieštarausi, jei prieš atsakydamas į šį klausimą, 
surūkysiu cigaretę su marihuana? 

Prieš metus Deividas ir Elena paklausė Timo, ar mokykloje 
prekiaujama narkotikais. Po kelių minučių apmąstymo, Timas at- 
sakė tais pačiais žodžiais. Posakis tapo keliaujančiu juokeliu, 
kartojamu atsakant į beprasmišką ar privatumą žeidžiantį klausi- 
mą. Dabar Deividas jį ignoravo. 

— Nežinau. Atrodo, kad kitų vaikų tėvai paprasčiausiai yra, su- 
pranti? | 

Deividas atsakė, kad nesupranta. 

— Kai kurie yra bjaurybės, o kai kurie puikūs vyrai, bet kar- 
tais... Nežinau, ką bandau pasakyti. 

— Neskubėk. 

— Frenko Hokinso tėtis didžiąją laiko dalį atrodo kaip puikus 
vyrukas, bet kiekvieną kartą, kai tik išgeria, pradeda visus kumš- 
čiuoti. Supranti, ką turiu galvoje? 

— Dar ne. 

— Jis nesistengia. Tu niekada taip nesielgtum. 

Deividas truputį sutriko dėl Timo nutapyto portreto. 

— Sakai, kad kiti žmonės leidžia sau būti tokiais, kokie yra. 
Kartais tai yra gerai, o kartais blogai. Kadangi labai stengiuosi ir 
jaudinuosi, esu labai sąžiningas, labai nuoseklus. 

— Taip, manau, taip. Taip ir atrodo. 

Deividas linktelėjo. 

— Leisk patarti, Timai. Tikiuosi, kad labai rimtai priimsi. Eik 
ir toliau tuo keliu, kuriame esi. Būk toks kaip jie, ne toks kaip aš. 
Tau nereikia labai stengtis, nereikia labai jaudintis, tikrai nereikia. 

Timas pažiūrėjo abejojančiu žvilgsniu: 

— Gerai. 

Dabar jie buvo išvažiavę į kaimą. Timas pasidomėjo, kur jie 
važiuoja. Deividas atsakė, kad tik važinėjasi. 

— Ar mamai viskas gerai? — įsitempęs paklausė berniukas. Dei- 
vidas suprato, kad negali ilgiau atidėlioti šio klausimo. 

— Tavo mamai viskas gerai, Timai. Turime pakalbėti apie tave 
ir mane. 

Jis susitvardė, veidas sutrūkčiojo iš skausmo. 

— Turiu padaryti kai ką, nuo ko tau skaudės labiau negu nuo 
lupimo diržu. Ko gero, niekada man už tai neatleisi. Žinau, kad ir 
pats sau už tai niekada neatleisiu. 

Berniukas žiūrėjo pilnomis jaudulio akimis. 

— Aš išvykstu, Timai. Nesitikiu grįžti atgal. 

— Išvyksti? 

Deividas linktelėjo. 

— Išvyksti... į$ čia? 

Deividas ir vėl linktelėjo. 

— Bet kodėl? 

— Pabandysiu paaiškinti, Timai, bet joks paaiškinimas nebus 
pakankamai geras, patikėk manimi. 

Priblokštas, beveik raudodamas Timas įkvėpė. 

— Pirmiausia, tai ne dėl tavęs ar tavo mamos. Noriu, kad tai 
tvirtai žinotum. Labai abu myliu ir visada mylėsiu. 

— Ber, tada... gal galime vykti kartu su tavimi? 

Deivido vidus susitraukė į neapykantos sau kamuolį. 

— Ne, apgailestauju, Timai. 

— Bet... kur tu vyksti? 

— Nežinau. 

Išsuko iš kelio, išjungė variklį ir atsisuko į sūnų. 

— Sakiau, kad pabandysiu paaiškinti, taip ir padarysiu. Tai ta- 
vęs neįtikins, ir nuo to geriau nesijausiu, bet tai yra viskas, ką 
galiu padaryti. Gerai? 

Timas linktelėjo, ašaros tekėjo berniuko skruostais. 

— Esu žmogus, kuris labai stengiasi, Timai. Žmogus, kuris daug 
jaudinasi. Prisimeni? 

Jis vėl linktelėjo. 

— Tu mane pričiupai, Timai. Kaip tik laiku. Tai yra susiję su 
tuo, ką dabar darau. Draugų tėvai yra tokie, kokie yra, todėl, kad 
nevaidina jokio vaidmens. Paprasčiausiai yra savimi, taigi jiems 
ncrcikia labai stengtis ar jaudintis. Ar supranti? 

Timas papurtė galvą. 

— Visada labai stengiausi, Timai, visada labai jaudinausi. Tik 
dabar supratau, kodėl. Turėjau labai stengtis, nes esu tarsi akto- 
rius ant scenos. Bandžiau apsimesti. 

— Apsimesti kuo? 

— Bandžiau apsimesti esąs žmogiška būtybe. Timai, bandžiau 
apsimesti esąs tavo tėvas ir vyras tavo mamai. 

— Nesuprantu. 

Deividas užsimerkė. 

— Prisimeni panelę Otis? 

Panelė Otis buvo Timo mokytoja penktoje klasėje. Per viene- 
rius metus, praleistus mokykloje, ji tapo prieše ne tik vaikams, bet 
ir tevams. 

— Ji buvo apgavikė, argi ne? 

— Taip, manau, kad taip. 

— Ką bandė apgauti? 

Timui reikėjo milžiniškų pastangų perkelti savo mintis prie to 
nereikšmingo dalyko. 

— Nežinau. Manau, kad bandė apsimesti... esanti geresnė už 
kitus. Protingesnė. Bet tu nesi toks. 

— Žinau, esu kitokios rūšies apsimetėlis. 

— Ber nesi! Tu esi... Tu esi... - Žodžiai įstrigo gerklėje. 

Deividas skausmingai susievaiidė, 

— Žinau, Timai, tau neatrodau apsimetėlis. Tai todėl, kad la- 
bai stengiausi ir kvailinau visus, netgi save. 


Išrinktasis 111 


— Tai netiesa. 

— Tai tiesa. Del to velniškai apgailestauju. 

— Ber, Dieve, nenoriu, kad išvyktum. Supranti, aš nenoriu, 
kad tu išvyktum! 

Deividas norėjo apkabinti sūnų, bet žinojo, kad tik padidintų 
skausmą. 

— Timai, ketinu pasakyti tau kai ką, ko galbūt dabar negalėsi 
suprasti. Suprasi veliau. Ar paklausysi? 

Timas papurtė galvą, atsisakydamas paskaitos. 

— Vis tiek tau pasakysiu. Tapimas tėvu žmogaus nepadaro to- 
bulu. Tai iš tikrųjų visiškai tavęs nepakeičia. Jeigu esi neprotingas 
žmogus, būsi neprotingas tėvas. Jeigu esi savanaudis žmogus, būsi 
savanaudis tėvas. Jei esi ūmus žmogus, būsi ūmus tėvas. Jeigu esi 
vaikiškas žmogus, būsi vaikiškas tėvas. Ar supranti, apie ką kalbu? 

Timas patraukė pečiais. 

— Bet visi vaikai nori, kad jų tėvai būtų tobuli: mieli ir dosnūs, 
išmintingi ir gero būdo, turintys gerą humoro jausmą, dėmesingi 
ir visokie kitokie. Bet iš tikrųjų jie paprasčiausiai lieka tokie, kokie 
buvo prieš tapdami tėvais. 

Timas spoksojo visiškai nesuprasdamas. 

— Timai, bandau pasakyti, kad man velniškai gaila, jog negaliu 
būti tuo, kuo norėtum, kad būčiau. Negaliu daryti to, ko norėtum, 
kad daryčiau. Man labai gaila, kad turiu tave taip nuvilti. 

— Bet nesuprantu, kodėl turi ššvykrz. 

Staiga netekęs energijos, Deividas atsiduso. 

— Timai, klausyk, ar suprastum, jei pasakyčiau, kad negaliu dėl 
tavęs būti kino žvaigžde? 

— Taip, bet... 

— Žinau, nenori, kad būčiau kino žvaigžde. Bet ar suprastum? 
Ar suprastum, jeigu pasakyčiau, kad negaliu būti Chicago Bears 
futbolo komandos centro puolėju dėl tavęs. 

— Taip. 

— Sakau, kad negaliu būti žoks del tavęs. Man velniškai gaila, 
bet negaliu. 

— Bet... 

Timo veidas skausmingai persikreipė. Berniukas bandė sulai- 
kyti ašaras. 

— Bet... Ar negalečiau vykti su tavimi? 

O Dieve! - pamanė Deividas ir vos nemetė visko. Net trumpai 
tai įsivaizdavo: Timui palengvėtų, Elena apsidžiaugtų, Bobui bū- 

tų malonu. Net jam pačiam palengvėtų, bet tik trumpam. Po sa- 
vaitės, mėnesio ar metų vėl turėtų tai padaryti, todel tarė: 

— Timai, jeigu būtų kas nors, ką galėčiau pasiimti su savimi, tai 
būtum tu. Tikrai. Bet tai turiu padaryti vienas. 

Timas linktelėjo, susitvardė ir pagaliau liovėsi kovojęs su aša- 
romis. 

Deividas užvedė variklį ir tirdamas purvyno gylį pajudėjo. 

Kai iki namų liko kelios minutės, pasakė: 

— Prieš pasiimdamas tave iš mokyklos, porą valandų praleidau 
bibliotekoje — rašiau tau laišką. 

— Laišką? — Timas buvo priblokštas iš netikėtumo. 

— Taip. Ateis laikas, kai... Juk neprisiminsi šio pokalbio amži- 
nai, Timai. Tau pasakiau tokių dalykų, kurių nesakiau niekam, 
netgi tavo mamai. 

— Kodėl? 

— Nes ji nėra mano sūnus. 

Dar kartą apgalvojęs Timas linktelėjo. 

— Nežinau, ką ji tau pasakys praėjus laikui. Supranti? Galbūt ji 
pasakys, kad išvykau, nes nemylėjau jūsų — nemylėjau tavęs arba 
jos. 

Timas neištarė nė žodžio. 

— Tau rūpės, kaip viskas įvyko, norėsi tai išgirsti iš manęs. Štai 
dėl to ir yra laiškas. 

Deividas išėmė laišką iš švarko kišenės ir ištiesė per sėdynę. 
Timas ne nekrustelėjo. 

— Gali parodyti mamai, jei nori, bet aš nenorėčiau, kad rody- 
tum. Tai tik tau nuo manęs. 

— Nenoriu /ziško, - atšovė Timas, žiūrėdamas pro langą. 

Laiškas liko gulėti ant sėdynės. Kai išlipo iš automobilio, Dei- 
vidas grįžtelėjo ir įsidėjo atgal į švarko kišenę. 

Elena, pamačiusi juos parvažiuojant, laukė tarpduryje. Timas 
numetė kuprinę ant stalo prieškambaryje, pasakė, kad išeina, ir 
išnyko. 

Deividas nerangiai stovėjo priešais žmoną prieškambaryje, ban- 
dė rasti jėgų dar vienam susidūrimui išgyventi. 

— Paskambinau tavo motinai, — pasakė Elena. 

— Kodėl, po galais, tai padarei? 

— Nemanai, kad ji turi teisę žinoti, ką planuoji iškrėsti vaikaičiui? 

— Vaikaičiui? Taip, manau, kad turi. 


Išrinktasis 113 


Jie tebestovėjo tarpduryje, tarsi jis būtų pasiruošęs išvykti tą 
pačią minutę. 

— Motina mano, kad mes bent jau turėtume pasikalbėti su san- 
tuokos konsultantu. 

— Lažinuosi, kad ji pakalbės. 

— Ir aš. 

Deividas atsiduso: 

— Nieko blogo nenutiko mūsų santuoka:, Elena. 

— Tai bent! Kokios puikios naujienos, Deividai. Mane palieki, 
bet nieko blogo nenutiko mūsų santuokai. Man tikrai malonu tai 
girdėti. 

Palikęs žmoną Deividas nuėjo virtuvėn gėrimo. Kepsnys skrudo 
orkaitėje — apgailėtinas beviltiškumo liudytojas. 

Elena atsekė iš paskos ir tarė: 

— Ji galvoja, kad tu turi apsilankyti pas psichiatrą, Deividai. 

— Tikra galvotoja. Mama. 

— Ką tai turėtų reikšti? 

— Nieko svarbaus. 

Nevertėjo aiškinti. 

— Ar pakalbėsi su psichiatru, su kuo nors? Dėl manęs? 

— Ne. 

— Kodėl ne? 

— Nes man šiandien daugiau nereikia psichiatro pagalbos, kaip 
reikėjo vakar. 

— Vakar tu negriovei mūsų visų gyvenimų. 

Del to negalėjo ginčytis. Nusinešė gėrimą į svetainę. 

— Ar pakalbėsi, Deividai? 

— Tai būtų beprasmiška. Nepraradau proto. Nesu susipainio- 
jęs. Tik darau tai, kas tau nepatinka. 

— Jėzau! Tai, kas man nepatinka? Ar tu suvoki, ką darai Timui? 

Jis nieko neatsakė. 

— Ar sutiktum pasimatyti su psichiatru, jei paėmęs peilį nu- 
durtum jį? 

— Taip. 

— Tai, ką darai, po velnių, yra daug blogiau negu nudurti. Dei- 
vidai, juk tai Žinai. 

Deividas kurį laiką stovėjo prie lango jaudindamasis, stengda- 
masis būti sąžiningas. Paskui tarė: 

— Negaliu ginčytis, Elena, nes pirmą kartą gyvenime visi mano 
argumentai neteisingi. Tai, ką darau, yra nepateisinama — taip aki- 

vaizdžiai, kad negaliu to apginti. Esu visiškas savanaudis ir nesąži- 
ningas. Tai žinau. Paaiškinus psichiatrui, 4odė/ esu visiškas sava- 
naudis ir nesąžiningas, niekas nepasikeistų. Tai tik šios dienos ago- 
niją pratęstų dar šešiems mėnesiams. 

— Negali to žinoti, Deividai. Galbūt galėtum gauti tai, ko nori, 
nesudaužydamas mūsų gyvenimų į gabalėlius. Galėtum bent jau 
paieškoti būdo, dėl Dievo meilės. Negi nesi mums nė kiek skolingas? 

Elena pasiūlė apgailėtiną išeitį. Deividas neabejodamas priėmė. 

— Esu skolingas ir tai, ir dar daugiau, bet esu išsekęs. 

Užlipo į viršų pakuotis daiktų. Kimšdamas drabužius į lagami-- 
ną girdėjo Eleną isteriškai kažkam klykiant telefonu, bet apsimetė 
nekreipiąs dėmesio ir toliau krovėsi daiktus. 

Leisdamasis žemyn sustojo Timo kambaryje ir padėjo laišką 
ant stalo. Geriau pagalvojęs, pakišo po popieriais stalčiuje. 

Elena laukė laiptų apačioje. Jos veidas degė. 

— Tik nesakyk, jog išvyksti šią sumautą minutę! 

— Palikau banko čekių knygelę viršuje, — ištarė mėgindamas 
užglaistyti situaciją. 

— Paskaičiavau, kad bus sąžininga pasiimti trečdalį. 

— Šunsnuki! 

Deividas aplenkęs ją nuėjo prie durų. 

— Tikiuosi, kad yra Dievas — bent šį kartą mano gyvenime — 
tikiuosi, kad jis sukurs pragarą — tik tau. 

Deividas pasidėjo lagaminą ir atsisuko. 

— Nekeršyk versdama Timą nekęsti manęs, Elena. Ne dėl ma- 
nęs, dėl jo. 

— Tu neturi teisės apie tai kalbėti, jeigu išeini per šias duris. 

— Žinau, todėl sakau tik tau. Versti Timą nekęsti nėra išeitis. 

— Tu žinai išeitį, ar ne? 

Jis pakėlė krepšį. 

— Jau matau, kaip tau sumautai viskas svarbiau!.. 

Išėjo pro duris. 

Įmetęs krepšį į automobilį, įslydo į vairuotojo sėdynę ir atbu- 
las beprotišku greičiu išsuko iš kelio — Timas gali grįžti anksčiau, 
negu jis išvažiuos. Ką darytų, jei pravažiuotų pro jį? Netvirtai pa- 
mojuotų? Sustotų ir šliaužiotų priešais jį? Ne, susitrauktų sėdynė- 
je ir pravažiuotų spoksodamas tiesiai pirmyn. 

Bet pasisekė: sūnus nepamatė išvažiuojančio tėvo arba bent jam 
nepasirodė. 

Timas stebėjo nervingą Deivido išvykimą. Jis buvo tokioje vie- 
toje, kurios jau nelankė daug metų: namelyje medžio šakose, aikš- 
telėje kitoje gatvės pusėje. Jį pradėjo statyti ankstesnioji karta, ta- 
čiau taip ir nebaigė. Timas nuėjo ten specialiai stebėti tėvo išvyki- 
mo. Atsirado čia todėl, kad norėjo patenkinti nepaaiškinamą žo- 
džiais poreikį. Jam reikėjo vietos, kuri būtų ne name, o aukščiau 
už jų namą — jam reikėjo perspektyvos. 

Įsiropštęs į medį, Timas pažiūrėjo žemyn į namą nežinoda- 
mas, ko tikėtis. Atrodė viskas įmanoma. Motina ir tėvas galėjo 
netikėtai pasirodyti tarpduryje, susikibę rankomis ir juokdamiesi 
iš pokšto, iškrėsto Timui. Pats namas galėjo susprogti ar savaime 
sugriūti. Galėjo ir nieko nenutikti. Galbūt nusileis sutemos, užsi- 
degs šviesos, jis pareis namo ir paaiškės, kad viską tik įsivaizdavo. 
Elena dūzgės virtuvėje, Deividas susiraukęs žiūrės į rankrašų stu- 
dijoje. Tačiau Timas žinojo, kad realiai nė vienas iš šių dalykų 
tikrai neįvyks. Tėvas išeis iš namo, įsimes lagaminą į automobilį ir 
išvažiuos. Tai daug kartų matė, tai jau įstrigęs atmintyje gyveni- 
mo epizodas, kaip vieno filmo scena, kur viskas sugriaunama, nes 
herojus neteisingai pasirenka — padaro lemtingą klaidą. Žinai, kad 
scena tuojau įvyks, turi įvykti, nes filmas yra apie tai. Tačiau kai 
scena įvyksta, vis tiek sakai: 

— Bet 4odž/? Kodėl taip, juk aišku, kad tai veda tik į nelaimę? 

Žiūrovai mato tą šiurpią klaidą, tačiau herojus vis tiek ją daro. 

Galų gale atsitiko taip, kaip ir turėjo atsitikti. Tėvas sustingęs 
išėjo iš namo, įmetė krepšį į automobilį ir išvairavo. Ratai spiegė, 
tarsi būtų rovęs juos iš kelio dugno, lyg dar viena minutė toje 
vietoje būtų nepakenčiama. Timas stebėjo visa tai, jautė kaip di- 
džiulė tuštuma atsivėrė viduje. Nenorėjo judėti, nenorėjo atsikelti 
ir tęsti savo gyvenimo. Norėjo amžinai sėdėti ten ir laukti. Buvo 
įmanoma, kad tėvas privažiavęs miesto pakraštį, sustos kelkrašty- 
je, sukryžiuos rankas virš vairo, užsikniaubs ant jo ir viską permąs- 
tys. Buvo įmanoma, kad supras negalįs taip baisiai pasielgti su 
žmona ir sūnumi. Buvo įmanoma, kad apsisuks ir grįš namo. Taip 
negali atsitikti kine. Bet taip gali atsitikti gyvenime. Tačiau kai tas 

neįvyko iki sutemų, Timas išlipo iš medžio ir perėjo gatvę — jį 
pykino iš baimės. 


Elena džiaugėsi, kad Timo nebuvo per paskutinę jos isterijos 
sceną su Deividu, ir dar labiau džiaugėsi, kad Timas jai suteikė 
porą valandų suimti save į rankas. 

Kai Deividas išėjo, jos kūnas liovėsi pumpavęs adrenaliną. Ele- 
na išgėrė. Dievas mato, tai buvo diena, verta išgertuvių. Timas 
ketino irgi išgerti, kad palaikytų išgėrusią motiną. 

Dabar, kai viskas tikrai įvyko, ji nepajėgė įvertinti savo jaus- 
mų, nes per pastarąsias aštuonias valandas patyrė daugybę emoci- 
jų: sutrikimą, paniką, neviltį, savigailą, įniršį. Sėdėdama ant sofos 
su taure rankoje, ji iš naujo išgyveno visas emocijas, jausdama ali- 
nantį jų skonį. Pakankamai keista, kad visiškai nebuvo tos emoci- 
jos, kuri, jos manymu, turėjo užvaldyti. Elena nejautė baimės. 
Klastingas Deivido stabtelėjimas pamokyti, kaip turėtų auginti 
paliekamą sūnų, suteikė galių susikurti naują emociją. Pavadinusi 
ją saku, moteris nusišypsojo. 

Elena ketino parodyti tam kietaširdžiui, išpuikusiam kalės vai- 
kui. Ji ir Timas išsivers! Išsivers ir gyvens gerai. Tai bus kerštas — 
tai bus jų kerštas, kurio jiems reikia. Nesivargins mokydama Ti- 
mą nekęsti savo tėvo — šis nebuvo to vertas. Timas gali nuspręsti 
pats, ką galvoti apie Deividą. 

Elena jau buvo bepradedanti nerimauti, kad nėra Timo, bet 
išgirdo užveriant duris. Šūktelėjo. Kai sūnus pasirodė tarpduryje, 
motina dėbtelėjo į jo veidą ir liepė neatrodyti taip velniškai niūriai. 

Timas išspaudė menką šypsenėlę. 

— Ateik, sėskis, vaike, — patapšnojo vietą šalia savęs. 

— Mums yra apie ką pasikalbėti. 

Timas atsisėdo ant kėdės priešais. Motina linktelėjo, vienas lū- 
pų kamputis nusviro virsdama rūgščia šypsena. 

— Atsakyk tik „taip“ ar „ne“. Pyksti ant pasaulio? 

— Taip, — Timas pritarė. 

— Ir aš, vaike. Mus apmovė, —- pamačiusi jo apstulbimą, ji tęsė: 

— Tai vadinama tokiu žodžiu, ar ne? 

— Manau, taip. 

Atsikėlė ir nuėjo virtuvėn. Grįžusi padavė Timui stiklą viskio. 
Sudaužė su savuoju, kurį buvo vel prisipylusi. 

— Esi kada ragavęs šio šlamšto? 

Jis papurtė galvą. 

— Užsitarnavai gurkšnio šį vakarą, pirmyn, paragauk. 

Timas gurkštelėjo vertindamas, palaikė kelias sekundes viskį 
burnoje, bereikšmiu veidu nurijo. 

— šlykštu? 

Jis linktelėjo. 

— Žinai ką, Timai? — ištarė Elena vel atsisėsdama. — Žinai, ką 
norėčiau būti padariusi prieš jam išvykstant? Man patiktų, kad 
būčiau trenkusi jam. 

Timas nusijuokė. 

— Tai nieko nebūtų pakeitę, bet nors būčiau pagalvojusi apie 
tai. Jausčiausi daug geriau. 

— Žinau, — tarstelėjo berniukas. 

Elena kurį laiką tyrinėjo jo susijaudinusį veidą. 

— Timai, turi žinoti vieną dalyką. Tai nėra pasaulio pabaiga. Aš 
viską sutvarkysiu, pažadu. 

— Gerai 

— Bet turėsi man padėti. 

— Kaip? 

— Nepaversdamas to pasaulio pabaiga. Eisime pirmyn, Timai. 
Nėra jokios priežasties to nedaryti. Sveikata puiki. Nera jokių skolų, 
išskyrus paskolą namui, ir su tuo susitvarkysime. Už automobilį 
sumokėta. Darbą tikrai susirasiu. Negalėsime gyventi nesiskaity- 
dami su išlaidomis, kaip anksčiau, bet tikrai nebūsime skurdžiai. 
Pažadu. 

— Gerai, Bet ar tėtis nesiruošia... mums siųsti kiek nors? 

— Neturiu supratimo, ką tavo tėtis ruošiasi daryti, Timai. Man 
atrodo, kad jis pabėgo labai toli — tiesiog nuo stataus skardžio 
krašto. 

Berniukas susiraukė dėl tokio pasakymo. 

— Ar, tavo nuomone, jis pamišęs? 

Ji patraukė pečiais. 

— Kaip vadintum žmogų, kuris keturiolika metų laimingai gy- 
veno santuokoje su tavimi, o vieną rytą nusileidžia laiptais ir ra- 
miai praneša, kad tave palieka? 

— Nežinau. 

— Nežinau ir aš. Viena, ką Žinau, — nėra prasmės ko nors iš jo 
tikėtis. 

— Tiesa. 

— Taigi, vaike. Išalkai? 

Jis papurtė galvą. 

— Ne pasaulio pabaiga, Timai. Pagalvok apie savo skrandį. 
Jis išsišiepė: 

— Aš mirštu iš bado. 

— Gerai. Kepsnys jau prieš pusvalandį paruoštas. 


Tai nutiko trečiadienį. Kitą pirmadienį jie po pietų ruošėsi Par- 
česio žaidimui. Suskambo telefonas. Elena nusiviepė, o Timas pa- 
siteiravo, ar pakelti? 

— Ne, turbūt tai Deivido motina. 

Ji priėjo prie telefono, paėmė ragelį ir ištarė nedraugišką „alio“. 

— Elena? 

Tolimas, keistai trapus balsas pašiaušė plaukus ant pakaušio. 

— Elena? 

— Deividai? Ar tai tu? 

— O, Dieve... 

— Deividai, kas yra? 

— Nežinau. 

— Kas negerai? 

— Nežinau. Klaidžiojau aplinkui... 

— Kur tu esi? 

— Oi, — pasakė taip, tarsi tai turėtų būti akivaizdu. — Esu Čika- 
goje. Nežinau, kas darosi. 

— Apie ką kalbi? Kas negerai? 

Ilga pauzė. 

— Deividai? 

— Taip? 

— Pasakyk, kas negerai. 

— Aš nežinau. Esu... sutrikęs. 

— Ar nori, kad atvažiuočiau pasiimti? 

Dar viena pauzė. 

— Deividai, kur esi? 

— Oi, viešbutyje. 

— Kokiame viešbutyje? 

— Palauk... 

Elena girdėjo, kad jis nusisuko nuo telefono ragelio ir kalbėjosi 
su kažkuo, esančiu netoliese. 

— Tai Edgewater Beach viešbutis. 

— Kur jis yra? 

Dar vienas prislopintas pokalbis. 

— Sako, kad prie ežero, į šiaurę nuo Brin Maro, 

— Ar nori, kad atvažiuočiau pasiimti? 

— Negaliu prisiminti, kur palikau automobilį, — neaiškiai atsa- 
kė Deividas. 

— Deividai, 27 nori, kad atvažiuočiau tavęs pasiimti? - išgirdo 
nevikriai padedamą telefono ragelį. 

— Lik ten! - ji sušuko į tylintį ragelį. — Lik ten! 

Nuo Ilinojaus sienos nutolusi dešimt mylių Elena šnibždėjo: 
„prakeikimas, prakeikimas, prakeikimas“. Norėdama nuslėpti ap- 
maudžią klaidą, iki galo nuspaudė greičio pedalą. 

Timą reikėjo palikti namuose — jeigu Deividas dar kartą pa- 
skambintų. 

Timas labai tyliai paklausė, kas nutiko. 

— Nieko, — pasakė žinodama, kad per vėlu sukti atgal. 

Tai buvo pirmieji žodžiai, ištarti nuo to laiko, kai išvažiavo iš 
namų. Elena spaudė vairą taip, tarsi važiuotų per bombarduoja- 
mą miestą. Timas bijojo trukdyti jos susikaupimą. Net normalio- 
mis sąlygomis motina buvo nervinga vairuotoja. Dabar tamsoje 
patekusi į Čikagos eismo verpetą buvo ties panikos riba. 

Miesto greitkelio sistema panaši į milžinišką upę potvynio me- 
tu: nublokšdavo automobilius į Džolietą, Peoriją, Elmherstą arba 
Des Pleinsą — šiaurės link ir vakarų link, tolyn nuo Mičigano eže- 
ro. Beveik fizinėmis pastangomis Elena išsikovojo kelią į rytus, 
perkirto drumstas sroves ir išplaukė į sąlygiškai ramų srautą judantį 
šiaurės kryptimi — Ežero kranto alėją. Po to jau buvo lengva. 

Po kelių minučių išsuko iš alėjos į Brin Marą ir pajudėjo šiau- 
rėn, į Šeridano kelią. Buvo girdėjusi apie Edgewater Beach viešbu- 
tį. Susidarė įspūdis, kad jis buvo didelis, bet vis tiek liepė Timui 
ieškoti. Pravažiavusi tuziną kvartalų pasuko atgal. „Tuoj į šiaurę 
už Brin Maro“ tikriausiai negalėjo būti už Devono. 

Taksi suko iš kelio prie motelio, tiesiai priešais Eleną. Norėda- 
ma užtverti jam kelią, Elena užgulė stabdžius. Vairuotojas nu- 
spaudė signalą ir norėdamas ją aprekti iškišo per langą galvą, bet ji 
jau bėgo prie jo: 

— Ieškau Edgzewater Beach viešbučio, — išklojo vos atgaudama 
kvapą. 

— Ko? 

— Bandau rasti Edgewater Beach viešbutį. 

Vairuotojas susiraukęs pažiūrėjo ir nusijuokė: 

— Ponia, pavėlavote dvylika ar penkiolika metų. 

— Apie ką jūs kalbate? 

— Jį nugriovė. Jau seniai. 

— To negali būti. 

Vyras gūžtelėjo ir išpūtė akis. 

— Klausykite, sumokėsiu, nuvežkite mane ten. 

— Nuvežti kur? 

— Į Edgewater Beach viešbutį. 

— Ponia, sakiau, jo nebėra. 

— Nuvežkite mane ten, kur buvo. 

— Ten, kur buvo, dabar yra gyvenamasis namas. 

— Supratau, parodykite, kur jis yra. Aš sumokėsiu penkis do- 
lerius. 

— Gerai. Jeigu seksite, man reikia pinigų iš anksto. 

Ji grįžo piniginės ir sumokėjo. 


Suspaudęs lūpas durininkas klausėsi Elenos istorijos. Akys bu- 
vo pilnos nepasitikėjimo. Jis užtikrino Eleną, kad naujojo pastato 
savininkai neatsako už nieką, kas galėjo nutikti Edgewater Beach 
viešbučiui. Ji pakartojo lėčiau. Durininkas patikino, jog niekas, 
atitinkantis Deivido apibūdinimą, neįėjo į pastatą, nesinaudojo 
telefonu vestibiulyje ar biure. Pasvarstęs ir neradęs jokio deramo 
argumento leido peržiūrėti gyventojų knygą, bet atidžiai stebėjo 
Eleną. 

Knygoje jokių pažįstamų vardų ji nerado. 

— Gal yra Edgewater Beach motelis? 

— Bent jau aš nežinau, 

— Ar turite telefonų knygą, kurioje galėčiau paieškoti? 

Pamačiusi, kad pasiekė durininko kantrybės ribas, ištiesė jam 
penkių dolerių kupiūrą. 

Ji nerado Edgewater Beach viešbučio, restorano, prabangaus ar 
paprasto baro. 

Grįžusi į automobilį susmuko sėdynėje, užsidegė cigaretę ir pa- 
pasakojo Timui, kas atsitiko. 

— Jis turėtų būti kažkur čia, - Timas tvirtai laikėsi savo. 

— Galbūt. Ber kas iš to? 

— Deividas pasakė Edgewater Beach viešbutis. 

— Aš žinau, Timai, bet tokio viešbučio nėra. 

Timas nuvargęs nuleido pečius. 

— Važiuojame namo ir paliekame jį čia? 

— Timai, ką dar galėtume padaryti? Juk jis negali susisiekti su 
mumis, sėdinčiais čia, automobilyje. Turime grįžti atgal ir laukti 
prie telefono. 

Timas užsispyręs sukando dantis ir rūsčiai žiūrėjo per langą: 

— Aš liksiu čia. 

— Dėl Dievo, Timai, prašau, nebūk kvailas. Vienintelė vieta, 
kurioje galime būti naudingi, yra namai, turime būti ten kartu. 

— Gerai, — suniurnėjo ir atsisėdo galinėje sėdynėje. 

Po penkių minučių užmigo nuo išsekimo. 


Buvo beveik dešimta valanda, kai Elena pastebėjo, kad degalų 
rodyklė šokinėja ant žemutinės padalos. Jei degalai pasibaigtų tyr- 
laukiuose, vakaras baigtųsi itin tinkamai. Pagaliau rado savitarnos 
degalinę šalia Valparaiso. Vos įsukus šviesos užgeso. Pribėgusi prie 
kasos pabeldė į duris. Ne dvidešimties neturintis tarnautojas pasi- 
žiūrėjo ir pranešė: 

— Uždaryta. 

— Prašau, bake liko tik garai, — paprašė moteris. 

Vaikinukas užtrenkė stalčių ir atrakino duris. 

— Turėsite duoti lygiai, nes ką tik užrakinau pinigus seife. 

Peržiūrėjo piniginę. Buvo dvi kupiūros po dvidešimt ir vienas 
doleris. 

— Turiu tik dvidešimt. 

— Galite nusipirkti benzino už dvidešimt. 

— Netelpa už dvidešimt dolerių. 

Tyliai urgzdamas jis iššiepė geltonus dantis: 

— Ponia, man nusišikti! 

Elena kyštelėjo jam dvidešimt dolerių ir nuėjo į tamsą pum- 
puoti kuro. Tarnautojas stebėjo ją per duris ir pripildęs degalų 


talpą išjungė siurblį. 
— Labai ačiū! - sušuko. 
— Atsiknisk! 


Įlipusi į automobilį perjungė pavarą ir išriaumojo atgal į greitkelį. 

Po keturiasdešimties minučių pasiekė namus, išjungė variklį ir 
leisdama atslūgti įrampai nugrimzdo sėdynėje. 

— Mes namuose, — ištarė. 

Atsisuko pažadinti Timo - jos skrandis susitraukė į ledo ka- 
muolį. 

Galinė sėdynė buvo tuščia. 


18 SKYRIUS 


Užliūliuotas lygaus automobilio riedėjimo, kol nesustojo prie 
degalinės šalia Valparaiso, Timas kietai miegojo. Automobiliui 
sustojus pabudo ir pajuto, kad skrandyje kyla perversmas. Išsvir- 
duliavęs iš automobilio apsidairė ir pasuko vyrų tualeto link — 
durys buvo užrakintos. 

Skrandžio turinys geizeriu veržėsi į gerklę. Timas žengė atgal į 
piktžoles už degalinės. Pasilenkė, ir deginančio skysčio stulpas siūb- 
telėjo iš burnos. Berniukas nusvirduliavo toliau nuo pirmojo 
pliūpsnio, suklupo žolėse laukdamas, kol pakils kitas. Timas spring- 
damas varė jį atgal, geizeris vėl kilo, vaikas ir vėl slopino, kol liko 
tik deginantis takas gerklėje. 

Timas prisiminė sceną, kai sirgo gripu: laikydamas ant rankų 
tetis klūpojo šalia tualeto: 

— Leisk, Timai, tegul išeina. Išleisk viską. Nesulaikyk. 

Kitą kartą, kai viskas sukilo, jis nelaikė, nuropojo į šalį ir nulei- 
dęs galvą bandė surinkti pakankamai seilių, kad išvalytų burną 
nuo nešvarumų. Springo, spjaudėsi, nusišluostė prakaitą nuo vei- 
do ir netvirtai atsistojo ant kojų. Prie fontano išsiskalavo burną, 
ilgai gėrė, apsitaške veidą vandeniu. 

Atsisukęs eiti prie automobilio kvailai spoksojo į tuščius dega- 
linės skyrius ir galvojo: „Taip negali nutikti.“ 

Žinodamas, kad automobilio nepaslėpsi, vis dėlto apėjo aplin- 
kui jo ieškodamas. Žiūrėjo į į riebiomis dėmėmis išmargintą beto- 
ną, tarsi šis galėjo prasiverti ir praryti automobilį. Berniukas dairėsi 
į vieną ir į kitą greitkelio pusę, tačiau nebuvo matyti nė žiburėlio 
— nė viena kryptimi. 

Apstulbęs nuėjo paspoksoti į tuščią degalinę. Ant sienos matė 
U-Haul firmos kalendorių, kavos aparatą ant lentynos, krūvas va- 
riklio alyvos buteliukų, mokamą telefoną. Ro/odex dildė ant rašo- 
mojo stalo sužavėjo tarsi artefaktas iš ateivių laivo. Bandydamas 
suprasti šio beveik antgamtinio įvykio reikšmę jis nukrypavo to- 
lyn ir atsisėdo ant betoninės kuro pildymo salelės krašto. 

Kodėl mama sustojo prie neveikiančios degalinės? Logiškas atsa- 
kymas būtų toks: jis pasakė, jog pykina. Tačiau Timas neprisimi- 
nė, kad būtų tai sakęs. Tad dėl ko dar galėjo sustoti? 

Jeigu sustojo del to, kad jam buvo bloga, kodėl nepalaukė? 

Timas buvo įsitikinęs, kad šviesos prie siurblių nedegė, kai išli- 
po iš automobilio. Atrodo, įsižiebė jam svyruojant pro šalį. Pusiau 
miegantis, verdančiu skrandžiu, jis galėjo ir įsivaizduoti visa tai. 
Bet manykime, kad jis neįsivaizdavo. Manykime, kad šviesa degė 
— kažkas buvo viduje. 

Turbūc kažkas, turintis informacijos apie Deividą, sustabdė Ele- 
ną degalinėje. Bet kaip kas nors, stovintis greitkelyje, galėjo atpa- 
žinti lekiantį per tamsą automobilį? Ne, to negalėjo būti. 

Tai turėjo būti suplanuotas susitikimas. 

Staiga vaizduotėje jis pamatė motiną, įslenkančią į kontorą ir 
sakančią beveidžiam žmogui viduje: 

— Viskas gerai, Timas užmigo. Dabar galime kalbėti. 

Galbūt jie kalbėjosi apie tėvą. 

Siaubo virpulys perbėgo nugara. 

Gal tas vyras, su kuriuo kalbėjosi, 5xv0 jo tėvas. Po šios dienos 
ir šios savaitės keistumų viskas atrodė įmanoma. Net nekilo min- 
tis apie aiškų ir paprastą mįslės įminimą. 

Kitas dvidešimt minučių Timas stebėjo mašinas, pralekiančias 
greitkeliu į vieną ir į kitą pusę. 

Paskui apstulbęs spoksojo, kaip į degalinę iš pietų pusės įsuko 
tevo žalias Vo/vo. Sulėtino, po to sustojo šalia Timo. Viduje sėdin- 
tis nepažįstamas vyras atidarė langą ir paklausė: 

— Ar turite vandens žarną? 

Paralyžiuotas, išsižiojęs Timas vėpsojo. 

— Ei! — dar kartą šūktelėjo vyras. 

— K-ką? 

— Ar turite vandens žarną? 

— Nežinau, apie ką kalbate. 

— Tu nedirbi čia? 

— Ne. 

— Šūdas, — susiraukė vyras. — Radiatoriuje yra skylė, viskas gali 
sprogti, jeigu negausiu vandens. 

— Iš kur gavote mano tėvo automobilį? 

Nepažįstamasis susiraukęs atsisuko į Timą. 

— Tu apsvaigęs, ar ką? 

— Ne. | 

— Na, jei čia tavo tevo automobilis, tai naujiena. Aš už jį moku 
jau penkerius metus. 


— Ach. 

Vyras atidarė dureles, išlipo ir apsidairė aplinkui. Pamatęs žar- 
ną šalia pastato, įlipo atgal ir privažiavo. Timas buvo priblokštas 
vyro panašumo į tėvą: vidutinio ūgio, lieknas, bet plačiapetis, tam- 
siaplaukis. Nors jų manieros buvo visiškai nepanašios, tačiau abu 
vyrai elgėsi taip pat tvarkingai, taupydami judesius. 

Nepažįstamasis pakėlė variklio dangtį, atsargiai per pusę apsi- 
sukimo pasuko radiatoriaus dangtelį ir lyg tikėdamasis garų spro- 
gimo atšoko. Kai nieko neatsitiko, nukėlė dangtelį, žvilgtelėjo vi- 
dun ir suniurnėjo. Atsisukęs į Timą tarė: 

— Geriau leisiu jam atvėsti. 

Vyras smalsiai žiūrėdamas į berniuką sumirkčiojo lyg tik dabar 
būtų pamatęs. 

— Vis tiek, ką, po galais, čia veiki? 

— Pats nelabai žinau, tai ilga istorija, — atsakė Timas. 

Vyras susidėjęs rankas atsirėmė nugara į automobilio sparną. 

— Turiu užmušti laiką. 

Sukryžiavęs dilbius Timas sėdėjo ant betoninės salelės krašto ir 
žiūrėjo į cementą tarp savo pėdų svarstydamas, ar derėtų pasakoti 
viską nuo pradžios. Nusprendėe, kad taip. 

Kai pabaigė pasakojimą, vyras pasakė: 

— Velniški dalykai. 

— Taip. 

— Bandei jai paskambinti? 

— Dar nebus namuose. Ir telefonas degalinės viduje. 

Vyras tarsi būtų pats su savimi dėl kažko diskutavęs mąsliai 
pasikasė smakrą. 

— Klausyk, — pagaliau pasakė, — man atrodo, kad žinau, iš kur 
tavo tėtis skambino. 

— Jūs žinote? 

Vyras linktelėjo: 

— Taip. Galbūt. 

— Iš kur? 

— Na, ta vieta, — neaiškiai ištarė, — baras, kokteilių baras, vadi- 
namas Jacbtklubu... Tu per jaunas, kad prisimintum, bet Edzewa- 
ter Beach viešbutis buvo gana karšta vietelė ketvirtajame ir penk- 
tajame dešimtmetyje. Turiu omenyje, tikrai žavi vieta. Tai buvo 
restoranas, išpuoštas kaip prabangaus lainerio salonas — viskas iš 
tikmedžio ir vario: gelbėjimosi angos, liukai ir kiti panašūs daly- 
kai. Jame buvo bangų mūšos garso efektai, varpai, rūko sirenos, 
viskas. Kad patektum į jį, reikėjo pereiti savotišką tiltelį — tarsi 

būtum įsodinamas į laivą, supranti? Visi jį vadino Jacbtklubu. Šiaip 
ar taip, kai buvo ruošiamasi jį nugriauti, atsirado žmonių, kurie 
susidėjo pinigus, supirko detales ir nuošalioje vietoje Brin Mare 
įrengė viską taip, kaip buvo viešbutyje. 

— Sakote, prie Brin Maro? 

— Teisingai. 

— Tėčiui sakė, kad už kelių kvartalų į šiaurę nuo Brin Maro. 

Vyras linktelėjo. 

— Taip, štai ir viskas, supranti? Edgewater Beach viešbutis buvo 
kelis kvartalus į šiaurę nuo Brin Maro. 

— Nesuprantu. 

— Gerai, žiūrėk. Daugelis tiki, kad tai iki šiol yra Edgzewater 
Beach viešbutis. Suprantu? Kai atsiliepia telefonu, sako: „Jacbtklu- 
bas, Edgewater Beach viešbutis“. Jie tebevartoja tuos pačius degtu- 
kų dėžučių viršelius, tas pačias pelenines — viską. Visi turėtų apsi- 
mesti, kad tai tebėra viešbučio dalis, supranti? 

— Tai tikrai keista. 

— Tai savotiškas pokštas. Nostalgij... 

Timas niūriai gūžtelėjo. 

— Važiuodamas į namus turiu pravažiuoti beveik pro pat jį. 
Jeigu norėtum pasižiūrėti... 

— Sakote, nuvežtumėte ten? 

2 Žinoma, kodėl gi ne? Tau tik reikia išlipti Brin Mare, o ne 
Holivude. Didelio čia daikto. 

Matydamas berniuko abejones pasiūlė: 

— Galėtume palikti tavo mamai laiškelį, jeigu grįžtų. 

Timas neryžtingai apsidairė aplinkui: 

— Kur jį padėtume? 

Vyras prunkštelėjo: 

— Nori, kad gyvenime sektųsi, vaike? Prisimink, kad kiekviena 
problema turi sprendimą. 

Po trijų minučių jie jau buvo kelyje. 

Vyras pasisakė esąs Erenkas Orsinis — spaudinių pardavėjas. 
Ber, kaip Timas suprato, taip pat buvo ir misionierius. Įsitraukęs 
į temą nupiešė pasakišką ateitį, kokios Timas galėtų tikėtis. Deta- 
liai papasakojo apie studijas, kurių reikėtų imtis, apibūdino kom- 
panijas, su kuriomis buvo susijęs. Išdėstė kai kuriuos pagrindinius 
principus, kuriuos buvo pats sau atskleidęs, patarė dėl įgaliojimų 
planų ir dėl akcijų sandorių pasirinkimo. Timas sustiręs spoksojo 
į prašvilpiančias pro langus lygumas, buvo dėkingas, kad nereikė- 

jo klausytis savo paties minčių ir kad Frenkas Orsinis buvo paten- 
kintas monologu. 

Kai jie pasistatė mašiną už kelių durų nuo įėjimo į Jachiklubą, 
buvo beveik vidurnaktis. Įėjimas buvo pažymėtas raudonu neono 
ženklu, tokiu neryškiu, kad beveik nesimatė. Perėję neprižiūrimą 
drabužinę trapu pasiekė dirbtinį paplūdimį, priėjo dvejas tamsias 
iliuminatoriaus formos duris. Jos atsivėrė į denį trimis ar keturiais 
laipteliais aukščiau pagrindinio kambario. Išilgai kairiosios sienos 
buvo ilgas, blankiai apšviestas baras, dabar jau beveik tuščias. De- 
šinėje esantys iliuminatoriai atsivėrė į romantiškai mėnulio ap- 
sviestą Mičigano ežerą, jo dūsavimas buvo garsesnis net už An- 
drew Sisters atliekamą The Boogie Woogie Bugle Boy. 

Kai perėjo kambarį, plinkantis raudonšvarkis baro padavėjas, 
stebėjęs kietu, nepatenkintu žvilgsniu, nedraugiškai pasveikino: 

— Ar galėčiau padėti? 

— Taip... galbūt, — atsakė Orsinis. - Atrodo, dingo šio berniu- 
ko tėtis. Gali būti, kad jis buvo čia šį vakarą. 

Atsisukęs į berniuką tarė: 

— Papasakok, kaip jis atrodo. 
Baro padavėjas išklausė Timo apibūdinimą ir abejingai gūžte- 
lėjo pečiais. 

— Jis skambino iš čia apie pusę aštuonių, — Timas papildė. 

— Ne, iš čia jis neskambino. 

Orsinis paklausė, ar čia yra mokamas telefonas. 

— Prie įėjimo, bet neveikia. 

— Turėtų būti kitas telefonas, taip? 

— Už baro yra. Bet šį vakarą niekas juo nesinaudojo, galiu už- 
tikrinti. 

Orsinis susiraukė ir nekantriai pabarbeno pirštais į barą. 

— Kitų nera? 

— Vienas yra kontoroje, bet tas buvo užrakintas nuo šeštos va- 
landos. 

Orsinis piktai pažvelgė į baro padavėją, tada į Timą, lyg šie 
būtų susitarę apkvailinti jį. 

— Na, tada manau, viskas, — piktai pasakė ir apsisuko išeiti. 

Kai ėjo iš baro, kitoje gatvės pusėje prie stotelės privažiavo po- 
licijos automobilis. Jo durelėms atsivėrus Orsinis nusikeikė: 

— O, velnias! Lipk į mašiną. 


— Ką? 

— Lipk į tą prakeiktą mašiną. Ir žiūrėk, — jeigu klaus tavęs, pa- 
sakyk, kad esu tavo tėvas. 

Timas spoksojo, norėdamas paklausti, kas čia darosi. Bet vyras 
jau buvo pasisukęs sutikti patrulio gatvės viduryje. Jie minutę kalbė- 
josi, paskui priėjo prie Vo/voiš keleivio puses. Policininkas pasilen- 
kęs peržvelgė automobilio vidų, tada didingai atsisuko į berniuką: 

— Sis vyras tavo tėtis? 

— Taip, pone. 

Jis nelabai patikėjo. 

— Kiek laiko buvote tame bare? 

— Keletą minučių. 

— Esate įsitikinęs? 

— Taip, pone. Visiškai. 

Jis skeptiškai tyrinėjo Timo veidą: 

— Tas vyras tavo tėtis? 

— Taip, pone. 

Timas nusprendė truputį pasitraukti iš gynybos: 

— Beje, kas atsitiko? 

Nekreipdamas dėmesio į klausimą policininkas išsitiesė, persimetė 
dar keliais žodžiais su Orsiniu ir grįžo prie policijos automobilio. 

— Apie ką klausinėjo? — pasiteiravo Timas, kai vyras šlumštelė- 
jo šalia ir užvedė variklį. 

— Tas šiknius pamanė, jog tvirkinu nepilnametį. 

Jis pasuko nuo šaligatvio dešinėn į Šeridano kelią, pavažiavo 
kelis kvartalus į šiaurę ir sustojo užsidegus raudonam šviesoforo 
signalui. Sėdėjo mąsliai barbendamas kumščiais į vairą, kol įsižiebė 
žalia, pasuko kairėn ir apvažiavo kvartalą. Sugrįžo atgal į Šeridaną, 
pasuko dešinėn ir nuvažiavo kelio, kuriuo jie atvažiavo, link. 

Timas pažiūrėjo nustebęs, bet nepratarė nė žodžio. 

Po kelių minučių vyras pasakė: 

— Turiu kitą idėją, vaike. 

— Gerai. 

Jis pasuko prie autobusų stotelės. 

— Noriu, kad čia palauktum. Šį kartą negaliu tavęs imti kartu 
ten, kur turiu nuvykti, supranti? 

Timas abejingai pažiūrėjo į suoliuką: 

— Norite, kad čia palaukčiau? 

— Teisingai. 

— Kiek tai truks? 

Jis gūžtelėjo pečiais: 

— Penkiolika, dvidešimt minučių. 

— Gerai. 

Timas išlipo iš automobilio, atsisėdo ant suoliuko ir stebėjo, 
kaip Vo/vo apsigręžia ir išnyksta šiaurės kryptimi. 

Jis tebebuvo ten, kai po valandos priešais sustojo autobusas ir 
didžiulis vyras išvargusiu veidu išlipęs paklausė: 

— Ar lauki šio autobuso? 


Tuo metu, kai Hovardas pamatė Timą, berniuko mama vaikš- 
čiojo policijos nuovadoje mažiau negu už dviejų mylių. Ji pati 
netikėjo, kad tai daro. Atrodė, sprendimą priėmė jos kojos, o ji 
buvo nenoromis atnešta Čia tarsi pusiau sąmoninga keleivė. 

Vyras prie stalo — ji nepastebėjo nieko, tik tai, kad tai buvo 
vyras — kalbėjosi su ja. Akivaizdu, kad kažkuri jos dalis suprato, ką 
policininkas sakė, nes atsakinėjo. 

Ji sėdėjo kietoje kėdėje. Žodžiai sroveno ir, matyt, turėjo kaž- 
kokią prasmę, nes vyras linksėjo ir užsirašinėjo į bloknotą. Paga- 
liau ji padavė kietą, blyškiai žalią lapą, kurį rado užkišrą už degali- 
nės durų. Ant jo raudonu, kietu žymekliu buvo parašyta žinutė: 


Mama, 
Aš radau, kas žino, iš kur tėtis skambino. 
Paskambinsiu tau iš Čikagos. 

Timas 


Vyras policijos nuovadoje uždavinėjo daugybę klausimų apie 
Timą ir Deividą. Ji atsakė, nors po to nieko neatsiminė. Tada 
vyras davė jai raminamųjų, ir liepė eiti namo. 

Ji papurtė galvą. 

Dar pasiteiravo, ar turi mobilų telefoną, o gal namuose yra 
atsakiklis. Kai moteris vėl papurtė galvą, vyras paaiškino, kad tik- 
rai turi grįžti, nes Timas gal bandys su ja susisiekti. Elena linktelė- 
jo, bet liko sėdėti kietoje kėdėje. Akys buvo tuščios, kūnas sugle- 
bęs iš nuovargio. Pareigūnas suprato, kad iš esmės ji buvo be są- 
monės, todėl paskambino į šalia esantį motelį ir pranešė, kad lauktų 
dar vieno svečio nakčiai. Smulkiai paaiškino moteriai krypųį, pri- 
verte viską pakartoti, įdavė kortelę su dviem ant jos užrašytomis 
pavardėmis, viena buvo pareigūno pavardė. 

Kadangi ji nepajudėjo, liepė įsidėti kortelę į piniginę. Įsidėjo. 

Atsidusęs padėjo jai atsistoti ir nuvedė į automobilį. 

Sėdėdamas ant suoliuko stotelėje Hovardas išklausė berniuko 
pasakojimo ir nusprendė, kad beprasmiška ilgiau laukti Frenko 
Orsinio. 

— Atrodo, kad buvai pamestas tris kartus per vieną savaitę, du 
kartus per vieną dieną, — tarė. — Tai turėtų būti pasaulio rekordas. 

Timas vargiai šyptelėjo. 

— Mano namai yra už poros kvartalų. Mes dar paskambinsime 
keliems žmonėms ir paguldysime tave miegoti. Gerai? 

— Aha. Gerai. 

Hovardas pirmiausia paskambino į Timo namus; suprantama, 
niekas neatsakė. Antras skambutis buvo Indianos valstijos policijai. 

— Tikriausiai per pastarąsias dvi, tris ar keturias valandas jums 
skambino Elena Kenesi iš Runelio Indianoje del dingusio sūnaus. 
Jie atsitiktinai išsiskyrė prie degalinės šalia Valparaiso. 

— Palaukite. 

Timas, sėdėdamas su kokakolos buteliu rankoje, viltingai ste- 
bėjo, kaip Hovardas laukė penkias minutes. 

— Atleiskite, tokio skambučio nebuvo. 

— Hm. Tikriausiai pati ieško jo ten, nes jos nėra namuose ir 
niekas neatsako į telefono skambučius. 

— Suprantu. Ar galėčiau sužinoti jūsų pavardę? 

Pasakė pavardę ir telefono numerį bei pridūrė, kad yra priva- 
tus detektyvas iš Čikagos. 

— Ar ponia Kenesi pasamdė jus surasti sūnų? 

— Ne, ne. Berniukas pateko į Čikagą. Atsitiko taip, kad jį radau 
įstrigusį čia. Jeigu paskambintų, duokite mano telefono numerį ir 
pasakykite, kad Timui viskas gerai. 

Sekretorė mąstė ilgiau negu pusę minutės: 

— Jūs tikrai turėtumėte atvežti berniuką į valdžios įstaigą. 

— Taip, žinau, bet tai nebūtų geras darbas, patikėkite manimi. 
Berniukas išvargęs. Jau užmigo ant sofos. 

Mirktelėjo Timui. 

— Na, tai jūsų pasirinkimas. 

— Viskas bus gerai, pareigūne. Viską sutvarkysime, kai tik susi- 
sieksime vieni su kitais. 

Tai buvo tinkama dienos pabaiga. Hovardas paskambino In- 
dianos policijai (ne Čikagos), nes Timas pamiršo pasakyti apie 
laiškelį, paliktą Elenai degalinėje. Būdamas garantuotas, kad Hovar- 
das kalbėjo su Čikagos policija, nepagalvojo užsiminti apie raštelį. 

Dešimtą valandą Elena išsivadavo iš sapno, į kurį buvo pra- 
smegusi. Bandydama prisiminti, kur yra ir ką čia veikia akimirką 
buvo ištikta panikos. Nuėjo į vonios kambarį ir pažvelgė į veidro- 
dį. Atrodė palūžusi, plaukai be tvarkos susiraizgę. 

Nusiprausė. Ieškodama kosmetinėje dažų rado kortelę, kurią 
jai davė policijos nuovadoje vakar vakare. 

Surinko numerį ir paprašė pakviesti seržantą Vailį arba ser- 
žantą Horlaką. Po poros minučių sujungė su seržantu Vailiu, ku- 
ris pasakė, kad reikalai pajudėjo. Patrulis eidamas iš naktinio bu- 
dėjimo pastebėjo pranešimą apie jos dingusį sūnų, pranešė, kad 
matė tokį berniuką, išeinantį iš baro su vyru, kurį pristatė tėvu. 

— Vyro apibūdinimas sutampa su jūsų vyro apibūdinimu, — 
pasakė Vailis. - Vairavo žalią Vo/vo, apytikriai 1988 metų laidos. 
Pagal seržanto Horlako paliktą ataskaitą, jūsų vyras skambino iš 
Edgewater Beach viešbučio. Ar teisingai? 

— Taip, jam bent jau taip sake. 

— Tai labai įdomu, — pasakė Vailis ir papasakojo, kaip Jacbtklu- 
bas susijęs su viešbučiu. 

— Viskas atrodo labai susiję, ponia Kenesi. Kad ir kas paėmė 
Timą, atrodo, žinojo apie Jacbtklubą ir nuvežė pas tėvą. 

— Sakote... kad jis su Deividu? 

— Taip atrodo. 

— Bet kur jie važiavo? 

— Na, turite suprasti, kad pareigūnas nežinojo, jog kuris nors iš 
jų yra dingęs. Sustabdė tik todėl, kad buvo truputį keista matyti 
Timo amžiaus berniuką, išeinantį vidurnaktį iš baro. 

— K3 jis pasakė? 

— Kas pasake? 

— Mano vyras. 

— Pasakė, kad užėjo į barą ieškodamas draugo, bet neradęs išėjo. 

Elena papurtė galvą: 

— Tai nieko nepaaiškina. 

— Na, taip. Bet turite suprasti: jeigu tai buvo jūsų vyras, turbūt 
nebūtų turėjęs nuotaikos pasakoti landžiam policininkui savo gyve- 
nimo istoriją. Kaip daugumai Žmonių, pirma mintis buvo pateik- 

ti patikimą pasakojimą, suteikiantį galimybę pasitraukti. Štai ko- 
dėl pareigūnas atskirai pakalbėjo su berniuku. 

— Ir ką jis pasakė? 

Vailis dvejojo. 

— Ponia Kenesi, neketinu vaidinti, kad policija atliko labai di- 
delį darbą. Tokiomis aplinkybėmis gal būčiau buvęs smalsesnis, 
negu anas pareigūnas, o gal ir ne. Viskas, ką bandė išsiaiškint, ar 
nevyko koks nors neleistino. Pareigūnas paklausė berniuko, kiek 
laiko buvo bare. Patvirtino, kad tik kelias minutes. Pasidomėjo, 
ar vyras yra jo tėvas. Berniukas pasakė: „taip“. Pasak pareigūno, 
labai aiškiai patvirtino. 

— Bet nesate tikras, kad tai buvo Timas. 

— Ne, ponia. Bet vyras, berniukas ir automobilis atitinka tuos 
apibūdinimus, kuriuos pateikėte. Jie buvo šalia baro, įrengto pagal 
Edgewater Beach viešbučio planą. Atvirai kalbant, labai nusteb- 
čiau sužinojęs, kad tai 2ebuvo jie. 

Elena, bandydama viską suvokti, sugaišo kelias minutes. 

— Ką darytumėte mano vietoje? 

— Ar skambinote namo šį rytą? 

— Ne. 

— Aš jūsų vietoje tai padaryčiau. 

— O jeigu jų nėra namuose? 

— Tada važiuočiau namo ir laukčiau. 

— O tada? O ką, jeigu jie negrįš namo? 

Seržantas Vailis užslopino atodūsį: 

— Klausykite, ponia Kenesi, turime vienu metu žengti tik vieną 
žingsnį. Važiuokite namo, matysite, kas atsitiks, o mes dirbsime 
čia. Gerai? 

— Taip, taip. Gerai. 

Ji pakėlė ragelį, surinko namų numerį ir laukė visą minutę. 
Laikydama ranką ant aparato žiūrėjo į jūros peizažą su audros svai- 
domu burlaiviu. Bandė nuspręsti, ką daryti toliau. Pasitikrino laik- 
rodį: pusė vienuolikos. Apsirengė, papusryčiavo motelio kavinu- 
kėje ir nuvažiavo į Brin Marą. Jau buvo pusė dvylikos, bet Jacht- 
klubas dar nedirbo. 

Elena grįžo atgal į Runelį. Šiek tiek nustebo, kad namas tebes- 
tovi, tebėra tvarkingas, saugus ir paprastas. Sudėjusi vakarienės 
indus į indaplovę surado keletą Timo ir Deivido momentinių nuo- 
traukų, susikrovė krepšį (kad jaustųsi saugiai) ir paliko aiškiai ma- 
tomą laiškelį ant šaldytuvo: 

Timai /Deividai, 

Aš velniškai tikiuosi, kad vienas iš jūsų (arba geriau abu) būsite 
čia ir perskaitysite $$ laiškelį. Jeigu būsite, del Dievo, likite čia. 
Turėčiau grįžti apie aštuntą ar devintą šį vakarą. Atkreipkite 
dėmesį, kad nesakau, kur važiuoju. Jei pasakyčiau, velniškai tikra, 
kad važiuotumėte ieškoti manęs ir vel viskas prasidėtų iš pradžių. 

LIKITE CIA! 
Elena 


Nuėjusi į banką pasiėmė tūkstantį dolerių. Tuo metu, kai su- 
kosi iš stovėjimo aikštelės, kad grįžtų į Čikagą, Timas ir Hovardas 
įžengus į namą, iš kurio ji buvo išėjusi tik prieš kelias minutes. 
Jiems įėjus į virtuvę, indaplovė baigė paskutinį skalavimą ir išsi- 
jungė. Jie žiūrėjo netikėdami savo akimis ir purtė galvas 
stebėdamiesi, kad galėjo taip prasilenkti. 

— Galėtume pagauti ją, kol dar neišvyko iš miesto, — pasiūlė 
Timas. 

Hovardas tvirtai papurtė galvą: 

— Ne, tavo mama teisi. Ši klaidų komedija turi baigtis. Dau- 
giau nebesivaikysime vieni kitų. Tu liksi čia. Netgi neiškišk nosies 
pro duris. 

— Gerai. 

— Ar nori, kad slankiočiau aplinkui, kol grįš? 

— Ne, man viskas bus gerai. 

Hovardas ištraukė iš švarko kišenės kortelę ir padavė Timui. 

— Paskambink man, kai grįš, gerai? 

— Taip, gerai. 

Apsisuko išeiti, bet stabtelėjo susiraukęs: 

— Timai, noriu, kad pažadėtum, rimtai pažadėtum. 

Berniukas gūžtelėjo: 

— Gerai. 

— Kad ir kas atsitiktų — nesvarbu, kas skambintų ar atsitiktų — 
neišeik iš šio namo pirmiausia nepaskambinęs man. Supranti? 

— Suprantu. 

— Pažadi? 

— Pažadu. 

— Ką padaryti? 

— Neišeiti iš namo prieš tai nepaskambinus jums. 

Hovardas linktelėjo ir išėjo prie išsinuomoto automobilio. 

Kai Elena atvyko prie /achtklubo, šalia atsivėrė automobilio du- 
rys ir ant šaligatvio išlipo vyras. 

— Ponia Kenesi? 

Ji atsisuko ir smalsiai pažvelgė. Vyras vilkėjo nešvarų dažytojo 
kombinezoną. Veidą, panašų į šeško snukutį, vainikavo šiaudi- 
nių, šiurkščių raudonų plaukų karūna. 

— Taip? 

— Detektyvas Volfas, madam. Čikagos policija. 

Elena pažiūrėjo į jį ir į automobilį, apdaužytą sedaną, pagamintą 
aštuntajame dešimtmetyje. 

— Netikiu, — atsake. 

Jo siaurų lūpų šypsena labiau panėšėjo į pašaipą: 

— Negalite visada spręsti pagal išvaizdą, ponia Kenesi. Tai ma- 
no partneris, detektyvas Gudmanas. 

Atsidarė durelės vairuotojo pusėje. Didžiulis nuglaistyto veido 
vyras trumpai kirptais žilais plaukais, taip pat vilkintis kombine- 
zoną, išlipo ir linktelėjo per automobilio viršų. 

— Ko norite? - paklausė Elena. 

— Pakalbėti su jumis, — atsakė lygiaveidis, — savaime suprantama. 

Balsas skambėjo kaip byrantis lietvamzdžiu žvyras. 

— Apie ką? 

— Apie jūsų vyrą ir sūnų, ką gi dar? 

Ji pažiūrėjo į vieną, po to į kitą: 

— Norėčiau pamatyti kokį nors dokumentą. 

Volfas nusijuokė. Per nosį šaižiai prasiveržė oras. 

— Ponia, dirbdami priedangoje, nesinešiojame asmens doku- 
mentų. 

— Nesuprantu. Kaip mano vyras ir sūnus susiję su jūsų darbu 
priedangoje? 

— Niekaip, po velnių, ponia Kenesi, - atsakė Volfas. - Klausy- 
kite, esame čia, kad perduotume žinią. Jeigu nenorite, važiuosime 
toliau. 

- Žinią? 

Jis linktelėjo. 

— Nuo ko? 

— Nuo seržanto. Jis pagalvojo, kad jums gali būti įdomu. 

— Tęskite. 

— Gal pakalbėtume automobilyje, ponia Kenesi? Daug pato- 
giau. 

Ji dar kartą pažiūrėjo į automobilį ir papurtė galvą. 

— Gerai, ponia, darykite, kaip patinka. 

Atsilošė prie automobilio ir susidėjo rankas. 

— Apie vienuoliktą valandą viena iš kambarinių O'Hero oro 
uosto viešbučio Holiday Inn kambaryje rado po pagalve raštelį: 
„Prašau paskambinti mano mamai“. Ji padavė raštelį prižiūrėto- 
jai, toji — savo viršininkei, kol raštelis pateko pamainos vadovui. 
Šis peržvelgė lankytojų įrašus ir paskambino mums, kad išsaugo- 
tų savo subinę. Tą kambarį pirmą valandą nakties tik vienai nak- 
čiai buvo užsisakęs ponas Deividas Kenesis, keistas tipelis. Jis gy- 
vena Bakhome, Indianos valstijoje. Vairuoja Volvo, bet pažymėji- 
mo numeris nesutampa su jūsų vyro. Vyriškis sumokėjo už kam- 
barį iš anksto grynaisiais ir paprašė administratorės užsakyti kam- 
barį rytdienai — jau šiandienai — viešbutyje Omahoje. 

Volfas patenkintas primerkęs vieną akį šypsojosi. 

— Jūs sakėte Kenesis? 

— Taip. 

Elena dvejojo ir mirkčiodama žiūrėjo į šaligatvį. 

— O jūs manote, kad tai buvo mano vyras? 

— Ne. 

Ji priblokšta pakėlė akis: 

— Nemanote? 

— Mes esame tik vyrukai, perduodantys žinias, ponia. Seržan- 
tas sakė nenuleisti akių nuo /acbtk/ubo ir, jeigu pasirodytų ponia, 
perduoti tai. Neliepė mums galvoti. 

— Suprantu, - Elena neramiai pažiūrėjo į vieną ir į kitą. 

— Atsiprašau, manau, buvau gana nemandagi. 

— Turite būti 4272 2075 nemandagi, — paslaptingai acsiliepė. 

— Raštelyje buvo parašyta „Prašau paskambinti mano mamai“? 
Daugiau nieko? 

— Ne. 

— Ar galiu jį pamatyti? 

— Aišku. Kodėl gi ne? 

Ji laukdama žiūrėjo į juos, o šie tuščiomis akimis spoksojo į ją. 

— Na? Kur jis yra? 

— Manau, Holiday Inn viešburyje. Jeigu niekas neišmetė. 

— Neliepėte saugoti jo? 

Volfas užliejo ją dar vienu šaižaus juoko pliūpsniu. 

— Ponia, aš niekad nieko niekam neliepiu. Tik perduodu žinią. 

Elena nusivylusi atsiduso. 

— Klausykite, atrodo neteisingai užsipuoliau. Pabandykime iš 
naujo, gerai? 

Jis abejingai gūžtelėjo: 

— Ką turite galvoje? 

— Norėčiau, kad padėtumėte. 

— Tęskite. 

— Kaip atrodė tas Deividas Kenesis? 

— Jėzau, ponia, — pasibjaurėjęs papurtė galvą, — kažkas rado 
raštelį, kuriame rašoma „Prašau paskambinti mano mamai“. Negi 
manote, kad mobilizuosime Nacionalinę gvardiją pažiūrėti rašte- 
lio? Paprastai dispečeris tik pasako: „puiku, ačiū, kad paskambi- 
note“, ir pamiršta ką girdėjęs. Tai tik atsitiktinumas, kad seržan- 
tas apie tai apskritai sužinojo. 

— Sakote, kad tai niekam merūp?? 

— Jėzau, kas nerūpi? Juk raštelyje nesakoma „aš laikomas įka- 
lintas“, nesakoma „aš esu pagrobtas“. Jame sakoma „Paskambin- 
kite mano mamai“, del Dievo meilės. Ką dėl to turėtume daryti? 
Apsupti miestą? Paskelbti nepaprastąją padėtį? 

Elena bejėgiškai pažiūrėjo į kitą detektyvą, kurio rankos rėmėsi 
į automobilio stogą. Padėjęs smakrą ant rankų ilsėjosi ir be jokios 
išraiškos veide spoksojo į moterį. Elena užsimerkė. 

— Pone Volfai, esate sunkus žmogus. 

— Norite parašyti raportą apie mane? Reikia mano ženklelio 
numerio? 

— Ne, nereikia jūsų ženklelio numerio, tik noriu, kad truputį 
padėtumete. Mane ištiko bėda ir reikia pagalbos. 

Volfas stengėsi moteriai nusišypsoti tardamas: 

— Gerai, ponia. Rėžkite. 

— Esate detektyvas. 

— Teisingai. 

— Na, oaš nesu. Man reikia jūsų patarimo. Ar turėčiau važiuo- 


ti į Holiday Inn? 

- Žinoma. Aš taip padaryčiau. Gal ten nieko nėra, gal tai bus 
tik laiko švaistymas. Bet vis tiek padaryčiau. Paklausinėčiau aplin- 
kui, gal kas nors prisimena tą vyruką, gal kas nors matė vaiką. 

— Ačiū jums. 

Volfas išsišiepė. 

— Ei, Arti, girdėjai? Ponia pasakė: „ačiū! 

— Girdėjau. 

Elena niūriai papurtė galvą ir pasuko prie Jachtklubo įėjimo. 

— Ponia Kenesi, - ji atsisuko, — mes jau ten patikrinome. Sian- 
dien dirba kitas baro padavėjas. 

— Oi. Na... dar kartą ačia. 

Du derektyvai nusijuokė. 

Moteris Holiday Inn registratūroje rūpestingai, atidžiai ir man- 
dagiai išklausė Elenos istoriją ir pasakė, kad jos neinformavo apie 
raštelį, rastą po pagalve. 

— Tai, žinoma, nieko neraiškia, — papildė, — manau, kad dieni- 
nėje pamainoje atsitinka daugybė dalykų, apie kuriuos mes neiš- 
girstame. 

Elena pasiteiravo, ar raštelį kas nors išsaugojo. 

— Jeigu taip, tai jis atsidūrė pamestų ir rastų daiktų spintelėje. 

Ten jo nebuvo. Paieškojusi kompiuterio duomenų bazėje, dar- 
buotoja patvirtino, kad Deividas Kenesis užsiregistravo be dešimt 
pirmą ir kad prašė rezervuoti kambarį viešbutyje Omahoje. 

— Pati jam užsakiau, — pakėlė akis. 

— Tai reiškia, kad matėte jį? 

— Taip, mačiau, bet bijau, kad neįsiminiau. 

Elena parodė atsivežtas iš namų momentines nuotraukas, bet 
moteris gūžtelėjo pečiais. 

— Tai galėtų būti jis, bet negalėčiau prisiekti. Dienos pabaigoje 
viskas virsta pilkšva dėme. 

Tarnautoja nusišypsojo Elenai liūdnai ilgesinga šypsena, tarsi 
atsiprašydama, kad ir ji greitai taps išskydusia dėme. 

— Gal yra kas nors, kas galėtų padėti nustatyti, ar su juo buvo 
vaikas? 

Dirstelėjusi į duomenis kompiuteryje, atsakė: 

— Užsisakė vienvietį, bet tai nieko neįrodo. 

— Sakote, kad ga/ėjo būti vaikas. 

— Teisingai. 

Elena nuvargusi atsiduso. 

— Ar turite kokių pasiūlymų? 

— Na, galėtumėte pabandyti kokteilių bare. Tai vienintelė vie- 
ta, kuri atidaryta tokiu metu. 

Baro padavėjas, plėšrūniško veido arabas, su panieka veide, iš- 
klausė Elenos istoriją. Prielaida, kad jis galėtų prisiminti klientą, 
jam atrodė tarsi užgauli užuomina apie jo profesiją. 

— Ten, kur dirbau anksčiau, žinojau visus veidus, visus vardus. 
Čia, — jis karčiai ištarė, — tik pilstau gėrimus ir darau pinigus, 
nieko daugiau. 

— Prašau, — maldavo ji, tiesdama nuotrauką, — tai labai svarbu. 

Jis ištraukė nuotrauką iš rankų ir pakėlė prie lempos šalia kasos 
aparato. 

— Ne, - piktai sumurmėjo, — ne. 

Numetė nuotrauką ant baro. 

— Per vakarą aptarnauju dešimt, dvidešimt vyrų panašiais vei- 
dais į šį. Visi panašūs. Kone, — spragtelėjo pirštais praeinančiai 
kokteilių padavėjai, - pažiūrėk į šį veidą. Matei praėjusią naktį? 

— Tai galėjo būti apie pirmą valandą, — pridūrė Elena. 

Pažvelgusi į nuotrauką Konė papurtė galvą. 

— Jeigu būtų septynių pėdų ūgio arba nešiotų raištį ant akies, 
galėčiau prisiminti. Priešingu atveju, jei tik sėdėjo čia ir gėrė... 

Gūžtelėjo ir grąžino nuotrauką: 

— Atleiskite. 

— Vis tiek dėkoju. 

Baro padavėjas klastingai triumfuodamas pašnairavo į Eleną. 

Ji užsisakė škotiško viskio ir susmuko į aukštą kėdę. Kai atnešė 
gėrimą, pakėlė akis ir pamatė maloniai atrodantį pagyvenusį vy- 
riškį, stovintį prie kitos kėdės ir kantriai laukianų jos dėmesio. 
Porą colių žemesnis už Eleną, lieknas, tik su nedideliu pilvuku, jis 
priminė geraširdę seną avį. Atrodė šiek tiek ne savo vietoje: tarsi 
iki šiol buvo svetainėje, apsiavęs šlepetėmis, sėdėjo pakėlęs kojas ir 
skaite laikraščius. Ant marškinių vilkėjo apdriskusį seną susagsto- 
mą megztinį, bet ryšėjo kaklaraištį. 

— Atleiskite, kad slapta klausiausi, — pasakė droviai šypsodama- 
sis, — bet gal galėčiau žvilgtelėti į nuotrauką? 

— Žinoma. Prašom atsisėsti. 

Jis pasidėjo gėrimą ant baro, užsiropštė ant kėdės ir pasilenkė 
prie nuotraukos. 

— Taip, taip, aš taip manau. Jis neatrodė toks laimingas, kaip 
čia, bet, manau, kad praėjusią naktų kartu išgėrėme vieną ar dvi 
taures. 

— Čia? 

— Žinoma. 

— Kalbėjote su juo? 

Senis sugrąžino nuotrauką ir švelniai nusišypsojo: 

— Tiesą sakant, daugiausia kalbėjo jis. 


— Ką? 
— Ak, — ištarė, glostydamas smakrą, - jis jūsų... 
— Mano vyras. 


— Ai, ai. Tada, manau, viskas gerai, — gūžtelėjo, atleisdamas 
save iš paslapties saugotojo pareigų. — Bijau, kad jis buvo trupu- 
tį... įkaušęs. Iš pradžių ne. Iš pradžių atrodė gana blaivus. Bet tru- 
putį išgėręs tapo... mm... šnekus. 

— Tęskite, prašom. 

— Kalbėjo apie kelią. 

— Apie kelią? 

— Sakė „yra ypatingas kelias“. 

— Nesuprantu. 

Vyras apgailestaudamas pakraipė galvą: 

— Aš, žinoma, irgi nesupratau. Jis tai pasakė keletą kartų - lyg 
tai būtų atradimas, kuriuo jam pačiam sunku patikėti. „Yra kelias, 
ypatingas kelias...“ Bet nepaaiškino, apie ką kalbėjo. 

— Tai viskas? 

— O, ne. Tai pasakė pabaigoje, kai buvo gerokai išgėręs. Prieš 
tai pasakė... Oi, tai buvo tarsi trumpas eilėraštis. Negaliu apsimes- 
ti, kad sugebėsiu pakartoti. Jis sakė, kad jo gyvenimas buvo supil- 
tas į liejimo formą, jis pakreipė tą formą — visas turinys išsipylė, 
viskas sudužo. Jis pasakė... — senas žmogus dvejojo, miglotai žvelg- 
damas į tolį. 

— Nesu tikras dėl jo žodžių, bet jis vartojo formų rinkinio įvaizdį. 
Išardydamas savąją formą, sugriovė ir visų kitų. 

Elena linktelėjo, burna išdžiūvo. 

— Ar paminėjo... mūsų sūnų? 

— O, taip, iš tikrųjų paminėjo, ponia... 

— Kenesi. Elena Kenesi. 

— Malonu. Aš esu Džonas Di. Taip, minėjo jūsų sūnų. Labai 
jausmingai — galiu tai pasakyti. Kalbėjo, kad atsisakė sūnaus vi- 
sam gyvenimui, tačiau likimas nusprendė kitaip. Sakė, kad liki- 
mas... mm... stebuklingai sujungė juos abu. Bijau, kad detaliau 
nepaaiškino. Jis paminėjo, kad kažkokiu paslaptingu būdu jų gy- 
venimams buvo lemta susilieti į vieną formą. 

— Velnias, — sušuko Elena, - jis pavogė sūnų! 

Džonas Di smalsiai pakėlė antakius. 

— Pavogė jūsų sūnų? 

— Taip. 

— Apgailestauju. Tokie dalykai itin... bjaurūs. 

Drebančiomis rankomis Elena prisidegė cigaretę. Po minutės 
svarstymo nedvejojo dėl kito poelgio. 

— Ar palauksite čia, pone Di? Turiu nueiti užsisakyti lektuvo 
bilietą. 

— Žinoma. 

Ji gurkštelėjo viskio ir paprašė užsakyti dar vieną. Prie telefono 
vestibiulyje sužinojo: jeigu išvyks tuojau pat, spės į reisą pusei aš- 
tuonių. Buvo kitas — be penkiolikos devynios. Rezervavo vietą 
vėlesniam skrydžiui. Grįžusi prie baro seno žmogaus paklausė, kaip 
Deividas atrodė. Galbūt jis įsiminė daugiau požymių, ne tik gir- 
tumą. 

Senis mąsliai žvelgė į savo gėrimą. 

— Susijaudinęs, gal truputį nerimtas — kaip berniukas, ką tik 
išėjęs iš mokyklos vasaros atostogų. 

Elena suvirpėjo. 

— Ar atrodė... negaliu paklausti jūsų, ar atrodė kaip visada, nes 
nepažinote jo anksčiau. Bet ar atrodė visiškai... sveikas? 

— Oi, ne, — atsakė šiek tiek džiaugdamasis, — ne visiškai sveikas. 

— K3 turite omenyje? 

Jis pasisuko kėdėje ir liūdnai tyrinėjo moterį. 

— Ar esate kada nors dariusi kį nors nenormalaus, ponia Ke- 
nesi? 

— Ne, ne visai. 

— Tada nežinote. Kai kurie vyrai — turbūt visi vyrai — jaučia 
būtinybę daryti kartkartėmis ką nors kvailo. Vienam norisi su ietimi 
rankoje susiduri su laukiniu šernu, kitam — pažiūrėti į pasaulį nuo 
neįkopiamo kalno viršūnės, pastatyti visą turtą ant kortos. Ma- 
nau, kad visiems vyrams tai tinka. Tačiau dabar dauguma bando 
apsigauti mažesne rizika — kova bokso ringe ar futbolo aikštelėje. 

— Sakote, kad turi išbandyti savo vyriškumą. 

— O, tai ne taip paprasta, ponia Kenesi. Kai vyras nutaria pada- 
ryti kažką panašaus, nebando savo vyriškumo. Bando pačią visatą 
— bando dievus, jeigu jums tai skamba aiškiau. Nori suprasti, kur 
jo vieta visų daiktų rikiuotėje. Geriausiems — triušis ar elnias nie- 
ko nereiškia, nieko nesako. Bet kai persekioja šerną, jie išbando 
likimą: gyvena dievų rankose. 

— O jeigu laimi šernas? 

— Tai ir yra esmė, ponia Kenesi. Jeigu laimi šernas, tada jis 
miršta dievų rankose. 

— Nesuprantu. 

— Numirti nukritus nuo kopėčių ar pervažiuotam girto vairuo- 
tojo nieko nereiškia. Bet vyrui, kuris gyvena ir miršta rizikuoda- 
mas, kuris atiduoda savo likimą dievams į rankas, mirtis niekada 
nebūna beprasmė. 

Elena papurtė ledą gėrime ir gurkštelėjo. 

— Esate tikras filosofas, ar ne? 

Džonas Di ironiškai linktelėdamas pripažino jos pašaipą. 

— Seniau, prieš daug metų, buvau gydytojas, ponia Kenesi, — 


pasakė. —- Nuo tada buvau daug kuo - filosofu taip pat. 


Lektuvui sukant į Epli Fildo oro uostą, Elena nustebo: Omaha 
pagal šviesas atrodė didžiulis miestas. Ji neramiai užsimerkė. La- 
biau patiko skristi naktį, kai nieko, išskyrus atsispindinčius vei- 
dus, per langus nematyti. Miesto šviesos priminė, kad tik trapi 
metalo pluta skiria nuo apačioje esančios įlankos. Nusišypsojo pri- 
siminusi, koks saugus gyvenimas atrodė prieš kelias dienas, ir ko- 
kia trapi buvo pluta, skirianti nuo katastrofos. Viena siūlė nusilpo 
ir iširo, visa netvirta gyvenimo struktūra suplyšo. 

Deividas visada palaikė tokias keistas žmonos pažiūras. Nepai- 
sydama liberalaus išsilavinimo ji slapta giliai širdyje tikėjo, kad 
visų nesėkmių priežastys iš esmės buvo etninės arba rasinės, kad 
trys penktadaliai pasaulio nepatektų į ekonominę ar politinę su- 
irutę, jei būtų turėję sveiko proto gimti baltaisiais anglosaksais. 
Dabar suprato, kad šis kaltinimas buvo labai neteisingas. Jeigu 
visa tai būtų nutikę vienai iš Elenos pažįstamų afroamerikiečių, ji 
būtų pasibaisėjusi, bet nelabai nustebusi. 

Pagaliau pajuto raminantį ratų bučinį nusileidimo take, atsi- 
merkė ir atsiduso. Mintis apie laukiantį susidūrimą iki šiol buvo 
atidėjusi. Iš anksto gerai apgalvojo visas įmanomas puolimo ir gy- 
nybos linijas. Apsvarstė ar susidūrimas būtų priešiškas... 

Skindamasi kelią į taksi, kuris nuveš į Holiday Inn, Elena su- 
prato, kad nieko negali suplanuoti iš anksto. Nieko. Deividas gali 
apkabinti ją su isterišku palengvėjimu, gali spoksoti priblokštas, 
gali įsiutęs nutrenkti. 

Ką pasakė tas pareigūnas policijos nuovadoje šį rytą? Gerasis 
Dieve, tik šį rytą? Vienu metu turime žengti tik vieną žingsnį. 
Gyvenimo suirutės protokolas. 


— 262-as kambarys, - pasake jaunas vyras ir parodė kryptį. 

Kai trupuų svirduliuodama priėjo prie durų, pajuto spyruok- 
lę, įsitempusią viduje — kaip nusmailintą bambuko spiralę, kurią 
paleidus galėjo suplėšyti į gabalus. 

Pabeldė. Viduje išgirdo prislopintus balsus. Antrasis beldimas, 
atrodo, išprovokavo prislopintą prunkštimą. Žvilgtelėjusi žemyn 
į durų rankeną, pamatė, kad iš tikrųjų durys neuždarytos. Pastūmė. 

Elena kveptelėjo taip, tarsi kas būtų kumščiu smogęs į skrandį. 
Keliai sulinko. 

Nuo lovos šiepėsi pasivadinęs detektyvu Volfu šeško veidu 
žmogus. 

Kaip sulėtintai sprogstantis burbulas jos sąmonė išsisklaidė ap- 
linkui. 

Kai Timas paskambino vienuoliktą valandą vakaro iš Runelio 
ir pasakė, kad Elena negrįžo, Hovardas liepė nusiraminti ir pa- 
skambinti kitą rytą. 

— Ar turėčiau eiti į mokyklą? — paklause Timas. 

— Gerasis Dieve, ne. Lik prie telefono. 

Privertęs berniuką dar kartą pakartoti pažadą neišeiti iš namų 
prieš tai nepaskambinus jam, Hovardas pasiruošė miegoti. 

Priešingai negu Ada, kuri ištarus „labanakt“ krisdavo lyg negyva 
po dešimties sekundžių, Hovardas ieškodavo priemonių, padė- 
siančių užmigti. Per dešimt metų tos priemonės nesikeitė - didelė 
taurė viskio ir knyga. Jis skaitydavo, kol beveik prarasdavo sąmo- 
nę. Šį vakarą atsivertė knygą, bet neskaitė, Mąstė apie tikrą pa- 
slaptį, su kuria susidūrė — tėvų dingimo paslaptį. Atrodė, kad Dei- 
vidas ir Elena tuo pačiu metu, ar beveik tuo pačiu, išprotėjo. Pran- 
cūzai turi tokiam reiškiniui pavadinimą: /o/je 4 deux. Beprotybė 
dviems, beprotybės infekcija. 

Timas net pagalvojo, kad tėvai slapta susitiko toje degalinėje, 
kur jį paliko. Beprotiška mintis, žinoma... nebent jie tikrai išpro- 
tejo. Ar protinga galvoti, kad tėvai susimokė paversti našlaičiu sa- 
vo sūnų? 

Kai Deividas Kenesis paskambino į Runelį, Timas girdėjo tik 
mamos pokalbį. „Ar ji sąžiningai persakė tėvo žodžius?“, — mąstė 
berniukas. 

Kaip mama būtų reagavusi, jei Deividas būtų kalbėjęs taip: 
Elena, turėjau laiko pagalvoti ir suprantu, kas negerai. Negaliu susi- 
doroti su atsakomybe už viską - žmoną, vaiką, paskolą, darbą. Tu- 
riu atsikratyti naštos. Bet nenoriu atsikratyti tavęs. Pabėkime, mes- 
kime viską, kur nors kitur pradėkime viską iš naujo. 

Ar normali moteris viską mestų po tokių žodžių? 

Niekada nepagalvotum, kad mieli, paprasti, viduriniosios kla- 
sės Žmonės taip mąstytų; bet tada negali būti, kad mieli, paprastu, 
viduriniosios klasės žmonės turi tvarkingus užrašus apie žydų, nu- 
nuodytų koncentracijos stovyklose dujomis, skaičių. 

Keistų dalykų gali žmonėms nutikti. 

Arba tai tikrai buvo beprotybės infekcija. Deividas netikėtai 
palieka šeimą. Timo atžvilgiu tai bjauru. Bet, po galais, juo pasi- 
rūpins Elena. Bet galbūt, kelias dienas pasirūpinusi Timu, pamąs- 
čiusi apie jai vienai ilgiems metams užkrautą atsakomybę, nuspren- 
dė: „ei, kodėl man? Suprantama, ir aš turiu teisę gyventi. Jeigu 
Deividui galima išeiti, kodėl man ne? Kas sako, kad turiu čia kan- 
triai kęsti tik todėl, kad Deividas to nori“. 

Tai buvo įmanoma. Kai Hovardas ėmė snūduriuoti nuo vis- 
kio, kažkas sukrutėjo atmintyje, bet norėdamas užmigti nustūmė 
mintis į užmarštį. 


Folie d deux. 
Dvikovų kvailybė. 
Dvikova kalavijais. 
Didžiuliai kalavijai. 
Sudie kalavijams. 
Sudie vienutėms. 
Našlaitis. 
Berniukas. 
Miegoti. 


Kitą rytą telefono skambutis ištraukė jį iš miego vandenyno 
dugno. Kai klupinėdamas perėjo kambarį ir pakėlė telefono rage- 
lį, buvo tik pusiau pabudęs. Prieš ištariant „alio“ telefonas dar kartą 
suskambėjo. Hovardas atitraukė ragelį nuo ausies ir kvailai spok- 
sojo, kol suprato, kad kažkur skamba Artas telefonas. Atsigręžė į 
pietinę buto sieną. 

Tai buvo beprotiška: atrodė, kad skambėjimas sklinda iš di- 
džiulės senos Ados indaujos. Hovardas susiraukė ir papurtė galvą: 
jo smegenys buvo sunkios ir permirkusios, tarsi naktį būtų pralei- 
dęs purve. Žinojo, kad kažką turėtų suprasti, bet niekaip negalėjo 
suvokti, ką. 

Skambėjimas nesiliovė. 

Sunkiai priėjo prie įstiklintų indaujos durų ir prisiminė: prieš 
Ados mirtį jie turėjo du telefonus. Vienas buvo svetainėje, o kitas 
— virtuvėje. Tas, kur virtuvėje, mėlynas, buvo įmontuotas sienoje. 

Staiga viskas atslūgo: Ada... 

Supanikavęs, kad nesuspės, petimi nustūmė indaują į šalį, at- 
plėšė senovines duris, metėsi per virtuvę, čiupo ragelį nuo kablio 
ir sušvokštė skubų „alio“. 

— Na, miegaliau, - sausai sukikeno Ada, — tikrai ilgai trunka, 
kol tave prikeli. . 

— Ada, — negalėjo patikėti Hovardas, — kur esi? 

— Kur es42 Pakvaišai, ar ką, Hovardai? Esu pas seserį, žinoma. 

— Savo seserį? 

— Viešpatie, mielasis, pabusk. Pas savo seserį, kuri turi kūdikį, 
prisimeni? 

— Oi, - sumurmėjo Hovardas. Senas prisiminimas vangiai krus- 
telėjo galvoje. — Taip, dabar prisimenu. 

— Klausyk, mielasis, paskambinau, nes ruošiuosi tave dėl kai 
ko išbarti. 

— Dėl ko? 

— Del to berniuko. 

— Berniuko? 

— Žinai — Timo. 

Hovardui, stovinčiam virtuvėje ir kalbančiam su Ada, berniu- 
ko vardas priklausė kitam laikui ir kitam pasauliui. Praėjo akimir- 
ka, kol suvokė, apie ką ji kalba. 

— Nesuprantu, Ada. Ką turėčiau padaryti dėl Timo. 

— Turi juo rūpintis, Hovardai. 

— Rūpinuosi!-- paprieštaravo Hovardas. 

— Žinau, mielasis. Nebaru už tai, ką darai. Baru už tai, ką Ąeti- 
ni daryti. 

— Ir ką, dėl Dievo, ketinu daryti? 

— Ketini atsakyti berniukui. 

— Nežinau, apie ką, po galais, kalbi, Ada. 

Po pauzės Ada tarė: 

— Klausykis manęs. 

— Klausausi. 

— Senas žmogau, tu turi kai kur nukeliauti. 

— Ada, apie ką kalbi? 

— Nenoriu girdėti jokių atsisakymų, jokių argumentų. Neno- 
riu girdėti iš tavęs jokių nesąmonių. Nuveši berniuką, kur jam 
reikės. 

— Gerai, Ada, — pasakė atsidusęs, vis dar nesuprasdamas, bet šis 
paklusnumas atnešė keistą ramybę. 

— Rūpinsies juo. Girdi? 

— Girdžiu. 

— Gerai. Dabar eik atsiliepk telefonu. 

Hovardas sutrikęs susiraukė: 

— Ką 

— Kitu telefonu, Hovardai. 

— Jis pasuko galvą į savo buto duris. 

— Kad neskamba, Ada. 

— Hovardai, eik ir atsiliepk prakeiktu telefonu! — suriko ir su 
ausį rėžiančiu trenksmu bloškė žemėn ragelį. Purtydamas galvą 
Hovardas grįžo į butą, pastūmė indaują į vietą ir pažvelgė į telefoną. 

Kai tik įsispoksojo, šis skambėdamas atgijo. Pačiupęs ragelį dre- 
bančiu balsu atsiliepė: 

— Klausau? 

— Hovardai? 

Tai buvo Timas. Jį pribloškė šiurkštus Hovardo pasisveikini- 
mas. Skambino todėl, kad gavo kažką keisto paštu iš savo tėvo — 
čekį didžiulei pinigų sumai. Ne tiesiogiai iš tėvo, o iš viešbučio 
Las Vege. Bet turėtų būti iš tėvo, tiesa? Hovardas dėl neaiškios 
priežasties jautėsi sukrėstas. 

Negalėjo suprasti, kodėl berniukas skambina, nesuvokė, ką sa- 
ko. Viskas atrodė neįmanomai sudėtinga, visiškai susimaišę su kaž- 
kokiu keistu sapnu, iš kurio pažadino suskambėjęs telefonas. 

— Timai, - nutraukė berniuką sakinio viduryje, - paskambin- 
siu po kelių minučių. Turiu viską apgalvoti. Gerai? 

— Aišku, — sutrikęs atsakė Timas. 

Tai buvo melas. Hovardas nenorėjo apie nieką galvoti. Norėjo 
grįžti į lovą. Jautėsi lyg pusę smegenų būtų palikęs lovoje — šis 
netikėtas pažadinimas pribloškė. Pusė valandos papildomo miego 
atgaivino tik iš dalies. Norėdamas nusiraminti ilgai prausėsi duše. 
Suvokė, kad dabar žinos posakio apie dūzgiančius nervus reikš- 
mę. Nugaros ir sprando nervai skambėjo tarsi vėjo varpeliai per 
audrą. 

Rengdamasis jis svarstė tai, ką pasakė Timas. 

Taigi jis paštu gavo čekį iš tėvo - arba iš kažko, apsistojusio vieš- 
butyje Las Vege. Ką bendra tai turi su manimi? Ar staiga tapau 
kažkokia globos agentūra? Pakanka. Aš turiu savų problemų. Nega- 
liu bėgti skersai per visą prakeiktą žemyną dėl to, kad Timas paštu 
gavo čekį. Jis protingas berniukas. Pajėgs tai suprasti. Hovardas 

nusiramino, atsiduso ir pradėjo rinkti Runelio numerį. Kelias mi- 
nutes mąsliai paspoksojęs į erdvę, atvertė telefonų knygą, surado 
Greyhound autobusų parko numerį ir pasiteiravo autobusų tarp 
Runelio ir Čikagos tvarkaraščio. 

Tada perrinko Timo numerį. 

Hovardas paklausė, ar Timas žino, kur Runelyje stoja autobu- 
sai. Liepė susikrauti krepšį ir truputį pasvarstęs padiktavo raštelį, 
kurį Timas turėjo palikti mamai, jei ji grįžtų. 

Pakartojęs nurodymus padėjo ragelį, grįžo į vonią ir nusiskuto. 
Po pusryčių pasiėmė iš spintos lagaminą ir susikrovė daiktus. Ei- 
damas durų link pagalvojo apie saugumą: grįžo prie spintos, išsi- 
traukė seną sudėvėtą lietpaltį. Su berniuku susitiko Čikagos auto- 
busų stotyje pirmą valandą. 

Po pusantros valandos abu važiavo autobusu į vakarus. 

Po trijų valandų, jei būtų žinoję, kurioje vietoje žiūrėti į greit- 
kelį, būtų pamatę vakarų kryptimi važiuojantį automobilį. Jame 
buvo keleivė be sąmonės - Elena. 


TREČIA DALIS 


Yra kelias... 

Važiuodamas septyniasdešimt mylių per valandą Deividas po 
dvidešimties minučių aplenkė Runelį ir pabėgo nuo keisto jaus- 
mo, kad miestas vis dar gali jį pasiekti ir įtraukti atgal. Tada pasu- 
ko į 31-4 pietų kelią ir pajutęs, kad pagaliau yra saugus, sumažino 
greitį iki nustatytos ribos. 

Po kelių minučių pajuto sprandu kylanų jaudulį, papurtė gal- 
vą, bandydamas jį nuslopinti. 

Jokių jausmų, paliepė sau. Ne šį vakarą. Jokio gailesčio, jokios 
kaltės. Jokio palengvėjimo, jokio džiūgavimo. Nieko iki rytojaus. 

Stebėdamas pro šalį slenkančias pažįstamas vietoves ir galvoda- 
mas „aš niekada to nebepamatysiu....“, vairavo kaip robotas. Sau- 
lėlydžio žara ištirpo pralekiant Indianapolį, toli pasiliko paskuti- 
niai vaizdai. Nuo šiol viskas bus nauja. Da7 me, priminė sau. Dar 
Jokių jausmų. 

Įsijungė radiją. Kurį laiką kantri dainininkai inkštė apie kaž- 
kokį širdies skausmą. Supratęs, kad pats save baudžia, išjungė. 

Deividas papietavo kepsnių užeigoje Teri Hote, paskui nuvy- 
ko į Vandaliją ir susirado motelį su kokteilių baru. Įsiregistravo, 
paliko lagaminą kambaryje, nusiprausė ir nuėjo į barą. Keli par- 
davėjai prie stalų pasakojo anekdotus ir pokštavo. Viename baro 
gale kvatojo keli vietiniai kaubojai. Deividas atsisėdo kitame gale, 
užsisakė dvigubą burbono ir bejausmiai klausėsi iš muzikinės dė- 
žės sklindančio Vilio Nelsono liūdesio. 

Tą naktį jis sapnavo Soša/- nesutrumpintas vardas Antisoša/*— 
didelę, storą, pilką katę, kurią namuose turėjo ilgus metus, bet 
praėjusią vasarą prarado. Dėl to buvo kaltas neatsargus vairuoto- 
jas. Toji katė buvo išpuikęs tvarinys. Dėl tokio vardo nuolat jau- 
tėsi pažeminta ir nekentė, kai kas nors ją laikė ant rankų. Sapno 
įvykiai rutuliojosi namuose, miegamajame. Deividas užsispyręs pa- 
kėlė katę, mestelėjo nugara ant lovos ir ėmė velti jos pilvo kailį. 
Tai ypatingai ją siutino. Katė, norėdama išlįsti iš po rankos, kovo- 


* Antisocial (angl.) — nedraugingoji. 

jo, bet Deividas laikė tarsi jai tai labai patiktų. Galų gale ji pabėgo, 
nusiropštė nuo lovos ir drebėdama iš įniršio atsistojo ant užpaka- 
linių kojų. Deividas staiga nustebo: tai buvo ne Sošal, o kailiu 
apaugęs berniukas. Berniukas kažką pakėlė nuo grindų ir įtūžęs 
sviedė Deividui į galvą. Berniukas nebuvo Timas. Tai buvo ilgai 
kalinta paties Deivido laukinė pusė. 

Pabudęs suprato, kad norėtų dar vienos bejausmės dienos. Jis 
dar nebuvo laisvas; raištis, laikęs prie Runelio, dar nebuvo ištemptas 
pakankamai toli, kad nutrūktų. Manė, kad dar penki šimtai my- 
lių galėtų tai padaryti, nors vis rečiau prisimindavo. Jis darėsi vi- 
siškai nejautrus, net abejojo, ar emocijos kada nors sugrįš. Sėdė- 
damas motelio valgomajame jautėsi toks nerealus, vaiduokliškas. 
Švelniai nustebo, kai padavėja, pripažindama jo egzistavimą, at- 
nešė pusryčių meniu. 

Taip pat buvo ir likusią dienos dalį, važiuojant vakarų krypti- 
mi per Misūrį ir du trečdalius Kanzaso, Haiso link. 

Ten Deividas tiksliai pakartojo vakarykštę dieną. Išglebęs po 
poros gėrimų susirūpino, ar Elena nepamiršo pakeisti automobi- 
lio padangas. Tai geros padangos. Truputėlį viršijančios šeimos 
biudžetą, jis gavo už gerą kainą. Turės tai priminti, kai... 

Nusišypsojo pagavęs save ruošiantis įprastam skambučiui, kai 
nebūdavo namie. 

Sveika! Kaip praėjo diena? 

Ar prisiminei, kad reikėjo pasikeisti padangas? 

Kaip Timas? Vis dar ruošiasi praleisti vasarą toje išgyvenimo lau- 
kinėje gamtoje stovykloje? 

Žinoma, Timas ruošis. Brošiūroje, kurią parašė, stovykla atro- 
dė švelnus išbandymas, betgi truputėlį pavojingas. Tai neramino 
Eleną, nors nenorėjo to pripažinti. Jai labiau patiko ginčytis, kad 
kažkokiu paslaptingu būdu Timui būtų „nenaudinga charakte- 
riui“ laipioti uolomis, stovyklauti lauke. Tai neturėtų būti netgi 
svarstoma. Iki šiol Deividas, sudarydamas vaizdą, kad pritaria Ele- 
nai, neįsitraukė į ginčą. Galų gale Timas įspraus ją į kampą. Tikė- 
damasi griežto tėvo sprendimo perleis pozicijas Deividui. Elena 
kurį laiką degė pykčiu, nes Deividas, išmušęs pagrindą iš po kojų, 
pasakė... 

Jis buvo kaip metęs rūkyti žmogus, ieškantis cigarečių pakelio, 
kurio nėra. 

Prieš eidamas miegoti, Deividas plačiai atvėrė langus. Ketvirtą 
valandą ryto žemynine takoskyra riaumojantis štormas išplėšė jį iš 
miegų. Deividas stovėjo prie lango, vėjo šuorai pūtė į veidą. Juto, 
tarsi dundėdamos atsivertų kalėjimo durys, o ant pakaušio šiauštųsi 
plaukai. Nejungdamas šviesos susirinko daiktus, sumetė į auto- 
mobilį ir sėdo prie vairo. Žibintų šviesa perskrodė tamsą kaip zon- 
das nematomą visatą. 

Dvidešimt minučių kaip musė langu klaidžiojo Haiso garvė- 
mis. Koja spausdamas du šimtus arklio jėgų niekaip negalėjo rasti 
išvažiavimo — to išvažiavimo, kurio ieškojo. Galėjo grįžti į greitke- 
lį, bet tai buvo ne ta naktis, kurią norėtų praleisti išpuikusių tolimų- 
jų reisų vairuotojų draugijoje. 

Pagaliau, pravažiavęs pustuzinį kartų, rado kaimo kelią, vedantį 
į vakarus. Nieko negalvodamas, tik jausdamas išsiveržė iš miesto. 

Apgirtęs nuo užliejusių jaunystės prisiminimų, Deividas buvo 
kelyje į praeitį, laisvę ir paslaptingumą. 


24 SKYRIUS 


Visną nakų, labai panašią į šią, prieš dvidešimt metų jis ir Dži- 
las Bingamanas keliavo kaimu už Kolumbo, Ohajuje. Važiavo au- 
tomobiliu, kurį Deivido tėvai padovanojo septyniolikto gimta- 
dienio proga — tai buvo pirmieji jo ratai. Nevažiavo kur nors kon- 
krečiai, neieškojo ko nors ypatingo. Automobilis, vakaras ir laisvė 
buvo kaip pinigai, rasti gatvėje — ir jie leido juos. 

Žibintams skrodžiant tamsą priekyje, Deividas tyliai deklamavo: 


Avėpa or švvene, U0d60, TOMYTPOTOV, 00 UGAU TOM TAG YKON... 
— Vyrą pašlovinki, mūza, per negandus ėjusį drąsiai... * 


Vidurinės mokyklos žemesnėse klasėse jį buvo užvaldžiusi prieš 
du tūkstančius metų vykusi kelionė aplink Viduržemio jūrą. De- 
vynis mėnesius beveik kiekvieną rytą jis drauge su nuotykių iš- 
troškusiu Odisėju susiruošdavo į tamsią jūrą: klausėsi sirenų dai- 
navimo, neatsilaikė Nausikajos kerams, dūrė rūkstančiu kuolu Po- 
lifemui į akį, grįžo į Itakę išžudyti namus užplūdusių veltėdžių 
Penelopės gerbėjų. 

i audringai veržli kelionė, vykusi graiko Homero aušros gai- 
vumo eilutėse, buvo jo išsilavinimo viršūnė. Tik miglotai suvokė, 
kad reali gyvenimo audra įsisiautėjo arbatinyje, vadinamame Viet- 
namu. Kadangi neskaitė laikraščių ir nežiūrėjo televizijos žinių, 
nemanė, kad šis įvykis jį sudomins labiau, negu karas dėl Džen- 
kinso ausies**. Ne nenutuokė, kad tokia idiliška 1966 metų vasa- 
ra bus paskutinė. 

Gal taip ir neatrodė, bet buvo pasiruošęs idilei. Vasara neatrodė 
vien tik laukta pertrauka po „kalimo“ parengiamojoje mokykloje; 
tai buvo rokenrolas, pabėgimas iš mūšio lauko, kuriame pergalės 
buvo tokios pat baudžiančios, kaip ir pralaimėjimai. Deividas bu- 
vo vienas iš nelaimingų berniukų, išprusimu pralenkusių savo ben- 

* Homeras. Odisėja (vertė A. Dambrauskas). 


** Dženkinso ausies karas - karinis konfliktas tarp Didžiosios Britanijos ir Is- 
panijos, kuris truko nuo 1739 iki 1748 m. 

draamžius dešimčia metų, bet nesugebančiu nieko laimėti. Už tai 
buvo nekenčiamas. Deividas dešimčia metų atsiliko nuo bendra- 
amžių nuovokumu. Tada nesuprato, jog kikendami dėl kiekvie- 
no įvykio Homero „rožiapirštėje aušroje“, berniukai rodė vienas 
kitam, jog jų mintys - pamazgų duobėj, kur ir turi būti tikrų vyrų 
mintys. Deividas tik dūsavo ir vartė akis apgailestaudamas dėl jų 
vaikiškumo, o save vadino pedantu ir ištižėliu. Berniukams pati- 
ko, kad jis kelia ranką klasėje. Jei atsakydavo teisingai, jie šaipėsi; 
jei neteisingai — tyčiojosi. 

Džilui Bingamanui, kaip ir Deividui, klasės draugų ryžtingas 
storžieviškumas buvo įkyrus, bet jis nekreipė į tai dėmesio. Džilas 
kūprinosi norėdamas atrodyti mažesnis — buvo šešių pėdų ir dvie- 
jų colių, žymiai aukštesnis už klasės draugus, ypač už Deividą, 
kuriam dar trūko dviejų colių iki dabartinio ūgio. Vien ūgis (nors 
trūko svorio, derančio jo ūgiui) Džilui visada garantuodavo tam 
tikrą bendraamžių pagarbą. Visi manė, kad jis vienišius. Iš tikrųjų 
Džilas buvo mirtinai drovus — tokią būklę pasiekė per ilgai veid- 
rodyje apžiūrinėdamas savo kumpanosį, besmakrį veidą. 

Džilas buvo ne toks atkaklus, bet turėjo gebėjimą vadovauti iš 
už nugaros. Džilui pavyko įtikinti Deividą įveikti save. Tai buvo 
savotiška Džilo misija. Iki Deivido Džilas niekada nebuvo sutikęs 
bendraamžio, kalbančio rimtai, turinčio tvirtą nuomonę ne tik 
apie automobilius, seksą, alkoholį ir sportą. Romantiškas Džilas 
laikėsi nuomonės, kad Deividas yra kažkuo ypatingas: jeigu jam 
pavyks išgyventi iki suaugusiojo amžiaus, bus svarbus pasauliui. 
Nepaisant to, elgesys su Deividu toli gražu nebuvo pagarbus. Per 
vasarą jie keletą kartų karčiai barėsi, žadėdami niekada daugiau 
nesikalbėti, - paprastai dėl nepagarbos Deivido jausmams. 

Egzistavo neaptarta, bet griežta Deivido taisyklė: po barnių kiek- 
vienas paeiliui turi siūlyti susitaikymą. Deividas skambina atsi- 
prašyti už per didelį jautrumą, o Džilas skambina atsiprašyti, kad 
buvo nepakankamai jautrus. 

Tą vasarą Deividą ypač ramino automobilis. Tai buvo jam bū- 
dingas pasirinkimas. Ne vienas iš daugybės Detroito galingų 
monstrų (juo būtų pelnęs tam tikrą klasės draugų susižavėjimą), 
bet kukli mažytė Honda, vargu ar didesnė už vonią (ja nepelnė 
nieko, tik prunkštimą). Per kelias savaites Deividas tapo nuo Džilo 
priklausomas. Ne dėl važinėjimo, bet del kažko, ko nebūtų įstengęs 
įvardinti; kažko daugiau negu atsipalaidavimo ir mažiau negu su- 

sižavėjimo. Automobilis patenkino poreikį, kurį kiti nuslopindavo 
kolekcionuodami pašto ženklus, vaikščiodami miške ar klajodami 
pirštais pianino klaviatūra. Nieko neveikimas buvo nesuderina- 
mas su Deivido puritonišku jautrumu. 

Bet vairavimas, net jeigu tik dėl vairavimo, nebuvo nieko ne- 
veikimas. Net jeigu važiuodavo, kur akys mato: degalai degė, kar- 
biuratorius, žvakės ir stūmokliai veikė, ridos skaitiklis energingai 
tiksėjo. 

Buvo naktis. Deividas sėdėjo šalia Džilo ir tyloje vairavo į nie- 
kur. Pirmą kartą suvokė, kaip būtų gera likti šiame kelyje visiems 
laikams, niekada neatsisukti atgal, atsisakyti pasiekimų ir paties 
sau primesto spaudimo pasiekti, atsisakyti planų kur nors patekti. 
Apsivalyti nuo pačios kelionės tikslo sąvokos. 

Ne, netiksliai taip. Ieškoti neįprasto kelionės tikslo. Kelio. Ypa- 
tingo kelio. Kelio, kuris neveda tik į kitą kelią, tik į kitą miestą, 
kitą namą, kitą parduotuvę, kitą fabriką. 

Kelias, kuris veda į nežinią. 

Deividas džiugiai priėmė šį suvokimą. Kažkas taip trokštamo 
negali egzistuoti tik mintyse; tai turi egzistuoti tikrovėje. Norėjo, 
kad tai egzistuotų tikrovėje, o koja nesąmoningai mygė greičio 
pedalą. 

Džilas smalsiai stebėjo. 

Įsiurbti tamsos jie keliavo Vakarų plentu į pietus, o už nugarų 
švytėjo miestas. Kairėje truputį blankiau. Ten Rikenbakerio oro 
pajėgų bazė. 762-oje sankryžoje Deividas pasuko dešinėn, link 
Komeršel Pointo ir Oriento. Nepakeldamas akių nuo kelio, vin- 
giuojančio po žibintais, pasakė: 

— Tai kelias į niekur... į nežinią. 

Džilas apsidairė abejodamas: 

— Nori pasakyti... 

— Kur nors, — paslaptingai atsakė Deividas. 

Džilas susiraukė: 

— Visi keliai veda kur nors. 

— Ne šis. 

— Nebent...Turi galvoje nebaigtą kelią? Kelias, kuris niekada 
nenuves ten, kur turėjo nuvesti? 

Deividas papurtė galvą: 

— Šis kelias veda ten, kur vedė, tai reiškia į niekur. 

Džilas kurį laiką tyloje grūmėsi su šia mintimi: 

— Tu sakai, kad kažkas ;yč/a nutiesė kelią, vedantį į niekur? 

— Oi, nebūk toks velniškai proziškas, — atšovė Deividas. 

— Ak, — atsiduso Džilas ir susmuko galinėje sėdynėje. Jis žino- 
jo, kur dabar yra Deividas - apimtas nuotaikos, kurią Džilas api- 
būdino „aš klaidžiojau vienišas, kaip debesėlis“. Vis tas pats... Ae- 
lias, vedantis į niekur... 

— Skamba savotiškai šauniai, — pastebėjo. — Kelias, kuris tęsiasi 
amžinai, bet veda į niekur. 

Deividas suniurnėjo ir pasuko tiesiai į žvyrkelį. 

— Lažinuosi, kad kelias yra privatus. 

— Ne, ne, — neabejodamas atrėžė Deividas. 

Po kelių minučių žvyrkelis nuvedė į kitą grįstą kelią. Džilas 
sukaupęs valią nuslopino komentarą, atėjusį į galvą. 

Deividas pasuko dešinėn. 

— Manau, kad šis veda į Šadevilį. 

— Šadevilis yra toliau į šiaurę. 

Tarsi mesdamas iššūkį, kelias pasuko į šiaurę. 

— Stebėk, niekas čia negyvena, — pasakė po kelių mylių. 

— Liaukis, Deividai. 

Vis dėlto, išskyrus miesto švytėjimą horizonte, atsivėrė stebėti- 
nai tamsus, be gyvybės ženklų gamtovaizdis. 

Staiga Deividas nuspaudė stabdžius. 

— Kas, po velnių, 2: buvo? 

— Po velnių, ką ten pamatei? 

Grįžtelėjęs pažiūrėti į galinio vaizdo veidrodėlį, Deividas pava- 
žiavo atbulas šimtą jardų prie kito kelio dešinėje. 

— Velnias, — piktdžiugiškai šūktelėjo Džilas, — tai kelias į Ozą! 

Deividas linktelėjo. 

— Tik plytos ne geltonos, — pasuko vairą ir įvairavo į kelią. 

— Nesu matęs plytų kelio, — nusistebėjo Džilas, — o tu? 

— Ne. Tikriausiai labai senas. 

— Senas, senas, senas. 

Deividas greitai pajuto, kad važiuojant didesniu nei dvidešim- 
ties mylių per valandą greičiu, nors kelias atrodė geras, automobi- 
lyje prasidėdavo kaulus barškinanti vibracija. 

Kai trupu(į pašliaužė pirmyn, kairėje pakilo mėnulio pilnatis 
ir apšvietė pliką lygumą. Tai buvo tarsi neįsivaizduojamai didelis 
apleistas oro uostas. 

— Tai turėtų kam nors priklausyti, — ištarė Džilas. 

— K3 turi galvoje? 

— Manau... kad kažkas veikė pagal p/zn4. Čia turėjo būti pasta- 
tyta gamykla arba kasykla — kažkas. Akivaizdu, kad nieko čia ne- 
vyksta. 

— Tai kas? 

— Manau, kad kažkas viską seniai nupirko, nutiesė šį kelią ir... 

— Ir? 

— Nežinau. Mirė. Prarado susidomėjimą. Pritrūko pinigų. 

Deividas gūžtelėjo. Troško, kad Džilas užsičiauptų, norėjo bū- 
ti vienas. 

Kelias suko į rytus. Žemė ėmė banguoti žemomis kalvelėmis. 

— Turėtume artėti prie Sajoto, — pastebėjo Džilas. Deividas 
linktelėjo. 

Po kelių minučių, atrodė, įvyko tylus sprogimas: per daug įvy- 
kių suspausta į trumpą laiką. 

Abu tą pačią akimirką pamatė moterį, stovinčią pylimo viršū- 
nėje, kairėje. Siluetas juodavo mėnulio šviesoje. Pamanytum, kad 
statula. Jei ne plaukai iki pečių ir suknelė, plazdanti vėjyje. Moteris 
stovėjo nuleidusi rankas ir žiūrėjo į kelią. Tarsi lauktų toli hori- 
zonte pasirodančio svečio. 

Deividas sustabdė automobilį, išjungė variklį ir atidarė dureles. 

— Kur, po velnių, + eini? — paklausė Džilas. 

Deividas išlipo iš automobilio ir pažvelgė į viršų. Moteris nusi- 
suko ir pradėjo lėtai leistis kitu pylimo šlaitu. Kai Deividas perėjo 
kelią, Džilas pasilenkė per sėdynę šaukdamas: 

— Deividai, dėl Dievo! 

Tai nesustabdė Deivido. Džilas išsiropštė iš automobilio ir pa- 
čiupo jį už rankos. 

— Eik šalin, - suklykė Deividas. 

— Liaukis, Deividai. Dėl Dievo! 

Deividas išlaisvino ranką ir nuskubėjo skersai kelkraščio prie 
pylimo. 

— Deividai, liaukis. Pakaks! 

Pylimas buvo statesnis negu atrodė nuo kelio. Deividas turėjo 
kabintis rankomis, eiti keliais ir laikydamasis už žolių kuokštų keltis 
aukštyn. Kai atsidūrė netoli viršūnės, Džilas pasiekė ranka jo kulkš- 
nį ir patraukė žemyn. Deividas spyrė, Džilas nudardėjo žemyn į 
piktžoles. Deividas užsiropštė į viršūnę ir atsistojo tikėdamasis... 
kažko — vizijos, pranašingo ženklo, stebuklo. 

Žemė briaunomis leidosi žemyn link tolimos medžių eilės prie 
upės. Juodame, šaltai sidabru spindinčiame slėnyje niekas neju- 
dėjo. Staiga prie briaunos pagrindo tamsoje sušmėžavo šešėlis. 
Siluetas lėtai pakilo į viršūnę ir sustojo mėnulio take. Pusę minu- 
tės stovyla nejudėjo. Deividas buvo įsitikinęs, kad moteris nusi- 
gręžusi. Jeigu būtų atsisukusi, būtų pastebėjęs kontūrų pasikeiti- 
mus. Tačiau ji tik stovėjo, žiūrėjo į mėnulį ir laukė. Paskui vėl 
pajudėjo pirmyn ir visiškai išnyko už kalvos — tarsi nuskęsdama 
žemėje. 

Taip Deividas paskutinį kartą ją regėjo. 

Po valandos jis nušliuožė pylimu žemyn prie automobilio. Dži- 
las sėdėjo vairuotojo vietoje ir kas minutę ar dažniau tapšnojo gar- 
so signalą. Deividas be žodžių atsisėdo keleivio pusėje. 

Džilas minutėlę tyrinėjo jo veidą. 

— Ar nori, kad vairuočiau? 

Deividas linktelėjo, Džilas užvedė variklį ir įjungė pavarą. 
Nusigręže tikėdamasis išvengti ginčo dėl važiavimo krypties. Spi- 
dometrui įsibėgėjus iki dvidešimt penkių mylių, kai dantys pra- 
dėjo barškėti, sulėtino iki dvidešimties. 

— Na? — pagaliau paklausė. 

— Kas 747 

— Ar tu... matei ją? 

— Taip. Vieną kartą. 

— Na, ir kas? 

Deividas gūžtelėjo ir pažiūrėjo pro langą. 

— Nagi, Deividai. Kas, po velnių, atsitiko? 

— Nieko neatsitiko. Mačiau ją. Sekiau mylią ar toliau. O tada... 
viskas. Pamečiau. 

Džilas kurį laiką vairavo tylėdamas, kovodamas su noru nu- 
spausti greičio pedalą. 

— Juk žinai, kad taip daryti buvo velniškai kvaila... 

Tamsoje Deividas nuoširdžiai paklausė, kodėl. 

— Jėzau, tu toks prakeiktai naivus! Persekioti vienišą moterį 
kaime tamsoje. Kaip manai, ką būtum daręs, jeigu būtum pasivijęs? 

— Nežinau. 

— Šūdas! Ką ji būtų dariusi, jeigu būtum pasivijęs? Galėjo su- 
traiškyti tau sumautą galvą ir niekas nebūtų dėl to pasakęs nė žo- 
džio. 

— Tiesa. Bet ji nesiruošė sutraiškyti man galvos. 


Išrinktasis 159 


— Ne? Tai ką ji ruošėsi daryti? Parsivesti namo ir pamaitinti 
pienu su sausainiais? Dėl Dievo! 

— Nežinau. 

— Šūdas. O žinai, kad, po velnių, p2spyrei mane? 

— Žinau. Atsiprašau. 

— Galėjai man sulaužyti prakeiktą raktikaufį. 

— Sakau, atsiprašau. 

Iš Deivido tono tapo aišku, kad tai buvo daugiausia, ko Džilas 
galėjo tikėtis, taigi daugiau nieko nebesakė. 

Likusią vasaros dalį ir per kitus, paskutiniuosius, mokslo me- 
tus, nė vienas net neužsiminė apie tą naktį. Naktį, kurią praleido 
kvailai ieškodami neegzistuojančio kelio. Jie abu tai žinojo. Du ar 
tris kartus Deividas vienas bandė pakartoti maršrutą, bet tos nak- 
ties posūkių seka susimaišė atmintyje. Niekaip nepavyko vel rasti 
įvažiavimo į plytų kelią. 

Metams bėgant teko mąstyti apie labiau slegiančius dalykus ir 
pagaliau jis pradėjo pusiau tikėti, kad susapnavo ar įsivaizdavo tą 
nepaaiškinamą epizodą. 

Vairuodamas priešaušrio tamsoje, iš akies pasukdamas į Eliso 
apygardos Kanzase žiemos išraižytus žvyrkelius, tyčia pasiklysda- 
mas, Deividas mąstė apie tą naktį ir kelią, vedantį į niekur. 

Iš pirmo žvilgsnio, žinoma, tai buvo vaikiška, romantiška fan- 
tazija. Bobas Geinsas ar Elena, galbūt netgi Timas, juoktųsi iš to. 
Ber Deividas žinojo, ką turi galvoje. Žmogiška patirtis negali būti 
iki galo pažymėta žemėlapyje. Nėra žemėlapio, kuris rodytų visus 
kelius. 

Mokyklos, žinoma, moko priešingai. Esą visi keliai pažymėti, 
esą mokytojai Žino, kur keliai veda: į prekyvietę. Prekyvietė yra 
žmogaus patirties centras, esmė: darbas, ėjimas į priekį, turto ir 
galios kaupimas - ten yra viskas, iš ko susideda gyvenimas. Jie to 
moko, nes ir egzistuoja tik del to, kad to mokytų. Mokytojai — 
atsidavę prekyvietės įrankiai, jų funkcija — tiekti paruoštus darbi- 
ninkus. Darbininkus, išmokytus tikėti, kad nėra kitų kelių, vertų 
tyrinėjimų, išskyrus tuos, kurie pažymėti mokykliniame žemėla- 
pyje. Išmokytus tikėti, kad bet kuris kelias, nevedantis į prekyvie- 
tę, iš esmės yra kelias, vedantis į niekur. 

Jie klysta. To, kas nutiko Deividui tą naktį už Kolumbo, ne- 
buvo jų žemėlapyje. Nebuvo jokiame žemėlapyje, nes jis važiavo 
senu apleistu plytų keliu. Bet kažkas įvyko, nes valandai ar dviems 
jis buvo išmetęs žemėlapį. 

Kelias, kuris veda į niekur, nėra asfaltas, žvyrkelis ar plytų ke- 
lias. Tai yra vidinis kelias. Jis pagaliau vėl buvo jame. 

Kavinėje Gouve sustojo papusryčiauti. Žmonės Žiūrėjo Į jį tar- 
si būtų išlipęs iš erdvėlaivio. 

Deividas draugiškai linktelėjo, nes tam tikra prasme turėjo taip 
padaryti. Godžiai prarijęs lėkštę kiaušinių, dešrelių ir skrudintų 
bulvių, užsisakė dar vieną, priversdamas padavėją pakelti antakius. 
Kilo mintis pasakyti, kad ką tik pabėgo iš kalėjimo, bet nutarė, 
kad kaimietiškam humoro jausmui to būtų per daug. Senas vyras 
švarutėliu kombinezonu — aiškiai vietinis drąsuolis — linktelėjo į 
automobilį ir paklausė, ar tai Mersedesas. Deividas atsakė, kad tai 
Volvo. Priimdamas tai kaip pokštą, senis narsiai sukikeno. 

Keturiasdešimt mylių į vakarus nuo Gouvo žvyrkelis dešimt 
mylių buvo grįstas, vėl virto žvyrkeliu, dar po dešimties mylių 
susijungė su 40-uoju greitkeliu. Pajutęs palengvėjimą Deividas pa- 
tenkintas įsuko — galės pailsėti nuo dulkių, provėžų ir duobių. 

Atidarė langą ir ilsindamas alkūnę jautė lengvumą, jeigu ne 
visišką ramybę. Jautė kaltės ir sąžinės graužimo vandenis smarkiai 
banguojančius už plonos paskubomis pastatytos savikontrolės sie- 
nos. Nebuvo jokios prasmės jų dabar tyrinėti. Išdžius, jeigu paliks 
juos ramybėje. Po metų ar dvejų jis galės nugriauti pertvarą ir 
pažiūrėti, kokios karčios yra nuosėdos. 

Dabar paprasčiausiai vairuos. 

Buvo netoli Saulėgrąžų kalno. Kelias kilo link Kolorado sie- 
nos. Kelkraščio dulkėse viltingai stovėjo dvi figūros. Nepasukęs 
galvos (ir neprisipažinęs, kad mato) apžvelgė prakaulų lotynų ame- 
rikiečių kilmės berniuką ir vyrą, apsirengusius apdriskusiais džin- 
sais ir darbiniais marškiniais. Gūžtelėjęs pasuko į kelkrašų. Per 
galinio vaizdo veidrodį stebėjo juos, visiškai neskubiai einančius 
pirmyn, ir mintyse prakeikė save už laiko švaistymą. Nusišypsojo 
ir papurtė galvą, pagalvojęs apie įsisenėjusius įpročius. Dabar juk 
neturėjo jokių laiko apribojimų. Abu atšlepsėjo, abejingai linkte- 
lėjo ir netarę nė žodžio įsitaisė priekinėje sėdynėje. Berniukas atsi- 
sėdo viduryje. 

— Negi nenorite sužinoti, kur važiuoju? - linksmai pasiteiravo 
Deividas. 

— Važiuoji į vakarus, mm? — vyras išspaudė. 

Kaulai po kieta jo oda atrodė aštrūs kaip peiliai, bet akys buvo 
niūrios, tarsi gyvenime būtų labai mažai jį dominančių dalykų. 
Tai buvo nenusakomo amžiaus svetimas veidas. Deividas nebuvo 
tikras, ar jis yra berniuko tėvas, ar senelis. 

— Važiuoju į vakarus, — pritarė Deividas ir grįžo atgal į greitke- 
l;. Pažvelgė į berniuką. Trejais ar ketveriais metais jaunesnis už 
Timą, bet jame nebuvo nieko berniukiško. Apvalus lygus veidas 
bylojo, kad vaikas matė pasaulio, tačiau šis nepadarė jam įspūdžio. 
Berniukas nuobodžiaudamas spoksojo į priekį. Rankos ilsėjosi ant 
kelių. 

Staiga Deividas pasipiktino savimi. Prisiminė, kad viena iš prie- 
žasčių, kodėl nemėgo imti pakeleivių, buvo ta, kad jautėsi privaląs 
juos linksminti, o šie sėdėjo kaip kelmai. 

— Kur vykstate? - paklausė, tikėdamasis išgirsti, kad išlips kita- 
me mieste šalia kelio. 

— Į Las Vegą, - nuobodžiai atsakė vyras. 

Deividas priblokštas debtelėjo. / Las Vegą? Ką, po galais, šita 
purvina pora ruošėsi veikti Las Vege? 

— Turite galvoje Las Vegą Naujojoje Meksikoje? 

Vyras atsisuko žvelgdamas tamsiu, įžeistu žvilgsniu: 

-— Turiu galvoje Las Vegą Nevadoje. 

— Aha, — ištarė Deividas. 

Po kelių minučių vis dar žiūrėdamas per langą vyras tarė: 

— Tu taip pat turėtum ten važiuoti. 

— Aš? — Deividas nusijuokė. 

— Kodėl turėčiau važiuoti į Las Vegą? 

Vyras ir berniukas linksmai pasižiūrėjo vienas į kitą: 

— Taip sako Tonis. 

Deividas žvilgtelėjo į vieną ir į antrą, nes iki šiol berniukas ne- 
buvo prataręs nė žodžio. 

— Kodėl jis taip sako? 

— Nes tu turi devynis... kirčius. Manau, kad toks yra angliškas 
žodis: kirčiai. 

— Nesuprantu. 

— Tu turi devynis sėkmės kirčius. 

— Ir ką tai reiškia? 

Vyras švelniai nusijuokė: 

— Tai reiškia... devynis kartus tau negali nepasisekti, tu negali 
pralaimėti. 

— Suprantu, — šypsodamasis pasakė Deividas. 

— Tai pasakė Tonis. 

Jis linktelėjo. 

— O kaip jis tai sužinojo? 

"Lyg pasakę tik jiedviem suprantamą sąmojį, abu nusišypsojo. 

Vis dar šypsodamasis vyras pasižiūrėjo ir pasidomėjo: 

— Esi vedęs, taip? 

Deividas atsargiai pasakė, kad vedęs. 

— Tavo žmona... kada nors skundėsi dėl vienos mažytės smulk- 
menelės? 

— Nežinau, apie ką kalbate, — griežtai atsakė Deividas. 

Vyras pakėlė ploną rudą ranką ir reikšmingai patapšnojo nosį. 

Deividas nuraudo. | 

— Būtent. Tu turi tam tikrą kvapą. Net aš jį truputėlį pajutau, 
kai įlipome į automobilį. 

— Galite išlipti ir eiti pėsti, jeigu jums trukdo. 

Vyras nusijuokė patenkintas. 

— Ei, nepyk, žmogau. Tai labai ypatingas kvapas. Sklinda iš 
devynių tavo kūno angų. Negali jo sulaikyti. 

Vaikystėje Deividas buvo įpratęs maudytis vonioje du kartus 
per dieną. Jeigu neišsimaudydavo, mama skundėsi, kad smirdi 
kaip šlapias aviganis. 

Nedidelė krizė ištiko antrąją medaus mėnesio dieną: Elena gė- 
dindamasi paklausė, ar jis nenorėtų prieš mylintis išsimaudyti du- 
še. Vėliau Deividas apie tai teiravosi kelių gydytojų, bet nė vienas 
nemanė, kad problema yra pakankamai įdomi... 

— Nesijaudink, — toliau tęsė vyras. — Kvapas dings, kai išnau- 
dosi devynis kirčius. 

Deividas nusiviepė ir vairavo toliau. 

— Netiki manimi, taip? - alkūne stuktelėjo berniukui į šonkau- 
lius. 

— Ei, Toni, jis manimi netiki. 

Berniukas pažvelgė į Deividą su kuklia klasta: 

— Chuanas teisus. Kai išeis sėkmė, kvapas dings. 

Kietai suspaudęs žandikaulius Deividas nieko neatsakė. Jam 
rūpėjo atsikratyti šių žmonių. Troško būti įžūlus ir išmesti juos 
lauk. Tarsi pajutęs priešiškumą, vyras, vardu Chuanas, atkreipė 
dėmesį į vis labiau tuštėjanų kraštovaizdį. Berniukas be menkiausio 
susidomėjimo žiūrėjo į kelią. 

Deivido pyktis išseko. Jis pradėjo atsipalaiduoti. Tyla tęsėsi per 
Šejen Velsą, Ferst Vju, Kit Karsoną ir Vaild Horsą. Prie Arojos 
sustojo degalų. Degalinės viduje pamatė šaldytuvą, pilną prikrau- 
tą į plastiką suvyniotų paruoštų sumuštinių. Nors atrodė neska- 
nūs, burna prisirinko seilių. Nupirko du. Paskui keikdamas save 
už kvailumą paėmė dar keturis ir be žodžių padavė vyrui. Chua- 
nas, tarsi negalėdamas suprasti, kas tai, pavartė rankose, tada su 
nuostaba šypsodamasis, pažiūrėjo į Deividą: 

— Ei, žmogau, tai puiku. 

Žinodamas, kad nieko puikaus čia nėra, Deividas suniurnėjo. 
Galėjo mesti savo žmoną ir sūnų, bet buvo, po velnių, per daug 
jautrus valgyti sumuštinius matant dviems nepažįstamiesiems, ne- 
turintiems nė menkiausios teisės į jo dosnumą. 

Po trijų ketvirčių valandos įvažiavo į valstijas jungiančią 70-4 
magistralę. Chuanas šelmiškai paaiškino, kad tai greičiausias ke- 
lias į Las Vegą. 

— Aš nevažiuoju į Las Vegą. 

— Aha. Kur tada važiuoji? 

— Nežinau. Gal aukštyn į kalnus. 

Senis skeptiškai nusikvatojo: 

— Nori važiuoti aukštyn į kalnus? 

— Kodėl tai taip juokinga? 

— Todėl, kad ten žiema, žmogau. Nušalsi subinę. 

Deividas gūžtelėjo. Bandydamas sulaikyti staigų, nenugalimą 
žiovulį, sukaleno dantimis. Vyras pažiūrėjo ir pasiteiravo, ar jis 
pavargęs. 

— Jaučiuosi gerai. 

— Galiu vairuoti kurį laiką, jeigu nori. Esu geras vairuotojas. 

— Jaučiuosi gerai. 

Deividas niūriai pakartojo, bet vokai buvo kaip švininės langi- 
nės, kurios galėjo nusileisti milimetras po milimetro, nepaisydamos 
pastangų atsilaikyti. Prisiminė, kad tik su dviem trumpomis per- 
traukėlėmis vairavo devynias valandas. Buvo miegojęs tik tris ar 
keturias valandas. Viliojanti mintis nusnūsti ant galinės sėdynės. 

Nusižiovavo. Užsičiaupęs pamatė pakištą po nosimi laminuo- 
tą kortelę. 

— Žiūrėk, turiu vairuotojo pažymėjimą... 

Žinodamas, kad neprotinga perduoti automobilį visiškai ne- 
pažįstamam žmogui, Deividas dvejojo. Žvilgtelėjo į berniuką. Tarsi 
išgirdęs signalą, Tonis tarė: 

— Jis geras vairuotojas, pone. Tikrai. 

Kalbėjo taip autoritetingai, kad Deividas suabejojo, ar teisin- 
gai įvertino berniuko amžių. 

Pripažinęs esąs nugalėtas ir apimtas dėkingumo Deividas su- 
stojo, persiropštė į galinę sėdynę ir užmigo taip greitai, kad nė 
nepajuto, kaip automobilis įsuko atgal į greitkelį. 

Kaip kūnas, kylantis į viršų iš gilaus baseino dugno, Deividas 
lėtai išniro iš nesąmoningos būsenos 

Jausdamasis be galo sunkus ir apsnūdęs, siekė sustabdyti sapno 
pabaigą, sugriebti svorį, tempianų į gilumą, kur norėjo pasilikti, 
tačiau sapnas išslydo. Kai dūsaudamas išsitiesė, pėdos atsirėmė į 
kliūų. Užtruko akimirką, kol atpažino galines dureles. Sunerimo 
supratęs, kad automobilis nejuda, atsisėdo ir apsidairė. 

Ar nesapnuoja? 

Automobilis buvo tarp trijų uolėtų kalvų, dauboje, apjuostoje 
išsimėčiusių žemų pušų, parudavusios žolės kuokštų ir šešėliuotų 
tirpstančio sniego duobių. Dirstelėjęs per galinį langą, nepamatė 
jokio kelio ar netgi tako pėdsako — styrojo žolės, į kurias buvo 
įvairuotas automobilis. 

Nori važiuoti aukštyn į kalnus? 

Pakeleivingieji draugužiai nuvežė aukštyn į kalnus ir ten paliko. 

Supanikavęs siektelėjo piniginės. Ji buvo savo vietoje, vis dar 
prikimšta banknotų. Automobilio rakteliai kabojo spynelėje. Iš- 
traukęs juos išlipo patikrinti bagažinės. Lagaminas buvo nepalies- 
tas. Aišku, senis buvo pokštininkas, o ne vagis. 

Bet kodel? Kerštas? 

Jei kerštas, tai už ką? 

Gal už tai, kad nupirko jiems maisto. Gal tai pasirodė globėjiš- 
kas gestas: Štai, valgykite, kadangi akivaizdžiai neįstengiate išsimai- 
žinti. Taip, taip ir turėjo būti, bet bausmė atrodė per didelė už 
tokį nusikaltimą. 

Nublokšdamas mintis į šalį, Deividas pažiūrėjo į laikrodį. Pusė 
šešių. Kalnuose pusė penkių — pakankamai laiko sugrįžti į kelią 
prieš sutemstant. Suvokė, kad negalėtų būti toliau kaip pusę my- 
lios nuo to kelio — žo patžes kelio. Galbūt netgi mažiau. Galų gale, 
kokia keršto kaina? Kuo toliau jį vežė, tuo ilgiau patiems teko lipti 
žemyn. Automobilis buvo atsuktas į vakarėjančią saulę. Deividas 
apsisuko ir antra pavara pradėjo ieškoti kelio atgal — tako, 
lengviausiai pravažiuojamo tarp uolų ir krūmų. Artėjant prie bal- 
nakalnio tarp dviejų kalvų, žemė palengva kilo aukštyn. Balnakal- 


nio viršūnėje Deividas sustojo ir susiraukė. Šlaitas kitoje pusėje 

buvo per status. Ne per status įveikti, bet per status tinkamam 
keliui. Galėtum nuvažiuoti automobiliu žemyn, bet nė vienas ne- 
sugebėtų pakilti, pirmiausia — ne vienu tiltu varomu Vo/vo. 

Grįžęs į pradinę poziciją viską apsvarstė. Aišku, juokdariai drau- 
gai paprasčiausiai nesustojo ir neišjungė variklio; norėdami už- 
maskuoti kelią, kuriuo atvažiavo, apsuko automobilį. Deividas ne- 
galėjo numatyti tokio subtilumo, bet prieš apsisukdamas turėjo 
paieškoti kelių. Pokštautojai nusiviltų, jeigu būtų atskleistas jų 
pokštas. 

Deividas išlipo ir dvidešimties jardų spinduliu apėjo automo- 
bilį. Buvo įsitikinęs, kad išlavinta akimi kelias atgal turėtų būti 
matomas kaip išdegintas ženklas baltoje paklodėje. Tačiau jo akys 
nematė. Nerado molio ar smelio lopinėlio, kuriame būtų įsispau- 
dęs pėdsakas. Augmenija, nors ir buvo prispausta automobilio, 
skubiai išsitiesė ir stovėjo petys į petį su visais kitais augalais. 

Jis įvertino saulę ir tris kalvas aplink. Kol užkoptų į kalvą ry- 
tuose, žemė apačioje atsidurtų šešėlyje; jeigu koptų į kalvą vaka- 
ruose, žeme apačioje vis dar būtų apšviesta. Vis dėlto linko rytų 
šlaito kryptin, nes ten buvo namai ir saugumas. Persirengęs džin- 
sais, neperpučiama striuke ir apsiavęs teniso bateliais pasuko va- 
karų link. Tai buvo dulkėtas kelias, nors nelabai sunkus. Kopė 
atsargiai, stengdamasis nepasitempti kulkšnies. Kai jis pasiekė vir- 
šūnę, saulė vos lietė tolimą kalną horizonte. Pavakario erdvėje ne- 
buvo nieko padrąsinančio - jokių šviesų, jokių kelių, jokių namų, 
jokių tvorų - tik nuogų kalvų voros viena po kitos. 

Už bet kurios galėjo būti greitkelis, kaimas ar net visas miestas. 
Iš šio patogaus taško galėjo atsiverti net vaizdas į Marsą. 

Atsigręžęs dešinėn pamatė, kad stovi ant keteros, vedusios, bent 
jau taip atrodė, į negilią daubą prie šiaurinės kalvos viršūnės, stūk- 
sančios gal tik už pusės mylios. „Nors saulė jau bus nusileidusi, 
eiti bus nesunku“ — pagalvojo. Bet po dešimties minučių suprato, 
kad akys apgavo. 

Negilioje dauboje slypėjo ne vientisas gūbrys, vedantis į šiauri- 
nę kalvą, bet tik dar vienos kalvos, išsikišusios į vakarus, papėdė, 
virš kurios stūksojo viršūnė. Niūriai pažiūrėjo žemyn į nepadoriai 
be naudos stovintį slėnyje automobilį, paskui pažvelgė aukštyn į 
kalvą kairėje. Išskyrus paskutiniuosius du šimtus jardų, automo- 
bilį matė visą laiką. Žvilgtelėjo į laikrodį, pasuko valandą atgal 
pagal kalnų laiką. Žinojo, nesvarbu, ką rodė rodyklės, dienos švie- 
sos buvo likę mažiau negu valanda. Tačiau čia kiurksoti nebuvo 

prasmės. Netgi jei po keturiasdešimties minučių vėl tektų grįžti į 
tą pačią vietą. 

Ilgesingai pasižiūrėjęs atgal į Vo/vo pagalvojo, jog būtų gerai, jei 
būtų užtekę sveiko proto įjungti avarinius žibintus kaip orientyrą. 

Nenusileisdamas žemyn po dvidešimties minučių jis pasiekė 
viršūnę, bet nerado nieko įkvepiančio. Tarsi netvarkingai sulanks- 
tyta šiurkšti medžiaga tuščios kalvos tęsėsi horizonto link. Už kokių 
penkiolikos mylių, kalvos viršūnėje, blykčiojo vieniša švieselė, pana- 
ši į blyškią, beviltiškai nepasiekiamą žvaigždę. Apsisuko ir šiek tiek 
nustebęs suprato, kad slėnis, kuriame buvo automobilis, yra ne 
priešais, o kairėje. Vadinasi, atgal teks eiti toli. Mąsliai tyrinėjo 
nusileidimą. Tai, kas iš apačios atrodė kaip viena kalva, iš tiesų 
buvo dvi kalvos. Deividas žiūrėjo į automobilį nuo žemesniosios 
kalvos krašto. Kad pasiektų slėnio apačią, nusileis pirmąja ir apeis 
kairiuoju pakraščiu antrąja. 

Baigus pirmąją kelionės dalį visiškai sutemo. Bandydamas pri- 
siminti, kada praėjusią naktį patekėjo mėnulis, sustojo. Atrodo, 
mėnulį mate atvykdamas į Heisą, o gal išvykdamas? 

Pažvelgęs žemyn suprato, kad klausimas buvo kvailas. Priešin- 
gai negu tikėjosi, neaiškiai įžvelgė apačioje esančio automobilio 
formą, glotnų apvalumą priešais aplinkui kyšančius akmenis. Kai 
nusileido prie upelio, kertančio slėnio dugną, po kelių minučių 
pametė vaizdą iš akių. Tolimesnioji lomos pusė buvo tik kokių 
aštuonių pėdų aukščio, tačiau labai stačių uolų siena. Laikydama- 
sis dešinės Deividas kelias minutes ieškojo saugaus kelio. 

Automobilis, jo apskaičiavimu, turėjo būti kairėje. Taip ir buvo. 

Deja, tai nebuvo automobilis, o tik uolienos klodas, iškraipy- 
tas žolių kuokštų. Niūriai dairydamasis aplink suprato, ką patiria 
kiekvienas keliautojas, paklydęs kalnuose: tamsoje visos kalvos at- 
rodo panašios. 

Ten dar žiema, žmogau. Nušalsi subinę. 

Drebėdamas atsisėdo ant uolos įvertinti galimybes išgyventi 
naktį. Nesinešiojo degtukų ar žiebtuvėlio ir suprato negalįs prisi- 
minti kokios nors senovinės ugnies įžiebimo tamsoje technikos. 
Nebuvo matyt nieko panašaus į urvą, kur būtų galima užsitverti ir 
išsaugoti kūno šilumą. Aplinkui augo vešli žolė. Galėjo ją sutrypti 
per ilgas valandas, sulaužytos žolės prisikimšti rūbus. Nebūtų taip 
efektyvu kaip pūkai (ir būtų pragariškai nepatogu), bet tai turbūt 
išgelbėtų gyvybę. Radęs plyšį, ten žolės prikimšo pirmiausiai, kad 

galėtų įšliaužti ir praleisti naktį. Pagalvojo, kad prikimštais žolės 
rūbais beveik negalės pasijudinti. 

Darbus buvo daug lengviau įsivaizduoti, negu įgyvendinti. Vi- 
durnaktį visiškai nusikamavęs įsirangė į lizdą. Po dešimties minu- 
čių, dusdamas nuo žiedadulkių ir dulkių išsirangė atgal. Nuplėšė 
dar vieną juostą nuo marškinių (dvi jau panaudojo kelnių kleš- 
nėms užrišti). Tada rado lopinėlį sniego. Šaldamas rankas ištirpino 
tiek, kad galėtų sudrėkinti juostą. Įropojo atgal ir su leduota kau- 
ke ant burnos ir nosies pajuto pykinančią pralaimėjimo nuojautą. 

Keista, situacija atrodė labiau žeminanti, negu bauginanti. Gu- 
lėdamas susipakavęs žolėse, kiekvienam kvadratiniam kūno coliui 
degant nuo sudirginimo arba nuo šalčio, jautėsi kaip mulkis, ne- 
sugebantis išgyventi nė trijų dienų be menkos rutinos, nesusiga- 
dinęs sau gyvenimo. 

Po dešiniuoju inkstu į nugarą rėmėsi akmuo. 

Savaime suprantama, akmenų turėjo būti. Akmuo, susikurda- 
mas sau vietos kaip naujas organas, judėjo gilyn, išilgai tulžies ir 
kepenų; šalčio organas, sukurtas slopinti karščiui. Žinoma, ne ak- 
muo judėjo kūnu, o kūnas judėjo ant akmens. Tai irgi nebuvo 
visai tikslu. Veikė kažkokios lygios, bet priešingos jėgos. Deividas 
spaudėsi prie akmens, o akmuo spaudėsi į jį - turėjo spaustis, nes 
būtų prasmegęs žemėje. Kita vertus... 2672 jėgos, tokios didžios... 

Kas, po velnių, tai buvo? 

Nėra jėgos, tokios didžios.... 

Poezija? Kažkas. 

Ar tikrai galėtų išgulėti (2672 jėgos) siurbdamas tą akmenį (t0- 
kios didžios) į savo kūną dar septynias valandas ir neišprotėti. At- 
rodė neįmanoma. Septynias valandas: keturis šimtus minučių, dvi- 
dešimt keturis tūkstančius sekundžių. Jei galėtų lėtai skaičiuoti iki 
dvidešimt keturių tūkstančių, naktis pasibaigtų. 

Vienas, du, trys, keturi... 

Nėra jėgos, tokios didžios.... 

Supratęs mįslės atsakymą, blausiai nusišypsojo. Vargšas Vilja- 
mas Vevelis iš Trejybės koledžo — nevykėlis tarybos narys. Norė- 
jo, kad jį visi prisimintų kaip poetą, tačiau į Mechanikos traktatą 
netyčia patekus menkavertės poezijos kūriniui, pelnė tik juokdario 
šlovę. Išgirdęs savo kūrinį, perskaitytą bendradarbių dėstytojų pa- 
linksminimu, popietinės kalbos metu, labai susirūpino ir tuoj puolė 
taisyti. Vėliau išplėtė, tačiau eilėraštukas taip ir liko literatūros ne- 
susipratimu. 

Nėra jėgos, tokios didžios, 
Kuri įtemptų stygą taip plonai, 
Horizontalia linija, 

Taip tobulai tiesia. 


Šis anekdotas buvo šventa tiesa. Deividas tai žinojo. Jeigu būtų 
buvęs namuose, miegamajame, kurį naudojo kaip kabinetą, būtų 
susiradęs knygų spintos lentynoje tomą su šiuo posmu. 

Nors to nesuvokė, jo mintys judėjo lėtai lyg slenkantys ledynai. 
Nelaimingų Viljamo Vevelio posmų negalėjo prisiminti (kaip įsi- 
vaizdavo) per minutę ar dvi; ilgiau negu tris ketvirčius valandos 
jie plūduriavo smegenyse kaip dalelės tirštame skystyje. 

Suprato, kad daugiau nebejaučia nepakeliamo šalčio — diskom- 
forto pojūčio praradimas yra klasikinis kūno atšalimo simptomas. 
Tačiau neįvertino, kad atsargumo priemonės veikė efektyviau ne- 
gu tikėjosi. Žinoma, dar buvo anksti. Tikras išbandymas ateis sun- 
kią priešaušrio valandą, nes... 


Nėra jėgos, tokios didžios, 

Kuri laikytų žmogų taip šiltai, 

Kad atsisakytų savo formos mirtingumo 
Dėl dėžės medinės patogumo. 


Didžiausias Deivido rūpestis buvo kojos, menkai apsaugotos 
teniso bateliuose. Neaiškiai prisiminęs apsisaugojimo būdą, pasi- 
rūpino ir jomis: išskėtęs pakišo po savimi, tarp sėdmenų ir šlaunų. 
Jautė abi skirtingai. Kai pagaliau buvo patogiai beisikuriąs, kažkas 
priekabiai pareikalavo jo dėmesio — tai atrodė nesąžininga. 

Kvapas. Jūros kvapas. 

Absurdas. 

Tai varpai sukėlė mintis apie jūrą. 

Seši varpai, ir viskas bus gerai, kapitone. 

Radęs protingą paaiškinimą, į kurį galėjo sutelkti dėmesį, įsi- 
klausė. Ne varpai. Pianinas. Senas, prastos kokybės pianinas, gro- 
jantis nemalonią Viktorijos laikų paprastą dainelę. 

Aš esu tik paukštelis paauksuotame narvelyje. 

Nustačius garsą kiti garsai sukosi aplink jį - kaip naktiniai dru- 
giai aplink šviesą: žmonių kalbos, kažkieno juokas, pėdų trinksė- 
jimas į medines grindis. 

Kas tai, po velnių? 

Supratęs, kad nesapnuoja, nusimetė žolių kokoną ir atsisėdo. 
Netoliese, dešinėje, vyko vakarėlis. Nutirpusiomis kojomis nu- 
spyrė likusias žoles, kelias minutes masažavo grąžindamas kojoms 
skausmingą gyvybę. Deividas bijojo, kad garsai baigsis taip staiga, 
kaip baigiasi atgal neatsuktas įrašas. Nusipurtė nuo drabužių lūže- 
nas ir pajudėjo garsų link. 

Ant kitos kalvos keteros apstulbęs stabtelėjo. Kad įsitikintų, 
jog tikrai pabudęs, turėjo dar kartą pasitikrinti pojūčius. Žemiau, 
slėnyje, stovėjo kažkas panašaus į dalį vesterno filmavimo aikšte- 
lės: trisdešimt jardų gatvės ir aikštės. Pastatų fasadai apipjaustyti 
grandininiu pjūklu. Nuomojamų arklių arklidė, gatvelėje arklys 
su vežimu, smuklė, viešbutis, — pusė viešbučio — nupjautas nuo 
viršaus iki apačios per kambario vidurį. Buvo visiškai tamsu, iš- 
skyrus gatvelėje, šalia vežimo, kabanųį žibintą ir geltoną šviesą, 
sklindančią iš smuklės. 

Deividui klupinėjant kalva žemyn, prie pianisto, grojančio 
Sidabro gijos tarp auksinių, prisijungė tenoras, o kažkokia moteris, 
išprovokuodama riaumojantį vyrų juoką, suriko: 

— Kad tu prasmegtum, Džimi Džou! 

Kai Deividas prasistūmė per besisupančias duris, triukšmas lio- 
vėsi, tarsi kas būtų ištraukęs kištuką. Tuzinas visiškai apstulbusių 
veidų atsisuko į jį: 

dažyta prostitutė, pasipuošusi raudonu aksomu ir tinklinėmis 
kojinėmis; 

ūsuotas pianistas su katiliuku ir rankovių raiščiais; 

dabitiškas kortų sukčius — kortų malka sustingo jo rankose 
nebaigus pašyti; 

susikūprinęs bankininkas, vilkintis surdutu ir apsuptas savo pa- 
kalikų; 

kaubojai, susirinkę išgertuvėms po ilgo, purvino galvijų varymo; 

Neramiai laikydamas ranką ant nupjautvamzdžio po baru sto- 
rulis baro padavėjas suglumęs tyrinėjo Deivido veidą. 

Visi spoksojo kaip išjungti prisukami žaisliukai. Tik vienas liek- 
nas pagyvenęs džentelmenas švelnios avies veidu išsiskyrė iš kitų: 
dėvėjo ne to laiko kostiumą, o susagstomą megztinį, marškinius ir 
kaklaraištį. Atsainiai atsirėmęs į barą, šiek tiek nusivylęs, bet vil- 
damasis maloniai papramogauti žiūrėjo į Deividą ir purtė galvą. 

Senas džentelmenas nekantriai mostelėjo ranka. Vyrai, akivaiz- 
džiai nenoriai prisiminę vaidmenis, šnibždėdamiesi palinko prie 
savo gėrimų. Pianistas pradėjo groti. 

— Bijau, — pasakė senis, paimdamas Deivido ranką, - kad tikrai 
čia netinkate. 

— Bet... aš pasiklydau. 

Senas vyras tolerantiškai nusišypsojo: 

— Na, žinoma. Aišku, aš tai žinau. Bet tikrai turite eiti iš čia. 

— Atgal? 

Deividas išsižiojęs žiūrėjo į jį. Pirmą kartą po daugelio metų 
jautė dilgčiojimą akyse. Tai įspėjimas, kad tuoj pasirodys ašaros. 

— Nesuprantate. Negaliu eiti atgal. 

— Žinoma, gali, mano berniuk, — pasakė senis, užjaučiamai link- 
telėdamas. — Viskas bus sutvarkyta. 

— Sutvarkyta? 

— Aišku. Tik leisk man truputėlį pagalvoti. 

Kelias akimirkas pažiūrėjęs į erdvę virš Deivido galvos, senis 
atsisuko ir pasiteiravo: 

— Tedai, Hilai, ar padėsite man? 

Du kaubojai susižvalgė ir atsistojo. 

— Eime, — pratarė senis, — išvesdamas Deividą į gatvelę, kur 
laukė arklys su vežimu. Arklys, masyvus senas širmis, grėsmingai 
suprunkštė. Vežime Deividas išvydo ilgą medinę dėžę. 

— Tedai, Hilai! 

Tarsi pristatydamas Deividui senis linktelėjo dviem kaubojams. 

— Atrodo, kad prireiks Maiklo dėžės. 

Tedas, bekaklis trolis statinės torsu, priekaištaudamas rūsčiai 
pažvelgė į Deividą, bet neištarė nė žodžio. Hilas, aukštas, lieme- 
ningas vyras neįmanomai plačiais pečiais, suniurzgėjo: 

— Sūdas. 

— Liaukitės, didelio čia daikto. 

Du vyrai gūžtelėjo, sulipo į vežimą ir bandė nukelti dėžę nuo 
galo, bet senis tarė: 

— Ne, ne, palikite ten, kur yra. 

— O, Dieve. 

Hilas nužvelgė padėtį vežime, pakėlė laužtuvą ir ėmėsi dang- 
čio, kuris girgždant vinims pakilo. 

— Greičiau, Tedai! Prakeikimas, čiupk jį! 

Tedas patraukė dangtį ir atsargiai padėjo į šalį. 

Deividui su siaubu stebint, iš dėžės išvertė nuogą vyro kūną ir 
paguldė veidu žemyn į purvą prie jo kojų. Raudonas kaklo skudu- 
ras, užrištas ant vieno riešo, dvigubino nuogumo nepadorumą. 

Senis paslapčiom pasilenkė prie Deivido ir paaiškino: 

— Čia prisikėlimas, supranti? 

— Jėzau Kristau, — šnibždėjo Deividas, negalėdamas atitraukti 
akių nuo lavono, kurio užpakalis buvo paraudęs nuo sustojusio 
kraujo. 

Tedas ir Hilas išlipo iš vežimo ir abejingai nuobodžiavo. Senis 
nepritariamai metė žvilgsnį ir iškošė: 

— Na, pakelkite. 

Tedas išpūtė akis, prišlepsėjo prie lavono ir be jokio entuziaz- 
mo paspyrė. 

— Greičiau, — nekantriai ištarė senis, — čia šalta. 

Statinės formos kaubojus suniurzgėjo, susikūprino ir šoktelė- 
jęs visa jėga spyrė į šonkaulius, kurie sutraškėjo šleikštulį keliančiu 
traškesiu. 

— Jėzau, — linkstant keliams atsiduso Deividas. 

— Del Dievo, pakelkite jį! 

Tedas bejėgiškai gūžtelėjo. Hilas su pasišlykštėjimu papurtė gal- 
vą ir paliepė: 

— Imk už rankų. 

— Po velnių, + imk už rankų. 

Abu kartu šiaip taip pastatė kūną. Tedas laikė jį šiurkščiai ap- 
kabinęs iš už nugaros. 

— Greičiau, — Hilas urzgė, - laikyk stačiai. 

— Aš Žikau, šikniau. 

— Sakau aukščiau! 

— Po velnių, negaliu pakelti aukščiau. 

— O velnias, duok man. 

Tiems dviems vėl grumiantis su kūnu, senis dūsavo. Hilas už- 
ėmė Tedo vietą ir laike lavoną iš už nugaros. 

— Gerai, - pasakė Tedas, masažuodamas kumštį, — pasiruošęs? 

— Laikyk, — Hilas perkėlė savo gniaužtais kūną taip, kad šis 
laikėsi jam ant klubo. 

— Gerai. 

Norėdamas arššpalaiduoti Tedas keletą kartų pakėlė ir nuleido 
pečius, atsisuko atgal ir tarsi gorila smogė į lavono pilvą. Nepai- 

sant Hilo gniaužtų, kūnas susilenkė nuo Tedo kumščio. Dvokian- 
čio skysčio srovė išsiveržė iš burnos Tedui ant peties. 

— O šūdas! — isteriškai suriko, bandydamas nupurtyti permerktą 
drabužį. - Tas šūdausis 4pvėm2eė mane! 

Juokdamasis Hilas kūną paleido. Lavonas nukrito ant rankų, 
paskui ant kelių. Kimiai sulojo - kaip šuo, bandantis išvemti kaulą. 

— Eik pasikeisk marškinius, Tedai, — ramiai paliepė senis ir 
nuėjęs atsitūpė šalia vis dar virpančio lavono. Patyrinėjęs keletą 
minučių, labai įsitempęs ištarė: 

- Maiklai. 

Hilas stovėjo atsirėmęs į vežimą ir susidėjęs rankas. Maiklą bu- 
vo apėmusios konvulsijos, tad Hilas pliaukštelėjo liežuviu. 

— Maiklai, na. 

Senis aštriai stukseno krumpliais Maiklo galvą. Tarsi apimtas 
psichikos paralyžiaus Maiklas sustingo. 

— Maiklai. Žiūrėk! 

Lavonui nesujudėjus senis vėl pradėjo stuksenti kaukolę. 

— Žiūrėk, tu idiote! 

Plačiai išsižiojęs Maiklas pakėlė galvą. 

— Nagi, — senis atsiklaupė šalia, suėmė Maiklo galvą rankomis 
ir pasuko rodydamas Deividą. 

- Žiūrėk! 

Išsproginęs juoduojančias akis, Maiklas įdėmiai pažiūrėjo. Ne- 
pajėgdamas sulaikyti drebulio Deividas atsitraukė. 

Vis dar laikydamas nelaimėlio galvą, senis pasilenkė į priekį, 
pažiūrėjo į Maiklo veidą, po to į Deivido, tarsi tikrindamas kampą. 

— Ar matei? 

— Aha, - sumurmėjo Maiklas vis dar išsižiojęs. 

— Gerai, gerai, — ištarė senis, paleisdamas vaikino galvą. 

Senis atsistojo, nusivalė kelius ir nuėjo pasitarti su Hilu. Šiems 
kalbantis prislopintais balsais, Maiklas ir Deividas spoksojo vie- 
nas į kitą. Abu atrodė vienodai pasibaisėję tuo, ką matė. 

— Na, dabar viskas sutvarkyta, — pasakė senis, imdamas Deivi- 
dą už rankos. — Bus laiko išgerti. 

— Laiko? — sugargė Deividas. 

Senis pliaukštelėjo liežuviu: 

— Drįstu pasakyti, gali vieną išlenkti. 

Nustėręs Deividas leidosi įvedamas vidun ir paliekamas prie 
stalo. Muzika ir linksmybės nejaudino jo sudarkytos sielos. Jaus- 

damasis nerealus, egzistuojantis tik paviršutiniškai, kaip vaizdas, 
rodomas ant sienos, sustingęs dairėsi aplinkui. Deividas negalvo- 
jo apie tai, kas nutiko gatvelėje. Tam tikra prasme, m2egalėjo galvo- 
ti. Protas paprasčiausiai atmetė tai, ką priėmė akys. 

Kai senis atėjo su taurėmis ir viskio buteliu, Deividas pasižiū- 
rėjo ir paklausė: 

— Kokia čia vieta? 

Senis tarsi abejodamas apsižvalgė: 

— Galėtum ją pavadinti Negyvėlio smukle. 

— Klausiu, koks miestas? 

Jis nusišypsojo: 

— O, tai, žinoma, ne miestas. Pats matai. 

— Bet kur esa227 

— Mano brangusis, nežinau, ką tau pasakyti. Ne kiekviena vie- 
ta žemėje turi savo pavadinimą. Jeigu tai kiek nors padės, esame 
kalnuose, apie šimtą mylių į vakarus nuo Denverio. 

— Suprantu. | 

Deividas gurkštelėjo viskio ir mėgavosi deginančiu dilgčioji- 
mu, tarsi patvirtinančiu jo realumą. 

— Ar kas nors galėtų padėti iš čia ištrūkti? 

— Viskuo pasirūpinta, mano berniuk. 

Deividas gurkštelėjo dar vieną, jau didesnį, viskio gurkšnį ir 
įtariai apsidairė aplinkui. 

— Kas yra šie žmonės? 

— Bijau, kad nesuprantu klausimo. 

— Ką šie žmonės čia veikia? 

Senis sutrikęs susiraukė. 

— Sakyčiau... linksminasi. 

Grįžus pasitikėjimui, Deividas įsipylė dar vieną. 

— Atrodo, kad tyčia nesupranti manęs. 

— Argi? — senis suspaudė lūpas į nekaltą šypseną. 

— Galbūt tavo ir mano skirtingas suvokimas apie šeimininko 
pareigas. 

— Bijau, kad turėsi tai paaiškinti. 

— Tikrai? Kaip reaguotum į nepažįstamąjį, atsitiktinai užkly- 
dusį į vieną iš tavo mėgstamų vietelių ir reikalaujantį pasakyti, kas 
yra tavo bičiuliai ir ką jie čia veikia? 

Deividas dvejojo. 


— Taip, bet... 

— Taip, tęsk. 

— Sakau... čia yra nežinios vidurys. 

— Tikrai? Įdomi idėja. O jeigu ir taip? 

— Na.... savaime suprantama, man smalsu. 

— Sakai, kad tavo smalsumą sukėlė vieta, vadinama nežinios 
viduriu? 

— Taip, teisingai. 

Atrodė, kad senio gerumo aura išsisklaidė. Jis įbedė į Deividą 
šaltą žvilgsnį. Pasėdėjęs dešimt minučių Deividas pasiteiravo, kas 
atsitiko. 

— Bijau, kad paprasčiausias pasibjaurėjimo tokiais kaip tu prie- 
puolis. 

— Tokiais kaip aš? 

Senis pašaipiai pakėlė antakį. 

— "Tikriausiai žinai, 404s esi. 

— Na, manau, kad nežinau. 

Senis niūriai nusišypsojo: 

— Turbūt tai ir yra mano pasibjaurėjimo priežastis. 

Deividas suglumęs papurtė galvą. 

— Atsiprašau, paprasčiausiai nesuprantu. 

Apžvelgdamas kambarį senis pasisuko kėdėje ir suglumo pa- 
stebėjęs kampe sėdintį didžiulį indėną, apsigaubusį gūnia. 

— Arklių Žudike, — pašaukė, — gal ateitum čia minutėlei? 

Nepajudindamas plačios masyvios galvos indėnas atsisuko. Pa- 
kilęs priėjo prie jų stalo ir stovėjo žiūrėdamas tyloje. Jo raupų sub- 
jaurotas veidas buvo neįskaitomas. 

— Arklių Žudike, pasakyk, ar žinai, koks aš esu? 

Indėnas akimirką niūriai tylėjo. 

— Žinau. 

— O ar žinai, koks tu esi? 

— Taip. 

Jis sprigtelėjo pirštu Deivido pusėn. 

— O šis — ne. Nežino, koks jis yra. 

Indėnas iš padilbų tyrinėjo Deividą. Švininis žvilgsnis reiškė 
antipatiją — lyg būtų vertinęs nedaug vilčių teikiantį medžioklinį 
šunį. 

— Ar manai, kad galėsi jį apšviesti? 

— Ar galėsiu? Turbūt ne. 

— Kodel ne? 

Indėnas sunkiai gūžtelėjo ir paniekinamai suspaudė lūpas: 

— Per senas. Per daug neišprusęs. 

Senis atsisuko į Deividą ir linktelėjo: 

— Taip, bijau, kad jis teisus. Ačiū. 

Kai Arklių Žudikas nudrimblino prie savo stalo, Deividas žiū- 
rėdamas į gėrimą susiraukė. Jautėsi įsižeidęs dėl nepagrįsto puolimo, 
svarstė, kaip galėtų apsiginti nuo šio neapibrėžto kaltinimo. Kol 
apsisprendė, nuo ko pradėti, senis atstūmė kėdę ir atsistojo. 

— Manau, kad jie jau pasiruošę. 

Deividas abejodamas apsižvalgė aplinkui ir atsisuko į besisu- 
pančias duris. Po akimirkos virš durų pasirodė gumbuotas Hilo 
veidas ir vieną kartą linktelėjo. 

Eidamas lauk į ledinį orą Deividas aplink save jautė įtemptą 
laukimą — tarsi jis būtų aktorius, pradedantis vaidinti lemiamą 
sceną. Vežimas buvo atitemptas priešais smuklę. Garuojantis šir- 
mis atsisuko ir priekaištingai pasižiūrėjo. Tedas stebėjo iš vežėjo 
vietos. Jo veidas šmėkščiojo iš po smarkiai dėmėtos kaubojiškos 
skrybėlės. Hilas stypsojo atsirėmęs vežimo gale, susidėjęs rankas, 
su dantų krapštuku burnoje, tačiau akyse nebuvo nerūpestingu- 
mo. Nors atrodė, kad atidžiai apžiūrinėja arklį, buvo akivaizdu, 
kad senis kažko laukė. Kažko, pradėsiančio žygį, nubrėšiančio nu- 
matytą ribą. 

Deividas, nežinodamas, kaip elgtis, ėmė lipti į vietą šalia Tedo, 
bet pajutęs senio delną ant rankos, sustojo. 

— Tau bus patogiau gale, — tyliai pasakė. 

Deividas žvilgtelėjo į vežimą ir pamatė, kad medinė dėžė vėl 
buvo savo vietoje. Pažvelgus dar kartą akys išsiplėtė. Dėžė iki vir- 
šaus buvo prikrauta žo/ės. Pajuto, kad nebėra plaučiuose kvapo — 
tarsi kas būtų smogęs į pilvą. 

— Ne, - prislopintai sušnibždėjo. 

Įlipęs į vežimą, Hilas kviesdamas pakėlė viršutinį žolių sluoksnį. 

— Ne, — vėl ištarė Deividas, atsargiai pasitraukdamas. 

— Ber turi grįžti atgal, — atkakliai tvirtino senis. 

— Ne. 

Trys vyrai didžiai susidomėję stebėjo, kaip Deividas traukiasi 
atgal. Kai pasiekė gatvelės pradžią, senis ištarė tik vieną žodį. 

— Maiklai. 

Deividas atsisuko. Maiklas, pasikišęs po savimi kojas, juodą 
žvilgsnį įbedęs į Deividą, spoksojo, tarsi tas būtų siaubo šmėkla. 

— Maiklai, - pakartojo senis, — 2:vesk jį. 

Deividas apsisuko ir nubėgo. 

Ant gūbrio virš miesto, kuris nebuvo miestas, šnopuodamas 
sustojo ir pasižiūrėjo atgal. 

Prisikėlęs lavonas, beveik švytintis savo blyškumu, aiškiai buvo 
matomos už dviejų šimtų jardų. Jis kerėplinosi jo link. Kiekvieną 
žingsnį žengdamas jis groteskiškai svyravo dėl sutraiškytos krūti- 
nės, sunkiai laikė pusiausvyrą. Tedas, Hilas ir senis slampinėdami 
aplinkui vežimą atsainiai stebėjo — tarsi žiūrovai kiaušinio nešimo 
šaukšte varžybose. 

Atgavęs kvapą Deividas pabandė sukurpti strategiją. Įvertinęs 
Maiklo galimybes jautė, kad neribotą laiką paprasčiausiai eidamas 
skubiu žingsniu galėtų pirmauti. Tačiau jųdviejų, keliaujančių per 
begalines kalvas, amžinai skiriamų tik dviejų šimtų jardų atstu- 
mo, vaizdas nebuvo labai patrauklus. Deividas nenorėjo rizikuoti, 
paversdamas tai paprasčiausiu ištvermės išbandymu. 

Kildamas į kalvą priešais save tikriausiai matė besileidžianų me- 
nulį. Kol ėjo mėnulio link, nebuvo jokio pavojaus, kad eina ra- 
tais. Tai suteikė pranašumo. Nematydamas Deivido Maiklas ne- 
žinos, kokia kryptimi jis nuėjo, ir pradės klajoti kalvomis kaip 
papuola, visiškai pasimetęs. Deividui atrodė, kad dešimties minu- 
čių bėgimo turėtų pakakti nusikratyti Maiklu. 

Tačiau to pakako tik nusikamuoti ir įklimpti purve. Deivido 
gerklė švokštė taip skausmingai, tarsi jis būtų prarijęs įkaitusį žars- 
teklį. Laukdamas, kol širdis nustos daužytis ir kvėpavimas vel bus 
normalus, klausė savęs, ar iš viso verta toliau judėti. Pažiūrėjęs į 
laikrodį nustėro, kad dar tik trečia valanda — pakankamai laiko 
mirtinai sušalti, jei nejudės. Nucaręs, kad dešimties minučių poil- 
sis bus visai saugus, atsidusęs užsimerkė, po penkių minučių su- 
klupo ant nutirpusios kojos, neapgalvotai nuleistos žemyn nuo 
pylimo, ir bejėgiškai šnopuodamas liko gulėti. 

Žmogus gali aplenkti elnią. 

Deivido tėvas, ne medžiotojas, bet nenuilstantis tarpusavyje 
nesusijusių informacijos nuotrupų rinkėjas, pasakė jam tai, kai 
dar buvo vaikas. Tėvo nuomone, tai buvo smegenų pranašumo 
prieš greitį įrodymas, galbūt žmogaus pranašumo prieš visus kitus 
tvarinius. 

Žmogus gali aplenkti elnią. Ar apie tai galvojo senis? 

Aišku, tu žinai, koks esi. 

Ar tu žinai, koks aš esu? 

Ar yra kas nors, galintis aplenkti žmogų? 

Deividas pasitempė aukštyn, pasikėlė ant alkūnės ir apsidairė. 
Niekas nejudėjo; oras buvo toks ramus ir tylus, tartum gyvybė 
niekada nebuvo užgimusi šioje planetoje. Numanė, kad buvo toli 
palikęs savo persekiotoją. Bet, žinoma, ir elnias taip galvoja; pa- 
stebėjęs medžiotoją dumia į priekį ir įsivaizduoja esąs saugus, kol 
medžiotojas vėl pasirodo ir vėl išprovokuoja elnią skrydžiui — ir 
vėl, ir vėl, kol visiškai išeikvoja jo energiją. 

Deividas nugrimzdo atgal į purvą ir žiūrėjo į tolimą beširdę 
visatą virš galvos, svarstydamas, ar iš viso verta pakilti ir bėgti to- 
liau. Dar tebesvarstė, kai išgirdo virš galvos į uolas braižantis Maiklą. 

Apsisuko, atsiklaupė ir žvilgsniu susirado juodas Maiklo aki- 
duobes. Ar tu žinai, koks esi? Ar tu žinai, koks esu aš? 

Tvarinys, kažkada buvęs vyras, vardu Maiklas, dabar kažkas 
kitas, spoksojo beviltiškai išsižiojęs, įbaugintas, tarsi susidūręs su 
šlykščiausiu pragaro siaubu. 

Dejuodamas Deividas pasikėlė ir nuklupinėjo šalin. Jis bėgo, 
bet žinojo, kad tai tik nyki bėgimo parodija. Panaši į tokią, kokios 
būdavo organizuojamos Dachau prižiūrėtojų pasilinksminimui, 

Pakelk koją ir nuleisk. 

Pakelk koją ir nuleisk. 

Ei, žmonės, eikite Negyvyvėlio krypuojančia eisena! 

Deividas tik pusiau suvokė, kad bėga užsimerkęs. Visiškai aiš- 
kiai ir skaudžiai suvokė tai, kai užkliuvo už kažko stovinčio juos- 
mens aukštyje ir perskrodęs orą išsidrėbė. Minutę gulėjo veidu 
žemyn, dusdamas. Paskui apsivertė pažiūrėti, į ką atsitrenkė, ir 
neatgaudamas kvapo pradėjo juoktis. Jis atsitrenkė į patį gražiau- 
sią kada nors matytą daiktą. 

Apdulkėjusį, tamsiai žalią 1988-ųjų laidos Vo/vo sedaną. 

Įlipo, pasuko raktelį ir netikėdamas klausėsi variklio garso — 
paties gyvenimo simfoninio dūzgesio. 

Palikęs pravertus langus įjungė šildytuvą, įlipo pro galines dure- 
les, susirangė ant sėdynės ir nuoširdžiai švelniai glostė veliūrą. 

Jeigu gali dabar mane pasiekti, Maiklai, sveikas atvykęs! 

Jis užmigo per kelias sekundes. 

Iki vidurdienio retame kalnų ore saulė pavertė automobilį or- 
kaite. Kai skaudančios kojos priminė praėjusios nakties nuotykius, 
Deividas sujudėjo dejuodamas. Prieš išlipdamas ir nušlubuoda- 
mas ieškoti saujos sniego troškuliui numalšinti, atsisėdo, apžvelgė 
slėnį ir aplinkines kalvas. Kol tupėdamas už žemos pušies valgė 
sniegą ir kūrė detalų dienos planą, akys visą laiką judėjo. 

Grįžęs į automobilį ištuštino plastikinį stiklų ploviklio butelį, 
iššveitė jį purvu, paskui sugaišo dvi valandas, tirpindamas sniegą 
— tai viena tų užduočių, kurias lengviau sugalvoti, negu įgyven- 
dinti. Tada įvyniojo butelį į marškinius kartu su ryšulėliu atsargi- 
nių drabužių, pasiruošė nešulį ant nugaros, dar nuplėšė nuo gali- 
nio vaizdo veidrodžio iki šiol buvusį nenaudingą kompasą, Timo 
padovanotą prieš dvejas Kalėdas. 

Dirbdamas svarstė kuria kryptimi eis. Vakarai netinka: praleis- 
tų likusią dienos dalį eidamas priešais saulę. Rytai — taip pat: jis 
buvo pusiau įsitikinęs, kad praėjusios nakties įvykiai iš dalies bu- 
vo viena ilga haliucinacija, sukelta netyčia pasinėrus į haliucinuo- 
jančias žoles. Jeigu Negyvelio smuklė buvo tikra, ji stovėjo rytuose. 
Pasirinkimui tarp šiaurės ir pietų argumentų nebuvo, tik intuici- 
ja. Ji patraukė Deividą į pietus. 

Deividas apytiksliai apskaičiavo, kad iki sutemų galėtų nueiti 
mažiausiai dvidešimt mylių. Už dvidešimties mylių kas nors turė- 
tų būti: miestas, ranča, kelias, elektros linija. Apie ketvirtą valan- 
dą kraštovaizdis šiek tiek pasikeitė. Nusileido gal tūkstantį pėdų, 
kalvos buvo nuolaidesnės ir toliau viena nuo kitos. Tik miglotai 
suvokė skirtumą. Kojos pradėjo virpėti, vis sunkiau ir sunkiau da- 
rėsi atsikratyti vis grįžtančios minties, kad laikas sustoti ir paval- 
gyti. Fantazijos apie maistą taip apniko, kad tik praėjęs dešimt 
žingsnių suprato kirtęs porą padangų vėžių. Papurtė galvą ir su- 
grįžo atgal: jos buvo dulkėse — ryškios ir šviežios. Deividas ilgai 
dairėsi į abi puses, bet nebuvo jokio transporto priemonės ženklo. 
Tada acsiklaupė, atsirėmė rankomis: gal pačiuose pėdsakuose yra 
koks nors ženklas, išduodantis, į kurią pusę jie veda. 

Ženklo nebuvo. Kadangi atrodė nesvarbu, ar eina vėžių pra- 
džios ar pabaigos link, pasuko į rytus, kad neakintų besileidžianti 
saulė. Po pusvalandžio perėjęs pakilimą pastebėjo džipą, stovintį 
už ketvirčio mylios, ir nusprendė, kad sugrįžo sekme. Pradėjo bėgti 
prie džipo, bet pamatęs, kad jis tuščias, sulėtino žingsnį. 

Deividas buvo maždaug už dvidešimties jardų nuo automobilio. 
Nuo tako pakilo dulkės. Jis išgirdo medžioklinio šautuvo pokštelėji- 
mą. Sustojo priblokštas, negalėdamas suvokti fakto, kad šovė į jį. 

— Likite ten, kur esate, pone, — kažkas sušuko kairėje. 

Pažiūrėjęs aukštyn akimirką pamanė, kad tai Hilas stovi ant 
pakilimo už penkiasdešimties jardų. Figūra buvo ta pati, — aukš- 
tas ir liemeningas — bet panašumas tuo ir baigėsi. Deividas ne- 
linksmai nusijuokė iš šovusios į galvą minties: Š bent jau žmogus. 

Vyras atsargiai ėjo artyn. Šautuvas prie šono nukreiptas taip, 
kad Deividas aiškiai matė vaizdą vamzdžio apačioje. Priėjęs pa- 
kankamai arti, vyras šautuvą pakeitė masyviu juodu pistoletu. Jį 
lydėjo toks par didelis juodas šuo, atrodantis kaip mistinė figūra 
vingiuotame tunelyje. 

— Stebėk jį, Žvėrie. 

Šuo nudrimblino pirmyn, atsitūpė priešais Deividą ir parodė 
stiprių baltų dantų rinkinį. | 

— Nusiimk tą ryšulį, nesvarbu, kas ten yra. 

Deividas atrišo marškinių rankoves nuo juosmens. ir ryšulėlis 
nukrito žemėn. 

— Susidėk rankas ant galvos. 

— Klausykite, — ištarė Deividas 

— Užsičiaupk. 

Deividas susidėjo rankas ant galvos ir laukė, kol vyras ieškoda- 
mas ginklų kruopščiai tikrino. Deividas suvirpėjo pajutęs, kad gin- 
kluotasis ištraukė iš užpakalinės kišenės jo piniginę, bet šiuosyk 
nutylėjo. Girdėjo naršant kortelių aplanke, paskui pajuto įdedant 
atgal į kišenę. Tai buvo geras ženklas. 

— Gali nuleisti rankas. Lipk į automobilį, galinę sėdynę, deši- 
nėje pusėje. 

Deividas tiksliai įvykdė nurodymus. 

— Stebėk jį, Žvėrie. 

Žvėris įšoko vidun, į kairę pusę, ir atsitūpė priešais Deividą. 
Įsiropštė ginkluotasis, užvedė variklį ir pasuko į rytus. 

— Nedaryk jokių netikėtų, staigių judesių, — paaiškino, — arba 
jis pavers tave mėsainiu. 

— Tikiu, — ištarė Deividas. — Koks jis — kokia veislė? 

— Pitbulis. 

Nesiruošdamas prieštarauti Deividas nejautė ypatingo pavo- 
jaus, tik žiūrėjo į buką juodą šuns galvą ir masyvią krūtinę nuošir- 
džiai gėrėdamasis. Tai buvo tvirta, puikiai suformuota kovos ma- 
šina — kaip romėnų gladiatorius. Deividas atsargiai siekė pinigi- 
nės, o šuo žiūrėjo susidomėjęs, bet ramus. Kiek galėjo suprasti 
skubiai patikrinęs — niekas nepaimta. 

Dabar, neįrėmęs ginklo, vairuotojas nebeatrodė ypatingai pa- 
vojingas. 

Jis rūkė, vairavo viena ranka, visiškai atsipalaidavęs. Po suglam- 
žyta, dėmėta nuo prakaito kaubojiška skrybėle sudiržęs veidas bu- 
vo geros formos, išraiška rami ir savimi pasitikinti. 

Sutvarkius atrodytų kaip niūriai nusiteikęs jaunas Džonas Vei- 
nas. Netgi su ginklu rankoje atrodytų daugiau dalykiškas ir abe- 
jingas, negu priešiškas. Deividas pamanė, kad tai būtų geras mo- 
mentas užvesti kalbą. 

— Norite tikekite, norite ne, — pradėjo, — esu laimingas, kad 
sutikau jus. 

— Tikrai? 

Atsakymas buvo santūriai mandagus, tarsi Deividas būtų pra- 
nešęs esąs Dalaso kaubojų gerbėjas. 

— Paklydęs čia klaidžiojau aplinkui dvi dienas. 

— Nelabai įdomi vieta klaidžiojimui aplinkui, tai faktas. 

Deividas kelias minutes tyliai gromuliavo šį dviprasmišką pa- 
stebėjimą, tada paklausė, kur važiuoja. Vairuotojas neatsakė į klau- 
simą, ir Deividas suprato, kad ir kiti panašūs klausimai liks be 
atsako. 

Nerimas stiprėjo, nors už praėjusios paros išgyvenimus vargu, 
ar kas labiau sukrėstų. Galų gale, jeigu kažkas turėjo mintį jį nu- 
žudyti, tai būtų padaryta. Be abejo, Deividas pažeidė nuosavybės 
ribas, bet nepiktavališkai. Jeigu turėtų galimybę pasiaiškinti, bu- 
vo įsitikinęs, neliktų jokių bėdų. 

Po dešimties minučių jie stačiu taku privažiavo prie kilnojamo 
namo, patupdyto ant kalno. Namą juosė statūs šlaitai. Į visas puses 
vėrėsi apylinkių vaizdai. Kiek matėsi, kalvos buvo tokios pat tuš- 
čios. Į kalną kitoje pusėje kilo nelygus kelias. Kilnojamas namas 
buvo švelnių formų, nudažytas pasteline melyna spalva — šiek tiek 
panašus į mergaitę, įstrigusią dykumoje šeštojo dešimtmečio va- 


182 DANIEL OUINN 


karėlio rūbais. Namas užkeltas ant cementinių blokų, be apatinės 
dalies, niekur nesimatė elektros linijos. Šalia namo stovėjo paskuri- 
nio modelio sunkvežimis pikapas ir 500 galonų propano cisterna. 

Vairuotojas sustojo, išlipo, išėmė iš dėklo pistoletą ir tarė: 

— Eime. 

— Neverta, - protestavo Deividas, bet tas tik nekantriai moste- 
lėjo ir nusivedė cementiniais laiptais į svetainę. 

Viduje, ant sofos, gulėjo senas vyras ir skaitė. Jis nuleido knygą 
ir pakėlęs galvą per akinių viršų smalsiai spoksojo į Deividą. 

— K3 mes čia turime, Robi? | 

Robis įdėjo pistoletą į dėklą. 

— Radau klaidžiojanųį aplinkui, netoli garažo. 

— Nemačiau jokio garažo, — skubiai įsiterpė Deividas. 

— Aba, — numykė senis, nuleisdamas nuo sofos kojas ir atsisės- 
damas. Senis nusiemė akinius ir susidomėjęs tyrinėjo Deividą. 
Akys, įspraustos ilgame arkliškai britiškame veide, buvo paraudu- 
sios, su dideliais maišais paakiuose. Nors buvo lieknas, atrodė pla- 
tus kaip durys, atsistojęs būtų aukštesnis už Deividą trimis coliais. 
Pilkšvai balti plaukai buvo nekirpti ir minkšti — tai suteikė jam 
nerūpestingumo. 

— Nori alaus? — Robis paklausė, atidarydamas šaldytuvą. 

Deividas pasitikslino: 

— Ar mangs klausi? 

— Aišku. 

— Taip, ačiū. 

Visi baldai buvo iš Goodwi/! tirmos: purvinai gėlėta, aptrinta 
senio sofa, dvi skirtingos kėdės ir dėmėtas, cigarete apdegintas ka- 
vos staliukas. Kažkas beviltiškai bandydamas suteikti namui jau- 
kumo pasistengė ir pakabino ant langų pigias, saulėje išblukusias 
medvilnines užuolaidas su vaikų darželio eilėraštukų motyvais. 

Džekas ir Džilė kopė į kalvelę. 

Vieta dvokė prakaitu, dulkėmis ir cigarečių dūmais. Robis pa- 
mėtėjo Deividui skardinę Co07s, vieną atsidarė sau. 

— Esu Harvis, — pasisakė senis, ištardamas av7s, — o štai, jeigu 
dar neprisistatė, Robis. Galų gale neturime priežasties būti necivi- 
lizuoti. 

— Mano vardas Deividas Kenesis. 

— Sveiki. Kol kas sėsk ir palauk, kol nuspręsime, ką su tavimi 
daryti. 

— Kodėl turėtumėte ką nors su manimi daryti? — sėsdamasis 
priešais pasiteiravo Deividas. — Aš tik paklydau kalnuose. Viskas, 
ko noriu — grįžti atgal į civilizaciją. 

— Aha, žinoma. Ką tu manai, Robi? 

— Taip, tai turbūt tiesa. Niekas, ką nors nutuokiantis, nebūtų 
keliavęs taip, kaip jis. 

— Taigi, — ištarė Harvis, atsisukdamas į Deividą. 

— Neturi jokių blogų kėslų, vadinasi, visiškai nekenksmingas. 
Kita vertus, ne toks jaunas, kad manytum, jog nekaltumas yra 
neįveikiama apsauga nuo nelaimės. 

— Ne, žinau, kad nėra. 

— Taigi, Robi, ką tu darytum? 

Šis gūžtelėjo. 

— Padėčiau. 

Senio veidas susidėliojo į patenkintą vypsnį. 

— Matai? Bent jau šį vakarą esu tavo apsauga nuo nelaimės. 

— Ką turite galvoje? 

— Robis iš prigimties yra barbaras, manantis, kad visas proble- 
mas galima išspręsti vienu kirčiu. Tavo laimei, mūsų valdovas ir 
šeimininkas, viską matantis Čarlis, mąsto priešingai. Ir aš esu Čia. 

— Atleiskite, vis dar nesuprantu. 

— Už butelį gėrimo per dieną, stogą virš galvos ir menką mėnesio 
algelę esu Robio šeimininkas taip, kaip Robis yra Žvėries šeimi- 
ninkas. Man septyniasdešimt devyneri, esu alkoholikas, akys nu- 
silpusios, kojos beveik nusilpusios, bet Čarlis pasitiki manimi, nes 
protas veikia gerai — kaip visada. 

Robis atsiduso. 

— Čakas lieps mums jį paslėpti. 

Senis nepritariamai pažvelgė per akinių viršų. 

— Tada paslėpsime. Tuo tarpu suteiksiu sau malonumą pasimė- 
gauti pokalbiu, kuris nebus vien niurnėjimas. 

Vel atsisuko į Deividą. 

— Atrodai išsilavinęs žmogus. 

— Dauguma žmonių pasakytų, kad taip. 

— Aha, taip pat ir kuklus. Dabar žiūrėdamas į mane gali nepa- 
tikėti. Esu padugnių ir nevykėlių bendrininkas, bet dirbau prie 
Manheteno projekto*. 


* Manheteno projektas - 1942 m. rugsėjo mėn. suburta mokslininkų iš JAV, 
Anglijos ir Kanados grupė, kurios tikslas buvo sukurti atominę bombą. 

Deividas mandagiai pakėlė antakius. 

— Nereikėtų šaipytis, mano berniuk. Tai visiška tiesa. Neištvė- 
riau iki galo; buvau per daug maištingas, bet mano pavardė 
paminėta. Ir dabar gaunu pensiją už savo indėlį. 

Robis bjaurėdamasis atsiduso. Pasiėmęs dar vieną alaus, išėjo į 
lauką. | 

Harvis kimiai nusijuokė 

— Įgrisau jam taip, kaip ir jis man. Iš tikrųjų negaliu jo kaltinti. 

— Gal galėtumėte paaiškinti, kodėl jums taip trukdau? Man tik 
rūpi kuo greičiau išsikapstyti iš čia. 

— Suprantu, kad esi ne iš šių vietų: žinotum, kad tai nesveika 
vieta atsitiktiniam tyrinėtojui. Daugybė nepažymėtų kapų čia at- 
sivers Didžiojo Teismo dieną. 

Deividas susiraukė. 

— Marihuana? 

— Ar tikrai nori Žinoti? 

— Ne, Tai ir yra esmė. Nieko nežinau ir 2e207;u nieko žinoti. 
O iš tikrųjų nieko nemačiau. 

— Ach, bet bijau, kad matei. Matei du vyrus, vienas iš jų gin- 
kluotas, ir kilnojamą namelį, paslėptą kalnuose. Labai vertinga 
informacija daugeliui įvairių žmonių. Kai kurie jų labai negailes- 
tingi. Labai pavojinga informacija tau ir mums. Turi tai apmąsty- 
ti, mano berniuk. 

Kelias minutes Deividas galvojo, tada tarė: 

— Klausykite, kurių galų man reikia kam nors kažką pasakoti. 
Tai ne mano reikalas. Noriu iš čia ištrūkti. Jeigu tai padarysiu, jau 
rytoj vakare būsiu už penkių šimtų mylių nuo čia. 

Harvis pritariamai linktelėjo. 

— Taip, tikiu tavimi. Esu toks paciklus iš prigimties. Aš visus 
mylių. 

— Ar tas Čarlis nepatikės jūsų žodžiu? 

— Ach, Čarlis... Ne, nepatikės mano žodžiu, nes žino mano 
pasitikėjimą. Tačiau ne viskas prarasta. Čarlis yra lošėjas. Jeigu 
jam patiksi ir bus optimistiškai nusiteikęs, tada tau į marškinių 
kišenę įkiš šimto dolerių banknotą ir paleis. 

— O jeigu jis nebus optimistiškai nusiteikęs? 

Harvis gūžtelėjo. 

— Turime tikėtis geriausio. 

Deividas apsidairė tuščiame kambaryje. 

— Kaip susisiekiate su juo? 

— Mes nesusisiekiame. Mes visiškai atskirti. Carlis atvažiuos iš 
ryto. Ar dar nori alaus? 

— Ne, bet pageidaučiau ko nors užkąsti; nevalgiau pusantros 
paros. | 

Harvis pliaukštelėjo liežuviu. 

— Pats nevalgiau savaitę. Retai valgau, kai geriu, bet vaišinkis. 

Deividas ėmė ieškoti virtuvėje maisto. Robis įsėlinęs riktelėjo, 
ką darąs, po galais. 

— Ieškau ko nors valgomo. 

— Eik lauk iš čia. Ką nors paruošiu. Atidarė spintelę ir išėmė 
skardines. 

— Ar manei, kad ieškau peilio? 

— Ne. Jei būtum radęs, būčiau atėmęs, - atsiliepė Robis. - Man 
tik nepatinka tvarkyti kitų žmonių padarytą netvarką virtuvėje. 

— Atsiprašau. 

Robis niūriai suprunkštė, nes buvo įpratęs turėti reikalų su idio- 
tais ir neišmanėliais. 


— Dalelių greitėjimas, taip ir sakiau... — tarė Harvis, sėdėdamas 
prie stalo su pilna stikline burbono, kai Deividas ir Robis valgė. — 
Aišku, dabar tai paskutinis mados žodis, bet 1944-aisiais aš sa- 
kiau, kad dalijimasis neturi ateities. Tada tapau labai nepopuliarus, 
galiu pasakyti. Dabar, aišku, visi alina smegenis, ieškodami būdo, 
kaip įstumti protoną į vandenilio branduolį. Visiškai beviltiška. 

— Kas beviltiška? — paklausė Deividas. 

— Na, matai, užsikabino už vandenilio atomo, nes jis papras- 
čiausias — tik vienas protonas. Bet, apskritai kalbant, jo elektronas 
yra taip toli kaip Žemė nuo Saulės. 

— Teigiate, kad jie dirba ne su tuo atomu? 

— Būtent. 

— Kurį turėtų naudoti? 

— Ach, sakyčiau kobaltą. Dvidešimt septyni protonai, ir elek- 
tronai daug arčiau branduolio, supranti? - Daug kompaktiškes- 
nis, daug lengviau valdomas, - paaiškino Harvis. 

Robis nusišluostė popierine servetėle lūpas, pasidėjo ją šalia 
lekštės ir visiškai draugišku tonu pasakė: 

— Žinai, Harvi, esi visiškas šūdas. 

— Ach, neandertalietis pabudo! O ką tu pasirinktum, Robi? 
Gal anglį? 

— Kada paskutinį kartą buvai laboratorijoje? 

— O, dabar jau bus trisdešimt metų. 

— Tada nė velnio apie tai nežinai. 

Harvis pritariamai sukikeno. 

— Robis mano, kad Los Alamo* burtininkai per pastaruosius 
trisdešimt metų patikslino subatominę visatos struktūrą ir nie- 
kam apie tai nepranešė. 

Robis susidėjo rankas, atlošė kėdę atgal. 

— Kokia dabar padėtis, Harvi? Esame lygūs, argi ne? 

— Ne, tu man skolingas, - Harvis atsisuko į Deividą ir paaiškino, 
— jis man pralaimėjo dešimt tūkstančių dolerių, susilažinęs, kad 
Džonas Steinbekas paraše knygą „Geroji žemė“**, 

— Gerai, laimėsiu kitus dešimt tūkstančių dolerių, kai susijun- 
gimas su vandenilio atomu bus įvykdytas. 

— Sakai, anksčiau negu su kokiu nors kitu atomu? 

— Teisingai. | 

Harvis gūžtelėjo. 

— Taip ilgai negyvensiu, kad atsiimčiau pinigus, bet vis tiek 
gerai. Gali sumokėti mano agentui. 

— Gal verčiau lenkime rankas? 

— Kodėl? Ar šį vakarą jautiesi stipresnis negu paprastai? 

— Nori lenkti rankas, ar ne? 

— Žinoma, prašom, — pasakė Harvis. Atidengdamas blyškią, 
glebią ranką pasiraite rankovę ir vėjavaikiškai nusišiepė Deividui: 

— Vieną dieną ketinu nupirkti jam marškinėlius su užrašu: Gi- 
męs pralaimėti. 

Du vyrai susikibo rankomis ir veriamai žiūrėjo vienas į kitą per 
stalą. Po minutės akys išvirto, rankos drebėjo, raumenys išsipūtė. 
Harvio veide pasirodė kvailokas šypsnys: 

— Nesukčiauk, — iškvėpė. 

— Man nereikia sukčiauti. 

— Ach, sumurmėjo Harvis, nulenkdamas Robio ranką colio 
atstumu nuo stalo paviršiaus. Ranka kelias sekundes sustojo, po 
to pradėjo kilti. 

— Kas dabar, Harvi? — tyčiojosi Robis. 

— Žemyn! - sukomandavo senis. 


* Los Alame įkurta Nacionalinė branduolinių tyrimų laboratorija. 
** Iš tikrųjų knygą „Geroji žemė“ (The Good Earth, 1931) parašė amerikiečių 
rašytoja, Nobelio premijos laureatė Perlė Bak (Pearl S. Buck). 

Robio krumpliai stuktelėjo į stalą, du vyrai berniokiškai kiken- 
dami išsiskyrė. 

— Turiu siaubingai stiprias rankas, — pasigyrė Harvis. Paraudu- 
sios akys žibėjo iš pasitenkinimo. 

Kai atsistojo sutvarkyti stalą, Robis pašaipiai mirktelėjo Dei- 
vidui. 

Deividas nustebęs papurtė galvą. 

— Oi, aš variau juos iš proto! Nebuvau ramus, nedirbau be 
atvangos. Bet negalėjo manęs nušauti - negalėjo nušauti nė vieno 
iš mūsų, suprantate? Bijojo, kad pasakysime viską, ką žinome, vo- 
kiečiams arba rusams. 

— Kad galėtų detaliai studijuoti atominio sprogimo efektą, tu- 
rėjo sukurti ypatingai didelio greičio vaizdo kamerą. Tūkstančio 
kadrų per sekundę. Mičelo filmavimo kamera buvo pati greičiau- 
sia tuo metu. Ji kainavo ketvirtį milijono dolerių, bet filmavo tik 
keturis šimtus penkiasdešimt kadrų per sekundę. Kilo problemų 
dėl išlaikymo. Juostai sukantis tokiu greičiu, kokio jie norėjo, su- 
sidarydavo tokia trintis, kad ant juostelės užsidegdavo nitratas, 
tiesiog susprogdavo. Vieną dieną gulėjau paplūdimyje Fort Lau- 
derdeile, Floridoje, ir sugalvojau sprendimą. Nuėjau į telefono 
būdelę ir paskambinau bosui į Los Alamą. Džimui Makmaho- 
nui... Džeimsui Aloizijui Ksavjerui Makmahonui... Pamirškite 
išlaikymą, pasakiau. Naudokite prizmę, sumontuotą ant ašies. 
Tūkstantis kadrų per sekundę, dešimt tūkstančių kadrų per se- 
kundę, kiek tik norite. Tai ir buvo. Taip išsprendė problemą ir 
uždirbo man pensiją. 

Harvis išgėrė paskutinius burbono lašus iš kvortos talpos bute- 
lio. Deividas tik truputį padėjo. Robis, nepaleisdamas iš rankų 
alaus, niūriai klausėsi istorijų, kurias jau buvo girdėjęs tuziną kartų: 

— Džimas paklausė: „Harvi, ką darysime su tavimi? Žinai, kad 
negali taip ilgiau tęstis?“ „Duok man pensiją“, - pasakiau jam, — 
ir aš tau nebeįkyrėsiu“. O jis atsakė: „Apie ką tu kalbi, Harvi? 
Negaliu duoti pensijos. Aš pasakiau „Žinoma, gali, mielas drau- 
ge. Žinai, kad gali“. Ir davė. 

Nušliurinęs į virtuvę grįžo su nauju buteliu. 

— Aišku, tie velniai nesusiejo pensijos su jokiu pragyvenimo 
lygio indeksu. 

Senis pajudino kojų pirštus 

— Už ją kiekvienais metais nusiperku rankų darbo batų porą. 
Tik tam užtenka. Pripratau prie jų Honkonge. Daugiau kaip 

dešimtmetį prieš karą buvau ginklų kontrabandininkas Kinijoje, 
supranti? Susikroviau turtą iš ginklų. Tai man kainavo pilietybę. 
Nereikia nė aiškinti: ginklai buvo naudojami prieš britus. 

Robis išvertė akis, pasakė turįs darbų ir dingo viduriniajame 
prieškambaryje. 

— Hari, - kreipėsi Deividas prieš pradedant kitą pasakojimų 
ciklą. 

— Taip, mielas berniuk? 

— Galėtumėte leisti išeiti iš čia, juk taip? 

Senis mąsliai susiraukė. 

— Tai būtų pavojinga, aš bijau. Robis ir šuo surastų tave per 
kelias minutes. 

— O kaip džipas arba pikapas? 

Senis papurtė galvą. 

— Neturiu raktelių ir netikiu, kad galėčiau švaria sąžine juos 
duoti, jeigu ir turėčiau. Skamba senamadiškai, bet reikia žaisti žai- 
dimą, supranti. 

— Bet tai ne mano žaidimas, Harvi. 

— Ne, ne, aišku ne. Norėdamas dingti esi visiškai teisus. Vis 
dėlto tu turi žaisti. Ber bijau, kad prašymas bendradarbiauti prieš- 
tarauja taisyklėms. Moralės požiūriu esu keblioje padetyje. 

— Mano paties padėtis gana kebli, ar taip nemanai? 

— Nesijaudink, mano berniuk. Atrodai geras vyrukas. Pasisteng- 
siu dėl tavęs. Carlis gerbia mano sprendimą. 

Deividą apniko pagunda pasakyti, kad prieš porą valandų jis 
kalbėjo visiškai priešingai, bet pamanė, kad būtų neprotinga ge- 
rus norus atstumti. 

— Kartą praleidau mėnesį Singapūro kalėjime... - suradęs būdą 
pagaliau pereiti prie Kinijos prisiminimų, pasakė Harvis. 

Deividas atsiduso, įsipylęs gėrimo pagarbiai klausėsi kaip geras 
vyrukas, kol po pusvalandžio sugrįžo Robis ir paskelbė miego laiką. 

— Miegoti! - pratrūko Harvis. - Nebūk juokingas! | 

— Ne tau, senas žmogau. Jam. Gali nemiegoti iki aušros, jeigu 
nori, bet aš turiu anksti keltis. 

— Tai eik į lovą ir palik mus ramybėje. 

Robis niūriai atsiduso: 

— Harvi, tu neapleidi plazminės fizikos ir buhalterijos, o aš neap- 
leisiu apsaugos, gerai? Jis turi eiti į lovą, kad aš galėčiau nusnūsti. 
— Oi, labai gerai, — pasakė supykęs Harvis, — veskis jį šalin. 

— Ketinu. Eime, -— paliepė Deividui. 

Deividas atsikėlė ir sekė prieškambariu. 

— Paskutinės durys dešinėje, - nurodė Robis. 

Deividas atidarė duris ir įėjo į mažą miegamąjį su viengule lova. 

Robis stovėjo tarpduryje: 

— Tik žinok, kad pririšiu šių durų rankeną prie kitos skersai 
prieškambarį. Tai labai ilgai nesulaikytų, jeigu norėtum išeiti, bet 
turėčiau pakankamai laiko nušauti tave. Supranti? 

— Taip. 

— Aišku, jeigu pasiruošęs susitikti su šunimi, gali išlipti per lan- 
gą. Šuo žino, ką daryti. 

Deividas linktelėjo. 

— Nesame įsirengę belaisvių saugyklos, — tarsi atsiprašydamas 
už svetingumo trūkumą paaiškino Robis. Uždarė duris. Deividas 
girdėjo raišiojant durų rankeną. Po minutės atsidaręs duris Robis 
tikrino virvės laisvumą: aišku, per laisva. Grįžo atgal, patikrino 
antrą kartą ir nusispjovė: 

— Šūdas. 

Deividas klausėsi vaikščiojimo tarp svetainės ir virtuvės. Grįžęs 
su dviem surištais puodais Robis atidarė Deivido duris, patenkin- 
tas sušuko ir vėl uždarė. 

Nueinant Deividas palinkėjo: 

— Geros dienos! 

Vietoj atsakymo išgirdo sausą kikenimą. 

Deividas nusprendė patikrinti durų vyrius. Kaip ir tikėjosi, varž- 
tai nebuvo įsukti iki galo. 

Vieną pajudinus, pavyko ištraukti ketvirtadalį tarp galvutės ir 
vyrio, bet neužteko jėgų išstumti. Vis tiek tai buvo beprasmiška 
idėja. Jei ir būtų pavykę ištraukti varžtus, neiškeltų durų 
nesutarškinęs puodais. 

Atsisėdo ant lovos ir įvertino kambarį. Šoninė siena visai plona 
— būtų įmanoma skylę išpjauti lenktiniu peiliuku, jeigu jį turėtų. 
Visi kiti būdai būtų per daug triukšmingi. Lubos ir grindys buvo 
dar beviltiškesnės. Šildymo anga galėjo tikti nebent barsukui, be- 
silaikančiam dietos. Deividas atsikėlė, išjungė šviesą ir nuėjo prie 


lango. 

Žvėris patogiai susiraitęs ant žemės, pakelė galvą ir draugiškai 
išsišiepė — puikios nuotaikos, kol neatėjo laikas sudraskyti ko nors 
į gabalus. 

Pažiūrėjo į lovą. Užmesti antklodę ant šuns ir sutramdyti? O, 


žinoma. Taip ir padaryk, agente 007. 

Atsidusęs įvertino langą, tas buvo su dviem stiklais. Vėl įjungė 
šviesas, priėjo prie lovos, nuplėšė antklodę, sulenkė du kartus per 
pusę ir patiesė vienoje kambario pusėje ant grindų. 

Iškėlęs vieną lango stiklą įdėjo tarp antklodės klosčių. Trum- 
pai pastudijavęs atliktą darbą ir sulankstęs kitą antklodę uždėjo 
ant pirmosios. Pasvarstė: gal dar uždėti čiužinį ant viršaus, bet 
nusprendė, kad per daug rizikinga. Vienas įtartinas dunkstelėji- 
mas ar lovos girgždesys sugadintų jo planą. 

Giliai įkvėpęs užlipo ant antklodžių pačiame kaugės viduryje. 
Dūžtančio stiklo traškėjimas buvo vos girdimas, netgi čia pat. Vir- 
šutinę antklodę paklojo atgal ant lovos, atlenkė antrąją ir nusišyp- 
sojo. Pasidarė pavojingą ginklą. Tokiais galėtum apginkluoti bū- 
rį. Tikėjosi, kad dauguma šukių bus durklo formos. Deividas ti- 
kėjo sėkme - gal nors viena bus tinkama. 

Viena tiko. Įvyniojo ją į kojinę ir pririšo batraiščiu. Šukė virto 
grėsmingai atrodančiu ginklu. 

Nusiavęs batus ir lipdamas į lovą svarstė, ką, po galais, su tuo 
ginklu darys. 


Po keturių valandų Deividą prižadino bėgančių žingsnių gar- 
sas prieškambaryje. Žingsniai, kimūs šūksniai, kovos garsai, trenks- 
mai į grindis. Paskui kilnojamą namelį ant blokų sujudino minkštas 
sprogimas. Atsisėdo. Paralyžiuoras, bet virpėdamas nuo įtampos 
Deividas klausėsi, burna išdžiūvo, akys įtemptai žiūrėjo į tamsą. 
Kažkas nuslydo svetainėje ant grindų, pliumptelėjo kaip šlapias 
maišas. Lėtai ir sunkiai šlumštelėjo. 

Atsargiai apčiuopęs šalia lovos, ant grindų, esantį ginklą nuėjo 
prie durų pasiklausyti. 

Po kelių minučių prieškambaryje sugirgždėjo grindys. Deivi- 
das grįžo atgal. Girgždėjimas priartėjo prie jo durų. Stovėjusysis, 
atrodo, svarstė virvės tarp durų rankenų paskirtį. 

Puodai švelniai sutarškėjo. 

Deividas atsitraukė prie lovos. Dusdamas iš siaubo stebėjo pa- 
sisukančią rankeną ir atsiveriančias duris. | 

Susidaręs skersvėjis per atidarytą langą įnešė kvapą. 

Grūstos žolės kvapą... 

Virvė padidėjus įtempimui plonai sucypė nuo metalo. 

Atrodė, kad kažkas Deivido galvoje skambėdamas atsiskyrė. 

Sapne Deividas priklausė keistam literatūriniam klubui. Tar- 
nautojai lydėjo jį bibliotekoje, įrengtoje į daržinę panašiame pa- 
state. Stovėjo su jais priešais besisukančią kabiną, kurioje buvo 
išdėstyti laikraščiai. Kažkas perskaitė antraštę: Vietos gyventojas rastas 
Už SIENOS, 

Deividas ieškojo antraštės, bet nerado. Vyrai atkakliai ją karto- 
jo, bet Deividas jos nematė, jos paprasčiausiai nebuvo. 

— Ar neskaitėte tos istorijos? - kažkas pasipiktinęs paklausė. Dei- 
vidas prisipažino neskaitęs. Kiti priėmė šią naujieną priblokšti ir 
nepritardami. 

— Aišku, negalite tikėtis, kad žmonės viską skaito, — prieštaravo, 
bet vyrai aiškiai tikėjosi. Ir patys skaitė. 

Kiekvienas klubo narys turėjo būti detaliai susipažinęs su ko- 
lekcija. 

— Turėsite čia palaukti, kol nuspręsime, ką daryti, — paliepė 
Deividui. 

Deividas nužengė į duobę, tris pėdas žemiau grindų, o jie to- 
liau diskutavo apie atvejį, tarsi Deivido ten nebūtų. 

Paaiškėjo, kad jo aplaidumas buvo vertinamas kaip iš tikrųjų 
labai rimtas nusižengimas, kurio negalima dovanoti ar atleisti. Net- 
gi išmetimas iš klubo nebūtų pakankama priemone. Pagaliau Dei- 
vidas suvokė, kad vyrai kalbasi apie tai, kad neturi kito pasirinki- 
mo, tik nužudyti jį. Vyrams ramiai aptarinėjant egzekucijos smulk- 
menas, Deividas suprato, kad pastatas tikrai buvo daržinė. Tai 
buvo kalėjimo ūkio dalis. Buvo šalta, už nugaros girdėti karvių 
varpelių žvangėjimas. 

Deividas rado išėjimą — vienas didžiulis sienos akmuo buvo 
išjudintas ir kaip kaištis styrojo sienoje. Žinodamas, kad turi tik 
kelias minutes, įkišo klubo nario raktą į spyną ir bandė pasukti, 
bet spyna buvo užšalusi, nenaudojama, raktas sulinko kaip skarda. 

Deividas apsivertė lovoje ir pabudęs pamatė, kad kambarys už- 
lietas ankstyvo ryto šviesa. Nuo ledinio vėjo, pučiančio per langą 
durys, pririštos virve, švelniai trūkčiojo. Visas namas buvo grės- 

mingai tylus, tik puodai tyliai skimbčiojo. Užsitempė batus, pa- 
kėlė ginklą, stebuklingai nesudužusį į šipulius, kai nukrito ant grin- 
dų. Pusę minutės pasiklausęs prie durų, tyliai pašaukė Harvį, po 
to — Robį. 

Nesulaukęs atsakymo, koja laikydamas pravertas duris, nupjo- 
vė virvę. Puodams nutarškėjus ant grindų, gal minutę laukė reak- 
cijos. Išėjo į koridorių, pasuko į svetainę — ji buvo paversta sker- 
dykla. Kraujas kaip dažų lašai abstrakčiame ekspresionistiniame 
paveiksle sklaidėsi ir tįso ant sienų. Baldai ir grindys buvo užlietos 
trūkusių organų mišiniu: žarnomis, išmatomis, šlapimu. Iš po jų 
kyšojo beveik neatpažįstamos galūnės, sutraiškyti kaulai, didžiu- 
liai beformiai mėsos gabalai. 

Deividas apstulbo. Pirmasis žvilgsnis ir pirmoji dvoko banga 
parklupdė ir išvimdė negausius praėjusios nakties pietų likučius. 
Kai nieko neliko, nuropojo atgal į savo kambarį. Atsisėdo nugara 
į duris. Bandė sutramdyti jausmus ir ištrinti iš galvos viską, ką 
matė ir užuodė. Skrandis ir mintys šokinėjo. 

Po kelių minučių guminėmis kojomis priėjo prie lango. Atro- 
de, kad šuo paliko savo postą, bet reikėjo tuo įsitikinti prieš lipant 
lauk. Kramtydamas apatinę lūpą Deividas apsvarstė visus „už“ ir 
„prieš“. Turėjo įsitikinti, ar šuo yra netoliese, bet nenorėjo sudau- 
žyti tylos, kupolu apgaubusios namą. Nenorėjo nieko daugiau pri- 
sišaukti, išskyrus šunį. 

Persisvėrė per langą ir žinodamas, kad jo neišgirs, sušnibždėjo 
šuns vardą. Vis dėlto šiurpo, kad ji išgirs. 

— Žvėrie! — sukvarksėjo. Gerklė buvo nudeginta, skausminga 
nuo vėmimo. 

Niekam nesujudėjus ir neatsiliepus, perlipo per palangę, nu- 
slydo ant žemės ir stovėjo virpėdamas, remdamasis į namą. 

Robio šautuvas turėjo būti svetainėje. Deividui jo reikėjo. Nieko 
gyvenime šiuo metu labiau nenorėjo. 

Galvojo apie tai ir buvo įsitikinęs, kad paradinės durys atidary- 
tos. Nematė, bet tai liudijo šaltis koridoriuje. Svarstė, ar galėtų 
prieiti prie durų ir pažiūrėti į mirusiųjų rūsį, įsakyti akims nema- 
tyti nieko, tik juodo metalo gabalą. Nutarė pabandyti. 

Pasukęs prie paradinių durų akimirką užsimerkė ir susitvardė. 
Vos pradėjus lipti laiptais, skrandis šoktelėjo. Turėjo sustoti, užsi- 
merkti ir prisiminti, kad lobis yra palaidotas tuose trijuose ar ke- 

turiuose šimtuose svarų atmatų — gražus, mirtinas lobis iš matinio 
juodo plieno. 

Tada įėjo. 

Deividui sekėsi. Šautuvas gulėjo prie pat durų, tik iš dalies pa- 
laidotas po neatpažįstama mėsos ir rūbų mase. Deividas paspyrė 
šautuvą, ir šis nuriedėjo grindimis. Pasilenkęs prie jo, blizgančio 
nuo glitėsių, suvokė, kad negali prisiversti pakelti. Nuplėšęs nuo 
lango užuolaidą, sugumuliavo, čiupo ginklą ir išspruko. Skrandis 
ir vėl sukilo, šį kartą nepavyko sutramdyti. Pasitraukęs prie namo 
sienos žiaukčiojo. 

Užtruko, kol viskas baigėsi. Drebėdamas, išpiltas šalto prakai- 
to, neišgirdo bumbsinčio keliu automobilio, bet išgirdęs trinkte- 
lint dureles, silpnai kilstelėjo galvą. Užuolaida nutrynė šautuvą, 
atsistojo ir vėl užkliuvęs už namo kampo suklupo. 

Nepažįstamasis sustingęs sustojo pusiaukelėje. Dusdamas ir iš- 
balęs spoksojo į svetainę. 

— Lik, kur esi, - keldamas aukštyn abiem rankomis šautuvą 
sušvokštė Deividas. 

Žmogysta pasisuko ir susvyravo, tarsi Deividas jį būtų pašovęs 
žodžiais. Spoksodamas į Deividą, nusižeminęs ir išsigandęs, gin- 
damasis sukryžiavo rankas ant krūtinės. Buvo akivaizdu, kad ma- 
nė, jog Deividas atsakingas už skerdynes viduje. 

Šai — sušnypštė Deividas. — Tu, šūdžiau. 

Nuraikęs ginklą Carliui į krūtinę, laikė gaiduką. Spaudė tol, 
kol pradėjo drebėti rankos — akimirką visiškai prarado protą. Kol 
suvokė, kas ne taip, sutrikęs spoksojo į šautuvą. Tad nuleido sau- 
giklį. 

— Ei, žmogau, — suinkštė Čarlis, — tavęs net 2epažįstu. 

— Pažįsti, — atsiliepė Deividas, — ruošeisi mane nužudyti. 

— Nesiruošiau! Prisiekiu Dievu! 

Žiūrėdamas į jį Deividas visai nurimo. 

— Esi Čarlis? — paklausė abejodamas. 

— Taip, bet prisiekiu Dievu, tavęs nepažįstu. 

Žiūrėdamas į vaikiną, Deividas nepatikėjo, kad tas žmogus tu- 
rėjo nuspręsti jo likimą. Menko sudėjimo, lygiu blankiu veidu, 
storais akiniais, nusklembtu smakru galėjo būti valdytojo padėjė- 
jas prekybos centre. Atrodė kaip devyniolikmetis, vilkintis vyres- 
nio madingai besirengiančio brolio drabužiais: gelsvai ruda zom- 
šinė striukė, rusvi šilkiniai marškiniai ir džinsai. 

— Esi Čarlis? — dar kartą pasitikslino Deividas. 

Berniukas spoksojo sutrikęs iš siaubo, apatinė lūpa drebėjo. 

Vis dar ištiesęs ginklą Deividas apsidairė ir pamatė puikiai nu- 
blizgintą Korvetę, pastatytą netoliese. 

— Lipk į automobilį, — įsakė. Čarlis nedrąsai pasitraukė. 

— Į automobilį, - pakartojo Deividas. 

Čarlis pakėlęs rankas apėjo aplink ir pasuko Korvezės link. 

— Lipk per keleivio dureles ir perropok į vairuotojo sėdynę. 

Deividas įsiropštė iš paskos į automobilį ir liepė vairuoti. 

— Kur? 

— Ten, iš kur atvažiavai. 

Jaunuolis pradėjo važiuoti, apsisuko ir pajudėjo keliu. 

— Kur esame? — paklausė Deividas po kelių minučių. 

„— Kur esame? Esame apie dešimt mylių į šiaurę nuo Vinslou. 

— Man tai nieko nesako. Kur yra magistralė? 

— Kalbi apie 70-4 magistralę? Dar dešimt mylių už Vinslou. 

— Gerai. 

Galvodamas apie magistralę Deividas atsiduso: visiškai kitas 
pasaulis, platus civilizacijos mostas, aiškūs keliai, vedantys į mote- 
lius, restoranus, prekybos centrus, teatrus. 

— Tu ten augini kanapes? 

Čarlis akimirką mirkčiojo. 

— Taip. 

— Uždirbi daug pinigų? 

— Daug, - pritarė, — tikrą turtą. 

— Harvis ir Robis, jei būtum ištaręs nors žodį, buvo pasiruošę 
nužudyti mane. 

Čarlis apsilaižė lūpas, bet nieko nepasakė. 

— Pasiimsiu tavo automobilį, gerai? 

— Gerai. 

— Tu gali nusipirkti kitą, taip? 

— Taip. 

— Niekam nė žodžiu neprasitarsiu apie tavo veiklą. 

— Gerai. | 

— Supranti? Gali mane pamiršti. 

— Gerai. 

Deividas minutę pagalvojo 

— Kiek nuvažiavome? 

— Klausi nuo... namo? Apie penkias mylias, turbūt. 

— Pakanka. Gali išlipti. 

Jaunuolis žiūrėjo sunerimęs. 

— Sustabdyk automobilį ir išlipk. Nesiruošiu tavęs skriausti. 

Stiklinėmis akimis Čarlis išjungė pavarą, nukėlė koją nuo grei- 
čio pedalo, bet atrodė, kad nenori sustoti. 

— Dabar, - pasakė Deividas. 

Staiga nuspaudęs stabdžius Čarlis metėsi iš automobilio ir pra- 
dėjo bėgti keliu atgal. 

Automobilis pajudėjo pirmyn. Deividas įsirangė į vairuotojo 
vietą, vėl įjungė pavarą, ir neįpratęs prie tokio variklio galingumo, 
ratais taškydamas purvą šoktelėjo pirmyn. 


30 SKYRIUS 


Sustojęs Glenvud Springse įsipilti degalų, Deividas nuėjo į tu- 
aletą. Pažiūrėjęs į veidrodį suprato, kodėl tokį įspūdį tarnautojui 
padarė jo išvaizda. Atrodė kaip ką tik išsigelbėjęs iš sudužusio lėk- 
tuvo. Nusiprausęs veidą sugrįžo paklausti, kur galėtų nusipirkti 
drabužių. 

— Nedaug kur atidaryta sekmadienį, gal vis dėlto ką nors gau- 
tumėte Grand Dženkšine, — patarė tarnautojas. 

Prieš išvažiuodamas Deividas nusipirko žemėlapį. 

Vyriškų drabužių parduotuvėje Grand Dženkšine paaiškino, 
kad buvo patekęs į avariją ir jam dabar reikia beveik visko: ir apa- 
cinių, ir viršutinių drabužių. Už papildomus penkiasdešimt dole- 
rių Žmogus sutiko pataisyti dvi poras džinsų, dvi poras kelnių ir 
sportinę striukę. Paskui pasukęs į nedidelę universalinę parduotu- 
vę nusipirko viską, kuo buvo galima užpildyti naują lagaminą. 

Pagaliau atrodė visiškai deramai, bet kvepėjo prastai, todėl įsi- 
registravo motelyje ir valandą praleido karštoje vonioje: nusisku- 
to, išsimaudė duše ir tris kartus išsitrinko plaukus. Pagaliau jautė- 
si švarus. Nutraukęs nuo lovos lovatiesę, išsitiesė nuogas, žiūrėjo į 
lubas ir mėgavosi, nugara jausdamas vėsias ir švelnias paklodes. 

Deividas svarstė, ar jaustųsi taip pat, jeigu Robio ginklo sau- 
giklio nebūtų nuleidęs, o nekaltai atrodantis, silpno smakro Čar- 
lis dabar gulėtų kalnuose su didele kruvina skyle krūtinėje, o prie- 
šais jo apstulbusias akis zyztų musės. Nutarė, kad jaustųsi blogiau. 

Pajutęs alkį apsirengė, išsiregistravo ir išėjo ieškoti gėrimo ir 
kepsnio. 

Ir vėl buvo kelyje - pagaliau į Las Vegą. 

Atrodė, kad Korvetė pageidauja važiuoti aštuoniasdešimt, ir atsi- 
palaidavęs Deividas davė jai valią. Kai įsuko į Las Vego magistralę, 
vedančią centro link, buvo tik truputį po devynių. Nuo suvažiavi- 
mo, kuriame kažkada nenoromis dalyvavo, laikų Deividas šiek 
tiek pažinojo miestą ir nekentė manieringo striptizo viešbučių sno- 
biškumo. Akį rėžiantis Eremonto gatvės karnavalas buvo mažų 
mažiausiai vulgarus. 

Įsiregistravęs £/ Morene, viename iš mažesnių viešbučių, paval- 
sė tipiško Las Vego maisto — beskonio ir pigaus — ir nuėjo į kok- 

teilių barą. Gėrė, kol trio vėl pradėjo groti Arlasinę Iėlę“. Paskui, 
vos pasiekęs savo kambarį viršuje, krito į lovą. Miegojo kaip gra- 
nito luitas iki ketvirtos valandos ryto. Konvulsiškai trūktelėjęs sker- 
dyklos sapnas pažadino. Deividas prakaitavo ir norėjo būti tarp 
žmonių, minioje. Pasišlakstęs vandeniu veidą apsirengė ir nulipo 
laiptais žemyn. Sunkiai įveikęs beskonius pusryčius tuščioje val- 
gykloje, nuklydo į kazino. 

Susiradęs kėdę prie tuščio „Dvidešimt vieno“ stalo, atsisėdo 
pažiūrėti veiksmo, dabar atrodančio žaviau ir vykstančio daug in- 
tensyviau, negu vidurnaktį. Po dūmų jūra, kabančia nuo lubų, 
žaidėjai atrodė kaip mirkčiojantys lavonai, abejingais veidais bu- 
kai žiūrintys į savo kortas. 

Deividas pagalvojo, kad lošėjas dangų įsivaizduoja kaip sceną 
iš pragaro penktą valandą ryto, kai nedengiama knibždančios 
vidurnakčio minios prieš akis atsiskleidžia tiesa. Žaidėjai susirin- 
ko čia ne žaisti, bet plušėti. 

Stebimi akylų prižiūrėtojų, viršininkų ir krupjė, žaidėjai bevil- 
tiškai šliurina nuo vieno stalo prie kito, pasmerkti amžinai krauti 
kazino pelną ir visada palikti truputėlį daugiau negu išsinešti. 

Nusprendęs, kad lošimo košmaras daug priimtinesnis, negu 
tas, kurį paliko kambaryje, Deividas nušliuožė nuo kėdės, pasirą- 
žė ir nuėjo prie ruletės rato pastudijuoti statymų. Raudonšvarkis 
krupjė, sukryžiavęs rankas ir neturintis darbo, nes nebuvo žaidė- 
jų, maloniai linktelėjo ir stebėjo labai ryškiomis, tamsiomis aki- 
mis. Jis buvo geros nuotaikos ir protingo veido. Priešingai negu 
žaidėjai, krupjė atrodė nepavargęs ir budrus. Deividas padavė šimto 
dolerių banknotą ir gavo dvidešimt kazino skridinėlių. Nenutuok- 
damas, ką įdomesnio galėtų su jais nuveikti, Deividas juos pastatė 
ant vieneto. Krupjė paleido ratą ir mestelėjo prie apvado plastiki- 
nį kamuoliuką. 

Paspragsėjęs aplinkui kamuoliukas nusileido nuo apvado, baks- 
telėjo į kelis slopintuvus i ir sustojo duobutėje. Krupjė pirma Dei- 
vido ramiai pranešė: 

— Vienas. 

Devynis kartus tau negali nepasisekti. 

Greičiau, negu Deividas galėjo pastebėti, krupjė paėmė dvi skri- 
dinėlių krūveles, iš vienos penkis pridėjo prie pirmųjų dvidešimties. 

— Kiek čia yra? 

— Trys tūkstančiai šeši šimtai, pone — su jūsų statymu. 


* Atlasinė lėlė (Satin Doll) - populiari džiazo kompozicija, sukurta 1953 m 

— Statysiu juos ant vieneto. 

Krupjė atlaidžiai nusišypsojo: 

— Viršysite limitą, pone. 

— Atsiprašau! 

— Vienarūšio statymo limitas yra šimtas dolerių. 

— Šimtas dolerių? — susiraukė Deividas. 

— Būdavo penkiasdešimt, bet dabar turime e» pržson * taisyklę. 

Palikęs šimtą dolerių Deividas susižėrė laimėtus tris tūkstan- 
čius penkis šimtus ir paklausė, ką reiškia e7 prson taisyklė. Išklau- 
sęs paaiškinimo, bet nieko nesupratęs, pasiteiravo apie lyginį-ne- 
lyginį ir raudoną-juodą. Pastatė limitą ant nelyginio ir raudono — 
ant kiekvieno po tūkstantį dolerių. 

Paleistas suktis į griovelį kamuoliukas po kelių akimirkų tarkš- 
telėjo į duobutę. Su profesiniu abejingumu krupjė mirktelėjo ir 
ištarė: 

— Vienas. 

Deividas greitai sumetė, kad išloše penkis tūkstančius penkis 
šimtus dolerių. Pasidomėjo nelyginiais ir kitų statymų limitais. 
Krupjė paaiškino apie kolonas, tuzinus, ir aukštus-žemus. Deivi- 
das pastatė limitą ant visko, kas yra lentoje, ir kamuoliuką vėl 
paleido. Kai iššoko iš dvigubo nulio į kaimyninę duobutę trečią 
kartą iš eilės, krupjė sunerimo: prieš išmokėdamas sumą akimirką 
vėpsojo. 

Pakėlęs akis nuo laimėjimų Deividas pamatė krupjė tariantis 
su arenos vadovu, — lieknu rūsčių akių vyru tamsiu kostiumu. 
Persmelkęs Deividą nepatikliu žvilgsniu jis pakeitė prie stalo krupjė. 

— Jums ši naktis sėkminga, — apibendrino niūriai šypsodamasis. 

— Taip, atrodo. 

Arenos vadovas žvilgtelėjo į išdėstymą: 

— Vel statote ant vieneto? 

— Teisingai. 

Vyras linktelėjo taip, tarsi jo blogiausi įtarimai būtų pasitvirti- 
nę, ir profesionaliu judesiu išmetė kamuoliuką į orbitą. Kol šis 
sukosi iškiliu ratu, nuo kito stalo atslinko žaidėjas pažiūrėti kilu- 
sio sąmyšio. 

Jis apžvelgė statymus ir apsilaižęs lūpas pažiūrėjo į ratą. Vyrų 
akys iššoko. Kai kamuoliukas įkrito į duobutę, Deividas kūne pa- 
juto elektros iškrovą. 


* En prison - ruletės žaidimo taisyklė, leidžianti žaidėjui, kuris statė ant visų 
lyginių skaičių ir pralošė, atsilošti pinigus kiro sukimo metu. 

— Jėzau, — pagarbiai sušnibždėjo, krupjė deliojant skridinėlius. 

Arenos vadovas rūgščiai nusišypsojo Deividui: 

— Ar neprieštarautumėte pasiūlymui pereiti prie kito stalo, po- 
ne? Uždaro stalo? 

— Uždaro stalo? 

— Vadinasi, tik jums. 

Žaidėjas Deivido dešinėje užtarė: 

— Negalite taip elgtis. | 

- Jeigu džentelmenui taip labiau patinka, — ramiai pasakė are- 
nos vadovas. Deividas akimirką galvojo: 

— Manau, kad man labiau patinka nekelti riaušių. 

— Tai reiškia? 

— Uždarą stalą. 

Vadovas linktelėjo, krupjė nutraukė dangtį nuo šalia esančio 
stalo rato ir Deividas pamatė galybę skridinėlių, kuriuos vadovas 
žinovo mostu sušlavė ant padėklo. Dėliojant statymus ant stalo, 
atėjo kokteilių padavėja ir pasiūlė gėrimo. Deividas paprašė kruvi- 
nosios Merės. Kol ratas sukosi, dar penki žaidėjai, pajutę intrigą, 
atėjo pasižiūrėti. Sukdamasis kamuoliukas keliavo į duobutę, už- 
kliuvo už kelių slopintuvų, peršoko pertvarą tarp devyniolikos ir 
aštuonių ir išlenkęs gracingą arką nusileido ant vieneto. Žiūrovai 
aiktelėjo, tarsi Deividas būtų įmetęs į krepšį iš aikštės vidurio. 

Vadovui sušnibždėjus komandą, krupje išnyko. Kol grįžo su 
pamainos viršininku, Deividas laimėjo septintą kartą, o visi kiti 
žaidimai, pasklidus naujienoms apie stebuklą, sustojo. 

Pamainos viršininkas, apvalus vyras, peržengęs šeštą dešimtį, 
apsirengęs beformį mėlyną kostiumą, plikas, tik smilkiniai žili, 
storais akiniais ir mėlynų skruostų, sutrikęs ir nepasitikėdamas iš 
salės apžvelgė sceną, priėjo prie Deivido ir rimtu veidu atkišo ranką. 

— Džekas Goldingas, - pasakė, — vienas iš savininkų. 

Deividas prisistatė. 

Kalba, kad jums sekasi. 

— Taip, manyčiau. 

Storulis apsidairė. 

— Ar turite viską, ko reikia? Gėrimo? 

— Turiu, ačiū. 

Pakelęs galvą suriko: 

— Džeke! 

— Aš čia, pone Goldingai, — užstota stebėtojų rato atsišaukė 
kokteilių padavėja. 

— Atnešk ponui Kenesiui kitą gėrimą, dėl Dievo! 

— Tuojau pat, pone Goldingai. 

Pamainos viršininkas apsisuko ir ištyrė išdėstymą: 

— Girdėjau, kad patinka vienetas. 

— Na... žinote, ką sako pranašai: „Dievas yra vienas“ 

Džekas Goldingas prisiversdamas sukikeno: 

— Tai gerai. Tai labai gerai. Mano rabinas tuo labai apsidžiaugs. 
Turi humoro jausmą. Telaimina jį Dievas. Tikiuosi neprieštarau- 
jate, kad taip trukdau. 

— Ne, visai ne. 

— Matote, po penkių minučių visi prasilošusieji iš Fremonto 
gatvės bus mūsų klube. | 

— Ar tai gerai? 

— Gerai, — linktelėjo į Deivido skridinėlius. - Nėra taip gerai, 
bet vis šis tas, suprantate? 

— Taip, manau, kad suprantu. 

Goldingas pasižiūrėjo į arenos vadovą ir suniurnėjo: 

— Tegul Endžis tęsia, — krupjė sugrįžo į vietą už rato. Tarsi 
laukdamas nurodymų, abejodamas stabtelėjo. 

— Na? — paklausė storulis, - lauki trimitų? Dirbk, dėl Dievo. 
Ber šį kartą duok mums dvidešimt, gerai? 

Krupjė įdėjo kamuoliuką ir paleido. Susidėjęs rankas atsitrau- 
kė per žingsnį „nuo nelaimės“. Kamuoliukas baigė karštligišką ke- 
lionę, patogiai sukosi duobutėje, pažymėtoje vienetu. Minia pa- 
garbiai nuščiuvusi atsiduso. Kažkokia priešistorinė senė pagarbiai 
murmėdama Deivido kairėje paglostė jam ranką. 

— Džeke! — sumaurojo pamainos viršininkas. 

— Ateinu, bose! - skindamasi kelią per minią atsišaukė padavėja. 

Kai ji pareikė Deividui kruvingją Merę, Džekas Goldingas pri- 
tariamai linktelėjo. 

— O man gali atnešti dvigubą strichnino su ledais, — pridėjo. 

— Su karčiuoju antpilu? - mandagiai paklausė Džekė. 

— Su labai daug karčiojo antpilo, mieloji. 

— Tuojau pat einu. 

Pamainos viršininkas pažiūrėjo į Deividą ir papurtė galvą. 

— Beje, kuo jums neįtiko £/ Morenas? Kodėl nelošiate Cezario 
rūmuose? 

— Čia apsistojau, — paprastai atsakė Deividas. 

— Ak. Mums pasisekė. 


Studijuodamas Deivido statymus jis išraiškingai gūžtelėjo. 

— Ar įsivaizduojate, kokia tikimybė, kad nelyginis ruletėje iškris 
devynis kartus iš eilės ties tuo pačiu numeriu? Vienas iš trilijono. 
Iš trilijono! 

Deividas gūžtelėjo pačiais. 

— Jaučiuosi laimingas. 

— Laimingas! — atšiauriai sukvaksėjo. — Man tai patinka. Geras! 

Deividas linktelėjo krupjė, ir kamuoliukas zvimbdamas nulė- 
kė į savo taką. 

Naujiems lankytojams buvo pasakojama apie stebuklą, bet da- 
lis žmonių tuo nesidomėjo. 

Mažindamas greitį kamuoliukas nušnypštė žemyn, peršoko nuo 
vieno slopintuvo prie kito, „pakoketavo“ su devyniais ir trisde- 
šimt vienu ir tarsi traukiamas magneto nuplaukė prie vieneto. Se- 
na moteris Deivido dešinėje pritardama stipriai suspaudė jam ran- 
ką, tyla pavirto aiktelėjimais, klyksmais, atodūsiais, pagarbiais keiks- 
mais ir džiaugsmo šūksniais. 

Storas pamainos viršininkas papilkėjo ir susigūžė į beformį mė- 
lyną kostiumą. Netikėdamas purtė galvą ir šnibždėjo: 

— Per daug. Per daug. 

Deividas pasiėmė nuo lentos laimėjimus ir visus statymus, pa- 
likęs ant vieneto tik pirmą dvidešimt penkių dolerių skridinėlių 
krūvelę. Tada linktelėjo krupjė. 

— Sėkmė pasibaigė? — paklausė Goldingas. 

— Viskas pasibaigė, — atsakė Deividas ir pradėjo stumdyti skri- 
dinelius. 

Kai kamuoliukas tarkštelėjęs sustojo, krupjė išdainavo: 

— Dvidešimt keturi! 

Minia sumurmėjo, nuvilnijo palengvėjimo ir linksmo pritari- 
mo banga. 

— Juk memetate, ar ne? - paklausė pamainos viršininkas. 

— Kai sėkmė pasibaigia, reikia mesti, — atsakė Deividas. 

Ketindama kažką pašnibždėti senoji moteris pasilenkė: 

— Nepamiršk palikti tarnautojui arbatpinigių, mielasis. 

Deividas atskaičiavo penkis šimtus dolerių skridinėliais ir pa- 
stūmė skersai stalą. Krupjė varžydamasis žvilgtelėjo į viršininką ir 
pasiėmė. 

— Na, bent kažkam pasisekė, — sausai pastebėjo Goldingas. 

Tuzinas žaidėjų siekė paspausti Deividui ranką, senoji moteris 
reikalavo bučinio, bet visi greitai grįžo prie stalų. Keli norėjo įsiti- 

kinti, ar liko kiek nors sėkmės rate, prie kurio pasisekė devynis 
kartus. 

Goldingas, nuvedęs Deividą prie kasininko langelio ir pasakęs, 
kad tuoj grįš, išskubėjo. Kasininkas spoksojo skaičiuodamas skri- 
dinėlius, o Deividas susierzino supratęs, kad maža sena moteris 
atsekė paskui nuo stalo ir savininkiškai stebėjo skaičiavimą. Dei- 
vidas tik dabar pamatė, kokia abejotinos reputacijos būtybė ji yra: 
pamazgų spalvos plaukai ir pigi medvilninė kasdienė suknelė. 

Deividas pabrėžtinai atsuko nugarą. 

Kasininkas baigė skaičiuoti ir pranešė galutinį rezultatą: šešias- 
dešimt septyni tūkstančiai penki šimtai dolerių. Tada paklausė 
Deivido, kaip norėtų atsiimti. 

— Ar galėtumėte duoti čekį? 

— Žinoma. 

Senoji moteris kumštelėjo Deividui į alkūnę: 

— Nusiųsk dalį savo šeimai, girdi! 

— Dabar paklausykit manęs... — pradėjo Deividas, bet pertrau- 
kė dar vienas kumštelėjimas. 

— Ne, tai tu dabar paklausyk, sūneli! Turi vaiką, tiesa? 

— Taip, bet... 

— Nusiųsi dalį savo vaikui arba būsi žiurkė. Žiurkė amžinai! 

Žiūrėdamas į liesą raukšlėtą veidą, iškreiptą nuoširdaus įniršio, 
Deividas nusprendė, kad senė teisi. Atsisukęs atgal į kasininką pa- 
prašė išrašyti du čekius: vieną — dvidešimties tūkstančių — Timui 
ir antrą — visiems likusiems pinigams - jo vardu. 

— Patenkinta? — paklausė Deividas. 

Senė parodydama išgedusius dantis vėjavaikiškai nusišypsojo 
ir nuskubėjo šalin. | 

— Vietinė veikėja? — paklausė kasininko. 

Šis abejingai gūžtelėjo: 

— Nesu niekada anksčiau matęs. 

Grįžus pamainos viršininkui Deividas susidėjo čekius į švarko 
kišenę ir abu nuėjo į valgyklą. 

— Pusryčiavote? 

— Taip. 

— Norite dar išgerti? 

— Tik kavos, ačiū. 

Goldingas pamojo pirštu padavėjai ir užsakęs du puodelius ka- 
vos per stalą pastūmė kambario raktą 

— Kas tai? — paklausė Deividas. 

— Raktas nuo prezidentinio liukso — ne to, kuriame priimame 
visus prezidentus. Viršuje. Būkite tiek, kiek norite. 

Deividas pakėlė antakius: 

— Juokaujate? 

— Kažkas jau perneša jūsų daiktus. 

Deividas nusijuokė; 

— Neplanavau pasilikti. 

— Pasilik, vaike. Viskas nemokama - kambarys, valgis, gėrimai, 
darbai. Tik prašyk, ko reikia. Reikia automobilio? 

— Automobilį turiu. Ką visa tai reiškia? 

Goldingas mirktelėjo dėl tokio netikėto naivumo ir akimirką 
svyravo, ką pameluoti. 

— Dieve, vaike, lošimo pasaulyje būsi kaip Carlzas Lindbergas, 
Džonas Glenas*. Per visą prakeiktos planetos istoriją niekas nėra 
prie rato laimėjęs devynis kartus iš eilės. Niekas. Ant to rato uždė- 
sime bronzinę lentelę, po šimts, bronza nupurkšime visą sušiktą 
stalą. Supranti? 

— Ne, nemanau, kad tai gerai. 

— Klausyk, kai visi sužinos naujieną, — o šiame mieste tai bus 
pirmojo puslapio naujiena — mūsų pardavimai padvigubės bent 
jau savaitę, o gal ir ilgiau. 

— Jūsų kas? 

— Pardavimai — kas juda ant stalų. Ne tai, ką mes laimime, bet 
viskas, kas yra statoma, supranti? Nesusigrąžinsime to, ką atėmei, 
bec tai padės. 

— Sakote, kad žaidėjai ateis čia tik dėl to, kad /zi/mėjau? 

— Patikėk. Lošėjai yra tikintys, sūnau. Ši vieta taps šventove 
kaip Lurdas ar kažkas panašaus. 

— Norite, kad vaikščiočiau aplinkui, kad žmonės rodytų į ma- 
ne ir sakytų: „Štai jis, laimėtojas! Jis čia!“ Ar taip? 

— Supratai, — ištarė Goldingas išsišiepdamas, bet galvodamas, 
kaip toks protingas žmogus gali būti toks nesupratingas. 

Deividas, nenorėdamas nuvilti žmogaus, tik gūžtelėjo ir nepa- 
sakė, kad ruošiasi rytoj išsiregistruoti. 


* Čarlzas Lindbergas (Charles Lindbergh, 1902-1974), Amerikos aviatorius, 
išgarsėjęs tuo, jog pirmasis 1927 m. be nusileidimo vienas nuskrido lėktuvu 
iš Niujorko į Paryžių; Džonas Glenas (John Glenn) — pirmasis amerikiečių 
astronautas, 1962 m. išėjęs į kosminę orbitą. 

Radęs kelią į naują būstą viršutiniame aukšte, Deividas nuotai- 
kingai apžiūrėjo prezidentinį liuksą: du miegamieji (viename ap- 
skrita lova), didžiulė svetainė su akį rėžiančiais odiniais baldais ir 
gėrimų baru, išklota įmantriais kilimais, teatrališkai apšviesta. 

Pro langą matyti Fremonto gatvės šviesų panorama. Pamatęs 
savo gurgždančius naujus džinsus lyg beglobius kabančius spinto- 
je, skirtoje kylančios žvaigždutės drabužiams, Deividas nusišyp- 
sojo. 

Devintą valandą išeidamas stabtelėjo prie kažko, padėto ant 
puošnios Viduržemio jūros regiono stiliaus spintelės, stovinčios 
prie įėjimo į koridorių. Įeidamas vidun to nepastebėjo: ant pa- 
dėklo kazino skridinėliais buvo sukrauta penki šimtai dolerių. Su- 
mišęs, vis dar nesuvokdamas, papurtė galvą. 

Pas registratorių pasiklausęs kelio nuėjo į paštą ir išsiuntė Ti- 
mui čekį. £/ Moreno banke išsigrynino savąjį čekį, pasiėmė penkis 
tūkstančius dolerių, o likusiems atsidarė sąskaitą. Apsipirkinėda- 
mas suvokė, kad akį rėžia ne tik Las Vego šviesos. Trečioje vyriškų 
drabužių parduotuvėje sužinojo, kur miesto laidotuvių organiza- 
toriai perka drabužius. Rimtai pasikonsultavęs su valdytoju, tar- 
nautojas nurode prekybos centrą netoli universiteto. Pamačius, 
kad parduotuvė toje pačioje gatvėje, kur Liberačio muziejus, vil- 
tys išblėso. Bet keletą tinkamų daiktų gauti pavyko. 

Sugrįžęs į miesto centrą nusinešė pirkinius į kambarį, nuėjo į 
Keturias karalienės pietų, paskui atgal į viešbutį. Kai įėjo į blausų 
ankštą kaip rankovė vestibiulį, dvi išsišiepusios figūros pakilo nuo 
sofos. Deividas spoksojo negalėdamas patikėti savo akimis. Tai 
buvo lotynų amerikietis pakeleivis su sūnumi, 

— Ei, žmogau! Pagaliau atvykai! Girdėjome apie tavo sėkmę! 

Deividas pajuto, kaip veidą iš pykčio išpylė raudonis. 

— Šunsnuki! — sušuko. 

— Aaa? — Chuano šypsena visiškai išnyko. 

— Kodel palikai mane likimo valiai kalnuose? 

— Aaa? 

— Kodėl palikai mane likimo valiai prakeiktuose kalnuose? 

— Ei, žmogau, nepalikome tavęs likimo valiai jokiuose kalnuose. 

— Palikote mane likimo valiai prakeiktuose kalnuose! 

Vyras suglumęs papurtė galvą. 

— Sakei, kad nori važiuoti į kalnus! Tik truputų pasukome iš 
kelio. 

Deividas drebėjo iš įniršio. Jeigu būtų ne tokioje viešoje vieto- 
je, trenktų seniui. 

— Esi sušiktas melagis. Ten nebuvo jokio kelio. 

Chuanas žiopsojo lyg perkūno trenktas. 

— Ei, žmogau, tai buvo visai šalia kelio, negalėjai nepastebėti. 
Argi tai ne tiesa, Toni? 

Berniukas pažiūrėjo į Deividą ir atviraširdiškai linktelėjo. 

— Turėjai matyti kelią iš ten, kur tave palikome. Garbės žodis. 

Deividas atsiduso įveiktas ir paklausė, ko jie nori. 

— Ei, žmogau, nieko nenorime, tik girdėjome apie tavo sėkmę 
ir atėjome pasveikinti, supranti? 

— Gerai, — abejingai priėmė Deividas, - ačiū. 

Chuanas alkūne bakstelėjo berniukui ir pašnairavo į Deividą. 

— Dabar jis gerai kvepia, a, Toni? 

Deividas buvo benueinąs, bet vyras sulaikė už rankos, 

— Ar jau čia viską padarei, a? 

— Ką? 

— Dabar grįši, a? 

— Apie ką, po velnių kalbi? 

- Ei, žmogau, dabar kalnuose gražu. Šiltas laikas. Nebėra sniego. 

Deividas šiurkščiai nusipurtė vyro ranką. 

— Nevažiuosiu į kalnus. 

Lotynų amerikietis palaužtas pažiūrėjo į Deividą. 

— Ei, žmogau, juk nori ten važiuoti! Sakei! 

Deividas nusisuko. 

— Važiuosi šį vakarą? — eidamas paskui šaukė Chuanas. 

— Tai jau tikrai! 

Deividas įėjo į liftą ir maigė viršutinio aukšto mygtuką, kol 
užsidarė durys. 

Telefone užsidegė žinutės švieselė. Iš komutatoriaus tarnauto- 
jo sužinojo, kad su juo bandė susisiekti reporteris iš Las Vego Ap- 
žvalgos žurnalo. | 

— Ot velnias... - sumurmėjo. — Gal galėtumėte sulaikyti? Keti- 
nu numigti. 

— Žinoma, pone Kenesi. Pasakysiu, kad jūs išėjęs. 

— Ačiū. 

Deividas padėjo ragelį, nuėjo prie baro ir stebėdamasis paaštrė- 
jusiu poreikiu išgerti įsipylė gėrimo. Senio ir berniuko apsilanky- 
mas sukrėtė ir papiktino. Kodel? Jis kažkodėl jautė, kad tai svarbu 
žinoti. Tik ne del to, kad abu neigė palikę jį likimo valiai kalnuo- 
se. Juk tikėjosi, kad tokie žmonės gali meluoti. 

Tokie žmonės. Įdomu, ką turėjo galvoje taip sakydamas? Že- 
mesniosios klasės žmonės? Lotynų amerikiečiai? Žmonės, kalban- 
tys su akcentu? Ne, nusprendė. Žmonės, paliekantys tave likimo 
valiai kalnuose. 

Gerai. Deividas nepyko, kad jam pamelavo. 

Tada dėl ko pyko? 

Supratęs krūptelėjo. Pyko todėl, kad senio primygtini siūlymai 
buvo j0 paties siekiai. Perkratęs jausmus nutarė, kad tai akivaizdu. 
Nepaisydamas kalnų patirties jis norėjo ten grįžti. 

Išvažiuodamas iš Runelio Deividas neturėjo jokio ypatingo ke- 
lionės tikslo, bet paaiškėjo, kad tai buvo būtent kalnai. Tikrai ne- 
norėjo važiuoti į Los Andželą ar San Franciską — ten niekas ne- 
traukė. Dievas žino, jam nieko nereikėjo ir čia. Tai, ko jam reikė- 
jo, buvo ten, kažkur toli. Kai suvokė tikslą, sugrįžo gera nuotaika. 
Baigęs gėrimą išsivyniojo nusipirktus drabužius, paskui užtraukė 
užuolaidas ir nusirengęs užsnūdo. 


Ne apskritoje lovoje. 

Pabudo šeštą. Ilgai prausėsi duše. Tada apsivilkęs baltą veliūri- 
nį chalatą, laikydamas stiklą W4/4 Turkey burbono, norėdamas 
pasižiūrėti į saulėlydį, atitraukė užuolaidas. Jautėsi daugiau negu 
atsipalaidavęs. Buvo patenkintas — nepaprastai ir ne visai protin- 
gai patenkintas savimi. Deividui tai buvo kažkas naujo. Nors ir 
visiškai vaikiška, bet ši būsena patiko. Per pastarąsias tris dienas 
išvengė įvairių mirties formų, laikė nutaikęs ginklą į žmogų (ir vos 
jo nenužudė) pavogė automobilį, tapo lošimo legenda, išlošė pa- 
kankamai pinigų, kad galėtų metus ar daugiau gerai gyventi. 

Neblogai nuobodžiam jaunam seniui, kuris dalį gyvenimo links- 
minosi atskleisdamas ketvirtokams gudrų trupmenų dalybos būdą. 

Kažkas pabeldė į duris. Deividas išsiviepė, paskui nusipurtė 
nepasitenkinimą: kas tai bebūtų, neketino atsisakyti reto geros sa- 
vijautos jausmo. 

Tas, kas stovėjo už durų, privertė sumirksėti. 

Moteris, avinti aukštakulniais, aukšta, coliu aukštesnė už Dei- 
vidą. Sudėjimas — kaip šou merginos: platūs pečiai, plonas lie- 
muo, žavios krūtys, glotniai aptempta balto šilko vakarinė sukne- 
lė, viliojanti atvirumu ir lengvumu. Profesionaliai nugrimuotą ir 
švelniai švytintį veidą rėmino įmantriai sutvarkyti žvilgantys juo- 
di plaukai. Ant lūpų šokčiojo žaisminga šypsena. Kai mirktelėjo, 
Deividui atrodė, kad jos blakstienos sukels skersvėjį. 

Truputėlį dusdamas ištarė: 

— Taip? 

Šypsena sutrūkčiojo. Žemu, aksominiu balsu moteris ištarė: 

— Kambarių tarnyba! 

Jausdamasis idiotu, Deividas atsakė: 

— Nieko neužsisakiau. 

Moteris pakėlė antakius, akys labai išsiplėtė ir surimtėjo: 

— Galėtum užsisakyti dabar. 

— Ar atsinešėte meniu? — paklausė nutaręs užsidirbti kelis taš- 
kus šiose rungtynėse. 

Ji sukikeno: 


208 DANIEL OUINN 


— Oi, aš įsitikinusi, kad atsinešiau. 

Įvinguriavusi ranką į iškirptę iki juosmens, ji gundančiai tyri- 
nėjo po kairiąja krūtimi. 

— Turėtų būti kažkur čia. Gal galėtum padėti surasti? 

Staiga Deividui išdžiūvo burna. Žioptelėjęs pasidavė. Moteris 
nusijuokė ir viliojamai įvingiavo į svetainę. 

— O, čia gražu! E/ Morenas toks prastas, niekada nebūčiau pa- 
galvojusi. 

Atsisukusi išdidžiai pažiūrėjo į Deividą. 

— Nesu čia buvusi anksčiau. 

— Ne? Manau, kad būtų kvaila klausti, kodėl dabar esi Čia. 

— Tikrai. 

Ji ištiesė rankas ir padarė jausmingą sukinį ant vienos kojos. 

— Viskas tavo. Moka šeimininkas. 

— Oho. Visi patogumai. Kaip namuose. | 

— Ak, — ištarė ji. Ranka lėtai slinkdama suknelės šonu patraukė 
šilką ir atidengė vieną krūtį. 

— Lažinuosi, kad namuose niekada /2:7 nebuvo. 

Praėjus valandai Deividas prisipažino, kad tikrai nebuvo. 


— Žinau, koks esi, - gulėdama ant pilvo šalia Deivido, padėjusi 
smakrą ant sukryžiuotų rankų, pasakė Mišelė. 

- Žinai? 

Deividas stebėjo mirkčiojančias gatvės šviesas, blizgančias ant 
plačios moters nugaros. 

— Esi tas, kuris trokšta paklausti, ką tokia puiki mergina veikia 
šioje vietoje, bet bijo pasirodyti prasčiokas, taip? 

— Manau, esi teisi. 

Pasikėlusi ant alkūnės kalbėjo toliau: 

— Tikriausiai nepatikėsi, bet esu spausdinama poetė. 

— Ak! 

— Taip, ir ne tuose pigiuose ir prastuose žurnaluose, atsilygi- 
nančiuose kopijomis, spausdinamomis violetiniu rašalu. Esu spaus- 
dinama Zhe New Yorker, Atlantic, Partisan Review. 

— Esu sužavėtas. 

— Turėtum būti. Bet, žinoma, poezija neuždirbsi. Už tai, ką 
uždirbu kurdama, negalėčiau net pėdkelnių nusipirkti. 

— Gerai atrodai ir be jų. 


— Cha, cha. Kaip bebūtų, dabar žinai. 

— Ką tokia puiki mergina čia veikia? Čia juk nėra jokios poezijos. 
Tik pinigai. 

— Be abejo! 

— Gerai. Džiaugiuosi, kad nesiteiravau. Ar šiame mieste yra 
vieta papietauti ne tik turistams? 

— Apie ką tu? 

— Tokia vieta, kur neatneša „Keno“ kortelių prie stalo. Vieta, 
kurioje meilužiai ilgesingai žiūri vienas kitam į akis, o sąskaita 
didesnė už šimtą dolerių. 

Mišelė prunkštelėjo: 

— Ar ketiname ilgesingai žiūrėti vienas kitam į akis? 

— Aišku, kodėl gi ne? 

— Yra tokia gurmanų skylė Cezario rūmuose. Galiu garantuoti, 
kad sąskaita viršys šimtą dolerių. 

— Sąskaita nėra svarbesnė už žiūrėjimą vienas kitam į akis. Švel- 
nios šviesos, švelni muzika, pliušinės sėdynės prie sienos. Jokių 
lošimo automatų. 

— Svajoji, mielasis. Čia Las Vegas. Vienintelė vieta, kurioje nė- 
ra lošimo automatų — tai operacinė ligoninėje. Bet manau, kad 
žinau tokią vietą, kuri tau galėtų patikti. Bent 7222 patinka. Tai 
naujasis naktinio klubo striptizo baras. 


— Įtikink. 


Pamatęs Kasablankos viešbutį, Deividas nusijuokė, bet ši vieta 
tiko. Viešbutis buvo pradėtas statyti kaip duoklė Bogarto filmui, 
bet dekoratoriai akivaizdžiai turėjo per daug pinigų tokiai nuobo- 
džiai idėjai. Todėl ji buvo įgyvendinta grėsmingai išlaidžiai: viešbutį 
įrengė prašmatnių romantinių siaubo filmų apie daktarą Faibsą 
stiliumi. Vis dėlto viešbutis (kaip ir galima tikėtis, vadinamas Ri- 
ko viešbučiu) buvo maloniai apšviestas ir siūlė daugybę pliušinių 
sėdynių prie sienos su vos pastebimomis rudomis ir juodomis juos- 
telėmis. Administratorius nuvedė juos prie stalelio, priėmė geri- 
mų užsakymus ir pateikė meniu, kuris, išskyrus jo didumą, ele- 
gantišką vaizdą, ir aukštesnes kainas buvo beveik toks par, kaip E/ 
Moreno viešbutyje. Po Deivido komentarų Mišelė paaiškino: 

— Mintis yra tokia: tebūna tau mirtinai nuobodu nuo maisto, 
sedėk čia ir ilgesingai spoksok į lošimo automatus. 

— Taip ir įtariau, — Deividas abejingai įvertino. Paskui paraga- 
vęs gėrimo paklausė: 

— Ar daug vyrų tave įsimyli? 

Ji gūžtelėjo: 

— Įsimyli, bet ne mane. 

— Tai yra? 

- Įsimyli fantaziją. Štai ką aš suteikiu. Ne seksą — fantaziją. Štai 
kodėl esu geriausia savo versle, nes tai žinau. 

Deividas šypsodamasis linktelėjo: 

— Įdomu: žinojimas nieko nekeičia. Bent jau man. 

— Kodėl turėtų? Vyrai visada įsimyli tai, ką įsivaizduoja. Aš esu 
tavo vaizduotės kūrinys. 

— Esi nepataisoma idealistė, — pašaipiai nepritardamas pastebėjo. 

— Aišku. Esu idealistė, Vakarų nuodėmės miesto sekso karalie- 
nė, — pasipūtusi žvilgrelėjo į Deividą. - Supranti? Nesi vienintelis, 
galintis kalbėti nešvankiai. 

Nutilus pakalbio gausmui padavėjas nunešė indus ir įpylė ka- 
vos. Deividas pastebėjo, kaip administratorius prie kaimyninio 
stalo palydėjo juodais drabužiais vilkintį vyrą. Vyras amžiumi bu- 
vo panašus į Deividą. Atrodė, kad jis nė neįtaria sulaukęs dėme- 
sio, tačiau, be abejonės, to nusipelnė. Nors nebuvo ypatingai aukš- 
tas ar pastebimai raumeningas, nuo jo sklido kažkokia gyvuliška 
jėga, kažkas buvo judesiuose — vengė žmonių, tarsi šie nuo jo pri- 
silietimo trenktųsi į sienas. 

Įspūdį stiprino drabužiai: atrodė, kad juos pasirinko dėl dvasi- 
ninkiško paprastumo, bet ant jo kūno atrodė puošniai elegantiški. 

Atsisedęs keliais žodžiais persimetė su administratoriumi. Vyriš- 
kio veidas buvo toks pat išskirtinis, kaip ir laikysena. Tolimas nuo 
klasikinio grožio, bet jei ieškotum panašumo gyvūnų pasaulyje, 
vyras primintų bulių. Veidas tamsus, beveik juodbruvas, antakiai 
tankia arka suaugę virš nosies; stori juodi plaukai vešlūs ir prie 
smilkinių beveik suaugę su antakiais. Vis dėlto bruožuose nebuvo 
nieko šiurkštaus. Burna plati, bet dailios formos ir besišypsanti. 
Akys — tamsios, klampios sietuvos — šiltos ir spindinčios šviesoje, 
bet knibždėte knibždančios bauginančių galimybių. Kai jis nerū- 
pestingai apžvelgdavo patalpą lyg sukomandavus atsinaujindavo 
pokalbiai. 

— Vietinė įžymybė? — paklausė Deividas. 

— Ne. Nežinau, kas jis toks, — atsakė Mišelė, — bet taps įžymy- 
be, jeigu slankios aplinkui. 

Deividas pajuto dilgtelint pavydą, bet prisipažino, kad netgi 
jam vyro magnetizmas atrodo žavus. 

Gurkšnodami popietinius gėrimus abu svarstė, kokius kino 
vaidmenis paskirtų šiai asmenybei. Pamažu pokalbis virto kone 
literatūriniu konkursu: buvo paminėtas Makbetas, Ahabas, Faus- 
tas, Stepių vilkas, K. ir Voicekas. 

Pagaliau Mišelė nusprendė: 

— Neabejotinai tiktų Džozefo vaidmeniui Mažojoje būgninin- 
kėje vietoj to lepšio patelės akimis. 

Padavėjas dar kartą atnešė gėrimų, Deividas šiek tiek sutriko. 

— Linkėjimai nuo ano džentelmeno, — padavėjas linktelėjo į jų 
diskusijos objektą. 

— O, — sutrikęs ištarė Deividas. Abu suglumę susižvalgė. 

— Gal paklaustumėte, ar neprieštarautų prisėsti prie mūsų? 

— Žinoma, pone. 

Nepažįstamajam einant prie Deivido stalo visi pokalbiai aki- 
mirką nuščiuvo. Rimtai, beveik atsiprašydamas, pažiūrėjo į Dei- 
vidą su Mišele ir stebėtinai maloniu baritonu paklausė, ar jie įsiti- 
kinę, kad netrukdysiąs. 

— Maloniai laukiamas, prašom prisėsti, - formaliai atsake Dei- 
vidas. 

Vyras gracingai atsisėdo į kėdę priešais, padavėjas atnešė gėrimą. 

— Esu Pablas, — nors pasakė nepabrėždamas, bet buvo aišku, 
kad šis žmogus svarbus. 

Prisistatydamas ir pristatydamas Mišelę Deividas linktelėjo. Pa- 
blas akimirką žiūrėjo į Mišelę, mirktelėjo ir išmetė iš galvos kaip 
dėmesio nevertą objektą. Atsisukęs į Deividą sąmokslininkiškai 
nusišypsojo. 

— Turite patvirtinti, ar mano nuojauta yra teisinga. 

— K3 norite tuo pasakyti? 

— Kai įėjau į kambarį, pajutau, kad kažkas nepaprasto kažkam 
atsitiko, — gūžtelėjo. — Kartais taip atsitinka — labai retai. Nuojautą 
paveldėjau iš mamos. Pasėdėjus kelias minutes dėmesį patraukė 
jūsų stalas. 

— Ir? 

— Ir tada pasvarsčiau: gal kas nors nepaprasta neseniai įvyko 
Las Vege? Taip, tai dienos sensacija. Išskirtinis laimėjimas cen- 
triniame kazino, visiškai neįmanomas laimėjimas. Ar laimėjote 
jūs? 

Deividas linktelėjo. 

— Ach, - atsiduso akivaizdžiai pamalonintas. — Ar tai tiesa? Tas 
pats skaičius iškrito devynis kartus ant dviejų skirtingų stalų? 

— Taip, tai tiesa. 

— Iš tikrųjų nepaprasta. Stulbinantis reiškinys. Ir, sako, kad po 
devinto laimėjimo pasiėmėte visus statymus, išskyrus vieną, tarsi 
žinodamas, kad sekmė baigėsi. 

— Taip pat tiesa. 

— Žinojote, kad baigėsi? 

Deividas kukliai nusijuokė. 

— Na, taip. 

— Kaip? Ar galiu to paklausti? 

Deividas neramiai žvilgtelėjo į Mišelę, įžeistą ir nuobodžiau- 
jančią. 

— Bijau, kad tai skambės kaip labai kvaila istorija. 

— Ne, ne, esu įsitikinęs, kad ne. 

— Na, ar esate kada nors girdėjęs apie devynis kirčius? 

Pablas susiraukė. 

— Devynis kirčius? 

Kai Deividas baigė pasakoti, Pablas priblokštas atsilošė kėdėje, 
o Mišelė tarsi švelniai pasibjaurėjusi sumurmėjo: 

— Puškinas, Pikų Dama... 

Vis dar gracingai išsidrėbęs Pablas papurte galvą: 

— Netgi taip trumpai jus pažindamas tikiu, kad atsitiko tiksliai 
taip, kaip sakėte. Sis pasakojimas jus ir jūsų laimėjimą perkelia iš 
keistenybių karalystės į nuostabų stebuklų pasaulį. 

— Oi, taip nemanau, - sutrikęs paprieštaravo Deividas. 

Pablas nepatikliai pakelė didžiulius antakius: 

— Manote, kad pranašystė ir išsipildymas gali būti nesusiję? 

— Linkęs taip galvoti, garbės žodis. Manau, kad laimėjimas de- 
vynis kartus buvo neįtikėtina sėkmės užgaida. Manau, kad ka- 
muoliukas turėjo devynis kartus įkristi į tą pačią duobutę, nesvar- 
bu ar būčiau lošęs aš, ar kas kitas. Jeigu pasąmonėje nebūčiau tu- 
rėjęs tos pranašystės, būčiau keitęs statymus kaip bet koks kitas 
lošėjas ir pralaimėjęs. 

Pablas žiūrėjo susiraukęs, tarsi Deividas būtų bandęs apgauti 
pasakomis. 

Deividas gailėjosi papasakojęs istoriją. 

— O ką tu manai, Gelele? - Pablas paklausė merginos. 

— Kodėl mane vadinate Gelele? - šaltai nusišypsojusi, paklausė 
Mišelė. 

— Todėl, kad jūs nuostabiai 52/:2, mano mieloji. 

Pablo tonas buvo šiurpinančiai kandus. 

— Žinoma, kalbu apie puikią suknelę. 

— Manau, kad visa tai yra nesąmonė, — nuobodžiaujančiu tonu 
atsakė į klausimą Mišelė. 

— Ach, iš tikrųjų tai pati žaviausia ir labiausiai pamokanti nuo- 
monė, — tarė Pablas, tada pasisuko į Deividą ir pakėlė antakį. — 
Priešingai negu Gėlelė, manau, kad Devynių kirčių žmogus turi 
būti pasiruošęs sutikti neįprastą likimą. 

— Ką tai reiškia? 

Jis elegantiškai gūžtelėjo. 

— Tai, kad gali būti taip kvaila, kaip nekreipti dėmesio į paslap- 
tingus dalykus, lyg jie būtų paprasti, o į paprastus žiūrėti kaip į 
stebuklus. 

— Tiesą sakant, — Deividas sausai pastebėjo, — tai skamba tru- 
putį... grėsmingai. 

— Grėsmingai! 

Pablas atrodė nuoširdžiai priblokštas. 

— Visiškai priešingai! Pats pasakėte, kad nebūtumėte išlošęs pa- 
sakiškų pinigų, jei galvoje nebūtumėte turėjęs berniuko pranašys- 
tes. Ar ne taip? 

— Taip. 

— Tai kam dabar ją menkinti? Kodėl atsukti nugarą? Galvoju, 
kad dievai turi paruošę kažką ypatinga, Deividai. Bet kaip galite 
sužinoti, kas tai yra, jeigu iš anksto numojate į tai ranka? 

Deividas nusijuoke ir sutrikęs papurtė galvą. 

Staigus raudonis išmargino Pablo veidą. Akimirką blyškesnės 
jo bruožų linijos išryškėjo kaip paslėpti senų operacijų randai. Pa- 
blas nusišypsojęs numojo ranka į Deivido nepaklusnumą. 

— Ai, nėra didesnio nuobodos už tą, kuris tampa per daug lan- 
dus siekdamas atlygio. Argi ne taip? 

Grakščiai pabaigęs gėrimą Pablas pakilo. 

— Buvo labai malonu susipažinti, Deividai. Ir, žinoma, su ju- 
mis, madmuazele Gėlele. | 

"Nelaukdamas atsakymo linktelėjo ir išžingsniavo iš kambario. 


— Oho, - pasakė Deividas. 

— Apgavikas, — įvertino Mišelė. 

— Kodel taip sakai? 

— Jo toks stilius. „Paveldėjau iš mamos“. Tikrai. Jis žinojo, kas 
esi, prieš ateidamas čia. Ieškojo tavęs. 

— Tikrai taip manai? Nemanau, kad kaip nors pasipelnė iš to. 

Nustebusi ir pasibjaurėjusi Mišelė lėtai papurtė galvą. 

— Nesakiau, kad jis kišenvagis, dėl Dievo. Susitikimas su tavim 
— tai tik pirmas žingsnis. 

— Ai, gerai. Sakoma, kad negalima apgauti doro žmogaus. 

— Cha. Sakoma, kad meilė verčia pasaulį suktis. 


Prie lovos nepaliaujamai skambėjo telefonas. Deividas pakėlė 
ragelį ir pažiūrėjo į laikrodį. Buvo pusė penkių — miegojo mažiau 
nei dvi valandas. 

— Klausau, — sudejavo. 

— Čia Pablas. Ar mergina yra su jumis? 

— Ką? 

— Ar mergina yra su jumis? 

Deividas žvilgtelėjo į lovoje kietai miegančią Mišelę. 

— Taip, su manimi. 

— Tada eikite prie telefono svetainėje. Turime pasikalbėti, bet 
nėra reikalo žadinti ją. 

— Pasikalbėci? Apie ką? — susiraukė Deividas. 

— Prašau, Deividai. Tai svarbu. 

— Gerai. Palaukite. 

Deividas pasitrynė akis ir nuėjo į svetainę. Uždaręs duris į mie- 
gamąjį pakėlė telefono ragelį: 

— Jau. 

— Kiek pralošėte? 

— Ką? 

— Kiek pralošėte prie stalų prieš nueidamas miegoti? 

Deividas netvirtai sumirksėjo. Prieš grįžtant į viešbutį Mišelė 
norėjo sužaisti Dvidešimt vieną, ir Deividas galantiškai nupirko 
skridinėlių už šimtą dolerių. Po kelių lošimų mergina pasiskundė, 
kad sėdintis ir žiūrintis Deividas ją nervina, taigi jis nusipirko krū- 
velę ir sau. Kai Mišelė aiškino žaidimo pradmenis, Deividas klusniai 
klausėsi. 

Kol tvarkėsi su savo skridinėliais, kokteilių padavėja visą laiką 
tiekė gėrimus. Abu kurį laiką praleido prie žaidimo su dviem 

kauliukais, bet Deividui nesisekė statyti, todėl jis atsisakė imti kau- 
liuką. Mišelė bandė nusitempti atgal prie ruletės stalų, bet jis min- 
tyse kūrė kitokius planus, todėl atsisakė. 

— Atsiduok man, — ji ištarė meilikaujančiai šypsodamasi, — ir 
atsiduosiu tau. 

Jie žaidė gal valandą. Deividas truputį apgirto, bet atkakliai 
statė vienodas sumas, o Mišelė žaidė kampus. 

— Nedaug, - Deividas atsakė į Pablo klausimą. 

— Penkis tūkstančius? 

— Ne, ne tiek daug. 

— Du tūkstančius? 

— Na... galbūt. 

— Deividai, Deividai. Negi dar nesuprantate, ką su jumis daro? 

— Apie ką kalbate? 

— Ketina jus laikyti čia, kol grąžinsite pinigus. 

— Grąžinsiu pinigus? 

— Žaisdamas, žinoma. Savaime suprantama, jie to siekia. Štai 
kodėl įkėlė į patį geriausią liuksą. Štai kodėl atsiuntė mieląją Gėle- 
lę. Kad išlaikytų čia, kol sugrąžinsite pinigus. 

Deividas abejodamas mąstė. 

— Negaliu patikėti, kad tai taip svarbu. 

— Oi, tai svarbu, Deividai. Tai ne tik dėl pinigų, nors didžiąja 
dalimi del to. Tai prestižo reikalas —- beveik garbės. Klubas patyrė 
žeminantį pralaimėjimą. Jeigu išsivešite laimėtus pinigus, bus dvi- 
gubas pažeminimas. Bet jeigu grąžinsite, tada jie bus viską padarę 
gerai. Argi nesuprantate? Paprasčiausiai nebuvote pakankamai gir- 
tas šį vakarą. Gelelė rytoj bus daug atkaklesnė. Be įprasto užmo- 
kesčio ji papildomai gauna penkiolika procentų nuo atgautųjų. 
Pradžioje ji prašė trečdalio, bet tai buvo tik taktinė gudrybė. Jeigu 
jie panorės, tiesiog prirems jus prie stalo, kol grąžinsite viską, ką 
buvote paėmęs. Tada Gėlelė atsisveikindama pabučiuos ir apgai- 
lestaus, kad kažkam kitam reikalingas liuksas. 

Deividas karčiai atsiduso: 

— Taip, suprantu. Buvau neįtikėtinai kvailas. 

— Tik truputį naivus. 

— Dėkoju už įspėjimą, Pablai. 

— Nesitenkinkite įspėjimu. Išvažiuokite. Išvykite dabar. Ma- 
nau, kad yra išėjimas tiesiai į automobilių stovėjimo aikštelę. Jei- 
gu pasinaudosite, nereikės eiti per vestibiulį. 

— Ar sakote, kad gresia koks nors pavojus? 

— Ne, ne. Siūlau tai, kad išvengtumėte aiškinimosi. Jeigu pa- 
aiškės arba pasklis gandas, kad išvykote, laimėjimas £/ Morene su- 
kels sąmyšį, jie bus sužlugdyti. Pavojus yra pagunda, o ne smurtas. 

— Suprantu, jaučiuosi kaip visiškas idiotas. 

— Neimkite į širdį, Deividai. Kartais iš tikrųjų reikia aklai pati- 
kėti, o kartais ne. Išmintis slypi gebėjime atskirti vieną situaciją 
nuo kitos. 

— Taip. Dar kartą ačiū, Pablai. 

— Nėra už ką, Deividai. Laimingai. 

Kol Deividas apsirengė ir susidėjo daiktus, Mišelė nė nesuju- 
dėjo. Išeidamas sustojo prie lovos ir apgailestaudamas apžvelgė 
moterį, bet nusišypsojo prisiminęs, kad ji savaip įspėjo apie save. 

Aš tik esu tavo vaizduotės kūrinys. 

Į pietus nusidriekusi Fremonto gatvė išvedė iš Las Vego į 93-ią 
magistralę. Deividas nuvažiavo į Bolder Sitį, o tada per Huver 
Damą į Kingmaną Arizonoje. Čia Deividas pasitiko aušrą ir įva- 
žiavo į 40-ą rytų magistralę. 

Taosas nuvylė. Jis tuščiai (dabar suprato, kad ir absurdiškai). 
tikėjosi pamatyti apgriuvusius plūktinius namus, asiliukus, vyrus 
su sombrerais, moteris, prie atviros ugnies gaminančias tortilijas, 
ir taverną, kurioje nuolat lankosi keli prastai atrodantys anglų me- 
nininkai, laukiantys kada D. H. Lorensas ateis išgerti šlakelį che- 
reso. Nors Lorensas žavėjosi šia vieta, čia jau seniai viskas buvo 
praryta antikvarinių parduotuvių, padailintų plūktinių prekybos 
centrų, greito maisto barų ir naudotų automobilių aikštelių. Deivi- 
das įsivaizdavo Taosą esant kaimą, prigludusį prie kalno, tačiau 
tai buvo mažas miestelis, įsikūręs Uolinių kalnų slėnyje. 

Važiuodamas iš Santa Fė pro vyno gamyklas, šalikelėse stovin- 
čius vaisių prekystalius bei iškamšų parduotuves, nustebo supra- 
tęs, kad mirguliuojantis turkio spalvos srautas, retkarčiais švyste- 
lėjantis magistralės kraštuose, buvo Rio Grandė. Troško išlipti ir 
pasižiūrėti iš arčiau, bet po nemalonios patirties su Galapo įstaty- 
mais atsisakė tos minties. Jautėsi nesaugus ir pažeidžiamas, norėjo 
kuo greičiau pasukti iš magistralės. 

Valandą pasivaikščiojęs senamiestyje tarp turistų, pasuko tuo 
pačiu keliu, kuriuo buvo atėjęs, įsiregistravo pietinės miesto pusės 
kurorto viešbutyje. Slidininkams išvykus viešbutyje liko vienas. 
Nors kambarys buvo spartietiškas, palyginus su £/ Moreno prezi- 
dentiniu liuksu, bet Vilerio viršūnės, vis dar apklotos sniegu, vaiz- 
das buvo maloni permaina po akį rėžiančio karnavalo Fremonto 
gatvėje. 

Nuobodžiaudamas be rimto užsiėmimo Deividas persirengė 
džinsais ir vėl išėjo į miestą. Nusipirko kasdieninių marškinėlių, 
porą lengvų megztinių, elegantiškus batus ir rankomis išaustą pon- 
čą. Drabužiai patiko Deividui, bet būtų pribloškę bendradarbius 
Runelyje, Indianoje. Sustojo išgerti maloniai neryškiame sename 
La Dona de Taos bare. Užmušinėdamas laiką Deividas bandė iš- 
vengti minčių apie beveik nevaldomą tvinkčiojantį pilve susijau- 
dinimą. 

Nors buvo tik pusė šešių, grįžo į viešbuų ir pavakarieniavo. 
Tvyrojo prieblanda. Artėdamas prie Korvetės vos nepradėjo bėgti. 
Važiuodamas pietų kryptimi, daug žadančio kelio link, suvokė, 

kad jį užvaldo bauginantis ir kartu viliojantis noras paklysti kal- 
nuose. 

Po valandos Deividas iš tiesų paklydo. Kelias prasidėjo visiškai 
civilizuotose apylinkėse. Jis vingiavo pro plačiai išsibarsčiusius na- 
mus, elektros stulpus ir kilnojamus namelius. Bet pravažiavus ke- 
lias atšakas, vedusias aukštyn, pasirodė, kad įprastas pasaulis liko 
už nugaros. Tik reti nelygūs takai į kairę ar į dešinę rodė, kad 
kelias kažkur vedė. 

Mėnulis patekėjo vienuoliktą. Buvo tik pirma ar antra pilna- 
ties naktis. Sklido tokia ryški šviesa, kad buvo galima skaityti. Per- 
važiavęs gūbrį, apačioje, kelkraštyje, pamatė stovintį automobilį. 
Tamsiai žalias ar juodas, glotniomis, grėsmingomis Ferario linijo- 
mis, šiame kelyje, kur esant didesniam nei trisdešimt mylių grei- 
čiui jau barška dantys, automobilis atrodė keistai. Sulėtinęs Dei- 
vidas suprato, kad automobilis juodas. Dar tamsesnis, nes tam- 
sintais stiklais. Už lango, vairuotojo pusėje, kažkas subolavo. Dei- 
vidas sustojo ir išlipo. Keletą akimirkų manė, kad suklydo, nes iš 
automobilio vidaus nesulaukė jokios reakcijos. Pagaliau nusilei- 
dus lango stiklui, jis išvydo turkų princesės akis. 

Nežinojo, kas privertė galvoti apie turkų princesę. Juk niekada 
nebuvo nė vienos matęs. Iš tikrųjų suabejojo, ar turkų oda tokia 
balta, kaip šios moters. Įsivaizdavo ilgą erelišką nosį, agresyvius 
skruostikaulius, tamsiai rudus plaukus, krintančius didžiulėmis 
varinėmis sruogomis. Gal vaizduotė užpildė nuobodžiaujančio, 
beveik niekinančio jos žvilgsnio erdvę. Rankoje atsainiai kabojo 
rūkstanti cigaretė. Moteris demonstravo, kad netikėtas susitiki- 
mas nevertas dėmesio. 

— Norėjau paklausti, — ištarė Deividas, - gal jums reikia kokios 
nors pagalbos? 

— Kokios nors? Taip, — tingiai atsakė, priversdama Deividą dėl 
nepaaiškinamos priežasties jaustis kvailai. 

— Šis automobilis prakeiktai subtilus, verčiau būčiau važiavusi 
Honda. Manau, kad kažkas nutiko degalų tiekimo sistemoje. Pra- 
dėjo dusti, o paskui užgeso. 

— Galėčiau pasisiūlyti pažiūrėti po variklio dangčiu, bet tai bū- 
tų tik vaidinimas. Gali trūkti pusės variklio, bet to nesuprasčiau. 
Todėl būčiau laimingas galėdamas pavežti. 

— Būtų puiku, - atsakė be jokio susidomėjimo. Užgesino ciga- 
retę, pakėlė lango stiklą ir, matyt, įprastai grakščiai nuslydo nuo 

žemos sėdynės. Moters figūra Deividui pasirodė ne tokia žavi kaip 
Mišelės, bet tokia, kad nė viena turkų princesė nesuabejotų jos 
išskirtinumu. Maždaug dvidešimt penkerių metų, coliu žemesnė 
už jį. Matyt, taip įpratusi prie aptarnavimo ir prabangos, kad pa- 
siūlymus priėmė kaip savaime suprantamus dalykus. Ji buvo apsi- 
rengusi oficialioms progoms tinkama apranga. Drabužiai tiktų 
Naujojoje Meksikoje: kreminės spalvos suknele, laisvai sujuosta 
diržu. Audinys panėšėjo į neapdirbtą šilką. 

Atsidususi įsisėdo į Korvetę ir nusigręžė į langą. 

— Tiesiai pirmyn? — mandagiai pasiteiravo Deividas. 

Atsisuko, tarsi jis būtų pasakęs kažką keisto: 

— Taip. Tiesiai pirmyn. 

Kai jie pajudėjo iš vietos, net nežvilgtelėjo į Ferarg. 

— Ar toli? 

— Oi, mylių mylios, — neaiškiai atsakė vėl pasisukdama į langą. 

Nuvažiavus beveik penkiolika mylių moteris neprakalbo, bet 
staiga mostelėjo į daugybę spindinčių šviesų, tarsi šiltnamio, įrengto 
kalvos atšlaitėje, langai. 

— Štai ten. 

Deividas nenustebo, kad kelias, pavingiavęs aukštyn pusę my- 
lios, baigėsi prie įvažiavimo. Kiek Deividas matė, namas buvo di- 
džiulis, painios ultramodernios architektūros. Langų, matomų nuo 
kelio, skleidžiamas šviesos ruožas krypo į dešinę. Kita namo dalis, 
atrodo, kopė į kalvos viršūnę. Deividas truputį nustebo, nes mo- 
teris, išlipusi iš automobilio, nepasakė nė žodžio, net nepadėkojo, 
ir nerūpestingai įbėgo į namą. Kai apsisuko, moteris vėl pasirodė. 
Sustabdžiusi Deividą piktu žvilgsniu riktelėjo: 

— Kur, po velnių, :4 manai važiuoti? 

Deividas nusijuokė: 

— Na, spėju, kad važiuosiu atgal į viešbutį. 

— Nebūk kvailas, negi manei, kad galiu išsiųsti tave net nepasa- 
kiusi 2422 Aš nepasižymiu labai geromis manieromis, bet nesu 
tokia bloga. 

— Na... nebuvau įsitikinęs. 

— Oi, išjunk tą kvailą variklį ir eik vidun. 

Nelaukdama atsakymo nužygiavo į namą ir išdainavo: 

— Mariana! Aš grįžau! 

Įėjęs vidun Deividas pagalvojo, kad prieškambaris yra svetainė 
— iš tikrųjų būtų patikę turėti tokią svetainę. Pilnai apšviesta nišo- 

se įrengtais žibintais, sienos padengtos dažytu metalu, prislopin- 
tai atspindinčiu augalų džiungles. Vienoje pusėje, įsiveržusi per 
laukinį jų raizginį, stovėjo kiniška raudonai lakuota spintelė. Dei- 
vidas numanė, kad bet kuris muziejus norėtų papildyti savo ko- 
lekciją šia spintele ir greta stypsančiu Mingų žirgu. Didžiulis ir 
gana grėsmingas begalvis torsas iš medžio ir bronzos dunksojo 
iškilęs iš užgožiančios maišaties. 

Svetainė, arba kaip vėliau išmoko ją vadinti, žemutinė svetai- 
nė, pribloškė. Patalpos dydis ir įmantrus barbariškumas nustelbė 
prieškambarį ir sumažino iki paprasčiausio kambarėlio. Visiškoje 
kambario blausumoje akį traukė vienintelis šviesos šaltinis - cen- 
tre esanti milžiniška, dar prieškolumbinių laikų, akmeninė galva. 
Deividas galėjo prisiekti, kad tokios nerastum jokioje privačioje 
kolekcijoje. Stovėjo savo džiunglėse ramiai užmerkusi akis ir ne- 
nuilstamai spinduliuojanti paslaptingąją antikinę galią. 

Likusioji kambario dalis buvo apstatyta panašiu stiliumi: ke- 
lios ilgų baltų sofų grupės, sustatytos aplink glotnius žemus sta- 
lus, ant kurių galėtų patogiai šokti kelios poros. Virš stalų ore 
kabojo didžiulės žmonių figūros, peršokančios, atakuojančios, ne- 
riančios nuo lubų šešiolika pėdų į erdvę. Groteskiškas atsirandan- 
čių ir išnykstančių galūnių, torsų, galvų knibždėlynas. Tarsi erd- 
vei būtų grėsęs pavojus būti suspaustai, ji buvo vizualiai padvigu- 
binta veidrodine galine siena. Deividas neieškojo pavadinimo šiai 
vietai, bet vienas iškilo spontaniškai — Trolių namas. 

Kol keleivė peržiūrėjo paštą, Deividas stengėsi aprėpti erdvę. 
Baigusi numetė viską ant spintelės, panašios į stovinčią prieškam- 
baryje. 

— Beje, esu Andrėja, - prisistatė. 

Deividas taip pat prisistatė. 

— Prašom gėrimų, Mariana, - pasakė merginai, pasirodžiusiai 
iš už milžiniškos galvos. Kiek vyresnė nei dvidešimties, ji atrodė 
visiška priešingybė Andrėjai. Tamsiaveidė, smulkutė, berniukiš- 
kai liekna, ilgų juodų plaukų, surištų ant pakaušio. Klausiamai 
pažiūrėjo į Deividą ir išgirdusi pageidavimą „burbono“, be žodžių 
išėjo. 

— Taigi... - paklausė Andrėja, - kas yra Deividas Kenesis? 

Deividas ieškojo atsakymo į šį neatsakomą klausimą. Andrėja 
pakilo persirengti. Nuėjo prie pakabinamų laiptų, dramaciškai iš- 

kilusių priešais juodą veidrodinę sieną. Pradėjusi kopti stabtelėjo 
ir nekantraudama žvilgtelėjo į Deividą: 

— Na? Negalėsi kalbėtis, jeigu nelipsi kartu. 

Deividas pakilo. Viena iš plūduriuojančių figūrų prisiartino ir 
nykiai atsisuko į Deividą. Tarsi maldaudama paleisti ją iš šio kalė- 
jimo ore, figūros ranka išsitiesė. 

Atrodo, antrajame aukšte buvo miegamieji. Laiptai toliau vedė 
į trečią aukštą, tačiau Deividas patraukė paskui Andrėją iki pla- 
taus prieškambario galo. Kambarys buvo beveik žmoniško nų 
— tik apie trisdešimties pėdų pločio ir dvylikos pėdų aukščio. D 
trečdaliai patalpos buvo apstatyti svetainės baldais, likęs crešdalis 
kažkieno vaizduotėje virto miegamuoju, panašiu į arabišką pala- 
pinę. Nesuskaičiuojami plonyčio šilko sluoksniai, laikomi plonų 
ryškiaspalvių suktų kolonų, šūsnys ožkos kailio patiesalų, daugy- 
be storų pagalvių. Kambarys baigėsi stikline siena, per kurią Dei- 
vidas matė terasą, įrengtą ant svetainės stogo, ir tolimas Taoso 
šviesas. 

— Taigi... — vėl pakartojo Andrėja, — ruošeisi papasakoti apie 
Deividą Kenesį. 

Deividas atsigręžė nuo lango kaip tik tada, kai Andrėja per gal- 
vą nusivilko suknelę. Numetusi ant spintelės sulenkė ranką už 
nugaros atsisegti liemenėlę. Gūžtelėjusi išsinėrė ir tarė: 

— Juk nesi vienas iš tų nekalbiųjų? 

— Ne, - atsakė kvarkdamas — turėjo atsikrenkšti ir išlaisvinti 
balsą. — Esu labai šnekus. Bet klausimas truputį... sunkiai suvokia- 
mas, bent jau šiuo metu. Esu... keitimosi būsenos. Didelio virsmo. 

Žinojo, kad kalba neaiškiai, bet nesuprato, kodel. Tame, ką 
darė Andrėja, nebuvo nieko gundančio. Lygiai taip pat galėjo per- 
sirenginėti priešais vėžlį, bet Deividui neapsakomai palengvėjo, 
kai moteris užsitempė džinsus ir megztinį. Su padeklu, apkrautu 
buteliais, ledu ir taurėmis, įėjo Mariana. 

— Tas prakeiktas automobilis vėl užgeso, — paaiškino jai An- 
drėja. — Ponas Kenesis mane išgelbėjo. Deividai, susipažink su 
Mariana. 

Apvaliomis tamsiomis akimis rimtai įvertindama Deividą mer- 
gina ištiesė ranką. 

— Paskambink iš ryto tiems patiems, kurie taisė praėjusį kartą, 
ir paprašyk, kad kas nors nutemptų automobilį į miestą. 


— Gerai. Reikės grynųjų vilkikui. 

— Gerai. 

Andrėja ryžtingai žengė prie Art Deco stiliaus moteriško rašo- 
mojo stalo, į kurį rėmėsi Deividas. Leisdamas atidaryti vienintelį 
ilgą stalčių, esantį po stalviršiu, jis pasitraukė į šalį. Nustebęs pa- 
žvelgė: tvarkingai sudėti ir perrišti nauji penkiasdešimties dolerių 
banknotai. Paėmusi vieną pakelį ištraukė tuziną ar daugiau ban- 
knotų ir padavė Marianai. Dėdama paketą atgal į stalčių, stebėjo 
Deividą ir pamačiusi jo susidomėjimą paklausė: 

— Norėtum kiek nors? Turiu pakankamai. 

Priblokštas Deividas atsitraukė nuo stalo. 

— Ne, ne. Ne, ačiū, - greitai atsakė, lyg ji būtų siūliusi porno- 
grafinių nuotraukų rinkinį. 

Andrėja gūžtelėjo, uždarė stalčių ir liepė Marianai prisistatyti 
iš ryto. Nuvedusi Deividą prie sofos susiraitė viename gale. Deivi- 
das ruošė gėrimus. 

— Taigi, — pasakė, — esi paslaptingas žmogus. 

— Vargu, — atsakė juokdamasis, — tik paprasčiausias pabėgėlis. 

— Ach, ir nuo ko gi bėgi? 

Deividas nustebo, kiek daug buvo nuo ko bėgti, ir staiga paju- 
to poreikį viską sukataloguoti: 

— Pirmiausia nuo Žmonos ir sūnaus, kurie gyvena Indianoje, 
jau nekalbant apie karjerą. Vakar už nelegalų ginklo laikymą nuteisė 
kalėti devyniasdešimt dienų, bet bausmės vykdymą atidėjo. Ma- 
nau, kad nuo to nebėgu. Yra Las Vege žmonių, nelabai laimingų, 
mačiusių mane išeinantį ir išsinešantį jų šešiasdešimt tūkstančių 
dolerių. Korvetėvogta, bet nemanau, kad savininkas manęs ieškotų, 
dėl kelių lavonų ir marihuanos verslo. Bet ir aš nelabai norėčiau 
grįžti. 

— Kodėl? 

Deividas susiraukė. 

— Yra žmonių, kurie, atrodo, nusiteikę mane nužudyti. 

— Viešpatie, — aiktelėjo Andrėja, — tikrai turi ką veik. Kodėl 
jie nusiteikę tave nužudyti? 

— Nežinau. 

Lėta nepatikli šypsena nuslinko jos veidu: 

— Nežinai? 

— Ne, nežinau. 

Ji rimtai linktelėjo. 


— Kažkokie keisti dalykai dedasi. 

— Tikiu. O kur bėgi? 

— Manau, kad tai dar reikia sužinoti. 

Andrėja ilgai žiūrėjo priešais save, paskui vėl linktelėjo, tarsi 
spėjimas būtų pasitvirtinęs: 

— Labai gerai meluoji, Deividai - galbūt pernelyg gerai, kad tai 
būtų tau naudinga. 

Jis mirktelėjo priblokštas. 

— Kodėl taip sakote? 

— O neturėčiau taip sakyti? — nekaltai paklausė. 

— Na... 

— Nemelavai, taip? Kai paklausiau, kur bėgi? 

Deividas keletą akimirkų žiūrėjo į gėrimą. 

— Taip, manau, truputį melavau. 

— Tai kokia yra tiesa? 

Jis nervingai nusijuokė: 

— Tiesa yra tokia, kad jaučiuosi kvailai apie tai kalbėdamas. 

— Taip daug geriau, tiesa? Kalbu apie tiesą. 

— Taip 

— Kaulai nesulūžę? 

— Ne. | 

— Tai seniai sužinojau, Deividai. Melas - kaip migdomieji. Turi. 
naudotis jais, kai tai neišvengiama. Ir viską sugadina, kai tampa 
įpročiu. 

— Tiesa. 

Andrėja žaismingai bjaurėdamasi papurtė galvą. 

— Sakai „tiesa“, lyg jau būtum tai žinojęs, o tik prieš minutę 
melavai, kai to visiškai nereikėjo. Tai kaip refleksas. 

Gudriai nusišypsojusi pridūrė: 

— Lažinuosi, kad palikai žmoną, nes nebegalėjai pakęsti savęs 
dėl įpročio meluoti. 

— Ach! O jūs tada esate nepataisoma tiesos sakytoja. 

— Oi, ne, toli gražu. Esu labai patyrusi melagė. Bet niekada 
nemeluoju iš bailumo ir nenorėčiau būti tarp žmonių, kurie tai 
daro. 

Permąstydamas jos žodžių prasmę Deividas susiraukė. 

— O dabar jaučiatės viešai įŽeista, taip? 

— Ne, bandau »usprgs::, ką jaučiu. Duok truputį laiko, gal pa- 
sijusiu įžeista. 

Andrėja nusijuokė. 

— Lažinuosi, kad susituokei jaunas. 

— Kas verčia taip manyti? 

— Oi, anksti susituokę vyrai truputį atsilieka. Turi pasivyti. 

Deividas bejėgiškai papurtė galvą. 

— Pasakyk tai, mielasis. Būk drąsus. 

— Esi gyva bėda. 

Moteris vėl nusijuokė. Netikėtai pačiam sau Deividui patiko 
Andrėjos nuoširdumas. 

— Na, — tarė, — geriau važiuosiu. 

— Nenoriu nieko girdėti, — tvirtai pasakė Andrėja, — tikrai pa- 
klysi ir negrįši į miestą prieš aušrą. Be to, noriu, kad liktum. Man 
nuobodu be žmonių. 

— Čia nieko daugiau nėra be jūsų ir Marianos? 

— Žinoma, yra Dudlis, bet jis labai nekalbus. Per vasarą ir slidi- 
nėjimo sezoną namas būna prisigrūdęs žmonių. 

— Kas yra Dudlis? 

— Dudlis Keisas — ką tik baigęs mokslus antropologijos specia- 
listas. Labai rimtas vaikinas. 

— Suprantu. 

— Beveik įsitikinusi, kad kablio kambarys jau paruoštas. 

— Kablio kambarys? 

Andrėja vel prajuko. 

— Necurėčiau taip vadinti — tai skamba grėsmingai. Praėjusį 
rudenį turėjome kamuojamą lėtinės nemigos viešnią. Kad užmig- 
tų, ją reikėjo supti. Pakabinome savotišką lopšį prie lubų. Nepasi- 
rūpinau, kad kabliai būtų nuimti, taigi įpratome jos miegamąjį 
vadinti 426/io kambariu. Bet dar ne laikas miegoti, tiesa? 

Deividas sutiko, kad dar ne laikas ir paruošė dar po vieną gėrimą. 

Paklaususi Deivido apie mestą karjerą, Andrėja klausėsi daug 
įdėmiau, negu Deividas tikėjosi ją gebant. Baigus pasakojimą tarė: 

— Tai sakai, kad metei, supratęs tikrąją mokyklų funkciją — 
klaidinimą. 

— Nežinau, ar nuėjau taip toli. Tikra mokyklų funkcija — ruoš- 
ti darbininkus, žmones, neturinčius kito pasirinkimo, kaip už- 
dirbti pinigus. 

— Bet jie turi būti įs7žžking, kad neturi kito pasirinkimo, tiesa? 

— Be abejo. 

— Tada ar jie apgaudinėjami? 

— Tikrai nežinau. Verta pagalvoti apie tai. 

Andrėja nusišypsojo. 

— O, jūs tikrai esate užkerėti žmonės. 

— Užkerėti? 

— Nesu mokytas žmogus — nenorėčiau, kad taip galvotum. Bet 
yra vienas teiginys Platono Valstybėje, kurį, man atrodo, verta pri- 
siminti: Bet kokias apgaulės galima sakyti užburtajam. Buvote siau- 
bingai apgauti, taigi esate siaubingai užburti. 

— Kalbi taip, lyg nebūtum viena iš mūsų. 

— Žinoma. Bet kuris, kas nusikrato apgaulės, nusikrato ir už- 
kerėjimo. Tada nustoja būti vienu iš jūsų. 

— O kas yra tas, kuris užburia? 

— Oi, jums labai seniai pavyko padaryti tai patiems. 

Deividas papurtė galvą: 

— Bijau, kad pasiekėme tašką, kai neturiu nė menkiausio su- 
pratimo, apie ką kalbame. 

— Paprašyk Dudlio paaiškinti. Jis supranta tai labai gerai, be- 
veik instinktyviai. Jo žmonės sugebėjo apsisaugoti užkerėjimo jau 
tris ar keturis šimtmečius. 

— Jo žmonės? 

— Jis yra navahas. 

Pasidaręs dar vieną gėrimą Deividas paklausė, iš kur Andrėja 
gavo tą senovinę galvą, stovinčią apačioje. Nedvejodama moteris 
pradėjo pasakoti šiurpią, artimą filmo Dingusios Arkos ieškotojai 
siužetui, istoriją. Andrėjai baigus pasakojimą, Deividas tarė: 

— Suprantu, kodėl save vadinate patyrusia melage. O kokia yra 
tiesa? 

— Ak, tiesa yra gana nuobodi. Parsigabenau ją anksčiau negu 
tokie dalykai tapo madingi. 

Į perdėto skepticizmo kupiną žvilgsnį moteris atsakė šelmiškai 
šypsodamasi: 

— Esu vyresnė, negu atrodau. 


Kabliai paruoštame miegoti kambaryje tikrai nebuvo patrauk- 
lūs. Nors apstatymas buvo elegantiškas, kaip ir kituose namo kam- 
bariuose, Andrėja suprato, kad svečias norės pailsėti nuo jos eks- 
travagantiško stiliaus. Be ultramodernizmo ir primityvizmo, atro- 
dė, jai patinka Deco periodo stilius: paaukštinta lova, žemos sun- 
kios sofos ir krėslai, stalai su stikliniu viršumi ir metalo vamzdžių 
kojomis bei kvapą gniaužianti spintelė, ilgumo sulig siena, pri- 

krauta krištolinių, porcelianinių, bronzinių, dramblio kaulo, ko- 
ralų ir sidabro lobių. Ant kitų sienų puikavosi Kasandrės, Koleno, 
Liupoto, Žisė ir Karliu plakatai. Neįtikėtina, bet šalia krištolinių 
peleninių ir emaliuotų sidabrinių portsigarų buvo sudėtos ketvir- 
tojo dešimtmečio degtukų dėžutės iš Providence Bilrmore, Glad- 
stone, Barnum viešbučių ir prezidento Medisono dryžuotojo kam- 
bario. Deividui buvo įdomu, ar kas nors kuo nors netyčia pasi- 
naudojo. 


Kitą rytą, išeidamas iš vonios kambario (prabangaus, bet griež- 
tai modernaus, išskyrus glamonėjančias šviesos instaliacijas ir auksu 
lakuotą veidrodį), Deividas pamatė iš viešbučio atneštą bagažą. 
Abejodamas, ar pasipiktinti, ar pagirti, nusprendė pagirti. 

Pusę dvylikos išėjo iš kambario ieškoti maisto ir draugijos. Prieš- 
kambaris ir svetainė apačioje buvo tušti. Toks pat tuščias ir neap- 
rėpiamas valgomasis šalia svetainės, ir virtuvė (turbūt iškelta iš 77- 
taniko). Durys iš virtuvės vedė į pastatą, kurį matė nuo kelio pra- 
ėjusią naktį. Tai iš tiesų buvo šiltnamis. Negyvenamas, be augalų, 
be žmonių. Grįžęs į viršų pabeldė į Andrėjos duris: jokio atsako. 
Nusivylęs svetingumu, užlipo laiptais į trečią namo aukštą ir atsi- 
dūrė kitoje svetainėje, tokioje didelėje, kaip ir apačioje, bet kas- 
dieniškesnėje ir ryškiau apšviestoje. Ir viename, ir kitame gale bu- 
vo langai nuo grindų iki lubų. Kambarys atrodė turįs dvigubą 
paskirtį: žaidimams ir muzikai. Jame stovėjo turnyro standarto 
pulo bei biliardo stalai, įspūdingas pianinas ir garso aparatūra su į 
sieną įmontuotais garlaivio vamzdžių dydžio garsiakalbiai. Cia 
taip pat žmonių nerado. Deividas nuėjo į mažesnį valgomąjį ir 
pagaliau į kitą virtuvę — visą iš nerūdijančio plieno, apstatytą me- 
dinėmis mėsininko trinkomis. Pagaliau rado truputi žmogaus veik- 
los ženklų: tamsiaodis, statinės formos vyras, mūvįs džinsais ir vilkįs 
languotais flanelės marškiniais, kažką maišė ant viryklės. | 

Pakėlęs akis akimirką rimtai žiūrėjo į Deividą, tada pasakė: 

— Girdėjau, kad turime svečių. Esu Dudlis Keisas. 

Deividas keistai spoksojo į vyrą, šis vėl nusigręžė į viryklę. 

— Gaminu pietus, — pasakė, — užteks dviems, jeigu patinka teksa- 
sietiškas mėsos troškinys su pupelėmis ir raudonaisiais pipirais. 

Deivido burna staiga perdžiūvo, jis negalėjo ištarti ne žodžio. 

Kai paskutinį kartą buvo sutikęs šį vyrą, jį vadino Arklių Žudiku. 


KETVIRTA DALIS 


Trys skirtingi aiškinimai... 

Kol Deividas praėjusią naktį viršuje, Andrėjos kambaryje, dis- 
kutavo apie apgavystę ir užkerėjimą, kitur vyko kitokie pokalbiai. 
Hovardas ir Timas, atvykę į Las Vegą ankstų vakarą, kalbėjosi su 
Džeku Goldingu apie šį rytą paštu gautą Timo čekį. Elena, uždaryta 
name už didžiosios sankryžos Kolorade, kalbėjosi šu pagrobėjais, 
apsimetusiais Čikagos detektyvais Arčiu Gudmanu ir Niku Volfu. 

Nė viena diskusija nepasirodė labai vaisinga. 

Džekas Goldingas, patogiai įsitaisęs valgomojo kabinoje, buvo 
mandagus kaip visada. Partneriai jo nekaltino dėl Deivido Kene- 
sio dingimo. Sutarė, kad nieko daugiau nebuvo galima padaryti. 
Vyras buvo per „trumpai pririštas prie stalo“. Tai reiškė „liesą“ 
savaitę kazino, bet viešumas buvo įvertintas: kambarių užsisako- 
ma pastebimai daugiau, ir, kaip Goldingas ir buvo numatęs, par- 
davimai kilo. Nors Deivido apsilankymas kainavo pinigų ir 
pakenkė prestižui, Goldingas nejautė asmeniško priešiškumo nei 
jam, nei jo sūnui. Galų gale žinojo, kad būdamas Deivido vietoje, 
nesugrąžintų nė penkių centų. 

— Bet nežinau, ką daugiau galėčiau jums pasakyti, — tarė. — 
Žmogus įėjo, apiplėšė mus ir išgarsėjo mieste. Štai kaip viskas buvo. 

— Galėjo paprasčiausiai įsiregistruoti kitame viešbutyje, tiesa? 
— paklausė Hovardas. 

— Žinoma, bet kodėl? Čia viską turėjo nemokamai: geriausius 
klubo kambarius, valgį, gėrimus — viską. Beje, jeigu būtų įsiregist- 
ravęs kur nors kitur, būčiau apie tai girdėjęs. Turite suprasti, jis 
tapo garsenybe. 

Hovardas rūgščiai linktelėjo ir susižvalgė su Timu, laukiančiu, 
kol Hovardas padarys stebuklą. 

— Gal žinoe, ar ponas Kenesis su kuo nors susidraugavo, kol 
buvo čia? — paklause Hovardas. — Gal, pavyzdžiui, su kuo nors 
šlaistėsi bare? 

Goldingas papurtė galvą, žinodamas, kad Mišelė žinojo ne dau- 
giau už jį. Prisiminęs mirtiną prostitutės įniršį Deividui dingus, 
slapčia nusišypsojo. 

— Kai Deividas išvažiavo iš Indianos, vairavo Vo/vo, — atkakliai 
tęsė detektyvas, — bet Čia įsiregistravo vairuodamas Korvetę. Gal 
kam nors užsiminė, kaip tai atsitiko? 

— Jeigu ir užsiminė, apie tai nežinau. 

— Ir nepratarė nė žodžio apie tai, kur ketino toliau važiuoti? Į 
šiaurę, pietus, rytus, vakarus? 

— Nė žodžio. 

Goldingas mąsliai pasikasė mėlyną žandikaulį. 

— Pasakysiu, ką daryčiau jūsų vietoje. Vegas yra įžymybių 
medžiotojų miestas. Jeigu apsilanko kas nors įžymesnis, kiekvie- 
nas nori atsidurti šalia arba bent įsivaizduoti, kad yra šalia. Jūsų 
vietoje paskleisčiau žinią, kad ieškau informacijos apie vyruką, iš 
El Moreno išsinešusį šešiasdešimt aštuonis tūkstančius. Jeigu kam 
nors pasakė, kur važiuoja, tai padėtų jį rasti. Turiu omenyje, kad 
galbūt ateitų kas nors pažiūrėti, ar jūs esate tinkamas, ar verta būti 
šalia jūsų, ar galima sukurpti istoriją. 

Nepajėgdamas sugalvoti jokių naudingų klausimų, Hovardas 
padėkojo ir nusivedė Timą prie kito stalo pasitarti. Užsisakęs puo- 
delį kavos užsimerkė. Hovardas masažavo akis bandydamas įveik- 
ti deginant skausmą. 

Buvo keista diena. Jautėsi sutrikęs ir išsibalansavęs, lyg būtų 
nuėjęs pažiūrėti cirko ir staiga atsidūręs rato viduryje su klouno 
kostiumu. Ne visiškai suvokė, kad yra Las Vege, klausinėjo kvailų 
klausimų ir elgėsi nemokšiškai, parodydamas esąs detektyvas. Bū- 
damas didelio miesto gyventojas, jau seniai išmoko atsiriboti nuo 
kitų Žmonių rūpesčių — žinoma, nebent jam būtų mokama už tai. 
Paprasčiausiai yra per daug žmonių, turinčių bėdų. Bet šį kartą 
aiškiai pasidavė, bet negalėjo suvokti kodėl. Ar sendamas darėsi 
sentimentalus? Gal vaidino Edmundo Gveno epizodinį vaidmenį 
Stebukle 34-ojoje gatvėje? Kad ir kokia kvaila priežastis pakuždėjo 
imtis šios idėjos, tai nebuvo jo asmeniškas sprendimas. Jeigu būtų 
pasamdę surasti Deividą Kenesį, sveiku protu niekada nebūtų li- 
pęs į lėktuvą ir nebūtų skridęs į Las Vegą. Tai buvo pražūtingos 
išlaidos, visiškas neprofesionalumas. Vežtis Timą kartu buvo dar 
blogiau — tikras bepročio darbas. Atrodė, lyg būtų pamiršęs visus 
patirties metus. Elgėsi kaip mėgėjas, ir tuo buvo nepatenkintas. 

Liūdino ir Timo nenusakomas, beribis pasitikėjimas. Hovar- 
das dabar buvo atsakingas už Timo gyvenimą ir ketino vėl viską 

sutvarkyti: ketino rasti jo tėvą ir mamą, grąžinti laimingam gyve- 
nimui į Runelį Indianoje. Jeigu Timas būtų klientas, jau išvyks- 
tant būtų jam pasakęs: 

— Klausyk, pasistengsiu padaryti viską, ką galiu, bet stebuklų 
pažadėti negaliu, supranti? 

Bet šiuosyk nebuvo kalbos apie tai. Jis nėra klientas. Yra glo- 
botinis, už kurį jaučiasi atsakingas. Hovardas pavadino save netgi 
mistišku krikštatėviu. Šis pasirinkimas — kažkas tokio nepaprasto, 
kas turi būti padaryta. Jeigu reikia stebuklų, jų bus. 

Timas stebėjo Hovardą, trinant; akis, sudribusį ant stalo, ir 
suprato, kad kažkas jam neduoda ramybės. 

Pirmą naktį Hovardas buvo mandagus, paprastas, rūpestingas. 
Bet per valandas, praleistas pirmiausia lėktuve, paskui laukiant 
kol Goldingas ateis į savo pamainą, vis labiau niurzgėjo ir įsitem- 
pė. Timas buvo pastebėjęs taip gana dažnai nutinkant tėvams, dėl 
to nesijaudino ir žinojo, kad geriausia būti kiek įmanoma nepa- 
stebimesniam ir nereiklesniam, kol praeis. Kaip tik taip, jo many- 
mu, dabar ir elgėsi. 

— Na, — pagaliau išsitiesdamas suniurnėjo Hovardas, — ką gal- 
voji? 

— K3 aš galvoju? 

Hovardas apsidairė aplink ir viską pavertė įmantriu pasirodymu. 

— Atrodo, kad aplinkui nieko daugiau nėra, išskyrus mus, Timai. 

— Dieve, - tarė Timas, — turite daug daugiau patirties tokiuose 
reikaluose negu aš. Tai yra, iš to gyvenate, tiesa? 

Hovardui vos pavyko paslėpti niurnėjimą atodūsiu. Viską ap- 
galvojęs suprato, kad Timo klausimas suteikė galimybę paaiškinti 
situaciją ir sumažinti savo naštos svorį. 

— Klausyk, Timai, ne visiškai atlieku savo profesines pareigas. 
Jei būtų taip, būčiau vienas. Paprastai nesivežu klientų kartu, kur 
bevažiuočiau. 

Timas akimirką svarstė: 

— Ką sakote? Aš nesu jūsų klientas? 

— Kažką panašaus. Šiuo atveju mes daugiau partneriai. Štai ko- 
dėl klausiu, ką apie tai manai. 

— Suprantu, — rimtai pasakė Timas, — tada, manau, turėtume 
paklausyti pono Goldingo pasiūlymo ir paskelbti, kad ieškome 
informacijos... Kodėl juokiatės? 

Hovardas iš tikrųjų juokėsi: jo visas kūnas drebėjo, galvą susi- 
emė rankomis. Juokėsi, nes buvo akivaizdu, kad smegenys virsta 
koše. Po vieno pokalbio buvo aišku, kad yra akligatvyje. Buvo net 
nusprendęs, kad vienintelis protingas dalykas būtų apsisukti ir skris- 
ti namo. Bet dabar, pavadinęs Timą tyrimo partneriu, negalėjo 
pasakyti, kad jo nuomonė bevertė. 

— Tikiu, - tarė šluostydamasis akis, - kad posakis „nekask duo- 
bės kitam, nes pars įkrisi“, teisingas, nors niekada iki šiol neturė- 
jau nė menkiausio supratimo, ką tai reiškia. 

Timas paklausė apie ką jis kalba, bet Hovardas tik papurtė galvą. 


— Tai nesvarbu, pradėsime rytoj skelbti ir pažiūrėsime, kas atsitiks. 


— Jūs pagrobėte mano sūnų, — pareiškė Elena. 

— Ne, ponia, — atsakė Volfas, - nepagrobėme. 

— Tada pagrobėte Deividą. 

Vientisa raudonų plaukų masė nesujudėjo, kai Artis Gudma- 
nas papurtė pailgą galvą. 

— Ponia, nepagrobėme nė vieno. Išskyrus jus, žinoma. 

Šis pokalbis vyko sename, prastai apstatytame ūkininko name, 
svetainėje, išsaugojusioje nebent žiemos šaltį savo kauluose. Artis 
Gudmanas bandė sukrapštyti pakankamai malkų ugniai pečiuje 
pakurti. 

Elena, sėdinti aptriušusios sofos viduryje, ir Volfas - kitoje kam- 
bario pusėje, ąžuolinėje supamojoje kėdėje, priminė sutuoktinių 
porą, besikivirčijančią del kažkokios jau tuziną kartų aptartos, bet 
neišspręstos problemos. 

— Kodel? - karčiai paklausė Elena. - Ko norite? 

Supdamasis, rankas susidėjęs ant kelių Volfas užsimerkė ir pa- 
purtė galvą. 

— Ar norite pinigų, dėl Dievo? Neturime pinigų. 

— Nenorime jūsų pinigų, ponia Kenesi. Nusiraminkite. Gal- 
vokite apie tai kaip apie nedideles atostogas, poilsį nuo Runelio. 
Atsipalaiduokite. Įsivaizduokite, kad esate Bermuduose ar dar kur 
nors. Visa tai baigsis po poros dienų, ir jūsų gal net nereikės. 

— Kas viskas baigsis? 

Volfas toliau suposi. 

— Manęs gal nereikės, del ko? 

Volfas sukūprino pečius ir išraiškingai gūžtelėjo. 

Deividas būtų sunkiai pažinęs seną moterį, sėdinčią prie pus- 
ryčių stalo su Hovardu ir Timu. Žilais, nešvariais, susitaršiusiais 
plaukais, apsivilkusi kasdiene išblukusia palaike suknele, įsispyru- 
si į perlūžusias šlepetes tada stovejo prie kasininko langelio ir baks- 
nojo Deividui į petį. Dabar gana dailiu apremptu mėlynu kostiu- 
mu, aukštakulniais, su makiažu, pajauninančiu dešimčia metų. 
Plaukai padažyti gyvibingumo suteikiančia spalva, susegti. Mote- 
ris labai panėšėjo į sodininkų klubo prezidentę. 

Nedvejodama patikėjo faktu, kad Timas gavo dvidešimties tūks- 
tančių čekį. 

— Stovėjau ir žiūrėdama į akis pasakiau, kad motinos prakeiks- 
mas kris jam ant galvos, jeigu nors dalies tų pinigų neišsiųs namo. 
Ir, patikėkite manimi, kokią sekundę jis net suabejojo. Pažįstu tą 
žvilgsnį — karščiuojantis. Bet žiūrėjau į jį iš viršaus, tiesiai iš vir- 
šaus, kol jam sugrįžo protas, ir padarė tai, ką turi padaryti tėvas. 

Moteris neabejojo ir kitų savo patarimų teisingumu, 

— Paprasčiausiai pasėdėkite čia kelias dienas, — patarė jiems. — 
Jis tikrai grįš. 

Įbedusi į Timą ryškų, kaltinantį žvilgsnį paklausė: 

— Tavo tėtis yra mokytojas, taip? 

— Ne. Švietimo literatūros leidėjas. 

Moteris linktelėjo taip, lyg Timas būtų jos suokalbininkas. 

— Pažįstu tokius - silpni kaip kaulų sriuba. Visą gyvenimą tokių 
sutikdavau. Grįš. Jam vėl sukils karštis. 

Su rytiniu Apžvalgos žurnalo numeriu priėjo padavėja ir atver- 
tusi pasakojimą antrajame puslapyje pateikė su neslepiama trium- 
fo išraiška. Greitai perbėgęs akimis straipsnį, pavadintą Pašėlęs 
gyvenimo tempas per greitas El Moreno nugaletojui, Hovardas ėmė 
skaityti garsiai: 

— „Galapas, Naujosios Meksikos valstija. Deividas Kenesis ne- 
seniai lankėsi Vege ir prie ruletės stalo pateko į lošimo istoriją. 
Policijos pareigūno Ričardo Valdeso teigimu, jis buvo sulaikytas 
antradienio vakare už greičio viršijimą. Be to, kaltinamas nelega- 

liu ginklo laikymu, nes apžiūrėjus automobilį, buvo rastas 357-0 
kalibro didelis pistoletas, kuriam neturėjo leidimo. 

Kenesiui pavyko išvengti kietų įstatymo gniaužtų. Jis atsipirko 
maldavimais ir 500 dolerių bauda, įkalinimo nuosprendis buvo 
atidėtas. 

Kenesio legendinis laimėjimas, stebėtojų tvirtinimu, viršijo še- 
šiasdešimt tūkstančių. Ponas Kenesis devynis kartus statė ant vie- 
neto, ant dviejų skirtingų stalų E/ Moreno viešbučio kazino klube 
pirmadienio rytą.“ 

— Na, - pastebėjo Timas, — bent jau žinome, kokia kryptimi 
važiuoja. 

Hovardas mąsliai linktelėjo. Pakėlęs akis pamatė, kad sena mo- 
teris, priblokšta istorijos, išblyško. | 

— Ar manote, kad turėtume vykti į Galapą? — paklausė Timas. 

Hovardas mintyse pasitikrino pietvakarių žemėlapį, kurį buvo 
studijavęs praėjusią naktį. Buvo beveik tikras, kad Galapas yra prie 
magistralės, einančios per Naujosios Meksikos centrą. 

— Atrodo taip, - pripažino neužtikrintai. Atrodė, kad tai labai 
silpna viltis. Deividas, aišku, po susidūrimo su įstatymo sergėtojais 
nesisukinės aplink Galapą. Bet kryptis nustatyta, jeigu jos laiky- 
sis, bet kuriuo atveju turės pravažiuoti Galapą. 

— Taip, — pakartojo Hovardas, — tai kelias, kuriuo turime eiti. 

— Nesąmonė, — iškošė sena moteris iš pasibjaurėjimo perkrei- 
pusi veidą. 

Hovardas smalsiai atsisuko: 

— Nesąmonė? 

— Žinoma, tai nesąmonė. Ar manote, kad jis dar 42? Seniai 
išvyko. 

— Ber tik viena diena, kai išvyko ten. Prieš dvi dienas išvyko iš 
Čia. 

— Ne, - kategoriškai pareiškė moteris, — jis grįš. Tik likite čia ir 
būkite kantrūs. 

Hovardas papurtė galvą ir padėjo pinigų ant pusryčių sąskaitos. 
Po to atskaičiavo penkias dvidešimtines ir padavęs Timui liepė 
apmokėti viešbučio sąskaitą, o pats nuėjo į viršų krauti daiktų. 

— Jeigu išvyksite... — pradėjo moteris, kai Hovardas atsistojo. 

— Taip? 

— Jeigu išvyksite, — ji pakartojo įtūžusi, — niekas nežinos, kaip 
surasti jus. 

Moteris agresyviai linktelėjo, tarsi tai padėtų išspręsti problemą: 

— Iš tiesų. Niekas nežinos, kur jūsų ieškoti. 

— Tikrai abejoju, kad kas nors 5axdys susisiekti sa mumis. 

Rūsčiai žiūrėdama ji apsilaižė lūpas. 

— Klystate. Kas nors... — aiškiai draskoma neapsisprendimo dve- 
jojo. — Kas nors yra pasiryžęs sužinoti, kur išvyko berniukas. Esu 
tuo įsitikinusi. 

Hovardas gūžtelėjo, mandagiai padėkojo moteriai ir paliko ją 
piktai pešiojančią staltiesę. 


Po kelių minučių ūkininko namo svetainėje, šalia Glenvud 
Springso, Volfas atsiliepė telefonu. Raukydamasis išklausė, ant se- 
nos telefonų knygos viršelio užsirašė numerį, padėjo ragelį ir atsi- 
suko į Artį Gudmaną, išsidrėbusį ant sofos ir spoksantį į lubas. 

— Atvesk ją, — pasakė. 

Artis pasikelė ir dingo prieškambaryje, po minutės grįžo su Elena. 

— Kas yra? - paklausė Elena išsigandusiu balsu. 

— Pagaliau jūsų reikės, ponia Kenesi, — pasakė Volfas kreivai 
nusišypsodamas ir užbėgdamas už akių klausimams, pakėlė ranką. 

— Po minutės surinksiu numerį ir pakviesiu jūsų sūnų. Kalbė- 
sitės su juo. Gerai? 

— Kalbėsiuos su Timu? 

— Teisingai. Ar tai padarysite? 

— Taip. 

— Nebandau apsunkinti situacijos, tik noriu, kad paprašytu- 
mėte jo likti ten, kur yra. 

— Likti, kur yra? Kur jis yra? 

— Tai nesvarbu. Pasakykite likti, kur yra. Pasakykite jam... 

Volfas stabtelėjo ir akimirką užmerkė akis. 

— Pasakykite, kad viskuo bus pasirūpinta, kad žinote, kur va- 
žiuoja tėvas. Pasakykite, kad liktų, kol neišgirs kitų nurodymų. 
Supratote? 

Elena nepasitikedama žiūrėjo tai į vieną, tai į kitą. 

— Ar jis nenorės žinoti, kur 2$esu? 

Volfas prikando lūpą. 

— Pasakykite jam... 

— Pasakykite, kad vykstate susitikti su Deividu, — pasakė Artis. 


Elena sumirksėjo. 


Išrinktasis 235 


— Argi vykstu? 

Du vyrai susižvalgė. 

— Taip, — pasakė Artis. 

Žvilgtelėjusi į juos ištarė: 

— Netikiu. 

Volfas susidėjo rankas ir kelias akimirkas spoksojo per langą: 

— Išvyksime rytoj rytą. Prisiekiu. 

— Važiuosime pas mano vyrą? 

— Taip. 

Liūdnai sučiaupusi lūpas Elena dvejojo. 

— Gerai. 

Volfas pasisuko į telefoną, surinko numerį, ir vartydamas akis 
paprašė pakviesti Hovardą Šeimą arba Timą Kenesį, bet karčiai 
atsidusęs trenke ragelį. 

— Ką tik pametėme juos, - pasakė, mesdamas į Eleną pagiežin- 
gą žvilgsnį. — Prieš minutę išėjo per duris, kol čia vapėjote. 

Elena susigūžė, lyg Volfas būtų ketinęs trenkti. 

— Ar tai reiškia?.. Ar laikysitės savo pažado? 

Volfas rūgščiai ir suktai nusišypsojo: 

— O taip, ponia Kenesi. Garantuoju. Išvyksime apie dešimtą ar 
vienuoliktą. Dabar mūsų niekas čia nelaiko. 


Važiuodamas Eremonto gatve išsinuomotu Fordu, Hovardas 
mėgavosi šiokiu tokiu pasitenkinimo jausmu, kad aptiko Deivido 
Kenesio pėdsakus: prieš penkiasdešimt ar šešiasdešimt valandų jis 
vairavo ta pačia gatve iš miesto pietų link. Hovardui nepatiko, 
kad pasitenkinimas kyla dėl tokios idiotiškos minties. Pradėjo net 
rimtai svarstyti: gal normalūs profesiniai instinktai apleido jį vi- 
siems laikams? Tai atrodė visiškai įmanoma. 

Užsidegus raudonam šviesoforo signalui detektyvas sulėtino 
greitį ir smalsiai stebėjo nuskurusius lotynų amerikiečius — vyrą ir 
berniuką. Priėję prie automobilio pasilenkdavo, pažiūrėdavo per 
langą ir vėl pasitraukdavo. Kai jie priėjo prie Pordo, įsijungė žalia 
šviesa. Vyras, prispaudęs rudą suvargusį veidą prie lango šalia Ho- 
vardo, suriko: 

— Ei, žmogau, pavežk! 

Berniukas Timo pusėje atliepė aidu: 

— Ei, pavežkite! 

Hovardas įjungė pavarą, o jie beldė į langus ir šaukė: 
— Ei, žmogau, greičiau! Jūs turite pakankamai vietos! 
Kai Hovardas pajudėjo, vyras su berniuku bėgo šalia ir beldė į 
langus, daužė automobilio sparnus, kol atsiliko. 
— Kas čia buvo? — paklausė Timas. 
Hovardas gūžtelėjo: 
— Skirtingos kultūros, skirtingi papročiai. 


36 SKYRIUS 


Virtuvėje prie stalo kartu su Dudliu suvalgius teksasietiško čili 
troškinio, Deivido sumišimas išsisklaidė. Jis pradėjo tyrinėti, ar 
Dudlis Keisas tikrai yra Arklių Žudikas. Metęs pirmą žvilgsnį jis 
nesuabejojo, kad stovi priešais tą patį vyrą, bet pastarojo akyse 
nebuvo matyti jokio atpažinimo ženklo. Tiesa, Keisas buvo užda- 
ras ir nelabai draugiškas, bet Arklių Žudikas buvo atvirai priešiš- 
kas. Vienu momentu, dar neatsipeikėjęs, Deividas nei iš šio, nei iš 
to ketino paklausti, ar Dudlis Keisas neturi kito vardo, bet išmin- 
tingai susilaikė. 

Paklausė apie studijas. Keisas atsakė atsainiai. Buvo aišku, kad, 
jo manymu, Deividas nei suprastų, nei norėtų klausytis. Visiškai 
nuoširdžiai pagyrus Keisą už čili šis atsakė išdidžiu galvos linktelė- 
jimu. 

Vos papietavus tarsi iš niekur pasirodė Mariana ir pranešė, kad 
Keisas kviečiamas prie telefono svetainėje. 

Dudliui išėjus Deividui palengvėjo. Abu vyrai priklausė dviem 
skirtingoms kartoms, skirtingoms rasėms, skirtingoms kultūroms, 
todėl atrodė, kad niekada nepažengs toliau formalaus bendravimo. 

Stebėdamas Marianą, nurenkančią stalą, plaunančią indus, švei- 
čiančią stalviršius, Deividas tyrinėjo save. Suvokė, kad pirmą kar- 
tą nuo išvykimo iš Runelio nejautė nerimo, neknietėjo grįžti į 
kelią ir važiuoti į kokią nors kitą vietą. Jis 5x0 toje vietoje. 

Antrame koledžo kurse trumpam buvo susidomėjęs Romos ka- 
talikybe ir prisiglaudęs trapistų vienuolyne Ajovoje. Tai nepamirš- 
tama vieta, spinduliuojanti harmoniją, paslaptį ir pilnatvę. Trolių 
namas, nors ir labai keista, turėjo beveik tokią pat aurą, kaip vie- 
nuolynas. Buvo prieglobstis, sukurtas įvairiausiems svečiams - daug 
pasaulietiškesniems, žinoma, bet, ko gero, ne mažiau dvasingiems. 

Įvertinęs labai lakią savo vaizduotę, Deividas nusišypsojo. 

Mariana atsitraukė nuo darbų ir paklausė, ar galėtų kuo nors 
būti naudinga. Mergaitė siaurais trapiais pečiais ir neišsivysčiu- 
siomis krūtimis turėjo kažką lengvai pažeidžiamo, todėl ją norė- 
josi globoti. Negalėjai pavadinti gražia, bet jos trūkumuose slypė- 
jo daug seksualumo. Per plati burna reikalavo brutalaus dėmesio; 

nuo spuogų randuoti skruostai žadino užjaučiančią glamonę. Švy- 
tinčios akys žadėjo daugiau už negundanųį kūną. 

Deividas atsakė, kad nieko nereikia, ir paklausė, kur Andrėja. 

Mergaitė sumirksėjo: 

— Santa Fė, manau. Išvyko anksti. 

— Ne Perariu, - pastebėjo Deividas šypsodamasis. 

— Mersedesu. 

Jis linktelėjo. 

— Ar susitarei, kad sutvarkytų Fera772 

— Taip. 

Deividas šiek tiek nusivylė. Mergaitė stovėjo priešais ir kaip 
mokinukė, pakviesta į direktoriaus kabinetą, pareigingai atsaki- 
nėjo į klausimus. Deividas pasijuto senas ir neįdomus. 

— O ką tu čia veiki, Mariana? 

Vos tai ištaręs prisiminė Mišelės apibūdinimą ir pasigailėjo — 
tik neišmanėlis klausinėja puikios merginos, ką veikia tokioje vie- 
toje, kaip ši. Bet atsiimti žodžius buvo jau per vėlu. 

Mariana trumpam susiraukė, o paskui paprastai atsakė: 

- Čia gyvenu. 

Deividas, suabejojęs ar sugebės taktiškiau atsakyti, negu pa- 
klausė, be žodžių linktelėjo. 

Marianai išeinant iš virtuvės žiūrėjo į siaurą džinsais aptemptą 
sėdynę. Pasijuto priblokštas minties, šmekštelėjusios galvoje: K7:4 
kartą, mano brangioji, įkrėsiu beržinės košės. 


Trumpai apsižvalgęs įsitikino, kad jau matė didžiąją namo da- 
l;. Apžiūrinėdamas lobius spintelėje Deividas praleido savo kam- 
baryje valandą. Muziejuje, neliečiami, priklausantys valstybei ar- 
ba kokiam nors beveidžiui fondui, jie nebūtų dominę. Čia daiktai 
buvo žmonių nuosavybė, o kadangi jis čia — tai ir jo. 

Buvo pamiršęs, kad Deco periodo menininkai žavėjosi grakščia 
moterimi. Nuo tada tapusia madinga, ir svarstė, ar meno kūriniai 
sukūrė madą, ar atvirkščiai. Čia visur buvo dvidešimtmetė moteris: 
grakšti, įžūli, lepi, žaisminga, nekaltai kerinti, netgi nuoga — tuzinai 
įvairiausių pozų. 

Ypač susižavėjo Laliko* undinėle, ilgesingai plaukiojančia stik- 
linės lekštės viduje, burbuliukų sūkuryje. Lygiai tokia pat žavi pa- 
* Renė Žiulis Lalikas (Rene Jules Laligue, 1860-1945) —žymus Art Deco stiliaus 

papuošalų ir stiklo dirbinių meistras. 

sirodė berniokiška bronzos ir dramblio kaulo mergaitė, rankas su- 
sikišusi į aptemptų kelnių kišenes, su cigarete, kabančia ant pa- 
temptų lūpų, kūprinanti aukštakulniais bateliais. Nepakankamai 
rimto darbo tariamai išpuoselėta vyriška figūra pasirodė tik kaip 
stiklinė karikatūra, komiška tarsi guminių juodaodžių džiazo muzi- 
kantų rinkinys. 

Kilo pagunda pasidairyti kituose miegamuosiuose, ar jie apsta- 
tyti taip pat neįtikėtinai ekstravagantiškai, kaip šis, bet durys bu- 
vo uždarytos. Deividas nenorėjo būti pagautas šniukštinėjant. 

Nusileidęs laiptais į žemutinę svetainę paprasčiausiai leido lai- 
ką sėdėdamas ir mėgindamas įsisavinti tamsią žemiškąją būtį. 

Galų gale pabodus išėjo į lauką. Praėjęs pro belangę svetainės 
dalį ir prie jos prijungtą garažą trims automobiliams, apsuko ap- 
link namą ir pradėjo kopti į kalvą. 

Šlaitas buvo status. Deividas suprato, kad juo retai kas laipio- 
davo, nes nebuvo laiptukų. Tada pamanė, kad keltuvas labiau ati- 
tiktų Andrėjos stilių. Viršuje, prie viršutinės svetainės sienos, pri- 
ėjo platų vidinį kiemą. Apžiūrėjęs nutarė, kad tai yra vienintelė 
vieta visame name, kurią jis būtų pakeitęs: jis buvo išklotas raus- 
vos medienos skiedromis. Deividas būtų paklojęs grindis. 

Vaizdas iš šios vietos atrodė neaprėpiamas, iš visų pusių buvo 
matyti rantyti kalnai. Dauba, kurioje žibėjo Taosas, plytėjo deši- 
nėje. Į vakarus nuo Taoso vingiavo gilus tarpeklis, kurį, jo many- 
mu, išgraužė Rio Grandė. Priešais stūksojo lygių kalvų eilės. Jautė 
norįs pasivaikščioti, tad nusprendė patyrinėti kalvas. Nusileidęs 
nuo vienos prisiminė, kad kartą panašiai leido popietę trapistų 
vienuolyne — klajojo nugrimbzdęs į apmąstymus ir medituoda- 
mas gyvenimo prasmę. Galbūt Andrėja buvo teisi. Dvidešimt gy- 
venimo metų visiškai jo nepakeitė — nei minčių, nei širdies. Nors 
nenorėjo to pripažinti, labai mažai skyrėsi nuo berniuko, trum- 
pam įsimylėjusio šventumą, smilkalus ir vyriškų balsų aidą, paky- 
lantį į tylią ilgesingą Grigaliaus duoklę Mergelei Marijai. Buvo 
truputėlį atsilikęs ir turėjo kai ką pasivyti. Galų gale galbūt kaip 
tik del to ir paliko Runelį. 

Deividas taip paskendo mintyse, kad aplenkdamas kambario 
dydžio uolą prie kitos kalvos viršūnės vos neatsitrenkė į Dudlį 
Keisą, sukryžiavusį kojas ir sėdinų dulkėse. Apstulbęs žengė atgal 
ir suklupęs ant uolos vos nenukrito žemyn. Keisas žiūrėjo suglu- 

męs ir suraukęs antakius, lyg Deividas būtų repetavęs apgailėtinai 
graudžią parodijos sceną. 

— Išgąsdinai, — netvirtai pasakė Deividas. 

— Jeigu nebūčiau išgirdęs ateinant, būtum išgąsdinęs mane, — 
atsake Keisas. 

Deividas pamatė ant indėno kelių kažkokius dokumentus, o 
rankoje — parkerį. 

— Dirbi? 

Keisas pažiūrėjo į popierius ir uždengė parkerį: 

— Rašau laišką. 

— Atsiprašau, kad sutrukdžiau. 

— Viskas gerai, baigiau. 

Pakelęs viršutinį lapą, trumpai žvilgtelėjo ir paleido į orą. La- 
pas nukeliavo apie penkis jardus ir nusileido ant žemės. 

Deividas akimirką spoksojo, po to paklausė: 

— Nutarei nesiųsti? 

Indėnas kandžiai perkreipė lūpas ir pamojavo laiškui. 

— Išsiųstas. 

Tarsi atsiliepdamas į pamojavimą, švelnus vėjelis pakėlė lapą ir 
pasiuntė kūlversčiais žemyn nuo kalvos dar dešimt jardų. 

— Na, - linksmai pastebėjo Deividas, — sutaupys siuntimo iš- 
laidas. 

Keisas pažiūrėjo niūriu žvilgsniu: 

— Negaliu užrašyti adreso. Nežinau, kur jis yra. 

— Kas? 

— Brolis. Ką tik išėjo iš kalėjimo Šiproke. 

— Ach, — pasakė Deividas tarsi dabar būtų supratęs. 

— Pavasarį Čia pragariškai vėjuota. | 

Tarsi iliustruodamas mintį iš už nugaros padvelkęs vėjo gūsis 
Keiso laišką ir pasiuntė kalva žemyn dar keletą pėdų. 

— Geras laikas laiškams siųsti. 

— Žinoma. 

Atrodė, kad pokalbis jau pasibaigė. Deividas svarstė, kaip pasi- 
traukti, bet Keisas pakėlęs akis liepė sėstis. 

Deividas, žiūrėdamas į kalnus, rankas susikišęs į kišenes, galvojo 
kaip elgtis. Nelabai norėjo sėstis, nes tai buvo ne visai kvietimas, 
labiau įsakymas. Deividas buvo linkęs ignoruoti jį už įžūlumą. 
Kita vertus, tai buvo derybų tarp rūšių pradžia, nors jos įžanga ir 
šiurkštoka. 


Išrinktasis 241 


Besėdant Keisas sustabdė: 

— Ne čia, priešais. 

Deividas atsiduso ir perėjo į nurodytą vietą. 

Po minutes Keisas tare: 

— Andrėja sako, kad turi sūnų. 

— Taip, teisingai, — atsakė nelabai patenkintas, kad Andrėja 
dalinasi jo pasitikėjimu su kuo panorėjus. 

Minutę abu tylėjo. Deividas svarstė, ar Keisas neprivertė atsi- 
sėsti vien todėl, kad patvirtintų turįs sūnų. Indėnas pasiūlė: 

— Galėtum pasiųsti jam laišką. 

Deividas nutarė prisiderinti prie navaho kalbėjimo tempo ir 
priversti palaukti atsakymo, nors jau žinojo, kokio. 

— Taip, manau, kad galėčiau, — pagaliau pasakė, tada pridūrė, 
— jei manyčiau, kad tinkamas laikas tai padaryti. 

Ignoruodamas šį aiškų nurodymą nesikišti į svetimus reikalus 
Keisas atkišo parkerį ir popieriaus. Deividas žiūrėjo užgniaužda- 
mas susierzinimą, paskui pagalvojo: Koks, po galais, skirtumas? Čiu- 
po viską iš rankų. 

Vos palietęs suprato, kad tai Andrėjos asmeninis laiškinis po- 
pierius. Penkiasdešimt procentų sudarytas iš audinio pluošto — 
nerasi turguje, net aukštos klasės spaustuvininkai retai turi. Lapo 
meniškumas ir, žinoma jame išspaustas vardas tai patvirtino. Per 
savo karjerą šimtus tūkstančių sumokėjęs už dizainą, šį įvertino 
kaip aukščiausios klasės. Miniatiūrinę pabudimo sceną viršuje supa 
eilė šviesiai rudų pušimis apibarstytų kalvų ir spinduliais gaubia iš 
jūros kylanti raudona saulė. Dešinėje, viršuje, mėlyname danguje 
žibėjo blyški ryto žvaigždė. Saulė ir žvaigžde kybojo virš spindin- 
čio amuleto: kaulinio elnio ir akmeninio strėlės smaigalio, surištų 
dirželiu. Po paveikslėliu, tarp dviejų plonyčių linijų, buvo įspaus- 
tas Andrėjos vardas. Raidės plačiai išskleistos Baskerv:/le šriftu: AN- 
DREA DE LA MARE. Apačioje adresas: Ryto žvaigždės takas, 
Taosas, ir telefono numeris. 

Nusišypsojo: atrodė truputį per daug romantiška Andrėjai. 

Pakėlęs akis pamatė rimtai jį tyrinėjanų Keisą. Deividas pa- 
purtė galvą, atsuko parkerį ir abejodamas pasiruošė. Paskui, po 
akimirkos, pradėjo rašyti: 

Brangus Timai, 
Kaip gyvuoja? Man viskas gerai. 
Dabar laikas visiems geriems žmonėms susirinkti ir padėti vie- 
nas kitam. 
Greitas rudas lapinas peršoka tingų šunį. 
Greitai sklindantis švelnus vėjelis erzina plikį Džimą. 
Nuoširdžiai, 


Deividas 


Pasirašęs peržvelgė ir paklause: 

— Kas dabar? Paprasčiausiai išmesti į orą? 

Jo siaubui Keisas ištiesė ranką į laišką. 

— Oi, - pasakė Deividas, neramiai gindamas laišką, — jis priva- 
tus. 

Ranka nesuvirpėjo. 

Deividas atsiduso, padavė laišką ir jausdamasis pasmerktas ir 
kvailas užsimerkė. Kai atsimerkė po kelių akimirkų, Keisas spok- 
sojo neapkęsdamas. 

— Na... — nerangiai pradėjo Deividas. 

Staigiai sviedžiant laišką į erdvę indėno riešas sutraškėjo. Lapo 
kraštas kaip peilis perrėže Deivido dešinį skruostą. Priblokštas Dei- 
vidas prispaudė pirštų galiukus prie žaizdos. Jie nusidažė šviesiu 
krauju. Jausdamasis sugniuždytas ir visiškai sutrikęs Deividas van- 
giai žiūrėjo į kraują. 

— Apgailestauju, - sumurmėjo. Tai nieko nereiškė, tik užpildė 
tuštumą žodžiais. 

Indėnas rimtai paėmė kitą popieriaus lapą. Akys buvo visiškai 
tamsios ir neįskaitomos. Deividas krūptelėjo nuo staigaus suvoki- 
mo — kaip jis galėjo būti toks aklas? Žinoma, tai yra Arklių Žudikas. 

Deividas paėmė kitą popieriaus lapą. Kraujo lašas nukrito ant 
kelių — vos neužtiško ant lapo. Nusišluostęs skruostą ranka vel 
atsuko parkerį. Tai buvo kelios apsisprendimo akimirkos. Po ke- 
lių sakinių akis aptemdė ašaros, tad norėdamas tęsti laišką turėjo 
jas šluostytis. 


Brangus Timai, 

Čia keistas pasaulis. Vyksta keisti dalykai. Galbūt geriau gy- 
venti nežinant. Galbūt tu nedarysi tiek daug klaidų, kiek darau 
aš. Manau, kad buvai teisus — turėjau tave vežtis kartu. Dabar 
norėčiau, kad būtum su manimi, Timai. 


Išrinktasis 243 


Jeigu atvažiuosi čia, turi būti atsargus. Tačiau atsargumo ga- 

li nepakakti. Yra daug dalykų, dėl kurių daugiau nesu tikras. Vis 
tiek saugok save, 0 aš myliu tave. 

Deividas 


Baigęs laišką sėdėjo kelias minutes ir spoksojo. Pakėlęs akis pir- 
mą kartą susidūrė su navaho žvilgsniu: nebuvo tikras, ką matė 
jame. Ne pyktį. Gailestį, sumišusį su dar kažkuo, turbūt pasibjau- 
rėjimu. Gailestis visada eina koja kojon su pasibjaurėjimu. 

Pagaliau Keisas kilstelėjo galvą ir gestu parodė, kaip mesti laišką. 

Deividas linktelėjo, dar kartą žvilgrelėjo į laišką ir paleido į orą 
virš Keiso galvos. Vėjas, pučiantis nuo kalvos, pagavo ir atpūtė 
atgal. Pasisukęs Keisas stebėjo laišką, krentantį ant žemės keliais 
jardais žemiau. Popierius vieną kartą apsivertė ir prisiglaudė už 
nedidelio kaktuso. Deividas norėjo išlaisvinti, bet Keisas sudraudė: 

— Palik. 

Deivido nustebimui navahas purtė galvą, veidas sušvelnėjo iki 
lengvo susierzinimo šypsenos. Tai buvo atlygis kvailiui už liūdnai 
uolias pastangas. 

— Dabar vėl grįžk į namą, - paliepė Deividui. 

Bet Deividas nebuvo tokios nuotaikos, kad norėtų į namą; rei- 
kėjo laiko atsigauti, taigi nuėjo kalva žemyn. 

Keisas vis dar šypsodamasis purtė galvą. 

Po trijų valandų Deividas atgavo jegas. Nors nieko daugiau 
neutiko, tik popieriaus lapas palietė jį. Navaho smurto aktas atėmė 
daugiau jėgų negu Robio šūvis — gal dėl to, kad pastarasis buvo 
nukreiptas į jį taip tikslingai, asmeniškai. Jautėsi apnuogintas, be- 
jegis ir sužlugdytas savo neišsenkančio protingumo. 

Vyrą pašlovinki, mūza, per negandus ėjusį drąsiai... 0, taip. 

Klupinėdamas per kalvas, galvojo apie žeminantį laišką Timui. 
Laimei neprisiminė viso, bet tai, ką prisiminė, žemino: „Turėjau 
tave vežtis kartu, Timai“... kad dabar galėtum mane paguosti. „No- 
rečiau, kad būtum su manimi, Timai“... 424 turėčiau už ko pasi- 
slėpti, 

Džiaugėsi, kad Timas iš tikrųjų niekada laiško nepamatys. 

Keisti dalykai vyksta čia. 

Ką, po velnių, tai reiškia? 

Atrodė, kad tai byloja: Jeigu klaidžiosi kaip kvailys aplinkui, 
būsi sutryptas. 

Ar pabaigoje apibendrino tai, ko išmoko šioje didžių atradimų 
kelionėje? Atsidusęs palietė skruostą ir pasižiūrėjo į pirštus. Išsky- 
rus patį centrą, žaizda, atrodo, užsivėrė. Pradėjo krapštyti sukrešė- 
jusį ant skruosto kraują ir paklausė savęs, ką, po galais, čia veikia. 
Kas gi iš tiesų yra Dudlis Keisas? Ne antropologijos — agresijos, 
bauginimo ir dominavimo specialistas. Susitikęs baltąjį žmogų pa- 
lenkė savo valiai ir pavertė jį kvailiu. 

O kas yra Andrėja de la Marė? Nėra taip lengva atsakyti. Žino- 
ma, nepaprastai savimi pasitikinti asmenybė. Kas nepasitikėtų to- 
kioje neįveikiamoje turtų tvirtovėje? Išmintis gyvenimo keliuose 
— galbūt. O ką jį padarė ar pasake tokio išmintingo? Parodė daug 
daugiau pretenzijų negu grynos išminties. Pasak jos, yra išskirti- 
nai apsišvietusi, visiškai kompetentinga atmesti apgailetinai su- 
klaidintą didžiąją žmonijos dalį. 

Deividas ir vėl svarstė, ką, po galais, čia veikia. 

Atrodė, kad įrodinėja sau, jog pasaulyje yra žmonių, galinčių 
įsakinėti be jokio pasiteisinimo. Papurtė galvą. Prieš tris ar ketu- 

rias valandas galvojo apie Trolių namą kaip apie idilišką šiose kal- 
vose įrengtą prieglobstį sielai. Dabar, po slegiančio pusvalandžio, 
atrodė, kad bando save įkalbėti bėgti iš čia. Gal viską priėmė per- 
nelyg rimtai, ypač Dudlį Keisą? 

Tai visada buvo viena iš jo ydų. Leidosi navaho labai stipriai 
sujaudinamas (be abejonės, toks ir buvo indėno tikslas), bet dabar 
žino, ką reiškia būti budriam, ir neturi leisti, kad tai pasikartotų. 

Po tokio apsisprendimo grįžo pasitikėjimas savimi. Deividas 
pasuko namo link. Grįžęs į kambarį nusivilko apraškytus marški- 
nius ir priešais žalią auksu glazūruotą veidrodį švelniai nusiplovė 
nuo skruosto kraują. Įpjovimas buvo užsitraukęs, bet matomas. 
Patinęs, raudonais kraštais tiesiai po žandikauliu, nepadoriai pa- 
našus į naują burną, pasiruošusią atsiverti ir prabilti. Deividas ti- 
kėjosi, kad Andrėja apie tai neklaus. 

Jis nusiviepė. 

Tikėjosi, kad ir Keisas apie tai nepasakos. 

Velniop visa tai, - pasakė pats sau, — Laikei nukreipęs ginklą į 
žmogų, tr būtum nušovęs jį, jeigu keltų grėsmę. Nebūk toks velniškai 
jautrus. 

Nusiprausęs duše apsirengė ir nulipo į apačią. Milžiniškas kam- 
barys buvo negyvenamas, tik antikinis dievas dunksojo savo džiun- 
glese, o didžiulės figūros nykioje tyloje beprotiškai raitėsi virš galvos. 

Andrėja, Dudlis ir keistai apsirengęs nepažįstamas vyras invali- 
do vežimėlyje tūnojo tolimajame viršutinės svetainės gale. Kai įėjo 
Deividas, jie nutilo. Andrėja atsistojo ir žengė pasitikti. Akys tuo- 
jau pat užkliuvo už skruosto. Andrėja apkabino Deivido rankas ir 
ilgai susiraukusi žiūrėjo į sužeistą skruostą, paskui pažvelgė į akis. 

— Negalima visiškai vienam eiti į kalvas, — rimtai perspėjo. 

Deividas nusišypsojo: 

— Kodėl ne, Andrėja? Ar ten lankosi vaiduokliai? 

Vis dar laikydama jo rankas, atsiduso: 

— Deividai, Deividai. Turi pabandyti liautis būti kvailys. 

Deividas supykęs pašoko, bet Andrėja jį papurtė: 

— Liaukis! 

Pykų pakeitė sumišimas. Tuščiu žvilgsniu spoksant į moterį, ši 
ištarė: 

— To, ko ieškai, čia nėra. 


— Nežinau, apie ką kalbi. 

Aiškiai nepatenkinta Andrėja užsimerkė, paleido jo rankas ir, 
tarsi viską atidėjusi į šalį, nusišypsojo: 

— Ateik pažiūrėk, ką radau šią popietę Santa Fė. 

Klusniai nusekęs Deividas pamatė, kad vyras invalido vežimė- 
lyje visiškai nebuvo vyras. 

Tai buvo groteskiškas manekenas, aprengtas Edvardo VII lai- 
kų drabužiais. Žiūrėdamas į tolimą horizontą, iškilmingai nuobo- 
džiaudamas, lyg lauktų pokalbio tęsinio, sėdėjo pristumtas prie 
Dudlio Keiso kėdės. 

Deividas pasikeitė su Keisu nereikšmingais žvilgsniais ir pažiū- 
rėjo į manekeną. 

— Eik, pažiūrėk, - sukomandavo Andrėja, savininkiškai uždė- 
jusi ranką ant manekeno peties. 

Pritūpęs šalia invalido vežimėlio Deividas tyrinėjo figūros vei- 
dą, nudažytą lyg vaidinimui: ryškiai raudonos lūpos, parausvinti 
skruostai, vokai paryškinti juoda spalva. Nors aiškiai dirbtinis ir 
nežmogiškas savo tobulumu, tai buvo pritrenkiantis veidas, įrė- 
mintas atgal suglostytais juodais gaurais, su ilga aristokratiška no- 
simi, elegantiškais skruostikauliais ir švelnia, beveik moteriška bur- 
na. Nejudančios stiklinės akys atrodė mažiausiai ryškus bruožas; 
turėjo būti išdidžios, bet buvo paprasčiausiai tuščios. 

Kai manekeno akys pasisuko akiduobėse ir pažvelgė į Deivido 
akis, šis atšoko. 

— Jėzau, — teištarė. 

Andrėja nusijuokė: 

— Ant peties yra mygtukas, kuris tai daro. 

Paspaudė kitą mygtuką, ir akys grįžo į priekį. Tada visa galva 
girgždėdama pasisuko į Deividą. 

— Siam judesiui grindyse yra pamina. Viskas yra valdoma. 

Tarsi patvirtindama, galva du kartus linktelėjo ir vėl atsisuko į 
priekį. 

Deividas atsistojo. 

— Kam jis buvo skirtas? 

— Ak, - atsakė Andrėja, - Samsonai, papasakok Deividui, kam 
esi skirtas. 

Pasigirdo gergždimas, žvangėjimas ir ilgas traškantis šnypšti- 
mas, panašus į adatos traškėjimą ant suraižytos plokštelės, tada 
kimus, kudakuojantis balsas išsiveržė iš to daikto krūtinės: 

— Esu Samsonas. Mano akys yra aklos, kaip matai, bet mano 
regėjimas aštrus. Klausk ir atsakysiu. Samsonas viską mato, viską 
pasako. Klausk ir sužinosi. 

— Dieve, — tarė Deividas, -— ateitį spėjantis automatas? Bet kaip 
jis veikdavo? Juk neįmanoma įrašyti visų atsakymų. 

— Žiūrėk! 

Gailiai girgždedama figūros dešinioji ranka trūktelėjo, pasisu- 
ko ir nukrito. Po akimirkos pirštai traškėdami susigniaužė. Tada 
dilbis pasisuko vertikaliai. Po kito gergždimo, žvangėjimo ir šnypš- 
timo plonytis balsas tęsė: 

— Neversk visų laukti, Dalila. Perskaityk atsakymą. 

Garsiai svarstydamas Deividas linktelėjo: 

— Buvo dėžutė, ar kas nors panašaus. Atsakymus surašydavo 
ant kortelių, o bendrininkas, esantis scenos apačioje, paduodavo. 

— Taip atrodytų. Argi jis ne mielas? 

Lyg norėdama išgirsti Deivido atsakymą, Samsono galva ny- 
kiai pasisuko. 

— Mielas, tikrai. Iš kur jis atsirado? 

— Mavyrt, buvo gražiai supakuotas į dėžę, esančią sandėlyje nuo 
ketvirtojo dešimtmečio. Atsitiktinis radinys. 

— Ar galiu paklausti, už kiek parduodami panašūs daiktai? 

— Oi, ne taip brangiai. Jeigu tai būtų vienas iš žymių prancū- 
ziškų ar vokiškų aštuoniolikto ar devyniolikto amžiaus automatų, 
tada būtų vertas viso turto. 

— Ber kiek? 

Andrėja abejingai gūžtelėjo: 

— Dvylika tūkstančių. 

Suprato gūžtelėjimą. Nebūtų skirtumo, ar pasakytų keturi tūks- 
tančiai ar keturiasdešimt tūkstančių. Pažiūrėjęs žemyn, Deividas 
pamatė, kad navahas niūriai mėgaudamasis stebi jį. 

— Mariana! — pašaukė Andrėja, — atnešk Deividui išgerti! 

Apėjusi automatą Andrėja nuo stalo pasiėmė subtilią tulpės for- 
mos taurę balto vyno ir atsisėdo ant ilgos baltos sofos. 

Deividui atsisėdus ant stačiu kampu pristumtos kitos sofos, 
įėjo Mariana, nešina padėklu su gėrimu. 

Paprasti balti aprempti nerti marškiniai pabrėžė jos kūno men- 
kumą. Deividas linktelėjo ir nusišypsojo priėjusiai merginai, bet 
ši atsakė negyvu žvilgsniu — lyg jis būtų išmestas geležinis durų 
kablys. 

Kai mergina pasilenkė virš stalo, Deividas pagalvojo: Mes da- 
bar pakelsime sijoną, mano mergaite. Rykštė paglostys ir suššldys tave. 

Sukryžiavęs kojas virš to, kas staiga tarp jų sustandėjo, Deivi- 
das mintyse papurtė galvą. Nesuprato, kodėl mergina įkvėpė to- 
kias keistas ir nebūdingas fantazijas. 

Keisas nesuprantama kalba kažką kalbėjo Andrėjai. Deividas 
sutrikęs pasiklausė. Andrėja trumpai pamąstė ir atsakė, matyt, ta 
pačia kalba. 

— Kalbi navahų kalba? — nustebęs paklausė Deividas. 

Andrėja nusišypsojo: 

— Moku daug kalbų. 

— Nemanau, kad derėtų klausti, apie ką kalbėjotės. 

— Kodėl ne? - koketavo šypsodamasi, - Dudlis ką tik sugalvojo 
padaryti kai ką nuostabiai sąmojingo su tais kvailais kabliais tavo 
kambaryje. 

— Ką jis sumanė? 

Nusijuokusi Andrėja atsakė: 

— Tai projektas. Tau patiks. 

Deividas susiraukęs įtariai pažiūrėjo į Keisą. Navahas palankiai 
linktelėjo, atsistojo ir pasirąžė sunėręs rankas už galvos. 

— Manau, kad išsimaudysiu duše prieš pietus, — pasakė. 

Abu dar kartą apsikeitė trumpomis frazėmis navahų kalba. 

Andrėja persilenkė per stalą, išsiemė iš dėklo vieną iš ilgų ciga- 
rečių ir prisidegė. Supratęs, kad neturi ko pasakyti, Deividas be- 
veik norėjo, kad būtų rūkalius. Tada nors galėtų prisidegti cigaretę. 

Po kurio laiko Andrėja pamalonino: 

— Žinai, tu Dudliui patinki. Tik jis nemoka būti draugiškas. 

Deividas nusiviepė: 

— Abejoju. Turiu galvoje jo simpatiją man. 

— Tikrai. Galėtų tave daug ko išmokyti, jeigu paprašytum. 

— Nesiūlo prašyti. 

ypsodamasi ir raukydamasi Andrėja papurtė galvą. 

— Esi keistas žmogus, Deividai. Viską apverti aukštyn kojomis. 
Drebi dėl paprastų dalykų ir tyčiojiesi iš sudėtingų. Nežinau, ką 
su tavimi daryti. 

— Ar reikia ką nors daryti su manimi? 

— Deividas pasiteiravo tyčiodamasis, — paironizavo Andrėja. 

Jis sumirksėjo: 

— Ar aš tyčiojausi? 

— Buvai atsargus ir to neparodei. 

— Galbūt. Kas yra paprasti ir sudėtingi dalykai? 

— Stebėk save ir sužinosi. Užsirašyk dalykus, dėl kurių drebi, ir 
dalykus, iš kurių tyčiojiesi. Tada suprasi. 

Juto, kaip veidas stingsta nuo labai rimtos jo charakterio anali- 
zės, kurią atlieka Andrėja. Šypsodamasis pasisuko į manekeną in- 
valido vežimėlyje: 

— Ar Samsonas žino? 

Samsonas žvelgė stikliniu žvilgsniu. 

Atsidususi Andrėja pakilo ir išėjo rūpintis pietumis. 

Deividas pasiėmė gėrimą ir nuėjo prie Andrėjos bibliotekos, 
užėmusios didžiąją sienos dalį 

Nieko nuostabaus, kad joje daugiausia buvo nestandartinio dy- 
džio dailės, architektūros tomų, amatų, antikvarinių ir kolekcinių 
knygų. Nebuvo nė vieno literatūros, istorijos, filosofijos ar moks- 
lo darbo. Kai sugrįžo Dudlis Keisas, Deividas vartė Moriso Sen- 
dako* albumą. Keiso plaukai buvo šlapi ir subraukti atgal - pana- 
šiai kaip Samsono. Pasikeitė linktelėjimais, ir Deividas vėl pradėjo 
atidžiai apžiūrinėti makabrišką fantaziją, nupieštą Mocarto 
Devynioliktajam kvartetui. 

Kai patarnaudami vieni kitiems pradėjo pietauti, buvo jau po 
devynių. Deividas susidomėjo, kur Mariana. Andrėja atsakė, kad 
užsiėmusi kitur. Keistas ir išskirtinis Andrėjos skonis nepasireiškė 
kulinarijos mene. Kepta pusžalė jautiena buvo gardi, bet patiekta 
paprastai: su bulvėmis, morkomis, salotomis ir batonu. 

Didžiąją dalį pietų laiko visi tylėjo. Andrėja atrodė susirūpinu- 
si ir abejinga maistui. Keisas valgė, tarsi būtų vienas, akis nuo 
lekštės pakeldavo tik pažiūrėti į tolį, esantį už sienų. 

Deividas nusprendė pakviesti Andrėją rytoj papietauti dviese 
Taose ar Santa Fė. Savo aplinkoje ji per daug gerai jautėsi ir buvo 
linkusi į pamokymus ar patarimus. Andrėja pralinksmėjo, kai val- 
gymas buvo baigtas ir indus reikėjo nunešti į virtuvę. Grįžusi į 
svetainę, įsikibo Deividui į ranką ir paklausė, ar dalį jaunystės jis 
praleido pulo salėse. 

— Truputų žaisdavau koledže. Bendrabutyje buvo stalas. 


* Morisas Sendakas (Maurice Sendak) - amerikiečių rašytojas ir vaikiškų knygų 


iliustratorius. 

— Tada turime sužaisti. 

Iš Keiso burnos nugriaudėjo kikenimas, Deividas pasisuko pa- 
žiūrėti, kas taip juokinga. 

— Nesileisk įkalbamas žaisti iš pinigų, - pasakė navahas, — ji yra 
ryklys. 

— Aišku, žaisime iš pinigų, — sučiauškėjo Andrėja, — kitaip ne- 
smagu. Šimtas dolerių partijai yra niekis. 

Deividas pasiteiravo Keiso, ar jis žaidžia. 

— Labai, labai prastai. Moku tik ridenti kamuolius. Tai viskas, 
— išsišiepė, — aš rinksiu. 

Iš tikrųjų Deividas turėjo įgimtą talentą žaisti. Pirmuosius ke- 
letą mėnesių galynėjosi su impulsu skubėti, greitai nusitaikyti ir 
mušti. Jis matematiškai apskaičiavo kampus, pasirinko tikslų taš- 
ką, iš kurio turi mušti, kad kamuolys, į kurį taikėsi, būtų pasiųstas 
ten, kur norėjo — sekėsi prastai. Vieną naktį žaisdamas ne su pačiu 
geriausiu partneriu, bet tai nebuvo svarbu, išlaisvino instinktus ir 
paprasčiausiai pradėjo mušti — stalas liko tuščias. 

Nebuvo pasiekęs to lygio pirmame žaidime su Andrėja. Ins- 
tinktai buvo nerangūs, ir Andrėja lengvai jį sumušė, taip pat lai- 
mėjo ir antrą, bet jau mažesniu skirtumu, o trečiojo žaidimo pabai- 
goje jam buvo likęs tik vienas kamuolys. Galop visai atsipalaida- 
vęs Deividas laimėjo kitus du žaidimus. 

— Ach, — atsiduso Andrėja, tyrinėdama likusius ant stalo ka- 
muolius, — Minesotos storuliai pradeda prakaituoti. Reikia mate- 
rialinės paskatos. 

Pažiūrėjusi į Deividą šelmiškai nusišypsojo: 

— Penki šimtai už vieną partiją! 

Deividas pritariamai linktelėjo. 

— Dabar pažiūrėsime, kas yra kas, - pasakė nulipdama pailsėti. 

Andrėjos taktika pastebimai pagerėjo, bet Deividas vis tiek lai- 
mėjo kitus du žaidimus. 

— Hmm, —- mąsliai purtydama galvą numykė, — pažiūrėkime, 
ar geri tavo nervai, Greitasis Edi. Tūkstantis? 

Deividas nusijuokė: 

— Tęsk. 

Kitas žaidimas buvo arti lygiųjų, bet vis dėlto Deividas laimė- 
jo. Tada gana lengvai laimėjo Andrėja. 

— Jau pradedu atrasti savo ritmą, - pasakė, — tegul šis būna 
tikras patikrinimas. Penki tūkstančiai. 

Deividas šypsodamasis papurtė galvą ir padėjo lazdą ant stalo. 

— Žinai, ką pasakysiu, - Andrėja sugalvojo, — pasikviesiu part- 
neriu Dudlį. Tu prieš mane ir Dudlį dėl penkių tūkstančių. 

Deividas tyrinėdamas pažiūrėjo į navahą. Netgi jei Dudlis žai- 
džia taip gerai, kaip Andrėja, negalėtų su jais varžytis. 

— Gerai. Su sąlyga, kad muš antras. 

— Sutarta. 

Komiškai vartydamas akis Keisas pasiėmė iš stovo lazdą. 

Mušdamas vienuoliktą kamuolį Deividas padarė klaidą. Pari- 
deno septintu ir pirmu, bet nepataikė trečiuoju. Andrėja kreiduo- 
dama lazdą peržvelgė stalą. Nulipusi įmušė antrą kamuolį, dešim- 
tą, ketvirtą ir dvyliktą. Šeštasis atsitrenkė į kraštus prie kampinės 
kišenės ir nuriedėjo šalin. 

Deividas greitai įmušė devintą ir trečią, bet užsitvėrė lyginiais 
numeriais pažymėtais kamuoliais. Pavyko smūgis į tryliktą, bet iš 
to nieko gero neišėjo. Priėjęs prie stalo mušti šešto kamuoliuko, 
Keisas kamavosi visą minutę ir nepataikė. 

— Sakiau, kad esu niekam tikęs, — išsitiesdamas priminė. An- 
drėja įmušė dešimtą kamuolį. 

Dabar Deividas turėjo laisvą priėjimą prie trylikto, ir jam pa- 
vyko. Pasisuko į du paskutiniuosius kamuolius. „Penkioliktas bus 
bėda, - mąstė, — nes yra prie pat borto, blokuojamas aštunto ir 
keturiolikto“. Vienu geriausiu vakaro mušimų Deividas numušė 
penktą, o baltasis kamuoliukas grįždamas išlaisvino penkioliktą. 

Andrėja ironiškai paplojo. 

Tačiau penkioliktas vis dar buvo prilipęs prie borto. Susidaręs 
kampas buvo nepatogus mušti nuo borto, todėl Deividas nuspren- 
dė švelniai stumtelėti išilgai į kampą. Deja, stumtelėjimas buvo 
per švelnus, ir kamuoliukas sustojo prie pat kišenės briaunos. 

— Labai gaila, - apgailestavo Andrėja pakeldama lazdą. 

Nebeliko reikalo apsimetinėti. Ryžtingai priėjusi prie stalo be 
jokių svarstymų vieną paskui kitą skubiai įmušė kamuoliukus į 
kišenes. Suvarė kaip daugybę išgąsdintų pelių. Viskas buvo baigta 
per dvi minutes. 

Paskutiniuoju smūgiu baltasis kamuoliukas, įmušęs aštuntąjį, 
nuriedėjo per visą stalą ir įžūliai stumtelėjo Deivido penkioliktąjį 
į kišenę. 

— Sakiau tau, žmogau. 

Deividas linktelėjo priblokštas. 

— Puiki pamoka. Bet jeigu būčiau laimėjęs, gerokai kvaištelė- 
čiau. 

Andrėja dėdama lazdą į stovą pareiškė: 

— Nežinau, kaip jūs, bet aš noriu miego. 

— Bent jau esi tikra nugalėtoja. 

Andrėja nusišypsojo: 

— Tik antrojo laipsnio piktdžiuga. Iki ryto. 

Keisas pasake: Zzbanakt ir nusekė paskui ją į apačią. 

Dar neatslūgus adrenalino antplūdžiui Deividas nuėjo atgal prie 
knygų lentynų ieškoti ko nors paskaityti prieš miegą. Po kelių 
minučių išsirinko Sendaką. | 

Atvėręs duris į savo kambarį mirksėdamas sustojo. 

Ant grindų blykčiojo iš žvakių sudėtas ratas, bet ne tai pribloš- 
kė Deividą. Rato centre pasisukusi profiliu stovėjo grakšti natūra- 
laus dydžio moters figūra. Tai buvo tipiška Deco stiliaus nuogos 
moters poza: rankos pakeltos į dangų, galva ekstaziškai atlošta at- 
gal, nugara grakščiai išriesta, kojų pirštai beveik nelietė žemės. Su- 
krėstas suprato, ką mato, ir sunki knyga pamiršta nukrito ant 
grindų. 

Tai nebuvo statula, tai buvo Mariana. Ji ne stovėjo, o kabojo — 
be sąmonės, riešai surišti ir ištempti prie vieno iš lubose esančių 
kablių. 

— Jėzau Švenčiausias, - sušnibždėjo Deividas. Kiekvienas jo 
kūno raumuo šokinėjo beveik nekontroliuojamas. 

Ji jau kabojo čia, žvakių šviesoje, dar prieš pietus: 

Kai ką nuostabiai sąmojingo. 

Priėjo guminėmis kojomis. Pasibaisėjęs ir beveik nevaldomai 
suklikęs stovėjo priešais, bandydamas numalšinti viduje kilusią 
emocijų audrą ir sustabdyti nenumaldomai drebančias rankas. 

Susivaldė. Akys sustojo ties mažytėmis Marianos krūtimis, dar 
labiau sumenkusiomis nuo įtempimo, speneliai buvo rausvi ir pa- 
žeidžiami. 

Tai projektas. Tau patiks. 

Atsikvošejęs negrabiai pradėjo krapštyti mazgą nuo merginos 
riešų. Greitai suprato, kad mazgo neatriš kol jį verš be gyvybės 
kabančio kūno svoris. Bet jeigu mergaitė pabustų... 

— Mariana, — sušnibždėjo Deividas, bet nenorėjo jos liesti, ne- 
norėjo pažvelgti jai į akis. Mintimis apmetęs kambarį, paklaikęs 

ieškojo peilių ar skustuvų. Nuskubėjęs prie antikvarinės spintelės 
ištraukė rafinuotą Laliko undinėlę, svajojančią krištolinių burbu- 
liukų debesyje. 

Andrea de la Mare - Andrėja iš jūros. 

Laikydamas abiem rankomis lėkštę trenkė ją į grindis ir nusku- 
bėjo atgal prie kabančios merginos. Svoriui tempiant žemyn turė- 
jo viena ranką prilaikyti kūną, kad virvė nesiūbuotų, kol kita ran- 
ka pjovė. Nupjovęs virvę nespėjo kūno pagauti ir šis dunkstelėjo 
ant grindų, nukrito veidu žemyn, sudribo išsikraipydamas: suriš- 
tos rankos tarsi ginantis buvo pritrauktos po smakru, berniukiš- 
kas užpakalis — prie pat Deivido bato. 

Dabar pakelsime sijoną, mano mergaite. 

Pats savęs negirdėdamas sudejavo. 

Deividas atsargiai apvertė kūną, pakėlė ir nunešė į lovą. Ran- 
kos jautė trapius merginos šonkaulius ir nusvirusią galvą. Užklo- 
jęs kūną lovatiesės kraštu atsisėdo šalia ir ėmėsi mazgo, kuriuo 
buvo surištos rankos. Atsilaisvinant mazgui Mariana sudejavo, akys 
suvirpėjo ir atsimerkė. Žiūrėdama į Deividą, tarsi negalėdama su- 
telkti dėmesio, ji silpnai mirksėjo. Atmintis ir sąmonė sugrįžo. 
Verkšlendama ir bejėgiškai kovodama su virve, Mariana stengėsi 
atsistumti nuo Deivido. Nugara spaudėsi prie galvūgalio lentos, 
kumščiais dengėsi krūtis, akys buvo pamuštos, o žvilgsnis beviltiš- 
kas kaip į spąstus pakliuvusio žverelio. 

— Mariana, — sušnibždėjo vos neverkdamas, — neketinu tavęs 
skriausti. 

Išraiška nepasikeitė. 

— Viskas gerai, — švelniai pasakė, — nesu prievartautojas, Mariana, 

— Melagis! | 

Suprato, kad galėjo patylėti. Merginos jausmus temdė siaubas 
ir skausmas. 

Deividas, siekdamas jos rankų, pasislinko lova pirmyn. Mergi- 
na susigūžė. 

— Mariana! Duok rankas, atrišiu. Neketinu tavęs skriausti, pri- 
siekiu. 

Ilgai mirksėdama žiūrėjo, paskui neryžtingai ištiesė rankas. 

Truputėlį pasikrapštęs suprato, kad turi prispausti Marianos 
rankas prie kojų, kad nurimtų jo rankos. Atrodė, kad pirštai sveti- 
mi ir nelankstūs kaip blyškūs girti vorai. 

— Po minutės atrišiu, — sumurmėjo. 

Pagaliau susikaupęs nykščiu ir smiliumi suėmė mazgą ties vi- 
duriu ir išlaisvino merginą. Po to jau buvo lengva. Po kelių se- 
kundžių atrišo mazgą ir pradėjo vynioti šilkinį šaliką, saugojusį 
merginos riešus nuo virvės. Kai Deividas baigė, ji atitraukė rankas 
ir nenuleisdama akių nuo jo pradėjo jas trinti. 

— Atnešiu ką nors apsirengti, — tarė išeidamas į vonios kambarį 
atnešti savo balto veliūrinio chalato. 

Kai grįžęs padėjo chalatą ant kojų, Mariana sekė Deividą tam- 
siomis, neįskaitomomis akimis. 

— Apgailestauju, Mariana. Tai nebuvo mano idėja. 

Ne visiškai. 

Palikęs merginą pradėjo rinkti sudaužytos Laliko lėkštės šukes. 
Po kelių akimirkų išgirdo atidarant ir uždarant duris. 

Atsisukęs pamatė ant lovos paliktą chalatą. Nusiplėšęs drabu- 
žius krito ant lovos, vildamasis išsilaisvinti iš kankinančio susijau- 
dinimo. 

Kitą rytą Elena atsikėlė ir nuėjo į svetainę, išgyvendama keistą 
kartėlį ir palengvėjimą, kad sulaukė Volfo pažado išvykti. Jis sa- 
kė:„Išvyksime rytą. Išvažiuosime apie dešimtą ar vienuoliktą.“ 

Elena nepasitikslino, kas tie 2225. Namas buvo tuščias. Pasitik- 
rino piniginę ir lagaminą, paliktą miegamajame. Niekas nepalies- 
ta. Patikrino telefoną, bet jis neveikė. 

Išeidama pastebėjo laikraščio iškarpą, prismeigtą prie prieki- 
nių durų: 


PASLAPTINGAS AUTOMOBILIS RASTAS KALNUOSE 

Volkotas. Dvylikametis Filipė Martinesas, vaikštinėdamas 
už kelių mylių į šiaurę nuo savo namų, praėjusį antradienį 
aptiko netikėtą radinį - 1988 metų Vo/vo sedaną, paliktą kal- 
nuose labai toli nuo bet kokio kelio pradžios. Eilipė trečiadie- 
nį įtąvietą nuvedė šerifo posto policijos pareigūną Deilą Hos- 
kinsą ir radinys buvo patvirtintas. 

„Kaip automobilis ten pateko — mįslė visiems,“ — pasakė 
Hoskinsas. —- „Nežinočiau, kaip jį išvairuoti, taigi negaliu įsi- 
vaizduoti, kaip kažkas juo atvažiavo, bet jis tikrai yra ten.“ 
Papasakojo, kad Vo/vo yra nesugadintas, ir nustatė, kad toje 
vietoje išbuvo „ne daugiau kaip kelias dienas ar savaites. Tik- 
rai ne mėnesius ar metus.“ 

Dokumentai, rasti automobilio viduje, rodo, kad jo savi- 
ninkas yra Indianos gyventojas, bet daugiau detalių neprane- 
šama, kol nebus susisiekta su tos vietos valdžia. 

Hoskinsas sako, kad šiuo metu paieška vietovėje neplanuo- 
jama. „Kadangi kol kas, - nurodė jis, - nebuvo pranešta, kad 
kas nors būtų dingęs“. 


Elena įsidėjo iškarpą į piniginę ir išėjo į lauką. Iki kelio reikėjo 
nueiti ketvirtį mylios. Buvo pastebėjusi, kad negausus transporto 
srautas paprastai judėjo šiaurės kryptimi iš ryto ir pietų kryptimi 
po pietų ir vakare. Taigi nutarė, kad šiaurėje buvo gyvenamasis 
centras. Vis dėlto tikėjosi, kad nereikės eiti pėsčiai. Jai pasisekė. 

Po penkiolikos minučių sustojo pikapas, vairuojamas jauno vyro. 
Po pusvalandžio išleido ją, šiek tiek nurimusią, Glenvud Springso 
automobilių nuomos agentūroje. 

Moteris, klausianti kurioje valstijoje ji yra, — tai moteris, turin- 
ti bėdų (nors ji nedetalizavo, o jis ir nekiausė). 

Policijos nuovadoje niekas nesusidomėjo laikraščio iškarpa ir 
nusiuntė Eleną į Volkoto šerifo postą. 

Pareigūnas Deilas Hoskinsas, stambus kietas vyras, atrodė nu- 
skriaustas ir nepatenkintas aplamdytame kilnojamajame name, ku- 
riame buvo įrengtas policijos postas. Nebuvo ir labai paslaugus. 
Elena papasakojo tokią istorijos dalį, kokios jai atrodė pakanka. 
Pareigūnas patvirtino, kad Vo/vo buvo registruotas jos vyro vardu, 
bet užsispyręs priešinosi raginimui ko nors imtis. Kiek žinoma, 
Deividas Kenesis nėra dingęs; pati Elena nebuvo pranešusi apie jo 
dingimą. Faktas, kad Deividas Kenesis paliko automobilį nepa- 
siekiamoje vietoje, buvo vertas demesio, bet nebuvo nusikaltimas, 
Ig! apygardos supratimu, jis nesiskyrė nuo žmogaus, paliekančio 
automobilį bažnyčios stovėjimo aikštelėje. 

Elena pasiteiravo, ar kas nors galėtų nuvesti prie automobilio. 
Pareigūnas nusiuntė moterį pas Filipę Martinesą - jis pirmas rado 
automobilį. 

— Netgi jei lydėčiau jus ten, — paaiškino pareigūnas, — vis tiek 
turėtume jį pasikviesti. Aš per trisdešimt metų nerasčiau to daikto. 

Elena keliavo pagal sudėtingus nurodymus, mažai ką turinčius 
bendra su paliktomis transporto priemonėmis: didelė purvo krū- 
va ir nebaigti pastatai buvo orientyrai. Elena ėjo purvinų kelių 
labirintu prie aptriušusios medinės pašiūrės ir priekabos. Sie pa- 
statai ir buvo Martineso buveinė. Septynerių ar aštuonerių metų 
mergaitė išklausė Elenos pasakojimą prie durų ir nuėjo pakviesti 
mamos. Stambi linksma moteriškė entuziastingai pažadėjo, kad 
Filipė mielai nuves Eleną prie automobilio už penkis dolerius. 
Tačiau Filipė tuo metu buvo kažkur išėjęs, bet turėtų grįžti po 
valandos ar dviejų. Kadangi Elenos sedanu toli vis tiek nenuva- 
žiuotų, moteris patarė grįžti atgal ir išsinomuoti keturiais ratais 
varomą automobilį. 

Elena grįžo į Glenvud Springsą, suvalgė vėlyvus pusryčius ir 
moterų tualete persirengė džinsais ir marškinėliais. Neturedama 
jokios vilties, kad ką nors ras, paskambino namo. Pakeitusi seda- 
ną džipu nuvažiavo atgal į Volkotą. Filipė laukė atsitūpęs dulkėse 
priešais Martinesų namą. 

Laibas, bet gerai išsivystęs berniukas pasitikėjimo kupinu vei- 
du atsistojo, nusibraukė džinsų užpakalį ir apžvelgė Eleną niūrio- 
mis tamsiomis akimis. Nepaisant švelnių, beveik moteriškų bruo- 
žų, truputį priminė Timą. 

— Sveikas, — Elena šūktelėjo iš už džipo vairo. - Esu Elena. Ar 
tu Eilipė? 

Berniukui linktelėjus Elena paklausė, ar mama sakė, ko ji no- 
rinti iš jo. 

Vel linktelėjęs konstatavo faktą: 

— Manau, kad tai verta dešimties dolerių. 

— Ir aš taip manau, — šypsodamasi sutiko Elena. 

Filipė lengvai ir grakščiai įsitaisė keleivio vietoje ir liepė išva- 
žiavus pasukti į dešinę. | 

— Beje, domiuosi tuo automobiliu todėl, kad jis priklauso ma- 
no vyrui, — paaiškino Elena. 

— Jau nebe, - skubiai pataisė berniukas. 

— Ką tai reiškia? 

— Niekam dabar nepriklauso. Nebent galėtum išsivežti sraig- 
tasparniu ar dar kaip nors. 

— Suprantu... 

Pasiteiravo, ar automobilis toli nuo kelio. 

Truputėlį pagalvojęs paaiškino: 

— Už kokių penkiolikos mylių. Turbūt keturios ar penkios my- 
lios nuo kelio. 

— Tu taip toli vaikščioji? — Elenai tai padarė įspūdį. 

Berniukas gūžtelėjo: 

— Man patinka vaikščioti. 

— Ar galėsime privažiuoti džipu iki pat vietos? 

Papurtė galvą. 

— Gal ir yra koks kelias. Niekada neieškojau — nebuvo prasmės. 

— Tada kaip arti galėtume privažiuoti? 

— Per mylią ar panašiai. 

Žiūrėdama į plikas, uolėtas kalvas Elena svarstė, kaip išlaikys 
mylios žygį. Batai, atsivežti iš Runelio, skirti vaikščioti miesto gar- 
vėmis, bet ne kalnuose. 

— Kaip manai, kaip automobilis ten atsidūrė? 

Berniukas žiūrėjo per atvirą automobilio langą. Elenai kelias 
akimirkas atrodė, kad vaikis neišgirdo klausimo. Tada net neatsi- 


sukęs pasakė: 

— Raganos jį užkelė. 

Ji pažiūrėjo į berniuką šypsodamasi, galvodama, kad šis pa- 
juokavo. Jis žvilgrelėjo atgal, pamatė šypseną ir pasibjaurėjęs pa- 
purtė galvą. 

— Anglosai mano, kad mes esame kvaili, - pasakė, mandagiai 
susilaikydamas nuo įžeidžiančio komentaro apie Elenos kilmę. 

— Anglosai mano, kad jie žino viską. 

— Nesuprantu. 

— Čia yra raganų. Visada buvo. Mes tai žinome, bet anglosai 
žino geriau, todėl jie juokiasi. 

— Atsiprašau, — pasakė Elena, — šypsojausi ne dėl to, kad ma- 
nau, jog žinau geriau, o dėl to, kad niekada nebuvau girdėjusi, jog 
čia yra raganų. 

— Tikrai, yra, — patvirtino Filipė. 

Elena manė, kad truputį nesąžininga pykti ant jos, prisipaži- 
nusios, kad yra neišmanėlė. 

— Ką jos daro? 

Filipė nusiviepė: 

— Daro tai, ką daro raganos. Užsiima raganų reikalais. 

Elena nusprendė nutraukti šį pokalbį. Bet kuriuo atveju būtų 
turėjusi taip pasielgti, nes berniukas liepė sukti iš kelio. Kitą pus- 
valandį visą dėmesį atėmė vairavimas. Kai kratėsi akmenuota vie- 
tove, vairas šokinėjo ir rangėsi rankose lyg būtų sužvėrėjęs. 

— Neturėtum važiuoti taip greitai, — po kelių minučių pasakė 
Filipė. 

Elena žvilgtelėjo į spidometrą ir pamatė, kad važiuoja penkių 
mylių per valandą greičiu. Atleido greičio pedalą iki dviejų mylių 
ir varas tapo beveik valdomas. 

— Tokiu greičiu galėtume e/:;, - pasakė moteris. 

— Tai jūs taip 722n0te, — jis atsiliepė paniekinamai. 

Ši kelionės dalis buvo kopimas stačiu šlaitu šiaurės vakarų kryp- 
timi. Elenai prireikė kantrybės įvažiuoti į išdžiūvusią upės vagą, 
kertančią taką. Filipė turėjo išlipti ir rodyti pėdsakus, paliktus Hos- 
kinso, kaip įrodymą, kad tai įmanoma. Privažiavo kalvą, bet ne- 
paisant ženklų, kad ja jau važiavo Hoskinsas Elena atsisakė ja va- 
žiuoti, todel Filipė rode kelią aplinkui. Džipas buvo taip baisiai 
pakrypęs, kad šiaušėsi plaukai ant galvos. Nepaisant nieko, jie 
judėjo pirmyn. Palikę džipą ant iškyšulio krašto, apžvelgė niūrų 
kalvų raizginį, atrodo, besitęsiantį iki pasaulio krašto. 

— Ar automobilis yra ten? — paklausė Elena. 

Filipė šypsodamasis linktelėjo. 

— Gerai. Mylia kelio? 

— Panašiai. 

Elena žinojo, kokia mylia yra miesto gatvėse. Timo mokykla 
buvo už mylios nuo jų namo. Elena buvo nuėjusi daugybę kartų. 
Pusė valandos neskubiu žingsniu. 

— Nėra taip blogai, kaip atrodo, - skaitydamas mintis pasakė 
Filipė. - Nuotolis sulygina kalvas. Atrodo, kad jos stačiai kyla aukš- 
tyn ir leidžiasi žemyn, bet taip nėra. Tu pajėgsi. 

Elena atsiduso ir paprašė vesti toliau. 

Po dviejų valandų Filipė sustojo priekyje ant kalvos keteros, 
leisdamas jai pasivyti. Elenos delnai buvo subraižyti, vienas kelis 
nubrozdintas, bet šiaip manė, kad sekasi visai gerai. 

Po valandos taip pavargo, kad buvo pasiruošusi apsisukti ir eiti 
atgal, bet tada įgavo antrą kvėpavimą — kažką, kas visada atrodė 
tik įsivaizduojamas dalykas. Lipdama aukštyn šalia berniuko gal- 
vojo, kodėl jis šypsosi. Pažiūrėjusi į daubą po savo kojomis, supra- 
to. Šiurpuliukas perbėgo nugara. 

Surasti tokį civilizacijos ženklą, kaip žalią sedaną, tokiuose ne- 
svetinguose tyrlaukiuose buvo kažkas nežemiška ir neįtikėtina. Bet 
jis neatrodė nei graudžiai, nei beviltiškai, nei atsidūręs netinkamoje 
vietoje... Greičiau ka/vos atrodė esančios ne vietoje, tarsi galėtų 
ištirpti ir vietoj jų atsirastų automobiliais knibždantis parduotu- 
vių rajonas. 

Po kelių minučių Elena atsargiai žvelgė per Vo/vo langą vidun, 
šiek tiek nuogąstaudama, kad prieš tai buvę tyrėjai nepastebėjo jos 
vyro kūno, gulinčio ant galinės sėdynės ar ant grindų. Atidarius 
dureles vairuotojo pusėje, įkalinto karščio banga plūstelėjo lauk, 
paskleisdama įkaitintos plastmasės ir metalo kvapą. Deivido laga- 
minas gulėjo ant galinės sėdynės. Hoskinsas, tarsi gindamasis 
pasakė, kad lagaminą paliko nenorėdamas apsisunkinti kelionės 
atgal. Elena džiaugėsi radiniu. 

Norėdama patikrinti lagaminą, Elena atidarė galines dureles. 
Filipė atsitūpęs už kelių jardų ją stebėjo. 

— Tau nebereikia laukti, Filipe. 

— Ką turi galvoje? 

— Sakau, kad rasiu kelią atgal. 

Priblokštas jis sumirksėjo: 

— Juokauji? 

Pakėlusi ranką ir nesvyruodama Elena parodė į pietryčius. 

— Džipas yra ten. Teisingai? 

— Teisingai, — patvirtino akivaizdžiai sužavėtas. 

Elena nusišypsojo: 

— Kai kurie žmonės turi absoliučią klausą. Aš turiu krypties 
pojūtį - beveik niekada nesuklystu. 

— Net jeigu ir taip, - pasakė berniukas abejodamas, — man ne- 
sunku palaukti. 

— Žinau, bet zenoriu. Man reikia trupučio laiko pabūti vienai. 
Supranti, Filipe? 

— Taip, bet... galėčiau paėjėti į šalį, o paskui grįžti. 

— Paprasčiausiai eik namo. Viskas bus gerai. 

Priblokštas sprendimo, kurį Elena vertė priimti, Filipė papurtė 
galvą. Jei būtų keleriais metais vyresnis, truputėlį daugiau patyręs 
ar klastingesnis iš prigimties, paprasčiausiai nusišypsotų ir nueitų, 
bet palauktų kitoje kalvos pusėje. Tačiau tokia klasta kol kas buvo 
nepriimtina. Negalėjo rasti kompromiso tarp kategoriško atsisa- 
kymo palikti moterį (to padaryti buvo neįmanoma) ir išėjimo na- 
mo (šis sprendimas buvo neteisingas). Apsisprendė pasvarstęs, ką 
darytų, jeigu mama, o ne ši moteris lieptų eiti namo. Net neabejojo: 
eitų tuojau pat ir nesiginčydamas. Jautė, kad šiuo atveju buvo 
kitų priežasčių, kurias reikėtų pasverti ir įvertinti, bet žinojo: jei 
pradėtų svarstyti, niekada nebaigtų. Iš esmės Filipė labiau mėgo 
turėti reikalų su barškuolėmis ir tarantulais, kurie laikėsi papras- 
tos taisyklės: Palik mane ramybėje, ir aš paliksiu tave ramybėje. 

Atsistojo, paėmė iš Elenos dešimties dolerių banknotą ir, tikė- 
damasis, kad jo sprendimas yra teisingas, pasuko namų link. Jei 
paaiškėtų, kad sprendimas nebuvo teisingas, namuose apie tai ne- 
prasitartų. Tam klastos pakako. 

Atsikračius berniuko Elenai nepaprastai palengvėjo. Tai buvo 
sunkiai suvokiama, tačiau moteris aiškiai jautėsi visiškai saugi ir 
rami. Šis jausmas apgaubė vos priėjus prie automobilio. Atrodė, 
tarsi galinga Deivido šmėkla būtų stovėjusi už nugaros ir sveiki- 
nusi, norėdama padėti iš naujo sudėlioti subyrėjus; gyvenimą. Už- 
simerkusi, galvą padėjusi ant pagalvėlės, siurbė sausą saulės karštų, 
išdeginantį visą nerimą ir susierzinimą. 

Neįtikėtina, tačiau dabar — tikriausiai tik šią akimirką — atrodė, 
kad gluminanti nelaimė visiškai nebuvo nelaimė. Dabar labai aiš- 

kiai suprato, kad gyvenimas su Deividu Runelyje buvo tuštuma, 
gal net didesnė tuštuma jai, negu jam. Buvo pradėjusi virsti nuliu. 
Mielas, lygus ovalas, tobulai simetriškas pagal bet kurią ašį — ir 
tuščias. Oi, ne, ji netroško nuotykių; netgi nepavydėjo Deividui 
ar kam nors kitam. Perleisdama šlovę kitiems jautėsi laiminga. 
Runelyje vaidino tobulos mamos ir žmonos vaidmenį. Kai kas 
vaidindamas tam tikrą vaidmenį turi kitą, po juo paslėptą, gyve- 
nimą. Buvo pradėjusi 77754 vaidmeniu, — vidutinio amžiaus Džei- 
ne, ištekėjusia už vidutinio amžiaus Diko, žmogaus, kurio veidas 
toks nuobodus ir standartiškas, kad nei vienas karikatūristas ne- 
būtų radęs jokio išskirtinio bruožo. Burna maloni. Akys tviskan- 
čios. Nosis kaip visų — tarp akių ir burnos. 

Štai ką sudaužė Deividas: jos, kaip vaidmens, ateitį. Viskas da- 
bar sugadinta. Štai kodėl buvo tokia įtūžusi. Ne todėl, kad mylė- 
jo, ne todėl, kad reikėjo jo, netgi ne dėl to, ką jis padarė Timui. 
Atsisakęs būti Diku, padarė neįmanomą jos buvimą Džeine. Paliko 
nesuteikdamas kito pasirinkimo — tik tapti asmenybe. Tuštuma 
ovalo viduje dabar turėjo būti užpildyta. Veidas negalėjo toliau 
egzistuoti kaip paskubomis nupieštas eskizas, reklamos dailininko 
dovanojamas moteriai, perkančiai šaldytuvą, ir moteriai, stumian- 
čiai parduotuvės vežimėlį. Ryžtingas, linksmas bereikšmis veidas. 

Netgi tas neįtikėtinas atsitikimas su Timu buvo į gera. Iki tol, 
kol juos išskyrė, Elena kabinosi į praeitį, į savo, kaip Džeinės, 
gyvenimą. Kaip būtų Džeinė reagavusi, jei būtų įvykęs nesuvo- 
kiamas dalykas, ir Dikas būtų palikęs ją? Būtų ryžtingai ir links- 
mai ėjusi pirmyn ir sukūrusi gerą gyvenimą savo vaikams ir Spo- 
tui. Negalima pamiršti Spoto. 

Žinoma, vis dar turi surasti Timą. Ber tai išsispręs. Po to viskas 
pasikeis. Nebebus Diko ir Džeinės. Elena parduotų namą ir persi- 
keltų į butą Čikagoje, pačiame miesto centre, Mičigano alėjoje. Ji 
išsiskirtų su Deividu — velniop jį. Arba, jeigu Deividas atsikvošė- 
tų, susigrąžintų jį. Jeigu Deividas pripažintų faktą, kad Elena jau 
nebe tas žmogus, kurį paliko. 

Viskas turėjo būtų gerai. 

Atsimerkusi palaimingai išsitiesė. Saulė buvo vakaruose. Elena 
pažiūrėjusi į laikrodį suvokė, kad jau laikas grįžti. Lagaminą pali- 
ko ten, kur rado. Ketino peržiūrėti lagamino turinį. Tai būtų bu- 
vusi savotiška sentimentali kelionė. 

Nebebuvo prasmės. 

Tuo pačiu metu, kai Elena kalbėjosi su pareigūnu Deilu Hos- 
kinsu Volkoto šerifo poste, Hovardas ir Timas kalbėjosi su parei- 
gūnu Valdesu Galapo motelio kavinėje. Priešingai negu Hoskin- 
sas, nepaisant trisdešimties papildomų pagarbiai nešiojamų svarų 
ir puikių juodų ūsų, Valdesas buvo jaunas, elegantiškas ir nusitei- 
kęs padėti. 

— Matote, atsitiko štai kas, - pasakojo. — Po to, kai jį sustab- 
džiau ir patikrinau vairuotojo pažymėjimą, paskambinau patik- 
rinti mašinos numerį — tokia tvarka. Pareigūnai perskambino ir 
pasakė, kad numeris užregistruotas. Paklausiau, ar automobilis pa- 
vogtas? Prašiau išsiaiškinti. Taigi aiškinosi. Pagaliau sužinojau, kad 
automobilis priklauso stambiam narkotikų platintojui. 

Valdesas mėgavosi pribloškęs Timą ir Hovardą. 

— Taigi. 40-oji magistralė yra pagrindinė narkotikų judėjimo 
arterija šioje šalyje — gal milijonai pervažiuoja per dieną. Nedaug 
galime padaryti, nes neturime teisės stabdyti ir apieškoti be rimtos 
priežasties. Išlaipinu vyruką, pastatau priešais automobilį ir apieš- 
kau, o šis kartoja: „kas, kaip, kodėl?“ 

Nuvedęs vyruką už policijos automobilio apieškau Korvezę. Jo- 
kių narkotikų, jo laimei, bet pirštinių skyrelyje, po žemėlapiais 
mėtosi tas didelis geležies gabalas - S t W.357. Sį kartą sėkmė jam 
nesišypso. Grįžtu atgal ir paklausiu, ar turi licenciją šiam ginklui, 
o jis sako: „Ne, pareigūne, neturiu, nes jis ne mano. Net nežino- 
jau, kad jis ten yra.“ Paaiškina, kad pasiskolino automobilį iš drau- 
go. Aš klausiu, ar iš Čarlio Petronio — tai tas narkotikų platintojas 
— sako: „Taip, teisingai 

— Taigi sakau: „Na, drauge, esate areštuojamas už nelegalų gin- 
klo laikymą, nekalbant apie greičio viršijimą“. Vyrukas dievagoja- 
si: „Bet, pareigūne, prisiekiu Dievu, nežinojau, kad ten yra gin- 
klas“. Bandydamas prisiminti, kur girdėjau apie Deividą Kenesį, 
įsivedu vyrą vidun. Atrodo, girdėjau visai neseniai, taigi paklau- 
siu, iš kur jis yra. Sako, kad iš Indianos. Klausiu, iš kur važiuoja. 
Sako, kad iš Vego. Tada prisiminiau. 

Pareigūnas pasilenkė per stalą paslaptingai šypsodamasis: 

— Matote, užaugau Vege. Vis dar leidžiu ten laisvalaikį ir atos- 
togas. Dieną prieš sulaikant jūsų žmogų, man skambino draugas 
ir pasakė apie tą vyruką Kenesį, kuris devyniais statymais pribaigė 
centrinį klubą, susižerdamas maksimumą. Taigi klausiu: „Esate 
tas vyrukas“? Atsakė: „Taip, esu tas vyrukas“. Pradėjęs galvoti vėl 
klausiu, ar labai artimas su tuo Petroniu? Sako: „Buvau susitikęs 
tik kartą, man reikėjo automobilio, tai paskolino savo Korverę.“ 
Aš paaiškinau, kad tai žymus narkotikų platintojas, ne toks žmo- 
gus, kuris galėtų būti artimas. Jūsiškis atsakė: „Juokaujate. Jis at- 
rodė mielas vyrukas.“ Paaiškinau, kad narkotikų platintojai taip 
pat apkabina savo vaikus, kaip ir kiti žmonės. 

Šiaip ar taip pavažiavau į kelkraštį ir pasikviečiau į priekinę 
sėdynę pasikalbėti. „Matote, sakau, — turiu jus suimti, nes jau pa- 
skambinau dėl pokalbio apie ginklą ir susitariau dėl Korvetės nu- 
vilkimo į miestą, suprantate? Jeigu viską atliksime ramiai, galėsite 
tęsti kelionę po valandos ar dviejų. Vyras atsakė: „Gerai, tai pui- 
ku“. Kurį laiką sėdėjo svarstydamas, supratau, ar duoti man kyšį 
ar ne. Nusijuokiau ir pasakiau, kad vyrukas, susižėręs banką Las 
Vego kazino, yra mano draugas, ir sukirtome rankomis. Taigi, 
pasakosiu trumpai. Paskubinau teisėją, o Deividui patariau prisi- 
pažinti kaltu dėl abiejų nusižengimų. Deividas nusistebėjo lyg bu- 
kagalvis: „Bet aš nekaltas“. Paaiškinau, kad ginklą laikė nelegaliai, 
dėl to nėra jokių abejonių, bet tai, jog nežinojo jį ten esant, yra 
švelninanti aplinkybė. Tai atvėsino vyrą. Patariau nesijaudinti, nes 
mes su teisėju esame stiklelio bičiuliai. Jeigu už sulaikytąjį laiduo- 
siu, viskas bus gerai. 

Valdesas mėgaudamasis prisiminimais stabtelėjo. 

— Jeigu būtumėte matę jo veidą... Teisėjas nuteisė devyniasde- 
šimčiai dienų! Maniau, kad čia pat ištiks infarktas. Bet, žinoma, 
bausmė buvo atidėta. Deividas sumokėjo baudą, pinigai tiesiog 
rūko iš jo rankų. 

Valdesas papurtė galvą ir sukikeno: 

— Vis tiek, kai viskas baigėsi, Deividas pasidomėjo, ar gali nu- 
pirkti man išgerti. Sutikau su sąlyga, jei ir aš galėsiu nupirkti išgerti 
žmogui, susišlavusiam banką Z/ Morene. 

Pareigūnas gūžtelėjo, šypsena pamažu išnyko, nuslinko tarsi 
auksinė akimirka atgal į atmintį laukti kito iškvietimo. 

— Štai taip viskas buvo. Išgėrėme porą taurelių ir išleidau keliauti 
savais keliais. 

— Ar nepasakė, kur važiuoja? — pasiteiravo Hovardas. 

Valdesas papurtė galvą. 

— Kalbėjome apie Vegą. Kai sustabdžiau, važiavo į rytus. Ma- 
nyčiau, kad ir toliau nuvažiavo į rytus. 

Hovardas pasižiūrėjo į Timą: 

— Tas Čarlzas Petronis. Kur jis gyvena? 

— Kažkur Kolorade, sakė. Leiskite pagalvoti. 

Valandėlę glostė rūpestingai prižiūrimus ūsus. 

— Kažkokiame kurortiniame mieste. 

— Aspene? — pasiūlė Hovardas 

— Ne Aspene. 

Timas patarė: 

— Vaile? 

— Taip ir yra. Vaile. Manote, kad Petronis gali žinoti, kur Dei- 
vidas važiavo? 

— Galbūt. Bet svarbiausia — Korvetė. Jei paskolino Deividui ver- 
tingą automobilį, turi tikėtis anksčiau ar vėliau susitikti. 

— Taip, yra tiesos. Pats turėjau apie tai pagalvoti. 

Hovardas ir Timas atsistojo išeiti. Detektyvas paklausė Valde- 
so, ar žino, kaip Las Vego laikraščiui pavyko pirmam gauti pasa- 
kojimą apie Deividą. 

— Aišku, žinau, — pasakė Valdesas išsišiepdamas, — pats paskam- 
binau. 

— Toli eisite, — ironizavo Hovardas, paspausdamas ranką tam, 
kuris spaudė ranką žmogui, susišlavusiam banką kazino. Grįžęs 
prie Fordo, Timas paklausė Hovardo, ar ketina skambinti Petro- 
niui. | 

Detektyvas papurtė galvą. 

— Jeigu jis yra toks, kaip kalbama, nepasakos apie save telefo- 
nu. Nuvažiuosime. 

Hovardas pasiėmė pietvakarių žemėlapį, šiek tiek pastudijavo, 
paskui apskaičiavo, kad teks vairuoti dešimt valandų, ir atsiduso. 

Filipės klastingas planas nieko nesakyti apie paliktą kalnuose 
anglosę sužlugo dėl labai paprastos priežasties: motina (ji nepra- 
leisdavo jokių prie namų vykstančių įvykių) matė sūnų grįžtantį 
pėsčią dar už mylios. Kadangi Filipė neskubėjo, motina nesijaudi- 
no. Moteris turbūt užvažiavo džipu ant didžiulio riedulio ar su- 
laužė veleną. Eidama pasitikti sūnaus pradėjo kurti planą, kaip 
išgelbėti moterį ir automobilį. 

Kai atsidūrė priešais berniuką, tas nedelsdamas išpyškino tiesą. 
Moteris pasiuto ir įniršo. Šokdama kelio dulkėse ir spiegdama ap- 
raudojo tą dieną, kai pagimdė sūnų, neturintį nė tarakono smege- 
nų, atnešusį pragaišųį ir nešlovę visiems. Sūnų, patupdysiantį vi- 
sus į kalėjimą už nužudymą, jei kokia bėda ištiks tą moterį. Buvo 
visiškai aišku, kad moteris paklys ir ją sudraskys kojotai. 

Filipė klausėsi, siauri pečiai virpėjo. Tada neiškentęs pažadėjo 
grįžti ir surasti moterį. 

— Jeigu nerasi, nesivargink eiti namo! — rekė motina. — Susirask 
barškuoles olą, įšliuožk ir gyvenk! 

Filipė sumišęs ir pažemintas nuleido galvą, apsisuko ir nuėjo 
atgal. 

— Bek, tuščagalvi! 

Jis bėgo, kol buvo tikras, kad motinos žvilgsnis nebepasiekia. 

Daugiau niekada, — pasakė sau. Nuspręsta. Taps atsiskyrėliu. 
Vieną dieną jis paprasčiausiai išnyks kalnuose. Plaukai augs, kol 
pasieks kulkšnis; jo rūbai supus ir nukris. Rengsis žvėrių, kuriuos 
pribaigs plikomis rankomis, kailiais. Susiras urvą ir mėtys akme- 
nis į bet ką, kas prisiartins; reks keista kalba, kurią sugalvos pars. 
Jie sakys, kad pamišęs. Jam tai patiktų. Būtų pamišęs kalnų žmo- 
gus, ir niekas netrukdytų. Ir vieną dieną, po daugelio metų, kas 
nors pasakys: „Kas gi atsitiko pamišusiam kalnų žmogui?“ Nueis į 
atsiskyrėlio urvą, o jis bus miręs. Visi jį niekinę ir bijoję ras kau- 
lus, apgraužtus ir ištampytus kojotų. 

Iki tol, kol bus pasiruošęs išnykti, gyvens kaip nebylys. Ne vie- 
no žodžio daugiau niekas niekada neišgirs. Tegul galvoja, kad jis 

idiotas. Kai pasakys: „Daryk tai“, — tuščiai žiūrės į žmones, tarsi 
nė negirdėtų. Vers juos nešioti, maitinti jį šaukštu. 

Bet vieną rytą paprasčiausiai neberas. Pažiūrės į lovą ir pasakys: 
„Kur yra tas idiotas Filipė? Bet kas čia ant pagalvės? Tai raštelis! 
Apačioje parašyta: F/lipė!“ 

O, taip, paliks jiems raštelį, tiesa, trumpą ir baisiai negailestin- 

ą. Namiškiai raitysis ant grindų iš sielvarto ir graužiami sąžinės. 
Šauks: „Grįžk, Filipe! Mes dabar suprantame! Būsime tau geri!“ 

Bet tada jau bus per vėlu. 

Berniukas toldamas nuo namų mintyse kūrė raštelį. Praėjęs pro 
džipą, nusileido į gilų plyšį ir pradėjo kopti į kalvą kitoje pusėje. 
Kai išgirdo akmenų dardėjimą dešinėje, buvo pusiaukelėje. Su- 
prato, kad moteris leidžiasi vienu slėniu, o jis tuo metu kyla kitu. 
Užsiropštęs uolėta juos skiriančia ketera pamatė, kad neklydo. Mo- 
teris buvo už kokių šimto jardų, tiesiog žemiau jo. Staiga jo dėmesį 
patraukė kažkoks judesys ant keteros. Berniukas šaukdamas pasi- 
leido prie moters. 

Jeigu Žvėris būtų žmogus, jam pripažintų trauminę šizofreni- 
ją. Gyvenimas prieš šešias dienas buvo susprogdintas į gabalus. 
Neturėdamas jokios įrangos, galinčios jį vėl sulipdyti, šuo gyveno 
begaliniame neišvengiamame košmare. 

Košmaras buvo neišvengiamas, nes jis suklydo. 

Pasielgė nesuvokiamai ir nepateisinamai. Dievas — Robis Kar- 
maiklas — mirė, nes Žvėris suklydo. 

Kasdieniame gyvenime šuo ilgai prisimena asmenį, vietą, kva- 
pą, maršrutą, bet ką, prie ko buvo pratęs. Bet šuniški prisimini- 
mai apie įvykius, skiriančius vieną dieną nuo kitos, išsisklaidyda- 
vo beveik taip greitai, kaip dūmai. Su tos nakties įvykiais buvo 
kitaip. Jie giliai įsirėžė atmintyje, nuolatos kartojosi, lyg užstrigus 
suskilusioje plokštelėje adatai. 

Štai kas pykdė. Kiti šunys pamiršta traumuojančius įvykius ir 
išlieka sveiki. Žvėris negalėjo pamiršti. Tai prasidėjo nuo keistai 
kvepiančio nepažįstamojo atvykimo. Žvėris niekada nebuvo užuo- 
dęs panašaus kvapo. Tai truputėlį jaudino. Norėjo pasakyti apie 
tai Robiui, bet Robis niekada neapkentė inkštimo. Jis liepė sau- 
goti nepažįstamojo kambario langą. Tai buvo lengva. 

Tai buvo gerai. 

Bet tada atėjo kiti. 

Kaskart sugrįžus prie šios prisiminimų dalies, apimdavo baisus 
įniršis dėl to, kad tada nebepajėgė kontroliuoti savo kūno. Kan- 
kindamasis ir raitydamasis iš įniršio, urgzdamas, inkšdamas, kauk- 
šedamas žandikauliais parkrito ant žemės. 

Atėjusieji privertė susigūžti ir unkščioti. Privertė jį slinkti žeme 
prispaudus pilvą. 

Užvaldė paprasčiausiai kalbėdamiesi su juo. 

Kalbėdamiesi išviliojo iš posto. 

Gulėdamas ant pilvo purve po krūmu, Žvėris sulaužė ištiki- 
mybę Dievui: girdėjo Robio balsą, jame skambantį siaubą, bet 
liko ten, kur buvęs, drebėdamas ir inkšdamas, kol viskas pasibaigė. 

Nors buvo per vėlu, auštant bandė grįžti prie kilnojamo namo, 
bet ta vieta jam buvo neprieinama. Jau buvo nesvarbu. Iš dvoko ir 

iš tylos suprato, kad Dievas mirė. Jausdamasis pamestas ir nenau- 
dingas kurį laiką suko ratus aplinkui. Truputi pamišęs sugalvojo 
neprotingą savo egzistavimo tikslą: grįžti atgal tuo pačiu keliu ir 
bandyti surasti nelaimės priežastį. 

Sekė Robio džipo pėdsakais atgal iki tos vietos, kur jų kelias 
susikirto su keisto kvapo nepažįstamojo keliu — net praėjus dienai 
buvo lengva sekti Deivido pėdsakais. Sekė šiaurės link visą kelią 
iki Vo/vo. Pakartojo visą Deivido kelionę, dar kartą atvedusią prie 
Volvo. Vis dar siekdamas nesveiko proto padiktuoto tikslo, sekė 
pėdsakais į pietus, po to - į rytus, atgal prie kilnojamo namo. 

Suskilusioje plokštelėje įstrigusi adata įšoko į griovelį pirmą 
kartą. 

Netrukus vėl tapeno į vakarus, tuo pačiu keliu prie Vo/vo. Po 
kelių valandų grįžo. 

Adata įšoko į griovelį antrą kartą. 

Pamišimo šablonas buvo nustatytas. 

Diena po dienos leisdavosi į tą pačią kelionę, sustodamas suės- 
ti triušį, driežą ar gyvatę tik tada, kai alkis tapdavo nepakeliamas. 
Antrą dieną aptiko dar keletą Vo/vo pėdsakų, bet šie nedomino. 

Atpažino berniuko, kuris dažnai lankėsi kalnuose, kvapą. Tre- 
čią dieną užėjo naujų pėdsakų, bet ir šie nedomino. Tai buvo 
kvapas vyro, su kuriuo Robis nuolat susitikinėdavo — uniformuo- 
to vyro, kurį Robis niekino. 

Bet šeštą dieną, jau temstant, aptiko dar vienus pėdsakus. Į 
juos reagavo kaip šventasis į viziją. Jis įsiaudrino. Virpėdamas iš 
jaudulio, nosimi sklęsdamas šiek tiek virš žemės, pasileido vieno- 
da risčia į pietryčius. Priešais tirpo kalvos, bet žvėris to nepastebė- 
jo. Kvapas nenuilstamai traukė tarsi ritės sukimas ant valo pakibusią 
žuvį. 

Pabėgėjęs mažiau negu pusę valandos, priartėjęs prie kalvos ke- 
teros, pamatė džipą, patupdytą ant kitos kalvos keteros viršaus už 
pusės mylios. Paskui apačioje pamatė moterį, kuri atsargiai rinko- 
si kelią šlaitu žemyn. 

Suvokus naują tikslą raumenys pulsavo beprotiška energija: 
kiekvienu šuoliu įveikdamas tris jardus, jis sklendo kalva žemyn. 

Staiga šaukdamas ir mojuodamas rankomis dešinėje pasirodė 
berniukas. Žvėris krūptelėjo. Berniukas įbėgo į taką taip, lyg no- 
rėtų jį užtverti. Žvėries galva kaip patrankos sviedinys trenkėsi į 

berniuko krūtinę. Berniukas nuskriejo penkiolika jardų atgal, nu- 
sirito kūliais akmenuotu kalno šlaitu. Šuo užšoko ant jo ir nubėgo 
toliau net nesustodamas. 

Tik labai aštraus regėjimo stebėtojas galėjo pamatyti, kad vie- 
ninteliu staigiu galvos judesiu Žvėris prabėgdamas perplėšė ber- 
niukui gerklę ir prašuoliavo pro klykiančią moterį nė nežvilgtelė- 
damas į ją. 

Įstrigusi adata įšoko į naują griovelį. Šablonas buvo sulaužytas. 
Žvėris, nors vis dar pamišęs, buvo vėl laisvas. 

Pabudęs ir pamatęs kabančią nuo lubų virvę, Deividas tuojau 
pat pasijuto nesuprantamai prislėgtas. Nutraukęs nuo kablio įme- 
te ją toliau nuo akių į ypacingąjį Ar: Deco stiliaus šiukšlių krepšį. 
Pasvarstęs, ką daryti su žvakėmis ir stovais, nutarė, kad reikia iš- 
mesti drauge su virve. Baigęs norėjo padėti krepšį koridoriuje, bet 
persigalvojo ir paslėpė spintoje. Apsitvarkęs Deividas ilgai prausė- 
si duše: reikėjo nusiplauti praeitį prieš apmąstant ateitį. Ilgai veid- 
rodyje tyrinėjo veidą. Palietęs patinusį raudoną skruostą, krūpte- 
lėjo iš skausmo; žaizdos paprastai greitai sugydavo, bet, matyt, į 
popieriaus pjūvį pateko infekcija. 

Buvo po dešimtos. Apsirengęs švariais drabužiais sėdėjo tera- 
soje šalia savo kambario ir svarstė pasirinkimo galimybes. Pirmoji 
atėjo pakankamai aiški, judančio paveikslėlio pavidalu: jis su laga- 
minu rankose išeina per priekines duris (galva ryžtingai pakelta), 
eina prie automobilio ir išvažiuoja nieko daugiau nepasakęs, tik 
„sudie“, ir linktelėjęs. Tai buvo šiurkščiai nekaltas, manieringas ir 
vaikiškas paveikslas. Turbūt net truputį veidmainiškas. 

Susitikti su Andrėja ir pareikalauti, kad paaiškintų, ką, po ga- 
lais, žaidžia! Tai galėjo būti Dudlio Keiso idėja, bet tai buvo jos 
namai, jos tarnaitė ir jos atsakomybė. Įdomu, ką pasakytų? 

Kodel, Deividai, mano mielasis? Ar neteisingai perskaičiau ženklus? 

Ir ką atsakytų į tai? Girdėjo ją raginant: Būk drąsus, Deividai. 
Nesižaviu bailumu ir man nerūpi būti su tais, kurie žavisi. 

Atmesdamas prieštaravimus papurtė galvą. 

Nors buvo dar bent viena galimybė, nutarė, kad reikia papras- 
čiausiai ignoruoti įvykį, apsimesti, kad nieko nebuvo. Tegul An- 
drėja daro, ką nori. 

Marianos pasirinkimas, aišku, buvo toks par, kaip ir jo. Surado 
ją virtuvėje. Ji taip pat abejingai, kaip ir praėjusį kartą pasiteiravo, 
ko norėtų pusryčiams. 

— Ar jau kiti pavalgė? 

Mariana linktelėjo. 

— Išėję? 

Vel linktelėjo. 

— Klausyk, Mariana, tikrai neprivalai man vienam gaminti pus- 
ryčių. 

Nuleidusi akis ji akimirką kovojo su kažkuo panašiu į pasi- 
bjaurėjimą. Pažiūrėjusi pasakė: 

— Turiu, juk žinai. Toks mano darbas. 

— Gerai. Du kiaušinius, plaktus. Be skrebučio. Kumpio arba 
dešros. 

— Ko konkrečiai? 

Deividas atsiduso: 

— Dešros, 

Po pusryčių nuėjo į svetainę ir stabtelėjo praeidamas pro auto- 
matą, sėdintį vežimėlyje. Smalsiai pirštais perbėgo jo pečius ir ap- 
čiuopė po juodo palto medžiaga mygtukus. Lenkiantis pažiūrėti, 
kaip vežimėlis valdomas, sustojo, išgirdęs iš virtuvės sklindantį kep- 
tuvių tarškėjimą. Nepageidavo, kad Mariana išvystų žaidžiantį su 
Andrėjos žaislu. 

Nuslinkęs prie pulo stalo surinko žaidimo kamuolius. Žaidė 
pats prieš save. Kai Mariana ėjo pro šalį į miegamuosius, esančius 
apačioje, buvo laimėjęs tris žaidimus iš penkių. Baigė šeštą žaidi- 
mą išlyginęs rezultatą, padėjo lazdą ir grįžo prie automato. 

Po pusvalandžio tyrinėjimų rado valdymo mygtukus, kuriuos 
vakar rodė Andrėja, ir dar daugybę, kurių nebuvo parodžiusi. Šeši 
mygtukai reguliavo balsą, turbūt įrašytą šešiuose skirtinguose ci- 
lindruose. Pirmąjį vakar iš dalies parodė Andrėja, antras - pana- 
šus, su bendrosios informacijos atsakymais, tinkamais standarti- 
niams klausimams. Kiti trys įvairesni, matyt, skirti asmeninėms 
konsultacijoms. Sugalvota buvo gudriai. Samsono klausimai bu- 
vo tokie, kad išgautų nuspėjamus atsakymus, sudarančius iš anks- 
to įrašytųjų pagrindą (juos, nuspaudus pauzės mygtuką, buvo ga- 
lima atitolinti ilgu atodūsiu). Tai saugojo nuo vienintelio atsaky- 
mo į klausimą. Paprastai atsakymų įžanga būdavo migloti aforiz- 
mai, kuriuos buvo galima suprasti kaip atsiprašymą už neatsakytą 
klausimą. 

„Ak, turbūt laikas viską greitai parodys“. 

„Bijau, kad pasaulis pilnas mūsų akims nematomų paslapčių“. 

„Žinau, kad yra daugybė klausimų, kurie jums kelia nerimą“. 

Po kurio laiko ausis priimdavo tai kaip pompastiško Samsono 
kalbėjimo stiliaus sudedamąją dalį. Trijuose cilindruose surašyta 
informacija buvo tokia specifinė. Tikriausiai kažkada ten buvo ir 
daugybė kitų cilindrų, jeigu Samsonas apsimetinėjo įvairiapusiš- 


272 DANIEL OUINN 


ku ateities spėjiku. Pagal tai, kokios informacijos jie buvo prikimšti, 
Deividas sugalvojo pavadinimus: „Sielvartaujanti našle“, „Jauna 
moteris ieško vyro“, „Sunkus sprendimas (investicijos). Paskuti- 
nysis buvo visiškai kitoks. Iš pradžių Deividas to nežinojo, todėl 
nuspaudė mygtuką ir atsisėdo šalia Samsono pasiklausyti. Siekda- 
mas efektyvaus pokalbio pasuko manekeno galvą taip, kad atro- 
dytų, jog kalbasi su juo. 

Po įprasto gergždimo, žvangėjimo ir šnypštimo Samsonas žiū- 
rėdamas stiklinėmis akimis prabilo: 

— Dabar turime rimtai pasikalbėti. 

Balsas, sklindantis iš automato krūtinės, jau buvo pažįstamas — 
duslus spiegimas kaip ir kituose cilindruose, tik be įprastos teatra- 
liškos manieros. Tonas buvo paprastas, jaukus. 

Deividas nusišypsojo ir sutiko: 

— Gerai. 

— Jūs labai sergate. 

— Argi? 

— Taip. Turite patikėti manimi. 

— Gerai. Tikiuosi, kad tai nėra per daug rimta. 

Deividas suglumo nuo Samsono atsakymo: 

— Tai iš tikrųjų labai rimta, jei nekreipsite į tai dėmesio, gali 
baigtis mirtimi. 

Klusimas apie diagnozę atrodė tinkamas, taigi Deividas to ir 
paklausė. 

— Sunku paaiškinti, - atsakė Samsonas, — suprantate, kad nesu 
gydytojas, greičiau aiškiaregys. To, ką matau, nebūtų galima įžvelg- 
ti per mikroskopą, todėl tradicinis medikas mane paniekinamai 
išjuoktų. 

Deividas šypsodamasis paklausė, ką gi mato. 

— Stiklinis virbas, — keistai atsakė Samsonas. 

— Stiklinis virbas? 

— Taip, stiklinis virbas. Šaltas, skaidrus ir grynas. 

— Bijau, kad nesuprantu. 

— Jis yra būties centre. Galiu pasakyti šiek tiek daugiau. Atvirai 
kalbant, jis mane trikdo. Nežinau, kodėl stiklinis virbas turėtų 
kelti grėsmę jūsų gyvenimui, bet kelia. 

— Iš kur jis atsirado? 

— Nematau nieko, tik tai, ką pasakiau. Jeigu norite gyventi, 
virbą reikia sudaužyti. 


— Kaip galėčiau tai padaryti? 

— Galiu dar kai ką pasakyti. Privalote sudaužyti. Nematau, kur 
esate, kas yra aplink jus. Ieškokite pagalbos. Priimkite pagalbą. 
Papasakokite draugams apie stiklinį virbą. 

Deividas šypsodamasis papurtė galvą: 

— Jau tv labai daug padėjai. 

— Papasakok draugams apie stiklinį virbą. Jie gali suprasti dau- 
giau negu aš. Jie geriau žino, kas tai yra ir ką reikėtų daryt norint 
sudaužyti. 

— Labai ačiū. 

Šnypščianti pauzė. Deividas, galvodamas, kokia proga toks po- 
kalbis galėjo būti naudingas, suvokė, kad jis baigėsi. Bet Samso- 
nas privalėjo pasakyti baigiamąjį, beveik apgailėtiną komentarą: 

— Matote, nesu visiškas šarlatanas. 


Nors vietovėje bemaž vien akmenys, bet tarp jų labai nedaug 
lygių, gražiai apvalių ir patogiai telpančių į delną. Sviečiant po- 
piečio saulei, Deividas pusvalandį pavaikščiojo ir pririnko akme- 
nų tiek, kad užklojo Andrėjos duoto pinto krepšio dugną. Akme- 
nis rinko pasilenkęs, atrinkdamas ir išmesdamas netinkančius. 

Šviežia ir šiugždanti miestietės rūbais Andrėja pirmą kartą tą 
dieną pasirodė apatinėje svetainėje, kur Deividas, stebimas nesu- 
vokiamai švelnaus senojo actekų dievo, buvo užsnūdęs. Nenusi- 
teikusi plepėti Andrėja atrodė susirūpinusi ir nerami. Susiraukusi 
apžiūrėjo įpjautą Deivido skruostą. Uždėjusi ranką ant kaktos tik- 
rino, ar nekarščiuoja. Paskui prisidegusi cigaretę abejingai perėjo 
kambarį. Aiškiai apsisprendusi užlipo į viršų, grįžo su krepšiu ir 
paprašė Deivido pririnkti patinkančių akmenų. 

Deividas norėjo paklausti, ar tai bus kitas „projektas“, bet nu- 
tarė verčiau apie tai nekalbėti. 

Grįžęs pamatė ją persirengusią džinsais ir marškinėliais. An- 
drėja laukė ant sofos, priešais laiptus į viršų, pusiaukelėje tarp ak- 
meninės galvos ir stiklinės sienos. Pakėlusi akis nusišypsojo ir išta- 
rė: „Ach“, - lyg Deividas būtų atnešęs lobį. 

Jausdamasis visiškai kvailai, padėjo krepšį priešais ant stalo. An- 
drėja pasilenkė apžiūrėti. 

— Taip, — atsiduso. 

Paėmusi akmenį, mąsliai pakėlė ir padėjo į šalį. Patikrino antrą 
ir trečią, bet atmetė ir tuos. Ketvirtą supo delnuose gal pusę mi- 
nutės. Linktelėjusi pasiėmė, atsistojo, pasitraukė nuo sofos ir atsi- 

suko į veidrodinę sieną. Kurį laiką tyrinėjo save toje didžiulėje 
stiklo platybėje, pakilusioje šešiolika pėdų į viršų. 

Paskui sviedė akmenį į stiklo vidurį. Deividas nevalingai pašo- 
ko šešis colius į viršų. Tai nebuvo paprastas dūžtančio stiklo gar- 
sas, tai buvo sprogimas. Krateris, atsivėręs už buvusių veidrodžių 
plastikinėje sienoje, atrodė lyg išmuštas artilerijos sviedinio. Toje 
namo dalyje užgeso šviesa — turbūt Andrėjos sviestas akmuo nu- 
traukė laidus. 

Patenkinta savo poelgiu Andrėja žiūrėjo į padarytą žalą ir link- 
sėjo galva. | 

— Jėzau Kristau, — sušnibždėjo Deividas. 

Laiptuose pasirodė Mariana. Pusiaukelėje sustojo ir išsižiojusi 
žiūrėjo į sienoje atsivėrusią skylę. Apžvelgusi Andrėją, Deividą ir 
akmenų krepšį, nuėjo per svetainę. 

Andrėja ramiai grįžo į savo vietą ant sofos. 

Mariana priėjo prie stalo ir apžiūrėjo akmenis. Veidas atgijo 
nuo susidomėjimo. 

— Iš kur jie atsirado? — paklausė. 

— Deividas pririnko. 

Mariana, lygiai taip pat, kaip ir Andrėja, apstulbusi pagarbiai 
pažiūrėjo į jį ir pradėjo akmenis rūšiuoti. Radusi tinkamą išsitiesė 
ir ėmė ieškoti taikinio. Akys sustojo ties vis dar spindinčia nuo 
šviesos akmenine galva. Deividas sušuko: 

„— Ne! 

Ignoruodama jo siaubą Mariana užsimojo. Deividas prišoko 
prie jos. Grumtynės vyko nuožmioje tyloje, paskui mergina su 
stulbinančia jėga atstūmė jį. Deividui loštelėjus atgal, Mariana iš- 
sitiesė, prisitaikė ir sviedė akmenį. 

Akmuo kaip granata pataikė į akmeninę galvą - visiškai sutrupi- 
no kairįjį smilkinį. Tikėdamasis, kad Andrėja, pasipiktinusi dėl 
šios šventvagystės pašoks nuo sofos, Deividas priblokštas atsigręžė 
įją. Bet moteris sėdėjo ramiai linksėdama - lyg vertindama metimą. 
Po akimirkos abi moterys atsisuko ir kažko laukdamos žvelgė į jį. 

Deividas, pažiūrėjęs į vieną, paskui į kitą, sušuko: 

— Ar žšprotėjote? 

Jos ir toliau viltingai tylėdamos žiūrėjo į jį. 

— Del Dievo, kas jums atsitiko? 

Nusivylusi Andrėja atsiduso, atsilošė ir gestu rodydama į ak- 
menis ant stalo prisidegė cigaretę. 

— Gali išnešti, Mariana. 

Mergina linktelėjo ir pradėjo atskirtus akmenis dėti atgal į krepšį. 

— Kol galvosiu, kas nutiko, paklausk Džono, kai ateis rytą, ar 
gali sutvarkyti elektros laidus. 

Mariana vėl linktelėjo. 

Visiškai pamirštas Deividas išėjo į savo kambarį. Jautė artėjan- 
tį galvos skausmą. 

Deivido galvos skausmai, laimei, reti, buvo neištveriami, bet 
jis iš patirties žinojo, kad iš anksto išgėrus saują aspirino įmanoma 
jiems užkirsti kelią. Jeigu nekreiptum dėmesio, skausmas išaugtų 
į pabaisą, kurios negalėtum nusikratyti. Jos nagai tyrinėtų kiek- 
vieną smegenų vingį, išjungtų visus jausmus, išskyrus skausmą. 
Tada neliktų nieko, tik ropštis į lovą ir laukti. Pabaisa niekada 
neišgyvendavo nakties miego. 

Patikrinęs vonios kambaryje vaistų spintelę (iš anksto žinojo, 
kad ji tuščia), atsigulė į lovą, užsidengė akis, vildamasis, kad klys- 
ta. Tikėjosi, kad tai tik momentinė reakcija į stresą. Bet pasiuntęs 
jutimus tyrinėjantį ūselį į viršugalvį suprato, kad neklysta. Pabai- 
sa buvo ten — per pusę colio po kaukole. Kol kas dar tik kūdikis, 
bet jau nerimstanti ir mankštinanti galūnes puolimui. 

Nenorėdamas prašyti moterų aspirino, leidosi ieškoti pats. Atsi- 
kėlęs užkopė laiptais aukštyn. Šalia svetainės įrengtas vonios kamba- 
rys, bet čia aspirino nebuvo. Nuėjęs į virtuvę išnaršė spinteles. Po 
dešimties minučių prisistatė Mariana ir paklausė, ko ieško. Nuėjusi 
tiesiai prie vaistų spintelės padavė buteliuką ir ištiesė stiklinę vandens. 

Deividas prarijo saują piliulių, nors žinojo, kad jau per vėlu. 
Pabaisa jau išlipo iš lopšio ir pajudėjo. 

Deividas paaiškino Marianai apie galvos skausmą ir pranešė, 
kad neateis pietų. 

— Aš atnešiu padėklą — atsakė ji. 

— Ačiū, bet nesivargink. Negalėsiu nieko valgyti. Tikrai. 

Grįžęs į lovą Deividas pasiruošė išbandymui. 

Apie dešimtą valandą pasigirdo beldimas į duris. Deividas išle- 
meno: „Prašom“. Andrėja priėjo prie lovos, atsisėdo šalia ir padė- 
jo vėsią ranką jam ant kaktos. Skausmo iškreiptu veidu Deividas 
pašnairavo. 

— Visa tai nėra neišvengiama, Deividai. Galėtum jaustis gerai. 

Silpnai papurtė galvą: 

— Prašau, ne dabar, Andrėja. 

— Gerai. 

Andrėja glostė galvą, kol Deividas užmigo. 

Deividas miegojo iki dešimtos. Jeigu Mariana nebūtų atėjusi 
pažadinti, būtų miegojęs ir ilgiau. Žiūrėdamas į merginą blausiu 
žvilgsniu, jautėsi sumažėjęs ir nusilpęs, tarsi visą naktį būtų vartę- 
sis skalbimo mašinoje. Bet galvos skausmas buvo praėjęs. 

— Kas yra? — paklausė. 

— Džonas pabandys pataisyti laidus apačioje. 

Deividas atsakė isterišku juoku: 

— Linkiu jam sėkmės, Mariana. Tikrai. Perduok mano linkėji- 
mus. 

Nereaguodama mergina laukė. 

— Ar privalau ten būti? Ar turiu būti to pribloškiančio įvykio 
liudininku? 

Ji ir toliau abejingai žiūrėjo. 

— Gerai, gerai. Ateisiu. Po penkiolikos minučių. 

Mariana apsisukusi išėjo. 

Lipdamas iš lovos Deividas pargriuvo. Tai jį sutrikdė. Kojos 
neklusniai sulinko. Antru bandymu Deividui pavyko atsistoti. Įė- 
jęs į vonią jautėsi netvirtai, bet galva buvo keistai lengva. Negalėjo 
prisiminti, ar kada taip jautėsi po galvos skausmo, bet tai nestebi- 
no. Nebūtų stebėjęsis, jei galva būtų naktį tiesiog sprogusi. Nusi- 
prausė duše, bet nepasistengė nusiskusti. Nesijautė nusiteikęs, be 
to, manė, kad neverta to daryti prieš einant stebėti elektros insta- 
liacijos remonto. 

Apačioje išvydo makabrišką ir truputį komišką sceną. Juokingą 
vien tik dėl to, kad makabrišką. Andrėja ir Mariana stovėjo abie- 
jose dvylikos pėdų ilgio kopėčių pusėse. Abi žibintuvėliais švietė į 
skylę galinėje sienoje. Vyras, stovintis kopėčių viršuje, atrode kaip 
chirurgas, tyrinėjantis didžiulę bekrauję žaizdą. Dirbo pasišvies- 
damas žibintuvėliu, galvą įkišęs į skylę, todėl atrodė, kad gresia 
pavojus, jog skylė įtrauks jį. 
 — Bijau, mano mielosios, — po kurio laiko balsas aidu atsklido 
iš sienos, — kad mano gebėjimai elektros meno srityje per menki. 

Vis tiek keletą minučių dar dirbo, paskui ištraukė galvą ir nu- 
sileido kopėčiomis. Visi trys išjungė žibintuvėlius ir įėjo į švieses- 

niąją kambario dalį, kur šalia akmeniu sudaužytos galvos laukė 
Deividas. 

— O, Deividas! - sušuko vyras spindėdamas džiaugsmu. 

Deivido kojos, atrodo, dar kartą pamiršo savo darbą: akimirkai 
sulinko taip, kad Deividas vos neparvirto. 

Apsimesdamas, kad nepastebėjo, vyras ištiesė ranką pasisvei- 
kinti. 

— Nepamenu, kad būčiau prisistatęs, kai susitikome Negyvėlio 
smuklėje, - pasakė. - Esu Džonas Di. 

Nežinodamas, kaip elgtis, Deividas vos vos paspaudė ranką. 

— Ateik ir atsisėsk, mano berniuk, — pasakė senis, vesdamasis 
prie sofos. 

Pasodinęs Deividą, švelniai pakreipė galvą ir apžiūrėjo įpjautą 
skruostą. Papurtęs galvą uždėjo ranką Deividui ant kaktos. 

— Turi karščio. 

Deividas atsakė: 

— Žinau. 

Iš tikrųjų nežinojo. 

Senis atsisėdo šalia. Deividas apsidairė ieškodamas Andrėjos ir 
Marianos, bet jos buvo išėjusios. 

— Andrėja sako, kad patyrei daug nuotykių po mūsų susitikimo. 

— Taip. 

— Ir ką ketini daryt? 

— Nežinau, - jausdamasis toks tuščias, kaip vargšas senasis Sam- 
sonas, mechaniškai atsakė Deividas. 

— Žinai, tikrai turi pabandyti. 

Deividas staiga pajuto nusileidusį tamsų depresijos debesį. At- 
rodė, debesis atskyrė jį nuo Di ir nuo visų gyvų padarų. Jautėsi 
sustingęs ir labai vienišas. 

— Deividas visada stengiasi, — pasakė, - Deividas — žmogus, 
kuris atkakliai stengiasi ir labai jaudinasi. 

Sutrikęs nuo keisto atsakymo senis dvejojo. Paskui atmetęs jį 
pasiūlė: 

— Gal liaukis jaudintis ir pabandyk ką nors kita. 

— Ką nors kita? 

— Taip. Argi ne to norėjai? 

— Norėjau? 

Di atsiduso. 

— Dabar laikas labai rimtai pagalvoti, ko nori. Tikrai privalai 
tai padaryti. 

— Gerai. 

Senis papurtė galvą. 

— Nesiklausai, Deividai. Nesiklausei nė vieno iš mūsų. 

Sustingęs Deividas nepritariamai pasukiojo galvą į vieną ir į 
kitą pusę: 

— Deividas gerai klausosi. Deividas atkakliai stengiasi ir labai 
jaudinasi. 

Di ilgai sėdėjo susiraukęs, paskui staiga supratęs linktelėjo. 

— Taip, matau. Dabar suprantu, ką sakai. 

Deividas keistai žiūrėjo į senį. 

— Nesuprantu? 

Deividas papurtė galvą. 

— Sakai man, jog kalbi kaip tas jausmingasis manekenas viršu- 
je. Gali atsakyti tik į tas žinutes, kurias kažkada įsirašei į mintis. 
Ar ne taip? Negali pabandyti nieko naujo, kaip Samsonas negali 
nieko pasakyti kitaip. 

Deividas mąsliai linktelėjo. Aišku, ž žinojo, kad imituoja Sam- 
sono kalbėjimą, bet tai darė nesąmoningai. 

— Neturi tam paklusti, mano vaike. Bet dabar bent jau supran- 
ti, kur bėda, taip? 

— Taip, manau, kad taip. 

— Tada turi panaudoti tą suvokimą ir išsilaisvinti. Dabar. Tuo- 
jau pat. Mes padėsime. 

— Gerai. 

Senis atsiduso ir atsistojo išeiti. Ilgą avies veidą slėgė rūpestis. 
Žiūrėdamas į tolį stabtelėjo tarsi svarstydamas naują mintį. 

— Atmink, Deividai, — pagaliau pasakė, — esi visiškai kitoks, 
negu Samsonas. Samsonas yra tik metalas, laidai ir seni įrašymo 
cilindrai. 

Deividas išsiblaškęs linktelėjo. 

— Ne. Nesiklausai. Kartoju — Samsonas yra tik metalas, laidai 
ir seni įrašymo cilindrai. 

— Žinau. 

Senis nekantriai papurtė galvą. 

— Gal iš pradžių ži20ja/ per daug to, ko bandei žšmokzi. 

Kai Di pasisuko lipti laiptais, Deividas vis dar bandė suvokti 
neaiškų pasakymą. Po kelių minučių nusprendė pasekti jį, bent 

jau iki antrojo aukšto, ten ketino grįžti į savo kambarį ir atsigulti. 
Kai suvokė, kad kažkas prieblandoje leidžiasi laiptais žemyn, bu- 
vo užkopęs pusę kelio. Nepažino, kas tai buvo, bet atrodė, kad 
tam kažkam buvo labai sunku: kabinosi į turėklus, kojos neran- 
giai skėtėsi į šalis kaip girtuoklio iš vodevilio. Bet kai gergždamas, 
žvangėdamas ir šnypšdamas pradėjo kalbėti, Deividas pažino. 

— Deividai! - svirduliuodamas laipteliais žemyn spygrelėjo Sam- 
sonas, - Žiūrėk! 

Deividas pasitraukė laiptelį atgal. Jo širdis susitraukė tarsi ga- 
lingos rankos gniaužtuose. 

— Žiūrėk, Deividai! Aš vaikštau! 

Pažįstamas prislopintas balsas virpėjo iš džiaugsmo ir pasidi- 
džiavimo. Manekenas klupdamas nužengė dar vieną laiptelį že- 
myn — būtų pargriuvęs, jeigu ne turėklai. Deividas atsitraukė. 

— Aš niekada nevaikščiojau! Niekada! 

Ištiesęs ranką pasiūlė: 

— Štai! Imk mano ranką! 

Deividas, pastūmęs robotą, prabėgo pro šalį. Barškėdamas išsi- 
kraipiusiomis galūnėmis Samsonas kūliais nudardėjo laiptais že- 
myn. 
— Deividai, palauk! - sugirgždėjo. - Paklausyk manęs! 

Bet Deividas jau buvo pusiaukelėje į savo kambarį. Užtrenkęs 
duris atsirėmė. Kvėpavimas draskė gerklę, kol įsitikino, kad nie- 
kas neseka paskui. Greitai nusiplėšęs drabužius, įlipo į lovą ir už- 
sidengė galvą pagalve. Deginantis karštis užgožė mintis. 


Pabudęs pamate stovinčią prie lovos Marianą. Deividas pajuto 
siaubą, kad dar kartą teks išgyventi praėjusią dieną. Bet žinia šį 
kartą buvo kitokia: 

— Andrėja norėtų, kad sulygintumėte vidinį kiemą. 

— Ką? 

Galva buvo sunki, todėl pamanė, kad blogai išgirdo. 

— Andrėja norėtų, kad sulygintumėte vidinį kiemą. 

Beveik inkšdamas nusijuokė: 

— Sulyginti vidinį kiemą? 

— Žinote. Rausvo medžio skiedras. Prašė pasakyti, kad būtų 
dekinga. 

Viduje kaip šampano burbuliukai putojo juokas. Deividas gulė- 
jo bejegiškai kretėdamas, kol viskas išsikvėpė. 

— Na? - paklausė Mariana. 

— Kiek dabar valandų? 

Mergina žvilgtelėjo į riešą: 

— Pusė penkių. 

Išsekęs pasikelė ant alkūnės: 

— Pasakyk Andrėjai, kad man garbe sulyginti vidinį kiemą. Di- 
džiulė garbė. 

Mariana bereikšmiškai linktelėjo ir paliko Deividą rengtis. 
Sekėsi sunkiai. 

Dabar jis iš tiesų svirduliavo. 

Stabtelėjęs prie įėjimo į viršutinę svetainę vos negrįžo atgal. 
Samsonas nejudėdamas sėdėjo vežimėlyje tarp jo ir vidinio kie- 
mo. Deividas kelias minutes stebėjo, paskui surizikavo žengti vi- 
dun. Manekenas buvo bežadis ir nejudrus. Vis tiek artinosi prie 
Samsono, pasiruošęs pabėgti, ėjo taip, kad būtų nepasiekiamas, 
džiaugėsi, kad yra lauke ir juos skiria stiklinės besisukančios durys. 

Greblys stovėjo šalia durų - sunkus, senovinis sodo grėblys, ne 
vėduoklinis, kokiu grėbia lapus. Paėmęs grėblį atsiduso, apsidairė 
didžiuliame rausvojo medžio skiedrų plote su išmėtytomis lauko 
baldų oazėmis. Išbandė įrankį. Pasirodė, kad darbas gana lengvas, 
tik maža iš jo naudos. Tik tose vietose, kur kauburiai ar daubos, 
darbo rezultatas buvo matomas. Nedaug tesistengdamas (mesti 
pirmyn grėblio dantis ir traukti prie savęs) atkūrė tvarką ten, kur 
buvo įsivyravęs chaosas. 

Kai visa tai baigsis, gal tapsiu sodininku, - miglotai mąstė. 

Deividui nepatiko, kad Andrėja, Di ir Mariana, išėję iš svetai- 
nės ir susėdę prie stalo po skėčiu, atitraukė jį nuo svajų. Tarsi 
atsiliepdama į paskutines mintis, Andrėja atidžiai įvertino vidinį 
kiemą ir pasakė: 

— Labai gražiai atrodo, Deividai. 

— Dar nebaigiau, — grubiai atsiliepė. 

— Nedirbk daugiau, negu pajėgi, — patarė. 

— Jaučiuosi puikiai. 

Iš tiesų išskyrus erzinantį nuolatinį zvimbimą ausyse, jautėsi 
geriau negu dieną, tad mojavo grėbliu iš peties. 

Tačiau dar po dešimties minučių Andrėja vėl paragino: 

— Deividai, tikrai manau, kad turėtum liautis. Ateik, prisėsk. 

Nenoromis Deividas išsitiesė ir priėjo, pasidėjo grėblį už kė- 
dės, ketindamas baigti darbą, kai jie išeis. 

— Na? - paklausė Deividas. 

Už nugaros sudundėjo stiklinės duris. Atsisukęs pamatė Dudlį 
Keisą, į vidinį kiemą ištempiantį sunkiai pakrautą vienratį vežimėlį. 
Deividas pastebėjo, kad vienračio ratas ardo sulygintą plotą. Dudlis 
Keisas sustojo ir triukšmingai apvertė vežimėlį. Bandydamas min- 
tyse iš netvarkingos masės sudėlioti atpažįstamą formą, Deividas 
kurį laiką stebėjo. Staiga suprato: tai buvo nuogas žmogaus kū- 
nas. Apstulbęs linktelėjo. Žinoma — tai Maiklas. Suprantama, se- 
nis atsivežė Maiklą su savimi. Pastatęs vienratį prie namo, Keisas 
sukryžiavo rankas ir atsistojo šalia. Deividas pažvelgė į veidus ap- 
link stalą. Pamatė klausiamą Marianos žvilgsnį, nukreiptą į An- 
drėją ir Di. Šie padrąsinamai linktelėjo. 

Atsistojusi priėjo prie tysančio kūno ir abejodama atsigręžė. 

— Ką daryti? 

— Turi atkreipti jo dėmesį, mano mieloji, - pasakė Di. - Gerai 
veikia aštrus stuktelėjimas į galvą. 

Patraukusi vieną Maiklo ranką į šalį, kad galėtų pasiekti galvą, 
pasilenkusi stuktelėjo. Nieko neatsitiko. Tada stuktelėjo dar kartą. 

— Dudli, - pasakė Di, — pakelk, kad remtųsi rankomis ir ke- 
liais. Tai turėtų padėti. 

Navakas atsitraukė nuo sienos ir pastatė kūną į nurodytą pozą. 
Maiklo galva nusviro ant krūtinės, senis liepė ją pakelti. Keisas 
padėjo ranką Maiklui po smakru ir pakėlė. 

— Dabar, mieloji. 

Mariana aštriai stuktelėjo Maiklui į smilkinį, ir akys atsimerkė. 
Keisas patraukė ranką, o galva liko pakelta. 

Kai Mariana pasilenkusi ketino kažką pasakyti Maiklui į ausį, 
senis sulaikė: 

— Pirmiausia turi parodyti jam, Mariana. Tokios būsenos jis 
blogesnis už idiotą. 

— Parodyti? 

— Paimk jo galvą į rankas ir nukreipk į tai, ką nori parodyti. 

Mariana pasuko Maiklo galvą į Deividą. 

— Pasilenk ir įsitikink, kad viskas gerai. 

Priglaudusi galvą prie Maiklo, pažiūrėjo Deividui į akis. 

Deividas žiūrėjo nutirpęs. 

— Gerai. Dabar liepk jam pamažyti. 

— Pamatyk, — pasakė Mariana. 

— Labai įtaigiai, mieloji. 

— Pamatyk! 

Maiklo akys išsiplėtė, jis sumirksėjo. 

— Gerai. Dabar gali tęsti. 

— Mariana pasilenkusi prie Maiklo ausies pakuždėjo: „Sup/ešyk 
Jį į gabalus“. 

Maiklas akimirką nusvarino pavargusią galvą, tarsi prašymą būtų 
per sunku įvykdyti. Kai Mariana atsitraukė, svyruodamas atsisto- 
jo ir kvailai linguodamas galvą blausiu žvilgsniu žiūrėjo į Deividą. 

Deividas bejėgiškai žvilgtelėjo į Andrėją ir Di. Jie šypsodamiesi 
linktelėjo, bet akys buvo liūdnos, jose slypėjo kažkokia liūdna, 
neįskaitoma žinia. Pakėlęs grėblį Deividas pasitraukė nuo stalo. 
Maiklo akys sekė judesius, kojos nerangiai žengė žingsnį pirmyn. 

Deividas užsimojo grėbliu, bet geležimi kaustyti dantys pra- 
švilpė oru, už kelių colių nuo Maiklo nosies. Maiklas visiškai ne- 
kreipė į tai dėmesio, net nemirktelėjo ir nusvirduliavo dar žingsnį 
į priekį. Deividas užsimojo dar kartą. 

Šį kartą buvo per arti, Maiklo galvą palietė tik kotas, bet to 
pakako sutraiškyti vieną veido pusę ir parversti jį ant žemės. Nu- 
kritęs į skiedras minutę pagulėjo lėtai mirksėdamas, tarsi svarsty- 
damas apie netikėtą posūkį. Stengdamasis atsistoti pradėjo traukti 
po savimi galūnes. 

Deividas vėl užsimojo. Šį kartą atstumas buvo tinkamas. Grėblio 
dantų dalis įsmigo į Maiklo kaukolę. Ištraukdamas grėblį iš Dei- 
vido rankų jis išsidriekė ant skiedrų. Pačiupęs grėblio kotą Deivi- 
das kraipė pirmyn atgal stengdamasis ištraukti iš Maiklo galvos. 
Atverdamas suknežintas smegenis nuplėšė kaulo plokštelę. Žaiz- 
da nekraujavo. 

Dabar mirksėjo tik viena Maiklo akis. 

Apėjęs aplinkui, Deividas atsistojo prie Maiklo galvos. Pakėlęs 
grėblį lyg kirvį suvarė į Maiklo kaklą. Dar dviem mostais visiškai 
atskyrė galvą, ir Maiklas liovėsi mirksėjęs. 

Visą minutę Deividas stovėjo žiūrėdamas į kūną ir laukė, kol 
sujudės. Pagaliau patenkintas, kad judėti neketina, atsigręžė į kitus. 

Keisas ir Mariana stovėjo prie namo ir nerodydami jausmų ste- 
bėjo. Andrėja nuleidusi akis abejingai kratė cigaretės pelenus į pele- 
ninę. Džonas Di susmukęs kėdėje atrodė visiškai netekęs drąsos. 

Staiga Deividas pradėjo nevalingai virpėti. Greblys išslydo. Ap- 


glėbęs save rankomis, Deividas kaleno dantimis. 

— Įvesk Deividą vidun, gerai, Dudli? - žiūrėdamas į viršų pasa- 
kė Di. 

— Jis turi gulėti. Mariana, galėtum surasti daugiau antklodžių. 

Po akimirkos Deividas pajuto navaho ranką ant savosios, bet 
kūnas taip drebėjo, kad negalėjo žengti nei žingsnio. Atrodė, kad 
kojos prirakintos prie žemės. 

— Pirmyn, Deividai, - švelniai pasakė Dudlis, - lovoje jausiesi 
geriau. 

Deividas skausmingai pavilko vieną koją pirmyn kelis colius. 

— Teisingai. Bus lengviau, jei judėsi. 

Keisas pamažu įvedė per svetainę į namą, laiptais žemyn į kam- 
barį, pe nusirengti ir įlipti į lovą. 

-š-š-alta, — pralemeno Deividas. 

— Persišaldei. 

— Tikrai p-p-p-ersišaldžiau, — atsiliepė kikendamas. 

Mariana atėjo antklodėmis nešina. Keisas Deividą apkamšė. 

— Geriau? 

— T-t-t-aip. Ačiū. 

Navahas šypsodamasis linktelėjo ir pasisuko eiti. 

— Palauk, — paprašė Deividas. Ši atsisuko. 

— Ką aš /-f-/-urėjau padaryti? 

Keisas rimtai pažiūrėjo: 

— Ką nors. 

— Kaip ką nors? 

Jis gūžtelėjo: 

— Ber ką. 

— Bet ką? 

— Bet ką, ko nebūtų padaręs Deividas Kenesis iš Runelio In- 
dianoje. 

— Nesuprantu. 

— Žinau. Apgailestauju. 

Kai nuo šilumos po antklodėmis drebulys atslūgo, Deividas 
atsiduso. 

— Andrėja sakė... 

— Taip? 

— Andrėja sakė, kad galėtum... mokyti mane. 

— Taip. 


— Ar imtumeisi? 

Navahas parylėjo: 

— Taip. 

Taikiai šypsodamasis Deividas užsimerkė. 

— Norėčiau. 

Keisas palaukė, papurtė galvą ir, tyliai uždarydamas duris išėjo. 


Vidury nakties Deividą kamavo dusinantys sapnai: slėgė di- 
džiulis svoris, o plaučiai kovojo dėl oro. Pabudo permirkęs pra- 
kaitu ir pamatė parietusią kojas, sėdinčią ant krūtinės visiškai nuogą 
Andrėją. 

— Andrėja, — žioptelėjo, - negaliu kvėpuoti. 

— Gali kvėpuoti, Deividai. 

— Taip, vos vos. Bet kodėl sėdi ant manęs? 

— Noriu, kad pamatytum mane. 

— Matau. 

— Žinau. 

Deividas bandė nusijuoktu, bet išėjo tik prislopintas kosulys. 

— Gal galėtum atnešti vandens? — paklausė. 

Andrėja nusišypsojo; 

— Žinojau, kad tu ištroškęs. 

Deividas perbraukė liežuviu sukepusias lūpas: 

— Na... ar galėtum atnešti? 

— Aš ir atėjau atnešti vandens, Deividai. Tu negali jo atsisakyti. 

— Neatsisakysiu. 

— Šis vanduo nuplaus karštį, ir tu pasveiksi. Bet turi priimti jį. 

— Priimsiu, Andrėja. 

— Labai gerai. Žiūrėk. 

Andrėja ištiesė rankas. Deividas pirmą kartą iš tikrųjų suvokė 
jos nuogumą, stiprius pečius ir pilnas krūtis. Jos kūnas pradėjo 
švyteti blyškia fosforine žalia šviesa ir atrodė, kad palaipsniui da- 
rosi permatomas. Norėdamas atsikratyti iliuzijos, Deividas sumirk- 
sėjo ir papurtė galvą, bet šviesa išliko ir vis augo, skaidrėjo, kol 
pagaliau tapo smaragdiniu švytėjimu. 

Andrėja, pavirtusi statula jūros vandenyje, žvelgė į Deividą. Jis 
matė visus moters bruožus: lūpas, akis, nosį, bet dabar jie buvo ne 
kūniški, o vandenyje įgiję kitus kontūrus. Už jos judėjo būriai 
mažų žuvyčių, draikėsi jūros dumblių migla, driekėsi virpančių 
burbulų takai, suposi plūduriuojančios augmenijos vėriniai. 

Ji tyliai mostelėjo galva į rankas, kojas, liemenį. Deividas su- 
prato, kad ji negali kalbėti. Pamatė, kad visas jos kūnas knibždėte 
knibžda gyvybe. Moteris buvo sklidina, sudaryta iš tos gyvybės. 
Lėtai pasilenkus, jos veidas supleveno virš Deivido. Jis susižavėjęs 
žvelgė į nereginčias akis, lūpos judėjo: įkvėpk. Deividas giliai įkvė- 
pė ir sulaikė kvėpavimą. 

Prigludusi lūpomis prie jo lūpų įsiliejo į vyrą ir užliejo jį. Dei- 
vidas buvo nuneštas ir paskandintas. 

Kai atsimerkė, plūduriavo begalinės jūros gelmėse. Vis dar su- 
laikęs kvėpavimą, dairėsi tikedamasis šalia pamatyti Andrėją. Bet 
buvo vienas. Visiškai vienas. Aplink jį tingiai plaukiojo žuvys ir 
žaliai spindėjo jūra. 

Deividas apsisuko, kažkas viduriuose susigniaužė. Didžiadan- 
tė nesmalsaudama pažiūrėjo į jį ir nuplaukė tolyn. Pažvelgęs aukš- 
tyn Deividas pamatė, kad spindesys virš galvos buvo šviesesnis. 
Plakdamas rankomis pradėjo kilti aukštyn, ten, kur tikėjo esant 
paviršių. Po kelių judesių įsitikino, kad neklysta, bet paviršius at- 
rodė neįmanomai toli. Stengiantis pakilti įsitempę plaučiai virpė- 
jo, artėjo neišvengiamas sprogimas. 

imtas jardų, galvojo. Jau matė saulę, besišypsančią debesų, 
medžių, paukščių pasauliui — reikėjo tik kelių akimirkų... 

Likus trisdešimčiai jardų įsitikino, kad neįveiks. Įniršusios ga- 
lūnės be jokios naudos mosikavo vandenyje. 

Likus penkiolikai jardų plaučiai sprogo. Ištikus paskutinei ago- 
nijos konvulsijai, nugara išsilenkė. Deividas atsidavė mirčiai. 

Kai Deividas, atėjus Andrėjai, neteko sąmonės, jis miegojo ne- 
ramiai, kankinamas nesuprantamų, karštligiškų sapnų, kurie, at- 
rodė, tęsėsi dienų dienas. Sapnuose jautė skausmą ir baisų trošku- 
lį. Apie devintą valandą, šiek tiek atsigavęs, dar stipriau pajuto 
skausmus ir troškulį. Vartėsi prakaitu permirkusiuose pataluose, 
šilkinės paklodės, liečiančios skausmingai jautrias rankas, atrodė 
tokios šiurkščios kaip maišinis audinys. Neapsakomomis pastan- 
gomis pavyko atsistoti. Jautėsi taip, lyg galva tuojau pat nukris 
nuo pečių. 

— Norėtum vandens? 

Balsas sklido nuo visų esančių kambaryje paviršių. Deividui 
reikėjo apsidairyti, kad rastų jo šaltinį. 

Džonas Di švelniai šypsodamasis sėdėjo kėdėje šalia. 

— Taip, - kimiai sušnibždėjo Deividas, - vandens. 

Geriant dvi vandens srovelės tekėjo smakru abiejose stiklinės 
pusėse. Di supureno pagalves. Deividas vėl nugrimzdo pataluose, 
stiklinė iškrito iš rankų. 

— Aš sergu? — paklausė nustebusiu balsu. 

Senis liūdnai linktelėjo: 

— Taip, bijau, kad iš tikrųjų labai sergi. Praėjo labai daug laiko 
nuo tada, kai aš praktikavau mediciną, bet simptomai akivaizdūs. 
Sepsis — kraujo užkrėtimas. 

— Esate gydytojas? 

— Buvau labai seniai. 

— Ar mirsiu? 

— Taip, bijau, kad taip. 

Deividas kurį laiką apie tai galvojo. 

— Nenoriu mirti. 

Daktaras Di maloniai nusišypsojo. 

— Manau, kad nori. 

— Kodel taip manote? 

— Tiesiogine prasme miršti nuo savo paties rankų. 

Džonas Di palietė savo skruostą toje vietoje, kuri atitiko Dei- 
vido žaizdos vietą. 

— Nesuprantu. 

Senis gūžtelėjo. 

— Manau, kad galėtume pasikalbėti. Turime kartu praleisti ke- 
lias valandas. 

— Pirmyn. 

— Nežinau, ar galėsiu patenkinti tavo smalsumą, Deividai. Ma- 
nau, kad nesvarbu, kiek klausimų atsakysiu, rasi vis naujų, tačiau 
labai pasistengsiu. 

Atsidusęs kelias minutes bandė susikaupti. Tada tęsė: 

— Prieš dvidešimt metų rizikavai išeidamas į kalvas šalia Sajoto 
upės, Ohajuje. Ar prisimeni? 

— Prisimenu. Iš kur apie tai sužinojote? 

— Tada kažką sekei! 

Deividas sutrikęs pažvelgė į senį. Šis pasiteiravo: 

— Ar nesupranti, kas tai buvo? 

Susiraukęs mąstė. 

— Tai buvo Andrėja? 

Senis linktelėjo. 

— Aa, — po kelių akimirkų atsiduso Deividas, apgailestaujamai 
purtydamas galvą. 

— Taip, suprantu. 

— Andrėja laukė tavęs tą naktį, Deividai. Jautė alkį, kuris vedė 
tave, ir jeigu tu būtum pasistengęs, būtum buvęs priimtas. Bet 
pasidavei baimei pasirodyti kvailas ir apsisukai atgal. 

— Taip. 

— Po dvidešimties metų vėl išvykai ieškoti, bet tie dvidešimt 
metų taip pakeitė tavo polinkius, kad negalėjai pritapti prie draugi- 
jos, kurios ieškojai. Atsirado polinkis atmesti viską, kas yra už ta- 
vo rato, kaip netikra ir neverta dėmesio. Polinkis įsikurti savęs 
garbinimo šventykloje, polinkis nuteikti visus prieš save. Visi šie 
dalykai nugalėjo tave. 

— Iš pradžių buvai kaip žmogus, godžiai besiveržiantis tyrinėti 
užsienio šalį, bet apsistojantis tik Hf//tone ir bendraujantis tik su 
kitais tokiais pat turistais. Leidaisi lengvai apgaunamas tokių, kaip 
tu, bet griežtai saugojaisi tų, kurie tave bandė nuvesti ten, kur 
būtum radęs tai, ko ieškojai. Atmesdavai kiekvieną kvietimą, ne- 
išlaikydavai patikrinimų, nepasiduodavai net didžiausioms pastan- 
goms iškratyti tave iš senojo gyvenimo rutinos. Norėjai sugriauti 

įkalinusias sienas, bet dar labiau norėjai susigūžti už jų ir apsisau- 
goti nuo puolimo. 

— Nesupratau, kas vyksta, — Deividas silpnai prieštaravo. 

— Mano mielas vaike! Rizikavai eiti, kad pažintum netyrinėtas 
žemes, o paskui, kai pasirodė, kad jos iš tikrųjų netyrinėtos, išsi- 
gandęs pabėgai. Norėjai pamiršti apgailėtiną gyvenimą, į kurį ve- 
da tavo kultūra, nerti gilyn, bet negalėjai pakęsti trikdymo. Vaje, 
ne! Norėjai pats valdyti nuotykį, iš tiesų, troškai, kad tai būtų 
neatskiriama tavo paliktojo gyvenimo dalis. 

— Tiesa. 

— Iš mūsų visų tik Dudlis priėjo arčiausiai prie įsiveržimo ir 
tavo išlaisvinimo. Pažemindamas tave ir versdamas daryti tai, kas 
tau atrodė absurdiška, sutrupino tavo įtvirtinimus. 

— Taip. 

— Tai padaręs liepė tau grįžti į namą, prisimeni? 

— Taip. 

— Kodėl norėjo, kad grįžtum į namą? 

— Nežinau. 

— Nes tavęs laukė Andrėja. Tuo metu buvote laisvi, pažeidžia- 
mi — tokie nebuvote nuo pat vaikystės, ji būtų padariusi tave savu. 

Deividas niūriai linktelėjo. 

— Bet neklausei. Desperatiškai norėjai ištrūkti ir atstatyti įtvir- 
tinimus aplink mažytę pagarbos sau tvirtovę. 

— Taip. 

Deividas kelias minutes siurbė visa tai į save, trokšdamas, kad 
tiesos skonis nebūtų panašus į nuodus. Galų gale pasidomėjo: 

— Kodėl iš viso vargote su manimi? 

— Ak, Andrėja nepamiršo tavęs. Nors atrodė, kad labai mažai 
liko tikros vilties taip vėlai ištraukti tave iš nelaisvės, ji vis dar 
tikėjosi. 

Deividas silpnai papurtė galvą: 

— Jeigu tai yra atsakymas, aš jo nesuprantu. 

— Ne, tikrai nesupranti, - keistai sumišęs pasakė senis. — Būti- 
nai reikėjo arba atsikovoti tave, arba pasinaudoti. 

— Vis tiek nesuprantu. 

— Išsisukinėju tausodamas tavo jausmus, Deividai. Būtumei 
susigrąžinęs savivertę, bet klaidingai pasirinkdamas tapai bemaž 
nebepasiekiamas. Vis dėlto pasitarnavai ir kaip įrankis. 

— Kieno įrankis? 
Senis papurtė galvą: 

— Nekvaršink sau galvos. 

Deividas užsimerkė ir bandydamas visą tai suvokti kelias mi- 
nutes klausėsi savo kvėpavimo. 

— Tai dėl to bandėte mane nužudyti? - pagaliau paklausė. 

Di sutrikęs susiraukė: 

— Niekada nebandėme tavęs nužudyti. Saugojome tave. 

— Saugojote? 

— Žinoma. Būtum mirtinai sušalęs tą naktį kalnuose, jei nebū- 
tume tavęs pažadinę ir nuvarę atgal į automobilį. O kaip manai, 
kas sutvarkė tuos du tipus kilnojamajame namelyje ir kas nuvilio- 
jo šunį? 

— Taip, bet.. Mariana liepė Maiklui mane nužudyti. 

Senis atsiduso. 

— Nuo pat pradžių užsispyrei ir atsisakei bet ką suprasti. 

— Apie ką kalbate? 

— Prieš minutę sakiau, kad visus nuteikei prieš save. Kai ku- 
riuos laikai menkesniais už save, elgiesi paniekinamai. Kai kuriuos 
laikai didesniais už save, elgiesi kvailai pagarbiai. Iš principo dėl 
to ir neįmanoma tau rasti vietos tarp mūsų. Dudlis ir Mariana yra 
tokie, kaip tu, bet atsisakei būti šalia jų, nes Dudlis mažesnis už 
tave, o Mariana didesnė. Supranti? 

— Aš taip nemanau. 

— Dudlis yra vėjų šeimininkas, bet elgeisi su juo nepagarbiai ir 
už tai sumokėsi gyvybe. Mariana yra tik vaikas, bet neišdrįsai iš- 
bandyti rankos mėtydamas akmenis su ja. 

— Ber tai nieko nepaaiškina apie Maiklą. 

— Vargšas Maiklas. Bet kam, tik ne tau, būtų buvę akivaizdu, 
kad jis ne didesnis už šunį. Tiesą sakant, jis yra mažiau negu šuo, 
nes šuo ištikimas šeimininkui. Bet Maiklas, kaip matei, nebuvo 
ištikimas niekam, paklusdavo bet kam, kas komanduodavo. Kaip 
tik tai Mariana bandė tau parodyti, bet buvai nusprendęs, kad ji 
didesnė už tave. Jeigu būtum išdrįsęs pamatyti save lygų su ja, 
būtum liepęs Maiklui nužudyti j arba paprasčiausiai gulti ir mie- 
goti. 

— O jis būtų tai padaręs? 

— Žinoma, būtų taip pasielgęs ir tą pirmą naktį kalnuose. Vis- 
ką vertindamas pagal savo skalę, jautei, kad neturi kito pasirinki- 

mo, tik paniškai begti. Net nepabandei. Nesurizikavai aiškinda- 
masis, koks tavo santykis su manimi, Mariana, Dudliu ar net su 
pačiu pasauliu. Galop atsisakei bent 4w0 m07s rizikuoti. 

— Taip, suprantu. 

Matydamas, kad turi dėl daug ko sielvartauti, Deividas grau- 
džiai linktelėjo. Po kelių minučių vėl ėmė snūduriuoti. Prieš 
nugrimzdamas į miegą išgėrė dar vieną stiklinę vandens ir paklausė: 

— Šiaip ar taip, kas jūs esate? 

Daktaras nusišypsojo: 

— O kas esi :ų? 

— Kas esu aš? 

— Kas esate 7757 jūs? 

Deividas susimąstė. 

— Esame... Žmonės. 

Di juokingai pakėlė antakius: 

— O Andrėja ir aš nesame žmonės? 

— Turiu galvoje... esame žmonės, kurie gyveza šiame pasaulyje. 

— O kaip įsivaizduoji, Deividai, kur gyvename mes? 

— Norėjau pasakyti, jog čia mūsų vieta. 

— O kokia ypatinga išmintis suteikia tau galios spręsti, kas pri- 
klauso šiam pasauliui, o kas ne. 

— Na... Mes čia užaugome. 

— Kaip ir mes, vaike, — senis linksmai papurtė galvą. - Ar ma- 
nai, kad esame įsibrovėliai iš kosmoso? Ne, esame čia ilgiau negu 
jūs, bet ne visada buvome tokio pavidalo. Mes ne geriau už jus 
žinome, kas esame. Mes, kaip ir jūs, paprasčiausiai esame č7a. 

Deividas atsiduso ir.užsimerkė. 

— Žinau, ko nori, Deividai. Nori žinoti, kokią vietą mes uži- 
mame jūsų visatos suvokimo modelyje. Ar ne taip? 

— Turbūt taip. | 

— Negaliu pateikti galutinio atsakymo, ne jūs turite tokią dau- 
gybę skirtingų visatos modelių. Ir visuomet surasdavote mums vie- 
tos. Kažkada buvome elfai, nimfos, silfidės, satyrai ir driadės. Mus 
vadino gerais ir dorais žmonėmis, troliais, gnomais, dvasiomis, 
koboltais ir nykštukais, puikiais Robino vyrukais. Dar buvome 
vadinami Kalvų prižiūrėtojais — ši sąvoka ko gero buvo arčiausia 
vardo, kurį mes norėtume patys pasirinkti. Mus vadino vilkola- 
kiais ir. vampyrais, net pasivertėliais. Mes buvome tapę namų ir 
piktosiomis dvasiomis, raganomis ir velniais. 

Senis stabtelėjęs nusišypsojo: 

— Čikagoje yra jaunuolis, kuris mus vadina ėbėjais. Buvome 
vadinami sergėtojais, kartais angelais. Tiesą sakant, netgi dievais. 
Mes žinomi visiems praeities žmonėms, taip pat mus žino ir visi 
dabar gyvenantys atviri žmonės. Ar kas nors aiškėja? 

— Kai kas taip. 

— Gerai, esu patenkintas. 

— Bet ką veikiate čia? 

Senis sukikeno: 

— Deividai, vis nepasimokai. Ar žinai, ką /u veiki Čia? 

Deividas giliai atsidusęs susmuko ant pagalvių: 

— Kažkada galvojau, kad žinau. 

— Bet dabar nebeesi visiškai tikras. 

— Ne. 

— Tada gal pagaliau ko nors išmokai. 

Deividas nutilo ir po kelių minučių užmigo. 

Pabudęs po valandos pradėjo kalbėti apie Eleną, Timą ir žmo- 
nes, apie kuriuos Džonas Di nebuvo girdėjęs: Bobą Geinsą, Džilą 
Bingamaną bei kitus. Kalbėjo sau, sumegzdamas įvairias gyveni- 
mo dalis, bet senis suprato, kad turi likti čia ir būti tyliu 
linkčiojančiu klausytoju. Atrodė, kad smalsumas buvo patenkin- 
tas, o nerimas nuslopintas. Deividas staiga rado laiko iš naujo ap- 
lankyti prieš daug laiko užrakintus ir pamirštus savo sielos kam- 
barius. 

Užsnūdimai vis ilgėjo, o minčių gija tarp jų vis labiau kriko. 
Deividas reikalavo nesuprantamų pažadų, kuriuos daktaras turėjo 
pakartoti ir iškilmingai prisiekti. Prašė visų žmonių atleidimo, ir 
senis užtikrino, kad tai jau turi. Sutemus pasikėlė ir keistai ilgai 
žiūrėjo Di į akis. 

— Atrodote... geranoriškas, — sušnibždėjo. — Jūs visi atrodote 
geranoriški. 

Senis šypsojosi, žinodamas, kad Deividas kalba kliedėdamas, 
bet karštligiškai norėjo atsakyti. 

— Ne, neturi taip galvoti. Nesame geranoriški. Tai jūsiškiai yra 
geranoriški, nors ir mes nesame visiškai piktavaliai. Iš tikrųjų visi 
esame skirtingi, kaip ir jūs, bet ne vienas nebūtų toks kvailas, kad 
vaidintų geranoyį... 

Deividas žiūrėjo ir klausėsi didžiai nustebęs. 


292 DANIEL OUINN 


— Ach, — atsiduso nukrisdamas ant pagalvių taip, lyg būtų atsa- 
kyta į visus klausimus. 

— Ach, - pakartojo dar kartą ir užmigo giliu nuvargusio žmo- 
gaus miegu. 


Pabudo kelios valandos prieš aušrą ir akimirksniu sutriko su- 
pratęs, kad vėl guli ant žemės kalvose ir jaučiasi nuostabiai svei- 
kas. Patenkintas nusijuokė, nes suvokė, kur ir 242 buvo: tai ne 
pliki ir akmenuoti Naujosios Meksikos kalnai. Išsitiesė. Septynio- 
likmečio kojų jėga buvo tokia galinga, kad Deividas atsiplėšė nuo 
žemės ir vėl nusijuokė. Ištiesęs rankas į šalis jautė, kad jos gali 
atsiskirti nuo kūno. Jautė galingą gyvybės antplūdį ir tvinkčiojan- 
čius nugaros raumenis. 

Taigi viskas buvo sapnas. 

Vargšas Džilas sėdėjo kažkur laukdamas, nerimaudamas ir ner- 
vindamasis, nusikramtęs nagus iki alkūnių, svarstydamas, kur, po 
galais, dingo Deividas. 

Elena (jeigu tik ji iš viso 5470) ką tik baigė devintą klasę Sent 
Luiso priemiestyje. Ji būtinai ką nors ras - ką nors, suteiksiantį 
daugiau laimės, negu Deividas galėtų įsivaizduoti. 

O Timas... O Dieve, koks nuostabus džiaugsmas! Timas negi- 
mė ir jam nereikės patirti Deivido išdavystės ašmenų! Džiaugsmo 
ašaros užliejo akis supratus, koks įvyko stebuklingas sugrįžimas: 
visiškai naujas gyvenimas, harmoningas ir nesužeistas. Pažiūrėjęs į 
dangų suprato, kad reikėjo sustoti ir nusnūsti; mėnulis jau buvo 
arti laidos, o Deividas klajojo valandų valandas. Vis tiek jautėsi 
žvalus ir gyvybingas kaip niekada. Atrodė, lyg būtų prijungtas prie 
tūkstančio vatų baterijos. Ėmė bėgti. Kalvos kaip vaizdai ekrane 
kilo ir leidosi po kojomis. Būtų galėjęs bėgti amžinai, jeiga tik 
būtų reikėję. Bet apie tai nebuvo kalbos. Žinojo, kur yra Andrėja. 
Kodėl, po galais, anksčiau tai glumino? 

Andrėja laukė prie Sajoto, tik už kelių mylių. Jautė ją taip, kaip 
ir ji jautė. 

— Ateinu! — sušuko, bet tik iš džiugesio. Ji jau žinojo, kad jis 
atėjo. 

Po kelių minučių pamatė Andrėją, stovinčią ant kalvos keteros 
ir apžiūrinėjančią upę iš viršaus. Kaip ir tada stovėjo atsukusi nu- 
garą, veidu į rytus. Iš ten blyški gintarinė šviesa pranašavo artėjan- 

čią aušrą. Jausdamas, kad bėgimas sugriautų akimirkos rimtumą, 
sulėtino žingsnį. Ne, ne rimtumą — didingumą! 

Greitai įkopė į paskutinę kalvelę. Matė, kaip švelnus vėjelis, 
atbėgęs nuo vandens, pakelia jos plaukus ir nuvilnija rūbu. Deivi- 
das atsistojo šalia. Andrėja pasuko galvą ir pažvelgė į jį. Žiūrėda- 
mas į tamsias besišypsančias akis, jis jautėsi labai artimas, pripa- 
žintas, lyg viskas buvo žinoma ir priimtina. Žiūrėdamas į tas akis 
norėjo pasinerti, amžiams paklysti jų juodoje gelmėje. Po kelių 
aktftmirkų pritariamai linktelėjusi Andrėja vel atsisuko į aušrą. 

Pasekęs žvilgsnį, priblokštas to, ką pamatė, Deividas aiktelėjo. 

Sajotas... 

Mano Dieve, Sajotas buvo ne upė, tai buvo vandenynas, išsi- 
driekęs apačioje iki horizonto ir už jo, labai toli už jo. Visus tuos 
metus Deividas kaip ir visi kiti, nematė čia nieko kito, tik mažytę 
purviną upę. Koks buvo neįtikėtinai aklas! 

Kai naujai pažiūrėjo į aplink švytinčias kalvas, į raudoną saulės 
ratą, plevenantį virš vandens, į didžiulę, prie kojų banguojančią 
jūrą, viduje sukilo galingas, beveik dusinantis juokas. Ašaros siūb- 
telėjo į akis ir sruvo skruostais. Deividas džiūgavo, buvo mažas ir 


kvailokas, bet pagaliau suprazgs. 

Ber koks popierėlis, pačiuptas vėjo, nesvarbu, koks jis būtų, 
turi kur nors nukeliauti. Šis klajojo šiaurinėje Sent Luiso slėnio 
dalyje, perkirsdamas Rio Grandę ir vėl grįždamas atgal, prašvilp- 
davo pro smėlio kopas į vakarus nuo Sangre de Kristoso, skrajojo 
virš Pončos tarpeklio, paskui beveik šimtą mylių vertėsi kūliais 
šiaurės link, rytiniais Savačo kalnų grandinės šlaitais. Tylią prieš- 
aušrio valandą laiškas ilsėjosi sausoje krūmo lapijoje. Rytų vėjelis 
ištraukė, nunešė per 24-4 magistralę ir priplojo prie motelio durų. 
Timas ten jį ir surado grįždamas su Hovardu iš pusryčių. 

Pagal susitarimą pusryčiai turėjo būti paskutinis atokvėpis Ko- 
lorade. Jie išvažiavo iš Galapo penktadienį, šeštadienio rytą pasi- 
kalbėjo su Čarlzu Petroniu. Nesužinoję, dėl kokios nediskutuoti- 
nos priežasties jis davė Deividui trisdešimt tūkstančių dolerių kai- 
nuojantį automobilį, likusią dienos dalį (Timui primygtinai rei- 
kalaujant) praleido paprasčiausiai laukdami. Pagal planą turėjo au- 
tomobiliu nuvažiuoti į Denverį ir skristi atgal į Čikagą. 

Savaime suprantama, Deivido laiškas viską pakeitė. Hovardas, 
iš prigimties įtarus, bandydamas sužinoti, kas padėjo laišką, su- 
gaišo visą valandą. Pagaliau turėjo pripažinti, kad tai nesvarbu. 
Laiškas buvo adresuotas Timui, tai liudijo tėvo rašysena. Tai bu- 
vo neginčijama nuoroda, kuria reikėjo sekti. Nutarė skambinti 
telefono numeriu, rastu spausdintame adrese. Kad ir ką išgirstų, į 
Ta054 važiuoti privalo. 

Taigi išvažiavo. 

Atvažiavę į Taosą apie šeštą sugaišo valandą ieškodami, kas ga- 
lėtų parodyti Ryto žvaigždės taką. Ne tik niekas negalėjo parody- 
ti, bet niekas net nebuvo apie jį girdėjęs. Vis dėlto atrodė, kad 
tame nebuvo nieko neįprasto. Jeigu milijonierė norėjo nusipirkti 
dalelę tyrlaukio, pasistatyti namą, nutiesti kelią jo link, galėjo pa- 
vadinti vietą kaip panorėjusi. 

Pagaliau nusprendė įsiregistruoti motelyje ir kuo daugiau reikalų 
sutvarkyti telefonu. Signalas suskambėjo tuziną kartų, Hovardas 
jau ketino padėti ragelį, bet atsiliepė moteriškas balsas. 

- Taip, - prabilo Hovardas. - Abejoju, ar galėsite padėti. Šian- 
dien gavau laišką iš žmogaus, kuris apsistojęs pas jus, ar galėjo 
būti apsistojęs prieš kelias dienas. Deividas Kenesis: 

— Dabar čia nieko nėra, — pasakė mergina, — paskambinkite 


rytoj. 

— Palaukite. Gal galėtumėte nurodyti kelią į Ryto žvaigždės 
taką? 

Mergina luktelėjo. 

— Jūs esate Taose? 

— Taip. 

— Kur esate? 


— Ar tai svarbu? 

— Kaip galiu nurodyti kelią, jei nežinau, kur esate? 

— Tiesa, - sutiko Hovardas ir pasakė viešbučio pavadinimą. 

Atrodė, kad moteris akimirką svarstė. 

— Dabar čia nieko nėra. Paskambinkite rytoj. 

— Ei, palaukite, — pasipiktinęs pradėjo Hovardas, bet ragelyje 
jau pypsėjo. Nedelsdamas vėl surinko numerį, bet tris minutes 
pasiklausęs skambėjimo pasidavė. 

Bejėgiškai gūžtelėjo Timui, tada nuėjo į apačią papietauti. Prie 
kavos paklausė padavėjos, ar ši kada nors girdėjo apie Ryto žvaigž- 
dės taką. 

Padavėja papurtė galvą. 

— Ne, bet tai nieko nereiškia. Yra daugybė kelių aplinkui, ku- 
rių nežinau. Gyvebu Taose tik vienerius metus. 

Hovardas paklausė, iš kur ji kilusi, ir nusišypsojo, kai mergina 
atsakė, kad iš Blumingtono Indianos valtijoje, mažiau nei šimtas 
mylių nuo Runelio. 

Po kelių minučių prie jų stalo apsirengęs kaip ketvirtojo dešimt- 
mečio gangsteris prislinko liesas vyras. Veidas buvo glotnus, 
primenantis lapės snukutį. Atrodė, kad plytos raudonumo gaurus 
reikėtų šukuoti arklių šukomis. Neprisistatė, bet Elena pažinojo jį 
kaip Niką Voltą. 

Hovardui tipas iš pirmo žvilgsnio sukėlė nepasitikėjimą. 

— Ei, — triukšmingai riktelėjo, — girdėjau, kad klausėte mergi- 
nos apie Ryto žvaigždės taką. 

— Teisingai, — atsakė Hovardas. 

— Aš, žinau, kur jis yra. 


— Tikrai? 

Hovardo skepticizmas vyrą trikdė, tad sumišęs pažvelgė į abu 
ir pakartojo: 

— Taip, žinau. 

Hovardas abejingai žiūrėjo į vyrą, o Timas nusprendė priimti 
pagalbą. 

— Gal galėtumėte nurodyti kelią arba nupiešti žemėlapį? 

— Taip! Taip! — entuziastingai. sutiko vyras. — Kaip tik tai ir 
norėjau pasakyti! Galiu nupiešti žemėlapį! Ar neprieštarausite, jei 
prisėsiu? 

— Sėskitės, — nekreipdamas dėmesio į Hovardo nepritarimą pa- 
sakė Timas. 

Išsiėmęs parkerį vyriškis apvertė popierinį padėkliuką ir suabe- 
jojo: 

— Juk neketinate važiuoti ten šignakt? 

— Kodėl ne? — agresyviai pasiteiravo Hovardas. 

Vyras sukikeno: 

— Todel, kad tamsoje pamesite subinę, štai kodėl. 

— O jūs ar galėtumėte rasti tamsoje? 

— Na... žinoma, žmogau, žinau kelią. 

Hovardas nuoširdžiai nusišypsojo: 

— Tada gal nereikia žemėlapio. Gal galėtumėte parodyti kelią? 

Vyras spoksojo, veidas staiga nusidažė seno glaisto spalva. 

— Ei, žmogau, esi nedraugiškas. 

Atrode, kad idėja jį uždegė, ir vyras išsišiepė. 

— Man nepatinka, kai šalia yra nedraugiški žmonės. 

Hovardas linktelėjo, smalsumas buvo patenkintas. 

— Apgailestauju. Nemaniau, kad mano reikalavimas pasirodys 
toks nepagrįstas. Tačiau, būtume dėkingi už žemėlapį. 

— Ach, žinoma, žinoma, — pasake Volfas, tuojau pat nukreip- 
damas dėmesį į padėkliuką. 

— Gerai. Esame štai čia. Tai Kit Karsono kelias. Turite grįžti iki 
šviesoforo ir pasukti kairėn į Santa Fė kelią. Tas kelias išves iš 
miesto. Kebli dalis prasideda maždaug už trijų mylių išsukus iš 
magistralės. 

Pažymėdamas kiekvieną kelio išsišakojimą jis pasakojo toliau: 

— Kai įvažiuosite į Ryto žvaigždę — ten nėra jokio ženklo, nieko 
— vis tiek pastebėsite, nes kelias baigiasi prie pat namo. 

Hovardas šyptelėjo, bet susiraukdamas nuginė šypseną. Jam 
niekada nebuvo pasitaikę progos iškrėsti seną pokštą: 

— Kokio namo? - nekaltai paklausė. - Nieko neužsiminiau apie 
namą. 

Raudonplaukio atsakyme atsispindėjo trys emocijos: kvailas ne- 
suvokimas, nerimas ir apmaudas. 

— Kokio namo)? — aršiai išrėkė. — Apie ką kalbate klausdamas, 
kokio namo? — rado išeitį. — Ei, žmogau, Ryto žvaigždėje nieko 
daugiau ir nera, žž4 namas. Taigi jei kas važiuoja į Ryto žvaigždę, 
važiuoja į tą namą, aišku? 

Triumfuodamas išsišiepė ir apmaudas buvo pamirštas. 

— Suprantu, - pasakė Hovardas. 

— Na, turiu eiti, — pasiskubino, — o jums — gero vakaro. 

— Pasistengsime, — atsakė Hovardas nueinančiajam į nugarą. 
Timas smalsiai atsisuko: 

— Ar išvykstame? 

— Įtariu, kad tai būtų laiko švaistymas, Timai, net jeigu ir ras- 
tume kelią. 

— Kodel? 

— Akivaizdu, kad jie mūsų šiąnakt nelaukia. Rytoj taip, bet ne 
šiandien. 

— Mavyr, kažką praleidau, — susiraukė Timas. 

— Moteris telefonu teiravosi, kur esame, kad galėtų nurodyti 
kelią, bet kai tik pasakiau, padėjo ragelį. Po dviejų valandų ateina 
mūsų raudonplaukis draugas ir paslaugiai nupiešia žemėlapį, bet 
prieš tai įsitikina, kad šiandien juo nesinaudosime. Nelabai 
sudėtinga atspėti. 

— Detektyvo darbas, taip? 

Hovardas sukikeno: 

— Vaikų darželio lygio detektyvo darbas. 

— Ber vis tiek galėtume vykti. 

— Timai, žmonės gali ir neatidaryti durų. 

— Tiesa. 

Buvo truputį per anksti galvoti apie miegą, todel abu apėjo 
uždarytas parduotuves Kit Karsono kelyje. Išsiuntęs Timą miego- 
ti, Hovardas nuėjo į barą. Išgėrė porą „migdomųjų“ ir maloniai 
pasikalbėjo su pagyvenusiu džentelmenu, vilkinčiu apsmukusį se- 
ną megztinį. 

Laikydamiesi žemėlapio, nupiešto ant restorano padėkliuko, 
paklydo tik vieną kartą. Žemėlapyje, Hovardo manymu, tyčia bu- 
vo praleistas vienas posūkis — apsidraudimui, kad paklystų, nepa- 
klusę raudonplaukio įspėjimui nekeliauti nakųį. Kai tik pasirodė 
akiratyje, namas Hovardui kažkuo nepatiko. Kažkas buvo už tų 
keistų modernių sienų, bet nepavyko suvokti kas, kol neįėjo vidun. 

Įsukus į žvyruotą plotą priešais namą du vyrai, vienas iš jų 
indėnas, išėjo iš namo nešdami ilgą medinę dėžę ir įkėlė ją į pika- 
po galą. Hovardas pastatė automobilį taip, kad neužtvertų išvažia- 
vimo. 

Prie durų pasitiko įspūdingai atrodanti moteris: tamsūs plau- 
kai spindėjo varine šviesa; vilkėjo paprasta, žalia nerta suknele, 
laisvai sujuosta diržu. Kažkaip karališkai vilkėjo. 

altai išklausiusi Hovardo paaiškinimą apie atvykimo priežas- 
tį, pakvietė vidun. Vedė didžiuliu tamsiu kambariu, kurį Hovar- 
das (jeigu būtų mandagus) apibūdintų kaip groteskišką, bet dabar 
kambarys atrodė šiurpus. Jeigu tiksliau, tai visai nebuvo kamba- 
rys; tai buvo nežmoniško dydžio urvas, jame Hovardas jautėsi men- 
kas ir bereikšmis. Praeidamas sudaužytą akmeninę galvą nestabte- 
lėjo, bet pakėlė antakį. Lipdamas laiptais bandė vogčiomis žvilg- 
telėti į veidrodinėje sienoje išmuštos skylės vidų, bet buvo per toli 
ir per tamsu ką nors pamatyti. Svarstė, kas galėjo taip nusiaubti 
namus. Viršutinė svetainė, pritaikyta įprasta žmogiškai veiklai, la- 
biau atitiko jo skonį. 

Moteris, prisistačiusi Andrėja de la Mare, juos pasodino ant 
sofos kambario gale ir sušuko: 

— Mariana! Kavos! Trims! - paskutinysis žodis nuskambėjo klau- 
siamai — Andrėja akimis paklausė Timo. 

— Man galima, — šypsodamasis pasakė Timas, — saikingai. 

Moteris nusišypsojusi atsisėdo priešais prie mažo stalelio. 

— Taigi... — prabilo apie reikalus Hovardas. — Suprantu, kad 
Deividas Kenesis buvo čia, kai rašė tą laišką. Laiškas parašytas jūsų 
popieriuje. 

— Taip, teisingai. 

— Bet Deivido nebėra čia? 

Ji apgailestaudama nusišypsojo ir papurtė galvą. 

— Gal išvyko praėjusią naktį? 

— Esate labai nuovokus, pone Šeimai. Bet ne visai suprantu, 
kodėl atsakinėju į jūsų klausimus. Kuo jus domina Deividas? 

Hovardas susiraukė: 

— Tai ne asmeninis reikalas. Teiraujuosi jo sūnaus vardu. 

— Bet jo sūnus yra čia. Manau, pats gali paklausti. 

Pasisukusi į berniuką, pasiteiravo: 

— Ką norėtum sužinot, Timai? 

Tuo metu į kambarį nešina padeklu įėjo Mariana. Timas iš- 
mintingai laukė, kol aptarnavo, tada paklausė: 

— K3 tėvas čia veikė? 

— Kažko ieškojo. Kai paliko tave ir mamą, tikriausiai supratai, 
kad kažko ieško. 

— Manau, taip. Bet ko ieškojo? 

Andrėja nusišypsojo: 

— Timai, jis pars ne visiškai suprato. Štai kodėl neatėjo pasi- 
sveikinti su tavimi. Būtų buvęs čia, jeigu būtų radęs tai, ko ieško- 
jo. Kadangi nerado, turėjo išvykti ir ieškoti kur nors kitur. Ar 
supranti? 

— Ne, ne visiškai. 

— Timai, laikas leisti tavo tėvui eiti. Jis tik įpusėjo kelionę. Taip, 
kaip tu - savąją. Labai norėtų, kad būtum kartu su juo, bet prieš 
išvykdamas suprato, kad tai neįmanoma. Jam reikėjo kitokio ke- 
lio, negu tau. Turi leisti eiti tuo keliu. 

— Atleiskite, — šiurkščiai pasakė Hovardas, — atrodo, kad labai 
daug kalbate savo vardu. Sprendžiant pagal pono Kenesio laišką, 
jis norėjo, kad Timas būtų kartu. 

— Ką tiksliai jis rašė, pone Šeimai? 

Hovardas išsitraukė laišką iš švarko kišenės. 

— Rašo: „Turėjau vežtis tave kartu. Norėčiau, kad dabar bū- 
tum su manimi.“ 

— Norėčiau? Man atrodo, kad „norėčiau“ yra toli nuo „noriu“, 
pone Šeimai. Jeigu ketino pasiimti Timą kartu, kodėl nepalaukė 
čia? 

— Panele De la Mare, — tarė Hovardas, — nenoriu pasirodyti 
nemandagus, bet čia tik jūsų žodžiai. Kiek mums žinoma... 


— Taip? 

— Kiek mums žinoma, Deividas turi būti čia, šiame name. 

— Nera, bet jauskitės laisvai ir pažiūrėkite visur, kur tik norite. 

— Esme yra ta, kad atvykome čia ne del to, kad paaiškintumėte 
Deivido laiško mintis, ne dėl to, kad išgirstume jūsų nuomonę, 
ką Timui daryti toliau. Atvykome informacijos. Turėdami ją, ži- 
nosime, ką daryti toliau. 

Andrėja šypsodamasi linktelėjo. 

— Labai supaprastinate, pone Šeimai. Bet, žinoma, aš nuspięsiu, 
ar suteikti informacijos, ar išvaryti jus. 

— Suprantu. Nereikalauju informacijos. Prašau berniuko var- 
du. Per vieną savaitę jis neteko ir tėvo, ir motinos. Visas gyveni- 
mas apsivertė aukštyn kojomis. 

— Labai gudrus ėjimas, - Andrėja atsisuko į berniuką, —- Timai, 
manęs gerai nepažįsti, bet gal pasitikėsi manimi kelias minutes? 

Timas pakėlė galvą. Jie ilgai rimtai žiūrėjo vienas kitam į akis. 

— Ką norite, kad padaryčiau? 

— Leisk man pasikalbėti vienai su ponu Šeimu. Turime reika- 
lų, kurie rūpi tik mums. 

Berniukas klausiamai pažvelgė į Hovardą. Atsakęs linktelėji- 
mu, detektyvas pagalvojo: „kai Timo nebus šalia, galės griežčiau 
valdyti situaciją“. 

Timas atsistojo ir abejodamas apsidairė. 

— Kodėl tau neišėjus į vidinį kiemą? — šypsodamasi pasiūlė An- 
drėja. — Ten gali rasti pašnekovą. 

Išėjęs į vidinį kiemą Timas pastebėjo invalido vežimėlyje sė- 
dintį vyrą. Sėdėjo šalia stalo atsukęs Timui nugarą, atrodė, kad 
žiūri į tolimą horizontą. Timas atsigręžė atgal į namą, bet iš tos 
vietos Hovardo ir Andrėjos nesimatė. 

Timas stebėjosi, kad priartėjus vyras neatsisuko, nors žingsniai 
girgždėjo rausvose skiedrose. Jeigu vyras neprigirdi, Timas nela- 
bai džiaugtųsi pokalbiu. Dar po kelių žingsnių stabtelėjo ir susiža- 
vėjęs nušvito: tai buvo savotiškas žmogaus dydžio manekenas. Apė- 
jęs aplinkui atsistojo priešais ir įsispoksojo į manekeno veidą. Kai 
manekeno stiklinės akys pasisuko ir pažiūrėjo į jo akis, Timas at- 
siloše priblokštas. Po žvangėjimo ir dūzgimo, lyg adatos suktųsi 
ant subraižytos plokštelės, iš jo krūtinės išsiveržė cypiantis prislo- 
pintas balsas: | 

— Sveikas Timai. Man sake, kad ateisi. 

Timas žiopsojo išplėtęs akis: 

— Sakė? 

— Taip. Gaila, kad negaliu paspausti tau rankos. Esu Samsonas. 

Ne visai supratęs Timas pasiteiravo, kodėl negali paspausti ran- 
kos. Manekenas atsakė švokščiančiu, gana šiurpiai skambančiu 
juoku. 

— Mano ranka veikia ne taip, Timai, kaip tavoji. Ar nori pama- 
tyti? 

— Taip. 

— Apeik kėdę. Ant skersinio viršaus yra trys svirtys. Ar matai? 

— Taip. 

— Patrauk viršutinę svirtį. | 

Dešinioji Samsono ranka trūktelėjo nuo kelių ir nukrito prie 
kėdės šono. 

— Tiksliai nežinau, kaip veikia. Manau, kad tai sumontuota iš 
laidų ir skridinių. Dabar apčiuopk po švarku mygtuką, ten, kur 
ranka susijungia su nugara. 

Samsono pirštai susigniaužė. 

— Dabar patrauk vidurinę svirtį. 

Tarsi Timui kažką rodydamos rankos pakilo. 

— Gerai, dabar patrauk apatinę svirų. 

Ranka nusileido ir grįžo atgal ant kelių. 

— Tai mano rankų judesių repertuaras, Timai. 

— Suprantu. 

Timas apėjo aplinkui ir atsisėdo priešais. 

— Bet vakar vaikščiojau. Ne, tai buvo užvakar. Niekada anks- 
čiau to nebuvau daręs. Buvo nepaprastai smagu. 

— Tikiu. Kodėl tau kalbant nejuda lūpos? 

— Oi, manau, kad tai visiškai sugadintų efektą. Ar taip nemanai? 

— Nežinau. 

— Atrodyčiau kaip pilvakalbys manekenas. 

— Ko gero. 

— Ar nori pažiūrėti, kaip juda galva? 


Kai stiklinės durys sudundėjusios užsivėrė paskui Timą, An- 
drėja liūdnai nusišypsojo ir pasakė Hovardui: 

— Man gaila, kad nusprendėte, jog esu jūsų priešas. Ne visai 
suprantu, kaip tai atsitiko. 

— Mano darbe būtinas atsargumas, - gūžtelėjo Hovardas. 

- Žinoma, taip. Tačiau noriu, kad žinotumėte, jog čia neturite 
priešų. Manome, kad jūs vienas iš mūsų. 

— Vienas iš ko? 

Andrėja atmetė galvą ir nusišypsojo: 

— Pasakykite, kaip manote, kas čia vyko? 

— Kur „čia“? 

Andrėja vėl nusišypsojo. 

— Čia, kur esate. Cia, kur yra Timas, aišku. Bet patikslinsiu 
klausimą. Kaip manote, dėl ko visa tai vyko, Hovardai? Neprieš- 
tarausite, jeigu vadinsiu Hovardu? 

Atrodė, sunkus liūdesio debesis prislopindamas viltį ir suprati- 
mą nuskendo smegenyse. 

— Atsiprašau, kad kartoju kaip papūga, bet ką reiškia visa £a22 

Andrėja truputį pagalvojo: 

— Nežinau, ar ką nors apie tai girdėjote, bet sakoma, kad Jėzus, 
prieš pradėdamas savo darbą, buvo dvasios nuvestas į dykumą ir 
gundomas velnio. Viename iš gundymų velnias nusivedė Kristų 
ant aukšto kalno viršūnės ir parodė visų pasaulio karalysčių didy- 
bę, sakydamas: „Viskas priklausys tau, jeigu parkrisi ant žemės ir 
pagarbinsi mane.“ Pagal pasakojimą Jėzus atsakė: „Šalin, šėtone!“ 
Bet ar norėtum žinoti, ką iš tikrųjų pasakė? Jis pasakė: „Ką reiškia 
visa tai?“ 

Hovardas sumišęs ir prasižiojęs žiūrėjo į moterį. 

Nuėjusi prie įmontuotų stalčių ir trumpai paieškojusi, grįžo su 
pažįstamu daiktu — taro kortomis. Išėmusi iš dėžutės tris kartus 
supašė ir ištiesė Hovardui. 

— Prašom, tris kartus, — pasakė. 

— Nekvailiokite. 

— Suteikite malonumą, Hovardai, prašau... 

Supašęs tris kartus, perkėlė kortas. Po to Andrėja liepė ištrauk- 
ti viršutinę kortą ir atversti. | 

— Tai jūs. Diskų karalius. Ši korta reiškia darbą, meistriškumą 
ir turtą. Kaip ir šis karalius esate tamsus ir atėjote pas mane verslo 
reikalais. Atverskite kitą kortą ir uždenkite karalių. 

Kai padarė, ką lieptas, Andrėja tęsė: 

— Tai kaip tik tai, kas „dengia“ jus, kas duoda toną gyvenimui, 
kas daro jums įtaką ir toliau darys. Tai Septyni kalavijai. Kaip 
matote, kortoje pavaizduotas gudrus vyrukas, toks, kaip jūs — slen- 

kantis iš karinės stovyklos su penkiais kardais rankose. Bet, atro- 
do, kad nepastebėjo kitų dviejų kardų, kuriuos paliko. Apsigin- 
klavote mūšiui, bet pervertinote savo sumanumą ir neįvertinote 
priešo galios. Prašau paimti kitą kortą ir padėti šalia, skersai kardų 
septyneto. | 

Sunkiai atsidusęs pasmerktojo atodūsiu Hovardas taip ir padarė. 

— Ši korta „kertasi“ su jumis, — tęsė Andrėja. — Tai gąsdina, kad 
ir kaip stengtumėtės. Du diskai. Korta vaizduoja jaunuolį, kurio 
abiejose rankose yra po diską. Diskai tarpusavyje susijungia į aš- 
tuoniukę —- begalybės simbolį. Tačiau diskai simbolizuoja kraštu- 
tinumus: pradžią ir pabaigą, gyvenimą ir mirtį, begalinę praeitį ir 
begalinę ateitį, gėrį ir blogį, šviesą ir tamsą. 

Andrėja šypsodamasi pažvelgė į Hovardą. 

— Galite galvoti, kad tai ne jūs, nes čia aiškiai yra jaunas vyras. 
Bet širdyje žinote, kad vis dar esate jaunas, ar ne, Hovardai? Visai 
kaip jis, galite šokti — būdamas tinkamoje aplinkoje ir tinkamai 
pakviestas. Argi ne taip? 

Andrėja vėl žiūrėjo į kortas: 

— Būdamas jaunas širdyje jau nebebijote imtis šių svarbių rei- 
kalų naštos. Pamatėte, kad įprastos išminties šviesa ir tamsa, kai 
susimaišo tikrovės dūmuose ir šešėliuose, yra labai netoli viena 
nuo kitos... Tolumoje jūroje matyti du audros blaškomi laivai. Jie 
bando pasiekti krantą, bet, kaip matote, šokantis vyras kol kas 
nežino apie juos. Deividas Kenesis ir jo žmona jau pradėjo atski- 
ras keliones, bet apie tai dar nieko nežinojote. 

Nugriebęs nuo malkos viršaus kelias kortas, tarp kurių buvo 
Aštuonios taurės ir Penkios lazdos, Hovardas atvertė Kalavijų pažą. 

— Taip, — pasakė Andrėja, — korta yra prieš jus: jaunuolis žy- 
giuojantis laukais. Nors jis laiko aukštai iškėlęs kardą, iš tiesų yra 
be šarvų, be apsaugos, ilgesingai žiūri atgal per petį, tarsi gailėtųsi 
palikęs namus. 

— Timas. 

— Žinoma. Yra trys skirtingi aiškinimai, — papildė šypsodama- 
si, — bet tik vienas buvo teisingas. Paklydęs vaikas, galbūt net naš- 
laitis. Timui reikėjo jūsų apsaugos. Bet tai buvo jo kardas, kuriuo 
sekėte, netgi kai vedė į tokias nesuvokiamas aplinkybes. 

Pranešdamas, kad būrimas baigiasi, Hovardas numetė kortas. 

— Ar dabar išklausysite, Hovardai? 

Linktelėjo. 

— Esame senesni už jus ir kai kuriais atvejais daug galingesni, 
bet tai nereiškia, kad galime viską pakreipti savo naudai. Jokiais 
būdais. Norėjome čia suvesti Timą ir tėvą dideliam tikslui, bet 
Deividas... negalėjo nueiti taip toli. Pasakysiu tiesiai: jeigu būtų 
tai padaręs, Timo motina dabar jau būtų mirusi. Žudikas jau bu- 
vo pasiųstas, bet paskutinę akimirką, pagailėjome jos, parodėme 
kitą taikinį. 

— Kodel? 

Andrėja liūdnai palingavo galvą. 

— Hovardai, nesame pabaisos, kad ir ką manytų kiti. Niekada 
nenorėjome paversti Timo našlaičiu. Nenorime jam pakenkti. Nie- 
ko panašaus. 

— Ar teigiate, kad leisite sugrąžinti Timą motinai? 

— Žinoma. Ar manėte, kad laikysime jį čia jėga? 

Hovardą taip pribloškė atsakymas, kad akimirką prarado kal- 
bos dovaną. 


Po aštuonių valandų, truputį paskubėję ir lydimi sėkmės, Ho- 
vardas su berniuku laiku pasieke Albukerkę ir spėjo į aštuntos va- 
landos reisą į Čikagą. Prieš išvykdamas iš Taoso, Hovardas, vilda- 
masis, kad Elena galėtų pasitikti lektuvą, paskambino į Runelį, 
bet niekas neatsiliepė. Ji vis dar buvo Kolorade ir neketino išva- 
žiuoti, kol nebus palaidotas Filipė Martinesas. Ši mirtis sukrėtė 
Eleną ir fiziškai, ir emociškai. 

Timas buvo keistai tylus, beveik nejudėjo. Pakilus į orą, Ho- 
vardas užsisakė gėrimo, Timas nenorėjo nieko. Galop, kaip ir bu- 
vo įpratęs ilgose kelionėse, Hovardas užsnūdo. Kai po valandos 
pabudo, Timo kėdė buvo tuščia. Pagalvojo, kad berniukas nuėjo į 
tualetą. 

Po dvidešimties minučių įsitikino, kad visi tualetai tušti. Ap- 
klausęs keleivius, vildamasis, kad Timas del kokios nors nesupran- 
tamos priežasties nutarė persėsti su kuo nors kitu, pasiteiravo skry- 
džio palydovės: gal berniukas buvo pakviestas apsilankyti lakūno 
kabinoje. 

Pažvelgusi abejingu žvilgsniu palydovė paklausė: 

— Koks berniukas? 

— Berniukas, kuris įlipo į lėktuvą kartu su manimi, kuris sėdėjo 
šalia manęs nuo tos akimirkos, kai išvykome iš Albukerkės. 

Palydovė, jausdama, kad gali prireikti pagalbos, pasikvietė ko- 
legę. či patvirtino, kad vieta šalia Hovardo skrydžio metu buvo 
tuščia. 

— Tai netiesa, - pasakė Hovardas. 

Pakviestas pareigūnas patikino, kad taisyklės reikalauja, kad jie 
tiksliai žinotų, kas yra lėktuve, prieš pakylant Albukerkėjė, ir jie 
žino. Vieta buvo rezervuota Timui, bet įrašyta, kad jis nepasirodė. 

— Pone Šeimai, — pasakė pareigūnas, — turite suprasti: jeigu 
berniukas sėdėjo lėktuve, kai pasukome nuo vartų, tai būtų jame 
ir dabar, bet nėra. Tai neabejotina. Čia ne laivas, iš kurio gali kas 
nors iškristi už borto. 

— Žinau, — pavargusiu balsu atsakė Hovardas, - užmigau ir, 
manau, visa tai susapnavau. 

Kai viskas taip pasibaigė, įgula buvo labai patenkinta. 

Kai Andrėja, išlydėjusi Hovardą, išėjo į vidinį kiemą, Timas 
vis dar tyrinėjo manekeno valdymą. 

— Kur Hovardas? — paklausė berniukas. 

Atsisėdusi prie stalo paplojo per kėdę šalia savęs. Timui atsisė- 
dus, tarė: | 

— Su Hovardu viską aptarėme, Timai, jis jaučia, kad yra dar 
vienas nurodymas, kurį turi įvykdyti. Kol tai daro, pagalvojome, 
kad galbūt norėtum pasilikti čia su manimi. 

Timas sumirksėjo ir abejodamas apsidairė: 

— Čia? 

— Taip. Manau, kad tau labai patiks. Kaip manai, Samsonai? 
Ar galvoji, kad Timui pariks? 

— O, taip! Mums bus smagu! 

Matydama, kad Timas vis dar abejoja, Andrėja pasiūlė: 

- Žinoma, gali, jei nori, grįžti į Runelį. Tačiau turiu pasakyti, 
kad namas tebėra tuščias, toks pat, kaip ir tau išvykstant. 

— Iš kur tai žinote? 

— Hovardas skambino. Vis dar niekas neatsako. Bet jeigu ne- 
nori skirtis su Hovardu, žinoma, suprasiu. 

— Oi, ne tai. Norėčiau pasilikti čia... Bet... 

— Ber kas? 

Timas susiraukė, žiūrėdamas į stalą: 

— Ar jūs įsitikinusi, kad norite, jog likčiau? Manęs netgi nepa- 
Žįstate. 

Andrėja nusijuokė. 

— Dėl to visiškai nesijaudink. Puikiai pažįstu žmones, Timai. 
Nekviesčiau tavęs, jeigu nebūčiau įsitikinusi. 

— Na... gerai. Skamba puikiai. 

Atsistojusi padavė Timui ranką. 

— Pasivaikščiokime. Čia yra dar kai kas. Norėčiau, kad susitik- 
tum. 

Timas pažiūrėjo į namą. 

— Gal galėčiau pirmiausia atsisveikinti su Hovardu. 

— Jau išvyko, Timai. Tačiau išvyko neamžinai. Tikrai grįš, kai 
tik galės. 

— Gerai, — mąsliai atsakė Timas. 

— Pasimatysime vėliau, Timai, — suspiegė Samsonas. 

Susikibę už rankų, Timas su Andrėja leidosi žemyn kalvomis, 
išsidriekusiomis į vakarus. 

Pasiekus kalvos keterą, esančią beveik už mylios nuo namo, 
Andrėja paleido Timo ranką ir pasakė: 

— Iš čia gali toliau eiti pats. 

Timas abejodamas pažiūrėjo į ją. 

— Toliau eiti pats? 

Andrėja linktelėjo. 

— Kur? 

Andrėja nusišypsojo. 

— Paprasčiausiai nesiliauk ėjęs. 

Timas stebėjo, kaip apsisukusi ji nuėjo atgal kalva žemyn. Gūž- 
telėjęs nuėjo toliau. Apeidamas didžiulį kvadratinį uolos luitą, be- 
veik suklupo ant žmogaus, sėdinčio dulkėse. Timas žengė žingsnį 
atgal ir įsistebeilijo. 

Vyras vilkėjo džinsus ir kasdienius marškinėlius. Timo tėvas 
nesunkiai atpažintų šį žmogų, Las Vege žinomą kaip Pablas. Pa- 
sukęs tamsų buliaus veidą į Timą, sveikindamas iškilmingai link- 
telėjo. 

Timas visą minutę tyrinėjo vyro akis. Vieną kartą jau buvo 
matęs paslaptingą pasaulį, judantį jų gelmėje. 

— Kas nutiko tavo ragams? 

Vyras nusišypsojo ir patapšnojo smilkinį. 

— Jie yra čia. Ištraukiu išorėn tik tada, kai noriu pagąsdinti 
mažus berniukus. 

— Neišsigandau. | 

— Žinau, Timai. Štai kodėl dabar esi Čia. 

Timas atsisėdo šalia, uolos šešėlyje, apsikabino rankomis ke- 
lius ir žiūrėjo į kalvas, iki horizonto besidriekiančias priešais juos. 
Praėjus gal pusvalandžiui, Timas paklausė: 

— Ar tai tu... suorganizavai visa tai? 

Prieš atsakydamas Pablas truputį pagalvojo: 

— Timai, tėvas paliko tave, kad rastų kažką, ko troško. Kažką, 
ko norėjo, bet nebuvo pakankamai stiprus tai turėti. Jis... paklydo. 
Tavo mama pasekė juo ir taip pat paklydo. 

— Tai nėra tikslus atsakymas, tiesa? 

— Tavo tėvas ir motina vadovavosi vidiniais impulsais, Timai. 
Nežinau, ką dar pasakyti. 

Bereikšmiu veidu Timas ir toliau žiūrėjo į tolimą horizontą. 

— Koks yra tavo didžiausias noras, Timai? Ar nori grįžti atgal į 
namus ir eiti į mokyklą su kitais berniukais? Jeigu nori, pažadu, 
galėsi. Neprivalai likti čia, jeigu ilgiesi to mažyčio, nuobodaus pa- 
likto pasaulio. 

Timas nieko nepasakė. 

— Pagalvok, Timai. Pasakyk, ko nori. 

— Nežinau, ko noriu. 

— Pažiūrėk čia, Timai. 

Pablas atgniauže delną, ir uolos šešėlyje Timas pamatė saulės 
šviesos koloną, švytinčią jo delne. Šokio sūkuryje sukosi kibirkš- 
telių spiečius. 

— Dulkių dalelės, — sušnibždėjo Timas. 

Pablas papurtė galvą. 

— Pasaulis, Timai. Gali jį aplankyti, jeigu nori. 

Sugniaužus delną, šviesos kolona išnyko. 

— Tai tik vienas pasaulis. Yra daugybė kitų, galiu juos atskleisti 
tau. Jeigu nori. 

Berniuko viduriai trūkčiojo nuo blogos nuojautos ir džiaugs- 
mo. Parodydamas, kad suprato, Timas linktelėjo. 

Kylant saulei šešėlis, kuriame sėdėjo, palaipsniui susitraukė ir 
išnyko. 

— Turime nepamiršti surasti tau skrybėlę, - pasakė Pablas šyp- 
sodamasis. 

Atsistojęs Pablas žiūrėjo į horizontą vakaruose. 

Neatsisukęs pasakė: 

— Žinai, žmonės, tarp kurių augai, sako, kad esame blogi. An- 
drėja, aš ir kiti panašūs į mus. O tu taip nemanai, Timai? 

— Manau, kad ne. 

— Ar supranti, 404! jie sako, kad esame blogi? 

— Ne. 

— Tai todėl, kad visiškai priklausome 54277 pasauliui. 

— Jūs priklausote?.. nesuprantu. 

— Tu nepriklausai šiam pasauliui, ar ne, Timai? 


— Nežinau, apie ką kalbi. 

— Šis pasaulis, kaip žinia, nėra tavo tikrieji namai. Ar ne tai jie 
sako, Timai? Sako, kad šis pasaulis yra tik stotelė tavo kelionėje — 
patikrinimo vieta. Tikrieji namai yra kažkur kitur, danguje, toli 
toli nuo čia, už nešvaraus susilietimo su materija. Ar ne to žmonės 
moko savo vaikus? 

— Taip, manau, taip. 

— Moko, kad šis pasaulis yra šlamštas: paperkamas, niekšiškas, 
žalingas, pagiežingas. 

— Tiesa. 

— Tada turėtum suprasti, kodėl žmonės mano, kad esame blo- 
gi. Kadangi visiškai priklausome šiam pasauliui, išeitų, kad taip 
pat esame paperkami, niekšiški, žalingi, pagiežingi. 

— Taip, suprantu. 

— Dievas, kurį garbinate, yra visiškai nepanašus į mus, Timai. 
Jis yra tolimas, kilnus ir nesuteptas šio pasaulio. Jis norėtų, kad 
galvotumėte apie mus kaip apie svetimus dievus, bet jis pats yra 
svetimas, atskirtas už tolimiausios galaktikos, už pačios materijos. 

Kosminė nebūtis: jis tylus, nejautrus, abejingas, bet trokštantis 
garbinimo. Ar tu supranti? 

— Manau, taip. 

Pablas atsisuko į Timą šypsodamasis: | 

— Turiu įspėti tave, Timai: jeigu nuspręsi pasilikti, tapsi toks, 
kaip mes — negrįžtamai suteptas pasaulio. 

Netvirtai, svarstydamas, ar nėra erzinamas, Timas atsakė šyp- 
sena. 

— Nespausiu dėl pasirinkimo, Timai. Visai nėra ko skubėti. 
Praleisk kelias dienas, kol susiorientuosi. Pasvarstyk, kaip jaustu- 
meisi atsisakydamas praeities ir visų ankstesnių svajonių. 

Pablas apsidairė aplinkui: 

— Susipažink su šia vieta. 

— Ar tai ypatinga vieta? 

— Kiekviena vieta yra ypatinga, Timai. 

Atsistojęs kurį laiką žiūrėjo į žemę. 

— Leisk kai ką parodyti, - pasakė leisdamasis nuo kalvos vakarų 
link. Nuėjęs pusę kelio įstrižai kitos kalvos, netikėtai sustojo ir 
atsisėdo į dulkes. Kai Timas atsisėdo šalia, parodė kažką už kelių 
pėdų ir paklause? 


— K3 apie tai manai? 

Berniukas pažiūrėjo: tai buvo plonytis, nesveikai atrodantis kak- 
tusas; maždaug dešimties colių aukščio, pasviręs į vieną pusę, lyg 
ruoštųsi numirti nuo saulės smūgio. 

Timas abejodamas pasižiūrėjo į Pablą. 

— Ar kalbi apie kaktusą? 

Pablas pasimuistė. 

— Tai ne kaktusas. Praleisk šiek tiek laiko jo draugijoje. Gerai 
susipažink, taip gerai, kad pamirštum jo pavadinimą. Tą dieną, 
kai galėsi pažiūrėti negalvodamas, jog /2: yra kaktusas, jis prabils. 
Pasakys daugelio žmonių tūkstantmečiams į užmarštį nugramz- 
dintą tiesą, paslaptį, kuri visiems laikams pakeis tavo požiūrį į pa- 
saulį. 


PENKTA DALIS 


Jos namai — keltas 
1 Seolą... 

Grįžęs namo, Hovardas kaip negyvas miegojo dvylika valan- 
dų. Likusią antradienio dalį skaite du senus Artūro Apfildo, mėgs- 
tamiausio autoriaus po Rekso Stouto, detektyvinius kūrinius. Buvo 
tvirtai nusiteikęs kitą dieną eiti į darbą. Ką bevadintų darbu, at- 
ėjus rytdienai nejautė nė menkiausio polinkio dirbti. Bent sekun- 
dę stengėsi nuvyti mintis apie pragaištingą praėjusios savaitės ĮVy- 
kį. Patikrinęs išteklius nusprendė parsinešti maisto ir gėrimų, bet 
tik tiek. Pirmadienio rytą pradės daryti viską, kas tik įmanoma, 
dėl Timo ir kitų. Iki tol dar reikėjo perskaityti šešiolika Aptildo 
kūrinių. 

Sekmadienio vakare, pusę dvylikos, atsivertė paskutinį puslapį. 

Trečiadienio popietę name Runelyje apsilankė vaiduoklis - Ele- 
na Kenesi. Atrodė tarsi plūduriuotų virš namo, kitame išmatavime. 
Prireikė daug pastangų, kol prisivertė sugrįžti į medžiaginį pasaulį. 
Kai ketvirtadienio rytą apsirengusi pasiėmė paštą, peržvelgė žur- 
nalą, žiūrėjo televizorių, visi veiksmai atrodė panašūs į išdavystę. 
Atlikdama juos tarsi teigė, kad neliko nieko, tik gyventi toliau. 
Filipe buvo miręs, Deividas dingęs, Timas taip pat. 

Neturėjo teisės gyventi, jokios akstino. Klajodama name kaip 
vaiduoklis, laukiantis išlaisvinimo, valgė mažai, be perstojo rūkė 
ir daug gėrė. Kartkartėmis protingesni instinktai kuždėjo, kad lai- 
kas atsukti nugarą Filipei, Deividui ir Timui, laikas baigti šį gyve- 
nimo skyrių ir atversti naują puslapį. Bet kol kas pavykdavo nu- 
slopinti dar negimusius impulsus. 

Elena padarė tik vieną nevaiduoklišką poelgį: kitą dieną po su- 
grįžimo iš Kolorado košmaro nuėjusi į sporto prekių parduotuvę 
nusipirko pistoletą, 25-o kalibro revolverį. Gynybai (dabar žino- 
jo, kad jai labai reikia apsiginti), bec iš tikrųjų ginklas buvo skirtas 
žmogžudystei. Ruošėsi linksmai ir nedvejodama nužudyti Niką 
Volfą ir Artį Gudmaną, jeigu tik kada nors pasitaikys tokia gali- 
mybė. Buvo įsitikinusi, kad tai išvaduotų iš šmėkliškos būklės ir 
siela vėl taptų tvirta ir vienalytė. Pistoletą laikė užtaisytą prie Io- 
vos, ant stalelio, vildamasi vieną dieną sulaukti jų pasirodymo. 

Net nekilo mintis užpildyti skundą dėl dingusio žmogaus. Pra- 
nešus policijai apie Timo dingimą, iš to pešė tiek pat naudos, kiek 
gautų pranešusi meteorologijos biurui. 

Penktadienio vakaras atrodė ypatingas. Elena išgėrė šiek tiek 
daugiau negu paprastai. Tai buvo vienos savaitės sukaktis nuo su- 
sitikimo su Filipe, ryžtingu mažuoju Filipe, kuris mirė taip be- 
prasmiškai: gelbėdamas gyvybę žmogaus, kuris visiškai nenorėjo 
būti gyvas. 


Pirmadienį Hovardas pabudęs jautėsi beveik normaliai ir buvo 
šiek tiek nustebęs. Nebekilo baisių nuogąstavimų dėl ateities ar 
polinkio keikti save už baisias klaidas, padarytas praeityje. Tačiau 
po visų išgyvenimų buvo neįprasta jaustis taip... įprastai: dušas, 
skutimasis, pusryčiai, kostiumas ir kelias į kontorą, lyg tai būtų 
įprasta darbo diena. 

Peržiūrėjęs susikaupusį paštą ir pakeitęs žinutę atsakiklyje, ap- 
sisuko su kėde paspoksoti pro langą. Pagaliau atėjo laikas pasvars- 
tyti, ką daryti toliau. 

Nusprendė pradėti nuo ko nors paprasto: surinkti Elenos Ke- 
nesi telefono numerį Runelyje. Po ketvirto signalo atsiliepė. Bal- 
sas skambėjo netvirtai, lyg ką tik pabudus iš gilaus miego. 

— Atleiskite, — suvapėjo Hovardas, — klaidingas numeris, — ir 
padėjo ragelį. 

Na, bent jau tiek žinojo. Timas turėjo pas ką grįžti. Dabar 
Hovardas privalėjo sugalvoti Timo išlaisvinimo iš to košmariško 
namo Ryto žvaigždės take planą. Atrodė, kad tas darbas labiau 
tiktų Daktarui Sevidžui, bet ne Hovardui Šeimui. Aišku, žinojo, 
kad neprivalėjo ką nors daryti. Teoriškai galėjo pasakyti Elenai, 
kur rasti sūnų, ir leisti tvarkytis pačiai. Bet Hovardas pats atidavė 
berniuką į Andrėjos rankas, taigi toks elgesys buvo nepriimtinas. 

Reikėjo surinkti patarėjų tarybą. 

Žinodamas, kad Ričardas Holovėjus, ėbėjy ir kompiuterių spe- 
cialistas, yra sunkiausiai pasiekiamas ir turintis begalę darbų, pra- 
dėjo nuo jo. Detektyvui pasisekė. 

— Sveikas, Hovardai, kaip sekasi? Pagaliau nusikratei to perša- 
limo? 

— Taip, prieš kelias dienas. 

— Puiku. Kas nutiko? 

Hovardas papasakojo, kas neramina. Užuot atsakęs jaunuolis 
ilgai tylėjo. 

— Ar tu ten, Ričardai? 

— Čia. Galvoju. Tikiuosi, kad neprieštarausi, jei paklausiu, bet... 
ar aš tau ką nors skolingas? 

— Visai ne. Jeigu ką, aš liksiu skolingas. 

— Džiaugiuosi, Hovardai, nes nenoriu girdėti apie tavo nuoty- 
kius Kolorade ar Naujojoje Meksikoje. Nepatogu taip kalbėti, bet 
esu nesmalsus, man neįdomu ir nenoriu būti kaip nors įtrauktas. 

— Apgailestauju tai girdėdamas, - pasakė Hovardas, - bet ma- 
nau, kad suprantu. 

— Tikiuosi, kad labai nenuvyliau? 

— Visiškai ne, — galantiškai meluodamas atsakė Hovardas, — 
nenorėčiau įvelti prieš tavo valią. 

Ne pati puikiausia pradžia, bet iš tiesų Ričardas nebuvo svar- 
biausias tarybos narys. Paskui paskambino Aronui (jis neturėtų 
pagrindo atsisakyti), pasidomėjo, ar ruošiasi šį vakarą į klubą. 

— Ne,.- atsakė senis, — nei šį vakarą, nei rytoj. Turiu svečių. 

— Trečiadienio vakare? 

— Taip, galiu ten būti. Turi ką nors pranešti? 

— Turiu daug ką pranešti. Gal galėtum rezervuoti konferencijų 
kambarį pusei aštuonių? Atsivesiu dar porą žmonių, reikia priva- 
tumo. 

— Pasirūpinsiu. 

Turėjo pagalvoti, kaip elgtis su Denise Pursel. Asmeninis vizi- 
tas būtų įtikinamiausias — nekilo jokių abejonių. Bet jeigu būtų 
šalia, prieš sutikdama dalyvauti susirinkime tikriausiai reikalautų 
visos istorijos. Nenorėjo dėl šio reikalo gaišti su Denise visą valan- 
dą, o tik dvi minutes, todėl surinko numerį. 

Išgirdęs atsiliepiant, prisistatė: 

— Sveika, Denise. Čia Hovardas Šeimas, Diskų karalius. 

— Sveikas, Hovardai, - ramiai atsiliepė, - kaip gyvuoji? 

— Apkerėtas, susirūpinęs ir sutrikęs, maždaug taip ir sakei. 

Denise nepriėmė kvietimo dalyvauti tyrinėjime. 

— Suteik galimybę papasakoti, kas vyksta, ir paprašyti patarimo. 

— Patarimo dėl ko? 

— Sakei, kad aš seksiu paskui Kalavijų pažo kardą. Nežinau, ar 
prisimeni... 

— Prisimenu kiekvieną aiškinimą. 

— Na, buvai teisi. Sekiau to vaikino kardą, bet mus išskyrė. 
Galiu pasakyti, kad jis... įstrigo. Tai labai mielas dvylikametis Ti- 
mas Kenesis. Tau jis patiktų. 

— Hovardai, nebandyk suvilioti tokiomis nesąmonėmis, kaip 
teiginiais „tau patiktų“. Nenoriu įsivelti. Turiu pakankamai man 
patinkančių žmonių. 

— Neprašau tavęs įszvelži, Denise, patikėk. Tik prašau paklau- 
syti. | 

— Hovardai, klausyk, net nenoriu girdėti apie tai. Ar gali įsi- 
brukti tai į galvą? 

— Suprantu, bet leisk bent jau paaiškinti, kodėl manau, kad 
turėtum tai išgirsti, gerai? 

— Gerai, — atidususi sutiko. 

— Kai atėjau pas tave prieš kelias savaites ir pradėjau klausinėti 
visokių kvailų dalykų, papasakojai įspėjamą pasakojimą apie jau- 
ną moterį, įsitraukusią į nederamus reikalus. Prisimeni? 

— Tęsk. 

— Atsitiko taip, kad įvykių, įtraukusių mane, traukinys jau bu- 
vo pajudėjęs tuo metu, kai išvažiavau. Gal tai nesvarbu, bet aš šio 
reikalo nepajudinau savo tyrimais. Jis jav judėjo. Savo aiškinime, 
tiesą sakant, pasakei, kad manimi pasinaudos. Taip ir nutiko. 

— K3 tai turi bendro su mano įspėjama pasaka? 

— Norėčiau papasakoti dar vieną istoriją, ne apie vieną, bet apie 
tuziną žmonių, klaidžiojančių po pusę Jungtinių Valstijų. 

— Nepageidauju kitos įspėjamos pasakos, Hovardai. Mane jau 
įspėjo. 

Supratus, kad gali sužaisti tik viena korta, kurią tikėjosi palai- 
dojęs visiems laikams, Hovardo širdis apmirė. 

— Prieš šešias dienas viename name Naujojoje Meksikoje, — 
pradėjo, — moteris išsiėmė taro kortas, supašė tris kartus ir ištiesė 
man. Dešimt viršutinių kortų buvo tos pačios, kaip tavo būrime, 
išdėstytos ta pačia tvarka, Kai atverčiau, ji pakartojo tavo aiškini- 
mą beveik pažodžiui. Vienoje vietoje pasakei: „trys skirtingi kortos 
aiškinimai“. Moteris pasakė, kuris iš trijų buvo teisingas. 

Po ilgos ledinės tylos: 

— Hovardai, jeigu stovėtum čia, priešais, o rankoje turėčiau 
ginklą, reikėtų labai pasistengti, kad nepaleisčiau kulkos tau į sme- 
genis. 

— Gerai, suprantu, bet klausyk. Ar prisimeni, kaip susisiekiau 
su tavimi? Kalbėjaisi su Zri5ume dirbančiu mano draugu. Juk da- 
rei tai laisva valia. Jis kalbėjosi su tavimi, nes būrei parapsicbologų 
mugėje — vėlgi darei tai laisva valia. Negali vaikščioti aplinkui šau- 
dydama žmones dėl to, kad nepatinka tavo sprendimų pasekmės. 
Turėtum geriausiai iš visų tai Žinoti. 

— Ko m07i, Hovardai? — suniurnėjo. — Pasakyk tiksliai. 

Hovardas pasakė. 

Liko Elena Kenesi, apie ją beveik nieko nežinojo. Svarbiausia, 
nežinojo reakcijos į informaciją apie Timo buvimo vietą, apie tai, 
jog neskuba jo gelbėti. Pagalvojęs suprato, kad yra daug blogiau. 
Elena gali pranešti apie berniuko pagrobimą policijai. Iš tikrųjų 
labai tikėtina, kad /27 gali būti iškelta byla už pagrobimą. Nega- 
lėjo paprasčiausiai paskambinti ir paklausti, nes kaip tik to klaustų 
pagrobėjas. 

Dvidešimt minučių pasvarstęs suprato, kad galima į viską pa- 
žiūrėti kitaip. Ar kas nors patikėtų, kad tai pagrobimas? Bet kuris 
pareigūnas iš jos pasakojimo suprastų, kad Timas sustojus degali- 
nėje išsmuko iš automobilio. Policininkai suprastų, kad Timas 
buvo pabėgęs, o ne pagrobtas, kad ir kaip įtemptų vaizduotę. 

Buvo dar viena problema. Ar Elena sėdės dvi dienas laukdama, 
kol įvyks susirinkimas? Nutarė, kad negali leisti jai rizikuoti, imtis 
neapgalvotų veiksmų: kviesti policiją ar kreiptis į advokatą. Tai 
pragaištingai viską komplikuotų. Nusprendė neskambinti Elenai 
iki trečiadienio. 

Po dviejų valandų einant iš kontoros pietauti, į galvą šovė kita 
mintis: Dieve mano, viskas, ką turi padaryti, tik truputį pameluoti. 
Kaip jaustumeisi trečiadienį sužinojęs, kad Elena Kenesi antradienį 
išsitaškė sau smegenis? 

Dejuodamas sugrįžo prie stalo ir surinko numerį. Kai po ket- 
virto signalo atsiliepė, balsas vėl skambėjo kaip prižadintos iš gi- 
laus miego. 

— Ponia Kenesi, — nutaisė autoritetingą balsą, — jums mano 
pavardė nieko nesako, bet esu Hovardas Šeimas, privatus 
detektyvas, licencijuotas Ilinojaus valstijoje. 

— Taip? 

— Taip pat nežinote, kad tyriau jūsų vyro ir sūnaus dingimą. 

— Po velnių, jūs tyrėte? — nustebo ji. 

— Na, taip... po velnių, tyriau. 

— Manote, kad patikėsiu viskuo, ką jas, žmonės, sakote? 

Hovardas žiojosi klausti, kokie žmonės? Bet persigalvojo. 

— Manau, kad žinau, apie kokius žmones kalbate, ponia Kene- 
si. Manau, kad paskutiniąsias tris savaites abu su jais nuolatos tu- 
rėjome reikalų. Manau, kad sekėte juos į Koloradą. 

— Ne, buvau nuvežta į Koloradą. 

— Ir aš, ponia Kenesi, bet ne prieš savo valią. Manau, jūsų vyras 
taip pat. 

— Kur jis yra? 

— Patikėkite manimi, neturiu nė menkiausio supratimo apie 
tai. 

— Miręs ar ne? 

— Turiu pripažinti, kad yra tokia galimybė. 

— O Timas? Kur yra Timas? 

— Negaliu prisiekti dėl tikslios buvimo vietos, bet žinau, kur 
rasti. Apie tai ir noriu pakalbėti. 

— Ką turite omenyje? 

— Dar du žmonės tuo rūpinasi. Susitiksime trečiadienio vakare 
ir aptarsime, ką daryti toliau. 

— Dar du žmonės buvo įtraukti! O tik dabar susisiekėte su ma- 
nimi? 

— Nurimkite, ponia Kenesi. Turėjau pasakyti, kad dar du žmo- 
nės padeda man. Vienas iš jų niekada nėra girdėjęs apie jus, jūsų 
vyrą ar sūnų — neturi nė menkiausio supratimo, kad egzistuojate. 
Kitas išgirdo apie jus šį rytą. Taip pat galiu pasakyti, kad jūsų čia 
nebuvo, todėl negalėjau susisiekti. Žinau, nes keletą kartų ban- 
džiau. 

— Na, dabar esu čia, — ištarė moteris, — atsiprašau, kad užsipuo- 
liau. Bet kodėl turime laukti iki trečiadienio? 

— Nes vienas žmogus, Aronas Fišeris, anksčiau negali, o jis turi 
kai kurių išteklių, kurių gali prireikti. 

— Kokių išteklių? 

— Ponia Kenesi, mums reikia visų išteklių, kokius tik galime 
gauti. 

— Galite tai pakartoti. Ir prašau vadinti mane Elena. 

Kol Hovardas bendravo su Elena Kenesi, Timas, nuleidęs gal- 
vą ir paklydęs mintyse, vaikščiojo kalvose į vakarus nuo Andrėjos 
namų. Dalimi blaivaus proto ruošėsi kitam susitikimui su nesvei- 
kai atrodančiu dešimties colių kaktusu. Bandydamas susivokti jaus- 
muose aktyviai svarstė apie gyvenimą šioje vietoje. Galvojo, kad 
tai panašu į jausmą po nuostabių pietų, ne visai tinkamų tavo 
skrandžiui. Kaip atrinkti maišatyje tai, kas netinkama? 

Timui patiko sutiktieji Čia: Andrėja, Pablas, Dudlis, Mariana. 

Ne, netiesa. Nepatiko nė vienas iš jų. Pagarbią baimę kėlė An- 
drėja ir Pablas. Žavėjosi Dudliu. Mariana? Nežinojo, kaip į ją su- 
prasti. Vienintelis, kuris tikrai patiko, buvo Samsonas, bet jis bu- 
vo tik... Kas? Andrėja vieną kartą pavadino savo „tvariniu“. 

Tai tik savotiškas žaislas 

Visi elgėsi su Timu taip, lyg būtų kažkuo labai svarbus, bet Ti- 
mas nebuvo tikras dėl to, ką pats jautė. Suvokė tik tiek, kad tas 
jausmas jaudino, bet kartu labai vargino. Jis žinojo, kad negali 
atsipalaiduoti, negali būti savimi, negali išsižioti ir pasakyti bet 
ką. Visi buvo ypatingai rimti. | 

Pavyzdžiui, kaktusas. Jis kalbėsis su tavimi, - pasakė Pablas. — 
Pasakys tiesą, kuri daugelio j jūsų buvo pamiršta tūkstantmečius. Bėda, 
kad negalėjo paprasčiausiai nusikratyti šių minčių. Žinojo, kad 
Pablas nejuokavo. Bet tikėjimas tuo užkrovė didžiulę atsakomybės 
naštą. Ar norėjo tokios paslapties? Turbūt taip. Kas nenorėtų? 

Paslapties, kuri visiems laikams pakeis tavo požiūrį į pasaulį. Ar 
norėjo pakeisti požiūrį į pasaulį? O kai pakeis požiūrį pasaulį, kas 
tada? Tai, aišku, pirmas žingsnis, bet kur veda takas? 

Apie tai pasikalbėjo su Dudliu. Arba, greičiau, bande pasikal- 
bėti. Ar Dudlis žino, apie ką kalbėjo Pablas? Taip. Ar žino paslap- 
tį? Taip. Ar kaktusas jam pasakė? Ne, jis sužinojo ją iš savo žmonių, 
kurie niekada nebuvo jos pamiršę. Ar jis galėtų išmokyti Timą? Ne 
taip, kaip gali kaktusas. Kodėl taip yra? Pamatysi. 

Timas pasakė, kad jis praleido valandų valandas su kaktusu, 
bet nieko neįvyko. Gali trukti metų metus, atsakė Dudlis. Ką jam 
daryt? Ilgai galvojęs indėnas pamokė: Tapk jam svetimu. Pablas 
liepė visiškai priešingai — kuo geriau pažinti jį. Kad viską sužinotum, 
turi pradėti susitikinėti su juo kaip su nepažįstamuoju. Tu vis dar 

galvoji: tai kaktusas, dar vienas kaktusas. Kai pamatysi jį ir nežinosi, 
kas tai yra, bus pažinimo pradžia. 

Tai atrodė neįmanoma: kuo daugiau laiko praleisdavo su kak- 
tusu, tuo artimesnis buvo — vis geriau jį pažino. 

Žinoma, užsiminė apie užduotį Samsonui, bet šis apie tai nie- 
ko nenutuokė. Galvodamas apie manekeną berniukas prisiminė 
vakarykšųį nerimą keliantį pokalbį. Po pusryčių išėjęs į vidinį kie- 
mą prisėdo prie vieno iš stalų, greta Samsono. Palinkėję vienas 
kitam gero ryto, nutilo. Samsonas, visada nesuvaldomai plepanti 
dežė, šįkart buvo keistai tylus. Timas paklausė, kas nutiko. 

— Mąstau, — atsakė Samsonas. 

— Atspėjau, — ironiškai pastebėjo Timas. - Apie ką? 

— Apie reikalus. 

Timas nusijuokė; 

— Nepanašu į tave, Samsonai. Toks paslaptingumas! 

— Apgailestauju 

Paskui pridūrė: 

— Žinai, Timai, tu man labai patinki. 

Atrodė, kad laukia atsakymo, taigi Timas pritarė: 

— Žinau. 

— Del to, kad patinki, pasakysiu svarbų dalyką. 

— Gerai. 

Po pauzės: 

— Manau, turėtum palikti šią vietą, Timai. 

Berniukas pakėlė antakius: 

— Kodėl? 

Nors Samsonas liko nejudrus kaip visada, Timui pasirodė, kad 
jis jaučiasi nepatogiai. 

— Praėjusią naktį nugirdau kalbant apie tave Andrėją, Pablą ir 
Dudlį. Nesiklausiau slapta, tik buvau ten, o jie nekreipė į mane 
dėmesio. Supranti? 

Timas atsakė suprantąs. 

— Ar jie pasakė ar aptarė savo planus su tavimi? 

— Kokius planus? 

— Susijusius su tavimi. 

Timo vidurius nudiegė bloga nuojauta. 

— Ne, ne visai. 

Kai Samsonas nutilo, Timas paprašė tęsti. 

— Negaliu pasakyti, kokie tie planai, Timai. Supranti, nekūrė 
jų vakar. Jie buvo seniai sukurti. Kalbėjo apie dalykus, dėl kurių 
buvo visiškai užtikrinti. 

— Nesuprantu. 

— Atrodo, kad tau lemta būti kažkuo labai svarbiu visoje daiktų 
sistemoje, Timai. 

— Nebūk kvailas, Samsonai. 

Manekenas stikliniu žvilgsniu visą minutę žiūrėjo į kalnus, pa- 
galiau paklausė: 

— Pasakyk, ar norėtum matyti pasaulį labai pasikeitusį? 

— Kaip pasikeitusį? 

— Pasikeitusį žmonių gyvenimą. 

— Sakai... ar norėčiau matyti žmones, kitaip gyvenančius? 

Samsonas linktelėjo. 

— Na, manau, norėčiau. Tai nėra taip keista. Manau, kad daug 
žmonių norėtų. 

— Tada tikriausiai buvai teisingai parinktas. 

Timas buvo priblokštas tono aštrumo. 

Samsonas atsiduso. Atodūsis nuskambėjo kaip iš tuščios alie- 
jaus statinės. 

— Ar manai, kad pasaulį gali kas nors valdyti geriau, negu žmonija? 

— Gerasis Dieve, Samsonai, apie ką kalbi? 

— Timai, Andrėja ir Pablas kalbėjo apie žmonijos viešpatavimo 
pabaigą pasaulyje. Ar supranti? 

Timas trumpai apie tai pagalvojo ir gūžtelėjo pečiais. 

— Suprantu, Samsonai. Bet nereiškia, kad taip atsitiks. 

— Manai, kad jie nepajėgtų nutraukti žmonijos viešpatavimą? 

— Teisingai. Tikiu, kad jiems tai nepavyktų. 

— Gal būtent tai gali padaryti žu2 

— Nebūk kvailas, Samsonai. 

— Turiu tai pasakyti, Timai. Tikiu, kad tai yra jų užmačios: jie 
nori nutraukti žmonijos viešpatavimą pasaulyje, o instrumentas, 
kuriuo ketina naudotis, esi žu. 

— Tai nesąmonė, - atšovė berniukas ir piktai pašoko. Tikėda- 
masis, kad manekenas atsiims savo žodžius, pasakydamas, kad gal- 
būt suklydo ar pajuokavo, kurį laiką Timas sukinėjosi aplink. Sam- 
sonas ir toliau tyloje spoksojo į tolį. Įtikinėdamas save, kad tai 
buvo tik piktas pavydo išprovokuotas melas, Timas išselino į kalnus. 

Bet tai mažai padėjo. Pilkas nerimo debesis aptemdė likusią 


dienos dalį. 


Timas sėdėjo sukryžiavęs kojas priešais kaktusą. 
Tai buvo vienišas kotelis, klaiki augalinė žmogaus falo parodi- 
ja, įsmeigta į alyvų žalumo uolienos grumstų antklodę ir prismaigs- 

tyta baisiai aštrių pilkų adatų. Gniužulas minkštų, dulkinai raus- 
vų ūselių, išaugusių viršūnėje, atrodė kaip išsiliejusi ir su krauju 
susimaišiusi sėkla. Tai nebuvo įspūdingas ar patrauklus objektas. 
Timui jis nekėlė jokių asociacijų. 

Sustingęs nuo pusantros valandos sėdėjimo, Timas atpalaida- 
vo kojas, atsistojo ir išsitiesė. Atsigulęs ant pilvo į dulkes ir sukry- 
žiavęs rankas po smakru, pažiūrėjo į kaktusą, styrantųį už kelių co- 
lių nuo nosies: 

— Tu nesi kaktusas, - sumurmėjo, - štai ką sako Pablas. Tai kas 
gi esi? Jeigu tavęs netrikdo mano klausimai. 

Vėjo gūsis daužė kalvą, bet kaktusas nė nevirptelėjo. Stovėjo 
nejudrus, abejingas, tarsi įsiurbtas primityvių minčių. Timo dėmesį 
patraukė judesys kaktuso apačioje. Apdulkėjęs juodas vabalas ner- 
vingai skynėsi kelią per žemę užklojusius suskilusius akmenis. 

— O kurjžseinate, pone? - pasiteiravo Timas, nes vabalas atro- 
dė kaip verslininkas tamsiu kostiumu, skubantis iš savo įstaigos. 

— Palaukite, — pasakė pirštu užtverdamas kelią, — noriu su ju- 
mis pasikalbėti, 

Vabalas trumpai sudvejojo, skubiai perkopė kliūtį ir nuėjo to- 
liau savo keliu. Prislėgtas Timas atsiduso ir užsimerkė. Kiek laiko 
čia praleido? Keturias dienas po tris ar keturias valandas, bet ne 
per žingsnį nepriartėjo prie sėkmės. Kaktusas vis dar buvo kaktu- 
sas. Kad ir kokių gebėjimų reikėjo, kad pavyktų žiūrėti į daiktą ir 
jo neatpažinti, Timas jų neturėjo ir nemanė turėsiąs po metų. Tęsti 
atrodė beprasmiška. 

Pablas nusivils juo, bet gal tai tik į gera. Tegul pradžioje suži- 
no, kad Timas, galų gale yra tik paprastas vaikas. Tada tiek daug 
nesitikės. Atrodo, kad tau, Timai, lemta būti kažkuo labai svarbiu 
visoje daiktų sistemoje... | 

Timas nebuvo įsitikinęs, kad nori būti labai svarbus. Iš tikrųjų 
pradėjo jausti, kad dabar labiausiai norėtų iki sutemų berniukų 
būryje mušti beisbolo kamuolius, kad jie nuskrietų į akimis nepa- 
siekiamą tolumą. Tai neturėjo nieko bendro su pačiu žaidimu ar 
sportu, kuris Timui atrodė mirtinai nuobodus. Kamuolio mušimas 
buvo pavasarinis užsiėmimas, ritualas, kuriuo prasideda nauji me- 
tai, nes iš tikrųjų pavasaris buvo metų pradžia, o ne sausio pirmoji. 

Tai buvo aliejuotos pirštinės kvapas, naujo kamuoliuko pojū- 
tis, lazdos taukšėjimas ir įsivaizduojamos minios riaumojimas... 

Plačiabrylės šiaudinės skrybėlės šešėlyje Timas užsnūdo. At- 
plūstantis vandenyno garsas ausims priminė minios garsą. 


322 DANIEL OUINN 


Regėjimui nuskaidrėjus, pamatė, kad tikrai būta minios. Di- 
džiulė atostogaujanti minia užplūdo kažkokio miesto, matyto tik 
filmuose, gatves. Romos? Atrodė, kad atpažino didžiulį kupolą to- 
lumoje, bet negalėjo prisiminti bažnyčios pavadinimo. 

Atrodė, kad sklendžia virš minios, o visi žiūri, rodo į jį, mojuoja 
jam ir džiaugsmingai sveikina, bet pagaliau suprato, kad nesklen- 
džia, bet keliauja gatvėmis nešamas savotišku palankinu. Ši prie- 
monė buvo padaryta iš riešo storumo dar gyvo medžio šakų. Be- 
žiūrint lapai tapo pumpurais ir skleidėsi. Virš galvos buvo arkinis 
vynuogių skliautas. Arkos taip pat buvo gyvos. Matė iš visur besi- 
kalančius šviežius ūselius, grakščiai susipinančius į raizgias, nėri- 
niuotas formas. 

Palaipsniui suvokė tiesą: didžiulė minia, išsiplėtusi iki miesto 
pakraščių, susirinko pasveikinti jo. Nedrąsiai pakėlęs ranką pamo- 
javo. Minia atsakė džiaugsmingai šaukdama. 

Du vyrai nemojuodami ir nesveikindami stovėjo prisiglaudę tarp- 
duryje. Apsivilkę ilgomis juodomis sutanomis žiūrėjo į Timą tam- 
siomis priešiškomis akimis. Kai Timas praėjo, vienas jų pakėlė ran- 
ką — smilius ir mažasis pirštas buvo ištiesti — ir paslapčiomis bedė jo 
kryptimi. Aiškus paniekos gestas, visiškai nederantis prie šios di- 
džiulės garbinimo simfonijos, Timą sutrikdė. 

Kažkas netoliese minioje visiškai ramiai pasakė: 

— Nesijaudink, Timai. Vargiai gali tikėtis, kad jie galėtų mylėt 
tave. 

Norėdamas paklausti, ką tai reiškia, Timas apsidairė, kad pama- 
tytų kalbantįjį, bet niekas įsisiautėjusioje minioje į jo pusę nelink- 
telėjo. 

Staiga eisena pasiekė miesto pakraštį, kur kalnai buvo suforma- 
vę didžiulį natūralų amfiteatrą. Palikusi palankiną dauboje minia 
užsiropštė viršun. Pasitiesę paklotus, atsisėdę tyloje kaip prieš spek- 
taklį žmonės laukė Timo. 

Jis nenutuokė, ką turėtų daryti. Stovėjo viduryje kviečių lauko, 
augusio slėnyje tarp kalnų. Buvo šiurpiai tylu. Nezvimbė jokie vabz- 
džiai, nečiulbėjo paukščiai, joks vėjelis nejudino kviečių stiebelių. 
Minia vargiai galėjo tikėtis Timo kalbos: buvo per toli, kad balsas 
pasiektų susirinkusiųjų ausis. Pagalvojęs, kad galėtų kreiptis atskirai 
į kiekvieną grupę, pradejo bristi per kviečius prie artimiausios kalvos. 

Nubridus tuziną žingsnių minia aiktelėjo. 

Timas atsisuko ir suprato kodėl: jam praėjus išsiskleidė netvar- 
kingas piktžolių, gėlių, vynuogių ir jaunų medžių trikampis. Tarp 
šilkmedžio krūmo šakų voras ištiesė miglotą tinklą. Timui bežiū- 

rint medis pražydo. Virš purpurinių usnių dūzgė bičių spiečius. 
Kad pagautų krintantį riešutą, medžio kamienu žemyn smigo vo- 
verė. Buvo girdėti sparnų šlamėjimas. Pakelęs akis Timas pamatė 
nutūpusią ant šakos nuostabiai spalvingą kikilių porą. Po akimir- 
kos vienas jų nėrė žemyn ir tiesiog ore pagavo bitę. 

Apsižvalgęs Timas pamatė, kad kviečių siena tolsta nuo jo. Iš 
pradžių pamanė, kad ją praryja užželianti augmenija, bet paskui 
suvokė, kad kviečiai patys šauk/a augalijos šėlsmą. Atrodė lyg tirp- 
tų pilka kalėjimo siena, išlaisvindama nesuvaldomą botanikos for- 
mų įvairovę, ilgus amžius įkalintą, o dabar besiveržiančią tolyn į 
naują vešlų gyvenimą saulės atokaitoje. 

Greitai augmenija tapo tokia aukšta ir tanki, kad nebuvo ma- 
tyti, kur vyksta kitimo procesas, bet sąmonė žinojo, kad tai tęsis 
tol, kol slėnis visiškai pasikeis. Lapų priedangoje dešimtys tūks- 
tančių balsų džiaugsmingai klegėjo, čirpė, suokė, niurnėjo, urzgė, 
staugė, čeksėjo, zvimbė, gaudė, šūkaudami gageno, spragsėjo, 
šnypštė, riaumojo ir dundėjo. Erdvė knibždėjo paukščių ir vabz- 
džių. Nedidelės dėmėtos laukinės katės išsitiesė medžiuose ir ne- 
kreipė dėmesio į spiegiančias, erzinančias beždžiones. Juoda ir 
knibždanti žemė burbuliavo virš klajojančių urvų. Juodos akys 
spoksojo iš žolių ir iš lapų. 

Vakarėjančios saulės spinduliai sustojo įstrižai miško paklotės, 
kartkartėmis šviesos ruožą uždengdavo lėtai judančių pirmyn ir 
atgal uodų debesys. Šviesos sietuvoje, prie Timo kojų, švytėjo rusvas 
tigrinės lelijos veidas, viena iš tuzino ar šiek tiek daugiau jo mėgsta- 
miausių gėlių, kurias galėjo išvardinti. Kai pasilenkė pažiūrėti į žie- 
dą, iš aksominės gilumos išniro boružė ir netvirtai sumosavusi spar- 
neliais, bande skrydžio jėgą. Tada šovė į viršų, tiesiai Timui į veidą. 

Staigiai loštelėjęs galvą Timas pabudo. 

Atsimerkęs virš savęs pamatė stūksantį nepažįstamą tvarinį — 
lankytoją iš žvaigždžių, padengtą sidabrinių spyglių šeriais ir bliz- 
gančiais žaliais šarvais. Norėdamas sudėlioti pasaulio tvarką ir protą, 
dešimtadalį sskundės Timas kovojo. Bet tvarinys neturėjo piktų 
kėslų, priemė Timą kaip lygų. Atrodė, kad apglėbė kilnia virpan- 
čia savo auros galia — lyg laimindamas: „Viskas gerai. Matau, kad 
taip pat esi gyvas. Nieko daugiau nereikia. Esame draugai.“ 

Tvarinio šarvų paviršius pradėjo niauktis, spindėti besikeičian- 
čiomis spalvomis, judančiomis aplinkui kaip tirpstanti vaivorykš- 
te. Timas nevalingai įkvėpė. Tai buvo beveik kūkčiojimas — nie- 
kada nebuvo patyręs tokio didingo žavesio. Tai buvo daugiau, 
negu vizuali grožio patirtis — neįtikėtino dosnumo aktas, kuriuo 

tvarinys atskleidė pačią gyvenimo prigimties esmę. Kintančių spal- 
vų mirgėjimas jo paviršiuje nebuvo paprasta spalva, nebuvo tik 
šviesos atspindys. Tai buvo virpanti tauri energija, sklindanti iš 
vidaus, nenuilstamai pulsuojanti iš kiekvieno atomo — beveik ne- 
valdomai sukrečianti, nesulaikomai plūstanti į išorę taip, kad iš kiek- 
vienos spyglio viršūnės, atrodo, veržėsi energijos fontanas. 

Nevaldomas ašarų potvynis plūdo Timo skruostais. Priblokš- 
tas, nusižeminęs ir garbindamas Timas verkė tyru džiaugsmu, kiek- 
vienas įkvėpimas kilo iš pačios gelmės. 

Jis, žinoma, jau anksčiau suvokė, kad tai buvo kaktusas, su 
kuriuo praleido tiek daug valandų. Atpažinus niekas nepasikeitė, 
nes dabar pažino jį tokį, koks yra iš tiesų, o ne matė „paprasčiausią 
kaktusą“. Iš tikrųjų tai visai ne kaktusas, greičiau unikalus, nekla- 
sitikuojamas individas, kurio esatis didžiulėje, niekada nesibaigian- 
čioje pasaulio dramoje niekada nebus pakartota čia ar kur nors 
kitur visatoje. 

Atsistojęs apsidairyti, Timas pamatė, kad pasaulis visur spin- 
dėjo tuo pačiu brazdančiu spindesiu, kuriuo švytėjo kaktusas. Kiek- 
vienas sudžiūvęs pilkas ūglis, kiekviena sunykusi pušelė, kiekvie- 
nas žolės stiebelis, kiekviena nešvari piktžolė traškėjo, virpėjo ir 
sprogo su stulbinančia gyvybės jėga. Alkdamas pamatyti daugiau 
Timas užlipo ant kalvos keteros ir žiūrėjo į liulantį žaluma Rio 
Grandės slėnį. Jeigu tai būtų balsas, o ne vaizdas, tai būtų džiaugs- 
mingas milijono balsų gaudesys. Kiekvieno medžio kiekvienas la- 
pas spindėjo ir ryškiai žvilgėjo neabejotina dieviška jėga. 

Į kalvą magistrale šalia upės kopė sunkvežimis — gabalas negy- 
vos medžiagos, juoda bedvasiškumo skylė didingoje gyvybe trykš- 
tančioje ir kunkuliuojančioje gamtoje. 

Timas pagalvojo: „O, vargšai. Jeigu tik pamatytumėte“. 

Po pusvalandžio kunkuliavimas kaip šampano putojimas pra- 
dėjo rimti, vizija palaipsniui grįžo į realybę. Bent jau Timas galvo- 
jo, kad tai vizija. Jautėsi tarsi aklasis, kuriam vieną kartą gyvenime 
buvo suteikta galimybė išvysti dangaus mėlynę. Kitam žmogui tai 
būtų ekstaziškas patyrimas, bet Timas be menkiausios abejonės 
žinojo, kad nepaisant ekstazės jis matė tai, kas čia visada buvo 
matoma. Grįžus aklumui, žmogus tvirtai žinotų: nors jam nema- 
tomas, dangus visada yra pritrenkiančiai ryškiai mėlynas. Timas 
žinojo, kad tai, ką patyrė, nebuvo haliucinacija. Tai trumpam su- 
teikta regėjimo dovana. Jis matė tai, ką turėjo pamatyti, kas visada 
čia buvo ir visada bus. 

Nors nušvitimas nepasikartojo, bet Timas neturėjo nė mažiau- 
sios abejonės, kad džiaugsmingas laužas, žėrintis aplinkui, žėrės 
tol, kol bus gyvybė šioje planetoje. 

Pablas laukė berniuko savo vietoje po uola. Nors rimtai pažiū- 
rėjo į nuo ašarų dėmėtą Timo veidą, nepasveikino. Timas atsisė- 
do šalia ir atsisuko į saulę besileidžiančią už tolimų kalnų. 

Po kelių minučių Pablas prabilo: 

— Taigi. Matei. 

Timas linktelėjo. Dar nebuvo tikras, kad gali kalbėti. 

— Ar tai buvo kažkas, ką jūs... iššaukėte? 

— Ne, Timai. Tokia dovana viršija net man suteiktas galias, 
nors jaučiau, kad tu ją gavai. 

Timas vel linktelėjo. 

— Ar nenorėtum kalbėti, Timai? Išeisiu, jeigu nori pabūti ra- 
mybeje. 

— Ne. Nesijaučiu norįs kalbėti, bet norėčiau pasiklausyti jūsų. 
Norėčiau, kad papasakotumėte... 

— Taip? 

— .,. ką aš mačiau. 

Pablas nusišypsojo: 

— Matei gaisrą, Timai? 

— Tęskite. 

— Tu jį matei, Timai. 

— Žinau, o toliau? 

Pablas švelniai nusijuokė ir parodė į pasaulį aplink: 

— Tai yra gaisro dūmai. 

Timas linktelėjo. 

— Taip. Taip, suprantu. Tęskite. 

— Andrėja ir aš esame ugnies sergėtojai. 

— Tęskite. 

Pablas vėl nusijuokė. 

— Žinai, kam tarnaujame, Timai. 

— Ką tai reiškia? 

— Pažiūrėk man į akis. 

Labai ilgai Timas žiūrėjo Pablui į akis. Pagaliau pasakė: 

— Nežinau. 

— Aišku, kad žinai. Tai, ką matei šiandien, buvo apszreiškimas, 
Timai. Kieno apsireiškimas? 

Timas žiūrėjo į kalnus: 

— Dievo. 

— Tikro, ne to, gyvenančio už visatos ribų. To, kuris gyvena ča. 

Nė vienas nevėlavo. Pusę aštuonių visi sėdėjo prie stalo antra- 
me Hermano Litvako šachmatų klubo aukšte: Hovardas, Denisė, 
Elena ir Aronas. 

— Bijau, kad bus ilga naktis, bet niekuo negaliu padėti, - pra- 
dėjo Hovardas, aiškiai kreipdamasis į Denisę ir Aroną. — Per pas- 
kutiniąsias tris savaites man ir Elenai nutiko daugybė dalykų. Apie 
tokius dalykus nieko nenutuokėme, jų prasmė ir tikslas išaiškėjo 
tik įvykių pabaigoje. 

— Kai prieš dvi dienas paskambinau Elenai, norėdamas pakviesti 
į susirinkimą, ji manęs nepažinojo ir pasakė: „Ar manote, kad aš 
ketinu tikėti bet kuo, ką js, žmonės, sakote?“ Turėjau įtikinti, 
kad nesu vienas iš /y žmonių. Denise, žinai ką turiu galvoje, saky- 
damas :ie žmonės, ar ne? 

— Įtariu, kad taip, Hovardai, — sausai atsakė. 

Hovardas atsisuko į Aroną. 

— Kai paskutinį kartą čia susitikome, primygtinai skatinai ma- 
ne apsvarstyti kelionę į Artimuosius Rytus, Jamaiką ar Haiųį, kad 
sužinočiau, ką tik galiu, apie žw0s žmones. Atsitiko taip, kad nerei- 
kėjo niekur vykti, nes patys atvyko pas mane. Štai apie ką šiąnakt 
išgirsite. Žinau, kaip neįtikėtinai skamba, matau skepticizmą tavo 
akyse, Aronai, bet kol kas dar nieko apie tai negirdėjai. 

— Leiskite pradėti nuo trumpos apžvalgos; kad visi susidarytų 
bendrą vaizdą. Dėl priežasčių, kurių, galbūt niekada nesužinosi- 
me, tie žmonės norėjo dviejų 77754 žmonių: Elenos vyro Deivido 
ir jų dvylikamečio sūnaus Timo. Apytiksliai prieš tris savaites Dei- 
vidas netikėtai nusprendė palikti namus. Tiek žinau iš Timo. Ne- 
buvo jokio įspėjimo, jokio šeimyninio vaido ar kivirčų, jokių pana- 
šių jam suvokiamų problemų. Pokšt, staiga Deividas pajuto ne- 
numaldomą potraukį leistis į kelionę, ir per kelias valandas auto- 
mobiliu, žaliu Vo/vo, išvyko. 

— Po dviejų dienų Deividas ar kažkas apsimetęs Deividu pa- 
skambino. Atrodė ištiktas bėdos, pasisakė skambinąs iš Edzewater 
Beach viešbučio. Elena ir Timas įšoko į automobilį ir nuskubėjo 
Čikagos link. Žinoma, šiame kambaryje esantys čikagiečiai pasa- 

kys, kad to viešbučio nėra, nes seniai nugriautas. Grįždama atgal, 
Elena užsuko į degalinę. Aš Žinau tiek, kiek žinojo Timas. Elena 
žino šiek tiek Timo istorijos, nes sugįžus į Runelį berniuko auto- 
mobilyje nebebuvo. Nežinau, ką Elena galvoja apie atsitikimą, 
bet Timas pasakojo miegojęs galinėje sėdynėje. Pabudęs pasijuto 
labai blogai ir nuskubėjo į žoles už degalinės. Tuštindamas skran- 
dį sugaišo kelias minutes. Kai sugrįžo, Elena buvo išvažiavusi, de- 
galinė užrakinta ir tuščia. 

Timas kurį laiką stoviniavo nežinodamas, ką daryti. Paskui į 
degalinę užsuko toks kaip tėvo automobilis. Įtariu, kad vairavo 
vienas iš j4 ar bent jau vienas iš jų numylėtinių. Išgirdęs Timo 
istoriją pasakė, kad mano žinąs, iš kur skambino Deividas, — iš 
kokteilių baro, vadinamo Jacbtklubu, Brin Mare, pastatyto vieto- 
je Edgewater Beach viešbučio. Nusivežęs Timą ten nerado jokių 
požymių, kad Deividas ten lankėsi. Išvažiuojant sustabdė polici- 
ninkas ir pasidomėjo, ką tokio amžiaus berniukas veikia bare vidury 
nakties. Norėdamas atsikratyti įtarimų, vyras pasisakė esąs ber- 
niuko tėvas, liepė Timui patvirtinti tai. Timas ir vyras grįžo į au- 
tomobilį ir be tikslo kelias minutes važinėjo aplinkui. Paskui vy- 
ras pasakė, kad turi įgyvendinti vieną idėją ir kad grįš po kelių 
minučių. Išleido Timą ant Šeridano ir Einslio gatvių kampo. Ži- 
noma, negrįžo. Po pusvalandžio sustojo autobusas. Išlipęs vyras 
paklausė Timo: „Ar lauki šio autobuso?“ Aš buvau tas vyras. 

Hovardas pažvelgė į Aroną. 

— Tada grįžau iš mūsų susitikimo, kuriame aptarinėjome ma- 
no kelionę į Siriją, Jamaiką ar Haitį sužinoti tai, kas tau rūpėjo 
apie tuos žmones. Parsivedžiau Timą į savo butą, įkalbėjau paskam- 
binti Elenai, bet atsako nesulaukėme. Be abejo, Elena papasakos, 
kur buvo, kai ateis eilė. Trumpiau tariant, nieko negalėjome dary- 
ti iki ryto, taigi nuėjome miegoti. Rytą vėl nesulaukėme atsakymo 
iš Timo namų Runelyje. Išsinuomojęs automobilį nuvežiau ber- 
niuką namo ir liepiau niekur neiti. Kitą dieną Timas gavo paštu 
keistą siuntą iš Las Vego viešbučio: tai buvo jam išrašytas dvide- 
šimties tūkstančių dolerių čekis. Pamanęs, kad tai gali nuvesti pas 
Deividą, nusivežiau Timą į Las Vegą. Sužinojome, kad Deividui 
atiteko išskirtinis laimėjimas. Po to vyras išnyko. Sakydamas iš- 
skirtinis, turiu galvoje neįtikėtiną laimėjimą. 

Toliau Hovardas pakvietė Eleną tęsti pasakojimą nuo tos vie- 
tos, kur, pati to nežinodama, paliko Timą degalinėje šalia Valpa- 

raiso. Jos pasakojimas sugrąžino iš Runelio atgal į degalinę, tada į 
Čikagą, paskui perėjo prie reikalų su policija, susikirtimų su „de- 
tektyvais“ Volfu ir Gudmanu, atskleidė pagrobimą name už Glen- 
vud Springso Kolorade. Ji papasakojo, kaip buvo ten palikta, kaip 
keliavo Uolinių kalnų prieškalnėmis ieškodama Deivido automo- 
bilio ten, kur niekas be sraigtasparnio nebūtų galėjęs jo nugaben- 
ti. Pasakė ir apie Filipės mirtį. 

— Po pokalbio su jumis prieš dvi dienas, Hovardai, - ji tęsė, — 
prisiminiau, kad Volfas minėjo jūsų vardą. Jis kažkam skambino 
ir prašė pasikalbėti su Hovardu Šeimu arba Timu Kenesiu. Kaž- 
kas atsakė, kad ką tik išvykote. 

Hovardas šiek tiek pagalvojo ir paaiškino: 

— Jeigu teisingai prisimenu laiką, tikriausiai skambino į mūsų 
viešbutį Las Vege. Geriau pagalvojęs prisimenu, kad ten buvo keista 
sena moteris, klaikiai besistengianti mus sustabdyti. Ji beveik fi- 
ziškai mus laikė. Tuo metu nieko neįtariau. Dabar, klausydamasis 
pasakojimo, suvokiu, kad tai buvo viena iš jy. Jos užduotis buvo 
užgaišinti mus truputėlį ilgiau. Galimas daiktas, kad Volfo skam- 
butis turėjo išsiųsti mus gaudyti vėją laukuose vienai ar dviem 
dienoms. 

Elena dar turėjo ką pridurti: 

— Jaučiau, kad būtų neteisinga iš mano pusės išvažiuoti prieš 
Filipės laidotuves. Jeigu ne aš, berniukas būtų gyvas. Be to, jeigu 
Timo nėra, skubėti namo neverta. Daug kalbėjausi su Filipės mo- 
tina. Ji pasakė vieną dalyką, kuriuo dabar neabejodama tikiu: vie- 
tiniai žmonės gerai žino žw0s žmones ir jų darbus. Nevadina jų /a7s 
žmonėmis, vadina raganomis, bet jie nekalba apie bjaurias moteris 
ant šluotų. Nekalba taip, kaip mes kalbame apie vaiduoklius, an- 
gelus ar NSO. Kalba apie žmones, kuriuos asmeniškai pažįsta, su 
kuriais turi reikalų, kai negali to išvengti. Papasakojo man, kur 
renkasi raganos — ne taip toli nuo vietos, kur buvo Deivido auto- 
mobilis. Vieta panaši į miestą iš seno vesterno. Siūliau daug pini- 
gų, kad ten nuvežtų, bet neatsirado nė vieno, kuris susigundytų. 
Pasišaipiau, kai Filipė pasakė, jog Deivido automobilį raganos už- 
kėlė į tokią vietą, į kurią neįmanoma nuvažiuoti net džipu, bet 
dabar juokas nebeima. 

— Turiu priminti, - tarė Hovardas, - kad mes su Elena galime 
pateikti tik dvi šio pasakojimo gijas. Jas abi jungia Deivido istorija. 
Tai visiška paslaptis ir panašu, kad jos neatskleisime. Galime nu- 

rodyti keletą vietų, į kurias, mūsų žiniomis, jis vyko. Tačiau nega- 
lime pasakyti, kas vedė iš vienos vietos į kitą. Pavyzdžiui, nežino- 
me, ar sėdėjo automobilyje, kai šis buvo paliktas kalnuose. Neži- 
nome, kur baigė vairuoti akį rėžiančią raudoną Korvetg, pasisko- 
lintą iš narkotikų prekeivio Vaile. Bet turiu pasakoti iš eilės, nuo 
tada, kai su Timu įsėdome į lektuvą skristi į Las Vegą. 

Baigęs pasakojimą Hovardas pasakė: 

— Vienas dalykas yra visiškai aiškus: Andrėjos namas turėjo bū- 
ti Deivido ir Timo galutine stotele, ten turėjo būti pasiektas kaž- 
koks „didingas tikslas“. Andrėja ir Deividas negalėjo nueiti taip 
toli, bet buvo aišku, kad kalba metaforiškai. Deividas, be abejo- 
nės, vienu metu buvo ten, nes iš ten išsiuntė laišką Timui. Laiškas 
nuvedė į Taosą ir Ryto žvaigždės taką. 

— Turiu porą klausimų, - gudriai pasakė Aronas. — Sėdžiu čia, 
klausausi... nežinau, kaip tai pavadinti... šios epinės melodramos 
apie daugybę žmonių, kurių niekada nepažinojau, ir bandau su- 
prasti, kodėl manote, kad turiu to klausytis. Nepertraukinėk, Ho- 
vardai. Žinai, nesu kvailas. Pasakyk, ar aš teisus? Tu įsitraukei į šią 
maišatį del to, ko tavęs prašiau. Ar tai nori pasakyti? 

— Nė kiek dėl to neabejoju, Aronai. Andrėja žinojo viską apie 
Denisės pranašystes, kurias išgirdau atėjęs konsultuotis dėl tavo 
užduoties. Žinojo viską apie vakarą, praleistą Džoelo Beilio įstai- 
goje, kartu su Verdeletu ir Delise. Neįtikėtina, kad tik sutapimas 
atvedė Timą prie manęs praėjus vos kelioms minutėms nuo tada, 
kai liepei važiuoti kur nors, kur galėčiau rasti atsakymą į tavo klau- 
simą. 

— Nesiginčiju, Hovardai. Bet vis tiek dar turiu klausimą. 

— Pirmyn. 

— Jeigu tie žmonės yra tie, kuo juos laikai, tada kodėl, po vel- 
nių, jie turi eiti per visą šitą įmantrią raizgalynę siekdami, kad 
Deividas ir Timas atsirastų ten, kur jiems reikia? Jeigu tai tie žmo- 
nės, apie kuriuos turėčiau galvoti, jie galėjo viską padaryti spragte- 
lėję pirštais, ar ne? 

Akimirksniu priblokštas tokio aiškaus ir tokio primityvaus klau- 
simo, Hovardas minutę galvojo atsakymą, kuris būtų tinkamas 
Aronui. 

— Jeigu Dievas būtų tikrai Dievas, Aronai, kam būtų reikėję 
eiti per visą įmantrią raizgalynę, kad išlaisvintų savo Žmones iš 
egiptiečių: marai, skėriai, skauduliai, lervos, krušos, pirmagimių 

žudymas, Raudonosios jūros perskyrimas ir taip toliau? Kodėl ne- 
spragtelėti pirštais ir nepriversti akimirksniu išnykti visų egiptie- 
čių? Arba, dar geriau, kodėl nespragtelėti pirštais ir akimirksniu 
neperkelti savo žmonių į Pažadėtąją žemę? Ar tai nebūtų buvęs 
įspūdingesnis galios parodymas? 

Švelniai kikendamas Aronas linktelėjo. 

— Taip, sudorojai. Neturiu argumentų. 

— Yra dar kai kas, - pasake Denisė, — kitoks požiūris į visa tai. 
Dievas nenorėjo, kad žmonės būtų perkelti į Pažadėtąją žemę. No- 
rėjo, kad patys pasikeitę kelionės metu pasiektų Pažadėtąją žemę. 
Tas pats tinka Deivido ir Timo atveju. 

Iš rankinės išsitraukusi taro kortas, Denisė trumpai paieškojo 
ir stalo centre veidu į viršų padėjo vieną kortą. 

— Kvailys, — pastebėjo, — nerūpestingas jaunas keliautojas — be- 
ginklis, visa skurdi manta ant pečių - nesuprasdamas, kad žengęs 
žingsnį nusiris nuo mylios aukštumo skardžio krašto, palaimingai 
žiūri aukštyn į dangų. Tai nulinė korta, — tęsė toliau. —- Korta, 
einanti netgi prieš pirmąją kortą malkoje. Tai nėra kvailio archeti- 
pas, tai žmogus prieš didvyrio kelionę, žengiantis pirmyn, visiškai 
pasitikėdamas pasaulio geranoriškumu ir atiduodamas savo likimą 
į dievų rankas. Iš esmės tai taškas, nuo kurio visi pradedame, jeigu 
pradedame. Didvyrio kelionės pabaiga žok:a, — atvertė kitą kortą. 
— Burtininkas. Dabar daug vyresnis, didvyris yra visų taro grupių 
šeimininkas. Visų, kurias matai išdėliotas ant stalo: lazdas, diskus, 
taures ir kardus. Tai reiškia, kad matė visko, perėjo per viską: tur- 
tą, skurdą, silpnumą, galią, negandas, džiaugsmą, liūdesį, nesan- 
taiką, apgaulę, meilę ir pavojų — o dabar stovi vienas, visiškai 
kontroliuojantis save, visiškai harmoningas ir ramus. Jokia aureolė 
nevainikuoja galvos. Greičiau tai begalybės simbolis. Burtininkas, 
vaidinantis ir užkalbinėjantis, nėra visiškai tinkamas vardas. Kai 
kuriose malkose vadinamas tiksliau — Magas. Tai buvo Deivido 
kelionės tikslas — tapti vienu 74, bet nepavyko. Kaip sakė Andrėja, 
Deividas negalėjo to padaryti, o mes tikriausiai niekada nesužino- 
sime, kodėl. 

Denisė atsisuko į Eleną: | 

— Jūs Holiday Inn susitikote žmogų, sakiusį, jog kalbėjosi su 
Deividu. 

— Teisingai. Pasak jo, Deividas nesiliovė kartojęs: „Yra kelias, 
ypatingas kelias“. 

— Tai užuomina, kad žinojo apie savo veiklą. Žimojo apie tą 
kelią. Gal buvo pradėjęs kelionę kažkada anksčiau, bet paskui metė. 
Tą paskutinį rytą Runelyje, atrodo, atsikėlė žinodamas, kad turi 
grįžti į kelią — kiek tai bekainuotų. Visai kaip kvailys paveikslėlyje: 
įdavęs likimą į dievų rankas nedvejodamas žengė nuo skardžio. 

— O Timas? - paklausė Elena. 

— Tai tik jo kelio pradžia, žinoma. Kol kas nesėkmės nepatyrė, 
nes vos tik pradėjo. Bet galiu pasakyti štai ką. Kas beatsitiktų da- 
bar arba ateityje, kaip ir tėvas, Timas visada žinos, kad yra kelias, 
ypatingas kelias... kuriuo paprasti žmonės negali keliauti. Jis veda 
kažkur, kur negali patekti paprasti žmonės. 

Elena atrodė susipainiojusi. Ji purtė galvą. 

— Privalau užduoti šį klausimą, Elena, — pasakė Hovardas. — 
Gali skambėti kvailai, bet privalau paklausti. Ar norite ištraukti 
Timą iš ten? 

— Žinoma noriu jį ištraukti iš ten! Kodėl iš viso užduodate tokį 
klausimą? 

Hovardas gūžtelėjo. 

— Kad kamuolys pradėtų riedėti. Kad žinotume, ar reikia, kad 
kamuolys riedėtų. Jeigu galvotumėte, kad Timas yra ten, kur turi 
būti, tada nebebūtų apie ką kalbėti. Kadangi taip nemanote, tada 
pokalbis tęsiamas. 

— Kaip zštrauksime — Elena norėjo žinoti. 

— Pasakysiu sąžiningai — neturiu nė menkiausio supratimo, — 
prisipažino Hovardas. - Pirma mintis — vėl sąžiningai - buvo suor- 
ganizuoti Rembo stiliaus gelbėjimo akciją. Tai kvailystė, žinoma, 
Nieko panašaus negalėtume padaryti. 

Visi keturi galvodami sėdėjo. 

— Vienas dalykas pribloškė mane, — pasakė Aronas, — tokie žmo- 
nės, £e žmonės, vairuoja automobilius, naudojasi telefonais, gal- 
būt gamina maistą mikrobangėse krosnelėse... 

— Na, ir? — pratarė Hovardas 

— Jie turi vairuotojų pažymėjimus. Kai statė šį namą, tikrai ne- 
išvengė vietovės patikrinimo. Tikriausiai privalėjo gauti leidimą. 
Reikėjo kažkaip įrengti nuotėkų valymo sitemą, atlikti kanalizaci- 
jos testavimus. Daugybę dalykų... 

— Tikriausiai. Na ir kas? 

— Jie privalo išlaikyti priedangą, Hovardai. Tai ne tas pat, kaip 
gyventi rusyje kokioje nors apleistoje Transilvanijos pilyje. 

Hovardas linktelėje, pamažu suvokdamas, kur link suka Aro- 
nas. 

— Akivaizdu, kad jiems neįmanoma pakenkti, — tęsė Aronas, — 
tačiau leidžia, kad drumstų jų ramybę, praskleistų tą priedangą, 
nes yra atviri. 

— Kaip tai? 

Aronas gūžtelėjo. 

— Įvairiai. Tarkim, tu atsibeldei su policininku. Žinoma, pa- 
reigūnas jiems nieko nepadarys. Esmė glūdi kitur. Kadangi atsi- 
tempei policininką, kyla paprastas klausimas: kaip tu pats vertini 
šią mielą ir ramią aplinką, kurioje atsidūrei? 

— Taip, tu teisus. 

Denisė suniurnėjo ir visų žvilgsniai nukrypo į į ją. 

— Žinot, kartais dėl tokių galvas pametusių kaubojų kaip jūs, 
aš prarandu tikėjimą žmonijos ateitimi, — tarė moteris. - Hovar- 
dai, aš nepažįstu to krašto, bet man dingojasi, jog jeigu Adrėja 
būtų panorėjusi, tai būtų tikrai turėjusi kur tamstą pradanginti. 
Juk aplink vien tyrlaukiai. 

— Taip, visickai teisingai. 

— Dar minėjote apie kažkokį žudiką, pasiųstą pas Eleną. Nela- 
bai supratau. 

— Andrėja sakė, kad pas Eleną buvo pasiųstas žudikas, tačiau, 
kai Deividas susimovė, - mano galva, tai reiškia: pasžmirė - žudi- 
kui buvo nurodytas kitas taikinys, o Elenos pasigailėta. Žinoma, 
tuo laiku aš nieko nesupratau. Jeigu žudiką atšauki, tai ir baigtas 
kriukis. Kam jam tas naujas taikinys? 

— Bet 72s žinote, ką ji norėjo pasakyti, tiesa? — pasiteiravo Ele- 
nos Denisė. 

— Taip. Šuo, kai užstojo Filipė, bėgo tiesiai į mane. Tas pada- 
ras išplėšė jam gerklę ir metėsi šalin, tarsi manęs ten nė nebūtų. 

Denisė metė pasibjaurėjimo kupiną žvilgsnį į Hovardą. 

— Nejau taip sunku viską susieti? 

Hovardas niūriai linktelėjo. 

— Ne, manau, kad nesunku. Jeigu Deividui būtų pavykę, kad 
ir ką tai reikštų, Elena jau būtų negyva, o Timas jiems priklausytų 
amžinai. 

— Kadangi Deividas susimovė, jie pagailėjo Elenos ir pasiuntė 
jus namo, padovanoję regimybę, iliuziją. Ką tai sako apie jų už- 
mačias dėl Timo? 

— Tai sako, jog berniukas kurį laiką jiems buvo reikalingas, bet 
dabar be tėvo jie negali jo sulaikyti. 

— Tad ko jie dabar tikisi, Hovardai? 

Detektyvas skausmingai nusiviepė: 

— Kad aš ateisiu jo pasiimti. | 

— Būtent. Atsiprašau, kad atėmaiu iš jūsų įspūdingą Rembo 
stiliaus gelbėjimo akciją. 

— Aš irgi noriu ten keliauti, — kategoriškai pareiškė Elena. 

Hovardas papurtė galvą. 

— Manau, bus geriau, jei viskas vyks kuo paprasčiau. 

— Jis teisus, Elena, — pritarė Denisė. - Kurių galų jiems pakišti 
naują mintį? Dabartinėje situacijoje jiems neatrodote galinti tapti 
Deivido pakaitalu. Tačiau nežinia, kaip viskas pakryps, jei pati 
pasisiūlysite. 

— Aš nesisiūlau. Aš tik noriu juos pamatyti. 

— Aišku, kad norite. Nuo to viskas ir prasideda. 

Norėdamas įsiterpti Hovardas pakėlė ranką. 

— Ką pasakysit, jei pasiimsiu su savimi Aroną? 

— Kuriems galams? — pasiteiravo Denisė. 

— Na, tai jis man davė užduotį surasti tuos... žmones. 

Arono veidą iškreipė šalta šypsena. 

— Hovardai, žinau, kad niekaip negali nustygti nepokštavęs. 
Sutartus pinigus tu uždirbai. Rytoj išsiųsiu čekį. 


— Tau nederėjo šitaip elgtis, Hovardai, - pratarė Aronas, kai 
Elana su Denise išėjo. 

— Kaip elgtis, Aronai? 

— Sakyti, kad pasiimsi mane su savimi? 

Hovardas matė sutrikusį ir rimtai supykusį senį. 

— Aš vargais negalais atsistoju ant kojų, Aronai, taigi, gal ir 
suklydau, bet nežinau kaip. Pasakyk, kas kelia nerimą. 

— Juk nepasiunčiau tavęs į safarį, surasti ir nušauti raganosį. 

Hovardas vis dar nesuprasdamas linktelėjo. 

— Sakiau, kad atsiųsiu čekį paštu, ir aš tai padarysiu, bet su 
tavimi dar nebaigėme. Tu dar kai ką skolingas. 

— Puikiai žinau, Aronai, — sutiko Hovardas, nors iš tikrųjų ne- 
turėjo nė menkiausio supratimo, apie ką senis kalbėjo. 

— Paskambinsiu, kai tik grįšiu. 

Išdidžiai mintyse pridėjo: grįšiu. 

Kai Mariana po dviejų dienų atvedė Hovardą į trečią namo 
aukštą, Andrėja atrodė nuoširdžiai patenkinta. 

— Tikėjausi pamatyti truputį anksčiau, — džiugiai pasakė. 

— Reikėjo laiko viską apgalvoti. 

Andrėja nusišypsojo. 

— Norite pasiimti Timą? 

— Žinoma, toks mano tikslas. 

— Tai priklausys nuo jo, suprantate. Jeigu norės likti, turėsite 
tai gerbti. 

Hovardas nebuvo apsvarstęs tokių sąlygų, bet neturėdamas kito 
pasirinkimo linktelėjo. 

— Jis kažkur lauke. Mariana suras. Jauskitės kaip namuose. Tuo- 
jau grįšiu. 

Neketindamas sėsti Hovardas apsidairė. Vaikštinėjo tyrinėda- 
mas Andrėjos biblioteką, užėmusią beveik visą sieną. Atrodė, kad 
ji sudaryta beveik vien iš iliustruotų didelio formato leidinių. Išsi- 
traukė Moriso Sendako meną. Knyga keistai atrodė tokioje vietoje. 
Per kelias minutes peržiūrėjęs nutarė, kad gal visai ir nekeistai. 

Andrėja grįžo su keliais laiškams skirtais vokais ir pamojavo, 
kviesdama Hovardą prie stalelio, kur prieš vienuolika dienų abu 
peržvelgė Denisės taro kortų pranašavimus. 

Atsisėsdama atgal į kėdę, pasakė: 

— Žinote, kad Deividas miręs, tiesa? 

— Taip, numaniau. 

Pastūmė voką jam per stalą. 

— Tai pinigai, kuriuos jis nešiojosi su savimi, kai buvo čia. Ga- 
na daug. Paliksiu jums spręsti, kaip pasielgti. Atiduoti Elenai ar 
padėti į banką Timui - kaip atrodys tinkama. 

Pastūmė antrą voką. 

— Tai laiškas Timui. Noriu, kad palaikytumėte, kol pats pa- 
prašys. 

— Iš kur žinote, kad paprašys? 

— Gal ir ne, Hovardai. Jeigu ne, tai ne. 

Žiūrėdamas į vokus nepajudėjo. 

— Neimsiu, Andrėja. Kodėl aš? Padaryti tai galit ir be manęs. 

— Žinoma, esate teisus, — atsakė šypsodamasi, — bet man patin- 
ka, kai žmonės daro paslaugas. 

— Žmonės Ąa:p aš. 

— Teisingai. Ypač žmonės kaip jūs. 

Hovardas atsidusęs įsidėjo vokus į vidinę švarko kišenę. 

— Man jūs patinkate, Hovardai. Ar žinojote tai? Nesate protin- 
giausias žmogus pasaulyje arba geriausias, arba narsiausias, bet... 

— Bet turiu charakterį. 

Andrėja nusijuokė. 

Tuo metu sudundėjo atsiverdamos stiklinės durys į vidinį kie- 
mą, ir mirksėdamas nuo akinančios saulės įėjo Timas. 

Pakildama Andrėja pakvietė: 

— Pažiūrėk, kas atvyko čia, Timai 

Hovardas atsistojo, berniukas žiūrėjo taip, lyg Hovardas būtų 
vaiduoklis. 

— Hovardas atnešė gerų naujienų, Timai. Tavo motina gyva ir 
sveika sugrįžo į namus Runelyje. 

— Tikrai? — paklausė Timas, žiūrėdamas tai į vieną, tai į kitą. 

— Tikrai, — patvirtino Hovardas, — atvykau parsivežti tavęs. 

— Žinoma, jeigu nori važiuoti, — pridūrė Andrėja. 

Timas abejodamas pažvelgė į ją. 

— Tai visiškai priklauso nuo tavęs, Timai. Patikėk, neįsižeisiu, 
jeigu nori grįžti. Esu įsitikinusi, kad Pablas ir Dudlis jausis taip 
pat. Žinau, kad jausis taip pat. Mums pariktų, jeigu liktum, bet 
ne prieš savo valią. 

— Puiku! - šūktelėjo Timas, klausiamai pažvelgęs į Hovardą. — 
Kada? Dabar? 

— Jeigu išvyktume dabar, galime spėti į skrydį iš Albukerkės 
aštuntą valandą. 

Lyg nebūtų tikras, kad ji neprieštarauja, Timas vėl pažvelgė į 
Andrėją. 

— Tada eisiu susikrauti daiktus. 

Kai Timas išėjo, Andrėja išsivedė Hovardą į vidinį kiemą, nu- 
žingsniavo prie figūros, apsirengusios juodu kostiumu, sėdinčios 
invalido vežimėlyje už kokių dešimties jardų. 

— Deividas susikirto per lemiamą išbandymą, — paaiškino An- 
drėja. — Nuoširdžiai sakau, jums būtų pasisekę geriau. 

Hovardas niekaip negalėjo sugalvoti, ką turėtų atsakyti. 

— Tai Samsonas, — stabtelėdama prie manekeno pranešė An- 


drėja. 

— Timas išvyksta namo, — pasakė. Hovardas smalsiai žvilgtelė- 
jo į ją. 

Manekenas nepajudėjo, bet po prislopinto džeržgėjimo ir keisto 
šnypštimo iš jo vidaus pasigirdo čerškianti dejonė: 

— Pasiilgsiu jo, Andrėja, bet tai tikriausiai į gera. Prašau per- 
duoti mano linkėjimus. 

— Perduosiu, Samsonai. 

Ji pasuko namo link. Viduje pasakė Hovardui: 

— Kai ką galėčiau padaryt dėl jūsų. Tai nesusiję su paslaugo- 
mis, kurių prašiau. Ne atlygis. 

— Tęskite. 

— Jūsų bute yra nepaprastos durys. Nesivarginkite apsimetinė- 
damas, kad nežinote, apie ką kalbu. 

— Neapsimetinėju. 

— Jeigu norite, galiu pasakyti, kaip atidaryti tas duris, kada tik 
panorėsite. 

Baisus virpulys perbėgo Hovardo nugarkauliu. 

— Andrėja, džiaugiuosi, kad jums patinku, bet esu su charakte- 
riu. Nesuprantate manęs taip gerai, kaip manote suprantanti. Dė- 
koju, nenoriu. 

Andrėja linktelėjo. 

— Žinojau, kad taip pasakysite. Visi jūs tokie patys. 

Bet Hovardas toliau nesiklausė, nes tuo metu pažįstamu laga- 
minu nešinas sugrįžo Timas. 

— Ar mamai tikrai viskas gerai? — paklausė jau kelyje. 

— Visiškai gerai. Bent buvo gerai, kai išsiskyrėme. Pasitiks mus 
prie vartų, kai nusileisime O Here, - nebent būtų kitaip nugirdusi. 

Išsukę iš Ryto žvaigždės tako ir įvažiavę į magistralę, pusvalan- 
dį važiavo įtemptai tyledami. Pagaliau Timas pareiškė: 

— Nenoriu apie tai kalbėti, gerai? 

— Nesitikėjau, kad apie tai kalbėsim, Timai. 

Tada pasvarstė, ar iš tiesų žžkėjos? apie tai pasikalbėti. 

Kartkartėmis žvilgčiojo į tuščią Timo veidą. Kad ir kas prieš tai 
įvyko, vaikas nebuvo pasiruošęs viešinti. Pakėlęs akis į Hovardą, 
kažko ieškojo. 

Supratimo? Atleidimo? Hovardui buvo neaišku. Viena buvo 
tikra: akys buvo ne to berniuko, kurį prieš dvi savaites sutiko au- 
tobuso stotelėje. Timo vaikystė pasibaigė. 

Hovardas nežymiai linktelėjo pripažindamas... kažką. Kažką, 
kas buvo tik tarp jųdviejų. Nors nežinojo, kas tai buvo... 

Praėjus kelioms valandoms po sugrįžimo, Hovardas pasinau- 
dojo visomis žinomomis gudrybėmis, kad susitikimas su Aronu 
įvyktų kur nors kitur, tik ne senio namuose, tačiau išvengti pavy- 
ko tik dar vienų varginančių teatralizuotų pietų. Pusę aštuntos 
atvykus Hovardui, Ela draugiškai linktelėjo ir nuvedė į elegantiš- 
ką anglų džentelmeno studiją. Tada viskas ir prasidėjo. 

Aronas pakėlė akis nuo gulinčio ant jo kelių tomo ir pamojo į 
kėdę, kuri apglėbė Hovardą kaip sugrįžusį sūnų. 

Aronas padėjo knygą į šalį, ilgai žiūrėjo ir ištarė: 

— Taigi. 

— Taigi, — vis dar nesuprasdamas susitikimo tikslo, atkartojo 
Hovardas. 

— (Gavai mano čekį? 

— Gavau, pasirašiau ir padėjau į banką, Aronai. Labai ačiū. 

Aronas numojo. 

Ieškodamas kokios nors veiklos, Hovardas sukryžiavo kojas. 
Atrodė, kad senis net neketina pradėti pokalbio ir negalvoja apie 
tai, kaip jį pradeti, todėl Hovardas prabilo pirmas: 

— Aną vakarą pasakei, kad aš vis dar tau kažką skolingas. 

Aronas linktelėjo. 

— Kaip manai, kas tai yra, Aronai? — Paklausė, tarsi pats jau 
būtų priėmęs sprendimą. 

Užuot atsakęs senis pradėjo ištęstą vieno savo ilgųjų cigarų pri- 
sidegimo ritualą. Kai didžiam pasitenkinimui pagaliau tai pavy- 
ko, prakalbo: 

— Mano žmona buvo aistringa detektyvinių romanų skaityto- 
ja, ar sakiau apie tai? Norėdamas įtikti, parinkau kelis Čandlerio, 
Kristi, Hameto romanus. Visų šių knygų pabaigoje detektyvas su- 
kviečia veikėjus ir sudeda dėlionę. Žinai, apie ką kalbu? 

— Žinoma, Aronai. 

— Sudėlioja visus įtariamuosius, visus įkalčius ir paaiškina, kaip 
viską išsprendė. 

— Teisingai. Bet jeigu suprantu, kur tu lenki, pasakysiu tiesą: 
tai, ką turime, nėra detektyvinis romanas. Neatskleidžiau jokios 

paslapties, nenuėmiau kaukės jokiam kaltininkui. Pasamdei ne 
tam. 

— Ne, bet nesamdžiau sekti dingusį Timo Kenesio tėvą. 

— Ne, nesamdei. 

— Bet tai padarei. 

— Taip, padariau, Aronai. 

Senis linktelėjo. 

— Manau, kad klausimas yra toks: kaip nusprendei, kad pada- 
rydamas kažką, dėl ko nesamdžiau tavęs, padarysi ir tai, del ko 
tave pasamdžiau. | 

— Oho, Aronai, juk tai ž4 nusprendei! Pasiųsti čekį buvo tavo 
mintis, 0 ne mano. 

Aronas papurtė galvą: 

— Čekis buvo mano ėjimas, Hovardai, kaip šachmatuose. Da- 
bar tavo ėjimas. Paaiškink, kaip užsidirbai savo užmokestį. Štai ką 
esi man skolingas. 

Hovardas kaip primuštas susmuko kėdėje, veidas buvo kvailo- 
kas, smegenyse neliko jokios minties. 

— Atsiprašau už nemandagumą, — skubiai pasakė Aronas. - Ar 
galiu ko nors pasiūlyti? Brendžio? Viskio? 

— Būtų puiku išgerti škotiško viskio, Aronai. 

— Sodos vandens? O gal vandens? 

— Gersiu gryną, ačiū. 

Senis pasinaudojo vidiniu telefonu ir paprašė Elos atnešti bren- 
džio, o Hovardui - škotiško viskio. 

Mavyr, pasiūlė įvairių rūšių, bet pasiklausęs ir klausiamai pa- 
žvelgęs į savo svečią, Aronas tarė: 

— Manau, mieloji, bet kuris turėtų tikti. 

Hovardas nutuokė, kad Aronas suteikė progą susidėlioti min- 
tis, bet niekas neatėjo į galvą, tik nevilties pilnas atsakymas: Man 
nuo pat pradžių buvo nesuprantama visa Š brakeikta maišatis. 

Rankoje laikydamas sunkų stiklą, o į skrandį jau susivertęs tris 
taures viskio, pasakė: 

— Aronai, pasamdei mane atlikti neįmanomą užduotį. 

— Žinau. Bet netardamas nė žodžio mokėjau užmokestį. Dabar 
turi paaiškint, kodėl. 

Hovardas negalėjo sulaikyti juoko: 

— Aronai, esi labiausiai pamišęs tipas iš visų, kuriems man teko 


dirbti. 

Nelauktai Aronas išsišiepė: 

— Taip, tai mes, porelė senų pamišusių žydų. 

Tada pradėjo kikenti. Hovardas — taip pat. Pusę minutės svy- 
ruodami ant isterijos ribos abu pašėlusiai kvatojosi. 

Kai normaliai įkvėpė oro, tapo aišku, kad paralyžiuojanti įtampa 
atslūgo. Hovardas tarė: 

— Ar tikrai nežinai, kodėl pasiuntei tą čekį, ar tai dar vienas 
kvailas patikrinimas? 

— Esu nuoširdus prieš Dievą, tikrai nežinau, Hovardai. 

Hovardas atsiduso, išsivadavo iš kėdės glėbio ir gurkštelėjo 
viskio. 

— Aronai, norėjai žinoti, kas nutiko dievams, kuriuos izraelitai 
šešis šimtus metų vertino labiau, negu išvedusį iš Egipto Baalui, 
Aštartei ir kitiems. Štai ką norėjai sužinoti mane pasamdęs, ar ne? 

— Taip. 

— Na, ar sužinojau? Ar gavau tai, ko ieškojai? Tik tu gali atsa- 
kyti į šį klausimą. Viskas, ką galiu padaryti - paklausti. Tai mano 
ėjimas. Tavo eilė. 

Įkaušęs Aronas papurtė galvą : 

— Pasakysiu, Hovardai, mano smegenys kaip košė. 

— Patikek, žinau, ką tai reiškia. 

— Vienu metu man atrodė, kad buvai radęs kelią. Kai kalbėjo- 
me paskutinį kartą, kai pasiūliau važiuoti į Haitį ieškoti atsakymo. 
Tada staiga pradingai ir visa galva įsitraukei į to vaiko tėvo paieš- 
kas. 

Hovardas linktelėjo: 

— Taigi atsakymas, Aronai, buvo ne Haityje, bet Taose. Bet 
nuvažiavai ten ne dėl atsakymo, nuvažiavai ieškoti Deivido Kene- 
sio. Paaiškink. Tavo ėjimas. 

— Kristau, Aronai, tai lyg klampojimas dumblu, siekiančiu 
kelius. | 

— Žinau. Tai dėl to... 

— Tai del to, kad bijau į tai pažiūrėti. 

— Tai dėl to, kad 26y bijome į tai pažiūrėti. Manai, dėl to, kad 
pasamdžiau tave tai padaryti... 

— Todėl, kad pasamdei mane atlikti šią užduotį, Timas buvo 
atskirtas nuo savo motinos ir atsisėdo ant suoliuko. Išlipęs iš auto- 
buso radau berniuką. Kadangi pasamdei mane atlikti šią užduotį, 

buvau išrinktas nuvežti jį į Andrėjos namą. Deividas buvo tik ma- 
salas. 

— Ko jie norėjo iš Timo? 

— Neturiu supratimo, Aronai. 

— Kaip Deividas pateko ten? 

— Ir vėl neturiu supratimo. 

— Negaliu to pakęsti, Hovardai. 

— Žinau. 

Kažkas švelniai pabeldė į duris, bet abu vyrai taip išsigando, 
lyg kas būtų smogęs kūju. 

Tai buvo Ela. Pranešė, kad prie durų laukia džentelmenas. 

— Sako, kad laukiate jo, - ji keistai pasižiūrėjo į Hovardą, - abu 
laukiate. 

— Kas jis? — paklausė Aronas, — turiu galvoje, kuo vardu? 

Ela vel žvilgtelėjo į Hovardą: 

— Jis pasakė: „Jie nežino mano vardo, bet tai nesvarbu. Jie lau- 
kia manęs“. 

Senis suglumęs pažiūrėjo į Hovardą ir liepė įleisti džentelmeną. 

Abu kaip vienas pašoko. Hovardas abejojo, ar tai buvo tik pa- 
prastas mandagumas, ar pasiruošimas bet kam. 

— Kas čia dedasi? — pasiteiravo Aronas. 

— Neįsivaizduoju, Aronai. Niekas nežinojo, kad einu čia. Kam 
galėjau pasakyti? 

Svečias stovėjo priešais juos: įspūdinga vyro figūra — juodi plau- 
kai, tamsus veidas, nepriekaištingas juodas kostiumas. Hovardas 
atpažino jį — ne kaip asmenį, bet kaip žmogišką juodo šuns su 
buliaus snukiu įsikūnijimą. Tvarinys vaidendavosi pačioje tyrimo 
pradžioje Hovardo sapnuose ištisas savaites. 

— Ar galiu prisėsti? Manau, kad ieškojote manęs, — pasakė Aro- 
nui. Tada atsigręžė į Hovard3: 

— Galbūt Andrėja ar Timas paminėjo mano vardą. Esu Pablas. 

— Kas verčia manyti, kad ieškojau? — pasiteiravo Aronas. 

— Nereikia, Aronai, - patarė Hovardas — šis vyras... šis asmuo... 
stebėjo mus nuo pat pradžių. 

— Visai ne, - lengvai nusišypsojo Pablas. — Jūsų užmačia buvo 
tik kažkas vėjyje, o mes klausomės vėjo... Bet gal galime atsisėsti ir 
protingai pasikalbėti. 

Hovardas ir Aronas pažiūrėjo į kėdes, lyg niekada anksčiau ne- 
buvo matę, bet atsisėdo. Pablas pasekė jais. 

— Negirdime žmonių minčių ir slapta nesiklausome visų pa- 
saulio pokalbių — kaip Dievas jūsų šventraščiuose. 

Pablas tęsė: 

— Bet sugebame ypatingai įsigilinti į tuos dalykus, kurie suža- 
dina mūsų smalsumą. 

Linktelėjo Hovardui: 

— Rėmėtės tam tikrais tyrimais, nuvedusiais pas asmenis, kuriais 
domėjomis. Šių tyrimų kryptis buvo pakankamai aiški — bandėte 
surasti kelią pas mus. Tai jums atvėrė duris į kitą sumanymą, todėl 
įtraukėme jus į savo planus, taip sakant, nušaudami du zuikius 
vienu šūviu. 

— Hovardai, — prabilo Aronas, tada aiškiai apsigalvojo ir pasi- 
suko į Pablą. - Ką jūs sakote? Kas jūs esate? 

— Aš esu vienas iš tų, kurių surasti jūs siuntėte poną Šeimą. 

— Hovardai, - akivaizdžiai susijaudinęs vėl pradėjo Aronas. 

— Kas yra, Aronai? 

— Ar kvaištelėjai? 

Pablas įsiterpė: 

— Ponas Fišeris neturi jūsų patirties, Hovardai. Nors ir girdėjo 
apie ją, bet pats neišgyveno. 

— Ir kas? — paklausė Hovardas. 

— Galvoja, kad esu vienas iš jūsų. Kitaip tariant, galvoja, kad 
esate kvailinami. Štai kodėl klausia, ar kvaištelėjote. 

— Ar taip, Aronai? 

Aronas pasižiūrėjo į vieną, paskui į kitą ir ištarė: 

— Taip, taip ir yra. 

Pablas nusišypsojo: 

— Kai Timas Kenesis buvo mažas berniukas, tik penkerių, trum- 
pam apsilankiau pas jį, bet ne šiuo pavidalu. Visiškai nepanašų į 
dabartinį. Nepaisant to, prieš kelias savaites susitikus Andrėjos 
name, mane atpažino. Ar norėtumėte pamatyti, ką matė Timas, 
kai jį aplankiau, pone Fišeri? 

Aronas susitraukė kėdėje ir papurtė galvą. 

— Arba galėčiau pasakyti Hovardui, kad pamatęs jus suprantu 
tikrąjį šio ieškojimo motyvą — gal net jūsų paties neapsvarstytą. 

— Ne. 

Pablas gūžtelėjo: 

— Man visiškai nesvarbu, kuo tikite. Pats save pakviečiau čia, 
taigi galiu pats save ir išlydėti. 

— Ne, — vel pasakė Aronas. 

— Kas tada? 

— Pasakykite, kas esate. 

— Pasakiau: esu Pablas. 

— Kas esate iš tikrųjų?. 

— Mes esame ne jas. Tai tikrai pats geriausias atsakymas, kokį 
galiu pateikti. 

— Ber tai nepasako, kas esa7e. 

Pablas gūžtelėjo: 

— Merafizika mūsų nedomina, pone Fišeri, galbūt sunku tuo 
patikėti. Kaip rykliai ar didieji žioveiniai, esame visiškai patenkin- 
ti paprasčiausiai egzistuodami, netyrinėdami savo prigimties ar eg- 
zistavimo priežasties. Mūsų tai nedomina. 

— Ber kaip galite taip gyventi, jeigu esate... Kaip galite taip gy- 
venti? 

— Apie ką jūs? 

— Apie tai, kad turite pinigų, automobilių, namų... nežinau, 
gal banko sąskaitų, akcijų. 

— Žinoma, turime. Ar norėtumėte, kad gyventume debesų pi- 
lyse, važinetume karietomis? 

Nusižeminusio bejegiškumo kupinu žvilgsniu Aronas pažvel- 
gė į Hovardą. 

— Gal viską paaiškinti? — pradėjo Hovardas.- Izraelitus tikrai 
masino dievai, kuriuos garbino kaimynai, — Baalas, Aštartė, Mo- 
lochas... - neprisimenu visų vardų. Biblija nesako, kad jie nebuvo 
dievai. Biblija sako, kad jie buvo 2pg2u//ngi dievai. Aronas papra- 

šė manęs sužinoti, kas atsitiko apgaulingiems dievams, o dabar, 
kai esate čia, nori, kad tiesiai pasakytumėte, ar esate vienas jų? Ar 
jūs esate Baalas? 

Pablas švelniai papurtė galvą: 

— Nesu Baalas. Nė vienas iš mūsų niekada nebuvo Baalas. Ber 
istoriją reikėtų pradėti ne nuo to, Žinoma, jeigu išvis norite ją iš- 
girsti. 

Abu vyrai linktelėjo. 

— Mes iš pat pradžių buvome jūsų draugai, dar prieš jums tam- 
pant žmonėmis, prieš tampant primatais, prieš tampant žinduo- 
liais, netgi prieš tampant žemės gyvūnais. Kaip delfinai gyvena 
žaisdami vandenynuose, buvome tvariniai, kurie gyvena žaisdami 
ugnyje. Mūsų gyvenimas jau teka milijardus metų. Esame tam 
tikru būdu gimę iš ugnies, kaip karštis ir šviesa, bet nesame 4š 
tokios medžiagos, kaip jūs. Nesame biologinės esybės. Neturime 
pareigų, neturime likimo — bent jau tokio, apie kurį žinotume. 

— Ar esate dvasios? — netikėtai paklausė Aronas 

— Kas yra dvasia? 

— Nežinau. 

— Ir aš ne, 

Keista, Hovardas prisiminė, kad beveik taip pat kalbėjosi su 
Ričardu Holovėjumi. 

— Kaip minėjau, nuo pat pradžių buvome jūsų draugai, tačiau 
mums tai nereiškė nieko naujo. Nesakėme: „Aha! Pagaliau kažkas 
tikrai vertas mūsų dėmesio ir draugystės!“ Laipsniškas žmogiškojo 
proto iškilimas mus džiugino ne ką daugiau negu laipsniškas am- 
fibijų ar roplių atsiradimas. Elgėmės su jumis taip pat švelniai, 
kaip su vabalais ar šikšnosparniais. Bet tam tikru jūsų vystymosi 
momentu atsitiko kai kas visiškai naujo: 

Pradėjote žvalgytis atgal, į mus. 

— Augo jūsų žinojimas, kad esate čia ne vieni, kad yra kit, me 
tokie kaip jūs, kurie su jumis dalijasi pasaulį. Nebesekame tūks- 
tantmečių taip, kaip jūs sekate sekundes, bet laikas, apie kurį da- 
bar kalbėjau, buvo gal prieš šimtą tūkstančių metų. Smalsieji ir 
drąsieji iš kiekvienos kartos susirasdavo mus, dalyvaudavo mūsų 
gyvenimuose, juos maloniai priimdavome. Juos vadintumėte ša- 
manais. Jie neišnyko iki šiol. Išplėtėme paieškas ir toliau plečia- 
me, bet, žinoma, ne visi priima kvietimus. Andrėja pakvietė Dei- 
vidą Kenesį, kai buvo tik keleriais metais vyresnis už Timą. Deivi- 

das niekada jo nepamiršo, bet reikėjo dvidešimties metų, kad ga- 
lop kvietimą priimtų, mestų nusistovėjusį gyvenimą ir išvyktų ieš- 
koti mūsų. Kai buvo penkerių, pakviečiau Timą. 

Pablas nusišypsojo: 

— Bet jūs norite žinoti apie Baalą ir kitus apgaulingus dievus. 
Suklestėjus jūsų civilizacijai, šamanizmo tradicija jūsų kultūroje 
nuslopo. Arba, galima sakyti, buvo formalizuota į valstybines reli- 
gijas. Samanus pakeitė kunigai, o mums tikinčiųjų sąmonėje bu- 
vo suteiktas dievybių statusas. Tikintieji mus pakėlė į Olimpo kalną 
ir pavadino Dzeusu, Apolonu, Hermiu. Pastatė altorius, vadino 
Baalu, Aštarte, Molochu. Tai mums reiškė ne ką daugiau, kaip 
naują žaidimą, buvome laimingi žaisdami. Nežinojome, kas yra 
Dievas, kas yra dvasia. 

— Ir nerūpėjo? — paklausė Aronas. — Leidotės garbinami? 

Pablas susiraukė: 

— Nesame jūsų seniūnai ar prižiūrėtojai, privalantys vesti į kaž- 
kokią galutinę tiesą. Nekvietėme žmonių mus garbinti. Triušių 
garbinimas mums būtų suteikęs tiek pat malonumo... Matau, tai 
pribloškia. Tiesą sakant, kalbėti tokius dalykus nėra labai subtilų. 
Bet niekada nebuvome s15+:/s, pone Fišeri. Niekada neapsimeti- 
nėjome šventais ar bent moraliais, esame labai neverti kieno nors 
garbinimo. 

Norėdamas įsitikinti, ar Aronas dar turi ką pasakyti, palaukė 1r 
vėl tęse: 

— Nereikia aiškinti, ką padarė žydai. Apgaubė mus išskirtinu- 
mu ir ištrėmė į dangų. Žinoma, tai vyko mažame senojo pasaulio 
kampelyje. Visur kitur senajame pasaulyje ir toliau gana džiugiai 
vaidinome savo vaidmenis, kuriuos priskyrėte mums. 

— Ar sakote, kad tie žmonės matė jus? 

Pablas nusijuokė: 

— Leidome matyti tai, ką norėjo ir ko tikėjosi. Esame niekas, 
jeigu negalime prisitaikyti arba negalime būti malonūs. Ar įsivaiz- 
duojate, kad tie žmonės buvo visiškai kvaili vien dėl to, kad gyve- 
no labai seniai? 

Prisiminęs, kad kažkada panašiai kalbėjo, Aronas kaltai pažvel- 
ge į Hovardą. 

— Įsitvirtinus krikščionybei, žinoma, daug kas pasikeitė. Žy- 
dams buvome apgaulingi dievai, o krikščionims - demonai. Mums 
visai nesvarbu, ką žmonės sako. Liekame tokie patys, kokie visada 

buvome, o kas mūsų ieškojo, tas ir surado. O kitur pasaulyje — 
Afrikoje, Australijoje, Amerikoje — bendravome su žmonėmis ir 
toliau lygai taip pat, kaip nuo pat pradžių, prieš dešimtis tūkstan- 
čių metų. 

— O dabar? — paklausė Aronas. 

— O dabar, - liūdnai šypsodamasis pakartojo Pablas, — pirmą 
kartą per ilgą istoriją turime priešą. Tas priešas yra didžiulė maiši- 
na, sukurta jūsų kultūros žmonių, kad sugriautų šios planetos gy- 
venimą. Kasdien ta mašina sunaikina šimtus rūšių, kurias pažino- 
me ir mylėjome nuo jų atsiradimo. Suprantame, kad sukūrėte tą 
mašiną netyčia, bet dabar, atrodo, kad negalite arba nenorite išar- 
dyti, net jeigu pabaigoje (bijau, kad nelabai tolimoje) sunaikins ir 
jus. 
Abu vyrai tylėjo. 

— Pone Fišeri, kodėl nepasakius jūsų draugui tiesos? Dabar jau 
nebesvarbu. 

— Kokios tiesos? 

— Pasakykite, kas paskatino imtis šios paieškos. 

— Viskas buvo ne taip. Tuo metu neįžvelgiau jokio ryšio. 

— Nevilkinkite. Dabar jau įžvelgiate. 

Aronas skausmo iškreiptų veidu kaltai pažvelgė į Hovardą. 

— Tai vėžys. 

— Nepagydomas? 

— Ak, žinoma, pagydomas, Hovardai. Visada atsiras koks nors 
šarlatanas, kuris parduos vaistų. Taigi, kad nepagydomas. Perėjo į 
kaulus. 

— Žinau, ką tai reiškia, — ištarė Hovardas, — apgailestauju. 

— Sako, turiu būti pasiruošęs... gali būti labai kankinanti pa- 
baiga. 

— Žinau. Kodėl nesakei? 

— Nenorėjau gailesčio. 

— Bet ką tai turi bendro su beprasme užduotimi, kurią man 
užkrovei? 

— Nežinau, Hovardai. Tuo metu maniau, koks puikus suma- 
nymas! Ir... kažkas vyksta, kažkas kita, ne tik... laukimas. 

— Suprantu. 

Hovardas ilgai žiūrėjo į Pablą: 

— Pasakykite, kodėl esate čia? 

— Kodėl, 7254 manymu, esu čia? 

— Jeigu būčiau žinojęs iš anksto, kad atvykstate, tikriausiai bū- 
čiau pagalvojęs, kad nubausti mūsų. 

Pablas papurtė galvą. 

— Neturime nieko, ką pavadintumėte morale, Hovardai. Suge- 
bame, jūsų supratimu, būti labai nuožmūs, bet nesame pabaisos 
ar kerštingos dvasios. Esu čia, nes smalsu. Laiko turiu į marias. 

— Ar pažįstate Džoelą Beilį? 

— Girdėjau apie jį. 

— Daugybė dalykų, apie kuriuos Džoelas Beilis kalba, skamba 
kaip aidas to, ką šį vakarą kalbėjote. 

Pablas išsiviepė. 

— Beilis — vienas tipų, kurie pavertė mus dievais. Pavadina Šė- 
tonu ir sudievina. Visdėlto ne viskas, ką sako, yra nesąmonė. Jeigu 
kurie nors iš mūsų pasinertų į metafizinius apmąstymus - bet mes 
to nedarome — kalbėtų labai panašiai, kaip jis. Kadangi jis pats 
padarė tokias išvadas, tai yra didinga. 

Atidariusi studijos duris susijaudinusi įėjo Ela: 

— Kažkas... šaukė, —- sumikčiojo ji, — ...lyg ir girdėjau kažką 
šaukiant. 

— Tu teisi, — patvirtino Pablas, - šaukiau. Tavo šeimininkas 
mirė. 

Hovardas išplėtęs akis pažiūrėjo ten, kur sėdėjo Aronas, ir pa- 
matė, kad vyras buvo tikrai miręs: smakras ilsėjosi ant krūtinės, o 
veidas, anksčiau buvęs protingas ir ironiškai sąmojingas, dabar buvo 
išblėsęs ir tuščias kaip molinis. 

— Ištiko labai stiprus širdies smūgis ir staigi mirtis, — priblokš- 
tai Elai paaiškino Pablas. 

— Manau, turėtum iškviesti greitąją pagalbą, bet pasakyk, kad 
skubėti nėra prasmės. 

Elai išėjus Pablas atsisuko į Hovardą ir paaiškino: 

— Paprasčiausiai padariau tai, ko jūsų Dievas nebūtų padaręs. 

„Baigta“, - penkiasdešimt kartų per paskutines dvi dienas kal- 
tai sau tvirtino Hovardas. Kaltai, nes galvojo, kad turėtų liūdėti 
Arono, o ne svaičioti apie save ir savo praradimą — akimirkos ir 
valios. Atrodė, kad tapo priklausomas nuo veiklos. 

Baigta. Hovardo Šeimo didžiausia byla buvo baigta. Svarstė, ar 
apėmęs nusiminimas nėra kas nors panašaus į depresiją po gimdy- 
mo. 

Blogiausia, kad buvo savaitgalis. Beprasmiška eiti į kontorą. 
Nežinojo, ką daryti su pinigais, kuriuos Andrėja davė Timui. Ne- 
įstengė nueiti pas advokatą ir atiduoti Andrėjos parašytą laišką. 

Labai knietėjo paskambinti Denisei, bet žinojo, kad ji daugiau 
nenori apie tai kalbėti. Ir Timas nenorėjo. Žinoma, galvojo nueiti 
į klubą, bet ten visi minės Aroną. Taip beviltiškai troško s4 kuo 
nors pasikalbėti, net svarstė, ar nepaskambinus Džoelui Beiliui. 
Jeigu žinotų, kaip surasti, pakviestų Delisę pietų į restoraną Si7- 
dies kambarys. Ir, žinoma, Heisas Pitersonas, legendinis reporte- 
ris, visada tinkantis keliems juokeliams prie gėrimo ir pietų. Hei- 
sas, be abejo, norėtų sužinoti, koks Hovardo susitikimo su Denise 
rezultatas. Norėtų visos istorijos. Tai būtų nepakenčiama. 

Sekmadienį po pietų nuėjo į savo biurą. Nieko ten nerado: 
jokios žinutės atsakiklyje, jokio raštelio, pakišto po durimis, — nie- 
ko, tik nuobodus paskutinis darbas. Reikėjo peržvelgti anotaciją 
ir sudėti į bylą visas nesąmones, susikaupusias lakstant po šalį dėl 
Arono ir Timo: čekius, bilietų šakneles, kasetes, raštelius sau, ir... 
Vieną daiktą turėjo grąžinti Timui - elegantišką aplamdytą laiški- 
nį popierių, kuris nešdamas žinutę nuo tėvo nukeliavo šimtus mylių 
vėjyje. 

Neleisdamas ne akimirkos svarstyti (jeigu būtų svarstęs, nebū- 
tų to padaręs), paėmė telefoną ir surinko lape atspausdintą nume- 
rį. Vylėsi, kad telefonui suskambėjus kas nors atsilieps. 

Niekas neatsiliepė. Po antro signalo lukcelėjo, bet niekas neat- 
siliepė. Po šešto pradėjo atsipalaiduoti, nes namas Ryto žvaigždės 
take aiškiai buvo tuščias, gal net apleistas. „Išklausysiu dar vieną 
kartą, tik vieną, ir tada viskas“. 

Kitame gale pakėlė ragelį. Tik pakėlė... 

Hovardo burna buvo sausa it švitrinis popierius. 

— Aš vis dar čia, Hovardai, — pagaliau atsiliepė Andrėja. 

Buvo įsitikinęs, kad visiškai neketino kalbėti, tik norėjo... ko? 
Išgirsti jos balsą? Ar taip? 

Pavyko išspausti keturis žodžius: 

— Nežinau, dėl ko paskambinau. 

Andrėja atsakė: 

— Aišku, kad žinai. 


EPILOGAS 


Vienas balsas kalbėjo tiesą... 


Tikėdamasis, kad nepažadino Elenos, antro signalo viduryje 
Timas pačiupo telefoną. Buvo aštunta valanda, sekmadienio rytas. 

— Na, na, na. Klajūnas grįžta, — balsas telefone buvo pažįsta- 
mas — Frenkas Hoskinsas, klasės draugas. — Ar galima paklausti, 
kur, po galais, 5xva72 Pareigūnai atsakingi už praleidinėjančius 
pamokas mokinius, laksto būriais apsiputoję. 

— Tai ilga istorija, - atsakė Timas, galvodamas, kad turės gana 
greitai kažką sukurpti. 

— Verčiau sugalvok ką nors įdomesnio, žmogau. 

— Sugalvosiu. 

— Cha, Nesitikėjau tave rasti. Vis skambinėjau ištisas dvi sa- 
vaites. 

— Taip, na... 

— Klausyk, berniukai ruošiasi pamušinėti kamuoliuką mokyk- 
los kieme. Nori ateiti? 

— Ak... taip, aišku. Kada? 

— Bet kada. Aš einu dabar. 

— Gerai. Greitai būsiu. 

Timo pirštinė, apglėbusi kamuoliuką, buvo įsprausta spintos 
gale. Nusinešė pirštinę prie lovos, atsisėdo, įkišo ranką vidun, po- 
rą kartų pamėtėjo kamuoliuką: bum, bum. 

Priėjo prie lango. Pirštinėta ranka atitraukęs užuolaidą žiūrėjo 
į kiemą, į namus ir į blankų horizontą po pilku dangumi. 

Tu matei gyvenimo ugnį, Timai. 

Paleista užuolaida nukrito atgal. 

Timai, tavo tėvas išvyko ieškoti kažko, ko troško, bet nebuvo pa- 
kankamai stiprus, kad tai surastų. Jis paklydo. Tavo motina pasekė 
Juo tr taip pat paklydo. 

Paklydę. Pz4lydo. Nieko nepadarysi. Timas svarstė, kodėl ne- 
paklausė Pablo, ką reiškia paklydę. Galbūt todel, kad gana gerai 
suprato, ką tai reiškia, arba bijojo išgirsti tiesą. 

Žinoma, apie viską reikia meluoti. 

Ką jis būtų jautęs, jeigu Pablas būtų pasakęs tiesą? 

Buvo numatyta, kad šuo pašalintų tavo motiną iš kelio, bet pas- 
kutinę akimirką nutarėme jam nurodyti kitą taikinį. 

Ne, tiesa čia nebūtų pagelbėjusi: būtų praradę Timą visiems 
laikams. 

Argi ne? 

Ko labiausiai nori, Timai? Ar nori grįžti namo ir eiti į mokyklą 
su kitais berniukais? 

Kodel nepasakė „taip“? 

Tarkime, Pablas būtų paklausęs: „Ar nori grįžti namo pas savo 
motiną?“ 

Į £a/ būtų atsakęs „taip“. 

Argi ne? 

Atrodo, kad tau, Timai, lemta būti kažkuo labai svarbiu visoje 
daiktų sistemoje, —- sakė Samsonas. — Jie nori nutraukti žmonijos 
viešpatavimą pasaulyje, 0 instrumentas, kurį ketina naudoti, esi tu. 

Timas papurtė galvą. Tai turėjo būti melas. Absoliučiai viskas. 
Bet jie 2uslėpė nuo jo, tarsi tai būtų tiesa. Tarsi tai būtų tiesa, 
kurią jie ketino atskleisti tik tada, kai Timas bus pasiruošęs pri- 
imti. 

Visa jėga metė kamuoliuką į pirštinės kišenę, kad net nudiegė 
delną. Nulipęs į virtuvę paliko motinai raštelį ant šaldytuvo: „Ei- 
nu pažaisti su berniukais. Grįšiu laiku priešpiečiams.“ 

Vienas balsas kalbėjo tiesą, buvo įsitikinęs. Girdėjo išeidamas 
iš Andrėjos namų kartu su Hovardu. Tai buvo Pablo balsas — tvir- 
tas, ramus. Tiesa, girdėjo tik savo galvoje, bet tai nesvarbu. Ne- 
klydo, tai nebuvo vaizduotės padarinys. Jeigu būtų buvęs tk vaiz- 
duotė, būtų lengviau. Daug lengviau. 

Bent vienas balsas kalbėjo tiesą. 

Lauke užsimojo ir sviede kamuoliuką aukštyn taip toli, kaip 
tik galėjo, ir nusivijo per kiemą. Begdamas pagavo kamuoliuką ir 
pajutęs energijos antplūdį, bėgo toliau. 

Mes lauksime tavęs, Timai. Ne amžinai. Bet lauksime. 

Akai 


Ar gali būti, kad nuo mūsų visą laiką 
buvo slepiama tikroji tiesa apie žmonijos 
prigimtį? Ne vieną apdovanojimą pelnęs 
amerikiečių rašytojasDamielis Cairnas , 
romanų /zmaelis, B istorija ir daugybės 
kitų autorius, vėl išmuš skaitytojus iš 
vėžių mįslėmis bei atsakymais, kurie 
keičia mąstymą ir požiūrį į tiesas, kurias 
lig tol laikėme fundamentaliomis. 


Jie pažinojo mus dar prieš tai, kai ėmėme 
vaikščioti stačiomis. Šamanai juos vadino 
sergėtojais, mitų kūrėjai — apgavikais, 
pagonys juos laikė dievais, dvasininkai — 
demonais, tautosakininkai juos 
pakrikštijo atsivertėliais. Visais laikais jie 
vaidino daugybę vaidmenų ir priėmė 


| mūsų, kaip manėme, tinkamą atlygį: 


meilę, neapykantą, baimę, garbinimą, 
pasmerkimą, nepaisymą ir užmarštį. 
Netgi šiuolaikiniame pasaulyje, kuris 
abejoja jų buvimu ir viską neigia, jie ir 
toliau kviečia tuos, kurie norėtų keliauti 
kitokiu keliu. Keliu, kurio nėra nė 
viename žemėlapyje. 


Privatus detektyvas Hovardas Šeimas ne 
juokais suglumsta, kai pažįstamas milijo- 
nierius nusamdo jį atlikti netikėtą ir iš 
pirmo žvilgsnio neįmanomą užduotį: 
aptikti net šešis amžius po pirmųjų žydų 
Velykų izraelitus masinusių dievų 
pėdsakus. Ieškodamas Baalo, Aštartės, 
Molocho ir kitų dievybių veiklos 
požymių, Hovardas leidžiasi į kelionę, 
kūri jį nuves pas taro kortų būrėją, 
nervingą aiškiaregį, praktikuojantį 
satanistą ir pagaliau pas tuos, kurie galbūt 
lėmė legendų apie demonus į ir angelus 
atsiradimą... 

